\NormalFont\ShortTitle{Matiu}

{\MTB Cau Amsǝban a nê mala

\par }{\MT MATIU

\par }{\IMT Mǝncau

\par }{\IM {\BK{Cau Amsǝban a nê mala Matiu}} ka kǝ na sǝm cau mǝɓoarne mǝnana ama Yesu nda Mǝ'amsǝban mana Ɓakuli pàcau ace, sǝ ɗǝm ngga ama yì nda ɓwa mǝnana nǝbani sǝ Ɓakuli lùmsǝ apàcau male mǝnana pea aɓwana male mana a nza mala Kùrcau Mǝ'e ka. Mǝnia yì bǝsa cau mǝɓoarne mǝnana yiu nǝ amsǝban ngga pa ace amǝ Yahudi, aɓwana mǝnana à ɓǝl Yesu sǝ gul aɓalǝia ka, nǝmurǝia ɗang, nda gbal ace ɓanza puppup.

\par }{\IP {\BK{Acau ɓá malǝmce mala Matiu}} ka à nongsǝia nǝ tsǝkiru pepe aɓa sǝlǝpe. Tite nǝ ɓǝlban mala Yesu, yi bangce batisǝma andǝ kārǝkiban male, pǝlǝa yi twal acau mala túró hama, andǝ kanigir, andǝ twalban rǝkwana mala aɓwana a Galili. Anzǝm mǝnia ka
{\BK{Cau Amsǝban mala Matiu
}} ka nyoulǝ cau mala gya mala Yesu twal a Galili aban ká a Urǝshalima, andǝ mala agir mǝnana à kumban aɓa limo mǝ'nzǝ́moè mala Yesu, sǝ yi masǝlǝi arǝ cau mala gballe a nggun andǝ loapi ɓembe male.

\par }{\IP Mǝnia yì Cau Amsǝban ngga nda ban lǝmdǝ ama Yesu ka nggea Mǝkanigir mǝgule na, mǝnana ndanǝ rǝcandǝa mala mǝngi ɓá Nggurcau mala Ɓakuli, andǝ kanigir amur Domurǝm mala Ɓakuli ka.

\par }{\IOT Agir mǝnana aɓalǝi ka

\par }{\IO Tau andǝ ɓǝlban mala Yesu Kǝrǝsti{\IOR{1:1--2:23}}

\par }{\IO Túró mala Yohana Mǝbatisǝma{\IOR{3:1--12:50}}

\par }{\IO Batisǝma andǝ kārǝkiban mala Yesu{\IOR{3:13--4:11}}

\par }{\IO Túró mala Yesu a ban aɓwana a Galili{\IOR{4:12--18:35}}

\par }{\IO Gya mala Yesu twal a Galili aban ká Urǝshalima{\IOR{19:1--20:34}}

\par }{\IO Limo mǝ'nzǝ́moè mala Yesu tù nǝban Urǝshalima{\IOR{21:1--27:66}}

\par }{\IO Loapi ɓembe andǝ lǝmdǝrǝu mala Mǝtalabangŋo{\IOR{28:1-20}}



\par }\ChapOne{1}{\SH Tau mala Yesu
\par }
{\R (Luka 3:23-38)

\par }{\MM \VerseOne{1}Aɓa malǝmce ka tàu mǝnana Yesu Kǝrǝsti, Mǝkà Dauda, Mǝkà Ibǝrayim, pùr kàm ngga ndya ka:


\par }{\LI \VS{2}Ibǝrayim ɓǝl Ishaku,

\par }{\LI Ishaku ɓǝl Yakupu,

\par }{\LI Yakupu ɓǝl a Yahuda

\par }{\Q andǝ amǝ'eambi,


\par }{\LI \VS{3}Yahuda ɓǝl Parisa

\par }{\Q andǝ Zera.

\par }{\Q Nggea nda Tamar.

\par }{\LI Parisa nda tár Hezǝron,

\par }{\LI Hezǝron ɓǝl Ram,


\par }{\LI \VS{4}Ram ɓǝl Aminadap,

\par }{\LI Aminadap ɓǝl Nashon,

\par }{\LI Nashon ɓǝl Salmon,


\par }{\LI \VS{5}Salmon ɓǝl Boaza.

\par }{\Q Ngge nda Rahap.

\par }{\LI Boaza ɓǝl Obet.

\par }{\Q Nggea Obet nda Rut.

\par }{\LI Obet ɓǝl Jeshi,


\par }{\LI \VS{6}Sǝ Jeshi yi ɓǝl murǝm

\par }{\Q Dauda.

\par }{\LI Dauda ɓǝl Solomon.

\par }{\Q Nggea Solomon ɗiɗyal ka

\par }{\Q mā-lú mala Yuriya na.\FTNT{*}{{\FR 1:6 }{\FR{1:6
}}{\FT{Ɓalli gbal aɓa:
}}{\XT{Rut 4:18-22; 1Kpa 2:1-15}}{\FT{.}}}


\par }{\LI \VS{7}Solomon ɓǝl Riabwam.

\par }{\LI Riabwam ɓǝl Abija.

\par }{\LI Abija ɓǝl Asa.


\par }{\LI \VS{8}Asa ɓǝl Jehoshafat.

\par }{\LI Jehoshafat ɓǝl Joram.

\par }{\LI Joram ɓǝl Uzziya.


\par }{\LI \VS{9}Uzziya ɓǝl Jotam.

\par }{\LI Jotam ɓǝl Ahas.

\par }{\LI Ahas ɓǝl Hezekiya,


\par }{\LI \VS{10}Hezekiya ɓǝl Manasa.

\par }{\LI Manasa ɓǝl Amon.

\par }{\LI Amon ɓǝl Josiya,


\par }{\LI \VS{11}sǝ Josiya yi ɓǝl Jekonaya

\par }{\Q andǝ amǝ'eambi

\par }{\Q (a bàkú mana a bwal amǝ

\par }{\Q Isǝrayila a nzali malea

\par }{\Q à um nǝia guro

\par }{\Q a nzali Babila ka).\FTNT{†}{{\FR 1:11 }{\FR{1:11
}}{\FT{Ɓalli gbal aɓa:
}}{\XT{2Amur 24:14,15; 2Kpa 36:10; Ir 27:19-21}}{\FT{.}}}


\par }{\LI \VS{12}A nzǝm mana à umna nǝia

\par }{\Q a Babila ka

\par }{\LI Jekonaya ɓǝl Shaltiyel.

\par }{\LI Shaltiyel ɓǝl Jerubabel.


\par }{\LI \VS{13}Jerubabel ɓǝl Abiuda.

\par }{\LI Abiuda ɓǝl Iliyakim.

\par }{\LI Iliyakim ɓǝl Azura.


\par }{\LI \VS{14}Azura ɓǝl Zadok.

\par }{\LI Zadok ɓǝl Akim.

\par }{\LI Akim ɓǝl Eliyu.


\par }{\LI \VS{15}Eliyu ɓǝl Eleaza.

\par }{\LI Eleaza ɓǝl Matan.

\par }{\LI Matan ɓǝl Yakupu.


\par }{\LI \VS{16}Sǝ Yakupu yi ɓǝl Yisǝfu,

\par }{\Q bura Maryamu.

\par }{\LI Maryamu nda yi ɓǝl Yesu,

\par }{\Q mana à tunǝki ama Kǝrǝsti ka.


\par }{\MM \VS{17}Lǝmdǝ ama tite arǝ Ibǝrayim yi bwal ban Dauda ka anza lum-nong-ine na. Sǝ lo a ban Dauda yi bwal bákú mala pwanban aban o a Babila ka anza lum-nong-ine na. Sǝ lo a bàkú mala pwanban aban o a Babila yi bwal ban Kǝrǝsti ka anza lum-nong-ine na.


\par }{\SH Ɓǝlban mala Yesu Kǝrǝsti
\par }
{\R (Luka 2:1-17)

\par }{\PP \VS{18}Ani sǝ ɓǝl Yesu Kǝrǝsti pa. Nggè, yì Maryamu ka Yisǝfu pùr amurí nǝ̀ ali. Maryamu ka malaká yiu a ɓala mala Yisǝfu peatu ɗàng, sǝ muna kpa a bumi nǝ kanì mala Bangŋo Mǝfele.

\VS{19}Burí Yisǝfu, acemǝnana yì ka, ɓwa mǝɓoarne na ka, eare ama nǝ̀ pè wi kirsakya a mǝsǝ aɓwana ɗàng. Yì ka, pàk ɗenyicau ama à nǝ̀ gauwa aɓa sǝmbǝrǝa.


\par }{\PP \VS{20}Lang nda mur mǝnia yì ɗenyicau ka, mǝturonjar mala Mǝtalabangŋo yi pusǝrǝi a baní a lòrǝo. Mǝturonjar banggi wi ama, <<Yisǝfu Mǝkà Dauda, ɓangciu ɓǝ̀ kǝa pakko arǝ twal Maryamu ɓǝ̀ duk māmó ɗàng. Acemǝnana muna mana a bumi ka pě mala Bangŋo Mǝfele na.

\VS{21}Yì ka, nǝ̀ ɓǝl muna-ɓwabura, sǝ awu nǝ tsǝki wi lullǝu ama Yesu, acemǝnana nǝ̀ yia amsǝ aɓwana male aɓalǝ acauɓikea malea ka.>>


\par }{\PP \VS{22}Agir mǝnia kat ka à yì pa anggo ace mǝnana ɓǝà lùmsǝ cau mala Mǝtalabangŋo mana puro a kún mǝɓangnǝa male ama:


\par }{\Q \VS{23}<<Nsari nǝ̀ kum muna-bum,

\par }{\QB nǝ̀ ɓǝl muna-ɓwabura,

\par }{\Q à nǝ̀ tunǝi ama Immanuyel,>>\FTNT{‡}{{\FR 1:23 }{\FR{1:23
}}{\FT{Ɓalli gbal aɓa:
}}{\XT{Isha 7:14}}{\FT{.}}}

\par }{\QB ɓālǝi ama,

\par }{\Q <<Ɓakuli nda atà sǝm.>>


\par }{\PP \VS{24}Lang Yisǝfu loapi ntulo ka, pàk gìr mana mǝturonjar mala Mǝtalabangŋo banggi wi ka; twal Maryamu ɓǝ̀ duk māmí.

\VS{25}Sǝ yì ka, pak ɓwama nǝi ɗang yi pur a gbáshí muna-ɓwabura male, pǝlǝa tsǝki muna lullǝu ama Yesu.




\par }\Chap{2}{\SH Amǝ'sǝlǝe amur anlero \newline  yiua sǝn Yesu
\par }
{\PP \VerseOne{1}À ɓǝl Yesu a Betalami, a nzali Yahudi, a bàkú mǝnana Hirǝdus nda murǝm ngga. Tù anzǝm ɓǝl Yesu ka, amǝ'sǝlǝe amur anlero pur nǝ takuli sǝ à yiu a Urǝshalima,
 
\VS{2}à yì ɗiban ama, <<Murǝm mala amǝ Yahudi mǝnana à loa ɓǝle ka, nda ake? Sǝm sǝn nlero mala ɓǝle a takuli, nda sǝm yiua peri a baní ka.>>


\par }{\PP \VS{3}Lang murǝm Hirǝdus ok mǝnia yì cau ka, ban ɓiki wi andǝ aɓwana kat a Urǝshalima mǝnana à ok ce ka.

\VS{4}Pǝlǝa tunǝ agbani pǝris andǝ amǝ'kànì Nggurcau rambia, sǝ ɗia cè ban mǝnana à nǝ̀ ɓǝl Kǝrǝsti kàm ngga.

\VS{5}Sǝ à ne wi ama, <<A Betalami a bu-nzali Yahudi. Mǝnia ka nda cau mǝnana mǝɓangnǝa mala Ɓakuli gilǝ ka:


\par }{\Q \VS{6}<< <We Betalami,

\par }{\Q a nzali Yahudi,

\par }{\QB a gatti pale ɗàng

\par }{\Q atà amurǝma

\par }{\QB mala nzali Yahudi.

\par }{\Q Acemǝnana a ɓālǝo

\par }{\QB sǝ murǝm nǝ̀ puro,

\par }{\Q mǝnana nǝ̀ yál

\par }{\QB aɓwana mem

\par }{\QB amǝ Isǝrayila ka.>\FTNT{*}{{\FR 2:6 }{\FR{2:6
}}{\FT{Ɓalli gbal aɓa:
}}{\XT{Mik 5:2}}{\FT{.}}}>>


\par }{\PP \VS{7}Hirǝdus pǝlǝa tunǝ amǝ'sǝlǝgir mǝnia ka aɓa sǝmbǝrǝa sǝ ɗia pepè pwari mana à sǝna nleroe nǝi ka.

\VS{8}Pǝlǝa nea wia ama, <<Wu kyane a Betalami wu kya alta ban munê ɓukɓuk, ɓǝ̀ wu kumǝni ka, wu nyare wu yi banggàm, mim gbal ka mǝ nǝ ká peri a baní.>>


\par }{\PP \VS{9}Lang à ongŋǝna cau mala murǝm ngga, à pǝlǝa à bwal njar malea aban o. Sǝ à nda rǝ o ka, kara à sǝn nlero mǝnana à sǝni ɗiɗyal a takuli ka, puro akia wia dǝmba aban ká, sǝ yi came amur ban mǝnana munê pàk kàm ngga.

\VS{10}Banɓoaria wia kǝ̀rkǝ́r arǝ sǝn mǝnia yì nlero ka.

\VS{11}À nǝ̀ kutio a ɓala ka, à sǝn muna andǝ ngge Maryamu, sǝ à ɓunno a ɓadǝmbi, à peri. Pǝlǝa à panzǝki agǝna malea sǝ à pè wi aɓoro mala bolo-njengǝlan, andǝ myang-kwarra andǝ mǝr.

\VS{12}Ɓakuli nunkiria a lòrǝo ama ɓǝà kǝa nyare a ban Hirǝdus ɗàng. Pǝlǝa à twal ɓè njargula ɗàng à nyare a nzali malea.


\par }{\SH À ɓang nǝ Yesu à um \newline  nǝi a nzali Masar
\par }
{\PP \VS{13}Lang amǝ'sǝlǝe amur anlero umna ka, mǝturonjar mala Mǝtalabangŋo pusǝrǝi a ban Yisǝfu a lòrǝo sǝ banggi wi ama, <<Lo twal muna andǝ ngge wu ɓangŋa wu o a nzali Masar. Wu duk kano she ɓǝ̀n bangŋǝno ama wu nyar ka, acemǝnana Hirǝdus ka nda nǝ̀ nggá alta muna ama nǝ̀ wal-luí.>>


\par }{\PP \VS{14}Sǝ Yisǝfu lo twal muna andǝ ngge àkǝ̀ bu dui sǝ à o a nzali Masar.

\VS{15}Akanó sǝ kya do bà lú mala Hirǝdus. Mǝnia ka yi lumsǝ cau mala Mǝtalabangŋo mana pur a kun mǝɓangnǝa male ama,

\par }{\PC <<Aɓa nzali Masar sǝ ǝn tunǝ munem.>>\FTNT{†}{{\FR 2:15 }{\FR{2:15
}}{\FT{Ɓalli gbal aɓa:
}}{\XT{Hos 11:1}}{\FT{.}}}


\par }{\SH Hirǝdus wal amuna-burana \newline  amǝkèke a Betalami
\par }
{\PP \VS{16}Lang Hirǝdus yi sǝlǝ ama amǝno yì amǝ'sǝlǝgir ɓosǝkini ka, bumi lul kǝ̀rkǝ́r. Pǝlǝa tasǝ asoje a Betalami andǝ alá mana a nkanggari ka à wal-lú amuna-burana mǝkèke mǝnana kat pǝlǝa malea ɓari andǝ a mǝnana à bwal raka, kārǝí arǝ pwari mǝnana ongŋǝna cê nǝi a kun amǝ'sǝlǝgir ka.


\par }{\PP \VS{17}Aɓa mǝno anggo ka sǝ cau mǝnana pur a kun Irimiya mǝɓangnǝa ka yi lumsǝo, mana ama:


\par }{\Q \VS{18}<<À ok ɓuà mala

\par }{\QB ɓeɓwa a Rama,

\par }{\Q ɓuà keban andǝ

\par }{\QB bumkiɗikea mǝ'kǝ̀rkǝ́r nì.

\par }{\Q Rahila na kǝ ɓuà

\par }{\QB ace amuni ka.

\par }{\Q Ɓinǝ girikiban,

\par }{\QB acemǝnana à wukina kat.>>\FTNT{‡}{{\FR 2:18 }{\FR{2:18
}}{\FT{Ɓalli gbal aɓa:
}}{\XT{Ir 31:15}}{\FT{.}}}


\par }{\SH Yisǝfu andǝ Maryamu twal \newline  Yesu a nyare a Nazarat
\par }
{\PP \VS{19}A nzǝm lú mala Hirǝdus ka, mǝturonjar mala Mǝtalabangŋo pusǝrǝi a ban Yisǝfu a lòrǝo a nzali Masar.

\VS{20}Mǝturonjar ne wi ama, <<Lo twal muna andǝ ngge, nyare a nzali Isǝrayila, ace mǝnana Hirǝdus andǝ aɓwana mana à alkiyita yilǝmi muna ka à wukina.>>


\par }{\PP \VS{21}Pǝlǝa Yisǝfu lo twal muna andǝ ngge, sǝ à nyare a nzali Isǝrayila.

\VS{22}Sǝ lang Yisǝfu ok ama Arkilawus nda duk murǝm Yahudi a nzǝm lú mala tárrí Hirǝdus ka, ɓangciu pakki wi arǝ ká a Yahudi. Sǝ mǝturonjar nunkiri a lòrǝo ka, pǝlǝa o a buì mala amǝ Galili.

\VS{23}Nda à wario à kya do a ɓekǝ là mǝnana à tunǝki ama Nazarat ka. Mǝnia ka nda lùmsǝ cau mala amǝ'ɓangnǝa mala Ɓakuli mana ama, <<À nǝ̀ tunǝi ama ɓwa Nazarat.>>




\par }\Chap{3}{\SH Yohana Mǝbatisǝma \newline  gilǝki njar ace Yesu
\par }
{\R (Markus 1:1-8; Luka 3:1-18; Yohana 1:19-28)

\par }{\PP \VerseOne{1}Arǝ abákú mǝno ka, Yohana Mǝbatisǝma yiu kǝ hamnǝ cau aɓa pǝɗanban a njenza a bu-nzali Yahudi

\VS{2}kǝ na ama, <<Wu pwanzali wu pǝlǝ nzǝm wun arǝ acauɓikea ma'wun, ace mǝnana Domurǝm mala kùli gbashina.>>

\VS{3}Yohana Mǝbatisǝma ka nda ɓwa mǝnana Ishaya mǝɓangnǝa mala Ɓakuli bang ce ama:

\par }{\Q <<Ɓè ɓwa kǝ hama

\par }{\QB nǝ giu mǝcandǝe

\par }{\QB aɓa pǝɗanban a njenza kǝ na ama,

\par }{\Q <Wu gilǝki tanjar

\par }{\QB mala Mǝtalabangŋo.

\par }{\Q Wu tamsǝ anjarkusǝu ace

\par }{\QB pǝrapǝra.> >>\FTNT{*}{{\FR 3:3 }{\FR{3:3
}}{\FT{Ɓalli gbal aɓa:
}}{\XT{Isha 40:3}}{\FT{.}}}


\par }{\PP \VS{4}Agir-nggūrǝu mala Yohana mana oasǝ ka à tea nǝ nyang kalakadambi. Nggur-ɓunu male ka nggú na. Girlina male ka doshi na andǝ nyi-pu.\FTNT{†}{{\FR 3:4 }{\FR{3:4
}}{\FT{Ɓalli gbal aɓa:
}}{\XT{2Amur 1:8}}{\FT{.}}}

\VS{5}Ɓwapǝndǝa pur aɓa nggea-là Urǝshalima, andǝ aɓea la a bu-nzali Yahudi kat, andǝ bareban mala Nggeasala Jodan kat, à o a baní.

\VS{6}À bang acauɓikea malea, sǝ pakkia wia batisǝma a Nggeasala Jodan.


\par }{\PP \VS{7}Sǝ lang Yohana sǝn amǝ Farisi andǝ amǝ Saduki à nǝ̀ nggǝ yiu pas a baní ace mǝnana ɓǝà pakkia wia batisǝma ka, nea wia ama, <<Wun amuna an'yau barya! Yan nun kir wun ama ɓǝ̀ wu ɓanggi ɓashi mala Ɓakuli mǝnana kǝ yiu ka?\FTNT{‡}{{\FR 3:7 }{\FR{3:7
}}{\FT{Ɓalli gbal aɓa:
}}{\XT{Mat 12:34; 23:33}}{\FT{.}}}

\VS{8}Wu pak agir mǝnana à nǝ̀ lǝmdǝ ama wu pwana'nzali, wu ɗekina acauɓikea ma'wun ngga.

\VS{9}Sǝ wu kǝa sǝni kǝla ɗenyicau ma'wun mǝnana ama Ibǝrayim ngga kà wun na ka, nǝ̀ amsǝ wun ɗàng. Ən nggǝ bangga wun, Ɓakuli nǝ̀ gandǝ loasǝ atali mǝnia à nǝ̀ pǝlǝì Ibǝrayim amǝkau.

\VS{10}Ko ado ka Ɓakuli kwakina kun bero a tǝr anggun. Nggun mǝnana kat pusǝ ɓǝle mǝɓoarne raka, à nǝ̀ kwarí à nǝ̀ túrí a bǝsa.


\par }{\PP \VS{11}<<Ən nggǝ pakka wun batisǝma nǝ mur mǝnana nǝ̀ lǝmdǝ ama wu nyìngŋǝ̀nà acauɓikea ma'wun. Nǝnzǝ́mò ka, ɓeɓwa nda nǝ̀ nggá yiu mǝnana kútiǎm nǝ bangŋo ka, mǝnana yàle nkura kusǝì ka ǝn kārǝa mǝ bwali a buam ɗàng. Yì ka, nǝ̀ yia pakka wun batisǝma nǝ Bangŋo Mǝfele andǝ bǝsa.

\VS{12}Kwar sarǝgir male nda a buì, nǝ̀ yia pusǝ kwá arǝ mǝsǝsa a katǝra, nǝ̀ so mǝsǝsa a bà, sǝ kwá ka nǝ̀ pisǝì a bǝsa mǝnana pà nǝ̀ limgi raka.>>


\par }{\SH Yohana pakki Yesu batisǝma
\par }
{\R (Markus 1:9-11; Luka 3:21-22)

\par }{\PP \VS{13}Aɓalǝ anonggio mǝno ka, Yesu pur a Galili sǝ yiu a Nggeasala Jodan ace mǝnana Yohana ɓǝ̀ yi pakki wi batisǝma ka.

\VS{14}Sǝ Yohana ka ɓariki ama nǝ̀ ɓinǝi wi. Ne wi ama, <<Mim ɓwan mǝ nǝ ká a bano ace batisǝma ka a nyare a yiu a banam mǝ pakko batisǝma!>>


\par }{\PP \VS{15}Sǝ Yesu pa eare ka ne wi ama,
{\WJ{<<Ɗeki ɓǝ̀ pa ana adyan. Anggo ka sǝ sǝm nǝ̀ lùmsǝ agir mǝnana kat Ɓakuli earkicea ka.>>}} Pǝlǝa Yohana eare pakki wi batisǝma.


\par }{\PP \VS{16}Lang Yohana malǝna pàkkî Yesu batisǝma, sǝ Yesu eapi mur ani ka, kara kùli mǝnna sǝ sǝn Bangŋo mala Ɓakuli aban sulǝo kǝla kutu, yi do amurí.

\VS{17}Aɓwana ok gi Ɓakuli nacau a kùli ama, <<Mǝnia ka nda Munem, mǝnana ǝn earkiyice, mǝnana bumam kǝ pwasǝa rǝì kǝ̀rkǝ́r ka.>>




\par }\Chap{4}{\SH Shetan kārǝki Yesu
\par }
{\R (Markus 1:12-13; Luka 4:1-13)

\par }{\PP \VerseOne{1}Pǝlǝa Bangŋo Mǝfele loasǝ Yesu um nǝi aɓa pǝɗanban a ɓabondo ace mǝnana Shaitan ɓǝ̀ kya kārǝki ka.\FTNT{*}{{\FR 4:1 }{\FR{4:1
}}{\FT{Ɓalli gbal aɓa:
}}{\XT{Ib 2:18; 4:15}}{\FT{.}}}

\VS{2}Sǝ lang Yesu gilnamur pwari lumi-ine andǝ du lumi-ine ka, nzala wali kǝ̀rkǝ́r.

\VS{3}Mǝkārǝkiban pǝlǝa yiu a baní sǝ ne wi ama, <<Ɓǝ̀ a nda muna mala Ɓakuli ka, banggi atali mǝnia ɓǝà pǝlǝ nɗǝmo.>>


\par }{\PP \VS{4}Sǝ Yesu nyesǝi wi ama,
{\WJ{<<À gilǝ a Malǝmce mala Ɓakuli ama:
}}

\par }{\Q {\WJ{<< <Girlina nda nǝmurǝì}}

\par }{\QB {\WJ{tsǝkiyi ɓwa sǝ nǝ̀ dum
}}

\par }{\QB {\WJ{nǝ yilǝmu ka ɗàng.}}

\par }{\Q {\WJ{Nda andǝ cau mǝnana
}}

\par }{\QB {\WJ{kat kǝ pur a kun Ɓakuli ka.>}}\FTNT{†}{{\FR 4:4 }{\FR{4:4
}}{\FT{Ɓalli gbal aɓa:
}}{\XT{Nggur 8:3}}{\FT{.}}} >>


\par }{\PP \VS{5}Pǝlǝa Shetan wari nǝ Yesu aɓa Urǝshalima nggea-là mǝfele, sǝ kya tamsǝi a ɓong Ndàmǝgule mala Ɓakuli,

\VS{6}sǝ ne wi ama, <<Ɓǝ̀ a nda Muna mala Ɓakuli ka ta zurro a nzali! Acemǝnana à gilǝ aɓa Malǝmce mala Ɓakuli ama,

\par }{\Q << <Ɓakuli nǝ̀ tsǝk amǝturonjar

\par }{\QB male ɓǝ̀a tsǝkiro.

\par }{\Q À nǝ̀ eo a ɓabuia,

\par }{\QB ace mǝnana wu kǝa

\par }{\QB tul kusǝo arǝ tali raka.>\FTNT{‡}{{\FR 4:6 }{\FR{4:6
}}{\FT{Ɓalli gbal aɓa:
}}{\XT{Ang 91:11,12}}{\FT{.}}} >>


\par }{\PP \VS{7}Sǝ Yesu pǝlǝi wi ama,
{\WJ{<<Malǝmce mala Ɓakuli bang gbal ama,}}

\par }{\Q {\WJ{<< <Ce a kārǝki Mǝtalabangŋo
}}

\par }{\QB {\WJ{Ɓakuli mo ɗang.>}}\FTNT{§}{{\FR 4:7 }{\FR{4:7
}}{\FT{Ɓalli gbal aɓa:
}}{\XT{Nggur 6:16}}{\FT{.}}} >>


\par }{\PP \VS{8}Shetan nyar ɗǝm wari nǝ Yesu a ɓong ɓekǝ nkono nggea mǝ'dāhre, pǝlǝa lǝmdǝki wi ala-murǝm mǝnana kat a ɓanza ka andǝ gulo andǝ gǝna mǝnana aɓalǝia ka kat.

\VS{9}Sǝ ne wi ama, <<Ɓǝ̀ awu nǝ ɓun a ɓadǝmbam sǝ a nǝ peri a banam ngga, mǝ nǝ po amǝnia yì agir ka kat.>>


\par }{\PP \VS{10}Yesu ne wi ama,
{\WJ{<<Shetan, upi banam! Malǝmce mala Ɓakuli ka na ama,}}

\par }{\Q {\WJ{<< <Peri a ban Mǝtalabangŋo
}}

\par }{\QB {\WJ{Ɓakuli mo,}}

\par }{\Q {\WJ{Kǝ yì mwashat ɓǝ̀rɓǝ̀r na
}}

\par }{\QB {\WJ{a nǝ kpate ka.> >>}}\FTNT{*}{{\FR 4:10 }{\FR{4:10
}}{\FT{Ɓalli gbal aɓa:
}}{\XT{Nggur 6:13}}{\FT{.}}}


\par }{\PP \VS{11}Nda sǝ Shetan ɗekina Yesu ka, sǝ amǝturonjar yiu à yì bwalì wi kàm.


\par }{\SH Tita túró mala Yesu a Galili
\par }
{\R (Markus 1:14-15; Luka 4:14-15)

\par }{\PP \VS{12}Lang Yesu ongŋǝna ama murǝm Hirǝdus Antipas kùrna Yohana a ndàkurban ngga, lo ɗeki nzali Yahudi o a bu-nzali Galili.

\VS{13}Banì sau a Nazarat ɗang, tùro kya do a Kapanahum, a kun Garang Galili a buì mala amǝ Zebulu andǝ amǝ Naftali.

\VS{14}Mǝnia ka pa anggo ace mǝnana ɓǝà lùmsǝ cau mana pur a kun Ishaya mǝɓangnǝa mala Ɓakuli ka ama:


\par }{\Q \VS{15}<<Wu kwaki kir wun,

\par }{\Q wun amǝ nzali Zebulu

\par }{\QB andǝ Naftali.

\par }{\Q Wun aɓwana mǝnana

\par }{\QB wu do amur njargula ká

\par }{\Q a kun Garang,

\par }{\QB a nkaring Mur Jodan ngga.

\par }{\Q Wu kwaki kir wun,

\par }{\QB wun amǝ Galili,

\par }{\Q la mala aɓwana mana

\par }{\QB amǝ Yahudi na raka.


\par }{\Q \VS{16}Aɓwana mǝnana

\par }{\QB à do a pǝndǝa ka,

\par }{\QB à sǝna tǎlaban mǝgule.

\par }{\Q Yì aɓwana mǝnana

\par }{\QB à do a yinggǝli lú ka,

\par }{\QB tǎlaban sulǝna a bania.>>\FTNT{†}{{\FR 4:16 }{\FR{4:16
}}{\FT{Ɓalli gbal aɓa:
}}{\XT{Isha 9:1,2}}{\FT{.}}}


\par }{\PP \VS{17}Lo a bàkú mǝno ka Yesu tita hamnǝ cau, kǝ na ama,
{\WJ{<<Wu pwanzali, wu pǝlǝ nzǝm wun arǝ acauɓikea ma'wun, acemǝnana Domurǝm mala kùli gbashìnà.>>}}


\par }{\SH Yesu tunǝ amǝkpate amǝdǝmbe
\par }
{\R (Markus 1:16-20; Luka 5:1-11)

\par }{\PP \VS{18}Yesu na ban gya a kun Garang Galili, sǝ mǝsǝì kpa arǝ aɓwana ɓari amǝ'eambǝu, Shiman mǝnana à tunǝki ama Bitǝrus ka andǝ mǝ'eambi Andǝru. À nda ban taula nǝ ndámbú aɓa Garang ace mǝnana yia ka bwal-nji nda túró malea.

\VS{19}Yesu nea wia ama,
{\WJ{<<Wu yiu a tam, mǝ nǝ tsǝk wun, wu nǝ̀ pǝlǝ amǝ oari aɓwana acem.>>}}

\VS{20}À lo tù à nying andámbú malea sǝ à o atè.


\par }{\PP \VS{21}Yesu nggǝ ká a dǝmba ka, yi sǝn aɓea amǝ'eambǝu ɓari ɗǝm, Jemis muna mala Zabadi andǝ mǝ'eambi Yohana. À nda ɓá waru andǝ tárrià Zabadi. À nda ban taliki andámbú malea. Pǝlǝa Yesu tunǝia.

\VS{22}À lo à fwa rǝia à nying waru andǝ tárrià sǝ à o atè.


\par }{\SH Yesu kanigir sǝ twali \newline  aɓwana ban rǝkwana
\par }
{\R (Luka 6:17-19)

\par }{\PP \VS{23}Yesu gya aɓa nzali Galili kat kǝ kanigir aɓalǝ andakpapi mala amǝ Yahudi, sǝ kǝ hamnǝ Cau Amsǝban mala Domurǝm mala Ɓakuli amur aɓwana. Twalî aɓwana ban ambalang arǝpangŋa andǝ akwánó kat.

\VS{24}Cau male gya akiban aɓa bu-nzali Suriya kat. À yinǝi wi nǝ amǝkwánó ɗàngɗáng: a mǝnana à nda ɓá rǝkwana kǝ̀rkǝ́r, andǝ a mǝnana akukwar kutia rǝia, andǝ a mǝnana à ndanǝ kwánó wukiaban, andǝ a mǝnana ɓekǝ barea wu ka, yi twalia wia ban akwánó malea kat.

\VS{25}Ɓwabunda pas mǝnana à pur a bu-nzali Galili, andǝ Dekapolis\FTNT{‡}{{\FR 4:25 }{\FR{4:25
}}{\FQ{Dekapolis:
}}{\FT{Ko <<ala lum.>>}}} ka, à pu atà Yesu. Aɓea gbal ka à purkio arǝ anggea-là Urǝshalima, andǝ mala acili abu-nzali mala amǝ Yahudi andǝ aban mǝnana a nkaring Nggeasala Jodan ngga, kat à o atè.




\par }\Chap{5}{\SH Yesu eau amur nkono \newline  sǝ kanigir
\par }
{\R (Luka 6:20-23)

\par }{\PP \VerseOne{1}Lang Yesu sǝn làkkì mala ɓwabundǝa ka, kya eauwe do a bum nkono. Alaggana male yiu a baní,

\VS{2}sǝ tita kania wia gìr ama:


\par }{\Q \VS{3}{\WJ{Aɓwana mǝnana à sǝlǝ ama}}

\par }{\QB {\WJ{yia ka amǝ'tǝ̀r na
}}

\par }{\Q {\WJ{aɓa bangŋo ka,}}

\par }{\QB {\WJ{à ndanǝ tsǝkbu mala Ɓakuli,}}

\par }{\Q {\WJ{acemana Domurǝm mala}}

\par }{\QB {\WJ{kùli ka malea na.}}


\par }{\Q \VS{4}{\WJ{Amǝ bumkiɗikea ka}}

\par }{\QB {\WJ{à ndanǝ tsǝkbu mala Ɓakuli,}}

\par }{\Q {\WJ{acemǝnana à nǝ̀ kum}}

\par }{\QB {\WJ{girikiban.}}\FTNT{*}{{\FR 5:4 }{\FR{5:4
}}{\FT{Ɓalli gbal aɓa:
}}{\XT{Isha 61:2}}{\FT{.}}}


\par }{\Q \VS{5}{\WJ{Amǝ nongsǝmúrû ka
}}

\par }{\QB {\WJ{à ndanǝ tsǝkbu mala Ɓakuli,}}

\par }{\QB {\WJ{acemǝnana à nǝ̀ li ɓanza.}}\FTNT{†}{{\FR 5:5 }{\FR{5:5
}}{\FT{Ɓalli gbal aɓa:
}}{\XT{Ang 37:11}}{\FT{.}}}


\par }{\Q \VS{6}{\WJ{Aɓwana mǝnana à}}

\par }{\QB {\WJ{dum nǝ nzala}}

\par }{\Q {\WJ{andǝ mǝsamur mala}}

\par }{\QB {\WJ{cauɓoarna a bumia ka,}}

\par }{\Q {\WJ{à ndanǝ tsǝkbu mala Ɓakuli,}}

\par }{\QB {\WJ{acemǝnana à nǝ̀ kum}}

\par }{\QB {\WJ{ɗǝmsǝban.}}\FTNT{‡}{{\FR 5:6 }{\FR{5:6
}}{\FT{Ɓalli gbal aɓa:
}}{\XT{Isha 55:1,2}}{\FT{.}}}


\par }{\Q \VS{7}{\WJ{Amǝ sǝn mǝsǝswatǝr ka}}

\par }{\QB {\WJ{à ndanǝ tsǝkbu mala Ɓakuli,}}

\par }{\Q {\WJ{acemǝnana à nǝ̀ sǝn}}

\par }{\QB {\WJ{mǝsǝswatǝr malea.}}


\par }{\Q \VS{8}{\WJ{Amǝ ɓabum mǝɓoarnsari ka
}}

\par }{\QB {\WJ{à ndanǝ tsǝkbu mala Ɓakuli,}}

\par }{\QB {\WJ{acemǝnana à nǝ̀ sǝn Ɓakuli.}}\FTNT{§}{{\FR 5:8 }{\FR{5:8
}}{\FT{Ɓalli gbal aɓa:
}}{\XT{Ang 24:3,4}}{\FT{.}}}


\par }{\Q \VS{9}{\WJ{Amǝ gilǝki dotarǝu ka}}

\par }{\QB {\WJ{à ndanǝ tsǝkbu mala Ɓakuli,}}

\par }{\Q {\WJ{acemǝnana à nǝ̀ duk
}}

\par }{\QB {\WJ{amuna mala Ɓakuli.}}


\par }{\Q \VS{10}{\WJ{Aɓwana mǝnana à kǝ}}

\par }{\QB {\WJ{pea wia tanni
}}

\par }{\Q {\WJ{ace cauɓoarna ka,}}

\par }{\QB {\WJ{à ndanǝ tsǝkbu mala Ɓakuli,}}

\par }{\Q {\WJ{acemǝnana Domurǝm
}}

\par }{\QB {\WJ{mala kùli ka malea na.}}


\par }{\PI \VS{11}{\WJ{Wu ndanǝ tsǝkbu mala Ɓakuli yi mǝnana aɓwana kǝ sáng wun, à kǝ pa wun tanni, à kǝ tsǝka wun acau mǝɓike ɗàngɗáng arǝ wun aɓa nyir, acemǝnana wu nda ka amǝkpatam ngga.}}

\VS{12}{\WJ{Wu pak bumpwasǝa, ban ɓǝ ɓoara wun, acemǝnana tangnakusǝ wun ngga mǝgule na a kùli. Anggo sǝ à pe amǝ'ɓangnǝa mala Ɓakuli mǝnana à akà wun dǝmba ka tanni.}}\FTNT{*}{{\FR 5:12 }{\FR{5:12
}}{\FT{Ɓalli gbal aɓa:
}}{\XT{2Kpa 36:16; Mat 23:37; Atúró 7:52; 1Tas 2:15; Jem 5:10}}{\FT{.}}}


\par }{\SH Tuɓamur andǝ tǎlaban \newline  mala ɓanza
\par }
{\R (Markus 9:50; Luka 14:34-35)

\par }{\PI \VS{13}{\WJ{Wu nda ka tuɓamur mala ɓanza. Sǝ ɓǝ̀ tuɓamur ɗwanyi cyauwe male ka mana gir ni nǝ̀ tsǝì sǝ nǝ̀ cyau ɗǝm? Panǝ ɓoaro ɗǝm ɗàng; à nǝ̀ sukki aɓwana nǝ̀ parki a ɓakusǝia.}}\FTNT{†}{{\FR 5:13 }{\FR{5:13
}}{\FT{Ɓalli gbal aɓa:
}}{\XT{Mar 9:50; Luk 14:34,35}}{\FT{.}}}


\par }{\PI \VS{14}{\WJ{Wu nda ka tǎlaban mala ɓanza. Nggea-là mǝnana à ɓè amur tali ka pà nǝ̀ sǝmbǝrǝ ɗang.}}\FTNT{‡}{{\FR 5:14 }{\FR{5:14
}}{\FT{Ɓalli gbal aɓa:
}}{\XT{Yoh 8:12; 9:5}}{\FT{.}}}

\VS{15}{\WJ{À pà nǝ̀ tsǝk bǝsa a pitǝla sǝ à nǝ̀ kùmsǝî wi nkenye amurí ɗàng. A kun mani ka à nǝ̀ tamsǝi amur gir-tamsǝ pitǝla, a ban mǝnana nǝ̀ pa tǎlaban a ban aɓwana kat a ɓala ka.}}\FTNT{§}{{\FR 5:15 }{\FR{5:15
}}{\FT{Ɓalli gbal aɓa:
}}{\XT{Mar 4:21; Luk 8:18; 11:33}}{\FT{.}}}

\VS{16}{\WJ{Anggo sǝ wun nǝ̀ nying tǎlaban ma'wun ɓǝ̀ ta a ɓadǝmbǝ aɓwana ace mǝnana ɓǝà sǝn atúró ɓoarna ma'wun, sǝ ɓǝà gusǝlǝ Tár wun mana a kùli ka.}}\FTNT{*}{{\FR 5:16 }{\FR{5:16
}}{\FT{Ɓalli gbal aɓa:
}}{\XT{Ang 2:12}}{\FT{.}}}


\par }{\SH Nggurcau mala Musa
\par }
{\PI \VS{17}{\WJ{Wu kǝa twali ama ǝn yiu ace tamsǝ Nggurcau mala Musa andǝ kanigir mala amǝ'ɓangnǝa mala Ɓakuli ɗang; ǝn yiu ace tamsǝia ɗang. Nda ace lùmsǝia.}}

\VS{18}{\WJ{Ən nggǝ na wun mǝsǝcau, ɓǝ̀ kùli andǝ nzali ka tea mal raka, kǝ muna-cau pà kàm, sǝ ɓè kǝgìr bǝti pà kàm aɓa Nggurcau mala Musa mǝnana nǝ̀ ndǝrmi ka ɗàng, she ɓǝ̀ nê malea kat lùmsǝ̀nà ka.}}\FTNT{†}{{\FR 5:18 }{\FR{5:18
}}{\FT{Ɓalli gbal aɓa:
}}{\XT{Luk 16:17}}{\FT{.}}}

\VS{19}{\WJ{Ɓǝ̀ yana kat sǝ yàllî nzong mǝkyauwe mwashat aɓalǝ amǝnia yì anzongcau, sǝ kǝ kani aɓwana ama ɓǝà pa kǝla yì ka, nǝ̀ nggá duk rítǎu aɓa Domurǝm mala kùli. Sǝ ɓwa mǝnana kǝ kpata amǝnia yì anzongcau, sǝ kǝ kani aɓwana ama ɓǝà pa kǝla yì ka, nǝ̀ nggá duk ɓwamǝgule a Domurǝm mala kùli.}}

\VS{20}{\WJ{Ən nggǝ na wun ama ɓǝ̀ ɓealɓoarna ma'wun kútì mala amǝ Farisi andǝ amǝkani Nggurcau mala Musa raka,}}\FTNT{‡}{{\FR 5:20 }{\FR{5:20
}}{\FQA{ɓǝ̀ ɓealɓoarna ma'wun kútì mala amǝ Farisi andǝ amǝkani Nggurcau mala Musa raka:
}}{\FT{Ko <<ɓǝ̀ do mǝsǝcau ma'wun aɓa kpata gìr mǝnana Ɓakuli earkiyi ce ka kútì mala amǝ Farisi andǝ amǝkani Nggurcau mala Musa raka.>>}}}{\WJ{wu pà wu nǝ̀ kum kutio aɓa Domurǝm mala kùli ɗang ko bǝti.}}


\par }{\SH Yesu kanigir amur bumlulla
\par }
{\R (Luka 12:57-59)

\par }{\PI \VS{21}{\WJ{Wu ongŋǝna à banggi aɓwana mǝnana a pwarian ngga ama, <<A pà wu nǝ́ wal-lú ɗang; ɓwa mǝnana wal-lú ka à nǝ̀ pakki wi ɓashi.>>}}\FTNT{§}{{\FR 5:21 }{\FR{5:21
}}{\FT{Ɓalli gbal aɓa:
}}{\XT{Pur 20:13; Nggur 5:17}}{\FT{.}}}

\VS{22}{\WJ{Sǝ mim ngga ǝn nggǝ na wun ama ɓwa mǝnana bumi lúllô arǝ ɓi ka à nǝ̀ pakki wi ɓashi. Sǝ ɗǝm ngga à bang ama ɓwa mǝnana tunǝî ɓì ɓwaɓana ka à nǝ̀ kánǝi aban amǝ'ɓashi. Sǝ mim ngga ǝn nggǝ na wun ama ɓǝ̀ a ne ɓwa ama <<We ɓwazalǝa>> ka, a nda ɓá ká tanni mala ɓashi lú-bǝsa.}}


\par }{\PI \VS{23}{\WJ{Ɓǝ̀ a ndarǝ pa ɓoro mo a ban gyangŋan-peri sǝ ɓālǝo kasǝa ama ɓè kǝɓwa na kam ndanǝ cau a bumi arǝò ka,}}

\VS{24}{\WJ{nying ɓoro mô aɓadǝm gyangŋan, nyare kya gilǝki cê wunǝ ɓwe peatu, sǝ wu yi pa ɓoro mô.}}


\par }{\PI \VS{25}{\WJ{Ɓǝ̀ kǝɓwa wulio ka, gbara gilǝki nre wun wunǝi a njar aban ká ndaɓashi. Ɓǝ̀ a na raka, nǝ̀ nggá kpapio wunǝ mǝ'ɓashi, sǝ mǝ'ɓashi ka nǝ̀ tasǝo a bu amǝ'munagara, sǝ à nǝ̀ nggá oasǝo a ndàkurban.}}

\VS{26}{\WJ{Ən nggǝ no mǝsǝcau a pa nǝ́ purî nggúr ɗang sheɓǝ̀ a mbwena gìr mǝnana kat à kàsǝô ka.}}


\par }{\SH Kànìgìr mala Yesu amur \newline  cauɓikea nongnǝban mǝnana pa aɓa alban raka
\par }
{\PI \VS{27}{\WJ{Wu ongŋǝna à bang ama <<A pà wunǝ nongnǝ ɓwa mǝnana wu al rǝ wun wunǝi raka ɗàng.>>}}\FTNT{*}{{\FR 5:27 }{\FR{5:27
}}{\FT{Ɓalli gbal aɓa:
}}{\XT{Pur 20:14; Nggur 5:18}}{\FT{.}}}


\par }{\MI \VS{28}{\WJ{Sǝ mim ngga ǝn nggǝ na wun ama ɓwa mǝnana kat sǝn ɓwama nǝ sǝnban nshawari ka, angŋǝna dǝmba nongŋǝna nǝi a ɓabumi.}}

\VS{29}{\WJ{Ɓǝ̀ mǝsǝo mǝlì kǝ tsǝo a kǝ pak cauɓikea ka, pusǝì túrí. Kǝpǝna wu ɗwanyi ɓekǝ bareo mwashat amur mǝnana ɓǝà túr nggūrǝo kat aɓa tūli-bǝsa ka.}}\FTNT{†}{{\FR 5:29 }{\FR{5:29
}}{\FT{Ɓalli gbal aɓa:
}}{\XT{Mat 18:9; Mar 9:47}}{\FT{.}}}

\VS{30}{\WJ{Sǝ ɓǝ̀ buo mǝlì kǝ tsǝo a kǝ pak cauɓikea ka, kasǝi túrí. Kǝpǝna wu ɗwanyi ɓekǝ bareo mwashat amur mǝnana ɓǝà túr nggūrǝo kat aɓa tūli-bǝsa ka.}}\FTNT{‡}{{\FR 5:30 }{\FR{5:30
}}{\FT{Ɓalli gbal aɓa:
}}{\XT{Mat 18:8; Mar 9:43,44}}{\FT{.}}}


\par }{\SH Yesu kanigir amur \newline  gau doɓala
\par }
{\R (Matiu 19:9; Markus 10:11-12; Luka 16:18)

\par }{\PI \VS{31}{\WJ{Ɗǝm ngga à bang ama, <<Ɓǝ̀ ɓwa nǝ̀ gau andǝ māmí ka, dumǝna púp nǝ̀ pè wi takada gauwa.>>}}\FTNT{§}{{\FR 5:31 }{\FR{5:31
}}{\FT{Ɓalli gbal aɓa:
}}{\XT{Nggur 24:1-4; Mat 19:7; Mar 10:4}}{\FT{.}}}

\VS{32}{\WJ{Sǝ mim ngga ǝn nggǝ na wun ama ɓwa mǝnana pǝr māmí, sǝ pa ace cauɓikea mala nongnǝban a nza nǝ́ doɓala raka, ndarǝ tsǝie aɓa cauɓikea mala mǝ'nongginǝban nǝ aɓea aburana a nza nǝ́ doɓala. Sǝ ɓwa mǝnana al mǝnia yì ɓwama mǝnana burí pǝri ka, ndarǝ pak cauɓikea mala nongnǝ mālá ɓeɓwa.}}


\par }{\SH Kànìgìr mala Yesu \newline  amur Kángir
\par }
{\PI \VS{33}{\WJ{Sǝ ɗǝm ngga wu ongŋǝna à banggi aɓwana mǝnana a pwarian ngga ama, <<A pà nǝ́ kángìr aɓa nyir ɗang. She awu nǝ lùmsǝ agir mǝnana a kána a ɓadǝm Mǝtalabangŋo ama a nǝ pea ka.>>}}\FTNT{*}{{\FR 5:33 }{\FR{5:33
}}{\FT{Ɓalli gbal aɓa:
}}{\XT{Pǝris 19:12; Ɓal 30:2; Nggur 23:21}}{\FT{.}}}

\VS{34}{\WJ{Sǝ mim ngga ǝn nggǝ na wun ama, wu kǝa kángìr ɗàng. Wu kǝa kángìr nǝ kùli ɗang, acemǝnana nda buno-murǝm mala Ɓakuli.}}\FTNT{†}{{\FR 5:34 }{\FR{5:34
}}{\FT{Ɓalli gbal aɓa:
}}{\XT{Jem 5:12; Isha 66:1; Mat 23:22}}{\FT{.}}}

\VS{35}{\WJ{Sǝ pa wu nǝ̀ kángìr gbal nǝ nzali ɗang, acemǝnana ndà buno'tsǝk-kusǝu male. Sǝ wu kǝa kán gbal nǝ Urǝshalima ɗàng, acemǝnana nda nggea-là mala Murǝm Mǝgule kat.}}\FTNT{‡}{{\FR 5:35 }{\FR{5:35
}}{\FT{Ɓalli gbal aɓa:
}}{\XT{Isha 66:1; Ang 48:2}}{\FT{.}}}

\VS{36}{\WJ{Sǝ kǝa kán nǝ ɓamuro ɗàng, acemǝnana a pà nǝ́ gandǝ pǝlǝ nyang muro mwashat ɓǝ̀ pwasǝo ko ɓǝ̀ pǝndǝ ka ɗàng.}}

\VS{37}{\WJ{Ɗeki <<E>> mò ɓǝ̀ duk <<E,>> sǝ <<Awo>> mò ɓǝ̀ duk <<Awo>>; ɓǝ̀ wori mǝnia ka pur nǝ ban Mǝɓealɓikea.}}


\par }{\SH Yesu kanigir amur pě-gbal
\par }
{\R (Luka 6:29-30)

\par }{\PI \VS{38}{\WJ{Wu ongŋǝna à bang ama, <<Ar mǝsǝu a kún ar mǝsǝu, sǝ ɓun minǝu a kún ɓun minǝu.>>}}\FTNT{§}{{\FR 5:38 }{\FR{5:38
}}{\FT{Ɓalli gbal aɓa:
}}{\XT{Pur 21:24; Pǝris 24:20; Nggur 19:19-21}}{\FT{.}}}

\VS{39}{\WJ{Sǝ mim ngga ǝn nggǝ na wun ama, kǝa nyesǝ mǝɓane a kún mǝɓane mǝnana à pakko ka ɗàng. Ɓǝ̀ ɓwa kweo a takiro mǝlì ka, pǝlǝi wi ɓè takiro.}}

\VS{40}{\WJ{Ɓǝ̀ ɓwa na ama nǝ̀ nggá wulio nǝ̀ ako daura mò ka, pe wi andǝ nggea-daura mò gbal.}}

\VS{41}{\WJ{Ɓǝ̀ ɓwa tsǝo púp ama ɓǝ̀ wu o wunǝi mel mwashat ka, wu kyan wunǝi mel ɓari.}}

\VS{42}{\WJ{Ɓǝ̀ ɓwa zǝmbo ka, pe wi, sǝ ɓwa mǝnana yiua ak tangna a buo ka, ce a girì nǝi ɗàng.}}


\par }{\SH Yesu kanigir amur \newline  earce aɓio amǝbura
\par }
{\R (Luka 6:27-28,32-36)

\par }{\PI \VS{43}{\WJ{Wu ongŋǝna à bang ama, <<Earce ɓio mǝ'murkala,>>}}\FTNT{*}{{\FR 5:43 }{\FR{5:43
}}{\FT{Ɓalli gbal aɓa:
}}{\XT{Pǝris 19:18}}{\FT{.}}}{\WJ{sǝ wu ɓinǝ ɓiomǝbura.}}

\VS{44}{\WJ{Sǝ mim ngga ǝn nggǝ na wun ama: Wu earce aɓi wun amǝbura sǝ wu kǝ pakhiwi ace aɓwana mǝnana à ɓinǝmǝsǝ wun sǝ à kǝ pa wun tanni ka.}}

\VS{45}{\WJ{Ɓǝ̀ wu pak anggo ka wun nǝ̀ duk amuna mala Tár wun mǝnana a kùli ka. Acemǝnana yì ka, kǝ tsǝk pwari male kǝ ta amur aɓwana amǝɓane andǝ amǝɓoarne, sǝ kǝ nya mbulo amur amǝ pàk cauɓoarna andǝ amǝ pàk ɓealɓikea.}}

\VS{46}{\WJ{Ɓǝ̀ earcearǝu ma'wun ngga nda ace amǝ'earce wun nǝmurǝia ka, ya tangnakusǝu na wu ndanǝi? Nggearǝ amǝ'cauɓikea ka anggo sǝ à pakkiyia.}}

\VS{47}{\WJ{Sǝ ɓǝ̀ amǝ'eam wun na nǝmurǝia wu makkiyia kún ngga, nǝ man sǝ wu kútì acili aɓwana mǝnana amǝkpatam na raka? Nggearǝ amǝɓanza ka anggo sǝ à pakkiyia.}}

\VS{48}{\WJ{Ace mǝno ka, wu lùmsǝ nǝ cauɓoarna kǝla mǝnana Tár wun mana a kùli ka lùmsǝ nǝ cauɓoarna ka.}}\FTNT{†}{{\FR 5:48 }{\FR{5:48
}}{\FT{Ɓalli gbal aɓa:
}}{\XT{Pǝris 19:2}}{\FT{.}}}




\par }\Chap{6}{\SH Yesu kanigir amur \newline  pe amǝtǝle ɓoro
\par }
{\PI \VerseOne{1}{\WJ{Wu tsǝkir wun, wu kǝa pakki atúró-ɓoarna ma'wun a ɓamǝsǝ aɓwana ace mǝnana ɓǝà sǝn wun ngga ɗàng. Ɓǝ̀ wu kǝ pa anggo ka, pà wu nǝ̀ kum ɓekǝ tangnakusǝu a ban Tár wun mana a kùli ka ɗàng.}}\FTNT{*}{{\FR 6:1 }{\FR{6:1
}}{\FT{Ɓalli gbal aɓa:
}}{\XT{Mat 23:5}}{\FT{.}}}


\par }{\PI \VS{2}{\WJ{Ɓǝ̀ wun nǝ̀ pè amǝ'tǝlè ɓoro ka, wu kǝa ham nǝ ce, kǝla pě mala amǝ'kúnɓárína aɓalǝ andakpapi mala amǝ Yahudi andǝ mur anjarɓala ka ɗàng. À kǝ pa anggo ace mǝnana ɓǝ̀ aɓwana sǝn atúró-ɓoarna malea ɓǝà ɓwangsǝia. Ən nggǝ bangga wun mǝsǝcau, à angŋǝna tangnakusǝia puppup.}}

\VS{3}{\WJ{Ɓǝ̀ awu nǝ pè amǝ'tǝlè ɓoro ka, ce a eare ɓè kǝɓwa sǝlǝce gìr mǝnana a pakkiyi ka ɗàng,}}

\VS{4}{\WJ{ace mǝnana ɓǝ̀ pagìr mò ka ɓǝ̀ pa aɓa sǝmbǝrǝa. Sǝ Tárró mana kǝ sǝn gìr mǝnana a kǝ pè aɓa sǝmbǝrǝa ka nǝ̀ po tangnakusǝo.}}


\par }{\SH Kànìgìr mala Yesu amur Hiwi
\par }
{\R (Luka 11:2-4)

\par }{\PI \VS{5}{\WJ{Ɓǝ̀ wun nǝ̀ pakhiwi ka, wu kǝa pe a pě mala amǝ'kúnɓárína ɗang, mǝnana à kǝ earce camgi aɓalǝ andakpapi andǝ agauwata anjarɓala sǝ à nǝ̀ pakhiwi, ace mǝnana ɓǝ̀ aɓwana sǝnia ka. Ən nggǝ bangga wun mǝsǝcau à angŋǝna dǝmba à kumǝna tangnakusǝia.}}\FTNT{†}{{\FR 6:5 }{\FR{6:5
}}{\FT{Ɓalli gbal aɓa:
}}{\XT{Luk 18:10-14}}{\FT{.}}}

\VS{6}{\WJ{Sǝ we ka, ɓǝ̀ awu nǝ pakhiwi ka, kutio aɓa ndà mò, gìr kun-nda sǝ pakhiwi aban Tárró mǝnana à sǝngiyi raka. Sǝ Tárró mana kǝ sǝn gìr mǝnana a kǝ pe aɓa sǝmbǝrǝa ka, nǝ̀ po tangnakusǝo.}}

\VS{7}{\WJ{Sǝ ɓǝ̀ a nda ban pakhiwi ka, kǝa camarǝ ɓǝsǝlǝki acau mana ɓalǝia pà kàm raka, kǝla pě mala amǝ'kpatalú ka ɗàng. À kǝ̀ sǝni kǝla ɓǝsǝlǝki acau malea ka nǝ̀ tsǝa Ɓakuli nǝ̀ oea.}}

\VS{8}{\WJ{Wu kǝa pa kǝla yia ɗang, acemǝnana kaniama wun nǝ̀ zǝm ngga, Tár wun angŋǝna dǝmba súrǝ́nà rǝ gir mǝnana wu earkiyice ka.}}


\par }{\PI \VS{9}{\WJ{Ani ka, sǝ wun nǝ̀ pakhiwi:}}

\par }{\Q {\WJ{<<We Tár sǝm mǝnana a kùli ka,}}

\par }{\QB {\WJ{ɓǝ̀ lùllǝo kum gulo.}}


\par }{\Q \VS{10}{\WJ{Domurǝm mò ɓǝ̀ yiu.}}

\par }{\Q {\WJ{Gìr mǝnana a earkiyice ka,}}

\par }{\QB {\WJ{ɓǝ̀ sǝm pe a ɓanza,
}}

\par }{\Q {\WJ{kǝla mǝnana à kǝ pe}}

\par }{\QB {\WJ{a kùli ka.
}}


\par }{\Q \VS{11}{\WJ{Pa sǝm girlina mala yalung.}}


\par }{\Q \VS{12}{\WJ{Twala sǝm ban
}}

\par }{\QB {\WJ{acauɓikea ma'sǝm,}}

\par }{\Q {\WJ{kǝla mǝnana sǝm}}

\par }{\QB {\WJ{nggǝ twali aɓwana}}

\par }{\Q {\WJ{mana à kǝ pakka sǝm
}}

\par }{\QB {\WJ{cauɓikea ka.}}


\par }{\Q \VS{13}{\WJ{Bwala sǝm ɓǝ̀ sǝm kǝa kutio}}

\par }{\QB {\WJ{aɓa kārǝkiban ɗang,}}

\par }{\QB {\WJ{amsǝ sǝm a bu Mǝɓealɓikea.}}

\par }{\Q {\WJ{[Domurǝm, andǝ rǝcandǝa,
}}

\par }{\QB {\WJ{andǝ gulo ka amo na kat,}}

\par }{\QB {\WJ{mana masǝlǝate pà kàm raka,}}

\par }{\Q {\WJ{Ɓǝ̀ do anggo.]>>}}


\par }{\MI \VS{14}{\WJ{Ɓǝ̀ wu twali aɓwana ban acauɓikea mana à kǝ pakka wun ngga, Tár wun mǝnana a kùli ka nǝ̀ twala wun banì gbal.}}\FTNT{‡}{{\FR 6:14 }{\FR{6:14
}}{\FT{Ɓalli gbal aɓa:
}}{\XT{Mar 11:25,26}}{\FT{.}}}

\VS{15}{\WJ{Sǝ ɓǝ̀ wu twali aɓwana ban acauɓikea mana à kǝ pakka wun raka, Tár wun gbal ka pà nǝ̀ twala wun ban acauɓikea ma'wun ɗàng.}}


\par }{\SH Yesu kanigir amur Gilmur
\par }
{\PI \VS{16}{\WJ{Ɓǝ̀ awu nǝ gilmùr ka, cè a kur ɓamǝsǝo kǝla pě mala amǝ'kúnɓárína ɗang. Pak ka à kǝ kiɗiki ɓamǝsǝia ace mǝnana ɓǝà lǝmdǝì aɓwana ama à ndarǝ gilmùr ka. Ən nggǝ na wun mǝsǝcau à angŋa dǝmba à kumǝna tangnakusǝia.}}

\VS{17}{\WJ{Sǝ we ka, ɓǝ̀ awu nǝ gilmùr ka, lak ɓamǝsǝo sǝ wu hasǝ mùrú.}}

\VS{18}{\WJ{Anggo ka aɓwana pà nǝ̀ sǝlǝ ama a ndarǝ gilmùr ɗàng, she kǝ Tárró mǝnana à sǝngiyi raka. Sǝ Tárró mǝnana kǝ sǝn gìr mana a kǝ pe aɓa sǝmbǝrǝa ka nǝ̀ po tangnakusǝo.}}


\par }{\SH Kànìgìr mala Yesu amur \newline  tsǝk gǝna a kùli
\par }
{\R (Luka 12:33-34)

\par }{\PI \VS{19}{\WJ{Wu kǝa rambi ɓamur rǝ wun gǝna a kani a ɓanza ɗàng, yì ban mǝnana a kàm ngga nkungga andǝ sásà nǝ̀ kiɗiki, sǝ amǝn'í nǝ̀ ɓun kam à nǝ̀ kutio à nǝ̀ pwani ka.}}\FTNT{§}{{\FR 6:19 }{\FR{6:19
}}{\FT{Ɓalli gbal aɓa:
}}{\XT{Jem 5:2,3}}{\FT{.}}}

\VS{20}{\WJ{Ndikǝna wu tsǝk gǝna ma'wun a kùli, a ban mǝnana nkungga andǝ sásà pà nǝ̀ kiɗiki raka, sǝ ban na mǝnana amǝn'í pa nǝ̀ gandǝ kutio à nǝ̀ iun'í kam raka.}}

\VS{21}{\WJ{Ban mǝnana gǝna mô pàk kàm ngga, a kàm sǝ ɓabumo nǝ̀ pa gbal.}}


\par }{\PI \VS{22}{\WJ{Mǝsǝu ka nda kǝla pitǝla mǝnana kǝ pe ɓwa tǎlaban ngga. Ɓǝ̀ amǝsǝ ɓwa ka amǝɓoarne na ka, nǝ̀ sǝn gìr mana pakkiyi ka pepè.}}

\VS{23}{\WJ{Sǝ ɓǝ̀ amǝsǝ ɓwa ka amǝɓane na ka, pà nǝ̀ sǝn gìr mana pakki ka ɗang. Sǝ ɓǝ̀ ɓwa kǝ sǝn gìr mana pakki ka pepè raka, lǝmdǝ ama pǝndǝa mǝnana nda ɓālǝi ka mǝgule na kǝ̀rkǝ́r.}}


\par }{\PI \VS{24}{\WJ{Ɓwa pà nǝ̀ gandǝ duk guro mala amǝtala ɓala ɓari atārǝia ɗàng. She ɓweni nǝ̀ ɓinǝ mwashat ateà sǝ nǝ̀ earce ɓì, ko nǝ̀ pa ɓamúrì a ban ɓwa mwashat sǝ nǝ̀ ɓǝsǝki ɓì. Wu pà nǝ̀ gandǝ kpata Ɓakuli andǝ boalo atārǝia ɗàng.}}


\par }{\SH Yesu kanigir amur \newline  gūlì arǝ Ɓakuli
\par }
{\R (Luka 12:22-34)

\par }{\PI \VS{25}{\WJ{Nda ǝn nggǝ na wun ama, wu kǝa pe rǝ wun tanni nǝ ɗenyicau ɓangciu amur do ma'wun, ace gìr mǝnana wun nǝ̀ li andǝ mǝnana wun nǝ̀ nu ka ɗàng; ko ace gìr mǝnana wun nǝ̀ oasǝo arǝ wun ngga. Nggearǝì ka, yilǝmu kútì girlina re, sǝ nggūrǝu kútì agir-nggūrǝu re?}}\FTNT{*}{{\FR 6:25 }{\FR{6:25
}}{\FT{Ɓalli gbal aɓa:
}}{\XT{Filp 4:6; 1Bit 5:7}}{\FT{.}}}

\VS{26}{\WJ{Wu sǝn anyal a kùli; à kǝ ɓeal ɗang, à kǝ can ɗàng sǝ à kǝ rambǝa a bà ɗàng. Sǝ Tár wun mǝnana a kùli ka kǝ linǝia. Wun ngga wu kútì anyal re?}}

\VS{27}{\WJ{Yana atà wun nǝ̀ gandǝ tsǝk anonggio mala yilǝmi ɓǝà yàl kàm bǝti nǝ́ pe rǝì tanni aɓa ɗenyicau?}}


\par }{\PI \VS{28}{\WJ{Palang sǝ wu kǝ pe rǝ wun tanni ɓà ace agir-nggūrǝu? Wu sǝn to mala apwasǝo-bondo mǝnana a tàkuri ka. À kǝ pak kǝ túró ɗang, sǝ à kǝ swàrî ɓamuria agir-nggūrǝu ɗang.}}

\VS{29}{\WJ{Sǝ ǝn nggǝ na wun ama nggearǝ Murǝm Solomon aɓa gulo andǝ kume male ka oasǝ agir mǝ'ɓoarjamnì kǝla apwasǝo-bondo mǝnia ka ɗàng.}}\FTNT{†}{{\FR 6:29 }{\FR{6:29
}}{\FT{Ɓalli gbal aɓa:
}}{\XT{1Amur 10:4-7; 2Kpa 9:3-6}}{\FT{.}}}

\VS{30}{\WJ{Ɓǝ̀ Ɓakuli kǝ pakki abondo agir-nggūrǝu anggo ka, mǝnana à ndakam yalung sǝ li ka à pisǝnia a bǝsa ka, pà nǝ̀ pakka wun agir-nggūrǝu mǝnana kútì mǝno ka re? Ma'wun ngga gūliarǝu mana wu ndanǝi a ban Ɓakuli ka nda ɓiki kyauwe ka!}}\FTNT{‡}{{\FR 6:30 }{\FR{6:30
}}{\FT{Ɓalli gbal aɓa:
}}{\XT{Mat 8:26; 14:31; 16:8}}{\FT{.}}}

\VS{31}{\WJ{Cè wu kǝa ɓuanǝbum wun ama, <<Mana sǝm nǝ̀ li, ko mana sǝm nǝ̀ nu, ko mana sǝm nǝ̀ oasǝo>> ka ɗàng.}}

\VS{32}{\WJ{Amǝnia ka à nda ka gir mǝnana amǝɓanza alkiyitea ka. Tár wun mǝnana a kùli ka, sǝlǝna ama wu kǝ paktǝle amǝnia yì agir ka.}}

\VS{33}{\WJ{Wu tsǝk alta Domurǝm mala Ɓakuli andǝ pakki agir mǝnana earkiyice ka a dǝmba, sǝ amǝnia yì agir kat ka, à nǝ̀ pa wun nia.}}

\VS{34}{\WJ{Ɓalǝ wun ɓǝ̀ kǝa kasǝkya amur cau mala lí ɗàng, acemǝnana pwari mala lí ka ndanǝ amale yì tanni. Koya pwari ka ndanǝ atanni male mǝnana à kārǝa rǝì ka.}}\FTNT{§}{{\FR 6:34 }{\FR{6:34
}}{\FT{Ɓalli gbal aɓa:
}}{\XT{Mat 19:28; Mar 10:29-30; Luk 18:29-30}}{\FT{.}}}




\par }\Chap{7}{\SH Kǝa pakki aɓwana ɓashi ɗàng
\par }
{\R (Luka 6:37-38,41-42)

\par }{\PI \VerseOne{1}{\WJ{Wu kǝa pakki aɓwana ɓashi ɗang, ace mǝnana Ɓakuli ɓǝ̀ kǝa pakka wun ɓashi raka.}}

\VS{2}{\WJ{Kǝla mǝnana wu kǝ ɓashia aɓwana ka, anggo sǝ Ɓakuli nǝ̀ ɓashia wun; sǝ kǝla mǝnana wu kǝ pang nǝ aɓwana ka, anggo sǝ Ɓakuli nǝ̀ pang nǝ wun.}}\FTNT{*}{{\FR 7:2 }{\FR{7:2
}}{\FT{Ɓalli gbal aɓa:
}}{\XT{Mar 4:24}}{\FT{.}}}


\par }{\PI \VS{3}{\WJ{Ace mana sǝ a kǝ sǝn kǝkar mǝnana a mǝsǝ ɓio ka, sǝ a sǝn gbǝlanggun mǝnana aɓa mò yì mǝsǝu ka ɗàng?}}

\VS{4}{\WJ{Ɓǝ̀ a na raka, lang sǝ a nǝ ne ɓio ama came mǝ pusǝ kǝkar a mǝsǝo, sǝ we ka nggea gbǝlanggun na gaurǝ a mǝsǝo ka?}}

\VS{5}{\WJ{We mǝ'kunɓarina, pusǝ gbǝlanggun mǝnana a mǝsǝo ka peatu, sǝ awu nǝ sǝnban pepè mǝnana a nǝ pusǝî ɓio kǝkar mana a mǝsǝì ka.}}


\par }{\PI \VS{6}{\WJ{Gìr mǝnana à tarrì ace Ɓakuli ka wu kǝa pè anvwa ɗàng. Ɓǝ̀ wu pa anggo ka, à nǝ̀ kàrra à nǝ̀ nǝmnggi wun. Wu kǝa túrì atǝmbǝrǝm-ɓala agir mǝɓoarne ma'wun ɗàng. Ɓǝ̀ wu pa anggo ka, à nǝ̀ parkia a ɓakusǝia.}}


\par }{\SH Yesu kanigir amur \newline  zǝmba a ban Ɓakuli
\par }
{\R (Luka 11:9-13)

\par }{\PI \VS{7}{\WJ{Wu zǝmba a ban Ɓakuli, nǝ̀ pà wun; wu alte a bu Ɓakuli, wun nǝ̀ kùmô; wu wali Ɓakuli kunkurǝm, nǝ̀ mǝnba wun.}}

\VS{8}{\WJ{Ɓwa mǝnana kat zǝm ngga à nǝ̀ pe wi; ɓwa mǝnana alte ka nǝ̀ kùmô; sǝ ɓwa mǝnana wal kunkurǝm ngga, à nǝ̀ mǝnbi wi.}}


\par }{\PI \VS{9}{\WJ{Yana atà wun mǝnana ɓǝ̀ muni zǝmbi wi nɗǝmo ka, nǝ̀ pe wi tali?}}

\VS{10}{\WJ{Ko ɓǝ̀ zǝmbi wi nji ka, nǝ̀ pe wi n'yau ka?}}

\VS{11}{\WJ{Kat andǝ ɓealɓikea ma'wun ngga wu sǝlǝ pe amuna ma'wun aɓoro mǝɓoarne, sǝ nǝ Tár wun mǝnana a kùli ka? Ndanǝ ɓabum mana ɓoaro kutibanì ka nǝ̀ pe aɓwana mǝnana à zǝmbi wi ka, agir mǝɓoarne!}}

\VS{12}{\WJ{Aɓa gìr kat ka, pakki aɓwana agir mǝnana a earkiyice ama ɓǝà pakko ka. Mǝnia ka nda ɓá Nggurcau mala Musa andǝ kanigir mala amǝ'ɓangnǝa mala Ɓakuli.}}\FTNT{†}{{\FR 7:12 }{\FR{7:12
}}{\FT{Ɓalli gbal aɓa:
}}{\XT{Luk 6:31}}{\FT{.}}}


\par }{\SH Kunɓala ká Kùli andǝ \newline  kunɓala ká Lú-bǝsa
\par }
{\R (Luka 13:24)

\par }{\PI \VS{13}{\WJ{Wu kútí nǝ kunɓala mǝɓweari, acemǝnana kunɓala ká lú-bǝsa ka mǝtangŋe na, sǝ tanjarnì ka kwan ɗang. Aɓwana pas sǝ à kǝ kútí a njarnì.}}

\VS{14}{\WJ{Sǝ kunɓala ká yilǝmu ka mǝɓweari na, sǝ tanjarnì ka mǝkwane na. Aɓwana mǝnana à kǝ kumi ka, à làkkì ɗàng.}}


\par }{\SH Aɓwana andǝ atúró malea
\par }
{\R (Luka 6:43-44; 13:25-27)

\par }{\PI \VS{15}{\WJ{Wu tsǝkir wun arǝ amǝ'ɓangnǝa mǝ'nyirì. Pak ka à kǝ ɓosǝki rǝia kǝla anzur, sǝ mǝsǝrǝia ka anvwa bondo mǝ'lùlle na.}}

\VS{16}{\WJ{Wun nǝ̀ súrǝ̀ia arǝ atúró malea. Zwe pa nǝ̀ pusǝ ɓǝla anap ɗàng. Sǝ imdi pa nǝ̀ ɓǝl vwari ɗang.}}

\VS{17}{\WJ{Anggo gbal koya nggun mǝɓoarne ka kǝ pusǝ ɓǝle mǝɓoarne, sǝ nggun mǝɓane ka kǝ pusǝ ɓǝle mǝɓane.}}

\VS{18}{\WJ{Nggun mǝɓoarne pa nǝ̀ pusǝ ɓǝle mǝɓane ɗàng, sǝ nggun mǝɓane pa nǝ̀ pusǝ ɓǝle mǝɓoarne ɗàng.}}

\VS{19}{\WJ{Nggun mǝnana kat pusǝ ɓǝle mǝɓoarne raka à nǝ̀ kasǝi à nǝ̀ túrí a bǝsa.}}\FTNT{‡}{{\FR 7:19 }{\FR{7:19
}}{\FT{Ɓalli gbal aɓa:
}}{\XT{Mar 3:10; Luk 3:9}}{\FT{.}}}

\VS{20}{\WJ{Anggo sǝ wun nǝ̀ súrǝ̀ amǝ'ɓangnǝa mǝ'nyir nì arǝ atúró malea.}}\FTNT{§}{{\FR 7:20 }{\FR{7:20
}}{\FT{Ɓalli gbal aɓa:
}}{\XT{Mat 12:33}}{\FT{.}}}


\par }{\PI \VS{21}{\WJ{Aɓwana na mǝnana kat à kǝ tunǝam ama, <<Mǝtalabangŋo, Mǝtalabangŋo>> ka, sǝ à nǝ̀ kutio a Domurǝm mala kùli ka ɗàng, she ɓwa mǝnana kǝ pak gìr mana Tárrám mana a kùli ka earkiyice ka.}}

\VS{22}{\WJ{A masǝlǝata apwari ka aɓwana pas nǝ̀ yiu à nǝ̀ nam ama, <<Mǝtalabangŋo, Mǝtalabangŋo, nǝ lùllǝò sǝ sǝm hamnǝ cau re, sǝ nǝ lùllǝò sǝ sǝm pusǝki akukwar, sǝm pakki agir-ndǝlǝki pas re?>>}}

\VS{23}{\WJ{Pǝlǝa mǝ nǝ banggia wia ama, <<Ən súrǝ̀ wun pale ɗàng. Wu upi banam, wun amǝ'ɓealɓikea!>>}}\FTNT{*}{{\FR 7:23 }{\FR{7:23
}}{\FT{Ɓalli gbal aɓa:
}}{\XT{Ang 6:8}}{\FT{.}}}


\par }{\SH Kwakita kusǝɓa mala Mǝ'sǝlǝe \newline  andǝ mala Gǝmɓwa
\par }
{\R (Luka 6:47-49)

\par }{\PI \VS{24}{\WJ{Ace mani ka, ɓwa mana kat kǝ ok amǝnia yì acau mem sǝ kǝ kpatea kǝ pea ka, à nǝ̀ kànì rǝì arǝ ɓwa mǝsǝle mǝnana ɓak ɓala male amur tali ka.}}

\VS{25}{\WJ{Mbulo nya, mur lo akiban, gung-mbulo ɓua wal arǝ mǝnia yì ɓala ka. Sǝ ɓalae kpa ɗang, acemǝnana kusǝɓa ka à kwákítè amur tali.}}

\VS{26}{\WJ{Sǝ ɓwa mana kat kǝ ok amǝnia yì acau mem sǝ kǝ kpatea raka à nǝ̀ kànì rǝì arǝ gǝmɓwa mǝnana ɓak ɓala male amur sala ka.}}

\VS{27}{\WJ{Mbulo nya, mur lo akiban, gung-mbulo ɓua wal arǝ mǝnia yì ɓala ka. Sǝ ɓalae kpa, nggea kpa mǝcandǝe!}}


\par }{\PP \VS{28}Lang Yesu malǝna naki amǝnia yì acau ka, aɓwabundǝa pak ndali arǝ kanigir male,

\VS{29}acemǝnana kanigir male ka ndanǝ rǝcandǝa. Pa kǝla mala amǝkani Nggurcau malea ɗàng.\FTNT{†}{{\FR 7:29 }{\FR{7:29
}}{\FT{Ɓalli gbal aɓa:
}}{\XT{Mar 1:22; Luk 4:32}}{\FT{.}}}




\par }\Chap{8}{\SH Yesu twali ɓeɓwa ban \newline  rǝkwana male
\par }
{\R (Markus 1:40-45; Luka 5:12-16)

\par }{\PP \VerseOne{1}Lang Yesu sùlǝ́nì múr nkono ka, ɓwabundǝa pas kana atè.

\VS{2}Ɓè mǝdakali yiu a baní yi ɓunno a ɓadǝmbi sǝ na ama, <<Ɓwamǝgule, ɓǝ̀ a nǝ ear ka, a nǝ twàlâm-ban rǝkwana man ɓǝ̀ rǝam ɓoarnsari.>>


\par }{\PP \VS{3}Sǝ Yesu lǝmdǝ buì je ɓwabure sǝ na ama,
{\WJ{<<Ən earǝna, ɓǝ̀ rǝo ɓoarnsari.>>}} Àkǝ̀ banì kara kwánó dakali nying rǝì.

\VS{4}Sǝ Yesu ne wi ama,
{\WJ{<<Kǝa ne kǝɓwa ɗàng. We ka, kyane kya lǝmdǝ rǝo a ban pǝris, sǝ wu pa ɓoro mǝnana Musa bang ama ɓǝà pà ka, mǝnana nǝ̀ lǝmdǝ twalban rǝkwana mo a bania ka.>>}}\FTNT{*}{{\FR 8:4 }{\FR{8:4
}}{\FT{Ɓalli gbal aɓa:
}}{\XT{Pǝris 14:1-32}}{\FT{.}}}


\par }{\SH Gūliarǝu mala ɓè \newline  Ɓwamǝgule Soje
\par }
{\R (Luka 7:1-10; Yohana 4:43-54)

\par }{\PP \VS{5}Kutio mala Yesu aɓa nggea-là Kapanahum ka, ɓè ɓwamǝgule mala asoje yiu a baní kǝ zǝmbi wi

\VS{6}ama, <<Ɓwamǝgule, muna-ɓala mem na ban nongŋo a ɓala nǝ kwánó rǝwuna, nda aɓa tanni kǝ̀rkǝ́r.>>


\par }{\PP \VS{7}Yesu ne wi ama,
{\WJ{<<Mǝ nǝ ká mǝ nǝ twali wi ban rǝkwane.>>}}


\par }{\PP \VS{8}Ɓwamǝgule soje pǝlǝa eari wi ama, <<Ɓwamǝgule, ǝn kārǝa wu yiu a ɓala mem ɗang. Ne kwane cau, sǝ muna-ɓala mem ngga rǝì nǝ̀ mala.

\VS{9}Nggearǝ mim ngga mǝ nda aɓata ɓeɓwa sǝ mǝ ndanǝ asoje a ɓatam. Kani ɓǝ̀ ǝn ne mǝnia ama, <Kyane> ka, nǝ̀ ká; sǝ ɓǝ̀ ǝn ne mǝno ama, <Yiu> ka, nǝ̀ yiu. Ɓǝ̀ ǝn ne guro mem ama, <Pak ani> ka, nǝ̀ pa.>>


\par }{\PP \VS{10}Lang Yesu ok cau mǝnia ka, ce nî pe wi ndali. Sǝ pǝlǝa ne amǝkpate ama,
{\WJ{<<Ən nggǝ na wun mǝsǝcau, ǝn malaká kum kǝɓwa aɓa nzali Isǝrayila nǝ gūliarǝu mǝgule kǝla man ɗang.}}

\VS{11}{\WJ{Mǝ ndarǝ bangga wun, a ɓwana pas nǝ̀ purkio arǝ aban ɗàngɗáng a bum ɓanza à nǝ̀ yia do a Domurǝm mala kùli, à nǝ̀ lìli banɓoarnado atǎ Ibǝrayim, andǝ Ishaku, andǝ Yakupu.}}\FTNT{†}{{\FR 8:11 }{\FR{8:11
}}{\FT{Ɓalli gbal aɓa:
}}{\XT{Luk 13:29}}{\FT{.}}}

\VS{12}{\WJ{Sǝ aɓwana mana ɓǝ́ à nda à nǝ̀ duk amǝ'ɓala-murǝm ngga à nǝ̀ ramtea a nza aɓa pǝndǝa. À nǝ̀ ɓua à nǝ̀ nǝmnggi munabuia.>>}}


\par }{\PP \VS{13}Yesu pǝlǝa ne ɓwamǝgule soje ama,
{\WJ{<<O a ɓala. Kǝla mǝnana a pa ɓabumo arǝì ka, anggo sǝ nǝ̀ pa.>>}}

\par }{\PP Akǝ̀ ɓá nacau mǝno ka rǝ munê mala.


\par }{\SH Yesu twali aɓwana pas \newline  ban rǝkwana
\par }
{\R (Markus 1:29-34; Luka 4:38-41)

\par }{\PP \VS{14}Yesu wari a ɓala mala Bitǝrus. Yi kum nkil Bitǝrus mǝɓwame aban nongŋo nǝ kwánó ɓauwa.

\VS{15}Sǝ Yesu je a garabui, kara ɓauwa mali rǝì. Pǝlǝa lo pe Yesu girlina.


\par }{\PP \VS{16}Nǝ pwarikpǝra mǝno ka à yiu nǝ aɓwana pas a baní, amǝnana nǝ akukwar a rǝia ka. Pusǝ akukwar mǝno nǝ cau. Sǝ amǝkwánó ka twalia wia ban arǝkwana malea kat.

\VS{17}Yesu pak mǝnia yì gìr ka ace mǝnana ɓǝà lùmsǝ ɓangnǝa mala Ishaya mǝnana ama:

\par }{\Q <<Yi ak arǝpangŋa ma'sǝm

\par }{\QB sǝ twal akwánó ma'sǝm.>>\FTNT{‡}{{\FR 8:17 }{\FR{8:17
}}{\FT{Ɓalli gbal aɓa:
}}{\XT{Isha 53:4}}{\FT{.}}}


\par }{\SH Gìr mǝnana aɓa \newline  kpata Yesu ka
\par }
{\R (Luka 9:57-62)

\par }{\PP \VS{18}Lang Yesu sǝn làkkì mala aɓwana mǝnana à yiu a baní ka, tsǝk alaggana male ɓǝà yàle a ɓè nkaring Garang.

\VS{19}Ɓè mǝkani Nggurcau yiu a baní sǝ ne wi ama, <<Malǝm, mǝ nǝ ká atò ko aya ban a nǝ ká kam ngga.>>


\par }{\PP \VS{20}Yesu ne wi ama,
{\WJ{<<Amǝ'nzǝgban ndanǝ atūli, sǝ amuna-nyal mana à kǝ gya kùli ka, à ndanǝ andea, sǝ Muna mala Ɓwa ka, pànǝ ban mǝnana nǝ̀ nong kam ngga ɗàng.>>}}


\par }{\PP \VS{21}Ɓè mǝkpate yi ne wi ama, <<Ɓwamǝgule, nyem ɓǝ̀ ǝn kyane mǝ kya tsǝk lú tárrám peatu sǝ mǝ nyare mǝ nǝ yia kpato.>>


\par }{\PP \VS{22}Sǝ Yesu ne wi ama,
{\WJ{<<Nying alú ɓǝà tsǝk alú malea, sǝ we ka kpatam.>>}}


\par }{\SH Yesu tamsǝ gung mǝcandǝe
\par }
{\R (Markus 4:35-41; Luka 8:22-25)

\par }{\PP \VS{23}Pǝlǝa Yesu kutio aɓa waru sǝ alaggana male eauwe atè.

\VS{24}Puro malea aɓa nggeamùr ka, kara nggea gung mǝcandǝe loarǝia, mur kǝ ali aɓa waru. Sǝ Yesu ka nda a ntulo.

\VS{25}Alaggana male wario à kya loasǝi sǝ à ne wi ama, <<Ɓwamǝgule, amsǝ sǝm, sǝm nda sǝm nǝ̀ limge!>>


\par }{\PP \VS{26}Sǝ nea wia ama,
{\WJ{<<Wun ngga, gūlì ma'wun arǝ Ɓakuli kyau fat. Palang sǝ ɓangciu pakka wun?>>}} Pǝlǝa lo sà arǝ gung andǝ eaki-nkono mala nggeamùr. Kara ban pwal ateà ɗǝong.


\par }{\PP \VS{27}Sǝ aɓwana mǝnia ka à ndali sǝ à na ama, <<Ya ulang ɓwa nda mǝnia, mǝnana gung andǝ eaki-nkono mala nggeamùr à kǝ oki wi ka?>>


\par }{\SH Yesu pusǝ akukwar \newline  arǝ aburana ɓari
\par }
{\R (Markus 5:1-20; Luka 8:26-39)

\par }{\PP \VS{28}Lang Yesu yi eauna a nkaring garang, a bu-nzali mala amǝ Gadara ka, yi je andǝ aburana ɓari mǝnana à ndanǝ akukwar a rǝia ka. À pur aɓalǝ aɓembe sǝ à kǝ yiu a baní. Ɓiki lúllô malea tsǝa kǝɓwa kǝ kar a njargula mǝno ɗang.

\VS{29}À loasǝ già arǝ Yesu ama, <<Mana a alkiyite arǝ sǝm, we Muna mala Ɓakuli? A yiua pa sǝm tanni sǝ pwari malaká karǝ ɗang le?>>


\par }{\PP \VS{30}Abania tù ka atǝmbǝrǝm-ɓala nia pas à kǝ lìli a domwan malea ka.

\VS{31}Akukwar nì pǝlǝa à zǝmbi Yesu ama, <<Ɓǝ̀ a nǝ pusǝ sǝm ngga, tasǝ sǝm aɓa domwan mala atǝmbǝrǝm-ɓala.>>


\par }{\PP \VS{32}Yesu nea wia ama,
{\WJ{<<Wu kyane!>>}} Sǝ akukwar nì puro, à kya kutio arǝ atǝmbǝrǝm-ɓala. Pǝlǝa domwan mǝnia kat ka tù atārǝia nǝ mire, à kya ɓunno a kun gwanyi, a sukkio a mùr à wukio.

\VS{33}Amǝ'yál atǝmbǝrǝm-ɓala twal mire aban o a là. À kya bang gìr mǝnana kum atǝmbǝrǝm-ɓala ka andǝ cau mala aburana ɓari mǝnana à pusǝ akukwar arǝia ka.

\VS{34}Sǝ là pur kat, à yiu aban Yesu. À nǝ̀ yia sǝn Yesu ka, à ɓuakia rǝì ɓǝ̀ nying bu-nzali malea.




\par }\Chap{9}{\SH Yesu twali ɓè mǝrǝwuna \newline  rǝkwana male
\par }
{\R (Markus 2:1-12; Luka 5:17-26)

\par }{\PP \VerseOne{1}Yesu pǝlǝa eauwe a waru, yàle a nkaring o a la male.

\VS{2}Aɓea aɓwana yinǝi wi nǝ ɓè mǝrǝwuna a kala. Lang Yesu sǝn gūliarǝu malea ka, ne mǝkwánó ama,
{\WJ{<<Nwangsǝ ɓabumo, munem, à twalǝno ban acauɓikea mò.>>}}


\par }{\PP \VS{3}Aɓea amǝkani Nggurcau nea rǝia ama, <<Ɓwa mǝnia kǝ twal ɓamúrì ama yì ka, Ɓakuli na!>>


\par }{\PP \VS{4}Acemǝnana Yesu súrǝ́nà rǝ ɗenyicau malea ka, banggia wia ama,
{\WJ{<<Palang sǝ wu kǝ pak ɗenyicau mǝɓane a ɓabum wun anggo?}}

\VS{5}{\WJ{Mǝ ye na kwano kútì ɓì: ɓǝà na ama, <À twalǝno ban acauɓikea mô> le, ko ɓǝà na ama, <Lo gya?>}}

\VS{6}{\WJ{Sǝ ace mǝnana ɓǝ̀ wu sǝlǝ ama Muna mala Ɓwa ka ndanǝ rǝcandǝa a ɓanza nǝ̀ twalban acauɓikea ka, mǝ nǝ lǝmdǝa wun.>>}} Pǝlǝa Yesu pǝlǝa aban mǝrǝwuna sǝ ne wi ama,
{\WJ{<<Lo kar kala mô o a ɓala mò.>>}}


\par }{\PP \VS{7}Sǝ ɓwabure par buì lo o a ɓala.

\VS{8}Aɓwana mana à ram ngga, ɓangciu pakkia wia arǝ gir mana à sǝn ngga. À ɓwangsǝ Ɓakuli mǝnana pè aɓwana-mǝpǝndǝe ulang man yì rǝcandǝa ka.


\par }{\SH Yesu tunǝ Matiu ɓǝ̀ kpate
\par }
{\R (Markus 2:13-17; Luka 5:27-32)

\par }{\PP \VS{9}Yesu puro nǝ̀ kútí ka yi sǝn ɓeɓwa mana à tunǝki ama Matiu mǝ'ak boalo-cemi, aban do aɓa tara ak boalo-cemi. Yesu ne wi ama,
{\WJ{<<Yiu atàm.>>}} Kara lo o atà Yesu.


\par }{\PP \VS{10}Lang Yesu na ban li a ɓala ka, amǝ'aki aboalo-cemi pas andǝ aɓea aɓwana mana amǝ Farisi twalia amǝ'cauɓikea na ka, à yì do atà Yesu andǝ alaggana male a ban li.

\VS{11}Sǝ amǝ Farisi sǝn Yesu aban li andǝ aɓwana mǝnia ka, à ɗì alaggana male ama, <<Ace man sǝ ɓwamǝgule ma'wun kǝ lili andǝ amǝ'ak boalo-cemi andǝ amǝ'cauɓikea?>>\FTNT{*}{{\FR 9:11 }{\FR{9:11
}}{\FT{Ɓalli gbal aɓa:
}}{\XT{Luk 15:1,2}}{\FT{.}}}

\VS{12}Yesu nǝ̀ ok man yì cau ka pǝlǝa earia wia ama,
{\WJ{<<Aɓwana mǝnana rǝia bang ngga kǝgìr oasǝia arǝ mǝsonzǝo ɗang; amǝkwánó na à alkiyita mǝpaɓuri ka.}}

\VS{13}{\WJ{Wu kyane wu kya bǝl ɓá mǝnia yì nggurcau mana ama: <Sǝn mǝsǝswatǝr na ǝn earkiyice ka, pà gìr'nkila na ɗang.> Ən yiu ace tunǝ amǝ'cauɓoarna ɗang, nda ace amǝ'cauɓikea.>>}}\FTNT{†}{{\FR 9:13 }{\FR{9:13
}}{\FT{Ɓalli gbal aɓa:
}}{\XT{Mat 12:7; Hos 6:6}}{\FT{.}}}


\par }{\SH Aɓwana ɗì Yesu amur gilmùr
\par }
{\R (Markus 2:18-22; Luka 5:33-39)

\par }{\PP \VS{14}Àkǝ̀ pwari mǝno ka alaggana mala Yohana Mǝbatisǝma yiu a ban Yesu sǝ à ɗì ama, <<Man tsǝa sǝ sǝm sǝnǝ amǝ Farisi ka, sǝm nggǝ gilmùr sǝ alaggana mo ka à kǝ gilmùr ɗàng?>>

\VS{15}Yesu nyesǝia wia ama:

\par }{\PI {\WJ{Lang sǝ agyajam mala bura-māfela nǝ̀ pak bumkiɗikea mǝnana nda a bania peatu ka? Pwari nǝ̀ nggá yiu à nǝ̀ yia twal bura-māfela a rǝia; a pwarî sǝ à nǝ̀ gilmùr.}}


\par }{\PI \VS{16}{\WJ{Kǝ ɓwa pà nǝ̀ kpakǝri eakǝna daura nǝ kasǝna nggubyau mǝbǝshe ɗàng. Ɓǝa pa anggo ka kasǝne mǝbǝshe nǝ̀ yia tsǝk eakǝna daurae nǝ̀ san kpǝm nǝ̀ wori man ɗiɗyal ka.}}


\par }{\PI \VS{17}{\WJ{Sǝ ɗǝm ngga, kǝɓwa pà nǝ̀ so bǝsa mùr-anap aɓalǝ asambǝram mǝ'e ɗàng. Ɓǝ̀ soe ka asambǝrami nǝ̀ arkia, sǝ mùr-anap ni nǝ̀ sukkio, sǝ asambǝrami nǝ̀ ueɓà. Bǝsa mùr-anap ka à kǝ soe aɓalǝ asambǝram mǝbǝshe. Anggo sǝ yia kǝm ngga à nǝ̀ àwá.}}


\par }{\SH Yesu loasǝ lú sǝ twalban rǝkwana
\par }
{\R (Markus 5:21-43; Luka 8:40-56)

\par }{\PP \VS{18}Lang Yesu na ban nea wia amǝnia yì acau ka, ɓè ɓwamǝgule ndakpapi mala amǝ Yahudi yiu yi kū`ndǝó a ɓadǝmbi, ne wi ama, <<Ɓoarnsarilem wu àkǝ̀ dyadyan. Yiu tsǝk buo arǝì, sǝ mǝsǝì nǝ̀ sa nǝ̀ pak yilǝmu.>>


\par }{\PP \VS{19}Yesu pǝlǝa lo o atè, andǝ alaggana male.


\par }{\PP \VS{20}Nǝ̀ nggǝ ká ka, ɓè ɓwama mǝnana nkila kǝ kángí arǝì apǝlǝkia lum-nong-ɓari ka, kar a nzǝmi yi je kun daura male.

\VS{21}Ne ɓamúrì ama, <<Ɓǝ̀ mǝ nǝ kumô mǝ je daura male ka, rǝam nǝ̀ málâ.>>


\par }{\PP \VS{22}Yesu pǝlǝ rǝì sǝni, sǝ ne wi ama,
{\WJ{<<Ɓwama, ɓangciu ɓǝ̀ kǝa pakko ɗàng! Gūliarǝu mo arǝàm twalǝno ban kwánó mo.>>}} Àkǝ̀ banì mǝno sǝ rǝ ɓwame málá.


\par }{\PP \VS{23}Kutio mala Yesu a ɓala mala mǝno yì ɓwamǝgule ka, yi sǝn amǝ'twang ntetu andǝ aɓwana mana à ramba à kǝ ɓua ka.

\VS{24}Pǝlǝa nea wia ama,
{\WJ{<<Wu mǝsǝe! Ɓoarnsarile wu nǝ wú ɗang. Nda a ntulo.>>}} Kara à oali nǝ oalo.

\VS{25}Lang à tsǝ̀ngŋǝ̀nà aɓwana à purna a nza ka, Yesu kutio bwal ɓoarnsarile a garabui, sǝ lo dumnǝdo.

\VS{26}Mǝnia yì cau ka akiban kat aɓa mǝno yì bu-nzali ka.


\par }{\SH Yesu mǝn mǝsǝ ante
\par }
{\PP \VS{27}Yesu purni ban mǝno nǝ̀ nggǝ o ka, aɓea ante ɓari lo aban ká atè. À loasǝ già ama, <<Muna mala Dauda\FTNT{‡}{{\FR 9:27 }{\FR{9:27
}}{\FQ{Muna mala Dauda:
}}{\FT{Ko <<Mǝkà Dauda.>>}}}, ɓwamur sǝm!>>


\par }{\PP \VS{28}Lang Yesu kutina a ɓala ka, ante mǝnia yiu a baní, sǝ ɗia ama,
{\WJ{<<Wu earǝna nǝi ama mǝ nǝ gandǝ mǝn amǝsǝ wun le?>>}}

\par }{\PP À eare ama, <<E, Mǝtalabangŋo!>>


\par }{\PP \VS{29}Pǝlǝa je mǝsǝia sǝ na ama,
{\WJ{<<Kǝla mǝnana wu earǝna nǝi ka ɓǝ̀ dupa wun anggo.>>}}

\VS{30}Àkǝ̀ banì, mǝsǝia mǝna. Sǝ Yesu nunkiria pepè ama,
{\WJ{<<Wu kǝa ne kǝɓwa ce ɗàng.>>}}

\VS{31}Sǝa ma à puro à kya mesǝ ce Yesu a bu-nzali mǝno kat.


\par }{\SH Yesu tsǝk mǝtalasǝ-ɓunna nacau
\par }
{\PP \VS{32}À nda ban puro à nǝ̀ o ka, aɓea ɓwana yiu nǝ ɓeɓwa mǝnana kukwar kutia rǝì sǝ kǝ gandǝ nacau raka aban Yesu.

\VS{33}Yesu pusǝ kukwar mǝnana arǝì ka, àkǝ̀ banì ɓwa mǝnana kǝ gandǝ nacau ɗiɗyal raka, tita nacau. Ɓwabunda ndali sǝ à na ama, <<Sǝm malaká sǝn kǝgìr kǝla man aɓa Isǝrayila ɗàng.>>


\par }{\PP \VS{34}Sǝ amǝ Farisi ka à yi bang ama nǝ murǝm mala akukwar sǝ Yesu kǝ pusǝki akukwar.\FTNT{§}{{\FR 9:34 }{\FR{9:34
}}{\FT{Ɓalli gbal aɓa:
}}{\XT{Mat 10:25; 12:24; Mar 3:22; Luk 11:15}}{\FT{.}}}


\par }{\SH Yesu sǝn mǝsǝswatǝr \newline  mala aɓwana
\par }
{\PP \VS{35}Yesu gya arǝ anggea-là andǝ amuna-là kat, aban kanigir aɓalǝ andakpapi mala amǝ Yahudi, kǝ hamnǝ Cau Amsǝban mala Domurǝm mala Ɓakuli, sǝ kǝ twalban akwánó andǝ arǝpangŋa kat.\FTNT{*}{{\FR 9:35 }{\FR{9:35
}}{\FT{Ɓalli gbal aɓa:
}}{\XT{Mat 4:23; Mar 1:39; Luk 4:44}}{\FT{.}}}

\VS{36}Lang yi sǝn làkkì mala aɓwabundǝa ka, mǝsǝswatǝr malea pakki wi, acemǝnana à nda aɓa tanni. Kǝ mǝpyaumǝsǝu pa amúrià ɗàng, kǝla anzur mǝnana yalu pa amúrià raka.\FTNT{†}{{\FR 9:36 }{\FR{9:36
}}{\FT{Ɓalli gbal aɓa:
}}{\XT{Ɓal 27:17; 1Amur 22:17; 2Kpa 18:16; Ezǝk 34:5; Mar 6:34}}{\FT{.}}}

\VS{37}Pǝlǝa ne alaggana male ama,
{\WJ{<<Túró Wal-mǝsa ka nda kpǝm, sǝ amǝtúró làkkì ɗàng.}}

\VS{38}{\WJ{Wu zǝmbi Mǝtala-ɓaban ɓǝ̀ tasǝ amǝtúró ɓǝà yiu a ɓaban male.>>}}\FTNT{‡}{{\FR 9:38 }{\FR{9:38
}}{\FT{Ɓalli gbal aɓa:
}}{\XT{Luk 10:2}}{\FT{.}}}




\par }\Chap{10}{\SH Yesu túr Alaggana male \newline  lum-nong-ɓari
\par }
{\R (Markus 3:13-19; 6:7-13; Luka 6:12-16; 9:1-6)

\par }{\PP \VerseOne{1}Yesu tunǝ alaggana male lum-nong-ɓari sǝ pea wia rǝcandǝa ɓǝà pusǝ abangŋo mǝɓane sǝ ɓǝà twalban koya kwánó andǝ rǝpangŋa.


\par }{\PP \VS{2}Amǝnia ka à nda ka lullǝ amǝ'mishan lum-nong-ɓari: A dǝmba ka nda Shiman (mǝnana à tunǝki ama Bitǝrus ka) andǝ mǝ'eambi Andǝru; Jemis andǝ mǝ'eambi Yohana (amuna mala Zabadi);

\VS{3}Filip andǝ Batalomi; Toma, andǝ Matiu (mǝ'ak boalo-cemi); Jemis (muna mala Alfiyus), andǝ Tadawus;

\VS{4}Shiman (mǝ'earce came ace là male), sǝ Yahuda Iskariyoti (mǝnana mak Yesu ka).


\par }{\PP \VS{5}Yia mǝnia lum-nong-ɓari ka Yesu tasǝia sǝ nea wia ama:

\par }{\PI {\WJ{Wu kǝa ká a ban aɓwana mǝnana amǝ Yahudi na raka ɗàng. Wu kǝa kàr a ɓekǝ la mala amǝ Samariya ɗàng.}}

\VS{6}{\WJ{Wu dǝshi anzur mala amǝ Isǝrayila mǝnana à ɓwarki ka.}}

\VS{7}{\WJ{Ká ma'wun ngga, kǝ cau mǝnia ka nda wun nǝ̀ hamnǝi ka: <<Domurǝm mala kùli gbashìna.>>}}

\VS{8}{\WJ{Wu twalban rǝkwana, wu loasǝ alú, wu sonzǝ amǝdakali, wu pusǝki akukwar. Ɓà sǝ à pà wun. Wu pè aɓwana gbal ɓà.}}

\VS{9}{\WJ{Wu kǝa twal kǝ boalo a bu wun ko a lǝpan ɗàng, koya ulangnì nani ka.}}

\VS{10}{\WJ{Wu kǝa twal kǝ luru ko daura andǝ nkura nggaɗya, ko gara-gya a bu wun ɗàng. Mǝturo ka ɓǝà pè wi gìr mǝnana ɓoaro ɓǝ̀ kum ngga.}}


\par }{\PI \VS{11}{\WJ{Ɓǝ̀ ya nggea-là ko muna-là wu kútí kam ngga, wu alta ɓwa mǝɓoarne mǝnana nǝ̀ ak wun ngga, wu sulǝo a baní bà pwari mǝnana wun nǝ̀ nyìngŋǝ̀nà lê nǝi ka.}}

\VS{12}{\WJ{Ɓala mǝnana wun nǝ̀ kútí kam ngga, wu nea wia ama ɓǝ̀ rǝ wun pwalo.}}

\VS{13}{\WJ{Ɓǝ̀ amǝɓalae ak wun ngga, ɓǝ̀ dorǝpwala ma'wun do ateà, sǝ ɓǝà ak wun raka, ɓǝ̀ dorǝpwala ma'wun nyare atà wun.}}

\VS{14}{\WJ{Ɓǝ̀ ya ɓala ko là mǝnana gingsǝ wun ko kwakikiri arǝ cau ma'wun raka, ɓǝ̀ wun nǝ̀ nying banì ka, wu kǝtǝriki tú là malea mǝnana a kusǝ wun ngga.}}\FTNT{*}{{\FR 10:14 }{\FR{10:14
}}{\FT{Ɓalli gbal aɓa:
}}{\XT{Atúró 13:51}}{\FT{.}}}

\VS{15}{\WJ{Ən nggǝ na wun mǝsǝcau, a pwari ɓashi ka, amǝ Sodom andǝ amǝ Gomora ka, ɓashi malea nǝ̀ ɓoari mala ala mǝno.}}


\par }{\SH Tanni mana kǝ yiu amur \newline  amǝkpata Yesu ka
\par }
{\R (Markus 13:9-13; Luka 21:12-17)

\par }{\PI \VS{16}{\WJ{Mǝ ndya ǝn nggǝ túr wun kǝla anzur aɓalǝ anvwa bondo. Ace mani ka, wu dum nǝ kwaro kǝla an'yau, sǝ wu duk amǝ'ɗwanyicau arǝu kǝla akutu.}}\FTNT{†}{{\FR 10:16 }{\FR{10:16
}}{\FT{Ɓalli gbal aɓa:
}}{\XT{Luk 10:3}}{\FT{.}}}


\par }{\PI \VS{17}{\WJ{Wu par kir wun nǝ aɓwana. À nǝ̀ kánǝ wun aban amǝ'ɓashi. À nǝ̀ kok wun aɓalǝ andakpapi malea.}}\FTNT{‡}{{\FR 10:17 }{\FR{10:17
}}{\FT{Ɓalli gbal aɓa:
}}{\XT{Mar 13:9-11; Luk 12:11,12; 21:12-15}}{\FT{.}}}

\VS{18}{\WJ{À nǝ̀ kánǝ wun a ɓadǝmbǝ amurǝma andǝ amǝtala nzali ace cau mem, ace mǝnana ɓǝ̀ wu bang Cau Amsǝban mem abania sǝ aban aɓwana mǝnana amǝ Yahudi na raka.}}

\VS{19}{\WJ{Sǝ ɓǝ̀ à yì bwalkina wun ngga, ɓalǝ wun ɓǝ̀ kǝa kasǝkia arǝ cau mǝnana wun nǝ̀ na ko lang sǝ wun nǝ̀ na ce ka ɗàng. Àkǝ̀ pwari mǝno Bangŋo mala Ɓakuli nǝ̀ pà wun cau mǝnana wun nǝ̀ na ka.}}

\VS{20}{\WJ{Acemǝnana wu nda wun nǝ̀ nacau ka ɗàng, Bangŋo mala Tár wun na nǝ̀ nacau nǝ kún wun ngga.}}


\par }{\PI \VS{21}{\WJ{Mǝ'eambu nǝ̀ mak mǝ'eambi ɓǝà wali. Tárrú nǝ̀ mak muni ɓǝà wali. Amuna nǝ̀ pǝlǝa arǝ atárrià andǝ anggea sǝ à nǝ̀ tsǝa ɓǝà walia.}}\FTNT{§}{{\FR 10:21 }{\FR{10:21
}}{\FT{Ɓalli gbal aɓa:
}}{\XT{Mar 13:12; Luk 21:16}}{\FT{.}}}

\VS{22}{\WJ{Aɓwana kat à nǝ̀ ɓinǝmǝsǝ wun acem; sǝ ɓwa mǝnana cam kàngkàng aban ká masǝlǝate ka nǝ̀ àwá.}}\FTNT{*}{{\FR 10:22 }{\FR{10:22
}}{\FT{Ɓalli gbal aɓa:
}}{\XT{Mat 24:9,13; Mar 13:13; Luk 21:17}}{\FT{.}}}

\VS{23}{\WJ{Ɓǝà pà wun tanni a ɓè la ka, wu ɓangŋa wu kya ɓè. Ən nggǝ na wun mǝsǝcau kaniama wun nǝ̀ mal gya arǝ alá mala amǝ Isǝrayila kat ka, Muna mala Ɓwa nyarǝna yina.}}


\par }{\PI \VS{24}{\WJ{Mǝ'eaulǝkigir kútì mǝkani wi gìr ɗàng. Sǝ muna-ɓala kútì mǝtala-ɓala male ɗàng.}}\FTNT{†}{{\FR 10:24 }{\FR{10:24
}}{\FT{Ɓalli gbal aɓa:
}}{\XT{Luk 6:40; Yoh 13:16; 15:20}}{\FT{.}}}

\VS{25}{\WJ{Mǝ'eaulǝkigir ka ɓǝ̀ alte ɓǝ̀ kum do kǝla malǝm male, sǝ muna-ɓala ka ɓǝ̀ alte ɓǝ̀ kum do kǝla mǝtala-ɓala male. Ɓǝ̀ mǝtala-ɓala ka à tunǝi ama Murǝm mala akukwar}}\FTNT{‡}{{\FR 10:25 }{\FR{10:25
}}{\FQ{Murǝm mala akukwar
}}{\FT{ko Be'elzebul ko Be'elzebup}}}{\WJ{ka, acili amǝɓala ka lullǝu mana à nǝ̀ tunǝia nǝi ka nǝ̀ ɓike nǝ̀ kutibanì!}}\FTNT{§}{{\FR 10:25 }{\FR{10:25
}}{\FT{Ɓalli gbal aɓa:
}}{\XT{Mar 9:34; 12:24; Mar 3:22; Luk 11:15}}{\FT{.}}}


\par }{\SH Ɓwa mǝnana wun nǝ̀ \newline  ɓanggi wi ka
\par }
{\R (Luka 12:2-7)

\par }{\PI \VS{26}{\WJ{Ace mani ka ɓangciu ɓǝ̀ kǝa pakka wun arǝ aɓwana ɗàng. Gìr mǝnana à mbuɓɓǝ́ki tè ado ka tè nǝ̀ nggá puro, sǝ kǝgìr pà kàm mǝnana sǝmbǝrǝa sǝ à pà nǝ̀ sǝlǝce raka.}}\FTNT{*}{{\FR 10:26 }{\FR{10:26
}}{\FT{Ɓalli gbal aɓa:
}}{\XT{Mar 4:22; Luk 8:17}}{\FT{.}}}

\VS{27}{\WJ{Acau mǝnia ǝn nggǝ na wun a pǝndǝa ka, wu kya nea a banfana. Cau mǝnana ǝn sherǝa wun a kir wun ngga, wu hamnǝ ce amur akurǝm.}}

\VS{28}{\WJ{Wu kǝa ɓanggi aɓwana mǝnana à kǝ wal nggūrǝu ka ɗang; à pà nǝ̀ gandǝ je yilǝmu ɗang. Ɓwa mǝnana wun nǝ̀ ɓanggi wi ka nda kǝ Ɓakuli mwashat, mǝnana nǝ̀ kiɗiki nggūrǝu andǝ yilǝmu a lú-bǝsa ka.}}

\VS{29}{\WJ{Amuna-nyal ɓari ka à kǝ mea kwapo mwashat re? Sǝ anggo ka kǝ ɓè pà kàm mwashat nǝ̀ kpa a nzali nǝ̀ wú sǝ pà nǝ́ sǝlǝe mala Tár wun raka.}}

\VS{30}{\WJ{Nggearǝ anyiaun-ɓamur wun ngga à ɓalnia.}}

\VS{31}{\WJ{Ace mani ka ɓangciu ɓǝ̀ kǝa pakka wun ɗàng. Wu kútì amuna-nyal kusǝ pas.}}


\par }{\SH Bang Paɓamuru mô \newline  a dǝmbǝ aɓwana
\par }
{\R (Luka 12:8-9)

\par }{\PI \VS{32}{\WJ{Ɓwa mǝnana bang paɓamuru male arǝàm a dǝmbǝ aɓwana ka, mǝ nǝ twalce gbal ama yì ka, memna a ɓadǝm Tárrám mǝnana a kùli ka.}}

\VS{33}{\WJ{Sǝ ɓwa mǝnana makgìr súrǝàm a dǝmbǝ aɓwana ka, mim gbal ka mǝ nǝ makgìr súrǝè a ɓadǝm Tárrám mǝnana a kùli ka.}}\FTNT{†}{{\FR 10:33 }{\FR{10:33
}}{\FT{Ɓalli gbal aɓa:
}}{\XT{2Tim 2:12}}{\FT{.}}}


\par }{\SH Kpata Yesu nǝ̀ yiu nǝ gapitarǝu
\par }
{\R (Luka 12:51-53; 14:26,27)

\par }{\PI \VS{34}{\WJ{Wu kǝa twali ama ǝn yiua yinǝi ɓanza dotarǝu. Awo, ǝn yiua yinǝ dotarǝu ɗang, ǝn yiua yinǝ nggeabyau.}}\FTNT{‡}{{\FR 10:34 }{\FR{10:34
}}{\FQ{nggeabyau:
}}{\FT{Ko <<gapitarǝu ko lwa ko wal-lú.>>}}}

\VS{35}{\WJ{Ən yiua pǝlǝ}}

\par }{\Q {\WJ{<<Ɓwabura arǝ tárrí,}}

\par }{\QB {\WJ{muna-ɓwama arǝ ngge,}}

\par }{\Q {\WJ{sǝ ɓwama arǝ
}}

\par }{\QB {\WJ{nkili-mǝɓwame;}}


\par }{\Q \VS{36}{\WJ{aɓwana mana a ɓala}}

\par }{\QB {\WJ{mala ɓwa ka,}}

\par }{\Q {\WJ{à nda à nǝ̀ pǝlǝ
}}

\par }{\QB {\WJ{aɓi-mǝbura ka.>>}}\FTNT{§}{{\FR 10:36 }{\FR{10:36
}}{\FT{Ɓalli gbal aɓa:
}}{\XT{Mik 7:6}}{\FT{.}}}


\par }{\PI \VS{37}{\WJ{Ɓwa mǝnana earce tárrí ko nggè kútiǎm ngga, kārǝa nǝ̀ duk mǝkpatam ɗang. Ɓwa mǝnana earce muni mǝɓwabure ko mǝɓwame kútiǎm ngga, kārǝa nǝ̀ duk mǝkpatam ɗàng.}}

\VS{38}{\WJ{Ɓwa mǝnana twal nggun-gangndǝi male sǝ yiu atàm raka, kārǝa nǝ̀ duk mǝkpatam ɗàng.}}\FTNT{*}{{\FR 10:38 }{\FR{10:38
}}{\FT{Ɓalli gbal aɓa:
}}{\XT{Mat 16:24; Mar 8:34; Luk 9:23}}{\FT{.}}}

\VS{39}{\WJ{Ɓwa mǝnana kǝ yál yilǝmi ace amsǝe ka nǝ̀ nggá ɗwanyibani, sǝ ɓwa mana túrtà yilǝmi acem ngga, nǝ̀ nggá kumi.}}\FTNT{†}{{\FR 10:39 }{\FR{10:39
}}{\FT{Ɓalli gbal aɓa:
}}{\XT{Luk 17:33; Yoh 12:25}}{\FT{.}}}


\par }{\SH Atangnakusǝu
\par }
{\R (Markus 9:41)

\par }{\PI \VS{40}{\WJ{Ɓwa mǝnana ak wun ngga mǝ nda akiyiam ngga. Sǝ ɓwa mana em ngga ndarǝ ak ɓwa mǝnana tasǝam ngga.}}\FTNT{‡}{{\FR 10:40 }{\FR{10:40
}}{\FT{Ɓalli gbal aɓa:
}}{\XT{Luk 9:48; 10:16; Yoh 13:20; Mar 10:37}}{\FT{.}}}

\VS{41}{\WJ{Ɓwa mana ak mǝɓangnǝa mala Ɓakuli acemǝnana ama yì ka, ɓwa mala Ɓakuli na ka, nǝ̀ kum tangnakusǝu mala mǝɓangnǝa. Sǝ ɓwa mǝnana ak mǝ'cauɓoarna ace mǝnana ama yì ka, mǝ'cauɓoarna na ka à nǝ̀ pe wi tangnakusǝu mala mǝ'cauɓoarna.}}

\VS{42}{\WJ{Ko ɓǝ̀ mùr pwala na a kwap sǝ koya ɓwa pè mwashat atà amǝkèke mǝnia, acemǝnana ama mǝkpatam na ka, ɓafo nǝ̀ kum tangnakusǝi.}}




\par }\Chap{11}{\SH Ɗiban mala Yohana \newline  Mǝbatisǝma a ban Yesu
\par }
{\R (Luka 7:18-35)

\par }{\PP \VerseOne{1}Anzǝm mana Yesu yi malǝna ne alaggana male lum-nong-ɓari amǝnia yì akwarkiru ka, pǝlǝa nying ban mǝno kutio o nǝ̀ nggá kanigir andǝ hamnǝ cau arǝ alá mala amǝ Galili.


\par }{\PP \VS{2}Yohana Mǝbatisǝma ka nda a ndàkurban sǝ ok cè agir mana Kǝrǝsti kǝ pea ka, pǝlǝa túr alaggana male

\VS{3}ɓǝà kya ɗì ama, <<A nda Mǝ'amsǝban mǝnana sǝm kundǝkiyi múrí ka le, ko ɓǝ̀ sǝm tsǝk mǝsǝ sǝm arǝ ɓeɓwa ɗàng?>>


\par }{\PP \VS{4}Yesu nyesǝia wia ama,
{\WJ{<<Wu nyare wu kya ban Yohana wu kya banggi wi cau mala agir mana wu kǝ sǝnia sǝ wu kǝ oea ka.}}

\VS{5}{\WJ{Ante kǝ sǝnban, agbakǝre kǝ gya, à kǝ twali amǝdakali ban a akwánó-bǝsa malea, amǝkir'ara kǝ okban, à kǝ loasǝ alú, sǝ à kǝ hamnǝ Cau Amsǝban a ban amǝ'tǝ̀r.}}\FTNT{*}{{\FR 11:5 }{\FR{11:5
}}{\FT{Ɓalli gbal aɓa:
}}{\XT{Isha 35:5,6; 61:1}}{\FT{.}}}

\VS{6}{\WJ{Tsǝkbu mala Ɓakuli na amur aɓwana mǝnana kum ɓè kǝgìr annda arǝàm raka.}}\FTNT{†}{{\FR 11:6 }{\FR{11:6
}}{\FQ{à kum ɓè kǝgìr annda arǝàm raka:
}}{\FT{Ko <<kum ɓè kǝgìr arǝàm mǝnana nǝ̀ tsǝì nǝ̀ bwakibuì arǝ earnǝ mim ngga raka.>>}}}>>


\par }{\PP \VS{7}Lang alaggana mala Yohana purna à nǝ̀ nggǝ o ka, Yesu tita ne aɓwana cau amur Yohana ama:

\par }{\PI {\WJ{Mǝnana wu puro wu wari aɓa pǝɗanban a njenza aban Yohana ka, mana ɗe wu wari a sǝne? Wu wari a sǝn ndǝrdangŋa mǝnana gung kǝ dǝurǝki ka le?}}

\VS{8}{\WJ{Ɓǝ̀ pa ana raka, mana wu puro wu wari a sǝne? Wu wari a sǝn ɓwa mana oasǝ agir-nggūrǝu mǝɓoarne arǝì ka le? Awo, aɓwana mǝnana à oasǝkiyi agir-nggūrǝu mǝɓoarne arǝia ka à nda aɓalǝ apalta mala amurǝma.}}

\VS{9}{\WJ{Sǝ mana ɗe wu wari a sǝne? Mǝɓangnǝa na le? E, ǝn nggǝ bangga wun, yì ka kútì mǝɓangnǝa.}}

\VS{10}{\WJ{Yì nda ɓwa mǝnana à gilǝ mǝnia yì cau amurí ka ama:}}

\par }{\Q {\WJ{<<Mǝ nǝ túr mǝturonjar
}}

\par }{\QB {\WJ{mem a ɓadǝmbo,}}

\par }{\Q {\WJ{mǝnana nǝ̀ yia gilǝkio njar
}}

\par }{\QB {\WJ{ace yiu mô ka.>>}}\FTNT{‡}{{\FR 11:10 }{\FR{11:10
}}{\FT{Ɓalli gbal aɓa:
}}{\XT{Mal 3:1}}{\FT{.}}}


\par }{\MI \VS{11}{\WJ{Ən nggǝ na wun mǝsǝcau: Atà ɓwapǝndǝa kat ka à malaká ɓǝl kǝɓwa a ɓanza man mǝnana kum gulo kútì mala Yohana Mǝbatisǝma ka ɗàng; sǝama ɓwa mǝkyauwe kat a Domurǝm mala kùli ka, kútì Yohana nǝ gulo.}}

\VS{12}{\WJ{Lo a nza mala Yohana Mǝbatisǝma yi bwal a dyan ngga, Domurǝm mala Kùli ka kǝ nutanni kǝ̀rkǝ́r a bu aɓwana, sǝ amǝ bumpina ka à kǝ̀ é nǝ rǝcandǝa.}}

\VS{13}{\WJ{Amǝ'ɓangnǝa mala Ɓakuli kat andǝ malǝmce Nggurcau mala Musa ka, à hamna nǝ cau amur Domurǝm mala Ɓakuli yi pur a pwari mala Yohana.}}\FTNT{§}{{\FR 11:13 }{\FR{11:13
}}{\FT{Ɓalli gbal aɓa:
}}{\XT{Luk 16:16}}{\FT{.}}}

\VS{14}{\WJ{Sǝ ɓǝ̀ wun nǝ̀ eare wun nǝ̀ ak cau mǝnia ka, Yohana ka nda Iliya mǝnana à bang ama nǝ̀ yiu ka.}}\FTNT{*}{{\FR 11:14 }{\FR{11:14
}}{\FT{Ɓalli gbal aɓa:
}}{\XT{Mal 4:5-6; Mat 17:10-13; Mar 9:11-13}}{\FT{.}}}

\VS{15}{\WJ{Ɓwa mǝnana kat ndanǝ akiru okban ngga ɓǝ̀ ok cau.}}


\par }{\PI \VS{16}{\WJ{Arǝ mana sǝ mǝ nǝ kànì amǝ'nza man? À nda kǝla amuna mana à do aɓa limo sǝ à kǝ akiarǝia tunǝkiban nǝ cau ama:}}


\par }{\Q \VS{17}{\WJ{<<Sǝm twangga wun ntetu,}}

\par }{\QB {\WJ{sǝ wu ta'nggwam ɗang;}}

\par }{\Q {\WJ{sǝm tuka wun nggyal ɓua lú,}}

\par }{\QB {\WJ{sǝ wu ɓua ɗàng.>>}}


\par }{\MI \VS{18}{\WJ{Yohana yiu, liki kǝgìr ɗàng, sǝ nuki kǝgìr gbal ɗàng. À yi bang ama, <<Ndanǝ kukwar arǝì.>>}}

\VS{19}{\WJ{Muna mala Ɓwa yiu kǝ li sǝ kǝ nu, à yi bang ama, <<Mǝligula na sǝ mǝ'ɓiki nu mur anap na, gyajam mala amǝ'aki aboalo-cemi andǝ acilia amǝ'cauɓikea ka.>> Sǝ sǝlǝe mala Ɓakuli ka à kǝ súrǝì arǝ túró male.}}


\par }{\SH Yesu ɓǝsǝki amǝɓinǝ pwanzali
\par }
{\R (Luka 10:13-15)

\par }{\PP \VS{20}Yesu kùtí a naki acau nǝ bumkiɗikea amur alá mana kya pakki agir-ndali kàm kútì acili abân kat ka, acemǝnana à ɓinǝ pwanzali ɓǝà nying acauɓikea malea ka. Na ama:


\par }{\PI \VS{21}{\WJ{Wun amǝ Korazin, ban nǝ ɓikea wun! Wun amǝ Beseda, ban nǝ ɓikea wun! Ɓǝ̀ ama agir-ndali mǝnana ǝn pea aɓalǝ alá ma'wun ngga à nda ǝn pea arǝ alá mala amǝ Taya andǝ amǝ Sidon ngga, ɓǝ́ à oasǝkina asanginagìr arǝia sǝ à songŋǝna tú amúrià ɗiɗyal mana nǝ̀ lǝmdǝ ama à nyìngŋǝ̀nà acauɓikea malea ka.}}\FTNT{†}{{\FR 11:21 }{\FR{11:21
}}{\FT{Ɓalli gbal aɓa:
}}{\XT{Isha 23:1-18; Ezǝk 26:1--28:26; Jol 3:4-8; Amo 1:9,10; Zak 9:2-4}}{\FT{.}}}

\VS{22}{\WJ{Sǝ mim ngga ǝn nggǝ na wun ama gìr mǝnana nǝ̀ kum wun a pwari ɓashi ka, nǝ̀ ɓike nǝ̀ kútì gìr mana nǝ̀ kum amǝ Taya andǝ amǝ Sidon ngga.}}


\par }{\PI \VS{23}{\WJ{Sǝ we Kapanahum ngga, ama à nǝ̀ loasǝo a kùli le? Awo, a nggearǝ nzali a tūli-lú sǝ à nǝ̀ yinǝ we. Ɓǝ̀ ama agir-ndali mana ǝn pakkia a ɓālǝo ka ǝn pangŋǝnia a Sodom ngga ɓǝ́ yalung ngga ndakam più.}}\FTNT{‡}{{\FR 11:23 }{\FR{11:23
}}{\FT{Ɓalli gbal aɓa:
}}{\XT{Isha 14:13-15; Tite 19:24-28}}{\FT{.}}}

\VS{24}{\WJ{Sǝ ǝn nggǝ no ama, gìr mǝnana nǝ̀ kúmǒ a pwari ɓashi ka, nǝ̀ ɓike nǝ̀ kútì gìr mǝnana nǝ̀ kum nzali Sodom ngga.}}\FTNT{§}{{\FR 11:24 }{\FR{11:24
}}{\FT{Ɓalli gbal aɓa:
}}{\XT{Isha 14:13-15; Tite 19:24-28}}{\FT{.}}}


\par }{\SH Yesu kǝ pe aɓwana male usǝlǝo
\par }
{\R (Luka 10:21-22)

\par }{\PP \VS{25}A pwari mǝno ka Yesu na ama:

\par }{\PI {\WJ{Ən nggǝ ɓwangsǝo, we Dâ, mǝtala kùli andǝ nzali, ace mǝnana a sǝmbǝrǝ agir mǝnia ka arǝ amǝ'sǝlǝgir andǝ amǝ sǝlǝcau, sǝ a lǝmdǝia a banfana aban amǝ'ɗwanyi-sǝlǝe.}}

\VS{26}{\WJ{E, Dâ, anggo sǝ ɓoarô ama ɓǝ̀ pa.}}


\par }{\PI \VS{27}{\WJ{Tárrám Ɓakuli panam agir kat a ɓabuam. Kǝ ɓwa súrǝàm yì Muni ɗàng, she kǝ yì Ɓakuli Tárrám; sǝ kǝɓwa súrǝ̀ Ɓakuli yì Tárrám ɗàng, she kǝ mim Muni andǝ aɓwana mana ǝn tarkia mǝ nǝ lǝmdǝ Ɓakuli Tárrám abania ka.}}\FTNT{*}{{\FR 11:27 }{\FR{11:27
}}{\FT{Ɓalli gbal aɓa:
}}{\XT{Yoh 1:18; 3:35; 10:15}}{\FT{.}}}


\par }{\PI \VS{28}{\WJ{Wu yiu abanam, wun mǝnana kat wu kǝ tanni sǝ twalo dǝmbǝrya wun ngga, mǝ nǝ pà wun usǝlǝo.}}

\VS{29}{\WJ{Wu pa ɓamur rǝ wun aɓata nzongcau mem, kǝla mana nda-rya kǝ pa ɓamúrì aɓata nggun-rya ka. Acemǝnana mǝ nda ɓukɓuk, nǝ nwangsǝmuru a ɓabum ngga, wu kànì arǝàm, sǝ yilǝmi wun nǝ̀ kum usǝlǝo.}}\FTNT{†}{{\FR 11:29 }{\FR{11:29
}}{\FT{Ɓalli gbal aɓa:
}}{\XT{Ir 6:16}}{\FT{.}}}

\VS{30}{\WJ{Nggun-rya mem ngga nda halku, sǝ twalo mem ngga nda hapǝlam.}}




\par }\Chap{12}{\SH Mǝtala Sabbat
\par }
{\R (Markus 2:23-28; Luka 6:1-5)

\par }{\PP \VerseOne{1}Anzǝm amǝno yì acau ka, a ɓè pwari Sabbat Yesu andǝ alaggana male na aban gya nǝ ban aɓaban mǝssa. Alaggana male ka nzala walia sǝ à kùtí a harki kir mǝssa, à kǝ she.\FTNT{*}{{\FR 12:1 }{\FR{12:1
}}{\FT{Ɓalli gbal aɓa:
}}{\XT{Nggur 23:25}}{\FT{.}}}

\VS{2}Amǝ Farisi nǝ̀ yia sǝnia ka, à banggi Yesu ama, <<Sǝni, gìr mǝnia alaggana mô kǝ pè a pwari Sabbat ka, yàl Nggurcau ma'sǝm na.>>


\par }{\PP \VS{3}Sǝ pǝlǝia wia ama:

\par }{\PI {\WJ{Wu ɓal gìr mǝnana Dauda pak a pwari mana yì andǝ ɓwana male ka nzala walia ka re?}}

\VS{4}{\WJ{Yi kutio a Ndà mala Ɓakuli sǝ yì andǝ aɓwana mana atè ka, à kya shak bǝredi mǝnana à tàrì ɓǝ̀ duk mǝfele ka, mana ɓoaro ɓǝà li ka ɗàng, ace mǝnana bǝredinî ka, nda ace apǝris nǝmurǝia.}}\FTNT{†}{{\FR 12:4 }{\FR{12:4
}}{\FT{Ɓalli gbal aɓa:
}}{\XT{1Sam 21:1-6; Pǝris 24:9}}{\FT{.}}}

\VS{5}{\WJ{Ko wu ɓal mbo aɓa Nggurcau mala Musa ama, koya pwari Sabbat a Ndàmǝgule mala Ɓakuli ka apǝris kǝ yâl nzongcau mala Sabbat sǝ à sǝnia nǝ cauɓikea raka?}}\FTNT{‡}{{\FR 12:5 }{\FR{12:5
}}{\FT{Ɓalli gbal aɓa:
}}{\XT{Ɓal 28:9,10}}{\FT{.}}}

\VS{6}{\WJ{Ən nggǝ na wun ama, ɓwa mǝnana kútì Ndàmǝgule mala Ɓakuli nǝ gulo ka nda kani.}}

\VS{7}{\WJ{Ɓǝ̀ wu sùrǝ́nà rǝ ɓá mǝnia yì cau mǝnana ama, <<Mǝsǝswatǝr na ǝn earkiyice ka, pà gir'nkila na raka,>> ɓǝ́ pa wun nǝ̀ ɓǝsǝki aɓwana mana à panǝ cau arǝia raka ɗàng.}}\FTNT{§}{{\FR 12:7 }{\FR{12:7
}}{\FT{Ɓalli gbal aɓa:
}}{\XT{Mat 9:13; Hos 6:6}}{\FT{.}}}

\VS{8}{\WJ{Mim, Muna mala Ɓwa ka Mǝ nda Mǝtala Sabbat.}}


\par }{\PP \VS{9}Yesu nying ban mǝno ka, yi kutio aɓa ndakpapi malea.

\VS{10}Ɓè ɓwabura mǝnana ɓè buì wu ka ndakam abanì. Amǝ Farisi ka, à ndarǝ alta njar à nǝ̀ kum mǝɓane mǝnana à nǝ̀ na arǝ Yesu ka. Pǝlǝa à ɗì ama, <<Nggearǝì ka, Nggurcau ma'sǝm eare ama ɓǝà twalban rǝkwana a pwari Sabbat le?>>


\par }{\PP \VS{11}Pǝlǝa earia wia ama,
{\WJ{<<Ɓǝ̀ ɓè kǝɓwa atà wun ndanǝ nzur male, sǝ nzurnì yi kpa a tūli, a pwari Sabbat ka, ɓwe pà nǝ̀ nggá bwali nǝ̀ eamsǝi re?}}\FTNT{*}{{\FR 12:11 }{\FR{12:11
}}{\FT{Ɓalli gbal aɓa:
}}{\XT{Luk 14:5}}{\FT{.}}}

\VS{12}{\WJ{Ɓwapǝndǝa ka kútì nzur. Acemani ka Nggurcau eare ama ɓǝà amsǝ ɓwa mana nda aɓa tanni ka a pwari Sabbat.>>}}


\par }{\PP \VS{13}Pǝlǝa banggi ɓwabure ama,
{\WJ{<<Sárǝ́ buò.>>}} Ɓwabure pǝlǝa sárǝ́ buì, sǝ buì nyare pak pepe kǝla ɓì.

\VS{14}Amǝ Farisi pǝlǝa à puro a nza à kya kurkunarǝia amur njar mǝnana à nǝ̀ kùmô à nǝ̀ wal Yesu ka.


\par }{\SH Yesu nda Guro mala Ɓakuli \newline  mana tàrrì ka
\par }
{\PP \VS{15}Yesu yi sǝlǝia wia ka, pǝlǝa nying banì. Aɓwana pas o atè. Amǝkwánó mǝnana aɓalǝia ka, Yesu yi twalia wia ban arǝkwana malea kat.

\VS{16}Yi nunkiria ɓǝà kǝa ne kǝɓwa yan nda yì ɗàng.

\VS{17}Mǝnia ka nda lùmsǝ cau mala Ishaya mǝɓangnǝa mala Ɓakuli ka. Na ama:


\par }{\Q \VS{18}<<Guro mem mǝnana

\par }{\Q ǝn tarrì ka ndya ka,

\par }{\QB mǝnana ǝn nggǝ earce

\par }{\QB sǝ bumam kǝ pwasǝa rǝì ka.

\par }{\Q Mǝ nǝ tsǝki wi Bangŋo

\par }{\Q mem amurí,

\par }{\QB sǝ yì ka nǝ̀ hamnǝ ɓashi

\par }{\Q mem mǝ'mǝsǝcaunì

\par }{\QB aban aɓwana a ɓanza

\par }{\Q ama à nǝ̀ kum amsǝban

\par }{\QB a buàm.


\par }{\Q \VS{19}Pà nǝ̀ pǝlǝki rǝì andǝ kǝɓwa,

\par }{\QB ko nǝ̀ loàsǝ̀ban ɗang;

\par }{\Q kǝɓwa pà nǝ̀ ok gì

\par }{\QB aɓalǝ aɓwana ɗàng.


\par }{\Q \VS{20}Yì ka, nda ɓukɓuk

\par }{\QB aban aɓwana mǝnana

\par }{\QB à pànǝ rǝcandǝa raka,

\par }{\Q sǝ nǝ̀ sǝn mǝsǝswatǝr

\par }{\QB mala aɓwana mǝnana

\par }{\Q à nda ɓá tanni ka,

\par }{\QB nǝ̀ bwalia wia kam.
\FTNT{†}{{\FR 12:20 }{\FR{12:20
}}{\FQ{Yì ka, nda ɓukɓuk aban aɓwana mǝnana à pànǝ rǝcandǝa raka, sǝ nǝ̀ sǝn mǝsǝswatǝr mala aɓwana mǝnana à nda ɓá tanni ka, nǝ̀ bwalia wia kam.
}}{\FT{Ko: Nzuno mǝnana à pari ɓun ngga pà nǝ̀ kasǝi ɗàng, sǝ bǝsa mǝnana kǝ ɓariki nǝ̀ lo earke arǝ kǝkar ka pà nǝ̀ lìmì ɗàng.
}}}

\par }{\Q Nǝ̀ lidǝmba nǝ pa rǝcandǝa

\par }{\QB arǝ pe anggo

\par }{\Q she ɓǝ̀ tsǝ̀ngŋǝ̀nà

\par }{\QB kpata-mǝsǝcau

\par }{\Q linamurǝm ngga.


\par }{\Q \VS{21}Arǝì sǝ aɓwana kat

\par }{\QB a ɓanza nǝ̀ tsǝkɓalǝia.>>\FTNT{‡}{{\FR 12:21 }{\FR{12:21
}}{\FT{Ɓalli gbal aɓa:
}}{\XT{Isha 42:1-4}}{\FT{.}}}


\par }{\SH Yesu kutì Murǝm mala Akukwar
\par }
{\R (Markus 3:23-24; Luka 11:17-22; 12:10)

\par }{\PP \VS{22}Pǝlǝa aɓea ɓwana yinǝ ɓè nte mǝnana kukwar na arǝì sǝ mǝtalasǝ-ɓunna na ka, aban Yesu. Yesu twali wi ban kwánó male, sǝ ɓwe tita nacau sǝ kǝ sǝnban.

\VS{23}Ɓwabunda kat ndali sǝ à ɗìban ama, <<Ko Yesu ka nda Muna mala Dauda,\FTNT{§}{{\FR 12:23 }{\FR{12:23
}}{\FQ{Muna mala Dauda:
}}{\FT{Ko <<Mǝkà Dauda.>>}}} Mǝ'amsǝban mǝnana sǝm kundǝkiyi yiu male ka le?>>


\par }{\PP \VS{24}Sǝ amǝ Farisi ka, lang à ok mǝnia yì cau ka à bang ama, pa ɓà ɗàng, nǝ rǝcandǝa mala Be'elzebul, Murǝm mala akukwar sǝ kǝ pusǝki akukwar.\FTNT{*}{{\FR 12:24 }{\FR{12:24
}}{\FT{Ɓalli gbal aɓa:
}}{\XT{Mat 9:24; 10:25}}{\FT{.}}}


\par }{\PP \VS{25}Yesu súrǝ̀ ɗenyicau malea pǝlǝa nea wia ama:

\par }{\PI {\WJ{Nzali mana kat aɓwana male kǝ munǝo arǝarǝia ka}}\FTNT{†}{{\FR 12:25 }{\FR{12:25
}}{\FQ{Nzali mana kat aɓwana male kǝ munǝo arǝarǝia ka:
}}{\FT{Ko <<Ɓǝ̀ kún murǝm kǝ ɓua andǝ amǝtè ka>>}}}{\WJ{domurǝm malea nǝ̀ kìɗìkì. Là ko ɓala mǝnana gau ka pà nǝ̀ cam ɗang.}}

\VS{26}{\WJ{Ɓǝ̀ Shetan kǝ pusǝ Shetan ngga, ɓala gauna arǝì. Lang sǝ domurǝm male nǝ̀ came?}}

\VS{27}{\WJ{Ɓǝ̀ ǝn nggǝ pusǝ akukwar nǝ rǝcandǝa mala Be'elzebul ka, nǝ mana sǝ aɓwana ma'wun kǝ pusǝia? Yia na à nǝ̀ ɓashia wun ngga.}}

\VS{28}{\WJ{Sǝ ɓǝ̀ nǝ Bangŋo mala Ɓakuli sǝ ǝn nggǝ pusǝ akukwar ka, lǝmdǝ ama Domurǝm mala Ɓakuli yina aɓalǝ wun.}}


\par }{\PI \VS{29}{\WJ{Sǝ ɗǝm ngga, lang sǝ ɓwa nǝ̀ kutio a ɓala mala ɓwabura-ɓwa nǝ̀ pwan agirkuma male, sǝ ak dǝmba taka abú yì ɓwabura-ɓwa ɗàng? Ɓǝ̀ pa anggo raka pà nǝ̀ gandǝ pwan agirkuma male ɗàng.}}


\par }{\PI \VS{30}{\WJ{Ɓwa mǝnana pà atàm raka nda a ɓibura nǝ mim, sǝ ɓwa mǝnana kǝ bwalàm ramgi gìr raka, ndarǝ mesǝke.}}\FTNT{‡}{{\FR 12:30 }{\FR{12:30
}}{\FT{Ɓalli gbal aɓa:
}}{\XT{Mar 9:40}}{\FT{.}}}

\VS{31}{\WJ{Ace mani ka ǝn nggǝ na wun ama, koya cauɓikea andǝ na caukyauwikiban mǝnana aɓwana ne amur Ɓakuli ka, à nǝ̀ twalbani, sǝ ɓwa mǝnana na caukyauwikiban amur Bangŋo mala Ɓakuli ka, à pà nǝ̀ twali wi banì ɗàng.}}

\VS{32}{\WJ{Ɓwa mǝnana na caukyauwikiban amur Muna mala Ɓwa ka, à nǝ̀ twali wi banì, sǝ ɓwa mǝnana na caukyauwikiban amur Bangŋo Mǝfele ka, à pà nǝ̀ twali wi banì ɗang, a ɓanza mǝnia andǝ ɓanza mǝnana nǝ̀ yiu ka.}}\FTNT{§}{{\FR 12:32 }{\FR{12:32
}}{\FT{Ɓalli gbal aɓa:
}}{\XT{Luk 12:10}}{\FT{.}}}


\par }{\SH Nggun andǝ aɓǝle
\par }
{\R (Luka 6:43-45)

\par }{\PI \VS{33}{\WJ{Ɓǝ̀ nggun ɓoar ka ɓǝle gbal ka nǝ̀ ɓoaro, sǝ ɓǝ̀ nggun ngga mǝɓane na ka, ɓǝle gbal ka nǝ̀ duk mǝɓane; nggun ka à surǝ́ki arǝ ɓǝle.}}\FTNT{*}{{\FR 12:33 }{\FR{12:33
}}{\FT{Ɓalli gbal aɓa:
}}{\XT{Mat 7:20; Luk 6:44}}{\FT{.}}}

\VS{34}{\WJ{Wun amuna baffu, lang sǝ cau mǝɓoarne nǝ̀ pur a kun wun, yi mǝnana wu nda ka amǝ'ɓealɓikea ka? Gìr mǝnana nda a ɓabum ngga, nda kún banggiyi ka.}}\FTNT{†}{{\FR 12:34 }{\FR{12:34
}}{\FT{Ɓalli gbal aɓa:
}}{\XT{Mat 3:7; 15:18; 23:33; Luk 3:7; 6:45}}{\FT{.}}}

\VS{35}{\WJ{Ɓwa mǝɓoarne kǝ pusǝ aɓa cau mǝɓoarne mǝnana ramba a ɓabumi ka, sǝ ɓwa mǝɓane gbal ka, kǝ pusǝ aɓa mǝɓane mǝnana ramba a ɓabumi ka.}}

\VS{36}{\WJ{Sǝ ǝn nggǝ na wun ama a pwari ɓashi ka, aɓwana nǝ̀ bǝlki ɓá koya cau mǝɓane na pur a kunia ka.}}

\VS{37}{\WJ{Acau mǝnana à pur a kuno ka, à nda à nǝ̀ pakko ɓashi nǝia ka. À nǝ̀ amsǝo ko à nǝ̀ kùró.}}


\par }{\SH Aɓwana alta gir'lǝmdǝa nǝ kuli
\par }
{\R (Markus 8:11-12; Luka 11:29-32)

\par }{\PP \VS{38}Aɓea amǝ Farisi andǝ amǝkani Nggurcau ne wi ama, <<Malǝm, sǝm nggǝ earce sǝn ɓè kǝgìr mǝgule mǝnana nǝ̀ lǝmdǝa sǝm ama rǝcandǝa mò ka pur nǝban Ɓakuli.>>\FTNT{‡}{{\FR 12:38 }{\FR{12:38
}}{\FT{Ɓalli gbal aɓa:
}}{\XT{Mat 16:1; Mar 8:11; Luk 11:16}}{\FT{.}}}


\par }{\PP \VS{39}Sǝ nyesǝia wia ama:

\par }{\PI {\WJ{Kǝ nza mala amǝ'ɓealɓikea andǝ amǝ'ɗwanyi súrǝ̀ Ɓakuli na à nǝ̀ alta sǝn gìr'ndali ka. Sǝ ɓekǝ gìr'ndali pà kàm à nǝ̀ lǝmdǝa wun ɗàng shekǝ mala mǝɓangnǝa Yunana.}}\FTNT{§}{{\FR 12:39 }{\FR{12:39
}}{\FT{Ɓalli gbal aɓa:
}}{\XT{Mat 16:4; Mar 8:12}}{\FT{.}}}

\VS{40}{\WJ{Kǝla mǝnana Yunana pak pwari tàrú andǝ du tàrú a bum nggea nji ka, anggo gbal sǝ Muna mala Ɓwa nǝ̀ pak pwari tàrú andǝ du tàrú aɓa nzali.}}\FTNT{*}{{\FR 12:40 }{\FR{12:40
}}{\FT{Ɓalli gbal aɓa:
}}{\XT{Yun 1:17}}{\FT{.}}}

\VS{41}{\WJ{A pwari ɓashi ka amǝ Nineva nǝ̀ lo à nǝ̀ mak wun amǝ nza mǝnia. Acemǝnana à nying acauɓikea malea lang à oangna hama mala Yunana ka, sǝ ɓwa mǝnana kútì Yunana ka ndakani.}}\FTNT{†}{{\FR 12:41 }{\FR{12:41
}}{\FT{Ɓalli gbal aɓa:
}}{\XT{Yun 3:5}}{\FT{.}}}

\VS{42}{\WJ{A pwari ɓashi ka Mā-murǝm mala amǝ Sheba nǝ̀ lo nǝ̀ mak amǝ nza man; acemǝnana pur a nzali male kuko a njar-kunmur sǝ yiu ace ok sǝlǝe mala Solomon; sǝ ɓwa mǝnana kútì Solomon ngga ndakani.}}\FTNT{‡}{{\FR 12:42 }{\FR{12:42
}}{\FT{Ɓalli gbal aɓa:
}}{\XT{1Amur 10:1-10; 2Kpa 9:1-12}}{\FT{.}}}


\par }{\SH Nyare mala bangŋo mǝɓane
\par }
{\PI \VS{43}{\WJ{Ɓǝ̀ bangŋo mǝɓane purî rǝ ɓwa ka, pak ka kǝ gāli arǝ aban mǝ'ime ace alta ban usǝlǝo, sǝ ɓǝ̀ kum raka,}}

\VS{44}{\WJ{pǝlǝa nǝ̀ na ama, <<Mǝ nǝ nyare a ɓala mǝnana ǝn pur kàm ngga.>> Sǝ ɓǝ̀ nyare yi kum ɓala na atarǝì, à esǝkini sǝ à gilǝkini ka,}}

\VS{45}{\WJ{pǝlǝa nǝ̀ o nǝ̀ nggá yinǝ aɓea bangŋo tongno-nong-ɓari mǝnana à kútì nǝ ɓealɓikea ka, sǝ à nǝ̀ yia kutio à nǝ̀ do aɓalǝi. Masǝlǝata mǝnia yì ɓwa ka nǝ̀ ɓike nǝ̀ kútì mǝdǝmbe. Anggo sǝ nǝ̀ pang nǝ nza mǝɓealɓike mǝnia.}}


\par }{\SH Nggea Yesu andǝ Amǝ'eambi
\par }
{\R (Markus 3:31-35; Luka 8:19-21)

\par }{\PP \VS{46}Yesu na mur banggi ɓwabundǝa cau sǝ nggè andǝ amǝ'eambi yiu à yi came a nza. À kǝ earce ama à nǝ̀ bang cau nǝi.

\VS{47}Ɓè ɓwa banggi wi ama, <<Sǝni, nggò andǝ amǝ'eambo nia came a nza ka, ama à nǝ̀ no cau.>>


\par }{\PP \VS{48}Pǝlǝa Yesu pǝlǝi wi ama,
{\WJ{<<Yana nda nggèm, sǝ ayana à nda ka amǝ'eambam?>>}}

\VS{49}Pǝlǝa lǝmdǝ buì arǝ alaggana male sǝ bang ama,
{\WJ{<<Amǝnia ka, à nda ka nggem andǝ amǝ'eambam.}}

\VS{50}{\WJ{Ɓwa mǝnana kat kǝ pak gìr mǝnana Tárrám mana a kùli ka earkiyice ka, nda mǝ'eambam, andǝ mǝ'nggaulem, andǝ nggem.>>}}




\par }\Chap{13}{\SH Kanicau arǝ Mǝɓeale
\par }
{\R (Markus 4:1-9; Luka 8:4-8)

\par }{\PP \VerseOne{1}Àkǝ̀ pwari mǝno ka Yesu puro nying ɓala sǝ kya do a kún Garang.

\VS{2}Aɓwabundǝa mana à yì ramba a banì ka à làkkì kǝ̀rkǝ́r gandǝa eauwe do aɓa muna-waru, sǝ aɓwana kat came a kún mur.\FTNT{*}{{\FR 13:2 }{\FR{13:2
}}{\FT{Ɓalli gbal aɓa:
}}{\XT{Luk 5:1-3}}{\FT{.}}}

\VS{3}Pǝlǝa banggia wia agir pas nǝ́ kanicau. Na ama:

\par }{\PI {\WJ{Mǝ'rya puro wari a ɓeale.}}

\VS{4}{\WJ{Lang ndarǝ kwak mǝsǝɓeale ka aɓea sukkio amur njargula, sǝ amuna-nyal sulǝo à yì tarkia.}}

\VS{5}{\WJ{Aɓea kpa a mǝsǝtali, a ban mǝnana nzali pa akàm pepè raka. Zuku ka à yì sangna acemǝnana nzali banì lim ɗàng.}}

\VS{6}{\WJ{Lang pwari camta ka, kara à wulì. À ime acemǝnana nlerǝia bwal nzali pepè ɗàng.}}

\VS{7}{\WJ{Aɓea mǝsǝɓeale kpa aɓalǝ azwe. Azwe gulo à sorǝkia.}}

\VS{8}{\WJ{Aɓea mǝsǝɓeale kpa amur nzali mǝɓoarne, à yì ɓǝl pas à kútì mǝsǝɓeale kusǝ gbǝman, aɓea ka kusǝ lumi-tongno-nong-mwashat, sǝ aɓea ka kusǝ lumi-tàrú.}}

\VS{9}{\WJ{Ɓwa mǝnana ndanǝ akiru ka ɓǝ̀ o.}}


\par }{\SH Tǝr bangcau mala Yesu \newline  nǝ akanicau
\par }
{\R (Markus 4:10-12; Luka 8:9-10)

\par }{\PP \VS{10}Alaggana male yiu a baní à ɗì ama, <<Ace mana sǝ a kǝ ne aɓwana cau nǝ kanicau?>>


\par }{\PP \VS{11}Yesu earia wia ama:

\par }{\PI {\WJ{Súrǝ̀ gir-ɓasǝmbǝrǝa mala Domurǝm mala kùli ka à pana wuni, sǝ yia ka à pea wia ɗàng.}}

\VS{12}{\WJ{Aɓwana mana à kǝ kwakikiria arǝ kanigir mem ngga à nǝ̀ pea wia ɓè sǝlǝ amur mǝnana à ndanǝi ka, sǝ à nǝ̀ kum súrǝ̀gir kpǝm. Sǝ aɓwana mana à kǝ kwaki kiria raka, kǝ mǝnana à ndanǝi ka à nǝ̀ é a rǝia.}}\FTNT{†}{{\FR 13:12 }{\FR{13:12
}}{\FT{Ɓalli gbal aɓa:
}}{\XT{Mat 25:29; Mar 4:25; Luk 8:18; 19:26}}{\FT{.}}}

\VS{13}{\WJ{Mǝnia ka nda gìr mana tsǝa sǝ ǝn nggǝ nea wia cau nǝ kanicau ka.}}

\par }{\Q {\WJ{À ndanǝ amǝsǝu,}}

\par }{\QB {\WJ{sǝ à kǝ sǝnban ɗang;}}

\par }{\Q {\WJ{À ndanǝ akiru,}}

\par }{\QB {\WJ{sǝ à kǝ ok cau
}}

\par }{\Q {\WJ{kpakia wia ɗàng.}}


\par }{\MM \VS{14}{\WJ{Abania ka ɓangnǝa mala Ishaya yi lùmsǝó, mana ama:}}

\par }{\Q {\WJ{<<Wun nǝ̀ nggǝ o,}}

\par }{\QB {\WJ{sǝ pà nǝ̀ kpaka wun ɗàng.}}

\par }{\Q {\WJ{Wun nǝ̀ nggǝ sǝna,}}

\par }{\QB {\WJ{sǝ pà wu nǝ̀ bwalte ɗàng.}}


\par }{\Q \VS{15}{\WJ{Ɓabum aɓwana mǝnia ka
}}

\par }{\QB {\WJ{jimgbǝrina;}}

\par }{\Q {\WJ{à kǝ gandǝ okban
}}

\par }{\QB {\WJ{nǝ akiria ɗàng,}}

\par }{\QB {\WJ{sǝ yià ka à girkina amǝsǝia.}}

\par }{\Q {\WJ{Ɓǝ̀ ana raka mǝsǝia nǝ̀ sǝnban,}}

\par }{\QB {\WJ{à nǝ̀ okban nǝ akiria,}}

\par }{\QB {\WJ{à nǝ̀ bwalta ɓacau}}

\par }{\Q {\WJ{nǝ ɓabumia,}}

\par }{\QB {\WJ{sǝ à nǝ̀ pǝlǝa,
}}

\par }{\Q {\WJ{à nǝ̀ nyare abanam,}}

\par }{\QB {\WJ{sǝ mǝ nǝ sonzǝia.>>}}\FTNT{‡}{{\FR 13:15 }{\FR{13:15
}}{\FT{Ɓalli gbal aɓa:
}}{\XT{Isha 6:9,10}}{\FT{.}}}


\par }{\MI \VS{16}{\WJ{Ma'wun she ka múr wun ɓoaro. Acemǝnana amǝsǝ wun kǝ sǝnban, sǝ akir wun kǝ okban.}}

\VS{17}{\WJ{Ən nggǝ bangga wun mǝsǝcau, amǝ'ɓangnǝa mala Ɓakuli andǝ aɓwana mala Ɓakuli pas pàk nzal sǝn gìr mana wu kǝ sǝn ngga, sǝ à kumô à sǝn ɗàng. À earǝna ce oě, sǝ à kumô à ok ɗàng.}}


\par }{\SH Yesu bǝlki ɓá kanicau \newline  arǝ mǝɓeale
\par }
{\R (Markus 4:13-20; Luka 8:11-15)

\par }{\PI \VS{18}{\WJ{Wu kwaki kir wun wu ok ɓá kanicau mala mǝɓeale:}}

\VS{19}{\WJ{Ɓǝ̀ ɓwa ok cau mǝɓoarne amur Domurǝm mala kùli,}}\FTNT{§}{{\FR 13:19 }{\FR{13:19
}}{\FQ{Domurǝm mala kùli:
}}{\FT{Ko <<Domurǝm mala Ɓakuli amur aɓwana.>>}}}{\WJ{sǝ cê kpākì wi raka, nda kǝla mǝsǝɓeale mana kpa a tanjargula ka. Mǝɓealɓikea kǝ yiu kǝ fwa gìr mana à ɓeali a ɓabumi ka.}}

\VS{20}{\WJ{Mǝsǝɓeale mǝnana kpa amur taliban ngga cam a kún ɓwa mǝnana ok cê sǝ é tù nǝ bumpwasǝa.}}

\VS{21}{\WJ{Sǝ acemǝnana nlerǝi ko a nzali raka, gandǝ came banì sau ɗang. Pwari mǝnana tanni yipì wi acemǝnana paɓamuri arǝ cau mala Ɓakuli ka, nǝ̀ kaurǝ a kpa.}}

\VS{22}{\WJ{Mǝsǝɓeale mǝnana kpa aɓalǝ azwe ka, nda cam a kún ɓwa mana kǝ ok cê, sǝ bumpina arǝ alta agir mala ɓanza mǝnia andǝ swarkiban mala kume à yì marǝki sǝ à tsǝi pusǝ ɓǝle ɗàng.}}

\VS{23}{\WJ{Sǝ mǝnana kpa amur nzali mǝɓoarne ka cam a kún ɓwa mǝnana ok cau mala Ɓakuli sǝ kpākì wi ka. A buì mǝnia ka pà ɓǝle gbǝman, a ɓè buì ka pà ɓǝle lumi-tongno-nong-mwashat, sǝ a ɓè ka lumi-tàrú.}}


\par }{\SH Kanicau amur mǝssa \newline  andǝ nkwangŋan
\par }
{\PP \VS{24}Yesu nea wia ɓè kanicau ɗǝm ama:

\par }{\PI {\WJ{À nǝ̀ kànì Domurǝm mala kùli arǝ ɓeɓwa mǝnana ɓeal mǝsǝɓeale mǝɓoarne a ɓaban male ka.}}

\VS{25}{\WJ{Lang aɓwana nda ntulo kat ka, ɓimǝbura yiu yi ɓeal nkwangŋan aɓa mǝssa, sǝ pǝlǝa o.}}

\VS{26}{\WJ{Mǝssa tita bwalo, sǝ nkwangŋan pusǝrǝi.}}


\par }{\PI \VS{27}{\WJ{Aguro mala mǝtala ɓabanì yiu a baní sǝ à ɗì ama, <<Ɓwamǝgule, mǝsǝɓeale mǝɓoarne na a ɓeal a ɓaban mô ka re? Sǝ ankwangŋan pur nǝ kǝshe?>>}}


\par }{\PI \VS{28}{\WJ{Sǝ na ama, <<Ɓiam-mǝbura nǝ pak gìr man.>>}}

\par }{\PI {\WJ{Sǝ aguro ɗì ama, <<A earce ama ɓǝ̀ sǝm kya ukkia le?>>}}


\par }{\PI \VS{29}{\WJ{Sǝ earia wia ama, <<Awo, acemǝnana ɓǝ̀ wu ndarǝ ukki ankwangŋan ngga, wun nǝ̀ gandǝ ukkia andǝa mǝssa.}}

\VS{30}{\WJ{Wu ɗekia ɓǝà gulo atārǝia. Pwari wale ka mǝ nǝ ne amǝtúró ɓǝà tàr nkwangŋan ɓǝà kùrkia sǝ ɓǝà pisǝia. Sǝ mǝssa ka ɓǝà soapa mi a bà.>>}}


\par }{\SH Kanicau arǝ mǝsǝ musta
\par }
{\R (Markus 4:30-32; Luka 13:18-21)

\par }{\PP \VS{31}Yesu banggia wia ɓè kanicau ɗǝm ama:

\par }{\PI {\WJ{À nǝ̀ kànì Domurǝm mana a kùli ka arǝ mǝsǝ musta, mǝnana ɓeɓwa twali sǝ ɓeali a ɓaban male ka.}}

\VS{32}{\WJ{Ata amǝsǝɓeale kat ka nda mǝsǝì kèke kútìban ngga, sǝ ɓǝ̀ yi gulna ka kǝ gulo kǝ kútì acili agirpwala, sǝ kǝ pǝlǝ nggun mǝnana amuna-nyal mana a kùli ka à kǝ bwal ndà arǝ abui ka.}}


\par }{\SH Kanicau arǝ yist
\par }
{\R (Luka 13:20-21)

\par }{\PP \VS{33}Yesu nea wia ɓè kanicau ɗǝm ama:

\par }{\PI {\WJ{Domurǝm mala kùli ka nda kǝla yist mǝnana ɓè ɓwama twali sǝ sùrǝì andǝ muku tasau tàrú, sǝ yi aki ɓá muku tsǝi vwali.}}


\par }{\PP \VS{34}Yesu ne aɓwana acau mǝnia ka kat nǝ akanicau. Kǝ cau pà kàm mǝnana banggia wia mana kanicau pà kàm raka.

\VS{35}Pak mǝnia ka ace mǝnana ɓǝà lùmsǝ cau mana mǝɓangnǝa mala Ɓakuli bang ama,

\par }{\Q <<Mǝ nǝ mǝn kunam

\par }{\QB nǝ kanicau,

\par }{\Q Mǝ nǝ arkia wia ɓalǝ agir

\par }{\QB mana à nda aɓa sǝmbǝrǝa

\par }{\Q pur a tita ɓanza ka.>>\FTNT{*}{{\FR 13:35 }{\FR{13:35
}}{\FT{Ɓalli gbal aɓa:
}}{\XT{Ang 78:2}}{\FT{.}}}


\par }{\SH Yesu bǝlki ɓá kanigir \newline  amur nkwangŋan
\par }
{\PP \VS{36}Yesu ɗeki ɓwabundǝa a nza pǝlǝa kutio a ɓala. Alaggana male kutio atè à yì ne wi ama, <<Bǝla sǝm ɓá kanicau mana amur nkwangŋan a ɓaban ngga.>>


\par }{\PP \VS{37}Sǝ Yesu pǝlǝia wia ama:

\par }{\PI {\WJ{Ɓwa mǝnana ɓeal mǝsǝɓeale mǝɓoarne ka nda Muna mala Ɓwa.}}

\VS{38}{\WJ{Ɓaban ngga nda ɓanza, sǝ amǝsǝɓeale mǝɓoarne ka à nda ka muna mala Ɓakuli a Domurǝm male. Sǝ ankwangŋan ngga à nda ka muna mala Mǝɓealɓikea.}}

\VS{39}{\WJ{Ɓibura mǝnana ɓeal nkwangŋan ngga nda Shetan. Wal-mǝsa ka nda masǝlǝata ɓanza, sǝ amǝ'walmǝsa ka à nda ka amǝturonjar mala Ɓakuli.}}


\par }{\PI \VS{40}{\WJ{Kǝla mǝnana à kǝ ram nkwangŋan sǝ à nǝ̀ pisǝì a bǝsa ka, anggo sǝ nǝ̀ pa a masǝlǝata ɓanza gbal.}}

\VS{41}{\WJ{Muna mala Ɓwa nǝ̀ túr amǝturonjar male, ɓǝà yi pusǝ koya gìr mǝnana kat kǝ yiu nǝ cauɓikea, andǝ aɓwana mǝnana kat à kǝ pak gìr mǝɓane aɓa Domurǝm male ka.}}

\VS{42}{\WJ{À nǝ̀ ramtea aɓa bǝsa mǝnana pi kǝ̀rkǝ́r ka. A ban mǝno ka à nǝ̀ nggǝ ɓua sǝ à nǝ̀ nggǝ nǝmggi munabuia.}}

\VS{43}{\WJ{Sǝ amǝ'ɓealɓoarna ka à nǝ̀ tǎ kǝla pwari aɓa Domurǝm mala Tárrià. Ɓwa mǝnana ndanǝ kir okban ngga, ɓǝ̀ ǒ.}}


\par }{\SH Kanicau arǝ gǝna \newline  mǝnana sǝmbǝrǝ ka
\par }
{\PI \VS{44}{\WJ{Domurǝm mala kùli ka nda kǝla gǝna mǝnana sǝmbǝrǝa a ɓè ɓaban ngga. Ɓè ɓwa kumi sǝ sǝmbǝrǝi. Banɓoarnado tsǝi makki agirkuma male kat, yi kúr mǝno yì ɓaban ngga.}}


\par }{\PI \VS{45}{\WJ{Ɗǝm ngga Domurǝm mala kùli ka nda kǝla mǝ'nggaliki mǝnana kǝ alta nzali ka.}}

\VS{46}{\WJ{Lang yi kumǝna mǝɓoarne ka, pǝlǝa nyare o kya makki agir male kat sǝ yi kúrí.}}


\par }{\SH Kànìgìr arǝ ndámbú
\par }
{\PI \VS{47}{\WJ{Ɗǝm ngga, Domurǝm mana a kùli ka nda kǝla ndámbú mǝgule mǝnana à túrí a nggeamùr sǝ bwal koya ulang nji kat ka.}}

\VS{48}{\WJ{Lang ndámbú lùmsǝ̀nà ka, amǝkpakya sunyi à yinǝi a nza. À yì do à tàrki anji mǝɓoarne aɓalǝ azace, sǝ amǝɓane ka à sukkia.}}

\VS{49}{\WJ{Anggo sǝ nǝ̀ pa a masǝlǝata ɓanza. Amǝturonjar mala Ɓakuli nǝ̀ yiu à nǝ̀ yia pusǝki amǝ'ɓealɓikea aɓalǝ amǝ'ɓealɓoarna}}

\VS{50}{\WJ{sǝ à nǝ̀ ramta amǝ'ɓealɓikea aɓa ndà-bǝsa. Akàm ngga à nǝ̀ ɓua à nǝ̀ nggǝ nǝmggi munabuia.}}


\par }{\PP \VS{51}Yesu ɗia ama,
{\WJ{<<Wu bwalǝna ta amǝnia yì acau ka le?>>}}

\par }{\PP À ear ama, <<E, kpana sǝm.>>


\par }{\PP \VS{52}Pǝlǝa nea wia ama
{\WJ{<<Ace mani ka, mǝ'eaulǝki Nggurcau mala Musa mǝnana à kani wi gìr, kum kwar-rǝǔ ace Domurǝm mala kùli ka, nda kǝla mǝtala-ɓala mǝnana kǝ pusǝ gǝna mǝbǝshe andǝ amǝ'e aɓa bah male ka.>>}}


\par }{\SH Amǝ Nazarat ɓinǝ Yesu
\par }
{\R (Markus 6:1-6; Luka 4:16-30)

\par }{\PP \VS{53}Lang Yesu malǝna naki amǝnia yì akanicau ka, pǝlǝa loapi banì.

\VS{54}Nyare a là male a Nazarat. Tita kànî aɓwana gìr aɓa ndakpapi malea. Ɓwapǝndǝa ndali sǝ à ɗiban ama, <<Ake sǝ mǝnia yì ɓwa ka kum mǝnia yì sǝlǝe andǝ bangŋo mala pakki agir-ndǝlǝki ka?

\VS{55}Mǝnia ka muna mala kapinta na re? Nggè nda Maryamu sǝ amǝ'eambi nda ka Jemis, Yisǝfu, Shiman andǝ Yahuda re?

\VS{56}Sǝ amǝ'nggaule kat ka à pà atà sǝm akani re? Sǝ ake sǝ ɓwe man kum mǝnia yì agir kat ka?>>

\VS{57}Bumia lúllô arǝì, à ginǝ earnǝi.

\par }{\PP Pǝlǝa Yesu nea wia ama,
{\WJ{<<Mǝɓangnǝa a koya ban ngga, là kǝ pe wi gulo, sǝama a là male aɓalǝ aɓwana male ka, à pākiyi wi gulo ɗang.>>}}\FTNT{†}{{\FR 13:57 }{\FR{13:57
}}{\FT{Ɓalli gbal aɓa:
}}{\XT{Yoh 4:43,44}}{\FT{.}}}


\par }{\PP \VS{58}Pakki agir-ndǝlǝki pas a là male ɗàng ace ɗwanyi earnǝɓwa malea.




\par }\Chap{14}{\SH Lú mala Yohana Mǝbatisǝma
\par }
{\R (Markus 6:14-29; Luka 9:7-9)

\par }{\PP \VerseOne{1}Aɓalǝ anonggio mǝno ka Hirǝdus murǝm mala bu-nzali Galili ok cau amur Yesu.

\VS{2}Ne amǝtè ama, <<Mǝnia ka Yohana Mǝbatisǝma na loapi ɓembe ka! Nda gìr mana tsǝa sǝ ndanǝ bangŋo mala pakki agir-ndali ka.>>


\par }{\PP \VS{3}Hirǝdus angŋǝna dǝmba bwalǝna Yohana kùrni sǝ oasǝni a ndàkurban. Kùrri ace Hirǝdiya mala Filip mǝ'eambi yì Hirǝdus.\FTNT{*}{{\FR 14:3 }{\FR{14:3
}}{\FT{Ɓalli gbal aɓa:
}}{\XT{Luk 3:19,20; Pǝris 18:16; 20:21}}{\FT{.}}}

\VS{4}Nda ace mana Yohana camarǝ banggi wi ɗiɗyal ama: <<Ɓoaro wu do wunǝ ɓwame ɗang.>>

\VS{5}Eare male yì Hirǝdus ka nǝ̀ wal-lú Yohana, sǝ ɓangciu pakki wi ama aɓwana nǝ̀ loasǝ munǝo, acemǝnana koyan ngga twal Yohana mǝɓangnǝa mala Ɓakuli na.


\par }{\PP \VS{6}A pwari pakkiɗire ɓǝlban mala Hirǝdus ka, nsari mala Hirǝdiya ta'nggwam mǝnana tsǝk Hirǝdus banɓoari wi kǝ̀rkǝ́r,

\VS{7}gandǝa kánmbi wi gìr ama nǝ̀ pe wi ko mana zǝm ngga.

\VS{8}Yì muna ka nggè soakite ɓǝ̀ na ama, <<Ɓǝa pam ɓamur Yohana Mǝbatisǝma aɓa tasau akani adyan.>>


\par }{\PP \VS{9}Murǝm ngga bumi kìɗìkì, sǝ ace kángìr andǝ abǝri mana atè a ban li ka, gandǝa tsǝa ɓǝà pè muna-ɓwame gìr mǝnana zǝm ngga;

\VS{10}pǝlǝa tasǝ aɓwana à kya kasǝ ɓamur Yohana a ndàkurban.

\VS{11}À yiu nǝ ɓamur Yohana aɓa tasau, sǝ à pè muna-ɓwame; pǝlǝa twali kya pê nggè.

\VS{12}Alaggana mala Yohana yiu à yì twal lui à tsǝkbani, sǝ à kutio à kya banggi Yesu.


\par }{\SH Yesu linǝ aɓwana á-tongno
\par }
{\R (Markus 6:32-44; Luka 9:10-17; Yohana 6:1-14)

\par }{\PP \VS{13}Lang Yesu yi ok mǝnia yì cau ka, pǝlǝa eauwe a waru à samsǝa à o a ban mǝnana kǝɓwa pà kàm raka. Aɓwana nǝ̀ yia ok ama Yesu eauna a waru umna ka, à purkio arǝ alá malea à o atè nǝ kusǝia.

\VS{14}Yesu yi kpashi, nǝ̀ eapi waru ka sǝn ɓwabundǝa kǝ̀rkǝ́r aban rambǝa. Mǝsǝswatǝr malea pakki wi pǝlǝa twalia amǝkwánó mana aɓalǝia ka ban arǝkwana malea.


\par }{\PP \VS{15}Pwari nǝ̀ yia kpa ka, alaggana male yiu a baní à yì ne wi ama, <<Ban mǝnia ka ɓabondo na, sǝ pwari kpana, nying ɓwabundǝa ɓǝà o arǝ amuna-là ɓǝà kya kúrì ɓamuria girlina.>>


\par }{\PP \VS{16}Yesu nea wia ama,
{\WJ{<<Ɓǝa ka o anggo ɗang, wu pea wia girlina ɓǝa li.>>}}


\par }{\PP \VS{17}Sǝ à ne wi ama, <<Kǝ bǝredi tongno nǝ amǝnji ɓari nda mǝnana sǝm ndanǝi a bu sǝm ngga.>>


\par }{\PP \VS{18}Sǝ na ama,
{\WJ{<<Wu yinǝàm nǝia akani.>>}}

\VS{19}Pǝlǝa tsǝk aɓwana ɓǝa do amur munabondo. Sǝ twal abǝredi mǝnia tongno andǝ anji ɓari ka, loasǝ mǝsǝì a kùli pakki Ɓakuli yàwá, sǝ ɓwanggia, pǝlǝa pe alaggana male, sǝ yia gbal ka à gakkia aɓwana.

\VS{20}Yia kat à li à ɗǝmbǝo. Sǝ alaggana male ramgi aɓwangine mana ue ka, à lùmsǝ azace lum-nong-ɓari.

\VS{21}Lakki mala aɓwana mana à lìli ka, aburana á-tongno na. Amamǝna andǝ amuna ka à ɓallia ɗang.


\par }{\SH Yesu gya amur mùr
\par }
{\R (Markus 6:45-52; Yohana 6:15-21)

\par }{\PP \VS{22}Tù anzǝm man ngga Yesu ne alaggana male ɓǝà eauwe a waru ɓǝà aki dǝmba aban o a nkaring, sǝ yì ka, ueo ace nea aɓwana ɓǝà o a la.

\VS{23}Lang Yesu mesǝna ɓwapǝndǝa ka, pǝlǝa eauwe amur nkono nǝmurǝì ace pakhiwi. Ban yi bwalo nda akanó nǝmurǝì.

\VS{24}Anggo ka waru nyingŋǝ̀nà kún gwangyi umna ɗār aɓa mùr, sǝ nggea gung longŋǝna nǝ̀ nggǝ pea wia tanni.


\par }{\PP \VS{25}Nǝ tadǝmbari mbul-mbul ka Yesu puro kǝ gya amur mùr aban yiu abania.

\VS{26}Lang alaggana male nǝ̀ sǝni aban gya amur mùr ka, ɓangciu pakkia wia. À mak'zwalo, à na ama, <<Kukwar na!>>


\par }{\PP \VS{27}Anggo ka kara Yesu nea wia cau ama,
{\WJ{<<Wu cam kàngkàng! Mǝ nda. Wu kǝa ɓang ɗàng.>>}}


\par }{\PP \VS{28}Pǝlǝa Bitǝrus ne wi ama, <<Mǝtalabangŋo, ɓǝ̀ a nda ka, banggàm ɓǝn gya amur mùr ɓǝn kyane a bano.>>


\par }{\PP \VS{29}Yesu ne wi ama,
{\WJ{<<Yiu.>>}}

\par }{\PP Bitǝrus pǝlǝa sùlǝî ɓá waru sǝ gya amur mùr aban ká a ban Yesu.

\VS{30}Lang sǝn eaki-nkono mala mùr ka, ɓangciu pakki wi, kara tita ko a mùr. Mak zwalo ama, <<Mǝtalem, amsǝam!>>


\par }{\PP \VS{31}Kara Yesu lǝmdǝ buì bwali sǝ ne wi ama,
{\WJ{<<We ka, gūliarǝu mo arǝàm kyau fat, palang sǝ a tuti a ɓabumo?>>}}


\par }{\PP \VS{32}Lang à eauna aɓa waru ka kara gung kùro.

\VS{33}Aɓwana mǝnana aɓa waru ka à peri a baní, à na ama, <<Ɓafo, à nda Muna mala Ɓakuli.>>


\par }{\SH Yesu twali aɓwana pas \newline  ban rǝkwana
\par }
{\R (Markus 6:53-56)

\par }{\PP \VS{34}À samsǝa à yì kpashi a nkaring mala amǝ Jenasaret.

\VS{35}Lang amǝ-le nǝ̀ yia sǝlǝ ama Yesu na ka, à turkiban arǝ aɓwana aɓalǝ amuna-là mana a ban mǝno ka. Aɓwana yiu nǝ amǝkwánó malea kat a baní.

\VS{36}À zǝmbi wi ace mǝnana ɓǝ̀ amǝ rǝkwana ɓǝà je kun daura male ka. Sǝ aɓwana mana à je kat ka rǝkwana malea malâ.




\par }\Chap{15}{\SH Kànìgìr mala aɓwana-mǝgule
\par }
{\R (Markus 7:1-13)

\par }{\PP \VerseOne{1}Anzǝm mani ka aɓea amǝ Farisi andǝ amǝkani Nggurcau mala Musa pur a Urǝshalima, à yiu a ban Yesu sǝ à ɗì ama,

\VS{2}<<Mana tsǝa sǝ alaggana mo kǝ yàl nzongcau mala aká sǝm? À kǝ̀ lak buia sǝ à nǝ̀ lili ɗang!>>


\par }{\PP \VS{3}Yesu pǝlǝia wia ama:

\par }{\PI {\WJ{Sǝ ace man ɗe sǝ wu kǝ yàl nzongcau mala Ɓakuli ace pakki akanìgìr ma'wun?}}

\VS{4}{\WJ{Ɓakuli ka bang ama, <<Pè tárró andǝ nggo gulo, sǝ ɓwa mǝnana sáng tárrí ko nggè ka, dumǝna púp à nǝ̀ wali ɓǝ̀ wú.>>}}\FTNT{*}{{\FR 15:4 }{\FR{15:4
}}{\FT{Ɓalli gbal aɓa:
}}{\XT{Pur 20:12; 21:17; Pǝris 20:9; Nggur 5:16}}{\FT{.}}}

\VS{5}{\WJ{Sǝ wun ngga wu bang ama ɓǝ̀ ɓwa ne tárrí ko nggè ama, <<Gìr mǝnana ɓǝ a wú nǝ́ kúmó a buam ace po gbasha ka, ǝn pani Ɓakuli ka,>>}}\FTNT{†}{{\FR 15:5 }{\FR{15:5
}}{\FQ{ǝn pani Ɓakuli:
}}{\FT{Aɓa kpata kúncau mala amǝ Yahudi ka, ɓǝ̀ ɓwa bang ama gìr ka pani Ɓakuli ka, mǝno yì gìr ka dumǝna mala Ɓakuli, ɓwe pà nǝ̀ nyare nǝ̀ pàngŋǝ̀nà túró nǝi ace ɓamúrì, ko nǝ̀ pe nggè ko tárrí ka ɗang.}}}

\VS{6}{\WJ{ɓwe nǝ̀ gandǝ ginǝ pe tárrí ko nggè gulo nǝi. Anggo ka wu nyesǝna cau mala Ɓakuli ɓà ace pàkkiagir ma'wun.}}

\VS{7}{\WJ{Wun amǝ'kúnɓárína! Ɓangna mala Ishaya amur wun ngga nda a njarì, mǝnana bang ama:}}


\par }{\Q \VS{8}{\WJ{<<Aɓwana mǝnia ka}}

\par }{\QB {\WJ{à kǝ pam gulo
}}

\par }{\Q {\WJ{nǝ mburkunia,}}

\par }{\QB {\WJ{sǝ ɓabumia ka}}

\par }{\QB {\WJ{nda kuko nǝ mim.}}


\par }{\Q \VS{9}{\WJ{Peri malea abanam ngga}}

\par }{\QB {\WJ{mǝɓane na;}}

\par }{\Q {\WJ{akanìgìr malea ka}}

\par }{\QB {\WJ{anzongcau mala}}

\par }{\Q {\WJ{ɓwapǝndǝa na}}

\par }{\QB {\WJ{à kaniki ka.>>}}\FTNT{‡}{{\FR 15:9 }{\FR{15:9
}}{\FT{Ɓalli gbal aɓa:
}}{\XT{Isha 29:13}}{\FT{.}}}


\par }{\SH Agir mana à kǝ tsǝk ɓwa \newline  sǝ kǝ pǝndǝki ka
\par }
{\R (Markus 7:14-23)

\par }{\PP \VS{10}Yesu tunǝ ɓwabundǝa sǝ banggia wia ama,
{\WJ{<<Wu kwaki kir wun ɓǝ̀ cau kpaka wun.}}

\VS{11}{\WJ{Gìr mana kǝ kutio a kun ɓwa ka nda kǝ pǝndǝkì ka ɗang, cau mana purkiyi a kúni ka, nda mana kǝ tsǝi sǝ kǝ pǝndǝki ka.>>}}


\par }{\PP \VS{12}Alaggana male pǝlǝa à yiu a baní sǝ à ɗì ama, <<A sǝlǝ ama bum amǝ Farisi lúllô arǝ cau mana a ne ka?>>


\par }{\PP \VS{13}Sǝ Yesu pǝlǝia wia ama,
{\WJ{<<Ɓǝ̀ ya girpwala nani à pandǝi mǝnana Tárrám mana a kùli ka nǝ̀ pandǝi raka, à nǝ̀ ui.}}

\VS{14}{\WJ{Wu ɗekia; yia ka à nda ka ante mana à kǝ bwalì ante gara ka. Ɓǝ̀ nte bwalì nte gara ka, yia kǝm ngga à nǝ̀ kpa tūli.>>}}\FTNT{§}{{\FR 15:14 }{\FR{15:14
}}{\FT{Ɓalli gbal aɓa:
}}{\XT{Luk 6:39}}{\FT{.}}}


\par }{\PP \VS{15}Bitǝrus ne wi ama, <<Bǝla sǝm ɓá kanicau mana ama girlina na kǝ tsǝk ɓwa sǝ kǝ pǝndǝki raka.>>


\par }{\PP \VS{16}Yesu nea wia ama:

\par }{\PI {\WJ{Wun gbal ka cau kǝ kpaka wun re?}}

\VS{17}{\WJ{Wu sǝlǝ mbo ama gìr mana kat kutio a kun ɓwa ka kǝ o a bumi, sǝ nǝ̀ nggá pur a nza?}}

\VS{18}{\WJ{Sǝ agir mǝnana à kǝ pur a kun ɓwa ka à kǝ̀ yiu nǝ ɓabumi, sǝ à nda ka mǝnana à nǝ̀ tsǝk ɓwa nǝ̀ do nǝ pǝndǝkya ka.}}

\VS{19}{\WJ{Àkǝ̀ ɓabum ɓwa sǝ aɗenyicau mǝɓane kǝ puro; wal-lú, nongnǝban a nza nǝ doɓala, gyagung, ǝn'í, kùmsǝkûn, sǝ zalǝban.}}

\VS{20}{\WJ{Amǝnia ka à nda ka gir mǝnana à nǝ̀ tsǝk ɓwa nǝ̀ pǝndǝki ka. Lìli nǝ abu mǝnana à lea raka pà nǝ̀ tsǝk ɓwa nǝ̀ pǝndǝki ɗang.}}


\par }{\SH Paɓamuru mala ɓwama Kan'ana
\par }
{\R (Markus 7:24-30)

\par }{\PP \VS{21}Yesu nying ban mǝno sǝ o a nzali mala amǝ Taya andǝ amǝ Sidon.

\VS{22}Ɓè ɓwama Kan'ana\FTNT{*}{{\FR 15:22 }{\FR{15:22
}}{\FQ{ɓwama Kan'ana:
}}{\FT{Amǝ Kan'ana ka amǝ Isǝrayila na ɗang.}}} mǝnana do a mǝno yì bu ban ngga, yiu a baní nǝ ɓua ama, <<Mǝtalabangŋo, Muna mala Dauda\FTNT{†}{{\FR 15:22 }{\FR{15:22
}}{\FQ{Muna mala Dauda:
}}{\FT{<<Ko Mǝkà Dauda.>>}}}, sǝn mǝsǝswatǝr mem! Ɓoarnsarilem ngga nda aɓa tanni kǝ̀rkǝ́r a ɓabù kukwar mǝnana kutia rǝì ka.>>

\VS{23}Yesu pǝlǝi wi kǝ cau ɗang. Alaggana male yiu a baní sǝ à zǝmbi wi ama, <<Sǝnbi ɓwama mǝnia ka ɓacau male ɓǝ̀ o. Ace mǝnana camarǝ gya atà sǝm nǝ ɓua.>>


\par }{\PP \VS{24}Yesu pǝlǝia wia ama,
{\WJ{<<Kǝ anzur mala amǝ Isǝrayila mana à ɓwarki ka nda à túrǎm abania ka.>>}}


\par }{\PP \VS{25}Ɓwame yiu yi kū`ndǝó a ɓadǝmbi, sǝ na ama, <<Mǝtalabangŋo, bwalàm kàm!>>


\par }{\PP \VS{26}Yesu pǝlǝi wi ama,
{\WJ{<<Ɓoaro ɓǝà twal girlina mala amuna ɓǝà pè anvwa ɗàng.>>}}


\par }{\PP \VS{27}Ɓwame eare ama, <<E, Mǝtalabangŋo, nggearǝ anvwa ka à kǝ tarki aɓwangina girlina mǝnana à kǝ kpaki a nzali a ban-li mala amǝtalea ka.>>


\par }{\PP \VS{28}Yesu pǝlǝa ne wi ama,
{\WJ{<<Ɓwama, paɓamuru mô ka nggea mǝgule na! Zǝmba mô ka à ongŋǝni.>>}} Kara àkǝ̀ banì rǝ muni malâ.


\par }{\SH Yesu linǝ́ aɓwana á-ine
\par }
{\R (Markus 8:1-10)

\par }{\PP \VS{29}Yesu nying ban mǝno sǝ gya a kun Garang mala amǝ Galili. Kya eauwe a bum ɓe nkono do akàm.

\VS{30}Ɓwabunda pas yiu a baní. À yiu nǝ aɓwana mana à su ka, ante, a gbakǝre, amǝ'talasǝuɓunna andǝ acilia pas, à yì nongsǝia a ɓadǝmbi; sǝ twalia wia ban akwánó malea.

\VS{31}Ɓwapǝndǝa ndali lang à sǝn amǝ'talasǝuɓunna aban nacau, aɓwan à su ka à lo tak, agbakǝre lo à kǝ gya, sǝ ante kǝ sǝnban. Pǝlǝa à ɓwangsǝki Ɓakuli mala amǝ Isǝrayila.


\par }{\PP \VS{32}Yesu tunǝ alaggana male a baní sǝ nea wia ama,
{\WJ{<<Ən nggǝ sǝn mǝsǝswatǝr mala aɓwana mǝnia ka, acemǝnana à ndakani atàm nongŋo tàrú a dyan, andǝa nzala. Ɓǝa kǝa o anggo ɗang, ace mǝsǝpǝndǝa makkia a njar.>>}}


\par }{\PP \VS{33}Pǝlǝa alaggana male ne wi ama, <<Ake sǝ sǝm nǝ̀ kum girlina a bondo mǝnia ka, mǝnana sǝm nǝ̀ linǝ aɓwana mǝnia pas ka?>>


\par }{\PP \VS{34}Yesu ɗia ama,
{\WJ{<<Agbatali bǝredi shen a bu wun ɗe?>>}}

\par }{\PP À ear ama, <<À nda tongno-nong-ɓari andǝ amǝnji bǝti.>>


\par }{\PP \VS{35}Pǝlǝa Yesu ne ɓwabundǝa ɓǝa do a nzali.

\VS{36}Sǝ twal abǝredi tongno nong-ɓari andǝ anji, lang pangŋǝni Ɓakuli yàwá ka, pǝlǝa ɓwanggia sǝ pe alaggana male. Sǝ yia gbal ka, à gaki aɓwana.

\VS{37}Ɓwabunda man kat ka lìli ɗǝmbǝo, nying cili. Alaggana male ramgi cili mana ueo ka, à pwano arǝ azace tongno-nong-ɓari.


\par }{\PP \VS{38}Lakki mala aɓwana mana à lìli ka, aburana á-ine na. Amamǝna andǝ muna mana ateà ka à ɓallia ɗang.


\par }{\PP \VS{39}Yesu pǝlǝa ne aɓwabundǝa ɓǝà o a la, sǝ kutio a waru o a bu-nzali Magadan.




\par }\Chap{16}{\SH Aɓwana alta gir'lǝmdǝa \newline  a ban Yesu
\par }
{\R (Markus 8:11-13; Luka 12:54-56)

\par }{\PP \VerseOne{1}Amǝ Farisi andǝ amǝ Saduki yiu a ban Yesu à nǝ̀ kārǝki. À zǝmbi wi ama ɓǝ̀ lǝmdǝia wia ɓekǝ gir'ndali mana nǝ̀ lǝmdǝ ama yì ka, pur nǝban Ɓakuli.\FTNT{*}{{\FR 16:1 }{\FR{16:1
}}{\FT{Ɓalli gbal aɓa:
}}{\XT{Mat 12:38; Luk 11:16}}{\FT{.}}}


\par }{\PP \VS{2}Yesu pǝlǝia wia ama:

\par }{\PI {\WJ{Nǝ pwarikpǝra ka ɓǝ̀ wu sǝn kùli bang ngga wu kǝ na ama, <<Ban no nǝ̀ ɓoaro.>>}}

\VS{3}{\WJ{Sǝ nǝ budǝmbari ɓǝ̀ wu sǝn kùli bangŋa sǝ ban pǝndǝ ka, wu na ama, <<Mbulo no nǝ̀ nya yalung.>> Wu kǝ gandǝ bang ɓá pa mala bumkuli, sǝ agir mana à kǝ lǝmdǝ pa mala nza man ngga wu bwaltea ɗàng.}}

\VS{4}{\WJ{Nza mala amǝ'ɓealɓikea andǝ amǝ'ɗwanyi ɓanggi Ɓakuli na à alkiyita gìr mana à nǝ̀ sǝn ngga. Sǝ à pà nǝ̀ lǝmdǝia ɓekǝ gir'lǝmdǝa ɗang, shekǝ mala Yunana.}}\FTNT{†}{{\FR 16:4 }{\FR{16:4
}}{\FT{Ɓalli gbal aɓa:
}}{\XT{Mat 12:39; Luk 11:29}}{\FT{.}}}

\par }{\PP Yesu pǝlǝa nyia o.


\par }{\SH Yist mala amǝ Farisi \newline  andǝ amǝ Saduki
\par }
{\R (Markus 8:14-21)

\par }{\PP \VS{5}Lang alaggana mala Yesu eauwe a ɓè nkaring nggeamùr ka, à sǝni ka ɓalǝia lorǝo à twal bǝredi a buia ɗàng.

\VS{6}Yesu nea wia ama,
{\WJ{<<Wu par kir wun, wu yál ɓamur rǝ wun arǝ yist mala amǝ Farisi andǝ amǝ Saduki.>>}}\FTNT{‡}{{\FR 16:6 }{\FR{16:6
}}{\FT{Ɓalli gbal aɓa:
}}{\XT{Luk 12:1}}{\FT{.}}}


\par }{\PP \VS{7}Pǝlǝa alaggana male kùtí a nacau arǝarǝia ama, <<Bang anggo acemǝnana sǝm yiu nǝ bǝredi raka.>>


\par }{\PP \VS{8}Yesu yi sǝlǝia wia nǝ cau mǝno à nakiyi ka sǝ ɗia ama,
{\WJ{<<Palang sǝ wu kǝ nacau arǝarǝ wun amur ɗwanyi bǝredi? Gūliarǝu ma'wun kyau fat!}}

\VS{9}{\WJ{Wun ado ka wu kǝ gandǝ bwalta cau mbo? Ɓalǝ wun lorǝna ce abǝredi tongno mǝnana ǝn linǝ aɓwana á-tongno nǝi ka? Azace shen sǝ wu lùmsǝia nǝ aɓwangine?}}\FTNT{§}{{\FR 16:9 }{\FR{16:9
}}{\FT{Ɓalli gbal aɓa:
}}{\XT{Mat 14:17-21}}{\FT{.}}}

\VS{10}{\WJ{Sǝ lang arǝ abǝredi tongno-nong-ɓari mǝnana ǝn linǝ aɓwana á-ine nǝi ka? Azace shen sǝ wu lùmsǝia nǝ aɓwangine mǝnana a ueo ka?}}\FTNT{*}{{\FR 16:10 }{\FR{16:10
}}{\FT{Ɓalli gbal aɓa:
}}{\XT{Mat 15:34-38}}{\FT{.}}}

\VS{11}{\WJ{Palang sǝ wu gandǝ sǝlǝ ama ǝn pa arǝ nacau amur bǝredi raka? Mǝ nda arǝ na ama wu par kir wun ce wu earnǝ yist mala amǝ Farisi andǝ amǝ Saduki ɗang.>>}}


\par }{\PP \VS{12}Nda sǝ cê kpania wia ama pa arǝ nunkiria amur yist mana à tsǝkiyi arǝ bǝredi ka ɗàng. Nda arǝ nacau amur kanigir nyir mala amǝ Farisi andǝ amǝ Saduki.


\par }{\SH Bitǝrus bang ama \newline  Yesu nda Kǝrǝsti
\par }
{\R (Markus 8:27-30; Luka 9:18-21)

\par }{\PP \VS{13}Lang Yesu yina a nzali Kaisariya Filipi ka, ɗì alaggana male ama,
{\WJ{<<Yana ɗe aɓwana kǝ na ama nda mim Muna mala Ɓwa?>>}}


\par }{\PP \VS{14}Sǝ à pa eare ama, <<Aɓea aɓwana kǝ na ama a nda Yohana Mǝbatisǝma; aɓea ka à kǝ na ama, Iliya; sǝ aɓea gbal ka ama Irimiya ko mwashat aɓalǝ amǝ'ɓangnǝa mala Ɓakuli.>>\FTNT{†}{{\FR 16:14 }{\FR{16:14
}}{\FT{Ɓalli gbal aɓa:
}}{\XT{Mat 14:1,2; Mar 6:14,15; Luk 9:7,8}}{\FT{.}}}


\par }{\PP \VS{15}Pǝlǝa Yesu ɗia ma,
{\WJ{<<Sǝ wun ngga, wu kǝ na ama mǝ nda yan?>>}}


\par }{\PP \VS{16}Shiman Bitǝrus pa eare ama, <<A nda Kǝrǝsti, Muna mala Ɓakuli mǝyilǝmuì.>>\FTNT{‡}{{\FR 16:16 }{\FR{16:16
}}{\FT{Ɓalli gbal aɓa:
}}{\XT{Yoh 6:68,69}}{\FT{.}}}


\par }{\PP \VS{17}Yesu ne wi ama:

\par }{\PI {\WJ{Tsǝkbu na muro, we Shiman muna mala Yunana, acemǝnana súrǝè mala ɓwapǝndǝa na lǝmdǝo mǝnia yì gìr ka ɗàng. Tárrám mǝnana a kùli ka nda.}}

\VS{18}{\WJ{Sǝ we Bitǝrus ka a nda tali, sǝ amur tali mǝnia ka mǝ nǝ ɓak Ikǝlisiya mem, sǝ rǝcandǝa mala Lú pa nǝ̀ gandǝi ɗàng.}}

\VS{19}{\WJ{Mǝ nǝ po akyî mala Domurǝm mǝnana a kùli ka; gìr mǝnana kat à kùrrì a ɓanza ka, anggo sǝ à nǝ̀ kùrrì a kùli, sǝ gìr mǝnana kat a panzǝi a ɓanza ka, anggo sǝ à nǝ̀ panzǝi a kùli.}}\FTNT{§}{{\FR 16:19 }{\FR{16:19
}}{\FT{Ɓalli gbal aɓa:
}}{\XT{Mat 18:18; Yoh 20:23}}{\FT{.}}}


\par }{\PP \VS{20}Pǝlǝa nunkir alaggana male ama ɓǝa kǝa ne kǝɓwa ama yì nda Kǝrǝsti ɗàng.


\par }{\SH Yesu bang cau amur lú male
\par }
{\R (Markus 8:31--9:1; Luka 9:22-27)

\par }{\PP \VS{21}Twal a pwari mǝno ka Yesu tita mǝngì alaggana male ɓá cau ama,
{\WJ{<<Dumǝna púp mǝ nǝ ká a Urǝshalima, mǝ nǝ ká nu tanni kǝ̀rkǝ́r a bu aɓwana-mǝgule, agbani pǝris andǝ amǝkani nggurcau. À nǝ̀ wal-luem, sǝama a tàruià nongŋo ka mǝ nǝ loapi ɓembe nǝ yilǝmu.>>}}


\par }{\PP \VS{22}Bitǝrus pǝlǝa tunǝi zak sǝ pǝrki nǝ ce a kúni ama, <<Pà nǝ̀ pàk ɗàng, Mǝtalabangŋo. Kǝgìr pà nǝ̀ kúmǒ anggo ɗàng!>>


\par }{\PP \VS{23}Yesu pǝlǝa arǝ Bitǝrus sǝ ne wi ama,
{\WJ{<<Nyàrâm anggo, Shetan! A kǝ earce tsǝem mǝ annda, acemǝnana ɗenyicau mo ka mala Ɓakuli na ɗang, mala ɓwapǝndǝa na.>>}}


\par }{\PP \VS{24}Pǝlǝa Yesu banggi alaggana male ama:

\par }{\PI {\WJ{Ɓwa mǝnana kat earce ama nǝ̀ yiu atàm nǝ̀ duk mǝkpatam ngga, dumǝna púp nǝ̀ nying ɗenyicau ɓamúrì, nǝ̀ twal nggun-gangndǝi male sǝ nǝ̀ kpatam.}}\FTNT{*}{{\FR 16:24 }{\FR{16:24
}}{\FT{Ɓalli gbal aɓa:
}}{\XT{Mat 10:38; Luk 14:27}}{\FT{.}}}

\VS{25}{\WJ{Ɓwa mana kat kǝ sǝni nǝ̀ amsǝ yilǝmi ka nǝ̀ nggá ɗwanyibanì, sǝ ɓwa mǝnana kǝ turta yilǝmi acem ngga, nǝ̀ nggá kumi.}}\FTNT{†}{{\FR 16:25 }{\FR{16:25
}}{\FT{Ɓalli gbal aɓa:
}}{\XT{Mat 10:39; Luk 17:33; Yoh 12:25}}{\FT{.}}}

\VS{26}{\WJ{Ɓǝ̀ ɓwa kum koya gìr a ɓanza man kat, sǝ ɗwanyi yilǝmu mǝnana málá male pà kàm raka, lǝmdǝ ama pà nǝ́ kǝgìr ɗàng. Sǝ ɓǝ̀ ɗwanyini yilǝmu mǝnana málá male pà kàm raka, pà nǝ́ kǝgìr mǝnana nǝ̀ pa sǝ nǝ̀ kumi ɗǝm ngga ɗàng.}}

\VS{27}{\WJ{Acemǝnana Muna mala Ɓwa ka nǝ̀ nggá yiu aɓa gulo mala Tárrí, andǝ amǝturonjar male atè, sǝ nǝ̀ yia pè koyan ngga tangnakusǝi, ace gìr mǝnana pàk ka.}}\FTNT{‡}{{\FR 16:27 }{\FR{16:27
}}{\FT{Ɓalli gbal aɓa:
}}{\XT{Mat 25:31; Ang 62:12; Rom 2:6}}{\FT{.}}}

\VS{28}{\WJ{Ən nggǝ na wun aɓa mǝsǝcau ama, aɓea ɓwana na kani aban came mǝnana à pà nǝ̀ wù ɗàng sheɓǝ̀ à sǝna yiu mala Muna mala Ɓwa a Domurǝm male ka.}}




\par }\Chap{17}{\SH Yesu lǝmdǝ ɓoarɓwa male
\par }
{\R (Markus 9:2-13; Luka 9:28-36)

\par }{\PP \VerseOne{1}Anzǝm nongŋo tongno-nong-mwashat ka Yesu twal Bitǝrus, Jemis andǝ Yohana mǝ'eam Jemis, sǝ à o amur ɓè nkono mǝ'dāhre. À nda kano nǝmurǝia ka,

\VS{2}kara rǝ Yesu twalo nggaɗi a ɓamǝsǝia. Ɓamǝsǝi ta kǝla pwari, agir-nggūrǝì pǝlǝ amǝpwasǝe pwapwat.


\par }{\PP \VS{3}Kara Musa andǝ Iliya puro à came, à kǝ nacau nǝ Yesu.


\par }{\PP \VS{4}Pǝlǝa Bitǝrus ne Yesu ama, <<Mǝtalabangŋo, ndanǝ ɓoaro mǝnana sǝm nda kani ka. Ɓǝ̀ a nǝ ear ka, mǝ nǝ gilǝ agumli tàrú; mwashat aceo, mwashat ace Musa sǝ mwashat ace Iliya.>>


\par }{\PP \VS{5}Ndarǝ nacau più ka, kara pǝrɓang mǝpwasǝe pwapwat yi gir múrià, sǝ giu pur aɓa pǝrɓang na ama, <<Mǝnia ka nda Munem mǝnana ǝn earkiyi ace raka; mǝnana ban kǝ ɓoaram arǝì pepè ka. Wu ok cau male!>>\FTNT{*}{{\FR 17:5 }{\FR{17:5
}}{\FT{Ɓalli gbal aɓa:
}}{\XT{2Bit 1:17,18; Tite 22:2; Isha 42:1; Mat 3:17; 12:18; Mar 1:11; Luk 3:22; Nggur 18:15}}{\FT{.}}}


\par }{\PP \VS{6}Lang alaggana male ok mǝnia yì giu ka, ǝn'ò pakkia wia kǝ̀rkǝ́r, pǝlǝa à kpa à kùmsǝ ɓamǝsǝia a nzali.

\VS{7}Sǝ Yesu yiu yi tsǝk buì a rǝia, sǝ nea wia ama,
{\WJ{<<Wu lo, ɓangciu ɓǝ̀ kǝa pakka wun ɗàng.>>}}

\VS{8}À nǝ̀ loasǝ mǝsǝia ka, Yesu na kara à sǝni nǝmurǝì ka.


\par }{\PP \VS{9}Lang à ndaban sùlǝî mur nkono ka, Yesu kwarkiria ama,
{\WJ{<<Wu kǝa ne kǝɓwa ce gìr mǝnana wu sǝn ngga ɗàng she ɓǝà loasǝna Muna mala Ɓwa a ɓembe ka.>>}}


\par }{\PP \VS{10}Alaggana male pǝlǝa à ɗì ama, <<Sǝ ɓǝ̀ nda anggo ka, palang sǝ amǝkani nggurcau kǝ na ama she ɓǝ̀ Iliya angŋǝna dǝmba yina ka sǝ Kǝrǝsti nǝ̀ yiu?>>\FTNT{†}{{\FR 17:10 }{\FR{17:10
}}{\FT{Ɓalli gbal aɓa:
}}{\XT{Mal 4:5}}{\FT{.}}}


\par }{\PP \VS{11}Pǝlǝa Yesu eare ama,
{\WJ{<<Mǝsǝcau na à bang ngga, Iliya nǝ̀ ak tadǝmba nǝ̀ yiu, nǝ̀ yia gilǝki agir kat.}}

\VS{12}{\WJ{Sǝ ǝn nggǝ na wun ama Iliya ka yina, sǝ à sǝlǝ ama yì na ɗang, sǝ à pàngŋǝ̀nì wi gìr mǝnana bumia earkiyice ka. Anggo gbal sǝ Muna mala Ɓwa nǝ̀ nu tanni a buia.>>}}\FTNT{‡}{{\FR 17:12 }{\FR{17:12
}}{\FT{Ɓalli gbal aɓa:
}}{\XT{Mat 11:14}}{\FT{.}}}

\VS{13}Nda sǝ alaggana male yi sǝlǝ ama ndarǝ bang cau amur Yohana Mǝbatisǝma ka.


\par }{\SH Yesu pusǝ kukwar arǝ ɓè muna
\par }
{\R (Markus 9:14-29; Luka 9:37-43a)

\par }{\PP \VS{14}Lang à sùlǝ́nì múr nkono à yina a ban ɓwabundǝa a nzali ka, ɓeɓwa yi kū`ndǝó a ɓadǝm Yesu

\VS{15}sǝ na ama, <<Mǝtalabangŋo, ǝn nggǝ zǝmbô, sǝn mǝsǝswatǝr mala laggalem. Ndanǝ kwánó wukiaban mǝnana kǝ pe wi tanni kǝ̀rkǝ́r ka. Kusǝ pas ɓǝ̀ loapi wi ka, kǝ kpa aɓa bǝsa ko mùr.

\VS{16}Ən yinǝi aban alaggana mô, sǝ à gandǝ twalban kwanè ɗàng.>>


\par }{\PP \VS{17}Yesu pǝlǝa na ama,
{\WJ{<<Wun aɓwana mala nza mala kìɗìkì andǝ amǝ'ɗwanyi paɓamuru aban Ɓakuli! Nǝ̀ ngga ká a ya pwari sǝ mǝ nǝ do atà wun sǝ wun nǝ̀ kànì pàk ɓè kǝgìr? Nǝ̀ ngga ká a ya pwari sǝ mǝ nggǝ twal gandǝrǝu nǝ ɗwanyi earnǝ cau ma'wun arǝàm? Wu yinǝ munê abanam.>>}}

\VS{18}Yesu pǝlǝa sà arǝ kukwar mǝnana arǝ muna ka. Pǝlǝa kukwar purî rǝì. Àkǝ̀ banì rǝ munê mala.


\par }{\PP \VS{19}Nǝnzǝ́mò ka alaggana mala Yesu yiu a baní nǝmurǝì sǝ à ɗì ama, <<Mana tsǝa sǝ sǝm gandǝ pusǝ kukwarnì ɗang?>>


\par }{\PP \VS{20}Yesu nea wia ama:

\par }{\PI {\WJ{Nda acemǝnana paɓamuru ma'wun ngga gatti. Sǝama ǝn nggǝ na wun mǝsǝcau, ɓǝà bang ama wu earnǝ Ɓakuli bǝti kǝla kyauwe mala mǝsǝ musta ka, wun nǝ̀ gandǝ ne mǝnia yì nkono ka ama, <<Turî ban mǝnia, o kano>> sǝ yì ka, nǝ̀ turó. Ɓè kǝgìr pà kàm nǝ̀ gandǝ wun ɗàng.}}

\VS{21}{\WJ{[Sǝama ulang mǝnia yì kukwar ka, kǝ ear puro ɗang she nǝ hiwi andǝ gilmùr.]}}\FTNT{§}{{\FR 17:21 }{\FR{17:21
}}{\FT{Ɓalli gbal aɓa:
}}{\XT{Mat 21:21; Mar 11:23; 1Kor 13:2}}{\FT{.}}}


\par }{\SH Yesu nacau ɗǝm amur Lú male
\par }
{\R (Markus 9:30-32; Luka 9:43b-45)

\par }{\PP \VS{22}Lang alaggana male yi ramǝna kat a Galili ka, Yesu nea wia ama,
{\WJ{<<Ɓè ɓwa ndo nǝ̀ nggá mak Muna mala Ɓwa a ban aɓwana,}}

\VS{23}{\WJ{sǝ à nǝ̀ nggá wal-luí. A tàruià nongŋo ka nǝ̀ lo nǝyilǝmu.>>}} Kara ban ɓiki alaggana male kǝ̀rkǝ́r.


\par }{\SH Yesu mbwe boalo cemi
\par }
{\PP \VS{24}Lang Yesu andǝ alaggana male bwalǝna Kapanahum ngga, amǝ'cemi ɓá Ndàmǝgule mala Ɓakuli yiu aban Bitǝrus sǝ à ɗì ama, <<Mǝtala-ɓala ma'wun ngga kǝ mbwe boalo cemi mala Ndàmǝgule re?>>\FTNT{*}{{\FR 17:24 }{\FR{17:24
}}{\FT{Ɓalli gbal aɓa:
}}{\XT{Pur 30:13-15; 38:26}}{\FT{.}}}


\par }{\PP \VS{25}Bitǝrus earia wia ama, <<E, kǝ mbwe.>>

\par }{\PP Pǝlǝa kutio a ɓala nǝ̀ nggá ne Yesu cè. Malaká loasǝ kúni ɗàng Yesu ak dǝmba ɗì ama,
{\WJ{<<Sǝ we Shiman ngga, lang sǝ a sǝni? A bu a yana sǝ amurǝm ɓanza akiyi boalo-cemi? A bu amǝtala là lè, ko a bu abǝri?>>}}


\par }{\PP \VS{26}Bitǝrus eari wi ama, <<A bu abǝri.>>

\par }{\PP Pǝlǝa Yesu ne wi ama,
{\WJ{<<Lǝmdǝ ama amǝtala là ka, à pa aɓa mbwe ɗàng.}}

\VS{27}{\WJ{Sǝ ace mǝnana ɓǝ̀ sǝm ngga lulbumia raka, kyane a kun nggeamùr kya túr nli. Nji mǝnana awu nǝ tita bwale ka, mǝn kúni, a nǝ kum boalo kam. Twali kya mbwena boalo-cemi ma'sǝm nǝi, mem andǝ mô.>>}}




\par }\Chap{18}{\SH Yana nda ɓwamǝgule kat?
\par }
{\R (Markus 9:33-37; Luka 9:46-48)

\par }{\PP \VerseOne{1}A nzǝm mǝno bǝti ka alaggana mala Yesu yiu a baní sǝ à ɗì ama, <<Yana gulo kútìban kat a Domurǝm mala kùli?>>\FTNT{*}{{\FR 18:1 }{\FR{18:1
}}{\FT{Ɓalli gbal aɓa:
}}{\XT{Luk 22:24}}{\FT{.}}}


\par }{\PP \VS{2}Yesu pǝlǝa tunǝ ɓè muna mǝkyauwe sǝ tamsǝi aɓalǝia.

\VS{3}Sǝ na ama:

\par }{\PI {\WJ{Mǝsǝcau, ǝn nggǝ bangga wun, ɓǝ̀ wu nggaɗya wu do kǝla amuna mǝkèke raka, pà wu nǝ̀ kutio a Domurǝm mala kùli ɗang.}}\FTNT{†}{{\FR 18:3 }{\FR{18:3
}}{\FT{Ɓalli gbal aɓa:
}}{\XT{Mar 10:15; Luk 18:17}}{\FT{.}}}

\VS{4}{\WJ{Sǝ ɓwa mǝnana kat nwangsǝ ɓamúrì kǝla muna mǝkyauwe man ngga nda ɓwamǝgule kat a Domurǝm mala kùli.}}


\par }{\PI \VS{5}{\WJ{Koya ɓwa sǝ ak muna mǝkyauwe kǝla mǝnia acem ngga, Mǝ nda akiyiam ngga.}}


\par }{\SH Tamban arǝ cauɓikea
\par }
{\R (Markus 9:42-48; Luka 7:1-2)

\par }{\PI \VS{6}{\WJ{Ɓǝ̀ kǝɓwa tsǝk mwashat atà amuna mǝkèke mǝnia mǝnana à earnǝ mim sǝ pak cauɓikea ka, kǝpǝna ɓǝà ɗurri ɓwe taligo a meali sǝ ɓǝa túrí aɓa nggeamùr mǝlime.}}


\par }{\PI \VS{7}{\WJ{Caukwanban na nǝ ɓanza ace agir mǝnana à kǝ tsǝk aɓwana ɓǝà pak cauɓikea ka! Agir tamban ngga à nǝ̀ yiu púp. Sǝama caukwanban na nǝ ɓwa mǝnana à kǝ pur nǝbani ka!}}


\par }{\PI \VS{8}{\WJ{Ɓǝ̀ buo ko kusǝo kǝ tsǝo a kǝ pak cauɓikea ka, kasǝi túrí. Kǝpǝna wu kutio a yilǝmu nǝ bu-kasǝa ko kusǝu-kasǝa amur mǝnana wu dum nǝ abuo ɓari ko akusǝo ɓari sǝ ɓǝà túrǒ aɓa bǝsa mǝnana pà nǝ̀ limgi raka.}}

\VS{9}{\WJ{Ɓǝ̀ mǝsǝo kǝ tsǝo a kǝ pak cauɓikea ka, ui túrí. Kǝpǝna wu kutio a yilǝmu nǝ mǝsǝu mwashat amur mǝnana wu dum nǝ amǝsǝo ɓari sǝ ɓǝà túrǒ a lú-bǝsa ka.}}\FTNT{‡}{{\FR 18:9 }{\FR{18:9
}}{\FT{Ɓalli gbal aɓa:
}}{\XT{Mat 5:29,30}}{\FT{.}}}


\par }{\SH Kanicau arǝ nzur mǝnana ɓwàr ka
\par }
{\R (Luka 15:3-7)

\par }{\PI \VS{10}{\WJ{Wu tsǝkir wun, wu kǝa būrǝce mwashat atà amuna mǝkèke mǝnia ka ɗàng. Ən nggǝ na wun mǝsǝcau amǝturonjar malea a koya pwari ka, à nda aɓadǝm Tárrám mǝnana a kùli ka.}}

\VS{11}{\WJ{[Muna mala Ɓwa yiu ace amsǝ aɓwana mǝnana à ɓwarki tanjar ka.]}}\FTNT{§}{{\FR 18:11 }{\FR{18:11
}}{\FT{Ɓalli gbal aɓa:
}}{\XT{Luk 19:10}}{\FT{.}}}


\par }{\PI \VS{12}{\WJ{Lang sǝ wu sǝni, ɓǝ̀ ɓwa nanǝ anzur gbǝman sǝ mwashat ɓwarki ta ɓi ka, pà nǝ̀ nying amǝnia lumi-tongno-nong-ine bwamdǝ tongno-nong-ine ka amur nkono sǝ nǝ̀ oa alta mǝnana ɓwàr ka re?}}

\VS{13}{\WJ{Sǝ ɓǝ̀ yi kumǝni ka, ǝn nggǝ na wun mǝsǝcau ban nǝ ɓoari wi ace nzur mǝnia mwashat ka nǝ̀ kútì mǝnana ndanǝi ace acili amǝno à ɓwarki raka.}}

\VS{14}{\WJ{Anggo gbal sǝ Tár wun mǝnana a kùli ka eare ama ɓǝ̀ mwashat atà amǝkèke mǝnia ka ɓǝ̀ ɓwàr raka.}}


\par }{\SH Mǝ'eambǝu mǝnana pakko cauɓikea
\par }
{\R (Luka 17:3)

\par }{\PI \VS{15}{\WJ{Ɓǝ̀ mǝ'eambo pakko cauɓikea ka, kya bani nǝmurǝo lǝmdǝì wi cauɓikea male, a nre wun ɓari. Ɓǝ̀ oako ka, a nyesǝna mǝ'eambo a tanjar.}}\FTNT{*}{{\FR 18:15 }{\FR{18:15
}}{\FT{Ɓalli gbal aɓa:
}}{\XT{Luk 17:3}}{\FT{.}}}

\VS{16}{\WJ{Sǝ ɓǝ̀ pà nǝ̀ oako raka, tunǝ atò ɓwa mwashat ko ɓari a baní. Acemǝnana mǝsǝcau ka à kǝ oe a kun aɓwana ɓari ko tàrú.}}

\VS{17}{\WJ{Ɓǝ̀ ginǝ ok ka, kyan nǝi a ban Ikǝlisiya. Sǝ ɓǝ̀ ginǝ okî Ikǝlisiya ka, nyesǝi kǝla mǝ ɗwanyi súrǝ̀ Ɓakuli ko mǝ'cauɓikea.}}


\par }{\PI \VS{18}{\WJ{Ən nggǝ na wun mǝsǝcau gìr mǝnana kat wu kùrrì a ɓanza ka, à nǝ̀ kùrrì a kùli, sǝ gìr mǝnana kat wu panzǝi a ɓanza ka, à nǝ̀ panzǝi a kùli.}}\FTNT{†}{{\FR 18:18 }{\FR{18:18
}}{\FT{Ɓalli gbal aɓa:
}}{\XT{Mat 16:19; Yoh 20:23}}{\FT{.}}}


\par }{\PI \VS{19}{\WJ{Sǝ ǝn nggǝ na wun mǝsǝcau ama, ɓǝ̀ aɓwana ɓari atà wun akani a ɓanza à nǝ̀ eare amur koya gìr mǝnana wu nǝ̀ zǝm ngga, Tárrám mǝnana a kùli ka nǝ̀ pakka wuni.}}

\VS{20}{\WJ{Ɓǝ̀ aya ban sǝ aɓwana ɓari ko tàrú dapi aɓa lullǝam ngga, Mǝ nda aɓalǝia.}}


\par }{\SH Kànìgìr arǝ guro mǝginǝ twalbani
\par }
{\PP \VS{21}Pǝlǝa Bitǝrus yiu a ban Yesu sǝ ɗì ama, <<Mǝtalabangŋo, kusǝ shen sǝ ɓǝ̀ mǝ'eambam camarǝ pakkam cauɓikea ka ɓǝ̀ ǝn twali wi banì? Kusǝ tongno-nong-ɓari na le?>>


\par }{\PP \VS{22}Yesu eari wi ama:

\par }{\PI {\WJ{Awo, kusǝ tongno-nong-ɓari na ɗang, lumi tongno-nong-ɓari kusǝ tongno-nong-ɓari na!}}\FTNT{‡}{{\FR 18:22 }{\FR{18:22
}}{\FT{Ɓalli gbal aɓa:
}}{\XT{Luk 17:3,4; Tite 4:24}}{\FT{.}}}


\par }{\PI \VS{23}{\WJ{Ace cau mǝnia ka à nǝ̀ kànì Domurǝm mala kùli arǝ ɓè murǝm mǝnana earce nǝ̀ bǝlki kusǝ agǝna male mǝnana a bu amǝ'túró-ɓala male ka.}}

\VS{24}{\WJ{Lang tinata bǝlki kusǝ agǝne ka à kya yiu nǝ ɓè ɓwabura a ɓadǝmbi, mǝnana li tangna boalo kǝ̀rkǝ́r.}}

\VS{25}{\WJ{Sǝ ace mǝnana ɓwabure gandǝ mbwe raka, ɓwamǝgule male tsǝa ɓǝa me, yì andǝ māmí andǝ amuni andǝ agirkuma male kat, ɓǝà mbwe tangnê nǝi.}}


\par }{\PI \VS{26}{\WJ{Mǝtúró-ɓala man pǝlǝa ɓun amur ankūnǝi a ɓadǝmbi sǝ zǝmba ama, <<Ɓwamǝgule, pakkam munyi, mǝ nǝ mbweko boalo mo kat.>>}}

\VS{27}{\WJ{Murǝm yi sǝn mǝsǝswatǝr mala mǝtúró-ɓala man nda sǝ twaliban tangne sǝ nyi ɓǝ̀ o.}}


\par }{\PI \VS{28}{\WJ{Lang mǝtúró-ɓala man purna a nza ka, yi kum ɓi mǝtúró-ɓala mǝnana kǝ kpate tangna boalo bǝti ka. Pǝlǝa kpe a mǝsǝ'meali kàngkàng ne wi ama, <<Mbwem gir mǝnana ǝn nggǝ kpato ka.>>}}


\par }{\PI \VS{29}{\WJ{Ɓi mǝtúró-ɓala ɓun amur ankūnǝi sǝ zǝmbi wi ama, <<Pakkam munyi, mǝ nǝ mbweo.>>}}


\par }{\PI \VS{30}{\WJ{Ɓwabure ɓinǝe. O kya tsǝa a oasǝ ɓi a ndàkurban ama she ɓǝ̀ mbwena tangna mǝnana kǝ kpate ka.}}

\VS{31}{\WJ{Aɓi amǝtúró sǝn gìr man ngga bumia kìɗìkì, pǝlǝa à kya banggi ɓwamǝgule malea ce kat.}}


\par }{\PI \VS{32}{\WJ{Ɓwamǝgule tunǝi ne wi ama, <<We mǝɓealɓikea, ǝn twalo ban tangna mo acemǝnana a zǝmbam ngga.
}}

\VS{33}{\WJ{Ɓoaro wu sǝn mǝsǝswatǝr mala ɓio mǝtúró kǝla mǝnana ǝn sǝn mo ka re?>>}}

\VS{34}{\WJ{Bum ɓwamǝgule lul kǝ̀rkǝ́r, pǝlǝa tasǝ te a ndàkurban ɓǝa pe tanni, she ɓǝ̀ mbwena tangna mǝnana amurí kat ka.}}


\par }{\PI \VS{35}{\WJ{Anggo gbal sǝ Tárrám mǝnana a kùli ka nǝ̀ pang nǝ ko yana ka aɓalǝ wun, yi mǝnana ɓǝ̀ wu twali amǝ'eam wun ban acauɓikea malea nǝ ɓabum wun mwashat raka.}}




\par }\Chap{19}{\SH Kànìgìr amur gau doɓala
\par }
{\R (Markus 10:1-12)

\par }{\PP \VerseOne{1}Lang Yesu malǝna banggi acau mǝnia ka, nying bu-nzali Galili sǝ o a buì mala amǝ Yahudi a nkaring Nggeasala Jodan.

\VS{2}Ɓwabunda pas o atè, sǝ amǝ rǝkwana mana aɓalǝia ka twalia wia ban akwánó malea akanó.


\par }{\PP \VS{3}Aɓea amǝ Farisi yiu aban Yesu, à yiua tambe. À yì ɗì ama, <<Nggearǝì ka, Nggurcau eari ɓwa ɓǝ̀ pǝr māmí ace ko man ngga le?>>


\par }{\PP \VS{4}Sǝ pǝlǝia wia ama,
{\WJ{<<Wu ɓalli mbo aɓa Malǝmce ama, <A tite ka Mǝpusǝ-banza pak ɓwabura andǝ ɓwama,>}}\FTNT{*}{{\FR 19:4 }{\FR{19:4
}}{\FT{Ɓalli gbal aɓa:
}}{\XT{Tite 1:27; 5:1,2}}{\FT{.}}}

\VS{5}{\WJ{sǝ bang ama, <Ace mǝnia ka ɓwabura nǝ̀ nying tárrí andǝ ngge sǝ nǝ̀ lanzǝ arǝ māmí. Yì andǝ māmí ka à dumǝna ɓwa mwashat?>}}\FTNT{†}{{\FR 19:5 }{\FR{19:5
}}{\FT{Ɓalli gbal aɓa:
}}{\XT{Tite 2:24}}{\FT{.}}}

\VS{6}{\WJ{Lǝmdǝ ama yia ka à pa ɓari ɗǝm ɗàng, à nda mwashat. Ace mani ka aɓwana mana Ɓakuli kpapinia ka kǝɓwa ɓǝ̀ kǝa gauwia ɗang.>>}}


\par }{\PP \VS{7}Pǝlǝa à ɗì ama, <<Ɓǝ̀ nda anggo ka, mana tsǝa sǝ Musa bang ama ɓwabura nǝ̀ gandǝ pe māmí takada gau doɓala sǝ nǝ̀ pǝri ɓǝ̀ o?>>\FTNT{‡}{{\FR 19:7 }{\FR{19:7
}}{\FT{Ɓalli gbal aɓa:
}}{\XT{Nggur 24:1-4; Mat 5:31}}{\FT{.}}}


\par }{\PP \VS{8}Yesu pǝlǝia wia ama,
{\WJ{<<Musa eare ɓǝ̀ wu pǝr amālá wun ace ɓamúr-candǝa ma'wun. Sǝ a share ɓanza ka, gìrnî pa anggo ɗàng.}}

\VS{9}{\WJ{Sǝ ǝn nggǝ na wun ama, ko yana mǝnana pǝr māmí sǝ pa ace nongnǝban a nza nǝ doɓala raka, sǝ kya al ɓè ɓwama ka, nda arǝ pak cauɓikea mala nongnǝban a nza nǝ doɓala}}\FTNT{§}{{\FR 19:9 }{\FR{19:9
}}{\FQ{nongnǝban a nza nǝ doɓala:
}}{\FT{ko <<ɗwanyi do nǝ mǝsǝcau arǝ doɓala.>>}}}{\WJ{.>>}}\FTNT{*}{{\FR 19:9 }{\FR{19:9
}}{\FT{Ɓalli gbal aɓa:
}}{\XT{Mat 5:32; 1Kor 7:10,11}}{\FT{.}}}


\par }{\PP \VS{10}Alaggana male pǝlǝa à ne wi ama, <<Ɓǝ̀ ce na anggo a nre ɓwabura andǝ ɓwama ka, kǝpǝna ɓǝ̀ ɓwa ɓǝ̀ kǝa al-ɓwama ɗàng.>>


\par }{\PP \VS{11}Pǝlǝa Yesu nyesǝia wia ama,
{\WJ{<<Koyan sǝ nǝ̀ ak mǝnia yì kanigir ka ɗang, she aɓwana mǝnana Ɓakuli pa ce nì acea ka.}}

\VS{12}{\WJ{Aɓea ɓwana ka à pà nǝ̀ gandǝ al ɓwama ɗang acemǝnana à ɓǝlia ka abaran na; aɓea ka aɓwana nǝ̀ tsǝia sǝ à pǝlǝ abaran, sǝ aɓea ka à twalî ɓamuria à nǝ̀ do anggo ace pàkkiagir mala Domurǝm mala Ɓakuli nǝmurǝì. Ɓwa mǝnana nǝ̀ gandǝ ak mǝnia yì kanigir ka ɓǝ̀ é.>>}}


\par }{\SH Yesu tsǝkbu amur amuna
\par }
{\R (Markus 10:13-16; Luka 18:15-17)

\par }{\PP \VS{13}Aɓea ɓwana yiu nǝ amuna a ban Yesu ace mǝnana ɓǝ̀ tsǝkbu amúrià sǝ ɓǝ̀ pakkia wia hiwi ka. Pǝlǝa alaggana mala Yesu lo, à sà arǝ aɓwana mǝno à yiu nǝ amuna ka.


\par }{\PP \VS{14}Sǝ Yesu na ama,
{\WJ{<<Wu nying amuna amǝkèke ɓǝa yiu abanam, wu kǝa pǝrkia ɗang, acemǝnana Domurǝm mala kùli ka nda ace aɓwana kǝla amuna mǝnia ka.>>}}

\VS{15}Lang Yesu tsǝ̀ngŋǝ̀nà bu amur amuna ka, pǝlǝa upi banì.


\par }{\SH Lagga mǝkume ɗì Yesu
\par }
{\R (Markus 10:17-31; Luka 18:18-30)

\par }{\PP \VS{16}Ɓè ɓwa yiu a ban Yesu sǝ ɗì ama, <<Malǝm, ya gìr mǝɓoarne na mǝ nǝ pa sǝ mǝ kum yilǝmu mǝnana málá male pà kàm raka?>>


\par }{\PP \VS{17}Yesu nyesǝi wi ama,
{\WJ{<<Ace mana sǝ a kǝ ɗiem amur gir mǝnana mǝɓoarne na ka. Kǝ Ɓakuli nǝmurǝì nda mǝɓoarne. Sǝ ɓǝa earce a nǝ kum yilǝmu mǝnana málá male pà kàm raka, dumǝna púp a nǝ kpata anzongcau male.>>}}


\par }{\PP \VS{18}Ɓwabure ɗì ama, <<Amǝ ye na?>>

\par }{\PP Yesu eari wi ama,
{\WJ{<<Kǝa wal-lú ɗang, bwal rǝo arǝ amamǝna, kǝa iun'í ɗang, kǝa na nyir amur aɓwana ɗàng,}}\FTNT{†}{{\FR 19:18 }{\FR{19:18
}}{\FT{Ɓalli gbal aɓa:
}}{\XT{Pur 20:13-16; Nggur 5:20}}{\FT{.}}}

\VS{19}{\WJ{pe tárró andǝ nggo gulo, sǝ earce ɓio mǝkunɓala kǝla ɓamúrò.>>}}\FTNT{‡}{{\FR 19:19 }{\FR{19:19
}}{\FT{Ɓalli gbal aɓa:
}}{\XT{Pur 20:12; Nggur 5:16; Pǝris 19:18}}{\FT{.}}}


\par }{\PP \VS{20}Lagga mǝno ne wi ama, <<Ən kpana ta anzongcau mǝnia kat. Mana ueo ɗǝm?>>


\par }{\PP \VS{21}Yesu nyesǝi wi ama,
{\WJ{<<Ɓǝ̀ a nǝ lùmsǝ nǝ cauɓoarna ka, o kya makki agirkuma mò, boale ka pè amǝ'tǝ̀r, awu nǝ kum gǝna a kùli. Sǝ wu yiu wu yi kpatam.>>}}


\par }{\PP \VS{22}Lang lagga ok cau mǝnia ka, nyare o nǝ bumkiɗikea, acemǝnana yì ka, mǝkume na kǝ̀rkǝ́r.


\par }{\PP \VS{23}Pǝlǝa Yesu ne alaggana male ama,
{\WJ{<<Ən nggǝ na wun mǝsǝcau, ndanǝ kwano ɓǝ̀ mǝkume ɓǝ̀ pa ɓamúrì ɓǝ̀ kutio a Domurǝm mala kùli.}}

\VS{24}{\WJ{Ən nggǝ bangga wun ɗǝm, pa ɓamuru mala mǝkume aɓata yálmúrû mala Ɓakuli ka, kwano kútì kutio mala kalakadambi a tūli nlerǝman.>>}}


\par }{\PP \VS{25}Lang alaggana male ok mǝnia yì cau ka, à ndali kǝ̀rkǝ́r sǝ à ɗì ama, <<Ɓǝ̀ nda anggo ka, yana ɓwe na nǝ̀ àwá?>>


\par }{\PP \VS{26}Yesu sǝnia kyap-kyap sǝ na ama,
{\WJ{<<Aban ɓwapǝndǝa ka mǝnia ka pà nǝ̀ pak ɗàng, sǝ a ban Ɓakuli ka koya gìr ka nǝ̀ gandǝ pa.>>}}


\par }{\PP \VS{27}Pǝlǝa Bitǝrus nyesǝi wi ama, <<Sǝm nyìngŋǝ̀nà agir kat sǝm nda ban kpato, mana ado sǝm nǝ̀ kùmô?>>


\par }{\PP \VS{28}Yesu nea wia ama:

\par }{\PI {\WJ{Ən nggǝ na wun mǝsǝcau, a pwari mana bǝsa ɓanza nǝ̀ yiu ka, Muna mala Ɓwa nǝ̀ do a buno-murǝm mǝɓoarɓwe male. Sǝ wun mǝnana wu kǝ kpatam ngga, wu nǝ̀ do amur abuno-murǝm lum-nong-ɓari gbal. Wu nǝ̀ pakki atau mala amǝ Isǝrayila lum-nong-ɓari ɓashi.}}\FTNT{§}{{\FR 19:28 }{\FR{19:28
}}{\FT{Ɓalli gbal aɓa:
}}{\XT{Mat 25:31; Luk 22:30}}{\FT{.}}}

\VS{29}{\WJ{Sǝ ɓwa mǝnana kat nying ɓala ko amǝ'eambu andǝ amǝ'nggaula, ko tárrú, ko nggeau, ko amuna, ko anzali, ace lullǝam ngga, nǝ̀ kumia kusǝ gbǝman. Sǝ nǝ̀ kum yilǝmu mǝnana málá male pà kàm raka.}}

\VS{30}{\WJ{Sǝama aɓwana pas mana aɓwana kǝ twalia tyang-tyang ngga, à nǝ̀ nggá pǝlǝ amana à būrǝcea ka, sǝ aɓwana pas mana à kǝ būrǝcea ka à nǝ̀ nggá duk aɓwana mana à nǝ̀ twalia tyang-tyang ngga.}}\FTNT{*}{{\FR 19:30 }{\FR{19:30
}}{\FT{Ɓalli gbal aɓa:
}}{\XT{Mat 20:16; Luk 13:30}}{\FT{.}}}




\par }\Chap{20}{\SH Kanicau arǝ amǝtúró ɓaban
\par }
{\PP \VerseOne{1}Yesu lidǝmba nǝ kanigir male ama:

\par }{\PI {\WJ{À nǝ̀ kànì Domurǝm mala kùli arǝ ɓè mǝtala ɓaban mǝnana pur nǝ dǝmbari ɗiɗyal ace alta amǝtúró ɓǝa kya pakki wi túró a ɓaban male ka.}}

\VS{2}{\WJ{Yì ka, eare nǝ̀ pea wia dinari mwashat ace túró pwari mwashat. Pǝlǝa tasǝia a ɓaban male.}}


\par }{\PI \VS{3}{\WJ{A bu-pwari tongno-nong-ine nǝ dǝmbari ka, yi kum aɓea aɓwana aban came ɓà a kún limo.}}

\VS{4}{\WJ{Pǝlǝa nea wia ama, <<Wun gbal ka wu kya túró a ɓaban mem, mǝ nǝ mbwe wun gìr mǝnana kat nda ɓoaro ɓǝà pa wun ngga.>>}}

\VS{5}{\WJ{Pǝlǝa à bwal njar à wario.}}

\par }{\PI {\WJ{Nyare pur ɗǝm nǝ pwarizǝkya andǝ wulio mala pwari kya pwan aɓea amǝ'túrô.}}

\VS{6}{\WJ{A bu-pwari tongno mala pwarikpǝra ka, nyare puro kya kum aɓea aɓwana ɗǝm aban came à kǝ pak kǝgìr ɗang. Sǝ ɗia ama, <<Mana tsǝa sǝ pwari kpa wun kani aban came ɓà wu kǝ pak kǝgìr ɗang?>>}}


\par }{\PI \VS{7}{\WJ{À eari wi ama, <<Kǝ ɓwa pà sǝm túró mǝnana sǝm nǝ̀ pak ka ɗàng.>>}}

\par }{\PI {\WJ{Pǝlǝa nea wia ama, <<Wu kyan gbal a túró a ɓaban mem.>>}}


\par }{\PI \VS{8}{\WJ{Lang pwari kpana ka, mǝtala ɓaban ne ɓwa mǝnana tsǝi ɓǝ̀ kǝ sǝnbi wi ɓaban ngga ama, <<Tunǝ amǝtúró, mbwea tangnakusǝia. Tite amur amǝ'nzǝ́mò sǝ wu kya mur amǝdǝmba.>>}}\FTNT{*}{{\FR 20:8 }{\FR{20:8
}}{\FT{Ɓalli gbal aɓa:
}}{\XT{Pǝris 19:13; Nggur 24:15}}{\FT{.}}}


\par }{\PI \VS{9}{\WJ{Aɓwana mana à twalia a bu-pwari tongno mala pwarikpǝra ka, ko yana ka à mbwe dinari mwashat.}}

\VS{10}{\WJ{Amana à twalia nǝ dǝmbari ka à yiu nǝ tsǝkɓalǝu ama malea nǝ̀ kútì mala aɓwana mǝno ka. Sǝ kǝ boalo mǝ'mwashati na à pea wia ka.}}

\VS{11}{\WJ{Lang à angŋǝna boalo ka, à tita nggwani arǝ mǝtala ɓaban.}}

\VS{12}{\WJ{À bang ama, <<Aɓwana mǝnana à twalia túró nǝnzǝ́mò ka, à pak túró bu-pwari mwashat, kǝ ndo ka, sǝ à mbwe sǝm, sǝm karǝ sǝnǝia, sǝm mǝnana pwari wal sǝm málá amur sǝm aban túró ka.>>}}


\par }{\PI \VS{13}{\WJ{Pǝlǝa eari ɓeɓwa mwashat ateà ama, <<Ɓiam, ǝn lio ɗang. A ear amur dinari mwashat re?}}

\VS{14}{\WJ{Twal gìr mǝnana à mbweo ka o. Nǝ eare mem sǝ ǝn mbweo kǝla mana ǝn mbwe ka amǝ'nzǝ́mò ka.}}

\VS{15}{\WJ{Pa mǝ nǝ gandǝ pak gìr mana ǝn earce ka nǝ boalo mem re? A kǝ pak mɓali ace ɓoaro mem le?>>}}


\par }{\PI \VS{16}{\WJ{Anggo sǝ amǝ'nzǝ́mò à nǝ̀ pǝlǝ amǝdǝmba, sǝ amǝdǝmba nǝ̀ pǝlǝ amǝ'nzǝ́mò.}}\FTNT{†}{{\FR 20:16 }{\FR{20:16
}}{\FT{Ɓalli gbal aɓa:
}}{\XT{Mat 19:30; Mar 10:31; Luk 13:30}}{\FT{.}}}


\par }{\SH Yesu bang cau ɗǝm amur lú male
\par }
{\R (Markus 10:32-34; Luka 18:31-34)

\par }{\PP \VS{17}Lang Yesu nda aban o a Urǝshalima ka, tunǝ alaggana male lum-nong-ɓari a giriban, sǝ nea wia ama:


\par }{\PI \VS{18}{\WJ{Sǝm ndo sǝm nggǝ eauwe aban ká a Urǝshalima ka, sǝ Muna mala Ɓwa ka à nǝ̀ nggá me a ban agbani pǝris andǝ amǝkani Nggurcau. À nǝ̀ pakki wi ɓashi mǝnana nǝ̀ ká nǝi a lú ka.}}

\VS{19}{\WJ{À nǝ̀ tasǝì a bu aɓwana mǝnana amǝ Yahudi na raka}}\FTNT{‡}{{\FR 20:19 }{\FR{20:19
}}{\FQ{aɓwana mǝnana amǝ Yahudi na raka:
}}{\FT{A mǝnia ka à nda ka amǝ Roma mana a bàkú mǝno ka amǝ Isǝrayila na aɓata nggwamnati malea ka.}}}{\WJ{mǝnana à nǝ̀ ɓǝsǝki, à nǝ̀ koè, sǝ à nǝ̀ gbàllì a nggun-gangndǝi ka. A tàruià nongŋo ka nǝ̀ lo nǝ yilǝmu!}}


\par }{\SH Zǝmba mala nggea ka \newline  Yohana andǝ Jemis
\par }
{\R (Markus 10:35-45)

\par }{\PP \VS{20}Nggea ka muna mala Zabadi yiu a ban Yesu nǝ amuni Yohana andǝ Jemis, sǝ yi kū`ndǝó a nzali sǝ zǝm ɓwamuru.


\par }{\PP \VS{21}Yesu ɗì ama,
{\WJ{<<Mana a earkiyice?>>}}

\par }{\PP Pǝlǝa na ama, <<Mǝ nda aban zǝmba ama alaggalem mǝnia ɓari ka, wu tsǝk mwashat ɓǝ̀ do a buo mǝlì, sǝ ɓè mǝnia ka a buo mǝ'nggare a Domurǝm mò.>>


\par }{\PP \VS{22}Yesu nyesǝia wia ama,
{\WJ{<<Wu súrǝ̀ gir mǝnana wu zǝmgi ka ɗang. Wu nǝ̀ gandǝ nu tanni mǝnana ado mǝ nǝ nu ka le?>>}}

\par }{\PP À ear ama, <<E, sǝm nǝ̀ gandǝi.>>


\par }{\PP \VS{23}Yesu nea wia ama,
{\WJ{<<Ɓafo, wu nǝ̀ gandǝ nu tanni mǝnana mǝ nǝ nu ka, sǝama pa ban-do a buam-mǝlì ko mǝ'nggare ka pà aɓa rǝcandǝa mem ɗang. Amǝnia yì aban ngga, à nda ace aɓwana mǝnana Tárrám gilǝkia wia ka.>>}}


\par }{\PP \VS{24}Lang acili alaggana mala Yesu mǝnia lum ok ce ka, bumia lúllô arǝ amǝ'eambu mǝnia ɓari ka.

\VS{25}Yesu pǝlǝa tunǝia abanarǝia sǝ na ama,
{\WJ{<<Wu sǝlǝa ama amurǝma mala mǝnia yì ɓanza ka à kǝ lǝmdǝ gulo amur aɓwana malea, sǝ aɓwana-mǝgule malea kǝ lǝmdǝia wia rǝcandǝa.}}

\VS{26}{\WJ{Sǝ ma'wun ngga, anggo sǝ nǝ̀ pak ɗang. Ɓǝ̀ ya ɓwa na earce nǝ̀ duk ɓwamǝgule atà wun ngga, dumǝna púp nǝ̀ nyesǝ ɓamúrì nda muna-ɓala a ban wun.}}\FTNT{§}{{\FR 20:26 }{\FR{20:26
}}{\FT{Ɓalli gbal aɓa:
}}{\XT{Mat 23:11; Mar 9:35; Luk 22:26}}{\FT{.}}}

\VS{27}{\WJ{Sǝ ɓwa mǝnana earce nǝ̀ duk murǝm ngga, dumǝna púp nǝ̀ duk guro ma'wun.}}

\VS{28}{\WJ{Nda kǝla Muna mala Ɓwa, mǝnana yiu ace dumsǝ aɓwana aguro raka. Yiu ace duk guro sǝ nǝ̀ pa yilǝmi ace amsǝ}}\FTNT{*}{{\FR 20:28 }{\FR{20:28
}}{\FQ{amsǝ:
}}{\FT{Ko <<akmúr>>}}}{\WJ{aɓwana pas.>>}}


\par }{\SH Ante ɓari kum sǝnban
\par }
{\R (Markus 10:46-52; Luka 18:35-43)

\par }{\PP \VS{29}Lang Yesu andǝ alaggana male na rǝ purrì ɓá là Jeriko ka, aɓwana pas kana ateà.

\VS{30}Ante ɓari na ban do a girǝi njargula. Lang à ok ama Yesu na kǝ kútí ka, à loasǝ già ama, <<Mǝtalabangŋo, Muna mala Dauda,\FTNT{†}{{\FR 20:30 }{\FR{20:30
}}{\FQ{Muna mala Dauda:
}}{\FT{Ko <<Mǝkà Dauda.>>}}} sǝn mǝsǝswatǝr ma'sǝm!>>


\par }{\PP \VS{31}Ɓwabunda sà arǝia ama ɓǝà duk kunia più. Sǝ à ɓinǝe, à loasǝ già bàng-bàng ama, <<Mǝtalabangŋo, Muna mala Dauda, sǝn mǝsǝswatǝr ma'sǝm!>>


\par }{\PP \VS{32}Yesu pǝlǝa came sǝ ɗia ama,
{\WJ{<<Mana wu earkiyice ɓǝ̀n pakka wun?>>}}


\par }{\PP \VS{33}À banggi wi ama, <<Ɓwamǝgule, sǝm nggǝ earce ɓǝ̀ mǝsǝ sǝm sǝnban.>>


\par }{\PP \VS{34}Yesu sǝn mǝsǝswatǝr malea sǝ tsǝk buì a mǝsǝia. Kara mǝsǝia mǝnna àkǝ̀ banì, pǝlǝa a o atè.




\par }\Chap{21}{\SH Yesu kutio a Urǝshalima
\par }
{\R (Markus 11:1-11; Luka 19:28-38; Yohana 12:12-19)

\par }{\PP \VerseOne{1}Lang Yesu andǝ alaggana male gbàshìnà Urǝshalima ka à yì kara a muna-là mǝnana à tunǝi ama Betafaji, mana amur Nkono mala anggun Olif ka. Yesu túr alaggana male ɓari.

\VS{2}Banggia wia ama,
{\WJ{<<Wu kyane a muna-là mana a ɓadǝm wun ngga. Wun nǝ̀ kútí ani ka, wun nǝ̀ nggá kum mǝdambǝriso à kùrni nǝ muni atè. Wu panzǝi wu yinǝàm nǝi.}}

\VS{3}{\WJ{Ɓǝ̀ kǝɓwa na wun kǝ cau ka, wu ne wi ama, Mǝtalabangŋo kǝ earcea. Nǝ̀ ɗekia wunia tù.>>}}


\par }{\PP \VS{4}Mǝnia ka pa anggo ace mǝnana ɓǝà lùmsǝ ɓangnǝa mala Zakariya mǝnana ama:


\par }{\Q \VS{5}<<Wu ne amǝ Urǝshalima ama,

\par }{\QB Wu sǝni, murǝm ma'wun

\par }{\QB ndya kǝ yiu a ban wun ngga!

\par }{\Q Yì ka, mǝ'nwangsǝ-muru na,

\par }{\QB kǝ yiu a nzǝm dambǝritso.

\par }{\Q A nzǝm muna-dambǝritso

\par }{\QB sǝ kǝ gya.>>\FTNT{*}{{\FR 21:5 }{\FR{21:5
}}{\FT{Ɓalli gbal aɓa:
}}{\XT{Mat 23:11; Mar 9:35; Luk 22:26}}{\FT{.}}}


\par }{\PP \VS{6}Pǝlǝa alaggana man wario à kya pak gìr mǝnana Yesu túriá ace ka.

\VS{7}À kya yiu nǝ dambǝritso andǝ muni. À makkia anggubyau malea a nzǝmia, pǝlǝa Yesu eauwe do.

\VS{8}Ɓwabunda kǝ̀rkǝ́r sárǝ́ki anggubyau malea a tanjargula, acilia man ngga à kasǝki abu-nggun à nongsǝkia a tanjargula.

\VS{9}Aɓwabundǝa mǝnana a ɓadǝmbi andǝ amana a nzǝmi ka à loasǝ già ama,

\par }{\Q <<Wu ɓwangsǝ Mǝkà Dauda!

\par }{\Q Tsǝkbu mala Ɓakuli

\par }{\QB nda muri,

\par }{\Q yì ɓwa mǝnana kǝ yiu

\par }{\QB aɓa lullǝ Mǝtalabangŋo ka!

\par }{\Q Ɓǝà ɓwangsǝki Ɓakuli

\par }{\QB akanó a kùli!>>\FTNT{†}{{\FR 21:9 }{\FR{21:9
}}{\FT{Ɓalli gbal aɓa:
}}{\XT{Ang 118:25,26}}{\FT{.}}}


\par }{\PP \VS{10}Lang Yesu kutina a Urǝshalima ka, nggea-là kat lo came amur kusǝì. Ɓwapǝndǝa ɗiban ama, <<Yana ɓwe nda man le?>>


\par }{\PP \VS{11}Aɓwabundǝa ear ama, <<Mǝnia ka Yesu na, Mǝɓangnǝa mala Ɓakuli mǝnana pur a Nazarat, a bu-nzali Galili ka.>>


\par }{\SH Yesu pǝr amǝ kúrkúró aɓa Ndàmǝgule
\par }
{\R (Markus 11:15-19; Luka 19:45-48; Yohana 2:13-22)

\par }{\PP \VS{12}Lang Yesu kutio aɓa Ndàmǝgule mala Ɓakuli ka, pǝr amǝ'kúrkúró andǝ amǝ makkiagir, ramgita atebǝl mala amǝ nggaɗi boalo, sukkia, andǝ abuno mala amǝ makki akutumurǝm.

\VS{13}Nea wia ama,
{\WJ{<<Malǝmce mala Ɓakuli bang ama,}}

\par }{\Q {\WJ{<< <Ɓala mem ngga}}

\par }{\QB {\WJ{à nǝ̀ tunǝi ama
}}

\par }{\Q {\WJ{ndà ace pak hiwi,>}}\FTNT{‡}{{\FR 21:13 }{\FR{21:13
}}{\FT{Ɓalli gbal aɓa:
}}{\XT{Isha 56:7}}{\FT{.}}}

\par }{\QB {\WJ{sǝ wu nyesǝi duk mpu}}

\par }{\Q {\WJ{mala amǝ'ɓǝmbǝriban!>>}}\FTNT{§}{{\FR 21:13 }{\FR{21:13
}}{\FT{Ɓalli gbal aɓa:
}}{\XT{Ir 7:11}}{\FT{.}}}


\par }{\PP \VS{14}Ante andǝ agbakǝre yiu a baní aɓa Ndàmǝgule mala Ɓakuli, yi twalia wia ban akwánó malea.

\VS{15}Lang agbani pǝris andǝ amǝkani Nggurcau sǝn agir-ndali mǝnana peǎ, andǝ amuna mana à kǝ pak banɓoarnado aɓa Ndàmǝgule mala Ɓakuli ama, <<Ɓwangsǝkiban ngga dumǝna mala Muna mala Dauda>> ka, bumia lúllô.


\par }{\PP \VS{16}Pǝlǝa à ɗì Yesu ama, <<A nǝ́ nggǝ̀ ok cau mǝnana amuna mǝnia kǝ ne ka?>>

\par }{\PP Earia wia ama,
{\WJ{<<E, Mǝ nda ǝn nggǝ oea ka, sǝ wun ngga wu ɓalli mbo aɓa Malǝmce mala Ɓakuli ama,}}

\par }{\Q {\WJ{<< <À tsǝk ɓwangsǝkiban}}

\par }{\QB {\WJ{a kún amuna mǝkèke
}}

\par }{\Q {\WJ{andǝ abangna-muna?>}}\FTNT{*}{{\FR 21:16 }{\FR{21:16
}}{\FT{Ɓalli gbal aɓa:
}}{\XT{Ang 8:2}}{\FT{.}}} >>


\par }{\PP \VS{17}Pǝlǝa nyia purî ɓá nggea-là o a Betani, a kàm sǝ kya nongŋo.


\par }{\SH Yesu su nggun vwari
\par }
{\R (Markus 11:12-14,20-24)

\par }{\PP \VS{18}Nǝ dǝmbari ɗiɗyal Yesu nyàrî Betani, nda ban ká a Urǝshalima ka, nzala wali.

\VS{19}Mǝsǝì kpa arǝ nggun vwari a girǝi njargula, pǝlǝa sana wari a tǝrí. Sǝ kya kum kǝ ɓǝle ɗàng, mbui na nǝmurǝì. Pǝlǝa ne nggun ama,
{\WJ{<<A pà nǝ́ ɓǝl ɗǝm ɗàng!>>}} Àkǝ̀ banì kara nggunî ime.


\par }{\PP \VS{20}Alaggana nǝ̀ yia sǝni ka gìr nî pakkia wia gir'ndali gandǝa à ɗiban ama, <<Lang sǝ nggun vwari man kaurǝ ime anggo?>>


\par }{\PP \VS{21}Yesu nea wia ama,
{\WJ{<<Ɓafo, ǝn nggǝ na wun, ɓǝ̀ wu ndanǝ paɓamuru sǝ wu tuti aɓa ɗenyicau raka, mǝnia yì gìr à pakki nggun ngga nda mana nǝmurǝì wun nǝ̀ gandǝ pe ka ɗàng. Ɓǝ̀ wun nǝ̀ ne mǝnia yì nkono ama, <Lo, kya kpa aɓa nggeamùr> ka, anggo sǝ nǝ̀ pa.}}\FTNT{†}{{\FR 21:21 }{\FR{21:21
}}{\FT{Ɓalli gbal aɓa:
}}{\XT{Mat 17:20; 1Kor 13:2}}{\FT{.}}}

\VS{22}{\WJ{Gìr mǝnana kat wu zǝmba aɓa hiwi nǝ paɓamuru ka, wun nǝ̀ kumi.>>}}


\par }{\SH Amǝ Farisi ɗì Yesu amur \newline  bangŋo male
\par }
{\R (Markus 11:27-33; Luka 20:1-8)

\par }{\PP \VS{23}Yesu kutio aɓa Ndàmǝgule mala Ɓakuli; lang nda ban kanigir ka agbani pǝris andǝ aɓwana-mǝgule mala amǝ Yahudi yiu a baní sǝ à ɗì ama, <<Nǝ́ yà bangŋo sǝ a kǝ pakki amǝnia yì agir ka, sǝ yana po bangŋo mala pakki agir nì?>>


\par }{\PP \VS{24}Yesu pǝlǝa earia wia ama,
{\WJ{<<Mǝ nǝ ɗì wun cau gbal mwashat, ɓǝ̀ wu panam eare ka sǝ mǝ nǝ bangga wun ko nǝ ya bangŋo sǝ ǝn nggǝ pakki amǝnia yì agir ka.}}

\VS{25}{\WJ{Batisǝma mala Yohana ka, pur nǝ kǝshe? Pur nǝ ban Ɓakuli le ko pur nǝ ban ɓwapǝndǝa?>>}}

\par }{\PP À kùtí a pǝlǝki ce arǝarǝia ama, <<Ɓǝ̀ sǝm na ama, <Pur nǝ ban Ɓakuli> ka, nǝ̀ bangga sǝm ama, <Sǝ palang sǝ wu ginǝ earnǝi?>

\VS{26}Sǝ ɓǝ̀ sǝm bang gbal ama, <Pur nǝ ban ɓwapǝndǝa> ka ɓangciu kǝ pakka sǝm arǝ aɓwana, acemǝnana ɓwapǝndǝa kat sǝlǝna ama Yohana ka mǝɓangnǝa mala Ɓakuli na.>>


\par }{\PP \VS{27}Ace mani ka à ne wi ama, <<Sǝm sǝlǝ ɗang.>>

\par }{\PP Yesu pǝlǝa nea wia ama,
{\WJ{<<Mim gbal ka pà mǝ nǝ na wun ko nǝ ya bangŋo sǝ ǝn nggǝ pakki amǝnia yì agir ka ɗàng.}}


\par }{\SH Kanicau arǝ amuna ɓari
\par }
{\PP \VS{28}{\WJ{<<Sǝ mana nda ɗenyicau ma'wun amur mǝnia yì cau mǝ nǝ bangga wun ngga? Ɓè ɓwa nakam nǝ amuna-burana ɓari. Wario a ban muna-dǝmba sǝ ne wi ama, <Munem, kya ɓaban kya paktúró kam yalung.>}}


\par }{\PP \VS{29}{\WJ{<<Muna pǝlǝa ne tárrí ama, <Pa mǝ nǝ ká ɗàng.> Sǝa ma nǝnzǝ́mò ka ɓalki ɓabumi pǝlǝa wario.}}


\par }{\PP \VS{30}{\WJ{<<Tár amuna pǝlǝa kutio a ban ɓaria muni sǝ kya ne wi kǝcau mǝ'mwashati. Yì ka, earî tárrí ama nǝ̀ ká, sǝ wari ɗang.}}


\par }{\PP \VS{31}{\WJ{<<Aɓalǝ amuna mǝnia ɓari ka yana pak gìr mǝnana tárrí earce ka?>>}}

\par }{\PP Pǝlǝa à earî Yesu ama mǝdǝmba na.

\par }{\PP Yesu pǝlǝa nea wia ama:

\par }{\PI {\WJ{Ən nggǝ bangga wun mǝsǝcau, amǝ'aki aboalo-cemi andǝ amā-gung à nǝ̀ akà wun dǝmba kutio a Domurǝm mala Ɓakuli.}}

\VS{32}{\WJ{Yohana Mǝbatisǝma yiu yi kania wun tanjar mǝɓafoe, sǝ wu earnǝi ɗàng; sǝ amǝ'aki aboalo-cemi aɓa andǝ amā-gung earnǝi. Kat andǝ mǝnana wu sǝn mǝnia ka, wu nggaɗi ɗenyicau ma'wun wu earnǝi ɗàng.}}\FTNT{‡}{{\FR 21:32 }{\FR{21:32
}}{\FT{Ɓalli gbal aɓa:
}}{\XT{Luk 3:12; 7:29,30}}{\FT{.}}}


\par }{\SH Kanicau arǝ amǝtúró mana \newline  à tsǝia sǝn ɓaban ngga
\par }
{\R (Markus 12:1-12; Luka 20:9-19)

\par }{\PI \VS{33}{\WJ{Wu kwaki kir wun arǝ ɓè kanicau. Ɓè mǝ'rya tsǝk ɓaban anap, kàrì nǝ nkāndan, tǝm tūli kamggi anap aɓalǝi sǝ ɓak ban mǝ'dāhre ace mǝ'yale. Nyinggi aɓea amǝ'rya a buia ɓǝà kǝ sǝnbi wi, pǝlǝa o a bǝri.}}\FTNT{§}{{\FR 21:33 }{\FR{21:33
}}{\FT{Ɓalli gbal aɓa:
}}{\XT{Isha 5:1,2}}{\FT{.}}}

\VS{34}{\WJ{Kunɓǝla mala anap yi karna ka, túr aɓea amuna-ɓala male ɓǝà kya aki wi ɓǝla anap a bu amǝ'yál ɓaban.}}


\par }{\PI \VS{35}{\WJ{Amǝ'rya yi bwal amuna-ɓala man. Mwashat ka à walki, ɓè ka à wali wú, sǝ ɓè man ngga à ɓukki nǝ atali.}}

\VS{36}{\WJ{Mǝtala-ɓaban nyare tasǝ aɓea amuna-ɓala mana à làkkì à kútì amǝdǝmba ka. Kǝgìr mǝ'mwashati na amǝ'rya man yi pakkia wia ka.}}

\VS{37}{\WJ{A masǝlǝate ka, pǝlǝa túr muni a bania. A nê male ka à nǝ̀ pè muni gulo.}}


\par }{\PI \VS{38}{\WJ{Lang amǝ'rya man nǝ yia sǝn muni ka, à nea rǝia ama, <<Mǝliɓala nya kǝ yiu ka. Sǝm nǝ̀ yia wal-luí ace mǝnana ɓǝ̀ ɓaban duk ma'sǝm!>>}}

\VS{39}{\WJ{Pǝlǝa à yì bwali à túrí a nzǝm nkāndan ɓaban sǝ à wali wú.}}


\par }{\PI \VS{40}{\WJ{Sǝ ɓǝ̀ mǝtala ɓaban yiu ado ka, mana gir nì na nǝ̀ yia pangnǝ amǝ'rya mǝnia ka?}}


\par }{\PP \VS{41}Agbani pǝris andǝ aɓwana-mǝgule earî wi ama, <<Nǝ̀ yia wal-lú amǝ'rya amǝ'ɓealɓikea man, sǝ nǝ̀ ak ɓaban nǝ̀ pea amǝ'rya mǝnana à nǝ̀ pè wi ɓǝlanggun ɓaban ɓǝ̀ kunɓǝle karna ka.>>


\par }{\PP \VS{42}Yesu pǝlǝa nea wia ama,
{\WJ{<<Wu ɓal cau mana Malǝmce mala Ɓakuli bang ngga re? Mǝnana ama,}}

\par }{\Q {\WJ{<< <Tali mana amǝɓa ginǝi ka,}}

\par }{\QB {\WJ{nda yi pǝlǝ mǝɓoarne kat-kat ka.}}

\par }{\Q {\WJ{Mǝnia ka pé mala Ɓakuli na;}}

\par }{\QB {\WJ{Gìr ndali na a ban sǝm.>}}\FTNT{*}{{\FR 21:42 }{\FR{21:42
}}{\FT{Ɓalli gbal aɓa:
}}{\XT{Ang 118:22,23}}{\FT{.}}}


\par }{\PP \VS{43}{\WJ{<<Sǝ ǝn nggǝ na wun ama Domurǝm mala Ɓakuli ka, à nǝ̀ é arǝ wun à nǝ̀ pè aɓwana mǝnana à nǝ̀ pak gìr mana Ɓakuli earkiyice ka.}}

\VS{44}{\WJ{Ɓwa man kat kpa amur tali man ngga nǝ̀ ɓungio. Sǝ ɓwa mana tali man kpa amurí ka nǝ̀ betǝki.>>}}


\par }{\PP \VS{45}Lang agbani pǝris andǝ amǝ Farisi yi ok akanicau mala Yesu, sǝ à yì sǝlǝ ama nda arǝ bangcau amúrià ka,

\VS{46}à alte ama à nǝ̀ bwali, sǝ ɓangciu pakkia wia arǝ aɓwana, acemǝnana ɓwapǝndǝa pas earǝna ama Yesu ka mǝɓangnǝa na.




\par }\Chap{22}{\SH Kanicau arǝ Pakkiɗire Isǝ ɓwama
\par }
{\R (Luka 14:15-24)

\par }{\PP \VerseOne{1}Yesu ne aɓwana cau ɗǝm nǝ akanicau ama:


\par }{\PI \VS{2}{\WJ{Domurǝm mala Ɓakuli ka à nǝ̀ kànì arǝ pakkiɗire mana ɓè murǝm tunǝo ace isǝ mālá muni ka.}}

\VS{3}{\WJ{Túr amuna-ɓala male ɓǝà kya ne aɓwana mǝnana à tunǝia ka ɓǝà yiua pakkiɗire isǝban. À ginǝ yiu.}}


\par }{\PI \VS{4}{\WJ{Nyare túr aɓea amuna-ɓala male ɓǝà kya ne aɓwana mǝnana à tunǝia ka ama, <<Ən malǝna pak girlina kat. Ən walǝna ajamnda andǝ alo-nda amǝ'nyange mem. Girbunda kat ka à malǝna pe. Wu yiua pakkiɗire isǝban!>>}}


\par }{\PI \VS{5}{\WJ{Amǝnia yì aɓwana à tunǝia ka à tsǝk kiria ɗàng, à kùtí a pakkia agir malea mana ɓoaria wia ka. Ɓè ɓwa ka o a ɓaban male, sǝ ɓeɓwa ka o a ban kúrkúró male.}}

\VS{6}{\WJ{Acilia man ngga à bwal amuna-ɓala male à pakkia wia mǝɓane sǝ à wal-luia.}}


\par }{\PI \VS{7}{\WJ{Bum murǝm man lul kǝ̀rkǝ́r; tasǝ asoje male à yì wal amǝwalkialu man, sǝ à pisǝ la malea.}}


\par }{\PI \VS{8}{\WJ{Pǝlǝa tunǝ amuna-ɓala male sǝ nea wia ama, <<Girbunda kat mala pakkiɗire isǝban ngga à malǝna pe. Sǝ aɓwana mǝnana ǝn tunǝia ka à kārǝa à nǝ̀ yiu a ban isǝban ɗang.}}

\VS{9}{\WJ{Ado ka wu kyane amur agauwata anjarɓala sǝ wu tunǝ aɓwana mǝnana kat wu kumia a kàm ngga, ɓǝà yiua pakkiɗire.>>}}

\VS{10}{\WJ{Nda amuna-ɓala man puro à o arǝ agauwata anjarɓala sǝ à tunǝki aɓwana mǝnana kat à kum ngga, amǝɓane andǝ amǝɓoarne. À yì lumsǝ ɓala isǝban.}}


\par }{\PI \VS{11}{\WJ{Lang murǝm kutio nǝ̀ sǝn abǝri ka, mǝsǝì kpa arǝ ɓeɓwa na kam mana túr daura isǝban arǝì raka.}}

\VS{12}{\WJ{Pǝlǝa murǝm ɗì ama, <<Ɓiam, a kar lang sǝ a yiu kani daura isǝban pa a rǝo ɗàng?>> Yì ka, kum cau mǝnana nǝ̀ na ka ɗàng.}}


\par }{\PI \VS{13}{\WJ{Murǝm ne amuna-ɓala ama, <<Wu taka bui andǝ akusǝi, wu túrí a nza aɓa pǝndǝa. Akanó sǝ nǝ̀ ɓua nǝ̀ nggǝ nǝmnggi munabuì.>>}}\FTNT{*}{{\FR 22:13 }{\FR{22:13
}}{\FT{Ɓalli gbal aɓa:
}}{\XT{Mat 8:12; 25:30; Luk 13:28}}{\FT{.}}}


\par }{\PI \VS{14}{\WJ{Ɓakuli tunǝ aɓwana pas sǝ bǝti na à dum nǝ mǝsǝcau ɓǝ̀ Ɓakuli tària ka.}}


\par }{\SH Amǝ Farisi ɗì Yesu \newline  amur mbwe boalo-cemi
\par }
{\R (Markus 12:13-17; Luka 20:20-26)

\par }{\PP \VS{15}Amǝ Farisi o à kya kurkunarǝia amur njargula mǝnana à nǝ̀ bwali nǝi kàm aɓa nacau ka.

\VS{16}Pǝlǝa à túr amuna-ɓala malea andǝ aɓea ɓwana mala Hirǝdus a baní. À na ama, <<Malǝm, sǝm sǝlǝna ama we ka a nda ɓwa mǝɓafoe, ɗǝm ngga a kǝ kani tanjar mala Ɓakuli nǝ mǝsǝcau. A kǝ tàr ɓwa ɗang, acemǝnana aɓwana kat a bano ka à nda mwashat.

\VS{17}Bangga sǝm, a sǝne mo ka, ɓoaro ɓǝ̀ sǝm pè Kaisar, Murǝm mala amǝ Roma boalo-cemi le ko ɓoar ɗang?>>


\par }{\PP \VS{18}Yesu súrǝ́nà rǝ ɗenyicau malea mǝɓane kat pǝlǝa ɗia ama,
{\WJ{<<Wun amǝ'kúnɓárína, ace mana sǝ wu kǝ earce tambam?}}

\VS{19}{\WJ{Wu lǝmdǝam mǝsǝboalo mana à mbwekina boalo cemi nǝi ka!>>}}

\par }{\PP À pǝlǝa à pè wi mǝsǝboale.

\VS{20}Sǝ ɗia ma,
{\WJ{<<Lullǝ yana andǝ foto mala yana arǝ mǝsǝboalo mǝnia ka?>>}}


\par }{\PP \VS{21}À eari wi ama, <<Mala Kaisar na.>>

\par }{\PP Pǝlǝa nea wia ama,
{\WJ{<<Gìr mǝnana mala Kaisar na ka wu pè Kaisar, sǝ mǝnana mala Ɓakuli na ka wu pè Ɓakuli.>>}}

\VS{22}Lang à oè anggo ka, à ndali; kara à ɗeki à bwal njar malea à o.


\par }{\SH Amǝ Saduki ɗì Yesu \newline  amur loapi ɓembe
\par }
{\R (Markus 12:18-27; Luka 20:27-40)

\par }{\PP \VS{23}Àkǝ̀ pwari mǝno ka amǝ Saduki mǝnana à nakiyi ama loapi ɓembe pà kàm raka à yiu a ban Yesu à yì ɗì ama,\FTNT{†}{{\FR 22:23 }{\FR{22:23
}}{\FT{Ɓalli gbal aɓa:
}}{\XT{Atúró 23:8}}{\FT{.}}}

\VS{24}<<Malǝm, Musa bang ama ɓǝ̀ ɓwa wu pànǝ muna raka mǝ'eambi ɓǝ̀ al māmí ɓǝ̀ ɓǝli lú amuna.

\VS{25}A ban sǝm ɗiɗyal ka aɓea aɓwana tongno-nong-ɓari à nda amǝ'eambu. Mǝdǝmba malea al ɓwama sǝ wu ko kum muna andǝi ɗàng. Ɓwa mǝnana kpa a nzǝmi ka pǝlǝa twal ɓwame.

\VS{26}Anggo gbal sǝ kum ɓaria andǝ tàruià, kya bwal bu tongno-nong-ɓaria.

\VS{27}A nzǝm lú malea kat ka, pǝlǝa ɓwame wu.

\VS{28}Sǝ ado ka, a pwari loapi ɓembe ka, yana aɓalǝia nda bura ɓwama, yì mana yia kat ka à dumǝna nǝi ka?>>


\par }{\PP \VS{29}Yesu pǝlǝa earia wia ama,
{\WJ{<<Wu ɓwarkio ace ɗwanyi súrǝ̀ Malǝmce andǝ rǝcandǝa mala Ɓakuli.}}

\VS{30}{\WJ{A pwari loapi ɓembe ka alban pà kàm ɗǝm ɗàng. Ko yana le ka nǝ̀ do kǝla amǝturonjar mana a kùli ka.}}

\VS{31}{\WJ{Sǝ amur loapi ɓembe ka, wu ɓal cau mana Ɓakuli bangga wun ngga re? Na ama,}}

\VS{32}{\WJ{<Mǝ nda Ɓakuli mala Ibǝrayim, mala Ishaku, andǝ mala Yakupu.> Ɓakuli ka mala alú na ɗang, mala aɓwana mana nǝyilǝmu ka nda.>>}}\FTNT{‡}{{\FR 22:32 }{\FR{22:32
}}{\FT{Ɓalli gbal aɓa:
}}{\XT{Pur 3:6}}{\FT{.}}}


\par }{\PP \VS{33}Lang aɓwabundǝa ok mani ka, à ndali nǝ kanigir male.


\par }{\SH Nzongcau mana kàrmúr aɓi ka
\par }
{\R (Markus 12:28-34; Luka 10:25-28)

\par }{\PP \VS{34}Lang amǝ Farisi ongŋǝna ama Yesu gandǝna amǝ Saduki ka, à ram rǝia à yiu.

\VS{35}Ɓè ɓwa aɓalǝia mǝnana súrǝ̀ Malǝmce mala Musa pepè ka, ɗì ama,

\VS{36}<<Malǝm, atà anzongcau mǝnana aɓa Nggurcau mala Musa ka, mǝ yani na kútì aɓea?>>

\VS{37}Yesu ne wi ama:

\par }{\PI {\WJ{<<Earce Mǝtalabangŋo, Ɓakuli mô nǝ ɓabumo mwashat, nǝ yilǝmo kat andǝ ɗenyicau mò kat.>>}}\FTNT{§}{{\FR 22:37 }{\FR{22:37
}}{\FT{Ɓalli gbal aɓa:
}}{\XT{Nggur 6:5}}{\FT{.}}}


\par }{\PI \VS{38}{\WJ{Mǝnia ka nda nzongcau mǝdǝmbe andǝ mǝgule mǝnana kútì aɓea kat ka.}}

\VS{39}{\WJ{Mǝnana kpate ka nda kǝla yì, ama: <<Earce ɓio mǝkunɓala kǝla mǝnana a earce ɓamúrò ka.>>}}\FTNT{*}{{\FR 22:39 }{\FR{22:39
}}{\FT{Ɓalli gbal aɓa:
}}{\XT{Pǝris 19:18}}{\FT{.}}}


\par }{\PI \VS{40}{\WJ{Nggurcau kat andǝ Akanìgìr mala amǝ'ɓangnǝa mala Ɓakuli ka, à gyare arǝ anzongcau mǝnia ɓari ka.}}


\par }{\SH Yesu ɗì amǝ Farisi amur Mezaya
\par }
{\R (Markus 12:35-37; Luka 20:41-45)

\par }{\PP \VS{41}Lang amǝ Farisi ramǝna a banɓwáná ka, Yesu ɗia ama,

\VS{42}{\WJ{<<Mana nda ɗenyicau ma'wun amur Mezaya?}}\FTNT{†}{{\FR 22:42 }{\FR{22:42
}}{\FQ{Mezaya:
}}{\FT{Ko <<Kǝrǝsti>>}}}{\WJ{Muna mala yana?>>}}

\par }{\PP À eare ama, <<Muna mala Dauda\FTNT{‡}{{\FR 22:42 }{\FR{22:42
}}{\FQ{Muna mala Dauda:
}}{\FT{Ko <<Mǝkà Dauda.>>}}} na.>>


\par }{\PP \VS{43}Yesu nea wia ama,
{\WJ{<<Ɓǝ̀ muna mala Dauda na ka, palang sǝ Dauda, nǝ́ kanì mala Bangŋo mala Ɓakuli a bumi ka, tunǝi ama <Mǝtalem?> Acemǝnana yì Dauda ka bang ama,}}


\par }{\Q \VS{44}{\WJ{<< <Mǝtalabangŋo ne
}}

\par }{\QB {\WJ{Mǝtalem ama:}}

\par }{\Q {\WJ{Do a buam mǝlì,}}

\par }{\QB {\WJ{she ɓǝ̀ ǝn tsǝ́ngŋǝ̀nà}}

\par }{\Q {\WJ{aɓio-amǝbura aɓata}}

\par }{\QB {\WJ{kusǝo ka.>}}\FTNT{§}{{\FR 22:44 }{\FR{22:44
}}{\FT{Ɓalli gbal aɓa:
}}{\XT{Ang 110:1}}{\FT{.}}}


\par }{\MM \VS{45}{\WJ{Sǝ ɓǝ̀ Dauda tunǝ Mezaya ama <Mǝtalem> ngga, palang sǝ Mezaya nǝ̀ pǝlǝ muni?>>}}


\par }{\PP \VS{46}Kǝɓwa gandǝ nyesǝi wi cau ɗàng, sǝ àkǝ̀ pwarinì ka, kǝɓwa nyare ɗì ɗǝm ɗàng.




\par }\Chap{23}{\SH Yesu ɓǝsǝki amǝkani Nggurcau \newline  andǝ amǝ Farisi
\par }
{\R (Markus 12:38-39; Luka 11:43,46; 20:45-47)

\par }{\PP \VerseOne{1}Pǝlǝa Yesu ne aɓwabundǝa andǝ alaggana male cau ama:


\par }{\PI \VS{2}{\WJ{Amalǝm Nggurcau mala Musa andǝ amǝ Farisi ka à ndà kǝ aɓwana mǝnana à ndanǝ rǝcandǝa mala bǝlki aɓwana ɓá Nggurcau mala Musa ka.}}

\VS{3}{\WJ{Ace mani ka wu kpata gìr mana kat à kania wun ngga, ɗǝm ngga wu pak gìr mana à bangga wun ama ɓǝ̀ wu pak ka. Sǝa ma wu kǝa kpata atúró malea ɗang, acemǝnana gìr mana à kǝ kani ka à kǝ pe ɗang.}}


\par }{\PI \VS{4}{\WJ{Pak ka à kǝ yiu nǝ acau mǝkwane sǝ à nǝ̀ tsǝk aɓwana ama ɓǝa pea. Sǝ yia nǝ nggearǝia ka à pà nǝ̀ pak ko mwashat atà mǝno yì agir ka ɗang.}}


\par }{\PI \VS{5}{\WJ{Ko man à kǝ pak le ka à kǝ lǝmdǝki ɓǝ̀ aɓwana sǝni. Pak ka amuna-luru malea mala tsǝk amǝ'mbu-malǝmce mala cau mala Ɓakuli ka à kǝ pea ɓǝa tanggî mala acili aɓwana sǝ à nǝ̀ kùrkia a kundǝmbǝia andǝ amelbuia. Ankonggúr kun adaura malea ka amǝsake na.}}\FTNT{*}{{\FR 23:5 }{\FR{23:5
}}{\FT{Ɓalli gbal aɓa:
}}{\XT{Ɓal 15:38; Nggur 6:8; Mat 6:1}}{\FT{.}}} 
\VS{6}{\WJ{Ɓǝ̀ aɓwana rambǝa a ban pakkiɗire ka à kǝ earce ɓǝà pea wia aban-do mǝɓoarne. Ɓǝ̀ nda aɓa Ndakpapi ka, à earce abuno mǝnana à tsǝia ace aɓwana-mǝgule ka.}}

\VS{7}{\WJ{À earce ɓǝ̀ aɓwana makkiakun nǝ pagulo aɓa limo, sǝ ɓǝa kǝ tunǝia ama, <<Malǝm.>>}}


\par }{\PI \VS{8}{\WJ{Wu kǝa eare ɓǝa tunǝ wun ama <<Malǝm>> ɗang. Wu nda ka amǝ'eamrǝarǝu kat. Malǝm ma'wun ngga nda mwashat ɓǝ̀rɓǝ̀r.}}

\VS{9}{\WJ{Sǝ wu kǝa tunǝ kǝɓwa akani a ɓanza ama <<Tarrú>> ɗang, acemǝnana kǝ Tár wun na mwashat ɓǝ̀rɓǝ̀r a kùli.}}

\VS{10}{\WJ{Sǝ ɓǝa kǝa tunǝ wun gbal ama <<Ɓwamǝgule>> ɗang acemǝnana kǝ ɓwamǝgule ma'wun nda Kǝrǝsti.}}

\VS{11}{\WJ{Ɓwa mǝnana gulo kútì aɓi aɓalǝ wun ngga nda ɓwa mǝnana nǝ̀ duk muna-ɓala ma'wun ngga.}}\FTNT{†}{{\FR 23:11 }{\FR{23:11
}}{\FT{Ɓalli gbal aɓa:
}}{\XT{Mat 20:26,27; Mar 9:35; 10:43,44; Luk 22:26}}{\FT{.}}}

\VS{12}{\WJ{Ɓwa mǝnana gusǝlǝ ɓamúrì ka, à nǝ̀ kyauwiki, sǝ ɓwa mǝnana kyamsǝ ɓamúrì ka à nǝ̀ gusǝlǝi.}}\FTNT{‡}{{\FR 23:12 }{\FR{23:12
}}{\FT{Ɓalli gbal aɓa:
}}{\XT{Luk 14:11; 18:14}}{\FT{.}}}


\par }{\SH Yesu ɓinǝce túró mala \newline  amǝ'kúnɓárína
\par }
{\R (Markus 12:40; Luka 11:39-42,44,52; 20:47)

\par }{\PI \VS{13}{\WJ{Caukwanban nǝ wun amǝ Farisi andǝ amǝkani Nggurcau mala Musa, wun amǝ'kúnɓárína! Wu gìr kun njar kutio a Domurǝm mala kùli arǝ aɓwana. Wun nǝ ɓamur rǝ wun ngga wu kútí ɗang, sǝ aɓwana mǝnana à earce ama à nǝ̀ kútí ka wu earia wia ɗàng.}}

\VS{14}{\WJ{[Caukwanban nǝ wun amǝ Farisi andǝ amǝkani Nggurcau mala Musa, wun amǝ'kúnɓárína! Wu kǝ lǝmdǝ rǝ wun kǝla wu nda ka amǝ'ɓealɓoarne nǝ pakki ahiwi mǝsauwe, sǝ ɓafo ka wu nda mana wu kǝ kùmsǝkun amā-lú wu kǝ liki agirkuma malea arǝ ɓala malea ka. Acemani ka, Ɓakuli nǝ̀ pa wun tanni mana kutibanì ka kǝ̀rkǝ́r.]}}


\par }{\PI \VS{15}{\WJ{Caukwanban nǝ wun amǝ Farisi andǝ amǝkani Nggurcau mala Musa, wun amǝ'kúnɓárína! Wu kǝ twal gya mǝsauwe arǝ anzali andǝ mur anggeamùr ace yinǝ ɓwa mwashat a tanjar ma'wun. Sǝ ɓǝ̀ wu yina nǝi ka pǝlǝa wu nyesǝi duk ɓwa-ká-lubǝsa kútì wun kusǝ ɓari.}}


\par }{\PI \VS{16}{\WJ{Caukwanban nǝ wun, wu nda ka ante mana à kǝ bwalì ante gara ka! Wu kǝ kani aɓwana ama: <<Ɓǝ̀ ɓwa kán nǝ Ndàmǝgule mala Ɓakuli ka, kángìrnî pà nǝ̀ bwali ɗàng; sǝama ɓǝ̀ ɓwa kán nǝ bolo-njengǝlan mana aɓa Ndàmǝgule ka, kángìrnî nǝ̀ bwali.>>}}

\VS{17}{\WJ{Wun agǝm, ante! Bolo-njengǝlan andǝ Ndàmǝgule mǝnana tsǝk bolo-njengǝlan sǝ pak mǝfele ka, mǝyenani kútì ɓi?}}

\VS{18}{\WJ{Nyar ɗǝm ngga wu na ama, <<Ɓǝ̀ ɓwa kán nǝ gyangŋan paɓoro ka kángìrnî pà nǝ̀ bwali ɗàng; sǝ ɓǝ̀ ɓwa kán nǝ ɓoro mana amúr gyangŋan ngga nǝ̀ bwali.>>}} 
\VS{19}{\WJ{Wun ante! Mǝyani gulo kútì ɓi: ɓoro mana amur gyangŋan ngga le, ko gyangŋan mana tsǝk ɓoro sǝ pak mǝfele ka?}}

\VS{20}{\WJ{Ɓwa mana kán nǝ gyangŋan ngga, kánǝna nǝi andǝ gir mana amurí ka.}}

\VS{21}{\WJ{Ɓwa mana kán nǝ Ndàmǝgule mala Ɓakuli ka, kánǝna nǝi andǝ Ɓakuli mana do aɓalǝi ka.}}

\VS{22}{\WJ{Ɓǝ̀ ɓwa kán nǝ kùli ka kánǝna nǝ buno-murǝm mala Ɓakuli andǝ Ɓakuli mana do amur buno-murǝm ngga.}}\FTNT{§}{{\FR 23:22 }{\FR{23:22
}}{\FT{Ɓalli gbal aɓa:
}}{\XT{Isha 66:1; Mat 5:34}}{\FT{.}}}


\par }{\PI \VS{23}{\WJ{Caukwanban nǝ wun amǝ Farisi andǝ amǝkani Nggurcau mala Musa, wun amǝ'kúnɓárína! Wu kǝ pe Ɓakuli gauwe mwashat aɓalǝ agauwe lum mala agir mǝkèke kǝla ambukagir ɓaban ma'wun, sǝ wu būrǝce agir mǝɓoarne mǝnana nggurcau kànì ka, kǝla bang mǝsǝcau, andǝ ɓwamuru, andǝ pak mǝɓoarne. Amǝnia ka à nda ka gir mǝnana ɓoaro ɓǝ̀ wu kǝ pea atārǝia andǝ acilia mǝno ka.}}\FTNT{*}{{\FR 23:23 }{\FR{23:23
}}{\FT{Ɓalli gbal aɓa:
}}{\XT{Pǝris 27:30}}{\FT{.}}}

\VS{24}{\WJ{Wu nda ka ante mana à kǝ bwalì ante gara ka! Wu tsǝk ɓamur rǝ wun wu kǝ kpata amuna nzongcau mala Nggurcau mana à bwal kǝ ban pepè raka, sǝ anzongcau amǝgulke mala Nggurcau ka, wu būrǝcea sǝ wu sǝlǝ ɗang.}}


\par }{\PI \VS{25}{\WJ{Caukwanban nǝ wun amǝ Farisi andǝ amǝkani Nggurcau mala Musa, wun amǝ'kúnɓárína! Wu nda kǝla akwar andǝ atasau mana à lak nzǝmia pepè ka, sǝ ɓalǝ wun ngga lùmsǝ nǝ atúró ɓealɓikea andǝ mɓali.}}

\VS{26}{\WJ{We ntei ɓwa Farisi! Tsǝkiro arǝ gilǝki ɓabumo ɓǝ̀ duk nǝ ɓoarnsari, sǝ aɓwana nǝ̀ sǝn atúró ɓoarna mô, à nǝ̀ earnǝia.}}


\par }{\PI \VS{27}{\WJ{Caukwanban nǝ wun amǝ Farisi andǝ amǝkani Nggurcau mala Musa, wun amǝ'kúnɓárína! Wu nda kǝla aɓembe mana à tasǝ nzǝmia nǝ pyanti mǝpwasǝe ka; à ɓoarsǝna nǝ nza, sǝ ɓalǝia ka lùmsǝ nǝ amú mala alú andǝ agir ɓyakǝno.}}\FTNT{†}{{\FR 23:27 }{\FR{23:27
}}{\FT{Ɓalli gbal aɓa:
}}{\XT{Atúró 23:3}}{\FT{.}}}

\VS{28}{\WJ{Ana gbal, a nza ka, aɓwana kǝ sǝn wun kǝla wu nda ka amǝ'ɓealɓoarna, sǝ a ɓabum wun ngga, wu lùmsǝ nǝ swarkiban andǝ ɓealɓikea.}}


\par }{\SH Yesu na cè tanni mala \newline  amǝ'kúnɓárína
\par }
{\R (Luka 11:47-51)

\par }{\PI \VS{29}{\WJ{Caukwanban nǝ wun amǝ Farisi andǝ amǝkani Nggurcau mala Musa, wun amǝ'kúnɓárína! Wu kǝ ɓak aɓembe mala amǝ'ɓangnǝa mana aká wun wal-luia, sǝ wu kǝ gilǝkice mala amǝ'cauɓoarna mana aká wun wal-luia ka.}}

\VS{30}{\WJ{Sǝ pak ka wu kǝ na ama, <<Ɓǝ̀ sǝm ndanǝ do mala aká sǝm a pwarian ngga, ɓǝ́ pà sǝm nǝ̀ pu nzǝm gir mǝnana aká sǝm pakkì amǝ'ɓangnǝa, à wal-luia ka ɗàng.>>}}

\VS{31}{\WJ{Bangŋe ma'wun mǝnana ana ka lǝmdǝ ama wu nda ka amǝkau mala aɓwana mǝnana à wal amǝ'ɓangnǝa ka.}}

\VS{32}{\WJ{Wu lidǝmba wu masǝlǝ kun cauɓikea mana aká wun tite ka!}}


\par }{\PI \VS{33}{\WJ{Wun an'yau, wun amuna baffu! Lang sǝ wun nǝ̀ apî ɓashi ká lú-bǝsa?}}\FTNT{‡}{{\FR 23:33 }{\FR{23:33
}}{\FT{Ɓalli gbal aɓa:
}}{\XT{Mat 3:7; 12:34; Luk 3:7}}{\FT{.}}}

\VS{34}{\WJ{Acemani ka, mǝ ndo mǝ nǝ tura wun ban nǝ amǝ'ɓangnǝa, andǝ amǝ'sǝlǝe, andǝ amǝkànìgìr. Aɓea ateà ka wun nǝ̀ walia, wun nǝ̀ gbàllia a nggun; sǝ acilia ka wun nǝ̀ koea aɓalǝ andakpapi sǝ wun nǝ̀ pǝrtea arǝ alá, wun nǝ̀ pea wia tanni.}}

\VS{35}{\WJ{Acemani ka, tangnakusǝu mǝɓane ace sukki nkila mala amǝ'ɓealɓoarna kat mana à walia a ɓanza ka, nǝ̀ nyare amur wun, tite arǝ Habila yí bwal ban Zakariya, muna mala Berikiya, mana wu wali a nre ban mǝfele andǝ gyangŋan ngga.}}\FTNT{§}{{\FR 23:35 }{\FR{23:35
}}{\FT{Ɓalli gbal aɓa:
}}{\XT{Tite 4:8; 2Kpa 24:20-22}}{\FT{.}}}

\VS{36}{\WJ{Mǝsǝcau, amǝnia yì atanni kat ka, à nǝ̀ kum aɓwana mana a nza man ngga.}}


\par }{\SH Yesu keban amur amǝ Urǝshalima
\par }
{\R (Luka 13:34-35)

\par }{\PI \VS{37}{\WJ{Oi amǝ Urǝshalima, amǝ Urǝshalima, wun amǝ'wal-lú amǝ'ɓangnǝa mala Ɓakuli, wun amǝ'ɓukki aɓwana mǝnana Ɓakuli túriá a ban wun ngga. Kusǝ shen Mǝ nda arǝ earce mǝ mǝn abuam amur wun kǝla mǝnana nggǔ kǝ mǝngi ankpamtari amur amuni ka, sǝ wu ginǝ nkang!}}

\VS{38}{\WJ{Adyan ngga, Ndàmǝgule ma'wun ngga à ginǝkina wuni, uena atàrǝì.}}\FTNT{*}{{\FR 23:38 }{\FR{23:38
}}{\FT{Ɓalli gbal aɓa:
}}{\XT{Ir 22:5}}{\FT{.}}}

\VS{39}{\WJ{Ən nggǝ na wun, twal a yalung ngga pa wu nǝ̀ sǝn mǝsǝam ɗǝm ɗàng, she pwari mǝnana wun nǝ̀ na ama,}}

\par }{\Q {\WJ{<<Tsǝkbu mala Ɓakuli na}}

\par }{\QB {\WJ{amur yì ɓwa mǝnana}}

\par }{\Q {\WJ{kǝ yiu aɓa lullǝ}}

\par }{\QB {\WJ{Mǝtalabangŋo ka.>>}}\FTNT{†}{{\FR 23:39 }{\FR{23:39
}}{\FT{Ɓalli gbal aɓa:
}}{\XT{Ang 118:26}}{\FT{.}}}




\par }\Chap{24}{\SH Yesu nacau amur masǝlǝata ɓanza
\par }
{\R (Markus 13:1-13; Luka 21:5-19)

\par }{\PP \VerseOne{1}Lang Yesu nyìngŋǝ̀nà ɓá Ndàmǝgule mala Ɓakuli sǝ nda ban o ka, alaggana male yiu a baní sǝ à ne wi ama ɓǝ̀ sǝn a'ulang aɓah mala Ndàmǝgule mala Ɓakuli.


\par }{\PP \VS{2}Pǝlǝa nea wia ama,
{\WJ{<<Wu sǝn aɓah mǝnia ka re? Ən nggǝ na wun mǝsǝcau à nǝ̀ yia arkia à nǝ̀ sukkia a nzali, kǝ tali pa nǝ̀ ueo aban came amur ɓi ɗang.>>}}


\par }{\PP \VS{3}Nǝ nzǝ́mò ka Yesu yì do amur Nkono mala anggun Olif. Alaggana male yiu a baní nǝmurǝì sǝ à ne wi ama, <<Sǝm ama wu bangga sǝm, a ya pwari sǝ agir mǝnia ka nǝ̀ yia pa, sǝ mana nda gìr mǝnana nǝ̀ lǝmdǝ yiu mo andǝ masǝlǝata ɓanza ka?>>


\par }{\PP \VS{4}Yesu pǝlǝia wia ama:

\par }{\PI {\WJ{Wu tsǝkir wun, wu kǝa eare ɓǝ̀ kǝɓwa ɓosǝki wun ɗang.}}

\VS{5}{\WJ{Acemǝnana aɓwana pas nǝ̀ nggá yiu aɓa lullǝam à nǝ̀ na ama à nda ka Kǝrǝsti, sǝ à nǝ̀ ɓosǝki aɓwana pas.}}


\par }{\PI \VS{6}{\WJ{Wu nǝ̀ ok ce a'lwa andǝ gǝshi a'lwa, cala ɓangciu pakka wun ɗàng. Amǝnia yì agir ka à nǝ̀ yia pa púp, sǝ masǝlǝata ɓanza ka nda più.}}

\VS{7}{\WJ{Nzali nǝ ká lwa arǝ ɓe nzali. Murǝm nǝ̀ ká lwa arǝ ɓe murǝm. Nzala, andǝ akwánó twàl-là, andǝ dǝurǝo mala nzali nǝ pa arǝ aban ɗàngɗáng aɓa ɓanza.}}

\VS{8}{\WJ{Amǝnia yì agir kat ka à nda ka tita tanni mǝnana kǝ yiu ka.}}


\par }{\PI \VS{9}{\WJ{À nǝ̀ yia bwalki wun, à nǝ̀ ká nǝ wun a ban aɓwana mǝnana à nǝ̀ pa wun tanni sǝ à nǝ̀ wal-lú wun ngga. Aɓwana arǝ anzali kat à nǝ̀ ɓinǝ mǝsǝ wun acemǝnana wu nda ka amǝ kpatam ngga.}}

\VS{10}{\WJ{Aɓalǝ amǝno yì apwari ka aɓwana pas nǝ̀ nying paɓamuru malea arǝàm, à nǝ̀ oasǝkimúr rǝarǝia sǝ à nǝ̀ ɓinǝmǝsǝ rǝarǝia.}}

\VS{11}{\WJ{Amǝ'ɓangnǝa mǝ'nyirì pas nǝ̀ yia puro à nǝ̀ ɓosǝki aɓwana pas.}}

\VS{12}{\WJ{Sǝ acemǝnana ɓealɓikea nǝ̀ yia làkkì ka, earcearǝu mala bangula aɓwana arǝarǝia ka nǝ̀ amsǝa,}}

\VS{13}{\WJ{sǝama ɓwa mǝnana cam kàngkàng aɓa paɓamuru aban ká masǝlǝate ka, nǝ̀ àwá.}}

\VS{14}{\WJ{Sǝ mǝnia yì Cau Amsǝban}}\FTNT{*}{{\FR 24:14 }{\FR{24:14
}}{\FQ{Cau Amsǝban
}}{\FT{ko Bǝsa Cau Mǝɓoarne}}}{\WJ{mala Domurǝm mala kùli ka, à nǝ̀ hamnǝi aɓa ɓanza kat ace mǝnana aɓwana arǝ anzali kat ɓǝa o. A nzǝm mǝno ka sǝ masǝlǝata ɓanza nǝ̀ yiu.}}


\par }{\PI \VS{15}{\WJ{Wu nǝ̀ yia sǝn yì <<Gìr ɓeami mǝnana kǝ tsǝa Ɓakuli nǝ̀ nying ban-do male aɓalǝ aɓwana,>>}}\FTNT{†}{{\FR 24:15 }{\FR{24:15
}}{\FT{Ɓalli gbal aɓa:
}}{\XT{Dan 9:27; 11:31; 12:11}}{\FT{.}}}{\WJ{mana Daniyel mǝɓangnǝa mala Ɓakuli bang ce, camǝna a ban mǝfele aɓa Ndàmǝgule mala Ɓakuli. Sǝ ɓǝ̀ wu sǝnǝni ka, ɓwa mǝnana kǝ ɓal mǝnia yì cau ka ɓǝ̀ súrǝ̀ ɓālǝi.}}

\VS{16}{\WJ{Sǝ aɓwana mǝnana a nzali Yahudi ka ɓǝà ɓangŋa ɓǝà o aɓalǝ ankono.}}

\VS{17}{\WJ{Ɓwa mǝnana nda amur kurǝm ngga ɓǝ̀ kǝa na ama nǝ̀ sulǝo nǝ̀ twal kǝgìr a ɓala ɗàng.}}

\VS{18}{\WJ{Ɓwa mǝnana nda a ɓaban ngga ɓǝ̀ kǝa na ama nǝ̀ nyare nǝ̀ nggá twal daura male ɗàng.}}

\VS{19}{\WJ{Aɓalǝ amǝno yì apwari ka nǝ̀ duk gir ɓangciu kǝ̀rkǝ́r nǝ amǝ'munabum andǝ amǝ'nggeamur!}}

\VS{20}{\WJ{Wu zǝmba ɓǝ̀ ɓangŋa ma'wun ɓǝ̀ kǝa pa a kunɗwal ko a pwari Sabbat ɗàng.}}

\VS{21}{\WJ{Acemǝnana nggea tanni mǝgule nǝ̀ lo, mǝnana a puro mala ɓanza yi bwal ado ka, à malaká sǝn ulang yì ɗàng, sǝ à nzǝmi ka à pà nǝ̀ sǝn ulang yì ɗǝm ɗàng.}}

\VS{22}{\WJ{Yàle ɓǝ̀ Ɓakuli amsǝ ma anonggio mala tanni mǝno raka, kǝɓwa pà kàm nǝ̀ au ɗàng, sǝama ace aɓwana mǝnana Ɓakuli tarkia ka nǝ̀ amsǝ anonggio mǝno.}}


\par }{\PI \VS{23}{\WJ{Ɓǝ̀ kǝɓwa puro sǝ na wun ama, <<Kǝrǝsti nia ka,>> ko <<Ndako ka,>> wu kǝa eare ama mǝsǝcau na ɗang.}}

\VS{24}{\WJ{Acemǝnana akǝrǝsti mǝ'nyirì andǝ amǝ'ɓangnǝa mǝ'nyirì à nǝ̀ puro sǝ à nǝ̀ pakki agir-lǝmdǝa mǝgulke andǝ agir-ndali ace swarki aɓwana, yàle ɓǝà nǝ̀ gandǝi ka, nggearǝ aɓwana mǝnana Ɓakuli tarkia ka, à nǝ̀ ɓosǝkia.}}

\VS{25}{\WJ{Wu tsǝkir wun, ǝn gbara ǝn bangŋǝna wun adyan.}}


\par }{\PI \VS{26}{\WJ{Ɓǝ̀ kǝɓwa na wun ama, <<Wu sǝni, Kǝrǝsti ndako a ɓabondo ka,>> ce wu kyan ɗang; ko ɓǝà na ama, <<Ndya sǝmbǝrǝa a ɓakurǝm ngga,>> wu kǝa earnǝi ɗang.}}

\VS{27}{\WJ{Yiu mala Muna mala Ɓwa ka nǝ̀ pa kǝla mǝnana tǎlaban kǝ li'nzama nǝ takuli sǝ aɓwana a njar-nzali kǝ sǝni ka.}}

\VS{28}{\WJ{Ban mǝnana lugir nong kam ngga, abanì sǝ adǝkǝlaki nǝ̀ rambǝa.}}


\par }{\SH Nyare mala Muna mala Ɓwa
\par }
{\R (Markus 13:24-27; Luka 21:25-28)

\par }{\PI \VS{29}{\WJ{Tù àkǝ̀ nzǝm tanni mǝnana aɓalǝ amǝno yì anonggio ka,}}

\par }{\Q {\WJ{<<Pǝndǝa nǝ̀ gìr}}

\par }{\Q {\WJ{ɓamǝsǝ pwari,}}

\par }{\QB {\WJ{sǝ zongŋo ka}}

\par }{\QB {\WJ{pà nǝ̀ ta ɗǝm ɗàng;}}

\par }{\Q {\WJ{anlero nǝ̀ purî kùli}}

\par }{\Q {\WJ{à nǝ̀ kpa,}}

\par }{\QB {\WJ{sǝ arǝcandǝa mǝnana
}}

\par }{\Q {\WJ{a bumkuli ka
}}

\par }{\QB {\WJ{à nǝ̀ dǝurǝkio.>>}}\FTNT{‡}{{\FR 24:29 }{\FR{24:29
}}{\FT{Ɓalli gbal aɓa:
}}{\XT{Isha 13:10; 34:4; Jol 2:10,15,31; Ezǝk 32:7; Sǝn 6:12,13}}{\FT{.}}}


\par }{\PI \VS{30}{\WJ{Sǝ anggo ka, gìr mǝnana nǝ̀ lǝmdǝ ama Muna mala Ɓwa na kǝ yiu ka nǝ̀ pusǝrǝi a kùli. Ɓwabunda man kat a ɓanza ka nǝ̀ ɓua. À nǝ̀ sǝn Muna mala Ɓwa aban yiu aɓalǝ apǝrɓang a bumkuli, nǝ rǝcandǝa andǝ ɓoarɓwa mǝgule}}.

\VS{31}{\WJ{Sǝ nǝ̀ tasǝ amǝturonjar male nǝ tunǝban gi njawe mǝgule, à nǝ̀ dapikia aɓwana male mǝnana à tarkia ka arǝ aban kat aɓa ɓanza.}}


\par }{\SH Yesu Kànìgìr nǝ nggun vwari
\par }
{\R (Markus 13:28-31; Luka 21:29-33)

\par }{\PI \VS{32}{\WJ{Wu kànì mǝnia yì gìr ka arǝ nggun vwari; ɓǝ̀ tinata to sǝ nda ban pusǝ mbui ka, wu sǝlǝ ama mbulo gbashina.}}

\VS{33}{\WJ{Ana gbal, ɓǝ̀ wu sǝna amǝnia yì agir ka, wu sǝlǝ ama pwari gbashina, nda kun ɓala tù.}}

\VS{34}{\WJ{Ɓafo, ǝn nggǝ bangga wun, nza man pa nǝ̀ kútí ɓà ɗàng she ɓǝ̀ amǝnia yì agir ka à pàngŋǝ̀nà ka.}}

\VS{35}{\WJ{Agir mǝnana a bumkuli andǝa mǝnana a nzali ka teà nǝ̀ malâ, sǝ cau mem ngga tè pà nǝ̀ mal ɗang.}}


\par }{\SH Kǝ ɓwa súrǝ̀ nongŋo \newline  andǝ bu-pwari ɗang
\par }
{\R (Markus 13:32-37; Luka 17:26-30,34-36)

\par }{\PI \VS{36}{\WJ{Kǝ ɓwa súrǝ̀ pwari ko bu-pwari mǝnana Muna mala Ɓwa nǝ̀ yiu nǝi ka ɗàng. Amǝturonjar mǝnana a kùli ka à súrǝì ɗàng, ko nggearǝ Muna mala Ɓakuli ka súrǝì ɗàng, she kǝ Ɓakuli nǝmurǝì.}}

\VS{37}{\WJ{Kǝla mǝnana yi pa a nza mala Nuhu ka, anggo sǝ yiu mala Muna mala Ɓwa nǝ̀ pa.}}

\VS{38}{\WJ{A nza mǝnana mùr-gùla malaká yiu peatu raka, ɓwapǝndǝa kǝ lili, kǝ nu, sǝ à kǝ al rǝarǝia, yi bwal pwari kutio mala Nuhu aɓa nggea-waru.}}

\VS{39}{\WJ{À sǝlǝ ama ɓè kǝgìr nǝ̀ yia kumia ɗàng, kara mùr-gùla yi pwania kat. Anggo sǝ yiu mala Muna mala Ɓwa nǝ̀ pa.}}


\par }{\PI \VS{40}{\WJ{A pwari mǝno ka, à nǝ̀ kum aburana ɓari atārǝia a ɓaban; à nǝ̀ twal mwashat, à nǝ̀ ɗeki ɓè.}}

\VS{41}{\WJ{À nǝ̀ kum amamǝna ɓari amur tali aban gogô, à nǝ̀ twal man mwashat ka, à nǝ̀ nying ɓè.}}


\par }{\PI \VS{42}{\WJ{Ace mani ka, wu tsǝkir wun acemǝnana wu súrǝ̀ pwari mǝnana Mǝtala wun nǝ̀ yiu nǝi ka ɗàng.}}

\VS{43}{\WJ{Sǝ wu sǝlǝ ama, ɓǝ̀ mǝtala-ɓala súrǝ̀ bu dù mǝnana mǝn'í nǝ̀ yiu nǝi ka, nǝ̀ dum nǝ mǝsǝì, pà nǝ̀ eare ɓǝà yi ɓun kunɓala male ɗàng.}}

\VS{44}{\WJ{Anggo gbal wu dum nǝ gilǝrǝu, acemǝnana Muna mala Ɓwa nǝ̀ yiu a bu-pwari mǝnana wu pak ɗenyicau mala yiu male raka.}}


\par }{\SH Guro mǝ'mǝsǝcau nì andǝ \newline  mana pànǝ mǝsǝcau raka
\par }
{\R (Luka 12:35-48)

\par }{\PI \VS{45}{\WJ{Yana ɓwe nda guro mǝ'mǝsǝcau nì andǝ mǝ'sǝlǝe mǝnana mǝtala-ɓala male twali tsǝì amur acili aguro, ɓǝ̀ kǝ pea wia girlina a bu-pwari mǝnana kasǝ ka?}}

\VS{46}{\WJ{Mǝnia yì guro ka ban nǝ ɓoari wi mǝnana ɓǝ̀ mǝtala ɓala male nyare yi kumi nǝ̀ nggǝ pak túrè ka.}}

\VS{47}{\WJ{Mǝsǝcau ǝn nggǝ bangga wun, nǝ̀ yia tsǝì ɓǝ̀ kǝ ɗenyi nǝ kume male kat.}}

\VS{48}{\WJ{Sǝ ɓǝ̀ guro mǝno ka mǝɓealɓikea na, sǝ ne ɓamúrì ama, <<Mǝtala-ɓala mem pà nǝ̀ yiu tù ɗàng.>>}}

\VS{49}{\WJ{Sǝ tita kwaki aɓi aguro sǝ kutia li andǝ nuki agir atà amǝwalo mba ka,}}

\VS{50}{\WJ{mǝtala-ɓala mala mǝno yì guro ka nǝ̀ yiu a pwari mǝnana tsǝk ɓālǝi raka, a bu-pwari mǝnana pànǝ sǝlǝ raka.}}

\VS{51}{\WJ{Nǝ̀ yia koè nǝ̀ kasǝki wi anpenye, sǝ nǝ̀ ramte atà amǝ'kúnɓárína, abanì sǝ à nǝ̀ nggǝ ɓua à nǝ̀ nggǝ nǝmggi munabuia.}}




\par }\Chap{25}{\SH Kanicau arǝ ansarina lum
\par }
{\PI \VerseOne{1}{\WJ{A bàkú mǝno ka à nǝ̀ kànì Domurǝm mala kùli arǝ ansarina lum mǝnana à twal apitǝla malea sǝ à puro à nǝ̀ ká kúllímúr bura-māfela ka.}}\FTNT{*}{{\FR 25:1 }{\FR{25:1
}}{\FT{Ɓalli gbal aɓa:
}}{\XT{Luk 12:35}}{\FT{.}}}

\VS{2}{\WJ{Aman tongno ateà ka à kwar ɗang, sǝ aman tongno ka à kwaro.}}

\VS{3}{\WJ{Aman à kwar raka à twal apitǝla malea sǝ à twal ɓè mùrú a buià ɗàng.}}

\VS{4}{\WJ{Sǝ aman à kwar ka à twal apitǝla malea andǝ mùrú arǝ adú a buià.}}


\par }{\PI \VS{5}{\WJ{Bura-māfela ka banì sauwa yiu tù ɗàng, nda ntulo aki ansarina man gandǝa à koa ntulo kat.}}


\par }{\PI \VS{6}{\WJ{Nǝ ɓá dù ka à ok tunǝban ama, <<Bura-māfela ndya kǝ yiu ka! Wu puro, wu yi kullì!>>}}


\par }{\PI \VS{7}{\WJ{Pǝlǝa ansarina mǝnia lo kat sǝ à kùtí a gilǝki apitǝla malea.}}

\VS{8}{\WJ{Ansarina mana à kwar raka à banggi aman à kwar ka ama, <<Wu ɗàrǝa sǝm mùrú ma'wun; apitǝla ma'sǝm ndya à kǝ wu ka.>>}}


\par }{\PI \VS{9}{\WJ{Pǝlǝa amǝkware earia wia ama, <<Awo, mùrú ka pà nǝ̀ karǝ sǝm sǝnǝa wun ɗàng. Ndikǝna wu kya ban amǝme wu kúr ma'wun.>>}}


\par }{\PI \VS{10}{\WJ{Lang à nda njar aban ká kúr mùrú ka, bura-māfela yi tusǝo. Ansarina mana à do aɓa gilǝrǝu ka à kutio atà bura-māfela a ban li girlina isǝban. Pǝlǝa à gir kunɓala.}}


\par }{\PI \VS{11}{\WJ{Zuku ka acili ansarina nyarǝna. À wal kunɓala sǝ à loasǝ già à na ama, <<Ɓwamǝgule! Ɓwamǝgule! Mǝnba sǝm kunɓala!>>}}


\par }{\PI \VS{12}{\WJ{Bura-māfela earia wia ama, <<Ɓafo, ǝn súrǝ̀ wun ɗàng.>>}}\FTNT{†}{{\FR 25:12 }{\FR{25:12
}}{\FT{Ɓalli gbal aɓa:
}}{\XT{Luk 13:25}}{\FT{.}}}


\par }{\PI \VS{13}Pǝlǝa Yesu masǝlǝ cau ama:
{\WJ{Ace mǝnana ɓǝ̀ mǝnia ɓǝ̀ kǝa kum wun raka, wu do aɓa tsǝk mǝsǝ wun, acemǝnana wu súrǝ̀ pwari ko bu-pwari mala yiu mem ɗàng.}}


\par }{\SH Kanicau arǝ amǝ'túró-ɓala tàrú
\par }
{\PI \VS{14}{\WJ{Sǝ ɗǝm ngga Domurǝm mala kùli ka nǝ̀ yia pa kǝla ɓeɓwa mana lo nǝ̀ oa bǝri ka, tunǝ amǝ'túró-ɓala male sǝ nyinggia wia agirkuma male a buià.}}\FTNT{‡}{{\FR 25:14 }{\FR{25:14
}}{\FT{Ɓalli gbal aɓa:
}}{\XT{Luk 19:11-27}}{\FT{.}}}

\VS{15}{\WJ{Man mwashat atà amǝ'túró-ɓala male ka pe wi luru mǝsǝboalo tongno, sǝ ɓè ka pe wi luru ɓari, sǝ ɓè man ngga pe wi luru mwashat. Kārǝí arǝ rǝcandǝa mana sǝni ko yana ateà nǝ̀ gandǝ pak nǝ boale ka. Pǝlǝa bwal njar o.
}}

\VS{16}{\WJ{Mǝtúró-ɓala mǝnana à pe wi luru mǝsǝboalo tongno ka wario kya nggāliki nǝi, pǝlǝa kum mùr luru tongno amur amǝno.
}}

\VS{17}{\WJ{Mǝtúró-ɓala mǝnana ak luru mǝsǝboalo ɓari ka wari gbal kya kum mùr luru ɓari amur amǝno.
}}

\VS{18}{\WJ{Mala mǝnia yì mǝtúró-ɓala ak luru mǝsǝboalo mwashat ka, puro o kya tǝm nzali, sǝmbǝrǝ boalo mala mǝtala-ɓala male kàm.}}


\par }{\PI \VS{19}{\WJ{Ɓwamǝgule mala amuna-ɓala ka banì sauwa a bǝri, sǝ kya nyare yi kúti a bǝlta kusǝ gìr mana amǝ'túró-ɓala mǝno pang nǝ aboalo male mana a buià ka.}}

\VS{20}{\WJ{Ɓwabura mana à pe wi luru mǝsǝboalo tongno ka yiu nǝ aɓea aluru tongno mana kumô amur amǝno ka. Bang ama, <<Ɓwamǝgule, a pam luru mǝsǝboalo tongno, sǝ ǝn nggāliki nǝi. Sǝni, ndya ǝn kum aɓea tongno amur amǝno ka.>>}}


\par }{\PI \VS{21}{\WJ{Ɓwamǝgule male ne wi ama, <<À pángŋǝ̀nà pepè, a nda mǝtúró-ɓala mǝɓoarne andǝ mǝ'mǝsǝcau nì! A lǝmdǝ mǝsǝcau arǝ agir bǝti. Mǝ nǝ nyinggo agir pas a buò. Yiu li banɓoarnado mala mǝtala-ɓala mò!>>}}


\par }{\PI \VS{22}{\WJ{Ɓwabura mǝnana à pè wi luru mǝsǝboalo ɓari ka yiu gbal sǝ na ama, <<Ɓwamǝgule, a pam luru mǝsǝboalo ɓari. Sǝni, ndya ǝn kum mùr luru ɓari amur amǝno a pam ngga.>>}}


\par }{\PI \VS{23}{\WJ{Ɓwamǝgule male ne wi ama, <<A pángŋǝ̀nà pepè, a nda mǝtúró-ɓala mǝɓoarne andǝ mǝ'mǝsǝcau nì! A lǝmdǝ mǝsǝcau arǝ agir bǝti. Mǝ nǝ nyinggo agir pas a buò. Yiu li banɓoarnado mala mǝtala-ɓala mò!>>}}


\par }{\PI \VS{24}{\WJ{Mǝtúró-ɓala mana ak luru mǝsǝboalo mwashat ka yiu sǝ na ama, <<Ɓwamǝgule, ǝn súrǝ̀o. We ka, a nda ɓwa mǝkwane kǝ̀rkǝ́r. A kǝ cancane a ban mǝnana we ka a ɓeal kam raka, a kǝ ramgya a ban mǝnana we ka a kwak mǝsǝɓeale kam raka.}}

\VS{25}{\WJ{Ɓangciu pakkam nda ǝn kya sǝmbǝrǝ boalo mô a nzali ka. Sǝni, ndya ka, ak gìr mò.>>}}


\par }{\PI \VS{26}{\WJ{Mǝtala-ɓala male eari wi ama, <<We mǝtúró mǝɓealɓike, mǝnkundǝr nì! A sǝlǝna she ama ǝn nggǝ cancane a ban mǝnana ǝn ɓeal kam raka, sǝ ǝn nggǝ ramgya a ban mǝnana ǝn kwak mǝsǝɓeale kam raka?}}

\VS{27}{\WJ{Sǝ ɓǝ̀ nda anggo ka, ɓoaro male ka a tsǝ́ngŋǝ̀nà boalo mem a ban amǝbanki, sǝ nyare mem kǝla man ngga ɓǝ ǝn kumǝna boalo mem nǝ múr amurí.>>}}


\par }{\PI \VS{28}{\WJ{Pǝlǝa mǝtala-ɓala bang ama, <<Wu ak luru mǝsǝboalo mǝno ka arǝì, wu pè ɓwa mǝnana ndanǝ aluru lum ngga.}}

\VS{29}{\WJ{Ɓwa mana ndanǝi ka à nǝ̀ tsǝki wi ɓè amurí, sǝ nǝ̀ kum kpǝm. Sǝ ɓwa mana pànǝi raka, nggearǝ mǝnana a buì bǝti ka à nǝ̀ é arǝì.}}\FTNT{§}{{\FR 25:29 }{\FR{25:29
}}{\FT{Ɓalli gbal aɓa:
}}{\XT{Mat 13:12; Mar 4:25; Luk 8:18}}{\FT{.}}}

\VS{30}{\WJ{Sǝ wu ramta mǝnia yì mǝtúró-ɓala mǝɓane ka a nza aɓa pǝndǝa, a ban mana nǝ̀ nggá ɓua sǝ nǝ̀ nggǝ nǝmggi amunabuì ka.>>}}\FTNT{*}{{\FR 25:30 }{\FR{25:30
}}{\FT{Ɓalli gbal aɓa:
}}{\XT{Mat 8:12; 22:13; Luk 13:28}}{\FT{.}}}


\par }{\SH Masǝlǝata Ɓashi
\par }
{\PI \VS{31}{\WJ{A pwari mana Muna mala Ɓwa nǝ̀ yiu aɓa gulo male, andǝ amǝturonjar kat atè ka, nǝ̀ yia do amur buno-murǝm male.}}\FTNT{†}{{\FR 25:31 }{\FR{25:31
}}{\FT{Ɓalli gbal aɓa:
}}{\XT{Mat 16:27; 19:28}}{\FT{.}}}

\VS{32}{\WJ{Ɓwapǝndǝa man kat a ɓanza ka nǝ̀ ramba a ɓadǝmbi, sǝ nǝ̀ gau aɓwana aɓalǝ aɓwana kǝla mana yalgir kǝ gau anzur aɓalǝ ambul-pǝndǝa ka.}}

\VS{33}{\WJ{Nǝ̀ tsǝk anzur atà buì mǝlì, sǝ ambul-pǝndǝa ka atà buì mǝ'nggare.}}


\par }{\PI \VS{34}{\WJ{Sǝ Murǝm nǝ̀ ne aman a buì mǝlì ka ama, <<Wu yiu, wun aɓwana mana tsǝkbu mala Tárrám nda múr wun ngga. Wu yi ak Domurǝm mana à gilǝki ace wun pur a tita ɓanza ka.}}

\VS{35}{\WJ{Acemǝnana nzala walam, wu pam girlina. Mǝsamur walam, wu pam mùr-nùná. Mǝ nda bǝri, wu em a ɓala.}}

\VS{36}{\WJ{Mǝ ndanǝ ɓatam, wu pam agir-nggūrǝu. Mǝ nda aɓa rǝkwana, wu tsǝkiram. Mǝ nda aɓa ndàkurban, wu yiua makkam kûn.>>}}


\par }{\PI \VS{37}{\WJ{Sǝ amǝ'ɓealɓoarna nǝ̀ eari wi ama, <<Mǝtalabangŋo, a ya pwari sǝ sǝm sǝno nǝ nzala sǝ sǝm po girlina, ko nǝ mǝsamur sǝ sǝm po mùr-nùná?}}

\VS{38}{\WJ{A ya pwari sǝ sǝm kumǒ a nda bǝri sǝ sǝm yinǝǒ a ɓala, ko nǝ ɓato sǝ sǝm po agir-nggūrǝu?}}

\VS{39}{\WJ{A ya pwari sǝ sǝm kumǒ nǝ rǝkwana ko aɓa ndàkurban sǝ sǝm yiua sǝno?>>}}


\par }{\PI \VS{40}{\WJ{Pǝlǝa Murǝm nǝ̀ nyesǝia wia ama, <<Ɓafo, ǝn nggǝ bangga wun, gìr mana kat wu pakki mwashat atà aɓwana mem, ko nggearǝ mǝnana à kǝ sǝni nda ɓwa mǝkyauwe mala aɓî ka, Mǝ nda wu pakkam ngga.>>}}


\par }{\PI \VS{41}{\WJ{Pǝlǝa nǝ̀ ne aɓwana mana a buì mǝ'nggare ka ama, <<Wu upi banam, wun mǝnana Ɓakuli su wun ngga! Wu kya ɓá bǝsa mǝnana li male pà nǝ̀ mal raka, mǝnana à pè ace Shetan andǝ amǝturonjar male ka.}}

\VS{42}{\WJ{Acemǝnana nzala walam, wu pam girlina ɗang. Mǝsamur walam, wu pam mùr-nùná ɗang.}}

\VS{43}{\WJ{Mǝ nda bǝri, wu em a ɓala ɗàng. Mǝ ndanǝ ɓatam, wu pam agir-nggūrǝu ɗang. Mǝ nda aɓa rǝkwana, ɗǝm ngga mǝ nda aɓa ndàkurban, wu yi makkam kún ɗang.>>}}


\par }{\PI \VS{44}{\WJ{Sǝ yia gbal ka à nǝ̀ ear ama, <<Mǝtalabangŋo, a ya pwari sǝ sǝm kumǒ aɓa nzala, ko aɓa mǝsamur, ko a nda bǝri, ko a ndanǝ ɓato, ko a nda aɓa rǝkwana, ko aɓa ndàkurban, sǝ sǝm ginǝ ɗenyi nǝ we?>>}}


\par }{\PI \VS{45}{\WJ{Yì ka, nǝ̀ earia wia ama, <<Ɓafo, ǝn nggǝ bangga wun, gìr mana kat wu ginǝ pakki mwashat atà aɓwana mem, ko nggearǝ mǝnana à kǝ sǝni nda ɓwa mǝkyauwe mala aɓî ka, Mǝ nda wu ginǝ pakkam ngga.>>}}


\par }{\PI \VS{46}{\WJ{Pǝlǝa amǝnia ka à nǝ̀ tasǝia ɓǝà kùtí aɓa tanni mana málá male pà kàm raka, sǝ amǝ'cauɓoarna ka à nǝ̀ kùtí aɓa yilǝmu mana masǝlǝate pà kàm raka.}}\FTNT{‡}{{\FR 25:46 }{\FR{25:46
}}{\FT{Ɓalli gbal aɓa:
}}{\XT{Dan 12:2}}{\FT{.}}}




\par }\Chap{26}{\SH Aɓwana-mǝgule dapi \newline  kunarǝia à nǝ̀ wal Yesu
\par }
{\R (Markus 14:1-2; Luka 22:1-2; Yohana 11:45-53)

\par }{\PP \VerseOne{1}Lang Yesu malǝna banggi aɓwana amǝnia yì acau kat ka, pǝlǝa ne alaggana male ama,

\VS{2}{\WJ{<<Wu sǝlǝna ama ueo nongŋo ɓari sǝ Lamsan Yàlîmurû nǝ̀ tite. Aɓalǝ amǝno yì apwari mala Lamsan ngga sǝ ɓeɓwa nǝ̀ nggá mak Muna mala Ɓwa, a bu aɓi-mǝbura, sǝ à nǝ̀ nggá gbàllì a nggun-gangndǝi.>>}}\FTNT{*}{{\FR 26:2 }{\FR{26:2
}}{\FT{Ɓalli gbal aɓa:
}}{\XT{Pur 12:1-27}}{\FT{.}}}


\par }{\PP \VS{3}A bàkú mǝno ka agbani pǝris andǝ aɓwana-mǝgule mala amǝ Yahudi yi rambǝa a palta mala pǝris mǝgule mana à tunǝki ama Kayafas ka,

\VS{4}sǝ à kurkunarǝia ama à nǝ̀ bwal Yesu a sǝmbǝrǝa à nǝ̀ wal-luí.

\VS{5}Pǝlǝa à nea rǝia ama, <<Ɓǝ̀ sǝm ká pak gìr man a pwari Lamsan Yàlîmurû ɗang, ɓǝ̀ sǝm pa anggo ka aɓwana nǝ̀ loasǝ munǝo a la.>>


\par }{\SH Ɓè ɓwama soapi Yesu \newline  mùrú amurí
\par }
{\R (Markus 14:3-9; Yohana 12:1-8)

\par }{\PP \VS{6}Aɓa mǝno anggo ka Yesu na a Betani a ɓala mala mǝdakali man yì Shiman ngga.

\VS{7}Dumǝna aban lili, pǝlǝa ɓè ɓwama yiu a baní nǝ mùrú mǝ'rǝmɓoarne, mana boale pa bǝti raka, aɓa muna-du mǝnana à ɓè nǝ ɓekǝ tali mana à tunǝki ama alabasta ka, yi solǝì Yesu a ɓamúrí.


\par }{\PP \VS{8}Lang alaggana mala Yesu sǝn mǝnia yì gìr ka bumia kiɗiki, à na ama, <<Palang sǝ ɓwama man kiɗiki mùrú man ani?

\VS{9}Ɓoaro male ka ɓǝ́ à mangŋǝ́nì amur boalo mǝgule, sǝ boale ka à nǝ̀ pè amǝ'tǝ̀r.>>


\par }{\PP \VS{10}Yesu sǝlǝnia cau mǝno kat pǝlǝa nea wia ama:

\par }{\PI {\WJ{Palang sǝ wu kǝ zurǝi bum ɓwama man? Yì ka, pàngŋǝ́nàm gìr mana mǝɓoarne na ka.}}

\VS{11}{\WJ{Wu nda atarǝ wun wunǝ amǝ'tǝ̀r ko a ya pwari ka, sǝ mim ngga pa mǝ nǝ pa atà wun ko a ya pwari ka ɗang.}}\FTNT{†}{{\FR 26:11 }{\FR{26:11
}}{\FT{Ɓalli gbal aɓa:
}}{\XT{Nggur 15:11}}{\FT{.}}}

\VS{12}{\WJ{Mùrú mǝnia ɓwama man soapam a rǝàm ngga, soe ace gilǝki tsǝk luem.}}

\VS{13}{\WJ{Ɓafo ǝn nggǝ bangga wun, ko a ya ban aɓa ɓanza kat à nǝ̀ hamnǝ Cau Amsǝban man kam ngga, à nǝ̀ bang ce gìr mǝnia ɓwama man pe ka, ace ɗenyi nǝi.}}


\par }{\SH Yahuda eare nǝ̀ mak Yesu
\par }
{\R (Markus 14:10-11; Luka 22:3-6)

\par }{\PP \VS{14}Pǝlǝa ɓè ɓwa mwashat atà alaggana male mǝnia lum-nong-ɓari, mǝnana à tunǝki ama Yahuda Iskariyoti ka, puro wari a ban agbani pǝris

\VS{15}sǝ ɗia ama, <<Mana wu nǝ̀ eare wu nǝ̀ pam mana ɓǝ̀ ǝn pa wun Yesu a bu wun ngga?>> Pǝlǝa à ɓal boalo zǝnariya mǝsǝì lumi-tàrú sǝ à pe wi.

\VS{16}Lo àkǝ̀ pwari mǝno ka Yahuda kùtí a alta njar mana nǝ̀ pana Yesu nǝi a buia ka.


\par }{\SH Yesu li girlina Lamsan \newline  Yàlîmurû andǝ \newline  alaggana male
\par }
{\R (Markus 14:12-21; Luka 22:7-13,21-23; Yohana 13:21-30)

\par }{\PP \VS{17}A pwari mana à tinata pakkiɗire mala Bǝredi Mana à Tsǝki Yist raka, alaggana mala Yesu yiu a baní sǝ à ɗì ama, <<A ya ban sǝ a kǝ earce ɓǝ̀ sǝm gilǝkio girlina Lamsan Yàlîmurû?>>


\par }{\PP \VS{18}Pǝlǝa nea wia ama,
{\WJ{<<Wu kya ɓá nggea-là a ban ɓeɓwa nda kam, wu ne wi ama, <Malǝm ama pwari mana Ɓakuli tsǝki wi ka gbashìnà, nǝ̀ li girlina Lamsan Yàlîmurû a ɓala mo andǝ alaggana male.> >>}}

\VS{19}Alaggana mala Yesu o à kya pa kǝla mana banggia wia ka, à kya lam girlina Lamsan Yàlîmurû.


\par }{\PP \VS{20}Lang adyan pwari kpana ka, yi do a ban li andǝ alaggana male lum-nong-ɓari.

\VS{21}À nda a ban li ka, pǝlǝa nea wia ama,
{\WJ{<<Ɓafo ǝn nggǝ bangga wun, ɓeɓwa aɓalǝ wun nǝ̀ nggá mem.>>}}


\par }{\PP \VS{22}Ɓabumia zuriki kǝ̀rkǝ́r sǝ ko yana ka tita ɗie ama, <<Mǝ nda le Mǝtalabangŋo?>>


\par }{\PP \VS{23}Yesu nǝ̀ ear ka na ama,
{\WJ{<<Ɓwa mana oasǝ buì a kwar atàm ngga, ɓwe na nǝ̀ nggá mem ngga.}}\FTNT{‡}{{\FR 26:23 }{\FR{26:23
}}{\FT{Ɓalli gbal aɓa:
}}{\XT{Ang 41:9}}{\FT{.}}}

\VS{24}{\WJ{Muna mala Ɓwa ka nǝ̀ wú kǝla mǝnana à gilǝì amurí ka. Sǝama caukwanban na nǝ ɓwa mana nǝ̀ mak Muna mala Ɓwa ka! Kǝpǝna mǝnia yì ɓwa ka à ɓǝli raka.>>}}


\par }{\PP \VS{25}Pǝlǝa Yahuda, mana nda nǝ̀ nggá me ka ɗì ama, <<Malǝm, Mǝ nda le?>>

\par }{\PP Yesu eari wi ama,
{\WJ{<<E, a nda.>>}}


\par }{\PP \VS{26}À nda ban li girlina ka, Yesu twal bǝredi, pak yàwá pǝlǝa ɓwani, pè alaggana male sǝ nea wia ama,
{\WJ{<<Wu ang, wu li; mǝnia ka nggūrǝam na.>>}}


\par }{\PP \VS{27}Pǝlǝa twal kwap mala mùr anap, pak yàwá sǝ pea wia, na ama,
{\WJ{<<Wu nu aɓalǝi, wun kat.}}

\VS{28}{\WJ{Mǝnia ka nda nkílèm mala kùrcau mǝbǝshe, mǝnana à sukki ace twalban acauɓikea mala aɓwana pas ka.}}\FTNT{§}{{\FR 26:28 }{\FR{26:28
}}{\FT{Ɓalli gbal aɓa:
}}{\XT{Pur 24:8; Ir 31:31-34}}{\FT{.}}}

\VS{29}{\WJ{Ən nggǝ bangga wun, pa mǝ nǝ nu mǝnia yì mùr-ɓǝlanggun anap ka ɗǝm ɗàng she a mǝno yì pwari mǝnana mǝ nǝ nuì bǝshe sǝnǝa wun a Domurǝm mala Tárrám ka.>>}}


\par }{\PP \VS{30}Lang à tuna nggyal ka, à puro à o a nkono mala anggun Olif.


\par }{\SH Yesu bang ama Bitǝrus nǝ̀ tǝmce
\par }
{\R (Markus 14:27-31; Luka 22:31-34; Yohana 13:36-38)

\par }{\PP \VS{31}Lang à nda amur nkono Olif ka, Yesu pǝlǝa ne alaggana male ama,
{\WJ{<<A ɓá dù man yalung ngga, wun kat wun nǝ̀ mǝsǝe, wun nǝ̀ ɗekiam. Mǝnia ka nda acemǝnana aɓa Malǝmce ka Ɓakuli bang ama:}}

\par }{\Q {\WJ{<< <Mǝ nǝ wal yalgir,}}

\par }{\QB {\WJ{sǝ anzur mana a
}}

\par }{\Q {\WJ{domwan ngga}}

\par }{\QB {\WJ{à nǝ̀ mesǝke.>}}\FTNT{*}{{\FR 26:31 }{\FR{26:31
}}{\FT{Ɓalli gbal aɓa:
}}{\XT{Zak 13:7}}{\FT{.}}}


\par }{\MM \VS{32}{\WJ{Sǝ a nzǝm lo mem a ɓembe ka, mǝ nǝ akà wun dǝmba aban ká a Galili.>>}}


\par }{\PP \VS{33}Bitǝrus eari wi ama, <<Ko ɓǝ̀ aɓwana kat ɓangŋa à ɗekio ka, mim ngga pà mǝ nǝ ɓang ɗàng.>>


\par }{\PP \VS{34}Yesu nyesǝi wi ama,
{\WJ{<<Mǝsǝcau, ǝn nggǝ banggo, àkǝ̀ bu dù mǝnia ka, kaniama nggǔ nǝ̀ ɓua ka awu nǝ tǝmcem kusǝ tàrú.>>}}


\par }{\PP \VS{35}Bitǝrus bang ama, <<Ko ɓǝ̀ mǝ nǝ wu sǝnǝ we ka, pà mǝ nǝ ɓinǝo ɗang.>> Sǝ acili alaggana gbal ka à bang anggo.


\par }{\SH Yesu pak hiwi a Gefsemani
\par }
{\R (Markus 14:32-42; Luka 22:39-46)

\par }{\PP \VS{36}Pǝlǝa Yesu andǝ alaggana male o a ɓè ban mana à tunǝki ama Gefsemani ka, sǝ nea wia ama,
{\WJ{<<Wu duk kani, mim ngga mǝ nǝ ká akanó mǝ nǝ pak hiwi.>>}}

\VS{37}Tunǝ Bitǝrus andǝ amuna mala Zabadi ɓari, Yohana andǝ Jemis atè, sǝ tita pak bumkiɗikea, sǝ ɓabumi zuriki.

\VS{38}Pǝlǝa nea wia ama,
{\WJ{<<Bumkiɗikea mǝnana a yilǝmem ngga gul kǝ̀rkǝ́r kǝla nǝ̀ wal luem. Wu duk kani, wu dum nǝ amǝsǝ wun atàm.>>}}


\par }{\PP \VS{39}Tùr a dǝmba bǝti ka, kya kùmsǝ nǝ ɓamǝsǝi a nzali, pak hiwi ama,
{\WJ{<<Dâ, ɓǝ̀ awu nǝ ear ka, twàlâm mǝnia yì tanni ka. Sǝama mani ka gìr mǝnana bumo kànì ka nda, mem na ɗang.>>}}


\par }{\PP \VS{40}Nyare yiu a ban alaggana male yi kumia ka à nda ntulo. Ne Bitǝrus ama,
{\WJ{<<Pà wu nǝ̀ gandǝ do atàm nǝ mǝsǝ wun bu-pwari mwashat ɗang mbo?}}

\VS{41}{\WJ{Wu duk nǝ amǝsǝ wun, sǝ wu pak hiwi, ace mǝnana wu kǝa kutio aɓa kārǝkiban raka. Bangŋo ma'wun kǝ earce nǝ̀ pak gìr mǝɓoarne sǝ nggūrǝu ka pà nǝ́ rǝcandǝa ɗàng.>>}}


\par }{\PP \VS{42}Nyar ɗǝm o kya pak ɓaria hiwi ama,
{\WJ{<<Dâ, ɓǝ̀ mǝnia yì tanni ka a pà nǝ́ twalami raka, she ɓǝ̀ ǝn nuni ka, kànì mò ɓǝ̀ pa.>>}}


\par }{\PP \VS{43}Nyare yiu abania, yi kumia ɗǝm ngga à nda ntulo; amburmǝsǝia dǝmbǝrikina.

\VS{44}Pǝlǝa nyia o kya pak tàruià hiwi; ɓǝsǝlǝ kǝ cau mǝ'mwashati.


\par }{\PP \VS{45}Nyare yiu a ban alaggana male sǝ banggia wia ama,
{\WJ{<<Wu nda a ntulo più aban usǝlǝo? Wu sǝni, bu-pwari yina à ndo à nǝ̀ pà Muna mala Ɓwa a bu amǝ'cauɓikea.}}

\VS{46}{\WJ{Wu lo, sǝm nǝ̀ umi! Ɓwa mǝnana mak Muna mala Ɓwa ka ndya kǝ yiu ka!>>}}


\par }{\SH À bwal Yesu
\par }
{\R (Markus 14:43-50; Luka 22:47-53; Yohana 18:3-12)

\par }{\PP \VS{47}Nda ɓá nacau più, Yahuda mǝnana nda aɓalǝ alaggana male man lum-nong-ɓari ka, yi tusǝo. Yiu andǝ aɓwana pas nǝ anggea-byau andǝ agara a buia. Agbani pǝris andǝ aɓwana-mǝgule mala amǝ Yahudi nǝ̀ tasǝia.

\VS{48}Yì ɓwa mǝnana mé ka angŋa dǝmba kàninià wia gìr mǝnana nǝ̀ pa sǝ à nǝ̀ súrǝì ka ama, <<Ɓwa mǝnana mǝ nǝ makkìkun, mǝ nǝ kùrrì ka, ɓwe na, wu bwali.>>

\VS{49}Yahuda gya yi kútí kporong a ban Yesu, ne wi ama, <<Malǝm, ǝn nggǝ makkòkun.>> Pǝlǝa yi mǝn abui kùr Yesu zǝp.


\par }{\PP \VS{50}Yesu banggi wi ama,
{\WJ{<<Ɓiam, pàk gìr mǝnana yinǝ we ka.>>}}

\par }{\PP Pǝlǝa aɓwana mǝno yi gbami Yesu, à bwali kàngkàng.

\VS{51}Anggo ka, ɓeɓwa aɓalǝ aɓwana mǝnana atà Yesu ka, kwetǝ nggeabyau male kwarǝna ɓè guro mala pǝris mǝgule nǝi, kasǝ mburkiri kpat.


\par }{\PP \VS{52}Yesu ne wi ama,
{\WJ{<<Nyesǝ nggeabyau mò oasǝi a ndè, acemǝnana ɓwa kat mana kǝ munǝ nǝ nggeabyau ka, nǝ nggeabyau sǝ à nǝ̀ wali.}}

\VS{53}{\WJ{Wu kǝ sǝni kǝla pà mǝ nǝ gandǝ zǝmbi Tárrám, sǝ nǝ̀ tasǝam amǝturonjar pas àkǝ̀ dyadyan à nǝ̀ yia munǝo acem re?}}

\VS{54}{\WJ{Sǝ ɓǝ̀ ǝn pa anggo ka, lang sǝ cau mǝnana Malǝmce mala Ɓakuli bangŋi ama nǝ̀ pa ana ka nǝ̀ lùmsǝo?>>}}


\par }{\PP \VS{55}Yesu ne ɓwabundǝa mǝnana yiua bwale ka ama,
{\WJ{<<Wu yiu nǝ anggea-byau andǝ agara ace bwalam kǝla mǝ nda mǝyàl-nzongcau? Ko aya pwari ka ǝn nggǝ do aɓa Ndàmǝgule mala Ɓakuli aban kanigir, sǝ wu bwalam ɗang.}}\FTNT{†}{{\FR 26:55 }{\FR{26:55
}}{\FT{Ɓalli gbal aɓa:
}}{\XT{Luk 19:47; 21:37}}{\FT{.}}}

\VS{56}{\WJ{Sǝ mǝnia kat ka pâ ace lùmsǝ cau mǝnana amǝ'ɓangnǝa mala Ɓakuli gilǝa a Malǝmce male ka.>>}}

\par }{\PP Nda alaggana male kat ɓangŋa à ɗeki nǝmurǝì ka.


\par }{\SH À wari nǝ Yesu a ɓadǝmbǝ amǝ'ɓashi
\par }
{\R (Markus 14:53-65; Luka 22:54-55,63-71; Yohana 18:13-14,19-24)

\par }{\PP \VS{57}Aɓwana mǝno à bwal Yesu ka à um nǝi a ban pǝris mǝgule, yì Kayafas. Akanó sǝ amǝkani Nggurcau mala Musa andǝ aɓwana-mǝgule yi dapia.

\VS{58}Bitǝrus ka kpata Yesu a nzǝ́mò kuko aban ká a ɓala mala Pǝris Mǝgule. Yi kutio sǝ do atà amǝ'yálban nǝ̀ sǝn gìr mana à nǝ̀ pakki Yesu ka.


\par }{\PP \VS{59}Yia agbani pǝris andǝ acili aɓwana-mǝgule ka à ndarǝ alte à nǝ̀ kum cau nyir amur Yesu mǝnana à nǝ̀ kùmô à nǝ̀ wal-luí nǝi ka,

\VS{60}sǝ kat andǝ mani ama aɓwana pas puro à banggi acau nyir amurí ka, à kum ko mwashat ɗang.

\par }{\PP A masǝlǝate ka aɓea ɓwana ɓari puro.

\VS{61}À na ama, <<Mǝnia yì ɓwa ka bang ama yì ka, nǝ̀ gandǝ arki Ndàmǝgule mala Ɓakuli sǝ nǝ̀ nyare nǝ̀ ɓè aɓa nongŋo tàrú.>>\FTNT{‡}{{\FR 26:61 }{\FR{26:61
}}{\FT{Ɓalli gbal aɓa:
}}{\XT{Yoh 2:19}}{\FT{.}}}


\par }{\PP \VS{62}Pǝris mǝgule pǝlǝa lo cam nǝ came sǝ ne Yesu ama, <<A panǝ cau mǝnana awu nǝ bang amur mǝno yì cau ka re? Mana nda ɓá mǝnia yì cau à kǝ ne a muro ka?>>

\VS{63}Yesu duk kúni più.

\par }{\PP Pǝris mǝgule ne wi ama, <<Ən nggǝ kpapio wunǝ Ɓakuli Mǝyilǝmuì wu bangga sǝm ko a nda Kǝrǝsti, Muna mala Ɓakuli?>>


\par }{\PP \VS{64}Yesu eare ama,
{\WJ{<<E, kǝ nda a bang ngga, sǝ ǝn nggǝ bangga wun kat,}}

\par }{\Q {\WJ{<< <A dǝmba ka wun nǝ̀ sǝn}}

\par }{\QB {\WJ{Muna mala Ɓwa dumǝna
}}

\par }{\Q {\WJ{atà bù-mǝlì mala
}}

\par }{\QB {\WJ{Ɓakuli Mǝtalabangŋo,}}

\par }{\Q {\WJ{aban yiu aɓalǝ apǝrɓang}}

\par }{\QB {\WJ{a bumkuli.}}>\FTNT{§}{{\FR 26:64 }{\FR{26:64
}}{\FT{Ɓalli gbal aɓa:
}}{\XT{Dan 7:13}}{\FT{.}}}>>


\par }{\PP \VS{65}Kara Pǝris mǝgule bwal daura male sannì\FTNT{*}{{\FR 26:65 }{\FR{26:65
}}{\FQ{bwal daura male sannì
}}{\FT{ace lǝmdǝ bumkiɗikea mǝkǝ̀rkǝ́rnì.}}} sǝ na ama, <<Nyesǝna ɓamúrì kǝla Ɓakuli! Ya cau nani sǝm alkiyite amurí nǝ̀ kútí mǝnia? Wu ongŋǝna cau ɓǝsǝki Ɓakuli mǝnana pur a kúni ka.

\VS{66}Mana nda ɗenyicau ma'wun?>>

\par }{\PP À pǝlǝa à eari wi ama, <<Kārǝ́na ɓǝà wali ɓǝ̀ wú.>>\FTNT{†}{{\FR 26:66 }{\FR{26:66
}}{\FT{Ɓalli gbal aɓa:
}}{\XT{Pǝris 24:15,16}}{\FT{.}}}


\par }{\PP \VS{67}Pǝlǝa à tàkki ntāra a ɓamǝsǝi sǝ à tulki nǝ abuia. Aɓea ɓwana ka à kwaki a takiri\FTNT{‡}{{\FR 26:67 }{\FR{26:67
}}{\FT{Ɓalli gbal aɓa:
}}{\XT{Isha 50:6}}{\FT{.}}}

\VS{68}sǝ à na ama, <<Bangga sǝm, we Kǝrǝsti, yana nda ɓwa mǝnana walo ka?>>


\par }{\SH Bitǝrus bang ama súrǝ̀ \newline  Yesu ɗàng
\par }
{\R (Markus 14:66-72; Luka 22:56-62; Yohana 18:15-18,25-27)

\par }{\PP \VS{69}Anggo ka Bitǝrus nda nǝ́ nza aban do aɓa palta. Ɓè muna-ɓwama mǝtúró-ɓala yiu a baní, ne wi ama, <<We gbal ka wu nda tarǝ wun wunǝ Yesu, Ɓwa Galili.>>


\par }{\PP \VS{70}Sǝ Bitǝrus ka makgìr a ɓadǝmbǝ aɓwana kat ama, <<Awo, ǝn súrǝ̀ gir mǝnana a banggiyi cau amurí ka ɗàng.>>


\par }{\PP \VS{71}Pǝlǝa puro a kun palta. Ɓè muna-ɓwama ɗàng sǝni pǝlǝa ne aɓwana mǝnana a baní ka ama, <<Ɓwa man ɗiɗyal ka nda atà Yesu Ɓwa Nazarat.>>


\par }{\PP \VS{72}Bitǝrus nyare makgìr ɗǝm nǝ kána ama: <<Awo, ǝn súrǝ̀ ɓwe mǝno ɗang!>>


\par }{\PP \VS{73}Zuku ka aɓwana mǝno à nda ban came a banì ka à sungŋo a ban Bitǝrus sǝ à ne wi ama, <<Mǝsǝcau, we ka a nda aɓalǝia, acemǝnana lasǝo lǝmdǝ ama a nda ɓwa Galili.>>


\par }{\PP \VS{74}Pǝlǝa Bitǝrus kángìr sǝ na ama, <<Ɓǝ̀ Ɓakuli ɓǝ̀ kiɗikiam mǝnana ɓǝà na ama ǝn súrǝ̀ mǝnia yì ɓwa ka!>>

\par }{\PP Anggo ka kara nggù ɓua.

\VS{75}Nda ɓalǝ Bitǝrus kasǝa arǝ cau mǝnana Yesu banggi wi ka ama,
{\WJ{<<Kaniama nggǔ nǝ ɓua ka, a nǝ na kusǝ tàrú ama a súrǝàm ɗàng.>>}} Pǝlǝa puro a nza kya ɓua, ɓuà mǝkwanbanì.




\par }\Chap{27}{\SH À umnǝ Yesu a ɓadǝm Bilatus
\par }
{\R (Markus 15:1; Luka 23:1-2; Yohana 18:28-32)

\par }{\PP \VerseOne{1}Lang ban kwarna adyan ngga, agbani pǝris kat andǝ aɓwana-mǝgule à yì dapi à kurkunarǝia amur Yesu à nǝ̀ wal-luí.

\VS{2}À taka bui sǝ à um nǝi a ban Bilatus ɓwa Roma, nggwamna mala bu-nzali Yahudi.


\par }{\SH Yahuda gyar ɓamúrì
\par }
{\R (Amǝ Mishan 1:18-19)

\par }{\PP \VS{3}Lang Yahuda mana mak Yesu sǝni à kasǝna ɓashi à nǝ̀ wal Yesu ka, pak bumkiɗikea, pǝlǝa nyesǝî agbani pǝris andǝ aɓwana-mǝgule mǝsǝboalo zǝnariya lumi-tàrú mana ak a buia ka.\FTNT{*}{{\FR 27:3 }{\FR{27:3
}}{\FT{Ɓalli gbal aɓa:
}}{\XT{Atúró 1:18,19}}{\FT{.}}}

\VS{4}Nea wia ama, <<Ən pángŋǝ̀nà cauɓikea, mana ǝn mak ɓwa mǝnana pàk ɓekǝ cauɓikea raka.>>

\par }{\PP À pǝlǝa à ne wi ama, <<Man oasǝ sǝm aɓa mǝno ka? Māna ka mona nǝmurǝo.>>


\par }{\PP \VS{5}Pǝlǝa Yahuda twal boale ka sukki a nzali aɓa Ndàmǝgule mala Ɓakuli, sǝ puro o kya ɗur nggúr a myali gyar ɓamur rǝì.


\par }{\PP \VS{6}Agbani pǝris pwan boale sǝ à na ama, <<Nggurcau bang ama ɓoaro ɓǝà tsǝk ulang mǝnia yì boalo ka aɓa ndaboalo mala Ndàmǝgule mala Ɓakuli ɗang, acemǝnana boalo nkila na.>>

\VS{7}À naki acau amur boale, sǝ à masǝlǝate ka à na ama à nǝ̀ kurǝ́na nzali mala mǝɓaki-ankwaring nǝi ɓǝ̀ duk ɓembe tsǝk abǝri.

\VS{8}Nda gìr mǝnana tsǝa sǝ à kǝ tunǝ banì yalung ama, <<Nzali Nkila>> ka.

\VS{9}Mǝnia ka nda lùmsǝ ɓangnǝa mala Irimiya mǝnana ama,

\par }{\Q À twal boalo zǝnariya

\par }{\QB mǝsǝì lumi-tàrú,

\par }{\Q boalo mǝnana amǝ Isǝrayila

\par }{\QB kasǝa à nǝ̀ pa amurí ka,


\par }{\Q \VS{10}nda à kurǝ́na nzali mala

\par }{\QB mǝɓaki-ankwaring nǝi ka,

\par }{\Q kǝla mǝnana Mǝtalabangŋo

\par }{\QB bang ngga.\FTNT{†}{{\FR 27:10 }{\FR{27:10
}}{\FT{Ɓalli gbal aɓa:
}}{\XT{Zak 11:12-13}}{\FT{.}}}


\par }{\SH Bilatus ɗiki Yesu acau
\par }
{\R (Markus 15:2-5; Luka 23:3-5; Yohana 18:33-38)

\par }{\PP \VS{11}Yesu yi came a ɓadǝm Bilatus ɓwa Roma, nggwamna amur bu-nzali Yahudi. Nggwamna ɗì ama, <<A nda murǝm mala amǝ Yahudi le?>>

\par }{\PP Yesu eari wi ama,
{\WJ{<<E, nda kǝla mǝnana a bang ngga.>>}}


\par }{\PP \VS{12}Lang agbani pǝris andǝ aɓwana-mǝgule yi banggi acau à tsǝki Yesu arǝì ka, duk kúni più.


\par }{\PP \VS{13}Bilatus pǝlǝa ɗì ama, <<A ok acau mana aɓwana man kǝ na a muro ama a pak ka re?>>


\par }{\PP \VS{14}Sǝ Yesu loasǝ kúni amur ko kǝ cau mwashat ɗang. Gìr nî pakki nggwamna gir'ndali.


\par }{\SH À kasǝi Yesu ɓashi-lú
\par }
{\R (Markus 15:6-15; Luka 23:13-26; Yohana 18:39--19:16)

\par }{\PP \VS{15}Ko a ya pwari Lamsan Yàlîmurû ka pàk ka nggwamna kǝ panzǝ mwashat atà apursǝna mana aɓwabundǝa earce ka.

\VS{16}A bakú mǝno ka ɓè pursǝna ndakam lùllǝì ama Barabbas.\FTNT{‡}{{\FR 27:16 }{\FR{27:16
}}{\FT{Aɓea malǝmce mana à gilǝia nǝ bu ka à tsǝa ama lùllǝì nda
}}{\FQA{Yesu Barabbas;
}}{\FT{anggo gbal a 27:17.}}} Aɓwana súrǝì pepè nggea kanggǝrang mǝyàl-nzongcau na.

\VS{17}Lang ɓwabundǝa yi ramǝna ka, Bilatus ɗia ama, <<Yana mwashat wu earce ɓǝ̀ ǝn panzǝa wuni: Barabbas na le ko Yesu mana à tunǝki ama Kǝrǝsti ka?>>

\VS{18}Yì ka, sǝlǝna ama mɓali na tsǝk aɓwana-mǝgule sǝ à yiu nǝ Yesu a baní ɓǝ̀ pakki wi ɓashi ka.


\par }{\PP \VS{19}Lang Bilatus na ban do amur buno ɓashi ka, māmí túrìban nǝ cau ama, <<Pusǝki abuo, nying ɓwa mǝno andǝa kunpwasǝa male, acemǝnana ǝn tanni a lòrǝo kǝ̀rkǝ́r yalung atàcau male.>>


\par }{\PP \VS{20}Agbani pǝris andǝ aɓwana-mǝgule ka à ɓorikitakun aɓwabundǝa ama ɓǝà ear ama Barabbas na ɓǝà nyì, sǝ Yesu ka ɓǝà wal-luí.


\par }{\PP \VS{21}Bilatus nyare ɗì ɓwabundǝa ɗǝm ama, <<Atà aɓwana man ɓari ka yana mǝ nyi ɓǝ̀ o le?>>

\par }{\PP À ear ama, <<Barabbas!>>

\VS{22}Bilatus pǝlǝa ɗia ama, <<Sǝ Yesu mana à tunǝki ama Kǝrǝsti ka, mana ɓǝ̀ ǝn pang nǝi?>>

\par }{\PP À loasǝ già kat ama, <<Ɓǝà gbàllì a nggun!>>


\par }{\PP \VS{23}Bilatus ɗia ama, <<Ace mana? Ya cauɓikea nani pa?>>

\par }{\PP Sǝ ɓwabundǝa loasǝ già kǝ̀rkǝ́r ama, <<Ɓǝà gbàllì a nggun!>>


\par }{\PP \VS{24}Lang Bilatus sǝni pà nǝ̀ gandǝ pak kǝgìr raka, sǝ ɗǝm ngga aɓwana ndo à nǝ̀ loasǝ munǝo a kusǝ ce ka, twal mùr lákkí abui a ɓamǝsǝ aɓwabundǝa. Na ama, <<Buam pa aɓa nkila mala mǝnia yì ɓwa ka ɗàng. Māna ka ma'wun na!>>\FTNT{§}{{\FR 27:24 }{\FR{27:24
}}{\FT{Ɓalli gbal aɓa:
}}{\XT{Nggur 21:6-9}}{\FT{.}}}


\par }{\PP \VS{25}Ɓwabunda kat ear ama, <<Ɓǝ̀ nkile do amur sǝm sǝnǝ amuna ma'sǝm!>>


\par }{\PP \VS{26}Bilatus pǝlǝa panzǝia wia Barabbas, sǝ Yesu ka tsǝa ɓǝà koè, pǝlǝa tasǝi a buia ɓǝà kya gbàllì a nggun.


\par }{\SH Asoje ɓangginǝ Yesu
\par }
{\R (Markus 15:16-20; Yohana 19:2-3)

\par }{\PP \VS{27}Asoje mala nggwamna twal Yesu a um nǝi a bantúró mǝgule malea sǝ à kya rambǝ acili asoje a kārì a ɓalǝu.

\VS{28}À swárki wi adaura rǝì sǝ à túrì wi daura-murǝm mǝbangŋe.

\VS{29}À alta zwe à tana jeko nǝi sǝ à oasǝi wi a ɓamúrí. À pè wi gara a buì mǝlì sǝ à ɓun a ɓadǝmbi à kǝ ɓangginǝi ama, <<Ɓǝ̀ rǝo pwalo, Murǝm mala amǝ Yahudi!>>

\VS{30}À tàkki ntāra arǝì, pǝlǝa à ak gara mana a buì ka à walki nǝi a ɓamúrí.

\VS{31}Lang à ɓanggina nǝi ka pǝlǝa à swárì wi daura-murǝm mana à túrì wi ka, sǝ à nyesǝ amale à túrì wi arǝì. À kútí nǝi aban ká gbàlle.


\par }{\SH À gballì Yesu a nggun-gangndǝi
\par }
{\R (Markus 15:22-32; Luka 23:27-43; Yohana 19:17-27)

\par }{\PP \VS{32}Lang à purni ɓá nggea-là ka, à kya je andǝ ɓeɓwa mala nggea-là Sayirin, lùllǝì ama Shiman. À tsǝi púp ɓǝ̀ aki Yesu twal nggun-gangndǝi.


\par }{\PP \VS{33}À yì bik ban mǝnana à tunǝki ama Golgota ka (ban mala nkpoula ɓamuru).

\VS{34}Akanó à pè Yesu mùr-anap mana à zurǝì andǝ ɓe mùrgìr mǝ'lùlle ama ɓǝ̀ nui. Lang oè a kúni ka, ɓinǝi.\FTNT{*}{{\FR 27:34 }{\FR{27:34
}}{\FT{Ɓalli gbal aɓa:
}}{\XT{Ang 69:21}}{\FT{.}}}


\par }{\PP \VS{35}Asoje pǝlǝa à gballì Yesu a nggun-gangndǝi sǝ à kocàca amur adaura male, à gakkia rǝia.\FTNT{†}{{\FR 27:35 }{\FR{27:35
}}{\FT{Ɓalli gbal aɓa:
}}{\XT{Ang 22:18}}{\FT{.}}}

\VS{36}Pǝlǝa à kya dum nǝ do a banì à yalí.

\VS{37}À gilǝ cau mana à ɓashì wi nǝi ka sǝ à gbàllì arǝ nggun amurí, ama: ƁWA MƏNIA KA NDA YESU, MURƏM MALA AMƏ YAHUDI.

\VS{38}À gbàllì Yesu andǝ aɓea aɓwana ɓari amǝ-akiagir mala aɓwana nǝ mazo, arǝ anggun-gangndi malea, mwashat a buì mǝlì sǝ ɓè a buì mǝ'nggare.


\par }{\PP \VS{39}Aɓwana mana à kǝ kútí a njargula ka à sanggì, à pikimuria a mala oalban\FTNT{‡}{{\FR 27:39 }{\FR{27:39
}}{\FT{Ɓalli gbal aɓa:
}}{\XT{Ang 22:7; 109:25}}{\FT{.}}}

\VS{40}à kǝ na ama, <<We ɓwan a nǝ arki Ndàmǝgule mala Ɓakuli sǝ a nǝ ɓè aɓa nongŋo-tàrú ka, amsǝ ɓamuro wuni ra. Ɓǝ̀ a nda Muna mala Ɓakuli ka, sùlǝî mur nggun-gangndǝi mana ka.>>\FTNT{§}{{\FR 27:40 }{\FR{27:40
}}{\FT{Ɓalli gbal aɓa:
}}{\XT{Mat 26:61; Yoh 2:19}}{\FT{.}}}


\par }{\PP \VS{41}Agbani pǝris andǝ amalǝm nggurcau andǝ aɓwana-mǝgule gbal ka à ɓangginǝi anggo.

\VS{42}A na ama, <<Yì ka, amsǝ aɓea ɓwana sǝ gandǝ amsǝ ɓamur rǝì ɗàng! Ɓǝ̀ yì nda Murǝm mala amǝ Isǝrayila ka, ɓǝ̀ sùlǝî múr nggun-gangndǝi man ado, sǝ sǝm nǝ̀ earnǝi.

\VS{43}Yì ka, gūlì arǝ Ɓakuli, sǝ na ama yì ka, Muna mala Ɓakuli na. Ɓǝ̀ Ɓakuli earce nǝ̀ amsǝi ka, ɓǝ̀ amsǝi ado sǝm nǝ̀ sǝni.>>\FTNT{*}{{\FR 27:43 }{\FR{27:43
}}{\FT{Ɓalli gbal aɓa:
}}{\XT{Ang 22:8}}{\FT{.}}}


\par }{\PP \VS{44}Amǝ-akiagir mala aɓwana nǝ mazo man à gbàllia andǝi ka à ne wi acau mǝɓane gbal.


\par }{\SH Lú mala Yesu
\par }
{\R (Markus 15:33-41; Luka 23:44-49; Yohana 19:28-30)

\par }{\PP \VS{45}Nǝ bu-pwari lum-nong-ɓari mala pwari a kùli ka, kara pǝndǝa yi gir ban, yi pur a bu-pwari tàrú.

\VS{46}Lang à ndarǝ gbashi bu-pwari tàrú mǝno ka, Yesu loasǝ gì kpǝm na ama,
{\WJ{<<Eli, Eli, lama sabatani?>>}} Ɓālǝi ama,
{\WJ{<<Ɓakuli mem, Ɓakuli mem, palang sǝ a pǝlǝàm nzǝmó?>>}}\FTNT{†}{{\FR 27:46 }{\FR{27:46
}}{\FT{Ɓalli gbal aɓa:
}}{\XT{Ang 22:1}}{\FT{.}}}


\par }{\PP \VS{47}Lang aɓea ɓwana mana à came a banì à ok Yesu ka, à na ama, <<Ndarǝ tunǝ Iliya.>>


\par }{\PP \VS{48}Ɓè ɓwa aɓalǝia ɓang tsuk-tsuk kya twal soso, parri aɓa mùr-anap mǝhangŋe pǝlǝa oasǝi a kun gara lǝmdǝì wi ama ɓǝ̀ nu.\FTNT{‡}{{\FR 27:48 }{\FR{27:48
}}{\FT{Ɓalli gbal aɓa:
}}{\XT{Ang 69:21}}{\FT{.}}}


\par }{\PP \VS{49}Acili aɓwana mǝno ka a na ama, <<Came sǝm nǝ̀ sǝni ko yakǝla Iliya nǝ̀ yiu nǝ̀ yia amsǝi.>>


\par }{\PP \VS{50}Yesu nyar ɗǝm loasǝ gì ɓua nǝ rǝcandǝa, pǝlǝa yilǝmi purî rǝì.


\par }{\PP \VS{51}Aɓa mǝno anggo ka kara lagir mǝnana à kasǝna ban mǝfele nǝi aɓa Ndàmǝgule mala Ɓakuli ka san a kùli kya bwal nzali, gau a ɓalǝu ɓari. Nzali dǝurǝo, atali arkia.\FTNT{§}{{\FR 27:51 }{\FR{27:51
}}{\FT{Ɓalli gbal aɓa:
}}{\XT{Pur 26:31-33}}{\FT{.}}}

\VS{52}Aɓembe mǝngya, sǝ aɓwana mala Ɓakuli mǝnana à wu ɗiɗyal ka, à lo nǝ yilǝmu.

\VS{53}À purkî ɓalǝ aɓembe. Anzǝm lo mala Yesu a ɓembe ka, à yì kutio aɓa nggea-là mǝfele, à lǝmdǝ rǝia aban aɓwana pas.


\par }{\PP \VS{54}Lang ɓwamǝgule mala asoje andǝ asoje mǝno à tamsǝia yál Yesu sǝn dǝurǝo mala nzali andǝ agir mana à kumban kat ka, ɓangciu pakkia wia kǝ̀rkǝ́r, sǝ à na ama, <<Ɓafo, ɓwa man ngga Muna mala Ɓakuli na.>>


\par }{\PP \VS{55}Amamǝna nda a banì pas mana à pur a Galili sǝ à yiu atà Yesu ace ɗenyi nǝi ka. À cam zak à kǝ sǝn gìr mǝnana kǝ kumban kat ka.\FTNT{*}{{\FR 27:55 }{\FR{27:55
}}{\FT{Ɓalli gbal aɓa:
}}{\XT{Luk 8:2,3}}{\FT{.}}}

\VS{56}Maryamu Ɓwa Magdala, sǝ Maryamu nggea ka Jemis andǝ Yisǝfu, andǝ nggea ka amuna mala Zabadi, à ndakam aɓalǝ amamǝne.


\par }{\SH Tsǝkban Yesu
\par }
{\R (Markus 15:42-47; Luka 23:50-56; Yohana 19:38-42)

\par }{\PP \VS{57}Lang pwari kpana ka, ɓè mǝkume, ɓwa Arimatiya yiu. Lùllǝì ama Yisǝfu. Yì gbal ka mǝkpata Yesu na.

\VS{58}Kutio o a ban Bilatus kya zǝmba ɓǝà pè wi lú Yesu. Bilatus pǝlǝa bang ama ɓǝà pè wi.

\VS{59}Yisǝfu ka twal lú Yesu sǝ marǝki aɓa lagir mǝpwasǝe mǝɓoarnsari

\VS{60}pǝlǝa tsǝi a ɓembe male mǝbǝshe mana tǝmi a nsoro tali ka. Ramgita nggea tali mǝtangŋe girna kun ɓembe nǝi pǝlǝa kutio o.

\VS{61}Maryamu Ɓwa Magdala andǝ ɓe Maryamu à yì do akanó a ɓadǝm ɓembe.


\par }{\SH À tsǝk asoje à yál \newline  ɓembe mala Yesu
\par }
{\PP \VS{62}Lang ban fa ka, nda pwari Sabbat, agbani pǝris andǝ amǝ Farisi yi ramba a ɓadǝm Bilatus.

\VS{63}À ne wi ama, <<Ɓwamǝgule, ɓalǝ sǝm kasǝa ama mana mǝno yì mǝ'swárki aɓwana ndanǝ yilǝmu ka, bang ama nongŋo tàrú a nzǝm lú male ka, nǝ̀ loapi ɓembe.\FTNT{†}{{\FR 27:63 }{\FR{27:63
}}{\FT{Ɓalli gbal aɓa:
}}{\XT{Mat 16:21; 17:23; 20:19; Mar 8:31; 9:31; 10:33,34; Luk 9:22; 18:31-33}}{\FT{.}}}

\VS{64}Nda sǝm ama wu tsǝa ɓǝà kǝ̀ yál ɓembe she ɓǝ̀ anongŋo tàrú lumsǝna ka. Ɓǝ̀ ana raka yakǝla alaggana male nǝ̀ yia iu lui sǝ à nǝ̀ banggi aɓwana ama long nǝ lo a ɓembe. Sǝ mǝnia yì swarkiban nǝnzǝ́mò ka nǝ̀ kútì mǝdǝmbe nǝ ɓike.>>


\par }{\PP \VS{65}Bilatus banggia wia ama, <<Wu kya tsǝk asoje ɓǝà yál ɓembe pepè aɓa njar mǝnana kat wu nǝ̀ gandǝ pe ka.>>

\VS{66}Pǝlǝa à o à kya tsǝk parbu mala murǝm amur ɓembe ace mǝnana ɓǝ̀ ɓwa je ka à nǝ̀ sǝlǝa, sǝ à tamsǝ asoje ɓǝà yál banì.




\par }\Chap{28}{\SH Ɓakuli loasǝ Yesu nǝ yilǝmu
\par }
{\R (Markus 16:1-8; Luka 24:1-12; Yohana 20:1-10)

\par }{\PP \VerseOne{1}A nzǝm pwari Sabbat, nǝ dǝmbari ɗiɗyal a pwari Ladi ka, Maryamu Ɓwa Magdala andǝ ɓe Maryamu waria sǝn ɓembe.


\par }{\PP \VS{2}Lang ngga, kara nzali dǝurǝo kǝ̀rkǝ́r. Mǝturonjar mala Mǝtalabangŋo pur a kùli yi sulǝo, ramta tali mana à girna kun ɓembe nǝi ka, pǝlǝa do amurí.

\VS{3}Rǝì kǝ ta gbǝang kǝla li'nzama mala mbulo; anggubyau male pwasǝ pwapwat kǝla buke.

\VS{4}Amǝ'yál ɓembe sǝni ka, rǝia ɓǝla nǝ nggea ɓangciu, sǝ à kya kpa nzali kǝla aɓwana mana à wuna ka. 

\par }{\PP \VS{5}Mǝturonjar ne amamǝne ama, <<Ɓangciu ɓǝ̀ kǝa pakka wun ɗàng. Ən sǝlǝna ama wu nda ban alta Yesu mana à gbàllì a nggun ka.

\VS{6}Pa akani ɗang; Ɓakuli loasǝni nǝ yilǝmu, kǝla mǝnana bangga wun ngga. Wu yiu wu yi sǝn ban mana nong kam ngga.

\VS{7}Sǝ wu nyare a kaurǝa wu kya ne alaggana male ama, <Longŋǝna nǝ yilǝmu, ɗǝm ngga nda akà wun dǝmba kǝ ká a Galili ka. Wun nǝ̀ nggá sǝni akanó.> Ɓalǝ wun ɓǝ̀ kasǝa ama ǝn bangŋǝna wun ngga.>>


\par }{\PP \VS{8}Amamǝna man nying ɓembe tsuk-tsuk. Ɓangciu pakkia wia sǝ bumia pwasǝ kǝ̀rkǝ́r. À ɓangŋa à nǝ̀ nggá banggi alaggana male ce.

\VS{9}À nda njar aban ká ka, kara Yesu yi kasǝa a dǝmbia, nea wia ama,
{\WJ{<<Ən nggǝ makka wun kun.>>}} À pǝlǝa à yiu a baní tù, à yì kurrì zǝp arǝ akusǝi, sǝ à peri.

\VS{10}Yesu pǝlǝa nea wia ama,
{\WJ{<<Ɓangciu ɓǝ̀ kǝa pakka wun ɗàng. Wu kyane wu kya ne amǝ'eambam ɓǝà o a Galili, à nǝ̀ nggá sǝnam kam.>>}}


\par }{\SH Cau mana amǝ'yál ɓembe bang ngga
\par }
{\PP \VS{11}Lang amamǝna man nda ban o ka, aɓea amǝ'yálban mǝnana à cia yál ɓembe ka, à o aɓa nggea-là à kya banggi agbani pǝris ce gìr mǝnana kumban kat ka.

\VS{12}Agbani pǝris andǝ aɓwana-mǝgule ramba à kurkunarǝia. À twal nggea boalo mǝgule à pea soje.

\VS{13}À nea wia ama, <<Wu bang ama wu nda ntulo nǝ du sǝ alaggana male yiu à yì iuwi à um nǝi.

\VS{14}Ko ɓǝ̀ nggwamna\FTNT{*}{{\FR 28:14 }{\FR{28:14
}}{\FQ{nggwamna:
}}{\FT{Buntu Bilatus}}} ok ce ka, sǝm nǝ̀ nggá oasǝkì cau arǝì pà nǝ̀ pakka wun kǝgìr ɗàng.>>

\VS{15}Pǝlǝa asoje ak boalo sǝ à kpata cau man gbal à banggia wia ka. Mǝnia yì cau ka aki kún amǝ Yahudi yi pur a yalung.


\par }{\SH Túró mǝgule mana Yesu pè \newline  alaggana male ka
\par }
{\R (Markus 16:14-16; Luka 24:36-49; Yohana 20:19-23; Amǝ Mishan 1:6-8)

\par }{\PP \VS{16}Alaggana man lum-nong-mwashat ka à kutio à o a Galili, amur nkono mana Yesu banggia wia ama ɓǝà kyan kam ngga.\FTNT{†}{{\FR 28:16 }{\FR{28:16
}}{\FT{Ɓalli gbal aɓa:
}}{\XT{Mat 26:32; Mar 14:28}}{\FT{.}}}

\VS{17}Lang à sǝni ka, à ɓun a ɓadǝmbi à peri; sǝama aɓea aɓwana ateà ka à ear ama Yesu na ɗang.

\VS{18}Yesu pǝlǝa yiu a bania sǝ na ama:

\par }{\PI {\WJ{<<Rǝcandǝa mǝnana a kùli andǝ mana a ɓanza kat ka Ɓakuli panami!}}

\VS{19}{\WJ{Ace mǝno ka, wu kyane a ban ɓwapǝndǝa arǝ anzali kat, wu yinǝia ɓǝà pǝlǝ amǝkpatam. Wu pakkia wia batisǝma aɓa lullǝ Ɓakuli Tárrû, andǝ mala Muni, andǝ mala Bangŋo Mǝfele.}}\FTNT{‡}{{\FR 28:19 }{\FR{28:19
}}{\FT{Ɓalli gbal aɓa:
}}{\XT{Atúró 1:8}}{\FT{.}}}

\VS{20}{\WJ{Wu kania wia ɓǝà kpata agir mana kat ǝn bangga wun ngga. Mǝ nda atà wun kàngkàng a koya pwari ka, bà masǝlǝata ɓanza.>>}}

\par }