\NormalFont\ShortTitle{Sǝna mala Yohana}

{\MT Sǝna

\par }{\MTB mala Yohana

\par }{\IMT Mǝncau

\par }{\IM {\BK{Sǝna mala Yohana
}} ka à gilǝì a bàkú mǝnana amǝkpata Yesu na arǝ kum patanni ace paɓamuru malea a bani ka. À gilǝì ace pe amǝ ɓalle tsǝkɓalǝu andǝ ɓakɓabum, sǝ kwarkiru ace do nǝ mǝsǝcau aɓalǝ apwari mala tanni andǝ patanni.

\par }{\IP Bangula mǝnia yì malǝmce ka lùmsǝ nǝ asǝna aɓa bangŋo, andǝ asǝndǝmba, andǝ agir-lǝmdǝa mana amǝkpata Yesu mǝnana ɗiɗyal ka à nǝ̀ gandǝ bwaltea, sǝama a ban acilia aɓwana kat ka à duk gir'sǝmbǝrǝa. À camarǝ ɓǝsǝlǝki nacau mala asǝngir aɓa bangŋo arǝ anjar ɗàngɗáng, mana lǝmdǝ ama amǝno yì agir kat ka, à nǝ̀ kumban a koya nza mala ɓwapǝndǝa. Mugula cau mǝnana aɓalǝi ka nda mǝnana ama, nǝ ban Kǝrǝsti Mǝtalabangŋo, sǝ Ɓakuli nǝ limurǝm amur aɓi-mǝbura kpapia kat, a masǝlǝate, kat andǝ Shetan, sǝ nǝ̀ mbwe ka aɓwana male amǝ'mǝsǝcau nì tangnakusǝu mala atsǝkbu mala bǝsa kùli andǝ bǝsa ɓanza, ɓǝ̀ mǝnia yì limurǝm yi lumsǝna ka.

\par }{\IOT Agir mǝnana aɓalǝi ka

\par }{\IO Mǝn Cau{\IOR{1:1-8}}

\par }{\IO Mǝn sǝne aɓa bangŋo andǝ acauterǝa aban ká aban a'ikǝlisiya tongno-nong-ɓari{\IOR{1:9--3:22}}

\par }{\IO Malǝmce mǝnana à lanzǝ kúni nǝ agbatali myang tongno-nong-ɓari ka{\IOR{4:1--8:1}}

\par }{\IO Anjawe tongno-nong-ɓari{\IOR{8:2--11:19}}

\par }{\IO Dǝragon andǝ anyamɓikea ɓari{\IOR{12:1--13:18}}

\par }{\IO Asǝndǝmba aɓa bangŋo ɗàngɗáng{\IOR{14:1--15:8}}

\par }{\IO Bumlulla mala Ɓakuli aɓalǝ atasau tongno-nong-ɓari{\IOR{16:1-21}}

\par }{\IO Kiɗikea mala Babila andǝ limurǝm amur nyamɓikea, andǝ mǝɓangnǝa mǝ'nyirì, andǝ Mǝɓealɓikea{\IOR{17:1--20:10}}

\par }{\IO Masǝlǝata ɓashi{\IOR{20:11-15}}

\par }{\IO Bǝsa kùli, andǝ bǝsa nzali, sǝ bǝsa Urǝshalima{\IOR{21:1--22:5}}

\par }{\IO Masǝlǝata cau{\IOR{22:6-21}}



\par }\ChapOne{1}{\SH Cau mǝnana Yohana bang \newline  amur mǝnia yì Sǝna ka
\par }
{\PP \VerseOne{1}Mǝnia ka nda sǝngir aɓa bangŋo nǝ bu Yesu Kǝrǝsti mǝnana Ɓakuli pe wi acemǝnana ɓǝ̀ lǝmdǝì aguro male agir mǝnana duk púp à nǝ̀ yia kutio, banì pà nǝ̀ sau raka.\FTNT{*}{{\FR 1:1 }{\FR{1:1
}}{\FQ{banì pà nǝ̀ sau raka
}}{\FT{ko <<akaurǝa, dǝndi pà kàm ɗàng>>
}}} Yesu túr mǝturonjar male ɓǝ̀ yì mǝngi mǝnia yì girsǝna aɓa bangŋo ka a ban guro male, Yohana.

\VS{2}Yohana yì bang gìr mǝnana kat sǝna, amur Cau mala Ɓakuli, andǝ agir mǝnana Yesu Kǝrǝsti pea sǝ nea ka.


\par }{\PP \VS{3}Ɓwa mǝnana kǝ ɓal acau mala ɓangnǝa\FTNT{†}{{\FR 1:3 }{\FR{1:3
}}{\FQ{Ɓwa mǝnana kǝ ɓal acau mala ɓangnǝa:
}}{\FT{Ko <<Ɓwa mǝnana kǝ ɓallia aɓwana acau mala ɓangnǝa mǝnia ɓǝà oè.>>}}} mǝnia nǝ loasǝ giu, andǝ aɓwana mǝnana à kǝ oe, sǝ à kǝ kpata agir mǝnana à gilǝia aɓalǝi ka, à ndanǝ tsǝkbu, acemǝnana pwari pa mala agir mǝnia ka gbàshìnà tù.


\par }{\SH Makkun mala Yohana aban ká \newline  aban a'ikǝlisiya tongno \newline  nong-ɓari
\par }
{\PP \VS{4}Cautera mǝnia ka pur a banam, Yohana, aban ká a ban a'ikǝlisiya tongno-nong-ɓari aɓa nzali Asiya.\FTNT{‡}{{\FR 1:4 }{\FR{1:4
}}{\FQ{nzali Asiya:
}}{\FT{Mǝnia ka nda nzali Asiya a nza mala nggwamnati mala amǝ Roma.}}}

\par }{\PP Ən nggǝ shamba wun ɓwamuru andǝ do rǝpwala mǝnana à kǝ pur nǝban Ɓakuli ka. Yì Ɓakuli ka nda mana ndakam ado, mǝnana ndakam a pwarian, sǝ nda mǝnana nǝ̀ pàk kàm a dǝmba ka.

\par }{\PP Ɗǝm ngga ǝn nggǝ shamba wun ɓwamuru andǝ do rǝpwala mǝnana à kǝ pur nǝban abangŋo tongno-nong-ɓari mǝnana à nda a ɓadǝm buno-murǝm mala Ɓakuli ka.\FTNT{§}{{\FR 1:4 }{\FR{1:4
}}{\FT{Ɓalli gbal aɓa:
}}{\XT{Pur 3:14}}{\FT{.}}}


\par }{\PP \VS{5}Sǝ ǝn nggǝ shamba wun ɓwamuru andǝ do rǝpwala mǝnana à kǝ pur nǝban Yesu Kǝrǝsti ka. Yì Yesu Kǝrǝsti ka nda mǝ'nakún mala Ɓakuli aɓa mǝsǝcau, mǝdǝmba mala aɓwana mǝnana à kǝ loapi ɓembe anzǝm lú ka. Sǝ yì nda mǝ'yálmúrû amur amurǝma mala ɓanza. Yì nda mǝnana earmǝsǝ sǝm, sǝ panzǝna sǝm aɓalǝ acauɓikea ma'sǝm nǝ nkila male,\FTNT{*}{{\FR 1:5 }{\FR{1:5
}}{\FT{Ɓalli gbal aɓa:
}}{\XT{Ang 89:27}}{\FT{.}}}

\VS{6}sǝ nyesǝ sǝm, sǝm pǝlǝna apǝris a Domurǝm mala Ɓakuli, yì Tárrí ka. Ɓǝ̀ gulo kat andǝ rǝcandǝa duk male, masǝlǝate pà kàm ɗang!\FTNT{†}{{\FR 1:6 }{\FR{1:6
}}{\FT{Ɓalli gbal aɓa:
}}{\XT{Pur 19:6; Isha 61:6}}{\FT{.}}} Ɓǝ̀ do anggo.


\par }{\Q \VS{7}Wu sǝni! Ndya kǝ yiu

\par }{\QB andǝ apǝrɓang ngga.

\par }{\Q Koya mǝsǝu ka nǝ̀ sǝni,

\par }{\QB kat andǝ aɓwana mǝnana

\par }{\Q à zuɓi nǝ kaɗa ka;

\par }{\Q sǝ akún mǝnana kat a ɓanza ka,

\par }{\QB à nǝ̀ ɓua atàcau male.

\par }{\Q E, anggo sǝ ɓǝ̀ pa!\FTNT{‡}{{\FR 1:7 }{\FR{1:7
}}{\FT{Ɓalli gbal aɓa:
}}{\XT{Dan 7:13; Mat 24:30; Mar 14:62; Yoh 19:34-37; Zak 12:10}}{\FT{.}}} Ɓǝ̀ do anggo.


\par }{\PP \VS{8}Ɓakuli Mǝtalabangŋo na ama, <<Mǝ nda Alfa, ǝn tita agir kat, sǝ mǝ nda Omega, mǝ nǝ masǝlǝ ta agir kat. Mǝ nda mǝnana mǝ ndakam ado, andǝ mǝnana a pwarian, andǝ mǝnana kǝ yiu a dǝmba ka. Mǝ nda mǝnana nǝ Rǝcandǝa ǝn Karmur Gulo kat ka!>>\FTNT{§}{{\FR 1:8 }{\FR{1:8
}}{\FT{Ɓalli gbal aɓa:
}}{\XT{Pur 3:14}}{\FT{.}}}


\par }{\SH Yohana sǝn Mǝtala sǝm \newline  mǝnana loapi ɓembe ka
\par }
{\MM \VS{9}Mim Yohana, mǝ'eam wun andǝ ɓi wun aɓa nutanni, sǝ aɓa Domurǝm mala Ɓakuli, andǝ gandǝrǝu, amǝnana à dumǝna ma'sǝm aɓa Yesu ka, mǝ nda aɓa luran mǝnana à tunǝki ama Patmos ka. À twalam à yì túrǎm akani acemǝnana ǝn hamnǝ cau mala Ɓakuli, sǝ ace nakún Yesu ka.

\VS{10}A pwari mǝnana à tàrrì ace Mǝtalabangŋo ka, Bangŋo mala Ɓakuli em, kara ǝn ok ɓekǝ giu mǝcandǝe kǝla ɓua mala njawe, a nzǝmam.

\VS{11}Kǝ na ama,
{\WJ{<<Gilǝ agir mǝnana a kǝ sǝnia ka aɓa malǝmce. Sǝ wu teri aban a'ikǝlisiya mǝnia tongno-nong-ɓari ka, amǝnana arǝ anggea-là Afisu, andǝ Sǝmirna, andǝ Pargamu, andǝ Tiyatǝra, andǝ Sardis, andǝ Filadefiya, sǝ Lawodisi ka.>>}}


\par }{\PP \VS{12}Lang ǝn pǝlǝa mǝ nǝ sǝn yana ɓwe nakiyiam cau ka, kara ǝn sǝn apitǝla zǝnariya tongno-nong-ɓari. 
\VS{13}Aban came aɓalǝ apitǝla mǝnia à cam ka, ɓeɓwa ndakam <<kǝla Muna mala Ɓwa.>>\FTNT{*}{{\FR 1:13 }{\FR{1:13
}}{\FT{Ɓalli gbal aɓa:
}}{\XT{Dan 7:13; 10:5}}{\FT{.}}} Ɓwe oasǝ daura mǝlime mǝnana yi sulǝo arǝ akusǝi, sǝ mārǝ́ bugir zǝnariya a kikili.

\VS{14}Ɓamuri andǝ nyang-múrí ka amǝpwasǝe na kǝla buke, à pwasǝ pwapwat kǝla talimbulo; sǝ amǝsǝì na kǝla lasǝ bǝsa mǝnana kǝ earki ka.

\VS{15}Akusǝi kǝ tà'nzama kǝla bolo-ntùl mǝbangŋe mǝnana nggangsǝa aɓa bǝsa-ntul ka, sǝ nacau male ka gì na kǝla gǝshi gǝggǝli mala nggeamùr aɓa songnǝo male.\FTNT{†}{{\FR 1:15 }{\FR{1:15
}}{\FT{Ɓalli gbal aɓa:
}}{\XT{Ezǝk 1:24; Dan 10:5,6}}{\FT{.}}}

\VS{16}Bwal anlero tongno-nong-ɓari a buì-mǝlì, sǝ nggeabyau mǝnana nǝ akúní mǝceauwe ɓari ka, puro a ɓakuni. Ɓamǝsǝi kǝ tà'nzama kǝla ta mala pwari aɓa zǝkya male.\FTNT{‡}{{\FR 1:16 }{\FR{1:16
}}{\FT{Ɓalli gbal aɓa:
}}{\XT{Pur 34:29}}{\FT{.}}}


\par }{\PP \VS{17}Lang mǝ nǝ yia sǝni ka, kara ǝn kpa a nzali a kusǝì kǝla ɓwa mǝnana wuna ka. Pǝlǝa yi tsǝk buì-mǝlì a muram sǝ nam ama:

\par }{\PI {\WJ{Ɓangciu ɓǝ̀ kǝa pakko ɗàng! Mǝ nda Mǝdǝmba, ǝn tita agir kat, sǝ mǝ nda Mǝtankwang, mǝ nǝ masǝlǝ agir kat!}}\FTNT{§}{{\FR 1:17 }{\FR{1:17
}}{\FT{Ɓalli gbal aɓa:
}}{\XT{Isha 44:2,6}}{\FT{.}}}

\VS{18}{\WJ{Mǝ nda mǝnana nǝyilǝmu ka. Ɗiɗyal ka ǝn wú, sǝ sǝni, mǝ ndya nǝ amǝsǝam ngga, masǝlǝate pà kàm ɗàng. Akyî mala Lú andǝ Domurǝm mala Lú ka à nda aɓa buam.}}


\par }{\PI \VS{19}{\WJ{Gìr mǝnana a sǝni ka gilǝì; amǝnana ado, andǝa mǝnana à nǝ̀ yia pǎ anzǝm amǝnia ka.}}

\VS{20}{\WJ{Mǝnia ka nda ɓá cau ɓa-sǝmbǝrǝa amur anlero tongno-nong-ɓari mana a sǝnia aɓa buam-mǝlì, andǝ ɓá cau ɓa-sǝmbǝrǝa amur apitǝla zǝnariya tongno-nong-ɓari ka. Anlero mǝnia tongno-nong-ɓari ka, à nda ka amǝturonjar mala a'ikǝlisiya tongno-nong-ɓari, yì akpapi mala amǝkpata Yesu. Sǝ apitǝla tongno-nong-ɓari ka, à nda ka yià a'ikǝlisiya tongno-nong-ɓari.}}




\par }\Chap{2}{\SH Cautera a ban ikǝlisiya \newline  mǝnana a Afisu ka
\par }
{\MM \VerseOne{1}{\WJ{Gilǝî mǝturonjar mala ikǝlisiya, mǝnana a Afisu ka, ama:}}

\par }{\MI {\WJ{Mǝnia ka nda cauterǝa mǝnana pur nǝban Yì ɓwa mǝnana bwal anlero tongno-nong-ɓari a buì-mǝlì, sǝ kǝ gya aɓalǝ apitǝla zǝnariya tongno-nong-ɓari ka.}}


\par }{\MI \VS{2}{\WJ{Ən súrǝ́nà rǝ atúró mô, andǝ mǝsǝkang-kangŋa mô arǝ túró, andǝ munyi mò aɓa tanni. Ən sǝlǝna ama we ka, a kǝ earnǝ aɓwana amǝ'ɓealɓikea ɗang. Aɓwana mǝnana à bang ama à nda ka amǝ'mishan, sǝ nda raka, a mwamngginia, sǝ a kumia ka amǝ'nyir na.}}

\VS{3}{\WJ{Ən sǝlǝna ama we ka, a cam kàngkàng, a dum nǝ gandǝrǝu aɓa nutanni ace lullǝam, sǝ a aulǝ ɗang.}}


\par }{\PI \VS{4}{\WJ{Sǝa ma mǝnia ka nda gìr mǝnana ǝn earnǝi a rǝò raka: A pǝlǝni earcearǝu mô mǝdǝmbe nzǝ́mó!}}

\VS{5}{\WJ{Ɗenyi nǝ bancame mô mǝnana a ndakam ɗiɗyal sǝ a yi kpa ka! Pǝlǝ nzǝ́mó arǝ acauɓikea mô sǝ wu nyare arǝ agir mǝnana a pakkiyi ɗiɗyal atadǝmbe ka. Ɓǝ̀ a pǝlǝ nzǝ́mó arǝ cauɓikea mô a pwanzali raka, mǝ nǝ yipò, sǝ mǝ nǝ yia twal pitǝla mò a ban came male.}}

\VS{6}{\WJ{Aɓa mǝno she ka gìr mǝnana banɓoaram nǝi a rǝò ka nda mǝnia ka: A ɓinǝmǝsǝ pakkiagir ɓealɓikea mala amǝ Nikolata, amǝnana mim gbal ka ǝn ɓinǝia ka.}}


\par }{\PI \VS{7}{\WJ{Ɓwa mǝnana ndanǝ kir ok ban ngga, ɓǝ̀ ok cau mǝnana Bangŋo kǝ banggi a'ikǝlisiya ka! Koya ɓwa na mǝnana kat cam kàngkàng sǝ limurǝm ngga, mǝ nǝ eari wi ɓǝ̀ li ɓǝlanggun mala nggun yilǝmu mǝnana a ɓaban mala Ɓakuli ka.}}


\par }{\SH Cautera a ban ikǝlisiya \newline  mǝnana a Sǝmirna ka
\par }
{\MM \VS{8}{\WJ{Gilǝî mǝturonjar mala ikǝlisiya mǝnana a Sǝmirna ka ama:}}

\par }{\MI {\WJ{Mǝnia ka nda cauterǝa mǝnana pur nǝban Yì ɓwa mǝnana nda Mǝdǝmbe andǝ Masǝlǝate, mǝnana wǔ sǝ lo nǝ yilǝmu ɗǝm ngga.}}\FTNT{*}{{\FR 2:8 }{\FR{2:8
}}{\FT{Ɓalli gbal aɓa:
}}{\XT{Isha 44:6}}{\FT{.}}}


\par }{\MI \VS{9}{\WJ{Ən sǝlǝna rǝ ce tanni mǝnana a nda aɓalǝi ka. Sǝ ǝn sǝlǝna rǝ ce tǝ̀r mò, sǝ kat andǝ mǝno ka, a nda mǝkume! Mǝ ndanǝ sǝlǝe mala acau kiɗikiɓwa mǝnana amǝ ɓinǝmǝsǝo bang amuro ka; yia ka à nda ka aɓwana mǝnana à twalî ɓamuria ama à nda ka amǝ Yahudi, sǝ à nda raka. Aɓwana mala ndakpapi mala Shetan na.}}

\VS{10}{\WJ{Ɓangciu ɓǝ̀ kǝa pakko arǝ tanni mǝnana ndo nǝ̀ kúmǒ ka ɗàng. Sǝni, Shetan ndo nǝ̀ nggá oasǝ aɓea aɓwana atà wun a ndàkurban ace mwam wun, sǝ ndo wun nǝ̀ kum tanni mǝkwane arǝ anonggio lum. Wu bwal paɓamuru ma'wun a banam pepè, ko ɓǝ̀ nǝ̀ ká lú ka, sǝ mim ngga mǝ nǝ pa wun tangnakusǝu mala yilǝmu.}}\FTNT{†}{{\FR 2:10 }{\FR{2:10
}}{\FT{Ɓalli gbal aɓa:
}}{\XT{Dan 1:12}}{\FT{.}}}


\par }{\PI \VS{11}{\WJ{Ɓwa mǝnana ndanǝ kir ok ban ngga, ɓǝ̀ ok cau mǝnana Bangŋo kǝ banggi a'ikǝlisiya ka. Ɓwa mǝnana limurǝm ngga, ɓaria lú, pà nǝ̀ je ɗàng ko bǝti.}}


\par }{\SH Cautera a ban ikǝlisiya \newline  mǝnana a Pargamu ka
\par }
{\MM \VS{12}{\WJ{Gilǝî mǝturonjar mala ikǝlisiya mǝnana a Pargamu ka ama:}}

\par }{\PI {\WJ{Mǝnia ka nda cauterǝa mǝnana pur nǝban Yì ɓwa mǝnana ndanǝ nggeabyau mǝceauwe mana akúní nda ɓari ka.}}


\par }{\MI \VS{13}{\WJ{Ən sǝlǝna ama ban mǝnana a ndakam nǝ do ka, buno-murǝm mala Shetan nda a banì. Sǝ kat andǝ mǝno ka, a cam kàngkàng aɓa kpatam. A makgìr paɓamuru mô a banam ɗàng, ko a nggearǝ bákú mǝnana à wal-lú Antipas, mǝ'nakunam mǝ'mǝsǝcau nì, mǝnana à wal-luí acem, a nggea-là ma'wun, àkǝ̀ ban mǝnana Shetan duki kam ngga.}}


\par }{\PI \VS{14}{\WJ{Sǝama mǝ ndanǝ agir bǝti mǝnana ǝn ɓinǝcea a rǝò ka: A kǝ earnǝ aɓea aɓwana a ɓālǝo mǝnana à bwal kanigir mala Bil'am, yì ɓwa mǝnana lǝmdǝì Balak njargula mǝnana nǝ̀ tsǝk amǝ Isǝrayila ɓǝà ɓwarki tanjar ka. Yi kania wia, ɓǝà li girlina mǝnana à tsǝì atà ankúl ka, sǝ ɓǝà pak cauɓikea nongginǝ-rǝarǝu.}}\FTNT{‡}{{\FR 2:14 }{\FR{2:14
}}{\FT{Ɓalli gbal aɓa:
}}{\XT{Ɓal 25:1-2; 31:16; Nggur 20:18}}{\FT{.}}}

\VS{15}{\WJ{Ɗǝm ngga a ndanǝ aɓwana mǝnana à kǝ kpata kanigir mala amǝ Nikolata ka.}}

\VS{16}{\WJ{Pwanzali, nying buo arǝ acauɓikea mô. Ɓǝ̀ ana raka, mǝ nǝ yipò nǝ yasǝlǝban, sǝ mǝ nǝ ká nǝ́ munǝo arǝ aɓwana mǝno nǝ́ nggeabyau mǝnana a kunam ngga.}}


\par }{\PI \VS{17}\FTNT{§}{{\FR 2:17 }{\FR{2:17
}}{\FT{Ɓalli gbal aɓa:
}}{\XT{Ang 78:24; Isha 62:2}}{\FT{.}}}{\WJ{Ɓwa mǝnana ndanǝ kir okban ngga ɓǝ̀ ok cau mǝnana Bangŋo kǝ ne a'ikǝlisiya ka!}}

\par }{\PI {\WJ{Ɓwa mǝnana kat cam kàngkàng limurǝm ngga, mǝ nǝ pè wi girlina-manna, mǝnana à sǝmbǝrǝi a kùli ka, ɓǝ̀ li. Ɗǝm ngga mǝ nǝ pe wi tali mǝpwasǝe mǝnana ndanǝ bǝsa lullǝu mana a nyoulǝì amurí ka. Lullǝuî ka, kǝɓwa súrǝì ɗàng she kǝ yì ɓwa mǝnana à pè wi mǝno yì tali-pwasǝa ka.}}


\par }{\SH Cautera a ban ikǝlisiya \newline  mǝnana a Tiyatǝra ka
\par }
{\MM \VS{18}{\WJ{Gilǝî mǝturonjar mala ikǝlisiya mǝnana a Tiyatǝra ka ama:}}

\par }{\PI {\WJ{Mǝnia ka nda cauterǝa mǝnana pur nǝban Muna mala Ɓakuli ka. Yì nda ɓwa mana amǝsǝì kǝ earke kǝla lasǝ bǝsa, sǝ akusǝi kǝ ta gǝraɗau kǝla bolo mǝbangŋe mǝnana à kolǝi ka.}}\FTNT{*}{{\FR 2:18 }{\FR{2:18
}}{\FT{Ɓalli gbal aɓa:
}}{\XT{Dan 10:6}}{\FT{.}}}


\par }{\MI \VS{19}{\WJ{Ən súrǝ̀ atúró mô. Ən sǝna earcearǝu mô, andǝ paɓamuru mô a banam, andǝ túróperi mò, andǝ munyi mò aɓa gandǝrǝu. Sǝ ǝn sǝna lidǝmba mò aɓalǝ amǝnia yì agir ka kat.}}


\par }{\PI \VS{20}{\WJ{Sǝama mǝnia nda gìr mǝnana ǝn ɓínǝì arǝò ka. A kǝ eari Jezebel, ɓwama mǝno tunǝki ɓamúrì ama māɓangnǝa ka, kǝ tsǝk aguro mem ɓǝà ɓwarki tanjar, ɓǝà li girlina mǝnana à tsǝì atà ankúl, sǝ ɓǝà pak cauɓikea nongginǝ-rǝarǝia.}}\FTNT{†}{{\FR 2:20 }{\FR{2:20
}}{\FT{Ɓalli gbal aɓa:
}}{\XT{1Amur 16:31; 2Amur 9:22,30; Ɓal 25:1}}{\FT{.}}}

\VS{21}{\WJ{Ən kúndǝô arǝì ɓǝ̀ pwanzali ɓǝ̀ pǝlǝ nzǝmi arǝ acauɓikea male, sǝ eare ama nǝ̀ pǝlǝa nǝ̀ nying kìɗìkì mala nongginǝ rǝarǝu male ɗàng.}}


\par }{\PI \VS{22}{\WJ{Ace mǝno ka, mǝ ndo mǝ nǝ túrí aɓa rǝkwana mǝɓike mǝnana nǝ̀ nongsǝì a kala aɓa tanni kǝ̀rkǝ́r ka. Sǝ aɓwana mǝnana à pak cauɓikea nongginǝban andǝ yì ka, à nǝ̀ tanni gbal atè kǝ̀rkǝ́r, she ɓǝà pwana'nzali à nyìngŋǝ̀nà agir ɓealɓikea mǝnana à pa andǝ yì ka.}}

\VS{23}{\WJ{Mǝ nǝ twalta amǝkpate nǝ lú. Anggo sǝ a'ikǝlisiya kat nǝ̀ sǝlǝ ama Mǝ nda mǝnana ǝn nggǝ sǝn ɓabum andǝ ɗenyicau mala koyana le ka. Mǝ nǝ pè koyana atà wun ngga tangnakusǝu mala gìr mǝnana pak ka.}}\FTNT{‡}{{\FR 2:23 }{\FR{2:23
}}{\FT{Ɓalli gbal aɓa:
}}{\XT{Ir 17:10; Ang 62:12}}{\FT{.}}}


\par }{\PI \VS{24}{\WJ{Sǝ cili wun a Tiyatǝra, wun mǝnana kat wu kǝ̀ kpata mǝno yì kanigir mǝɓane raka, yì wun mǝnana wu kutio aɓa súrǝ̀ kanigir nyir mǝnana aɓea aɓwana tunǝi ama <<agir ɓa-sǝmbǝrǝa mǝlime mala Shetan>> ngga raka, ǝn nggǝ na wun ama: Pa mǝ nǝ tsǝka wun ɓè kǝgìr mǝdǝmbǝre amur mǝnana ǝn pana wun ngga ɗàng.}}

\VS{25}{\WJ{Sǝa ma gìr mǝnana wu ndanǝi ka, wu bwali kàngkàng she ɓǝ̀n yina ka.}}


\par }{\PI \VS{26}{\WJ{Ɓwa mǝnana limurǝm, yì mǝnana kpata cau mem aban ká masǝlǝate ka, mǝ nǝ pè wi gara-murǝm amur anzali.}}\FTNT{§}{{\FR 2:26 }{\FR{2:26
}}{\FT{Ɓalli gbal aɓa:
}}{\XT{Ang 2:8-9}}{\FT{.}}}


\par }{\Q \VS{27}{\WJ{<<Nǝ̀ yália nǝ gara bolo;}}

\par }{\QB {\WJ{sǝ aɓwana mǝnana
}}

\par }{\Q {\WJ{à ɓinǝcau ka,}}

\par }{\QB {\WJ{nǝ̀ arkia, nǝ̀ mesǝkia
}}

\par }{\Q {\WJ{mwashat-mwashat}}

\par }{\QB {\WJ{kǝla mgbakkǝra nkenye.>>}}\FTNT{*}{{\FR 2:27 }{\FR{2:27
}}{\FT{Ɓalli gbal aɓa:
}}{\XT{Ang 2:9}}{\FT{.}}}


\par }{\MI \VS{28}{\WJ{Mǝ nǝ pè wi mǝnia yì rǝcandǝa, kǝla mǝnana Tárrám pam ngga; sǝ ɗǝm ngga mǝ nǝ pè wi nlero dǝmbari!}}\FTNT{†}{{\FR 2:28 }{\FR{2:28
}}{\FQ{nlero dǝmbari:
}}{\FT{Gulo mǝnana à pe ɓwa mana limurǝm ngga.}}}


\par }{\PI \VS{29}{\WJ{Ɓwa mǝnana ndanǝ kir okban ngga, ɓǝ̀ ok cau mǝnana Bangŋo kǝ banggi a'ikǝlisiya ka!}}




\par }\Chap{3}{\SH Cautera a ban ikǝlisiya \newline  mǝnana a Sardis ka
\par }
{\PP \VerseOne{1}{\WJ{Gilǝî mǝturonjar mala ikǝlisiya mǝnana a Sardis ka ama:}}

\par }{\PI {\WJ{Mǝnia ka nda cauterǝa mǝnana pur nǝban Yì ɓwa mǝnana bwal abangŋo tongno-nong-ɓari mala Ɓakuli andǝ anlero tongno-nong-ɓari a buì ka.}}

\par }{\MI {\WJ{Ən súrǝ̀ atúró mo. Aɓwana kǝ twalo ama a ndanǝ yilǝmu, sǝ mǝsǝcau ka, a nda lú.}}

\VS{2}{\WJ{Lo, sangsǝ amǝsǝo! Agir mǝnana à ueoko sǝ à malanǝ̀ wu ka, loasǝia ɓǝà dum nǝ rǝcandǝa. Ən kum atúró mo a ɓadǝm Ɓakuli mem ngga, à gatti.}}

\VS{3}{\WJ{Nyesǝ ɓālǝo nǝ nzǝ́mó, ɗenyi nǝ agir mǝnana a ok atadǝmbe, sǝ a pa ɓabumo a rǝia ka; bwalia kàngkàng, sǝ wu pǝlǝ nzǝ́mó arǝ acauɓikea mô. Ɓǝ̀ mǝsǝo sa sǝ a lo raka, mǝ nǝ yipò a bu-pwari mǝnana a tsǝk ɓālǝo raka, kǝla yiu mala mǝn'í.}}


\par }{\PI \VS{4}{\WJ{Akaná a Sardis she ka aɓwana ndakam bǝti mǝnana à pǝndǝki adaura malea nǝ cauɓikea raka. Mǝ nǝ ging sǝnǝia aɓalǝ adaura pwasǝa, acemǝnana yià ka à kārǝ́na.}}

\VS{5}{\WJ{Ɓwa mǝnana limurǝm ngga mǝ nǝ oasǝi wi daura pwasǝa arǝì kǝla mǝno, sǝ pà mǝ nǝ kasǝ lullǝì ɗàng aɓa Malǝmce Yilǝmu. Mǝ nǝ bang ce a ɓadǝm Tárrám andǝ amǝturonjar male ama yì ka, mem na.}}\FTNT{*}{{\FR 3:5 }{\FR{3:5
}}{\FT{Ɓalli gbal aɓa:
}}{\XT{Pur 32:32; Ang 69:28; Dan 12:1; Mat 10:32}}{\FT{.}}}


\par }{\PI \VS{6}{\WJ{Ɓwa mǝnana ndanǝ kir okban ngga, ɓǝ̀ ok cau mǝnana Bangŋo kǝ banggi a'ikǝlisiya ka!}}


\par }{\SH Cautera a ban ikǝlisiya \newline  mana a Filadefiya ka
\par }
{\PP \VS{7}{\WJ{Gilǝî mǝturonjar mala ikǝlisiya mǝnana a Filadefiya ka ama:
}}

\par }{\Q {\WJ{Mǝnia ka nda cauterǝa
}}

\par }{\QB {\WJ{mǝnana pur nǝban
}}

\par }{\Q {\WJ{Yì ɓwa mana nda Mǝfele}}

\par }{\QB {\WJ{sǝ nda Mǝ'mǝsǝcau ka,}}

\par }{\Q {\WJ{yì ɓwa mana bwal kyî
}}

\par }{\QB {\WJ{mala Dauda}}\FTNT{†}{{\FR 3:7 }{\FR{3:7
}}{\FQ{kyî mala Dauda:
}}{\FT{Ko <<Garamurǝm amur domurǝm mala Dauda.>>}}}{\WJ{a buì ka.}}

\par }{\Q {\WJ{Gìr mǝnana mǝnǝni ka,}}

\par }{\QB {\WJ{kǝɓwa kārǝa}}

\par }{\Q {\WJ{nǝ̀ gìrì ɗàng,}}

\par }{\QB {\WJ{sǝ gìr mǝnana gìrnì ka,}}

\par }{\Q {\WJ{kǝɓwa kārǝa
}}

\par }{\QB {\WJ{nǝ̀ mǝnni ɗàng.}}\FTNT{‡}{{\FR 3:7 }{\FR{3:7
}}{\FT{Ɓalli gbal aɓa:
}}{\XT{Pur 32:32; Ang 69:28; Dan 12:1; Mat 10:32}}{\FT{.}}}


\par }{\MI \VS{8}{\WJ{Ən súrǝ̀ atúró mo. Sǝni ǝn mǝnbǝno kunkurǝm a ɓadǝmbo mǝnana kǝɓwa kārǝa nǝ̀ gìrì raka. Ən sǝlǝna ama rǝcandǝa mo na bǝti, sǝ kat andǝ amǝno ka, a bwal cau mem, a kpate, sǝ a ginǝce lullǝam ɗang.}}

\VS{9}{\WJ{Ado ka a nǝ sǝn gìr mǝnana mǝ nǝ pàkkî amǝno yì aɓwana mana à nda ka amǝ ndakpapi mala Shetan ngga. À bang ama yia ka amǝ Yahudi, aɓwana mala Ɓakuli na,}}\FTNT{§}{{\FR 3:9 }{\FR{3:9
}}{\FQ{à
}}{\FT{ À bang ama yia ka amǝ Yahudi, aɓwana mala Ɓakuli na:
}}{\FT{Ko <<À bang ama à nda ka aɓwana mana Ɓakuli tària ka.>>}}}{\WJ{sǝ nyir na à nakiyi ka. Ən nggǝ banggo, mǝ nǝ cia à nǝ̀ yiu a bano, à nǝ̀ yia ɓun a nzali a ɓadǝmbo, sǝ à nǝ̀ eare ama wun nda ka kǝ aɓwana mǝnana ǝn nggǝ earcea ka.}}\FTNT{*}{{\FR 3:9 }{\FR{3:9
}}{\FT{Ɓalli gbal aɓa:
}}{\XT{Isha 60:14; 49:23; 43:4}}{\FT{.}}}

\VS{10}{\WJ{Acemǝnana a kpana ta nzongcau mem a do nǝ gandǝrǝu aɓa mǝkwane nǝ munyi ka, mǝ nǝ yállǒ, a nǝ apî pwari mala nggea tanni mǝnana kǝ yiu amur ɓwapǝndǝa kat a ɓanza, ace mwam aɓwana mǝnana a mala ɓanza na ka.}}

\VS{11}{\WJ{Banì pà nǝ̀ sau ɗang, mǝ ndya ǝn nggǝ yiu ka. Bwal gir mǝnana a ndanǝi ka kàngkàng, ace mǝnana kǝɓwa ɓǝ̀ kǝa ako tangnakusǝu mbulan-murǝm mo raka.}}

\VS{12}{\WJ{Ɓwa mǝnana limurǝm ngga, mǝ nǝ tsǝì nǝ̀ duk tanggea-nggun, aɓa ndàmǝgule mala Ɓakuli mem, sǝ pà nǝ̀ purî ɓālǝi ɗǝm ɗàng. Mǝ nǝ nyoulǝî wi arǝì lullǝ Ɓakuli mem andǝ lullǝ bǝsa Urǝshalima mǝnana kǝ sulǝ nǝ kuli ka, yì nggea-là mala Ɓakuli mem; ɗǝm ngga mǝ nǝ nyoulǝî wi bǝsa lullǝam arǝì.}}\FTNT{†}{{\FR 3:12 }{\FR{3:12
}}{\FT{Ɓalli gbal aɓa:
}}{\XT{Isha 62:2; Ezǝk 48:32; Sǝn 21:1}}{\FT{.}}}

\VS{13}{\WJ{Ɓwa mǝnana ndanǝ kir okban ngga, ɓǝ̀ ok cau mǝnana Bangŋo kǝ banggi a'ikǝlisiya ka!}}


\par }{\SH Cautera a ban ikǝlisiya \newline  mǝnana a Lawodisi ka
\par }
{\PP \VS{14}{\WJ{Gilǝî mǝturonjar mala ikǝlisiya mǝnana a Lawodisi ka ama:}}

\par }{\PI {\WJ{Mǝnia ka nda cauterǝa mǝnana pur nǝ bani, yì ɓwa mǝnana nda Lùmsǝo mala apacau mala Ɓakuli, mǝ'nakún mǝ'mǝsǝcau nì sǝ mǝɓafoe, mǝ'yálban}}\FTNT{‡}{{\FR 3:14 }{\FR{3:14
}}{\FQ{mǝ'yálban
}}{\FT{ko
}}{\FQA{tita puro}}{\FT{ko
}}{\FQA{tǝ́r.}}}{\WJ{amur agirbunda mǝnana Ɓakuli pusǝia ka.}}\FTNT{§}{{\FR 3:14 }{\FR{3:14
}}{\FT{Ɓalli gbal aɓa:
}}{\XT{Ang 89:27; Pas 8:22; Yoh 1:1-3}}{\FT{.}}}

\VS{15}{\WJ{Ən súrǝ̀ atúró mo, ama we ka, a pî ɗang, sǝ a pwal ɗang. Eare mem ngga, ɓǝ́ a nda kùlkùl ko ɗwal!}}

\VS{16}{\WJ{Sǝ acemǝnana a nda lùlù, a pwal ɗang, sǝ a pî raka, mǝ ndo mǝ nǝ polǝo.}}

\VS{17}{\WJ{A kǝ ne ɓamuro ama a nda mǝkume, a rambǝna gǝna, sǝ a ɗwanyi kǝgìr ɗang! Sǝ a sǝlǝ ɗang ama we ka a nda mǝtapwasǝa, gir-mǝsǝswatǝr, mǝ'tǝ̀r, nte, sǝ a ndanǝ ɓato.}}\FTNT{*}{{\FR 3:17 }{\FR{3:17
}}{\FT{Ɓalli gbal aɓa:
}}{\XT{Hos 12:8}}{\FT{.}}}

\VS{18}{\WJ{Ace mǝno ka, ǝn nggǝ kwarkiro wu kúr zǝnariya mǝɓoarne a buam, zǝnariya mǝnana à gilǝkice nǝ bǝsa ka, ace mǝnana wu duk mǝkume. Kúr agir-nggūrǝu mǝpwasǝe a buam, mǝnana a nǝ oasǝo a rǝò sǝ a nǝ kùmsǝ do-gbǝrangtang mô mǝpà kǝsǝke ka. Sǝ wu kúr mùru-ɓuri mǝsǝu a buam, mǝnana awu nǝ hasǝ a mǝsǝo ace mǝnana wu sǝnban ngga!}}

\VS{19}{\WJ{Aɓwana mǝnana kat ǝn earcea ka, ǝn nggǝ sâ rǝia, sǝ ǝn nggǝ kwarkiria. Ace mǝno ka, pak bumkiɗikea, sǝ wu pǝlǝ nzǝ́mó arǝ aɓealɓikea mô nǝ ɓabumo kat!}}\FTNT{†}{{\FR 3:19 }{\FR{3:19
}}{\FT{Ɓalli gbal aɓa:
}}{\XT{Pas 3:12}}{\FT{.}}}


\par }{\PI \VS{20}{\WJ{Sǝni! Mǝ ndya ǝn came a kunkurǝm ǝn nggǝ pàk kou ka! Ɓwa mǝnana kat ok giem sǝ mǝn kunkurǝm ngga, mǝ nǝ kutio atè, sǝ sǝm nǝ̀ lìli a tarǝ sǝm sǝnǝi, kǝla agyajam.}}


\par }{\PI \VS{21}{\WJ{Ɓwa mǝnana limurǝm ngga mǝ nǝ yinǝi nǝ̀ yia do atàm}}\FTNT{‡}{{\FR 3:21 }{\FR{3:21
}}{\FQ{atàm
}}{\FT{ko
}}{\FQA{a nkanggariam
}}} amur buno-murǝm mem, kǝla mǝnana ǝn limurǝm sǝ ǝn yi do atà Tárrám amur buno-murǝm male ka.


\par }{\PI \VS{22}{\WJ{Ɓwa mǝnana ndanǝ kir okban ngga, ɓǝ̀ ok cau mǝnana Bangŋo kǝ banggi a'ikǝlisiya ka!}}




\par }\Chap{4}{\SH Peri mǝnana a kùli ka
\par }
{\PP \VerseOne{1}Anzǝm mǝno ka, ǝn soa mǝsǝam kara ǝn sǝn kunkurǝm a kùli mǝnana à mǝnni sǝ à nyi atarǝì ka. Sǝ yì gìu mǝnana ǝn oe atadǝmbe nam cau kǝla ɓua mala njawe ka, bang ama,
{\WJ{<<Yiu kani a kùli, mǝ nǝ lǝmdǝo gìr mǝnana nǝ̀ yia kumban anzǝm mǝnia ka.>>}}\FTNT{*}{{\FR 4:1 }{\FR{4:1
}}{\FT{Ɓalli gbal aɓa:
}}{\XT{Pur 19:16,24}}{\FT{.}}}

\VS{2}Kara Bangŋo mala Ɓakuli em. Ən sǝn buno-murǝm a kùli sǝ ǝn sǝn ɓeɓwa aban do amurí.\FTNT{†}{{\FR 4:2 }{\FR{4:2
}}{\FT{Ɓalli gbal aɓa:
}}{\XT{Ezǝk 1:26-28}}{\FT{.}}}

\VS{3}Ɓwa mǝno do amur buno-murǝm ngga, ɓamǝsǝi kǝ tâ'nzama, kǝla tǎ mala atali jaspa andǝ kaneliya. Sǝ tà'nzama mala tali emeral ka, kàrì buno-murǝm male kǝla npāring.

\VS{4}Aɓea abuno-murǝm lumi-ɓari-nong-ine gumbǝli mǝnia yì buno-murǝm ngga a ɓalǝu, nǝ aɓwana-mǝgule lumi-ɓari-nong-ine aban do amúrià. À oasǝ adaura pwasǝa arǝia andǝ ambulan zǝnariya a ɓamuria.

\VS{5}Liki'nzama mala tǎlaban, sǝ akia mala agiu andǝ sàkkya mala mgbarangce ka, à kǝ pur nǝban buno-murǝm nì. A ɓadǝm buno-murǝm nì ka aɓukan nakam tongno-nong-ɓari à kǝ earke nǝ bǝsa. Amǝnia ka, à nda ka bangŋo tongno-nong-ɓari mala Ɓakuli.\FTNT{‡}{{\FR 4:5 }{\FR{4:5
}}{\FT{Ɓalli gbal aɓa:
}}{\XT{Pur 19:16; Sǝn 8:5; 11:19; 16:18; Ezǝk 1:13; Sǝn 1:4; Zak 4:2}}{\FT{.}}}

\VS{6}A ɓadǝm mǝnia yì buno-murǝm ɗǝm ngga, ǝn sǝn ɓè gìr sarǝa nongŋo kǝla nggeamùr mǝnana à pè nǝ gǝlas ka. Esǝke kwár gǝraɗau kǝla talimbulo.

\par }{\PP Agiryilǝmu ine mǝnana à lùmsǝ nǝ amǝsǝu a ɓadǝmbia andǝ nzǝmia ka, à came a ɓaɓalǝu a koya buban mala buno-murǝm nì.\FTNT{§}{{\FR 4:6 }{\FR{4:6
}}{\FT{Ɓalli gbal aɓa:
}}{\XT{Ezǝk 1:5,18}}{\FT{.}}}

\VS{7}Mǝdǝmbe mala amǝnia yì agiryilǝmu ka, nda kǝla im; ɓaria ka nda kǝla jamnda; tàruià ka ndanǝ ɓamǝsǝu kǝla mala ɓwapǝndǝa; sǝ inea ka nda kǝla nkwàng mǝnana kǝ yal ka.\FTNT{*}{{\FR 4:7 }{\FR{4:7
}}{\FT{Ɓalli gbal aɓa:
}}{\XT{Ezǝk 1:10}}{\FT{.}}}

\VS{8}Komǝye na atà mǝnia yì agiryilǝmu ka ndanǝ abu-nyál tongno-nong-mwashat. Rǝia kat ka lùmsǝ nǝ amǝsǝu a ɓalǝu andǝ nza. Du andǝ pwari à usǝlǝki ɗang, à nda rǝ tu nggyal ama,

\par }{\Q <<Mǝfele, Mǝfele, Mǝfele

\par }{\QB nda Mǝtalabangŋo Ɓakuli

\par }{\Q mana Karmur Gulo kat,

\par }{\QB mana ndakam ɗiɗyal,

\par }{\Q ndakam ado,

\par }{\QB sǝ nda kǝ yiu ka.>>\FTNT{†}{{\FR 4:8 }{\FR{4:8
}}{\FT{Ɓalli gbal aɓa:
}}{\XT{Isha 6:2-3}}{\FT{.}}}


\par }{\MM \VS{9}Agiryilǝmu nì lidǝmba nǝ pa ɓwangsǝban, andǝ gulo, andǝ yàwá a ban ɓwa mǝnana do amur buno-murǝm, mǝnana ndanǝ yilǝmu mana málá male pà kàm raka.\FTNT{‡}{{\FR 4:9 }{\FR{4:9
}}{\FT{Ɓalli gbal aɓa:
}}{\XT{Ang 47:8}}{\FT{.}}}

\VS{10}Aɓa mǝno anggo ka aɓwana-mǝgule lumi-ɓari-nong-ine ka, à nǝ̀ kpa a nzali a ɓadǝm ɓwa mǝnana do amur buno-murǝm ngga. À nǝ̀ peri a bani, yì ɓwa mana ndanǝ yilǝmu mana málá male pà kàm raka. Lang ɓǝ̀ à nda aɓa peri anggo ka, à nǝ̀ nongsǝ ambulan-murǝm malea a ɓadǝm buno-murǝm nì sǝ à nǝ̀ bang ama:


\par }{\Q \VS{11}<<A kārǝ́na,

\par }{\QB We Mǝtalabangŋo

\par }{\QB Ɓakuli ma'sǝm.

\par }{\Q A kārǝ́na

\par }{\QB ɓǝà ɓwangsǝo,

\par }{\Q ɓǝà po gulo,

\par }{\QB sǝ wu ak rǝcandǝa.

\par }{\Q Acemǝnana a nda mana

\par }{\QB a pusǝ agir kat ka.

\par }{\Q Kani mala ɓabumo na

\par }{\QB sǝ a pusǝia,

\par }{\Q sǝ do malea gbal ka,

\par }{\QB kani mala ɓabumo na.>>




\par }\Chap{5}{\SH Mǝgam ak malǝmce \newline  mana à kǝ̀ karì ka nǝ̀ panzǝi
\par }
{\MM \VerseOne{1}A ɓabù mǝlì mala Yì ɓwa mǝnana do amur buno-murǝm ngga, ǝn sǝn ɓè malǝmce mana à kǝ̀ karì ka, mǝnana à gilǝ cau kàm ɓālǝi andǝ nzǝmi, sǝ à lanzǝ kúni nǝ agbatali myang arǝ abanì tongno-nong-ɓari ka.\FTNT{*}{{\FR 5:1 }{\FR{5:1
}}{\FT{Ɓalli gbal aɓa:
}}{\XT{Ezǝk 2:9; Isha 29:11}}{\FT{.}}}

\VS{2}Sǝ ǝn sǝn ɓè nggea kanggǝrang mǝturonjar mala Ɓakuli came loasǝ gì bàng-bàng, aban hama ama,


\par }{\PC <<Yana ɓwe kārǝa nǝ fasǝki amyang mǝnia à lanzǝkina kún mǝnia yì malǝmce nǝi ka, sǝ nǝ̀ panzǝi?>>

\par }{\MM \VS{3}Sǝ ko kǝɓwa pà kàm a kùli, ko a nzali, ko a tà-nzali, mǝnana kārǝa nǝ̀ mǝn mǝnia yì malǝmce, ko nǝ̀ sǝn gìr mǝnana à gilǝì aɓalǝi ka ɗàng.


\par }{\PP \VS{4}Pǝlǝa ǝn kpa ɓua kǝ̀rkǝ́r, acemǝnana à kum kǝɓwa mǝnana kārǝa nǝ̀ mǝn mǝnia yì malǝmce, ko nǝ̀ sǝn ɓālǝi ka ɗàng.

\VS{5}Pǝlǝa mwashat atà aɓwana-mǝgule mǝno lumi-ɓari-nong-ine ka nam ama, <<Pwalo, ce a ɓua ɗàng! Sǝni, ɓwa mǝnana à tunǝki ama Im, a tàu mala Yahuda, sǝ ɗǝm ngga Mǝkà murǝm Dauda na ka, linamurǝm mǝnana tsǝì kārǝ́na nǝ̀ fasǝki amyang-kun yì malǝmce, mǝnana à lanzǝi nǝia ka, sǝ nǝ̀ mǝnni.>>\FTNT{†}{{\FR 5:5 }{\FR{5:5
}}{\FT{Ɓalli gbal aɓa:
}}{\XT{Tite 49:9}}{\FT{.}}}


\par }{\PP \VS{6}Pǝlǝa ǝn sǝn Mǝgam mǝnana pa kǝla à pwan-myali ka, nda aban came nǝ ɓaɓalǝu a ban buno-murǝm, sǝ agiryilǝmu mǝno ine andǝ aɓwana-mǝgule ka, à kàrì aɓalǝu. Ndanǝ anjawe tongno-nong-ɓari andǝ amǝsǝu tongno-nong-ɓari, amǝnana à nda ka bangŋo tongno-nong-ɓari mala Ɓakuli mǝnana à tasǝia arǝ aban kat aɓa ɓanza ka.\FTNT{‡}{{\FR 5:6 }{\FR{5:6
}}{\FT{Ɓalli gbal aɓa:
}}{\XT{Isha 53:7; Zak 4:10}}{\FT{.}}}


\par }{\PP \VS{7}Mǝgam nì pǝlǝa yiu yi ak malǝmce nî a bù-mǝlì mala Yì ɓwa mǝnana do amur buno-murǝm ngga.

\VS{8}Lang angŋǝna malǝmcenî ka, agiryilǝmu mǝno ine andǝ aɓwana-mǝgule lumi-ɓari-nong-ine ka, à sarǝa a nzali a ɓadǝm Mǝgam. Koyana ateà ka ndanǝ zangŋan, sǝ à bwal amuna-nkenye bolo-njengǝlan a buia mǝnana à lùmsǝia nǝ muku-gìr ace loasǝ yele mǝ'rǝmɓoarne ka; yì muku-gìr ace loasǝ yele mǝ'rǝmɓoarne ka nda ka ahiwi mala aɓwana mala Ɓakuli.\FTNT{§}{{\FR 5:8 }{\FR{5:8
}}{\FT{Ɓalli gbal aɓa:
}}{\XT{Ang 141:2}}{\FT{.}}}

\VS{9}Pǝlǝa agiryilǝmu andǝ aɓwana-mǝgule mǝno tù bǝsa nggyal ama:

\par }{\Q <<A kārǝ́na wu ak

\par }{\QB malǝmce nî,

\par }{\QB sǝ wu fasǝki amyang-kuni.

\par }{\Q Acemǝnana we ka

\par }{\QB à pwan-myalo,

\par }{\QB sǝ nǝ nkilio sǝ a akmúr

\par }{\Q aɓwapǝndǝa ace Ɓakuli,

\par }{\QB aɓa koya kún,

\par }{\Q andǝ koya lasǝu,

\par }{\QB andǝ aɓwana arǝ

\par }{\QB anzali ɗàngɗáng.\FTNT{*}{{\FR 5:9 }{\FR{5:9
}}{\FT{Ɓalli gbal aɓa:
}}{\XT{Ang 33:3; Isha 42:10}}{\FT{.}}}


\par }{\Q \VS{10}A nyésǝnia à

\par }{\Q pǝlǝna aɓwana

\par }{\QB mǝnana Ɓakuli ma'sǝm

\par }{\Q nda murǝm amúrià,

\par }{\QB sǝ apǝris ace

\par }{\Q pakki wi túró,

\par }{\QB sǝ à nǝ̀ duk agbani\FTNT{†}{{\FR 5:10 }{\FR{5:10
}}{\FQ{à nǝ̀ duk agbani
}}{\FT{ko
}}{\FQA{à nǝ̀ duk amǝ'yálmúrû
}}{\FT{ko
}}{\FQA{à nǝ̀ duk amurǝma}}}

\par }{\QB a ɓanza.>>\FTNT{‡}{{\FR 5:10 }{\FR{5:10
}}{\FT{Ɓalli gbal aɓa:
}}{\XT{Pur 19:6; Isha 61:6}}{\FT{.}}}


\par }{\PP \VS{11}Lang mǝ ndaban sǝnban ngga, ǝn ok gì amǝturonjar mala Ɓakuli pas. Làkkì malea na á-pas andǝ amilǝyan amur amilǝyan! À gumbǝli buno-murǝm andǝ agiryilǝmu andǝ aɓwana-mǝgule aɓalǝu.\FTNT{§}{{\FR 5:11 }{\FR{5:11
}}{\FT{Ɓalli gbal aɓa:
}}{\XT{Dan 7:10}}{\FT{.}}}

\VS{12}À loasǝ già a kùli à tu-nggyal ama:

\par }{\Q <<Mǝgam mǝnana à

\par }{\QB pwan-myali ka,

\par }{\Q kārǝ́na ɓǝ̀ ak gara-murǝm,

\par }{\QB andǝ kume,

\par }{\Q andǝ sǝlǝe, andǝ rǝcandǝa,

\par }{\QB andǝ gusǝlǝban,

\par }{\Q andǝ ɓoarɓwa,

\par }{\QB andǝ ɓwangsǝban!>>


\par }{\PP \VS{13}Pǝlǝa ǝn ok agir mǝnana kat Ɓakuli pusǝia ka, amǝnana a kùli, andǝa mǝnana a nzali, andǝa mǝnana a tǝta nzali, andǝa mǝnana a tamur ka, andǝ koya gìr mǝnana kat aɓalǝia ka aban ɓwangsǝki Ɓakuli. À tu-nggyal ama:

\par }{\Q <<Ɓwangsǝban andǝ gulo,

\par }{\QB andǝ ɓoarɓwa,

\par }{\Q andǝ rǝcandǝa ka,

\par }{\QB ɓǝà pè Yì ɓwa mǝnana

\par }{\Q do amur buno-murǝm ngga

\par }{\QB sǝ ɓǝà pè Mǝgam,

\par }{\Q málá male pà kàm ɗàng!>>


\par }{\MM \VS{14}Agiryilǝmu mǝno ine ka, à ear ama, <<Amin, ɓǝ̀ do anggo!>> Sǝ aɓwana-mǝgule ka, à kpa a nzali aban peri.




\par }\Chap{6}{\SH Mǝgam fasǝki agbatali \newline  myang-kun malǝmce
\par }
{\MM \VerseOne{1}Mǝ ndarǝ sǝne sǝ Mǝgam fasǝ mǝdǝmbe mala agbatali myang tongno-nong-ɓari mǝnana à lanzǝ kum mǝno yì malǝmce mana à kǝ̀ karì ka. Pǝlǝa ǝn ok mwashat atà agiryilǝmu mǝno ine ka, bangcau nǝ giu kǝla sa mala mgbarangce, ama, <<Yiu!>>

\VS{2}Pǝlǝa ǝn soa mǝsǝam, kara ǝn sǝn pǝ̀r mǝpwasǝe a ɓadǝmbam aban came! Ɓwa mǝnana a nzǝmi kwakiyi ka, ndanǝ nta a buì. À oasǝi wi jeko amurí, sǝ puro kǝ tswaki aban ká kǝla mǝlimurǝm mana she nǝ̀ limurǝm arǝa lwa ka.\FTNT{*}{{\FR 6:2 }{\FR{6:2
}}{\FT{Ɓalli gbal aɓa:
}}{\XT{Zak 1:18; 6:1-3}}{\FT{.}}}


\par }{\PP \VS{3}Lang Mǝgam fasǝ ɓaria gbatali myang ngga, ǝn ok ɓaria giryilǝmu na ama, <<Yiu!>>

\VS{4}Pǝlǝa ɓè pǝ̀r puro yi came! Mǝnia ka mǝbangŋe na, sǝ ɓwa mǝnana a nzǝmi kwakiyi ka, à pè wi rǝcandǝa ɓǝ̀ kiɗiki dotarǝu a ɓanza, sǝ ɓǝ̀ tsǝk aɓwapǝndǝa ɓǝà kǝ wal-lú ka rǝia. À pè wi nggeabyau mǝgule a buì.


\par }{\PP \VS{5}Lang Mǝgam nì fasǝ tàruià gbatali myang ngga, ǝn ok tàruià giryilǝmu na ama, <<Yiu!>> Ən loasǝ mǝsǝam, pǝlǝa ǝn sǝn pǝ̀r mǝpǝndǝe puro yi came! Ɓwa mǝnana a nzǝmi kwakiyi ka bwal sǝkel
 a buì. 
\VS{6}Pǝlǝa ǝn ok giu kǝla pur nǝban agiryilǝmu mǝno ine ka. Na ama, <<Tasau mwashat mala muku yare ka, nda à nǝ̀ pǎ nda tangnakusǝu mala túró pwari mwashat ka. Sǝ tasau tàrú mala muku mǝssa bálì ka, nda à nǝ̀ pǎ nda tangnakusǝu mala túró pwari mwashat ka. Sǝ ce wu kiɗiki mùrú andǝ mùr-anap ɗàng!>>\FTNT{†}{{\FR 6:6 }{\FR{6:6
}}{\FT{Ɓalli gbal aɓa:
}}{\XT{2Amur 6:25}}{\FT{.}}}


\par }{\PP \VS{7}Lang Mǝgam fasǝ inea gbatali myang ngga, ǝn ok gi inea giryilǝmu na ama, <<Yiu!>>

\VS{8}Pǝlǝa ǝn sǝni ka, ɓè pǝ̀r mǝ'gwalani puro yi came! Ɓwa mǝnana kwakiyi ka, lùllǝì ama Lú, sǝ Domurǝm mala Lú kǝ gya atè tù. Yia Lú andǝ Domurǝm mala Lú ka, à pea wia rǝcandǝa mala pàktúró nǝ lwa, andǝ nzala, andǝ kwánó-ɓikea, sǝ anyam-candǝa mǝnana a ɓanza ka, ɓǝà kiɗiki banì mwashat aɓa gauwe ine mala ɓanza.\FTNT{‡}{{\FR 6:8 }{\FR{6:8
}}{\FT{Ɓalli gbal aɓa:
}}{\XT{Hos 13:14; Ezǝk 5:12; 14:21}}{\FT{.}}}


\par }{\PP \VS{9}Lang Mǝgam fasǝ tongnoia gbatali myang ngga, kara ǝn sǝn ayilǝmi aɓwana aban ramba aɓata gyangŋan-ɗārǝâ; à nda ka aɓwana mǝnana à wal-luia ace earnǝ cau mala Ɓakuli andǝ bangŋe aban aɓwana ka.

\VS{10}À loasǝ già kǝ̀rkǝ́r à ɓua aban Ɓakuli ama, <<She aya fara le, we Mǝtalabangŋo mǝnana a Karban kat ka! We mǝfele andǝ mǝ'mǝsǝcau nì, aya fara sǝ a nǝ pakki ɓanza ɓashi, sǝ a ya pwari sǝ a nǝ mbwea ace nkila ma'sǝm mǝnana à sukki ka?>>\FTNT{§}{{\FR 6:10 }{\FR{6:10
}}{\FT{Ɓalli gbal aɓa:
}}{\XT{Zak 1:12; Ang 79:5; Tite 4:10}}{\FT{.}}}

\VS{11}Pǝlǝa à pe ko yana ateà ka nggea-daura pwasǝa, sǝ à banggia wia ama ɓǝà do, ɓǝà kundǝ kam bǝti, she ɓǝ̀ làkkì mala aɓia amǝtúró andǝ amǝ'eambia mǝnana à nǝ̀ wal-luia, kǝla mǝnana à walia ka, lùmsǝ̀nà ka.


\par }{\PP \VS{12}Mǝ ndarǝ sǝne sǝ Mǝgam fasǝ tongno-nong-mwashatia gbatali myang. Kara nzali dǝurǝki kǝ̀rkǝ́r. Pwari twalo pǝndǝ cikcik kǝla nggubyau-pǝndǝa, zongŋo pǝlǝ mǝbangŋe kǝla nkila,\FTNT{*}{{\FR 6:12 }{\FR{6:12
}}{\FT{Ɓalli gbal aɓa:
}}{\XT{Jol 2:10,31; Atúró 2:20; Isha 13:10; 3:15; Mat 24:29; Mar 13:24-25; Luk 21:25}}{\FT{.}}}

\VS{13}sǝ anlero mǝnana a kùli ka, à sukkio a nzali, kǝla amgbangŋa vwari mǝnana gung mǝcandǝe dǝurǝki nggunia, sǝ à sukki a nzali ka.\FTNT{†}{{\FR 6:13 }{\FR{6:13
}}{\FT{Ɓalli gbal aɓa:
}}{\XT{Isha 34:4}}{\FT{.}}}

\VS{14}Kuli karkya kǝla kar kala, sǝ koya nkono andǝ luran ngga, à ui aban came male.


\par }{\PP \VS{15}Pǝlǝa amurǝma mala ɓanza, andǝ amǝ'yálmúr aɓwana, andǝ amǝgulo mala asoje, andǝ amǝkume, andǝ aɓwana amǝcandǝe, andǝ koya guro andǝ aɓwana à dukdo ɓamuria ka, à ɓangŋa, à kya sǝmbǝrǝa aɓalǝ agumi andǝ anre ka atali mala ankono.\FTNT{‡}{{\FR 6:15 }{\FR{6:15
}}{\FT{Ɓalli gbal aɓa:
}}{\XT{Isha 2:10}}{\FT{.}}}

\VS{16}À ɓuaki arǝ ankono andǝ atali ama, <<Wu kpa amur sǝm, wu sǝmbǝrǝ sǝm ace mǝnana Yì ɓwa mana do amur buno-murǝm ngga, ɓǝ̀ kǝa sǝn sǝm raka, sǝ ɓǝ̀ sǝm apî bumlulla mǝɓike mala Mǝgam!\FTNT{§}{{\FR 6:16 }{\FR{6:16
}}{\FT{Ɓalli gbal aɓa:
}}{\XT{Hos 10:8}}{\FT{.}}}

\VS{17}Acemǝnana pwari mǝgule mala lǝmdǝ bumlulla mǝɓike malea yina, sǝ yana ɓwe nǝ̀ came?>>\FTNT{*}{{\FR 6:17 }{\FR{6:17
}}{\FT{Ɓalli gbal aɓa:
}}{\XT{Jol 2:11; Mal 3:2}}{\FT{.}}}




\par }\Chap{7}{\SH Ɓakuli nǝ tsǝk ntongŋo \newline  amur aɓwana male
\par }
{\PP \VerseOne{1}Anzǝm mǝno ka ǝn sǝn amǝturonjar mala Ɓakuli ine aban came arǝ abumban ine mala ɓanza. À kùr agúng mǝnana à kǝ lo ɓua nǝ abuban ine mala ɓaɓanza ka, ace mǝnana gung ɓǝ̀ kǝa ɓua amur nzali ko nggeamùr, ko anggun raka.\FTNT{*}{{\FR 7:1 }{\FR{7:1
}}{\FT{Ɓalli gbal aɓa:
}}{\XT{Zak 6:5}}{\FT{.}}}

\VS{2}Pǝlǝa ǝn sǝn ɓè mǝturonjar aban eauwe a kùli nǝ njar-takuli, nǝ gbǝlman-parbu mala Ɓakuli mǝyilǝmuì a buì. Loasǝ gi bàng-bàng nacau nǝ amǝturonjar mǝno ine ka, yia mǝnana Ɓakuli pania wia rǝcandǝa ɓǝà kiɗiki nzali andǝ nggeamùr ka, ama,

\VS{3}<<Wu came! Wu kǝa na ama wun nǝ̀ je nzali, ko nggeamùr ko anggun ama wun nǝ̀ kiɗikia ka ɗàng, she ɓǝ̀ sǝm tsǝ̀ngŋǝ́nì aguro mala Ɓakuli ma'sǝm nyoulǝa mala parbu a kundǝmbǝia ka.>>\FTNT{†}{{\FR 7:3 }{\FR{7:3
}}{\FT{Ɓalli gbal aɓa:
}}{\XT{Ezǝk 9:4}}{\FT{.}}}


\par }{\PP \VS{4}Pǝlǝa ǝn oe à na làkkì mala aɓwana mǝnana à tsǝkia wia nyoulǝa mala parbu a kún dǝmbia ka; aɓwana á-gbǝman-mwashat nǝ á-lumi-ine-nong-ine [144,000], aɓalǝ atau mala amǝ Isǝrayila.


\par }{\LI \VS{5}Aɓa tàu mala Yahuda ka, aɓwana á-lum-nong-ɓari nda à tsǝkia wia nyoulǝa mala parbu ka.

\par }{\LI Aɓa tàu mala Ruben ngga aɓwana á-lum-nong-ɓari na.

\par }{\LI Aɓa tàu mala Gad ka aɓwana á-lum-nong-ɓari na.


\par }{\LI \VS{6}Aɓa tàu mala Asha ka aɓwana á-lum-nong-ɓari na.

\par }{\LI Aɓa tàu mala Naftali ka aɓwana á-lum-nong-ɓari na.

\par }{\LI Aɓa tàu mala Manasa ka aɓwana á-lum-nong-ɓari na.


\par }{\LI \VS{7}Aɓa tàu mala Shimiyon ngga aɓwana á-lum-nong-ɓari na.

\par }{\LI Aɓa tàu mala Lawi ka aɓwana á-lum-nong-ɓari na.

\par }{\LI Aɓa tàu mala Isaka ka aɓwana á-lum-nong-ɓari na.


\par }{\LI \VS{8}Aɓa tàu mala Zebulu ngga aɓwana á-lum-nong-ɓari na.

\par }{\LI Aɓa tàu mala Yisǝfu ka aɓwana á-lum-nong-ɓari na,

\par }{\LI sǝ aɓa tàu mala Benjami ngga aɓwana á-lum-nong-ɓari na à tsǝkia wia nyoulǝa mala parbu ka.


\par }{\SH Nggea làkkì mala ɓwabundǝa \newline  ɓwangsǝ Ɓakuli
\par }
{\PP \VS{9}Anzǝm mǝnia ka ǝn sǝn nggea ramba mala ɓwabundǝa kǝ̀rkǝ́r, mǝnana kǝɓwa pà nǝ̀ gandǝ ɓallia raka. À pur arǝa koya nzali, andǝ akûn, andǝ aɓwana mala atau ɗàngɗáng, andǝ alasǝu, sǝ à came a ɓadǝm buno-murǝm andǝ ɓadǝm Mǝgam. À oasǝ anggea-daura pwasǝa a rǝia sǝ à bwal ambú nkangga a buia.

\VS{10}À loasǝ già kpǝm à kǝ na ama,

\par }{\Q <<Amsǝban ngga kǝ yiu

\par }{\QB nǝban Ɓakuli ma'sǝm,

\par }{\Q mǝnana do amur

\par }{\QB buno-murǝm ngga,

\par }{\Q sǝ nǝban Mǝgam!>>


\par }{\MM \VS{11}Sǝ amǝturonjar mala Ɓakuli kat ka, à nda à came, à kàrì buno-murǝm andǝ aɓwana-mǝgule andǝ agiryilǝmu ine aɓalǝu ka. À sarǝa a ɓadǝm buno-murǝm nǝ ɓamǝsǝia a nzali sǝ à peri aban Ɓakuli,

\VS{12}à kǝ na ama,

\par }{\Q <<Ɓǝ̀ do anggo! Ɓwangsǝban

\par }{\QB andǝ ɓoarɓwa,

\par }{\Q andǝ sǝlǝe, andǝ yàwá,

\par }{\QB andǝ gulo,

\par }{\Q andǝ gara-murǝm,

\par }{\QB andǝ rǝcandǝa ka,

\par }{\Q a mala Ɓakuli ma'sǝm na,

\par }{\QB mǝnana mala male

\par }{\Q pà kàm raka. Ɓǝ̀ do anggo!>>


\par }{\PP \VS{13}Pǝlǝa mwashat atà aɓwana-mǝgule ɗiem ama, <<Ayana à nda ka aɓwana mǝnia aɓalǝ adaura pwasǝa ka, sǝ aya ban sǝ à puro?>>


\par }{\PP \VS{14}Sǝ ǝn eari wi nǝma, <<Ɓwamǝgule, a nda mana a sǝlǝ ka.>>

\par }{\PP Pǝlǝa nam ama, <<Amǝnia ka, à nda ka ɓwana mǝnana à purî ɓá nggea tanni mǝgule ka. À lákkína adaura malea sǝ à tsǝ̀ngŋǝ̀nia à pǝlǝna amǝpwasǝe aɓa nkila mala Mǝgam.\FTNT{‡}{{\FR 7:14 }{\FR{7:14
}}{\FT{Ɓalli gbal aɓa:
}}{\XT{Dan 12:1; Tite 49:11}}{\FT{.}}}


\par }{\Q \VS{15}<<Nda tsǝa sǝ à came

\par }{\QB a ɓadǝm buno-murǝm

\par }{\Q mala Ɓakuli

\par }{\QB sǝ à kǝ pakki wi túróperi,

\par }{\Q du andǝ pwari,

\par }{\QB aɓa Ndàmǝgule male ka;

\par }{\Q sǝ Yì ɓwa mǝnana do

\par }{\QB amur buno-murǝm ngga,

\par }{\QB nǝ̀ dupia wia tara amúrià.


\par }{\Q \VS{16}À pà nǝ̀ ok nzala

\par }{\QB ɗǝm ɗàng ko bǝti,

\par }{\Q sǝ mǝsamur pà nǝ̀

\par }{\QB nyare nǝ̀ walia ɗǝm

\par }{\QB ɗàng ko bǝti.

\par }{\Q Pwari pà nǝ̀ walia ɗǝm

\par }{\QB ɗàng ko bǝti,

\par }{\Q sǝ ɓekǝ tosǝkiban mala

\par }{\QB banpina pà nǝ̀

\par }{\Q yiu amúrià ɗǝm

\par }{\QB ɗàng ko bǝti.\FTNT{§}{{\FR 7:16 }{\FR{7:16
}}{\FT{Ɓalli gbal aɓa:
}}{\XT{Isha 49:10; Ang 121:6}}{\FT{.}}}


\par }{\Q \VS{17}Acemǝnana Mǝgam

\par }{\QB mana nda a ɓaɓalǝu

\par }{\Q aban buno-murǝm ngga,

\par }{\QB nǝ̀ dupia wia yálgír amúrià;

\par }{\Q nǝ̀ kánǝia aban amgbeɗe

\par }{\QB mǝnana à pākiyi

\par }{\QB mùr yilǝmu ka.

\par }{\Q Sǝ Ɓakuli ka nǝ̀

\par }{\QB esǝkia wia mǝrǝm

\par }{\Q kat a mǝsǝia.>>\FTNT{*}{{\FR 7:17 }{\FR{7:17
}}{\FT{Ɓalli gbal aɓa:
}}{\XT{Ezǝk 34:23; Ang 23:2; Isha 25:8; 49:10}}{\FT{.}}}




\par }\Chap{8}{\SH Mǝgam fasǝ tongno-nong \newline  ɓaria gbatali myang
\par }
{\PP \VerseOne{1}Lang Mǝgam fasǝ tongno-nong-ɓaria gbatali myang ngga, ban nyare pwal ɗǝong a kùli, yi pur a gauwa-tsùrú mala bu-pwari mwashat.

\VS{2}Pǝlǝa ǝn sǝn amǝturonjar tongno-nong-ɓari mǝnana à camgiyi a ɓadǝm Ɓakuli ka, à pea wia anjawe tongno-nong-ɓari.


\par }{\PP \VS{3}Sǝ ɓè mǝturonjar mala Ɓakuli yiu yi came a ɓadǝm gyangŋan nǝ muna-nkenye bolo-njengǝlan a buì. À pè wi muku-gìr kpǝm ace loasǝ yele mǝ'rǝmɓoarne, ace mǝnana ɓǝ̀ kpapi andǝ ahiwi mala aɓwana mala Ɓakuli kat, sǝ ɓǝ̀ pisǝì, amur gyangŋan bolo-njengǝlan mǝnana cam a ɓadǝm buno-murǝm ngga.\FTNT{*}{{\FR 8:3 }{\FR{8:3
}}{\FT{Ɓalli gbal aɓa:
}}{\XT{Amo 9:1; Ang 141:2}}{\FT{.}}}

\VS{4}Yele mala muku-gìr loasǝ yele mǝ'rǝmɓoarne mǝnana kǝ lo a bu mǝturonjar ka, kpapya andǝ ahiwi mala aɓwana mala Ɓakuli, sǝ à eauwe aban ká aban Ɓakuli.

\VS{5}Pǝlǝa mǝturonjar twal muna-nkenye mala muku-gìr loasǝ yele mǝ'rǝmɓoarne, lumsǝì nǝ nkalang-bǝsa mǝnana pwan aɓa bǝsa mana amur gyangŋan ngga, sǝ nyesǝi turí, mesǝke aban yiu a nzali a ɓanza. Kara mgbarangce sàkkya, ban gǝggǝli, tǎlaban liki'nzama, sǝ nzali dǝurǝkio.\FTNT{†}{{\FR 8:5 }{\FR{8:5
}}{\FT{Ɓalli gbal aɓa:
}}{\XT{Pǝris 16:12; Ezǝk 10:2}}{\FT{.}}}


\par }{\SH Twanggi anjawe yiu nǝ \newline  kiɗiki mala agir
\par }
{\PP \VS{6}Pǝlǝa amǝturonjar mǝno tongno-nong-ɓari nǝ́ anjawe a buia ka, à gilǝ rǝia à nǝ̀ twang njawe.


\par }{\PP \VS{7}Lang mǝturonjar mǝdǝmbe twang njawe male ka, kara bǝsa andǝ mǝsǝtali-mbulo, mǝnana kpapi andǝ nkila ka puro, kǝ solǝo aban yiu a nzali amur ɓanza. Banì mwashat aɓalǝ agauwe tàrú mala nzali ka bwal bǝsa; banì mwashat aɓalǝ agauwe tàrú mala anggun pi kǝring, sǝ abondo mǝpwale kat ka, à pi kǝring.\FTNT{‡}{{\FR 8:7 }{\FR{8:7
}}{\FT{Ɓalli gbal aɓa:
}}{\XT{Pur 9:23-25}}{\FT{.}}}


\par }{\PP \VS{8}Ɓaria mǝturonjar twang njawe male. Kara à túr ɓè kǝgìr kǝla nggea nkono mǝgule mǝnana kǝ earki nǝ bǝsa ka, yi kpa aɓa nggeamùr. Banì mwashat aɓalǝ agauwe tàrú mala nggeamùr ka, pǝlǝ nkila.\FTNT{§}{{\FR 8:8 }{\FR{8:8
}}{\FT{Ɓalli gbal aɓa:
}}{\XT{Ir 51:25}}{\FT{.}}}

\VS{9}Banì mwashat aɓalǝ agauwe tàrú mala agiryilǝmu mǝnana aɓa nggeamùr ka, à wukio. Sǝ banì mwashat aɓalǝ agauwe tàrú mala awaru-bǝsa a nggeamùr ka, à kiɗikia.


\par }{\PP \VS{10}Lang tàruià mǝturonjar twang njawe male ka, ɓè nggea nlero mǝgule kasǝa a kùli aban yiu a nzali. Kǝ earki nǝ bǝsa kǝla ɓukan, yi kpa amur banì mwashat aɓalǝ agauwe tàrú mala amúr mǝnana aɓalǝ anggeasala andǝ amgbeɗe ka.\FTNT{*}{{\FR 8:10 }{\FR{8:10
}}{\FT{Ɓalli gbal aɓa:
}}{\XT{Isha 14:12}}{\FT{.}}}

\VS{11}À tunǝki nlero nî ama Mǝlulle. Yi tsǝk banì mwashat aɓalǝ agauwe tàrú mala amúr nggeasala à pǝlǝ mǝ'lùlle. Sǝ aɓwana pas mǝnana à nu mur nî ka à wukio, ace lúllô male.


\par }{\PP \VS{12}Anzǝm twang njawe mala inea mǝturonjar ka, Ɓakuli tulkia pwari andǝ zongŋo andǝ anlero, sǝ ace mǝno ka à ɗwanyi banì mwashat aɓalǝ agauwe tàrú mala tǎ malea. Sǝ anggo ka banì mwashat aɓalǝ agauwe tàrú mala tǎlaban nǝ pwari andǝ du ka à lǝmdǝ ɗang.


\par }{\PP \VS{13}Lang ǝn soa mǝsǝam aban sǝnban ngga, ǝn ok gì nkwang mana nda ban yale, kǝ kútí nǝ bumkuli ka, kǝ hamnǝ cau nǝ giu bàng-bàng ama: <<Gìr mur'mwana! Gìr mur'mwana! Gìr mur'mwana amur aɓwana mǝnana à do a ɓanza ka, ace agir mǝnana à nǝ̀ yia kumban anzǝm twang njawe mala acili amǝturonjar tàrú mǝnana à ueo, sǝ à malanǝ̀ twang ngga!>>




\par }\Chap{9}{\SH Tongnoia twang njawe yiu nǝ \newline  gìr mur'mwana mǝdǝmbe
\par }
{\PP \VerseOne{1}Lang tongnoia mǝturonjar twang njawe male ka, ǝn sǝn ɓe nlero mǝnana pur nǝ kuli, yi kpa a ɓanza ka. À pe mǝnia yì nlero ka kyî mala mǝn kun tūli-tàtǝkǝtè.

\VS{2}Lang mǝn kun tūli-tàtǝkǝtè ka, kara yele kǝ purki kam kǝla yele mala bǝsa ɓá ndà-nggun. Ɓamǝsǝ pwari andǝ bumkuli pǝlǝ pǝndǝa nǝ yele mǝnana kǝ pur aɓa tūli-tàtǝkǝtè ka.\FTNT{*}{{\FR 9:2 }{\FR{9:2
}}{\FT{Ɓalli gbal aɓa:
}}{\XT{Tite 19:28; Pur 19:18; Jol 2:10}}{\FT{.}}}

\VS{3}Adoshi purkio aɓa yele nì à ara aɓa ɓanza. À pea amǝnia yì adoshi ka rǝcandǝa mala tākiban kǝla agenye ɓanza.\FTNT{†}{{\FR 9:3 }{\FR{9:3
}}{\FT{Ɓalli gbal aɓa:
}}{\XT{Pur 10:12-15}}{\FT{.}}}

\VS{4}À nea wia ama ɓǝà kǝa je bondo ko agirpwala ko anggun mala ɓanza, ama à nǝ̀ tākia ɗang. Kǝ aɓwana mǝnana à pànǝ́ nyoulǝa mala parbu mala Ɓakuli a kundǝmbǝia raka, à nda à nǝ̀ tākia ka.\FTNT{‡}{{\FR 9:4 }{\FR{9:4
}}{\FT{Ɓalli gbal aɓa:
}}{\XT{Ezǝk 9:4}}{\FT{.}}}

\VS{5}Ɓakuli eari adoshi man ɓǝà wal-lú ka aɓwana mǝnia ka ɗang. Kǝ tanni na à nǝ̀ pea wia ka, bà mala malà azongŋo tongno. Sǝ kwanban mala patanni malea na kǝla tāban mala genye.

\VS{6}Aɓalǝ azongŋo mǝno tongno ka, ɓwapǝndǝa nǝ alta lú, sǝ à pà nǝ̀ kumi ɗang; à nǝ̀ sham ce wu, sǝ lú ka, nǝ̀ upia wia kuko.\FTNT{§}{{\FR 9:6 }{\FR{9:6
}}{\FT{Ɓalli gbal aɓa:
}}{\XT{Ayu 3:21}}{\FT{.}}}


\par }{\PP \VS{7}Amǝnia yia adoshi ka, à nda kǝla apǝr mǝnana à gilǝkia ace ká munǝo ka. À ndanǝ agir a ɓamuria kǝla ambulan zǝnariya, sǝ aɓamǝsǝia na kǝla ɓamǝsǝ ɓwapǝndǝa.\FTNT{*}{{\FR 9:7 }{\FR{9:7
}}{\FT{Ɓalli gbal aɓa:
}}{\XT{Jol 2:4}}{\FT{.}}}

\VS{8}Nyang múrià na kǝla nyang mur amamǝna, sǝ aminǝia na kǝla aminǝ im.\FTNT{†}{{\FR 9:8 }{\FR{9:8
}}{\FT{Ɓalli gbal aɓa:
}}{\XT{Jol 1:6}}{\FT{.}}}

\VS{9}Mǝntongŋo damɓalǝia na kǝla ntongŋo mǝnana à pe nǝ bolo mǝcandǝe; sǝ gǝshi amburia na kǝla gǝshi kusǝ apǝr andǝ awaru-pǝr pas mǝnana à kǝ soamire aban ká kun munǝo ka.\FTNT{‡}{{\FR 9:9 }{\FR{9:9
}}{\FT{Ɓalli gbal aɓa:
}}{\XT{Jol 2:5}}{\FT{.}}}

\VS{10}À ndanǝ anggilatau mǝnana à kǝ tākiban kǝla agenye ka. Anggilatea ka, à ndanǝ rǝcandǝa mala jiki aɓwana zongŋo tongno.

\VS{11}Murǝm malea ka nda mǝturonjar mala tūli-tàtǝkǝtè. Lùllǝì nǝ kun Ibǝru ka nda Abbadon, sǝ nǝ kun Gǝrik ka nda Apoliyon, Mǝkiɗikiban.


\par }{\PP \VS{12}Gìr mur'mwana mǝdǝmbe kutina. Aɓea agir mur'mwana ɓari na à kǝ yiu ka.


\par }{\SH Twang njawe mala tongno \newline  nong-mwashatia mǝturonjar \newline  yiu nǝ́ ɓaria gìr mur'mwana
\par }
{\PP \VS{13}Tongno-nong-mwashatia mǝturonjar twang njawe male. Pǝlǝa ǝn ok giu pur nǝ kun anjawe mala gyangŋan zǝnariya mǝnana nda aban came a ɓadǝm Ɓakuli ka.\FTNT{§}{{\FR 9:13 }{\FR{9:13
}}{\FT{Ɓalli gbal aɓa:
}}{\XT{Pur 30:1-3}}{\FT{.}}}

\VS{14}Kǝ ne tongno-nong-mwashatia mǝturonjar mǝnana nǝ njawe a buì ka ama, <<Panzǝ amǝturonjar ine mǝnana à kùria a kun Nggeasala mǝgule, yì Yiufǝretis ka.>>

\VS{15}Pǝlǝa à panzǝ amǝturonjar nì ine, mǝnana yia ka à cia nǝ tsǝa aɓa gilǝrǝu ace mǝnia yì bu-pwari mala mǝnia yì pwari, andǝ zongŋo, andǝ pǝlǝa ka. Ado ka à panzǝnia ɓǝà wal-lú banì mwashat aɓalǝ agauwe tàrú mala ɓwapǝndǝa kat a ɓanza.

\VS{16}Ən ok ɓeɓwa banggàm làkkì mala amǝ'pǝ̀r mǝnana ateà anzǝm apǝr aban ká munǝo ka ama à nda milǝyan-gbǝman-ɓari.


\par }{\PP \VS{17}Aɓa mǝnia yì sǝngir aɓa bangŋo à lǝmdǝam ngga, ǝn sǝn apǝr nì andǝ amǝ'pǝ̀r aban do a nzǝmia. Adaura-bolo mǝnana amǝ'pǝ̀r oasǝ a kikilia ka, aɓea ka amǝbangŋe na, aɓea ka amǝgbǝ̀lwì na, sǝ aɓea ka amǝ'gwalani. Apǝr ka, ɓamuria nda kǝla mala im, sǝ bǝsa andǝ yele andǝ tali solfo mǝ'earke nǝ bǝsa ka, à kǝ pur aɓa kunia.

\VS{18}Amǝnia yia agirpatanni tàrú ka: bǝsa andǝ yele andǝ tali solfo mǝ'earke nǝ bǝsa, mǝnana à kǝ pur aɓa kun apǝr mǝno ka, à twalta mwashat aɓalǝ agauwe tàrú mala ɓwapǝndǝa kat a ɓanza.

\VS{19}Rǝcandǝa mala apǝr mǝnia ka nda a ɓakunia andǝ nggilatea; acemǝnana anggilatea ka à nda kǝla an'yau; à ndanǝ rǝcandǝa mala kwarki aɓwana.


\par }{\PP \VS{20}Cili ɓwapǝndǝa mǝnana àwá, agirpatanni mǝnia walia raka, à ginǝ pak bumkiɗikea arǝ aɓealɓikea malea, à ginǝ nyare a ban Ɓakuli. À lidǝmba nǝ peri a ɓadǝmbǝ akukwar andǝ ankúl mala zǝnariya andǝ azǝrfa, andǝ bolo-bángŋá, andǝ tali, andǝ nggun; amǝnana à kǝ sǝnban ɗang, à kǝ okban ɗang, sǝ à kǝ ging raka!

\VS{21}Sǝ ɗǝm ngga à ginǝ pwanzali à nǝ̀ pǝlǝ nzǝmia arǝ pakkiagir malea mala walki-alú, andǝ kpata agirmonzǝo, andǝ kìɗìkì mala nongginǝ rǝarǝu, andǝ iki'an'i.




\par }\Chap{10}{\SH Ɓakuli nǝ masǝlǝ kani male tù
\par }
{\PP \VerseOne{1}Pǝlǝa ǝn sǝn ɓè kanggǝrang mǝturonjar mala Ɓakuli pur nǝ kuli, kǝ sulǝo aban yiu. Pǝrɓang gumbǝli rǝì sǝ npāring kàrì múrí. Ɓamǝsǝi tǎ kǝla pwari, sǝ agarakusǝi ka, à nda kǝla atanggea-nggun bǝsa.

\VS{2}Bwal mǝ'malǝmce mǝnana à mǝnni ka a buì. Yiu yi tamsǝ kusǝì mǝlì amur nggeamùr, sǝ kusǝì mǝ'nggare ka tamsǝi amur kwàrban.

\VS{3}Pǝlǝa loasǝ gì ɓua gāwàn bàng-bàng, kǝla arkwar mala im. Lang mak gāwàn ngga, agiu mgbarangce tongno-nong-ɓari nacau.

\VS{4}Lang agiu mgbarangce tongno-nong-ɓari nacau ka, nǝma mǝ nǝ gilǝ cê, sǝ kara ǝn ok giu pur nǝ kuli nam ama, <<Cau mǝnana agiu mgbarangce tongno-nong-ɓari bang ngga, ɓǝ̀ cê duk gir'sǝmbǝrǝa! Cè a gilǝì ɗàng.>>


\par }{\PP \VS{5}Pǝlǝa mǝturonjar mǝno ǝn sǝni came amúr nggeamùr andǝ kwàrban ngga, loasǝ buì mǝlì a kùli,\FTNT{*}{{\FR 10:5 }{\FR{10:5
}}{\FT{Ɓalli gbal aɓa:
}}{\XT{Nggur 32:40; Dan 12:7}}{\FT{.}}}

\VS{6}sǝ kángìr nǝ lullǝ Ɓakuli. Kángìr nǝ lullǝ Ɓakuli mǝnana nǝ yilǝmu mana masǝlǝate pà kàm raka, mǝnana pusǝ kuli, andǝ nzali, andǝ nggeamùr, andǝ agir mǝnana aɓalǝia kat ka. Pǝlǝa mǝturonjar na ama, <<Pwari pà kàm ɗǝm ɗàng!

\VS{7}Ɓǝ̀ tongno-nong-ɓaria mǝturonjar twang njawe male ka, gìr mǝnana Ɓakuli kanì nǝ̀ pè sǝ à sǝmbǝrǝ ce ka, nǝ̀ yia lùmsǝo. Nǝ̀ yia puro kǝla mǝnana bangŋi a banfana aban aguro, amǝ'ɓangnǝa male ka.>>


\par }{\PP \VS{8}Pǝlǝa ɓwa mǝnana ǝn ok gì nacau nǝ kuli ka, nam cau ɗǝm ama, <<Kyane kya ak mǝ'malǝmce mǝno à mǝnni a bù mǝturonjar mǝnana came amúr nggeamùr andǝ kwàrban ngga.>>


\par }{\PP \VS{9}Nda ǝn wari aban mǝturonjar sǝ ǝn ne wi nǝma ɓǝ̀ pàm mǝ'malǝmce mǝkyauwe nì ka. Pǝlǝa banggàm ama, <<Ang, twali shè. Awu nǝ oè pǝlpǝl a kuno kǝla mùr-nyì, sǝ ɓǝ̀ a mealǝni ka, nǝ̀ nggá pǝlǝ mǝhangŋe a bumo.>>\FTNT{†}{{\FR 10:9 }{\FR{10:9
}}{\FT{Ɓalli gbal aɓa:
}}{\XT{Ezǝk 2:8; 3:1-3}}{\FT{.}}}


\par }{\PP \VS{10}Pǝlǝa ǝn ak mǝ'malǝmce nî a bù mǝturonjar, sǝ ǝn she. Ən oe ka nda pǝlpǝl a kunam kǝla mùr-nyì, sǝ lang ǝn mealǝni ka, bumam twalo hangŋa.

\VS{11}Sǝ nam ama, <<Dumǝna púp awu nǝ hamnǝ cau amur aɓwapǝndǝa, andǝ anzali, andǝ akún, andǝ amurǝma pas.>>\FTNT{‡}{{\FR 10:11 }{\FR{10:11
}}{\FT{Ɓalli gbal aɓa:
}}{\XT{Ir 1:10}}{\FT{.}}}




\par }\Chap{11}{\SH Amǝ'nakún ɓari mala \newline  Ɓakuli nǝ hamnǝ cau male
\par }
{\PP \VerseOne{1}Sǝ Ɓakuli pam munagara kārǝki sauwa mala gìr, sǝ nam ama, <<Kyane kya kārǝki ɓá Ndàmǝgule mala Ɓakuli andǝ gyangŋan paɓoro, sǝ wu ɓal aɓwana mǝnana à kǝ peri aɓa Nda ka.\FTNT{*}{{\FR 11:1 }{\FR{11:1
}}{\FT{Ɓalli gbal aɓa:
}}{\XT{Ezǝk 40:3}}{\FT{.}}}

\VS{2}Sǝama banfana mǝnana a nza nǝ Ndàmǝgule, à kàrì nǝ sheran ngga, cè a kārǝki ɗàng, acemǝnana ban nì ka à pànî aɓwana mǝnana à súrǝ̀ Ɓakuli raka. Yià ka, Urǝshalima, nggea-là mǝfele nǝ̀ kpa aɓa rǝcandǝa malea, à nǝ̀ parki, arǝ azongŋo lumi-ine-nong-ɓari.\FTNT{†}{{\FR 11:2 }{\FR{11:2
}}{\FT{Ɓalli gbal aɓa:
}}{\XT{Zak 12:3; Isha 63:18; Luk 21:24}}{\FT{.}}}

\VS{3}Sǝ mǝ nǝ pè amǝ'nakún mem mǝnia ɓari ka rǝcandǝa, à nǝ̀ twal anonggio mǝno á-mwashat nǝ gbǝman-ɓari nǝ́ lumi-tongno-nong-mwashat ka (1,260), à nǝ̀ nggǝ hamnǝ cau mala Ɓakuli, nǝ́ anggubyau gwado a rǝia.>>

\VS{4}Yià mǝnia ka, à nda ka anggun olif ɓari andǝ apitǝla ɓari mǝnana à cam a ɓadǝm Mǝtala ɓanza ka.\FTNT{‡}{{\FR 11:4 }{\FR{11:4
}}{\FT{Ɓalli gbal aɓa:
}}{\XT{Zak 4:3,11-14}}{\FT{.}}}

\VS{5}Ɓǝ̀ kǝ ɓwa earce ama nǝ̀ pakkia wia gìr mǝɓane ka, bǝsa kǝ puro aɓa kunia kǝ twalta aɓia-mǝbura. Anggo sǝ ɓwa mǝnana kat earce nǝ̀ pakkia wia kǝgìr mǝɓane ka, she nǝ̀ wu.\FTNT{§}{{\FR 11:5 }{\FR{11:5
}}{\FT{Ɓalli gbal aɓa:
}}{\XT{2Amur 1:10; Ir 5:14}}{\FT{.}}}

\VS{6}À ndanǝ rǝcandǝa amur bumkuli, à nǝ̀ tamsǝ mbulo pà nǝ̀ nya ɗang. Sǝ à ndanǝ rǝcandǝa mala tsǝk amúr arǝ aban kat ɓǝà pǝlǝ nkila. Ɗǝm ngga à ndanǝ rǝcandǝa mala kwak ɓanza nǝ koya ulang agir mur'mwana, sǝ à nǝ̀ gandǝ ɓǝsǝlǝki pe kǝla mǝnana à earce ka.\FTNT{*}{{\FR 11:6 }{\FR{11:6
}}{\FT{Ɓalli gbal aɓa:
}}{\XT{1Amur 17:1; Pur 7:17,19}}{\FT{.}}}


\par }{\PP \VS{7}Anzǝm mǝnana ɓǝà malǝna nakún malea ka, nyamɓikea mǝnana nǝ̀ puro aɓa tūli-tàtǝkǝtè ka, nǝ̀ yiu nǝ lwa-lwa a rǝia, nǝ̀ gandǝia sǝ nǝ̀ wal-luia.\FTNT{†}{{\FR 11:7 }{\FR{11:7
}}{\FT{Ɓalli gbal aɓa:
}}{\XT{Dan 7:3,7,21}}{\FT{.}}}

\VS{8}Luia nǝ̀ nongŋo amur njargula aɓa nggea-là mǝnana a kún-ndunocau ka à tunǝi ama Sodom andǝ Masar, sǝ akàm gbal sǝ à gbàllì Mǝtalea amur nggun-gangndǝi ka.\FTNT{‡}{{\FR 11:8 }{\FR{11:8
}}{\FT{Ɓalli gbal aɓa:
}}{\XT{Isha 1:9}}{\FT{.}}}

\VS{9}Nǝ̀ twal nongŋo tàrú nǝ tsùrú, aɓwana arǝ a koya la, andǝ koya tàu, andǝ koya kún, andǝ koya ɓwapǝndǝa ka, à nǝ̀ nggǝ sǝn luia aban nongŋo, acemǝnana à eari kǝɓwa ɓǝ̀ tsǝia a ɓembe raka.

\VS{10}Aɓwana a ɓanza ka, ban nǝ ɓoaria wia ace gìr mǝnana kum amǝ'nakún mǝnia ɓari ka. À nǝ̀ pakkiɗire sǝ à nǝ̀ turia rǝia ban nǝ́ aɓoro acemǝnana yià amǝ'nakún mǝnia ɓari ka, à nda à yinǝia aɓwana a ɓanza tanni mǝɓike kǝ̀rkǝ́r ka.


\par }{\PP \VS{11}Sǝ anzǝm anongŋo mǝno tàrú nǝ tsùrú ka, Ɓakuli pyaupia wia lin'ueo mǝ'pa yilǝmui a rǝia. À lo à cam amur akusǝia; sǝ aɓwana mǝnana kat à kǝ sǝnia ka, nggea ǝn'ò bwalia kǝ̀rkǝ́r.\FTNT{§}{{\FR 11:11 }{\FR{11:11
}}{\FT{Ɓalli gbal aɓa:
}}{\XT{Ezǝk 37:5,10}}{\FT{.}}}

\VS{12}Pǝlǝa giu mǝcandǝe pur nǝ kuli tunǝ amǝ'nakún mǝnia ɓari ka ama, <<Wu yiu kani a kùli!>> Sǝ à lo aban eauwe a kùli aɓa pǝrɓang. Aɓia-mǝbura soapia wia mǝsǝu à kǝ sǝnia.\FTNT{*}{{\FR 11:12 }{\FR{11:12
}}{\FT{Ɓalli gbal aɓa:
}}{\XT{2Amur 2:11}}{\FT{.}}}


\par }{\PP \VS{13}Aɓa kǝ bu-pwari mǝno ka, nggea dǝurǝo mala nzali mǝ'kǝ̀rkǝ́r nì kumban, mǝnana kiɗiki banì mwashat aɓa gauwe lum mala nggea-là, sǝ wal ɓwapǝndǝa á-tongno-nong-ɓari (7,000) ka. Cili ɓwapǝndǝa ka, ɓangciu pakkia wia kǝ̀rkǝ́r sǝ à ɓwangsǝ gulo mala Ɓakuli mǝnana a kùli ka.


\par }{\PP \VS{14}Ɓaria gìr mur'mwana kutina, sǝ tàruià gìr mur'mwana nda kǝ yiu atè tù ka!


\par }{\SH Tongno-nong-ɓaria \newline  twang njawe yiu nǝ \newline  tàruià gìr mur'mwana
\par }
{\PP \VS{15}Pǝlǝa tongno-nong-ɓaria mǝturonjar twang njawe male, kara agiu lo kǝ̀rkǝ́r a kùli à kǝ na ama,

\par }{\Q <<Agara-murǝm mala

\par }{\QB ɓanza man ngga

\par }{\Q à nyarǝna a ɓá bu

\par }{\QB Mǝtala sǝm andǝ

\par }{\QB ɓá bu Kǝrǝsti male.

\par }{\Q Sǝ domurǝm male ka

\par }{\QB masǝlǝate pà kàm ɗàng!>>\FTNT{†}{{\FR 11:15 }{\FR{11:15
}}{\FT{Ɓalli gbal aɓa:
}}{\XT{Ang 22:28; Dan 7:14,27}}{\FT{.}}}


\par }{\MM \VS{16}Sǝ aɓwana-mǝgule lumi-ɓari-nong-ine, mǝnana à ndaban do amur abuno-murǝm a ɓadǝm Ɓakuli ka, à kpa a nzali, sǝ à peri a ban Ɓakuli.

\VS{17}À na ama,

\par }{\Q <<We Ɓakuli Mǝtalabangŋo

\par }{\QB mana a Karmur Gulo kat,

\par }{\Q we mǝnana a nda kam ado,

\par }{\QB andǝ mǝnana nda

\par }{\Q kam ɗiɗyal ka,

\par }{\QB sǝm nggǝ pakko yàwá,

\par }{\Q acemǝnana a angŋǝna

\par }{\QB rǝcandǝa mò mǝgule,

\par }{\Q sǝ a tinata mò yì yálban

\par }{\QB amur agir.


\par }{\Q \VS{18}Aɓwana arǝ anzali

\par }{\QB pak bumlulla,

\par }{\Q sǝ ado gbal ka,

\par }{\QB pwari mala bumlulla

\par }{\QB mò yina.

\par }{\Q Pwari pàngŋǝ̀nà

\par }{\QB mǝnana awu nǝ pakki

\par }{\QB alú ɓashi nǝi ka.

\par }{\Q Sǝ aguro mò,

\par }{\QB amǝ'ɓangnǝa ka,

\par }{\Q awu nǝ peà wia

\par }{\QB tangnakusǝia,

\par }{\Q andǝ aɓwana mô

\par }{\QB amǝfele,

\par }{\Q andǝ aɓwana kat,

\par }{\QB ɓwa mǝkyauwe andǝ

\par }{\Q ɓwa mǝgule,

\par }{\QB amǝnana à kǝ ɓanggo

\par }{\QB aɓa pagulo ka.

\par }{\Q Pwari yina mǝnana

\par }{\QB awu nǝ kiɗiki aɓwana

\par }{\Q mǝnana à kǝ kiɗiki

\par }{\QB ɓanza ka.>>\FTNT{‡}{{\FR 11:18 }{\FR{11:18
}}{\FT{Ɓalli gbal aɓa:
}}{\XT{Ang 2:1}}{\FT{.}}}


\par }{\PP \VS{19}Pǝlǝa à mǝn kun Ndàmǝgule mala Ɓakuli mana a kùli ka, sǝ Akwati Kùrcau male ka à sǝni kàm aɓa Ndàmǝgule.\FTNT{§}{{\FR 11:19 }{\FR{11:19
}}{\FT{Ɓalli gbal aɓa:
}}{\XT{1Amur 8:1-6}}{\FT{.}}} Kara tǎlaban liki'nzama, ban gǝggǝli, mgbarangce sàkkya, nzali dǝurǝkio, sǝ mǝsǝtali-mbulo mǝgulke ra.




\par }\Chap{12}{\SH Ɓwama ɓǝl muna sǝ \newline  Dǝragon ama nǝ̀ wal-luí
\par }
{\PP \VerseOne{1}Pǝlǝa ɓè nggea gir'lǝmdǝa mǝ'pa ndali pusǝrǝi a kùli. Ɓè ɓwama na oasǝ pwari arǝì nda agir-nggūrǝu male, sǝ tamsǝ akusǝi amur zongŋo. À oasǝi wi jeko\FTNT{*}{{\FR 12:1 }{\FR{12:1
}}{\FQ{jeko:
}}{\FT{Ulang mala amǝ Gǝrik.}}} a ɓamúrí mǝnana ndanǝ anlero lum-nong-ɓari arǝì ka. 
\VS{2}Ɓwame gongŋǝna, malanǝ̀ gbáshí, sǝ kwanban andǝ tanni mala gbáshí ka, tsǝì kǝ ɓua.\FTNT{†}{{\FR 12:2 }{\FR{12:2
}}{\FT{Ɓalli gbal aɓa:
}}{\XT{Mik 4:10}}{\FT{.}}}


\par }{\PP \VS{3}Nyare ɓè gir'pandali mǝgule pusǝrǝi a kùli. Kaɓa ɓè nggea Dǝragon mǝbangŋe na, ndanǝ aɓamuri tongno-nong-ɓari andǝ anjawe lum, sǝ amur koya ɓamúrí ka ndanǝ sukuru-murǝm kàm.\FTNT{‡}{{\FR 12:3 }{\FR{12:3
}}{\FT{Ɓalli gbal aɓa:
}}{\XT{Dan 7:7}}{\FT{.}}}

\VS{4}Yì Dǝragon ngga, wuli nggilate pwan banì mwashat aɓalǝ agauwe tàrú mala anlero mǝnana a kùli ka, rangsǝia a ɓanza. Sǝ yi came a ɓadǝm ɓwama mǝno kǝ gbashí ka, ace mǝnana ɓǝ̀ gbashína ani ka nǝ̀ shak muni.\FTNT{§}{{\FR 12:4 }{\FR{12:4
}}{\FT{Ɓalli gbal aɓa:
}}{\XT{Dan 8:10}}{\FT{.}}}

\VS{5}Ɓwame gbáshí muna-ɓwabura mǝnana nǝ̀ yál aɓwana kat a ɓanza nǝ gara bolo ka. Sǝ muna ka, Ɓakuli fwê, twali um nǝi a baní, kya dumsǝi atè amur buno-murǝm male.\FTNT{*}{{\FR 12:5 }{\FR{12:5
}}{\FT{Ɓalli gbal aɓa:
}}{\XT{Isha 66:7; Ang 2:9; 110:1}}{\FT{.}}}

\VS{6}Ɓwame ɓangŋa, o a ɓabondo, a ban mǝnana Ɓakuli gilǝkini wi nǝ̀ tsǝkiri kàm aɓalǝ anonggio á-mwashat nǝ́ gbǝman-ɓari nǝ́ lumi-tongno-nong-mwashat ka [1,260].


\par }{\SH Makel lo munǝo arǝ Dǝragon
\par }
{\PP \VS{7}Pǝlǝa munǝo lo a kùli. Ɓè gbani mǝturonjar mala Ɓakuli, yì Makel ka, lo andǝ amǝturonjar mǝnana atè ka sǝ à soa munǝo arǝ Dǝragon; sǝ Dǝragon andǝ amǝturonjar male gbal ka, à oa munǝo a rǝia\FTNT{†}{{\FR 12:7 }{\FR{12:7
}}{\FT{Ɓalli gbal aɓa:
}}{\XT{Dan 10:13}}{\FT{.}}}.

\VS{8}Sǝ Dǝragon ngga munǝo gandǝi. Yì andǝ amǝturonjar male ka, à ɗwanyi bancame malea a kùli.

\VS{9}Nda à ramta mǝnia yì nggea kaɓǝne Dǝragon, mǝno yì share n'yau mǝnana à tunǝki ama Mǝɓealɓikea sǝ Shetan, mǝnana kǝ swarkita aɓwana kat aɓa ɓanza ka. Yì Dǝragon andǝ amǝturonjar male kat ka, à ramtea a kùli à yì kpa a nzali a ɓanza!\FTNT{‡}{{\FR 12:9 }{\FR{12:9
}}{\FT{Ɓalli gbal aɓa:
}}{\XT{Tite 3:1,14-15; Zak 3:1}}{\FT{.}}}


\par }{\PP \VS{10}Pǝlǝa ǝn ok ɓeɓwa a kùli loasǝ gi kǝ̀rkǝ́r bang cau ama:

\par }{\Q <<Adyan ngga, amsǝban

\par }{\QB andǝ rǝcandǝa,

\par }{\QB andǝ Domurǝm mala

\par }{\Q Ɓakuli ma'sǝm,

\par }{\QB andǝ gara-murǝm mala

\par }{\Q Kǝrǝsti male ka, à yina!

\par }{\Q Acemǝnana mǝ'yinǝ

\par }{\QB acauɓashi

\par }{\Q amur amǝ'eam sǝm,

\par }{\QB mǝnana kǝ oasǝkimuria,

\par }{\QB a ɓadǝm Ɓakuli ma'sǝm,

\par }{\Q du andǝ pwari ka,

\par }{\QB à ramǝna tè a ɓanza!\FTNT{§}{{\FR 12:10 }{\FR{12:10
}}{\FT{Ɓalli gbal aɓa:
}}{\XT{Ayu 1:9-11}}{\FT{.}}}


\par }{\Q \VS{11}À limurǝm amurí

\par }{\QB nǝ nkila mala Mǝgam,

\par }{\Q andǝ nakún malea

\par }{\QB nǝ mǝsǝcau

\par }{\Q amur Mǝgam

\par }{\QB a ɓadǝmbǝ aɓwana;

\par }{\Q yia ka à eare

\par }{\QB à pa yilǝmia,

\par }{\Q à nyar nǝ tea ɗàng

\par }{\QB yi pur a lú malea.


\par }{\Q \VS{12}Ace mǝno ka,

\par }{\QB pak banɓoarnado,

\par }{\QB We kùli!

\par }{\Q Sǝ wun mǝnana kat

\par }{\QB wu do a kùli ka,

\par }{\Q wu pak banɓoarnado!

\par }{\Q Sǝ mala nzali andǝ

\par }{\QB nggeamùr ka,

\par }{\Q gìr'mur'mwana amur wun,

\par }{\QB acemana Mǝɓealɓikea,

\par }{\Q yì Shetan ngga,

\par }{\QB sulǝna a ban wun.

\par }{\Q Lùmsǝ nǝ bumlulla kǝ̀rkǝ́r,

\par }{\QB acemǝnana sǝlǝna ama

\par }{\Q pwari ueki wi bǝti.>>\FTNT{*}{{\FR 12:12 }{\FR{12:12
}}{\FT{Ɓalli gbal aɓa:
}}{\XT{Isha 44:23; 49:13}}{\FT{.}}}


\par }{\PP \VS{13}Lang Dǝragon sǝni à ramna tè kpana a ɓanza ka, pǝlǝa lo pǝrta ɓwama mǝno, mǝnana ɓǝl muna-ɓwabura ka.

\VS{14}Sǝ ɓwama ka, Ɓakuli pe wi abu-nyál ɓari mala nggea nkwang mǝgule ɓǝ̀ yàle ɓǝ̀ o a ban mǝnana à gilǝki wi a ɓabondo ka; akanó ka, à nǝ̀ tsǝkiri pǝlǝa tàrú nǝ tsùrú, Dǝragon pà nǝ̀ gandǝ kumi ɗang.\FTNT{†}{{\FR 12:14 }{\FR{12:14
}}{\FT{Ɓalli gbal aɓa:
}}{\XT{Dan 7:25; 12:7}}{\FT{.}}}

\VS{15}Dǝragon pǝlǝa mǝn kúni polǝ mùr-gùla atà ɓwama ace mǝnana ɓǝ̀ mùr ɓǝ̀ kya pwani ɓǝ̀ um nǝi ka.

\VS{16}Sǝ nzali ka bwalì ɓwama kàm; nzali mǝn kúni sonzǝ mùr nggeasala mǝnana Dǝragon polǝi ka.

\VS{17}Gìr mǝnia ka pè Dǝragon bumlulla kǝ̀rkǝ́r arǝ ɓwama man. Nda nyare o nǝ̀ ká munǝo arǝ cili amuna mala ɓwame, yia aɓwana mǝnana kat à kǝ kpata anzongcau mala Ɓakuli, sǝ à duk amǝ nakún Yesu nǝ mǝsǝcau ka.

\VS{18}[Dǝragon pǝlǝa yi came a sala a kun nggeamùr.]




\par }\Chap{13}{\SH Nyamɓikea mǝnana puro \newline  aɓa nggeamùr ka
\par }
{\PP \VerseOne{1}Sǝ ǝn sǝn ɓekǝ nyamɓikea aban puro aɓa nggeamùr. Ndanǝ aɓamuru tongno-nong-ɓari andǝ anjawe lum. Amur koya njawe male ka sukuru-murǝm nda kam, sǝ arǝ koya ɓamúrí ka lullǝu na kam à gilǝì, sǝ koya lullǝu ka cau ɓǝsǝkiban na arǝ Ɓakuli.\FTNT{*}{{\FR 13:1 }{\FR{13:1
}}{\FT{Ɓalli gbal aɓa:
}}{\XT{Dan 7:1-6}}{\FT{.}}}

\VS{2}Mǝnia yì nyamɓikea ǝn sǝni ka, nda kǝla mǝmburi. Akusǝi na kǝla akusǝ nyam-bondo mǝnana à tunǝki ama biya, sǝ kúni na kǝla kun im. Dǝragon nyesǝ rǝcandǝa male, andǝ buno-murǝm male, andǝ gara-murǝm male pe wi. 
\VS{3}Mwashat atà aɓamur nyamɓikea man ngga pa kǝla à tsǝki wi mpenye mǝnana ɓǝ́ nǝ̀ wal-luí, sǝ mpenyeni yì sonzǝ ka. Ɓanza kat pu aban ká atè nǝ ndali.

\VS{4}Ɓwapǝndǝa peri aban Dǝragon, acemǝnana nyesǝ gara-murǝm male pe nyamɓikea ka; nyare à peri aban nyamɓikea, sǝ à kǝ na ama, <<Yana ɓwe na kǝla yì nyamɓikea? Yana ɓwe na nǝ̀ gandǝ ká nǝ lwa arǝì?>>

\VS{5}Yì nyamɓikea ka à eari wi kutia banggi acau twàlɓamúrû andǝ ɓǝsǝki Ɓakuli, sǝ ɓǝ̀ pakkia agir mala lǝmdǝ rǝcandǝa mǝnana à pe wi ka, bà zongŋo lumi-ine-nong-ɓari.\FTNT{†}{{\FR 13:5 }{\FR{13:5
}}{\FT{Ɓalli gbal aɓa:
}}{\XT{Dan 7:8}}{\FT{.}}}

\VS{6}Mǝn kúni aban kyauwiki Ɓakuli andǝ na mǝɓane arǝ lùllǝì, andǝ ban-do mala Ɓakuli, andǝ aɓwana mǝnana à do a kùli ka.

\VS{7}À nyinggi wi njar ɓǝ̀ lwa'lwa arǝ aɓwana mǝfele mala Ɓakuli, sǝ ɓǝ̀ limurǝm amúrià. Sǝ à pe wi rǝcandǝa amur koya tàu, andǝ kun, andǝ aɓwapǝndǝa, andǝ nzali.\FTNT{‡}{{\FR 13:7 }{\FR{13:7
}}{\FT{Ɓalli gbal aɓa:
}}{\XT{Dan 7:21}}{\FT{.}}}

\VS{8}Aɓwana mǝnana kat à do a ɓanza ka, à nǝ̀ peri aban nyamɓikea, yì aɓwana mǝnana tite a share ɓanza ka, lullǝia pà kàm a gilǝe aɓa Malǝmce raka, yì Malǝmce Yilǝmu mala Mǝgam\FTNT{§}{{\FR 13:8 }{\FR{13:8
}}{\FQ{Malǝmce Yilǝmu mala Mǝgam ngga,
}}{\FT{nda malǝmce mǝnana, tite a share ɓanza yi puro ado mǝno ka, Yesu Kǝrǝsti, mǝnana sukki nkile ace lak acauɓikea mala aɓwana ka, kǝ oasǝkia alullǝ aɓwana kam mǝnana à nǝ̀ pea wia yilǝmu mǝnana málá male pà kàm raka.}}} mǝnana à pwan-myali ka.


\par }{\Q \VS{9}Ɓwa mǝnana kat

\par }{\QB ndanǝ kir okban ngga

\par }{\QB ɓǝ̀ o.\FTNT{*}{{\FR 13:9 }{\FR{13:9
}}{\FT{Ɓalli gbal aɓa:
}}{\XT{Mar 4:23}}{\FT{.}}}


\par }{\Q \VS{10}<<Ɓwa mǝnana kat à

\par }{\QB kasǝi wi bwalban

\par }{\Q a guro ka,

\par }{\QB à nǝ̀ bwali nǝ̀ o a guro.

\par }{\Q Ɓwa mǝnana kat

\par }{\QB à kasǝi wi wal-luí

\par }{\Q nǝ nggeabyau ka,

\par }{\QB nǝ nggeabyau sǝ

\par }{\QB à nǝ̀ walì.>>\FTNT{†}{{\FR 13:10 }{\FR{13:10
}}{\FT{Ɓalli gbal aɓa:
}}{\XT{Ir 15:2; 43:11}}{\FT{.}}}

\par }{\MM Mǝnia ka kwarkiru na ace aɓwana amǝ'mǝsǝcau nì mala Ɓakuli, ɓǝà cam kàngkàng sǝ ɓǝà dum nǝ paɓamuru a baní aɓa koya tanni ka.


\par }{\SH Ɓè Nyamɓikea mǝnana \newline  pur a nzali ka
\par }
{\PP \VS{11}Pǝlǝa ǝn sǝn ɓè nyamɓikea aban puro nǝ ɓá nzali. Ndanǝ anjawe ɓari kǝla mala gam, sǝ kǝ nacau kǝla dǝragon.

\VS{12}Kǝ lǝmdǝ rǝcandǝa mala nyamɓikea mǝdǝmbe. Tsǝk ɓanza andǝ aɓwana mǝnana nǝ do aɓalǝi ka púp ɓǝà peri aban nyamɓikea mǝdǝmbe mǝno mpenye mǝɓike male sonzǝ ka.

\VS{13}Mǝnia yì nyamɓikea ka, pakki agir-ndali mǝgulke; kǝ tsǝa bǝsa nǝ̀ pur a kùli aban yiu a nzali a mǝsǝ aɓwana kat.

\VS{14}Nǝ agir-ndǝlǝki mǝnana à eari wi ɓǝ̀ pea a ɓadǝm nyamɓikea mǝdǝmbe ka, twalo swarki aɓwana mǝnana kat à nda ka amǝkpata ɓanza man ngga. Cia ɓǝà ɓak ɓǝ̀nzál mala nyamɓikea mǝdǝmbe mǝnana à tsǝki wi mpenye nǝ nggeabyau ɓǝ́ nǝ̀ wal-luí sǝ yi au ka.\FTNT{‡}{{\FR 13:14 }{\FR{13:14
}}{\FT{Ɓalli gbal aɓa:
}}{\XT{Nggur 13:1-5}}{\FT{.}}}

\VS{15}Mǝnia yì ɓaria nyamɓikea ka kum rǝcandǝa mala pe ɓǝ̀nzál mala nyamɓikea mǝdǝmbe yilǝmu ace mǝnana ɓǝ̀ gandǝ nacau ka. Pǝlǝa ɓǝ̀nzál mala nyamɓikea tsǝa ama ɓwa mǝnana kat ɓinǝe ama pà nǝ̀ peri a baní raka, ɓǝà wal-luí.

\VS{16}Tsǝk koyana le ka, ɓwa mǝkyauwe andǝ ɓwa mǝgule, amǝkume andǝ amǝ'tǝ̀r, aguro andǝ aɓwana mǝnana à ndanǝ do ɓamuria ka, ɓǝà canbia wia nyoulǝa anzǝm buia mǝlì ko a kundǝmbǝia.

\VS{17}Ɓwa mǝnana kat panǝ mǝnia yì nyoulǝa raka à eari wi ɓǝ̀ kúr kǝgìr ko ɓǝ̀ mak kǝgìr ɗang. Mǝnia yì nyoulǝa ka, lullǝu mala nyamɓikea na, ko lámbà mala lùllǝì na.

\VS{18}Aɓa mǝnia ka, sǝlǝe na à kǝ̀ earce ɓwa ɓǝ̀ dum nǝi ka. Ɓwa mǝnana kwarô sǝ nǝ̀ pak ɗenyicau mǝlime ka, ɓǝ̀ kwam ɓá mǝnia yì lámbà mala nyamɓikea ka, ɓǝ̀ bwalte, acemǝnana lambe ka, lámbà mala ɓwapǝndǝa na. Lámbà male ka nda gbǝman tongno-nong-mwashat, nǝ lumi-tongno-nong-mwashat, nǝ mǝsǝì tongno-nong-mwashat [666].




\par }\Chap{14}{\SH Mǝgam andǝ amǝtè \newline  144,000 tu-nggyal \newline  a ɓadǝm buno-murǝm
\par }
{\PP \VerseOne{1}Lang ǝn soa mǝsǝam ngga, ǝn sǝn Mǝgam aban came amur Nkono Siyona andǝ aɓwana á-gbǝman mwashat nǝ á-lumi-ine bwamdǝ ine [144,000] atè, aɓwana mǝnana à gilǝnia wia lùllǝì andǝ lullǝ Tárrí a kundǝmbǝia ka.\FTNT{*}{{\FR 14:1 }{\FR{14:1
}}{\FT{Ɓalli gbal aɓa:
}}{\XT{Ezǝk 9:4}}{\FT{.}}}

\VS{2}Pǝlǝa ǝn ok giu pur nǝ kuli, pàkkam kǝla gǝshi gǝggǝli mala nggeamùr aɓa songnǝo male, ko kǝla ime mala mbulo. Ən ok giu nî ka, nda kǝla amǝ walki azangŋan aban walki azangŋan malea.

\VS{3}Aɓwana mǝno á-gbǝman mwashat nǝ á-lumi-ine bwamdǝ ine ka, à ndarǝ tu bǝsa nggyal a ɓadǝm buno-murǝm, andǝ ɓadǝm agiryilǝmu ine andǝ aɓwana-mǝgule. Kǝ ɓwa pà kàm gandǝ kani mǝno yì nggyal ka ɗang, shekǝ yia mǝno á-gbǝman mwashat nǝ á-lumi-ine bwamdǝ ine, mǝnana à akmúria aɓa ɓanza ka.

\VS{4}À nda ka aɓwana mǝnana à pǝndǝki ɓamuria nǝ nongginǝ amamǝna raka. À bwal ɓamuria aɓa doɓoarnsari, kǝla ansarina mǝnana à súrǝ̀ kǝ ɓwabura raka. À kǝ kpata Mǝgam arǝ aban mǝnana kat kǝ wari kam ngga. Ɓakuli akmúria aɓalǝ acili ɓwapǝndǝa a ɓanza ɓǝà do à nda ka ɓǝlagir mǝdǝmbe mǝnana à nǝ̀ pànà ɓoro nǝia aban Ɓakuli andǝ Mǝgam ngga.

\VS{5}À súrǝ̀ia nǝ kǝ nyir a kunia ɗàng. Amǝ ɗwanyicau-arǝǔ na.


\par }{\SH Amǝturonjar tàrú yiu nǝ \newline  acau hama mala Ɓakuli
\par }
{\PP \VS{6}Pǝlǝa ǝn sǝn ɓè mǝturonjar mala Ɓakuli aban yale ɓong-ɓong a bumkuli. Ndarǝ yiu nǝ Cau Amsǝban mǝnana masǝlǝate pà kàm raka, ace mǝnana nǝ̀ yia hamnǝi a ban aɓwana a ɓanza, a ban koya nzali, andǝ koya tàu, andǝ koya kún, andǝ koya ɓwapǝndǝa ka.

\VS{7}Pǝlǝa loasǝ gì kpǝm hama ama, <<Wu ɓanggi Ɓakuli, sǝ wu pe wi gulo! Acemǝnana pwari ɓashi male yina. Wu peri a baní, yì ɓwa mǝnana pusǝ kuli, andǝ nzali, andǝ nggeamùr, andǝ amáɗí-mùr ka.>>


\par }{\PP \VS{8}Pǝlǝa ɓaria mǝturonjar kpata mǝno sǝ kǝ na ama, <<Nggea-là mǝgule Babila ka kpana, yì ɓwama mǝnana tsǝk aɓwana arǝ anzali ɓanza à nu mùr-anap mala npel mala kìɗìkì nongginǝ rǝarǝu male ka.>>\FTNT{†}{{\FR 14:8 }{\FR{14:8
}}{\FT{Ɓalli gbal aɓa:
}}{\XT{Isha 21:9}}{\FT{.}}}


\par }{\PP \VS{9}Pǝlǝa tàruià mǝturonjar kpatea, aban hama nǝ giu bangbang. Kǝ na ama: <<Ɓwa mǝnana kat peri a ban nyamɓikea andǝ ɓǝ̀nzál male, sǝ ak nyoulǝa male a kundǝmbǝi ko a nzǝmbui ka,

\VS{10}ɓwe gbal ka nǝ̀ nu mùr-anap mala bumlulla mala Ɓakuli. Yì bumlulla mala Ɓakuli mǝnana à solǝi andǝa lúllô male mǝcandǝe aɓa kwar bum-ukkia male ka. Sǝ ɓwe nǝ̀ nu nggea tanni kǝ̀rkǝ́r aɓa bǝsa andǝ atalibǝsa, a ɓadǝmbǝ amǝturonjar mǝfele andǝ ɓadǝm Mǝgam.\FTNT{‡}{{\FR 14:10 }{\FR{14:10
}}{\FT{Ɓalli gbal aɓa:
}}{\XT{Ir 51:7; Tite 19:24}}{\FT{.}}}

\VS{11}Yele-bǝsa ɓá tanni malea ka, nǝ̀ nggǝ lo aban ká kùli, pà nǝ̀ mal ɗang. Sǝ à pà nǝ̀ kum usǝlǝo ɗang du andǝ pwari, yia aɓwana mǝnana à peri a ban nyamɓikea andǝ ɓǝ̀nzál male, andǝ ɓwa mǝnana kat ak nyoulǝa mala lùllǝì ka.>>\FTNT{§}{{\FR 14:11 }{\FR{14:11
}}{\FT{Ɓalli gbal aɓa:
}}{\XT{Isha 34:10}}{\FT{.}}}

\VS{12}Mǝnia ka kwarkiru na ace aɓwana amǝ'mǝsǝcau nì mala Ɓakuli, yia mǝnana à kǝ kpata anzongcau mala Ɓakuli, sǝ à dum nǝ mǝsǝcau a ban Yesu ka, ɓǝà cam kàngkàng nǝ gandǝrǝu.


\par }{\PP \VS{13}Pǝlǝa ǝn ok ɓè giu pur nǝ kuli kǝ na ama, <<Gilǝ cau mǝnia ka:

\par }{\Q << <Twal ado aban ká dǝmba ka,

\par }{\QB tsǝkbu mala Ɓakuli na

\par }{\Q amur aɓwana mǝnana

\par }{\QB à wu aɓa dotarǝu

\par }{\Q malea andǝ

\par }{\QB Mǝtalabangŋo ka!> >>

\par }{\PP Bangŋo mala Ɓakuli kǝ na ama, <<E, mǝsǝtacau, à nǝ̀ kum usǝlǝo aɓalǝ atúró malea, acemǝnana atúró mǝɓoarne malea mǝnana à pea ka, à kǝ ongsǝô ateà.>>


\par }{\SH Pwari pwan girɓaban \newline  mala ɓanza yina
\par }
{\PP \VS{14}Mǝ nda rǝ sǝnban ngga, ǝn sǝn pǝrɓang mǝpwasǝe yi puro andǝ ɓeɓwa kǝla Muna mala Ɓwa aban do amurí. Ndanǝ jeko zǝnariya amurí sǝ bwal nshiri mǝceauwe a buì.\FTNT{*}{{\FR 14:14 }{\FR{14:14
}}{\FT{Ɓalli gbal aɓa:
}}{\XT{Dan 7:13}}{\FT{.}}}

\VS{15}Pǝlǝa ɓè mǝturonjar mala Ɓakuli purî ɓá Ndàmǝgule mǝnana a kùli ka yi came. Loasǝ gi kpǝm ne ɓwa mǝno do amur pǝrɓang ngga ama, <<Pǝlǝ nshiri mô sǝ wu tita ùmó, acemǝnana pwari pwan ɓǝla-ɓaban yina. Ɓanza ka ɓǝlǝna a mala pwan ɓǝle!>>\FTNT{†}{{\FR 14:15 }{\FR{14:15
}}{\FT{Ɓalli gbal aɓa:
}}{\XT{Jol 3:13; Mat 13:30}}{\FT{.}}}

\VS{16}Pǝlǝa ɓwa mǝno do amur pǝrɓang ngga wuli nshiri male amur ɓanza, sǝ um girɓaban mala ɓanza rambi.


\par }{\PP \VS{17}Anzǝm mǝno ka, ɓè mǝturonjar mala Ɓakuli purî ɓá Ndàmǝgule mǝnana a kùli ka, sǝ yì gbal ka ndanǝ nshiri mǝceauwe a buì.

\VS{18}Nyar ɗǝm ngga ɓè mǝturonjar mǝnana nǝ rǝcandǝa amur bǝsa ka, purî ban gyangŋan yi came. Loasǝ gi bàng-bàng ne mǝturonjar mǝno nǝ nshiri mǝceauwe a buì ka, ama, <<Loasǝ nshiri mô, kasǝki adangŋanshi ɓǝla nggun-anap a ɓaban-anap mala ɓanza, acemǝnana aɓǝle ka, à ɓǝlna!>>

\VS{19}Pǝlǝa mǝturonjar wuli nshiri male amur ɓanza, kasǝki aɓǝla nggun-anap male, sǝ sukkia aɓa tūli ɓá nggea tali kamggi mùr-anap, yì tūli bumlulla mǝgule mala Ɓakuli.

\VS{20}À parki amǝno yì aɓǝla nggun-anap ka aɓa yì tūli ɓá nggea tali kamnggigir, mǝnana nda anzǝm la ka. Nkila ɓun aɓa tūlî aban solǝo, kǝ ɓangŋa kǝla mùr nggeasala, o kya bik kilomita gbǝman tàrú,\FTNT{‡}{{\FR 14:20 }{\FR{14:20
}}{\FQ{kilomita gbǝman tàrú:
}}{\FT{ko mel gbǝman ɓari.}}} sǝ lime male ka nǝ̀ kongsǝ ɓamúr pǝ̀r mǝnana cam nǝ came ka.\FTNT{§}{{\FR 14:20 }{\FR{14:20
}}{\FT{Ɓalli gbal aɓa:
}}{\XT{Jol 3:13}}{\FT{.}}}




\par }\Chap{15}{\SH Amǝturonjar tongno nong-ɓari \newline  yinǝ masǝlǝata agir tanni-twal-là
\par }
{\PP \VerseOne{1}Anzǝm mǝno ka, ǝn sǝn ɓe gir'lǝmdǝa mǝgule andǝ mǝ'pa ndali, puro a kùli. Amǝturonjar na yia tongno-nong-ɓari, mǝnana à ndanǝ masǝlǝata agir yinǝ tanni-twal-là, mǝnana à nǝ̀ yia lǝmdǝ masǝlǝata bumlulla mǝgule mala Ɓakuli nǝia ka.\FTNT{*}{{\FR 15:1 }{\FR{15:1
}}{\FT{Ɓalli gbal aɓa:
}}{\XT{Pǝris 26:21}}{\FT{.}}}

\VS{2}Nyare ǝn sǝn ɓe kǝgìr kǝla nggeamùr gǝlas mǝnana à zurǝi andǝ bǝsa ka. Sǝ ɗǝm ngga ǝn sǝn aɓwana mǝnana à limurǝm amur nyamɓikea andǝ ɓǝ̀nzál male andǝ lámbà mala lùllǝì ka, aban came a kún mǝno yì nggeamùr gǝlas ka. Ko yan ateà ka, bwal mǝzangŋan mǝnana Ɓakuli pè wi ka, a buì.

\VS{3}À nda rǝ tu nggyal mala Musa, yì guro mala Ɓakuli, andǝ nggyal mala Mǝgam; à kǝ na ama:

\par }{\Q <<We, Mǝtalabangŋo Ɓakuli,

\par }{\Q mǝnana a Karmur Gulo

\par }{\QB kat ka,

\par }{\Q a pakki atúró mǝgulke

\par }{\QB andǝ agir pa'ndali.

\par }{\Q Atúró mô kat ka,

\par }{\QB a kǝ́ pea aɓa

\par }{\Q mǝsǝcau andǝ kpate

\par }{\QB a njarnì,

\par }{\Q We Murǝm mala anzali!\FTNT{†}{{\FR 15:3 }{\FR{15:3
}}{\FT{Ɓalli gbal aɓa:
}}{\XT{Pur 15:1; Ang 145:17}}{\FT{.}}}


\par }{\Q \VS{4}Yana ɓwe na pà nǝ̀

\par }{\QB ɓanggo raka?

\par }{\Q Yana ɓwe na nǝ̀ ginǝ

\par }{\QB pe lùllǝò gulo,

\par }{\Q We Mǝtalabangŋo?

\par }{\Q We nǝmurǝo ɓǝ̀rɓǝ̀r,

\par }{\QB a nda Mǝfele.

\par }{\Q Aɓwana arǝ anzali kat,

\par }{\QB à nǝ̀ yia peri

\par }{\Q a ɓadǝmbo,

\par }{\QB acemǝnana atúró

\par }{\Q ɓealɓoarna mô ka,

\par }{\QB à pusǝna rǝia.>>\FTNT{‡}{{\FR 15:4 }{\FR{15:4
}}{\FT{Ɓalli gbal aɓa:
}}{\XT{Ir 10:7; Ang 86:9-10}}{\FT{.}}}


\par }{\PP \VS{5}Anzǝm mǝnia ka, ǝn sǝni à mǝn Ndàmǝgule mala Ɓakuli, yì Taragula mǝfele mana akanó a kùli ka,\FTNT{§}{{\FR 15:5 }{\FR{15:5
}}{\FT{Ɓalli gbal aɓa:
}}{\XT{Pur 40:34}}{\FT{.}}}

\VS{6}sǝ amǝturonjar nì tongno-nong-ɓari mǝnana à ndanǝ agir yinǝ tanni-twal-là ka, à nda ban purî ɓālǝi. À oasǝki anggea-daura pwasǝa mana à teǎ nǝ nggubyau linǝn mǝɓoarnsari ka a rǝia, sǝ à marǝki abugir mǝnana à peǎ nǝ bolo-njengǝlan ka, a kikilia.

\VS{7}Mwashat atà agiryilǝmu nì ine ka, yiu yi pè koyan atà amǝturonjar mǝno tongno-nong-ɓari ka, tasau mǝnana a tùllì nǝ zǝnariya ka. Amǝnia yia atasau ka, à lumsǝkia nǝ bumlulla mala Ɓakuli mana ndanǝ yilǝmu, málá male pà kàm raka.

\VS{8}Kara Ndàmǝgule twalo lùmsǝ nǝ yele, mǝnana pur nǝ ɓá ɓoarɓwa andǝ rǝcandǝa mala Ɓakuli ka.\FTNT{*}{{\FR 15:8 }{\FR{15:8
}}{\FQ{mǝnana pur nǝ ɓá ɓoarɓwa andǝ rǝcandǝa mala Ɓakuli ka.
}}{\FT{Ko <<mǝnana lǝmdǝa ama Ɓakuli aɓa ɓoarɓwa andǝ rǝcandǝa male ka nda abanì.>>}}}\FTNT{†}{{\FR 15:8 }{\FR{15:8
}}{\FT{Ɓalli gbal aɓa:
}}{\XT{2Kpa 5:13-14; 1Amur 8:10-11; Isha 6:4; Ezǝk 44:4}}{\FT{.}}} Kǝ ɓwa pà nǝ̀ gandǝ kutio aɓa Ndàmǝgule ɗàng she ɓǝà amǝno yì agir tongno-nong-ɓari màlà yìnǝ́ tanni-twal-là, mǝnana a bu amǝturonjar tongno-nong-ɓari, à malǝna ka.




\par }\Chap{16}{\SH À solǝki bumlulla mǝgule \newline  mala Ɓakuli mana \newline  aɓalǝ atasau ka
\par }
{\PP \VerseOne{1}Pǝlǝa ǝn ok giu mǝcandǝe pur nǝ ɓá Ndàmǝgule, aban banggi amǝturonjar mǝno tongno-nong-ɓari ka ama, <<Wu kyane, wu kya solǝki bumlulla mǝgule mala Ɓakuli, mǝnana aɓalǝ atasau tongno-nong-ɓari ka, amur ɓanza!>>


\par }{\PP \VS{2}Nda mǝturonjar mǝdǝmbe puro wario kya solǝ gìr ɓá tasau male amur ɓanza, kara anggea npenye-gula amǝɓike andǝ amǝkwanbanì purkio arǝ aɓwana mǝnana à ndanǝ nyoulǝa mala nyamɓikea, sǝ à peri aban ɓǝ̀nzál male ka.\FTNT{*}{{\FR 16:2 }{\FR{16:2
}}{\FT{Ɓalli gbal aɓa:
}}{\XT{Pur 9:10-11; Nggur 28:35}}{\FT{.}}}


\par }{\PP \VS{3}Ɓárià mǝturonjar solǝ gìr ɓá tasau male amur nggeamùr, kara nggeamùr pǝlǝ nkila, kǝla nkila lú ɓwa, sǝ agir mǝnana kat nǝ yilǝmu aɓa nggeamùr ka, à wukio.\FTNT{†}{{\FR 16:3 }{\FR{16:3
}}{\FT{Ɓalli gbal aɓa:
}}{\XT{Ezǝk 7:17-21}}{\FT{.}}}


\par }{\PP \VS{4}Tàruia mǝturonjar solǝ gìr ɓá tasau male amur anggeasala andǝ amáɗí-mùr, sǝ à pǝlǝ nkila.

\VS{5}Ən ok mǝturonjar mǝnana tsǝkiyikir amúr ka bang ama:

\par }{\Q <<A pángŋǝ̀nà pepè aɓa

\par }{\QB mǝnia yi aɓashi ka,

\par }{\Q we Mǝfele mǝnana

\par }{\QB a ndakam ado

\par }{\QB sǝ a ndakam ɗiɗyal ka!


\par }{\Q \VS{6}Yia ka, à sukki nkila

\par }{\QB mala aɓwana mô amǝfele,

\par }{\QB andǝ mala amǝ'ɓangnǝa mô.

\par }{\Q Ace mani ka,

\par }{\QB a pania wia nkila ɓǝà nu.

\par }{\Q À nda rǝ kum tangnakusǝia

\par }{\QB arǝ gir mǝnana karǝ

\par }{\Q arǝia ka.>>\FTNT{‡}{{\FR 16:6 }{\FR{16:6
}}{\FT{Ɓalli gbal aɓa:
}}{\XT{Ang 79:3}}{\FT{.}}}


\par }{\MM \VS{7}Sǝ ǝn ok giu pur nǝban gyangŋan ɗārǝâ na ama:

\par }{\Q E, Mǝtalabangŋo Ɓakuli

\par }{\QB mǝnana a Karmur Gulo

\par }{\Q Kat ka,

\par }{\QB aɓashi mò ka,

\par }{\Q amǝ'mǝsǝcau nì na,

\par }{\QB sǝ à nda pepè!\FTNT{§}{{\FR 16:7 }{\FR{16:7
}}{\FT{Ɓalli gbal aɓa:
}}{\XT{Ang 119:137}}{\FT{.}}}


\par }{\PP \VS{8}Inea mǝturonjar solǝ gìr ɓá tasau male amur pwari, sǝ pwari tita pisǝki aɓwana nǝ bǝsa.

\VS{9}Ace ɓiki pisǝkiban mala pipwari amur aɓwana ka, à kutia naki acau mǝɓane arǝ lullǝ Ɓakuli mǝnana ndanǝ rǝcandǝa amur amǝnia yì agir yinǝ tanni-twal-là ka. À ginǝe à pà nǝ̀ pwanzali à nǝ̀ pǝlǝ nzǝmia arǝ acauɓikea malea, à nǝ̀ pè Ɓakuli gulo ɗang.


\par }{\PP \VS{10}Tongnoia mǝturonjar solǝ gìr ɓá tasau male amur buno-murǝm mala nyamɓikea. Kara pǝndǝa gir mur domurǝm male, sǝ aɓwana mǝnana aɓata domurǝm male ka, à nǝmnggi minǝia ace kwanban mǝnana sulǝo amúrià ka.\FTNT{*}{{\FR 16:10 }{\FR{16:10
}}{\FT{Ɓalli gbal aɓa:
}}{\XT{Pur 10:21}}{\FT{.}}}

\VS{11}À kutia naki acau ɓǝsǝkiban arǝ Ɓakuli, yì murǝm kùli, àtàcau mala kwanban andǝ anpenye mǝnana kumia ka. Sǝ à ginǝ pwanzali amur agir mǝɓane mǝnana à pakkia ka.


\par }{\PP \VS{12}Tongno-nong-mwashatia mǝturonjar solǝ gìr ɓá tasau male amur nggeasala mǝgule mǝnana à tunǝki ama Yiufǝretis ka. Sǝ mùr mana aɓa mǝnia yì nggeasala ka, ime ace mǝnana amurǝma andǝ amǝ'lwa malea, amǝnana à nǝ̀ yiu nǝ njar-takuli ka, ɓǝà kum njar kutio.\FTNT{†}{{\FR 16:12 }{\FR{16:12
}}{\FT{Ɓalli gbal aɓa:
}}{\XT{Isha 11:15-16}}{\FT{.}}}

\VS{13}Pǝlǝa ǝn sǝn abangŋo mǝɓane tàrú, amǝnana à nda kǝla anɗwalung ngga. Mwashat ka, puro a ɓakun dǝragon, ɓè ka puro a ɓakun nyamɓikea, sǝ ɓè man ngga puro a ɓakun mǝɓangnǝa mǝ'nyir nì.\FTNT{‡}{{\FR 16:13 }{\FR{16:13
}}{\FT{Ɓalli gbal aɓa:
}}{\XT{1Amur 22:21-23; Pur 8:3}}{\FT{.}}}

\VS{14}À nda ka abangŋo mala akukwar mǝnana à kǝ pakki agir-ndali ka. À purkio aban o aban amurǝma mala ɓanza kat, à nǝ̀ nggá rambia ace lwa arǝ Mǝtalabangŋo, a Pwari Mǝgule mala Ɓakuli mǝnana Karban Kat ka.


\par }{\MM \VS{15}{\WJ{<<Wu sǝni, mǝ nǝ yiu aɓa yasǝlǝban kǝla mǝn'í. Tsǝkbu mala Ɓakuli nda amur ɓwa mǝnana kat kǝ dum nǝ mǝsǝì aɓa kundǝmuram, sǝ kǝ bwal agir-nggūrǝu male pepè, ace mǝnana ɓǝ̀ kǝa ging nǝ ɓate, ɓǝ̀ kum kǝsǝkya a mǝsǝ aɓwana raka!>>}}\FTNT{§}{{\FR 16:15 }{\FR{16:15
}}{\FT{Ɓalli gbal aɓa:
}}{\XT{1Tas 5:2}}{\FT{.}}}


\par }{\PP \VS{16}Pǝlǝa abangŋo mǝɓane mǝno ramgi amurǝma andǝ amǝ'lwa malea a banɓwáná aban mǝnana à tunǝki nǝ kun Ibǝru ama Armagedon ngga.\FTNT{*}{{\FR 16:16 }{\FR{16:16
}}{\FT{Ɓalli gbal aɓa:
}}{\XT{2Amur 9:27}}{\FT{.}}}


\par }{\PP \VS{17}Sǝ tongno-nong-ɓaria mǝturonjar solǝ gìr ɓá tasau male aɓa gung. Nggea giu mǝcandǝe pur nǝ ban buno-murǝm aɓa Ndàmǝgule, bang ama, <<Malǝna!>>\FTNT{†}{{\FR 16:17 }{\FR{16:17
}}{\FT{Ɓalli gbal aɓa:
}}{\XT{Isha 66:6}}{\FT{.}}}

\VS{18}Kara tǎlaban liki'nzama, mgbarangce sàkkya, agiu akya, sǝ nzali dǝurǝki kǝ̀rkǝ́r. Ulang mǝno yì dǝurǝkya mala nzali ka, malaká kumban àkǝ̀ fara aɓa do mala ɓwapǝndǝa a ɓanza ɗàng.\FTNT{‡}{{\FR 16:18 }{\FR{16:18
}}{\FT{Ɓalli gbal aɓa:
}}{\XT{Pur 19:16; Dan 12:1}}{\FT{.}}}

\VS{19}Nggea-là mǝgule Babila ka, gau arǝ abanì tàrú, sǝ anggea-là mala anzali ɓanza pas ka, à kpakia, à sukki amur rǝarǝia. Nda sǝ Ɓakuli ɗenyi nǝ Babila Mǝgule, sǝ tsǝì ɓǝ̀ nu aɓa kwar mǝnana à lumsǝì nǝ mùr-anap mala bumlulla mǝgule male aɓa ukkio male ka.

\VS{20}Ko ya luran ngga, ndǝrmi, sǝ ankono kat ka, à bǝbbǝri.

\VS{21}Amǝsǝtali-mbulo mǝgulke, mǝnana dǝmbǝrya malea nda kǝla anggea-taligo ka, à ara a kùli aban yiu amur aɓwana a nzali. Aɓwana kutia bang cau mǝɓane arǝ Ɓakuli atàcau mala mǝnia yì gìr yinǝ tanni-twal-là nǝ mǝsǝtali-mbulo ka, acemǝnana gir nî ɓiki kǝ̀rkǝ́r.\FTNT{§}{{\FR 16:21 }{\FR{16:21
}}{\FT{Ɓalli gbal aɓa:
}}{\XT{Pur 9:23}}{\FT{.}}}




\par }\Chap{17}{\SH Ɓashi mala Ɓakuli amur \newline  mā-gyatarǝu mǝgule
\par }
{\PP \VerseOne{1}Mwashat atà amǝturonjar tongno-nong-ɓari mǝnana nǝ atasau tongno-nong-ɓari ka, yiu a banam. Nam cau ama, <<Yiu atàm, mǝ nǝ lǝmdǝo ɓashi mala Ɓakuli mǝnana nǝ̀ yiu amur mā-gyatarǝu mǝgule, yì nggea-là mǝnana à ɓè a ban anggeasala pas ka.\FTNT{*}{{\FR 17:1 }{\FR{17:1
}}{\FT{Ɓalli gbal aɓa:
}}{\XT{Ir 51:13}}{\FT{.}}}

\VS{2}Amurǝma mala ɓanza pak cauɓikea nongginǝban andǝi, sǝ aɓwana mǝnana à nda ka amǝɓanza man ngga, à ɓosǝkinia à nùnà mùr-anap mala cauɓikea male mala nongginǝ-rǝarǝu kǝ̀rkǝ́r, gandǝa à wal-wale.>>\FTNT{†}{{\FR 17:2 }{\FR{17:2
}}{\FT{Ɓalli gbal aɓa:
}}{\XT{Isha 23:17; Ir 25:15-16}}{\FT{.}}}


\par }{\PP \VS{3}Pǝlǝa mǝturonjar twalam aɓa bangŋo umnǝ mim aɓa ɓè pǝɗanban. Akanó ka ǝn sǝn ɓwama aban do anzǝm nyamɓikea mǝbangŋe mǝnana ndanǝ aɓamuru tongno-nong-ɓari andǝ anjawe lum, andǝ alullǝu sangban arǝ Ɓakuli, mǝnana à gilǝia arǝì kat ka.

\VS{4}\FTNT{‡}{{\FR 17:4 }{\FR{17:4
}}{\FT{Ɓalli gbal aɓa:
}}{\XT{Ir 51:7}}{\FT{.}}}Ɓwame oasǝ agir-nggūrǝu mana kúreà candǝ ka, sǝ mbàkì rǝì nǝ bolo-njengǝlan, andǝ amǝsǝtali-gǝna andǝ amǝsǝ-nlang mǝtà'nzame. Bwal kwap bolo-njengǝlan a buì, mǝnana lùmsǝ̀nà nǝ agir'ɓeami andǝ agir pǝndǝkea mala nonggi nǝ aburana male ka.

\VS{5}Lullǝu na kam à gilǝì a kúndǝmbi mǝnana ɓālǝi ka gir'sǝmbǝrǝa na. Lullǝuî ama:

\par }{\PC BABILA, NGGEA-LÀ MƏGULE, NGGEAU MALA KOYA KÌƊÌKÌ MALA NONGGINƏ-RƏARƏU ANDƏ KOYA GÌR ƁEAMI A ƁANZA.


\par }{\MM \VS{6}Ən sǝni ka, ɓwame nda aɓa wal-wale nǝ nkila mala aɓwana mala Ɓakuli, andǝ nkila mala aɓwana mǝnana à dum nǝ mǝsǝcau arǝ nakún Yesu ka.

\par }{\PP Lang ǝn sǝni ka, gìr nî pam ndali kǝ̀rkǝ́r.

\VS{7}Pǝlǝa mǝturonjar nam ama, <<Palang sǝ a pak ndali? Mǝ nǝ banggo gìr ɓa-sǝmbǝrǝa amur mǝnia yì ɓwama, andǝ mala yì nyamɓikea mǝno nǝ aɓamuru tongno-nong-ɓari andǝ anjawe lum, mǝnana ɓwame dukiyi a nzǝmi ka.

\VS{8}Mǝno yì nyamɓikea a sǝni ka, ndakam ɗiɗyal nǝ yilǝmu, ado ka pà kàm ɗàng, sǝ banì pà nǝ̀ sau ɗang ndo nǝ̀ nggá puro aɓa tūli-tàtǝkǝtè, sǝ nǝ̀ kutio nǝ̀ ká lú mǝnana málá male pà kàm raka. Aɓwana mǝnana à do a ɓanza, amǝnana pur a share ɓanza ka, à gilǝ lullǝia aɓa Malǝmce Yilǝmu raka, à nǝ̀ ndali nǝ nyare-yiu mala man yì nyamɓikea mǝnana wú ɗiɗyal ka.\FTNT{§}{{\FR 17:8 }{\FR{17:8
}}{\FT{Ɓalli gbal aɓa:
}}{\XT{Dan 7:3; Sǝn 3:5}}{\FT{.}}}


\par }{\PP \VS{9}<<Mǝnia ka, à kǝ earce ama ɓwa ɓǝ̀ dum nǝ sǝlǝe andǝ bwalta gìr. Aɓamuru tongno-nong-ɓari mala nyamɓikea ka, à nda ka nkono tongno-nong-ɓari mǝnana ɓwame dukiyi amúrià ka. Sǝ yia gbal ka, amurǝma na, yia mǝnia tongno-nong-ɓari ka.

\VS{10}Tongno ateà ka à wukina. Mwashat ka nda kam più amur buno-murǝm. Sǝ ɓè man mwashat ka, malaká yiu ɗang peatu. Ɓǝ̀ yina ka, do yálban male pà nǝ̀ sau ɗang.

\VS{11}Yì nyamɓikea mǝnana ndakam ɗiɗyal nǝ yilǝmu, sǝ ado ka pà kàm raka, nda tongno-nong-tàruià murǝm. Sǝ yì ka, ndá mwashat atà amǝno yì amurǝma tongno-nong-ɓari ka, sǝ kǝ ká nǝ ká a lú male.


\par }{\PP \VS{12}<<Anjawe lum mala nyamɓikea mǝnana a sǝnia ka, amurǝma na lum, mǝnana à malaká ak gara-murǝm raka peatu, sǝama à nǝ̀ yia pea wia gara-murǝm. À nǝ̀ duk amurǝma aɓa pwari bǝti atà nyamɓikea.\FTNT{*}{{\FR 17:12 }{\FR{17:12
}}{\FT{Ɓalli gbal aɓa:
}}{\XT{Dan 7:20-24}}{\FT{.}}}

\VS{13}Yia kat mǝnia lum ngga, kunia mwashat. À nǝ̀ yia nyesǝ rǝcandǝa andǝ gara-murǝm malea à nǝ̀ pè nyamɓikea.

\VS{14}Yia kat ka, à nǝ̀ kánǝ lwa arǝ Mǝgam, sǝ Mǝgam andǝ amǝtè, yia aɓwana male mǝnana tunǝia, sǝ tarkia, andǝ amǝ kpate aɓa mǝsǝcau ka, à nǝ̀ limurǝm amúrià. À limurǝm amúrià acemǝnana yì Mǝgam ngga, nda Gbani amur amǝtala anzali kat, sǝ nda Murǝm mala amurǝma kat.>>\FTNT{†}{{\FR 17:14 }{\FR{17:14
}}{\FT{Ɓalli gbal aɓa:
}}{\XT{Dan 2:47}}{\FT{.}}}


\par }{\PP \VS{15}Pǝlǝa mǝturonjar banggàm ama, <<Amúr mǝnana a sǝnia a ban mǝnana yì mā-gyatarǝu dukiyi kam ngga, à nda ka ɓwana amǝ'làkke pas mala anzali, andǝ akún, andǝ atau, andǝ aɓwapǝndǝa.

\VS{16}Yì nyamɓikea andǝ anjawe lum mǝnana a sǝnia ka, à nǝ̀ ɓinǝmǝsǝ mā-gyatarǝu man. À nǝ̀ swárì wi agir-nggūrǝì, à nǝ̀ nyi nǝ ɓate, à nǝ̀ shak nyami, sǝ acili abare ka, à nǝ̀ pisǝia a bǝsa.

\VS{17}À nǝ̀ pak anggo, acemǝnana Ɓakuli tsǝ́ngŋǝ̀nà kànì male a ɓabumia, kànì male mǝnana à nǝ̀ pak nggearǝ gir mǝnana ɓabumi earkiyi ce ka. À nǝ̀ kpapi múrià, à nǝ̀ pè nyamɓikea gara-murǝm malea. Aɓa pě mǝno anggo ka, cau mǝnana Ɓakuli bang ngga, nǝ̀ yia lùmsǝo.

\VS{18}Man yì ɓwama a sǝni ka, nda mǝno yì nggea-là mǝgule mǝnana nda murǝm amur amurǝma mala ɓanza ka.>>




\par }\Chap{18}{\SH Kpa mala Babila
\par }
{\PP \VerseOne{1}Anzǝm mǝno ka, ǝn sǝn ɓè mǝturonjar pur a kùli sǝ sulǝo aban yiu a ɓanza. Yì ka, ndanǝ rǝcandǝa kǝ̀rkǝ́r, sǝ tǎ mala ɓoarɓwa male tǎ aki ɓanza.

\VS{2}Loasǝ gì bàng-bàng nacau ama:

\par }{\Q <<Babila kpana!

\par }{\Q Mǝno yì nggea-là

\par }{\QB mǝgule ka, kpana!

\par }{\Q Pǝlǝna ban-do

\par }{\QB mala akukwar.

\par }{\Q Pǝlǝna mpù mala

\par }{\QB koya bangŋo mǝɓane,

\par }{\Q andǝ ndá mala

\par }{\QB koya nyal mǝɓane,

\par }{\Q andǝ ban sǝmbǝrǝa mala

\par }{\QB koya nyama mǝɓane,

\par }{\Q andǝ mǝnana à ɓinǝce ka.\FTNT{*}{{\FR 18:2 }{\FR{18:2
}}{\FT{Ɓalli gbal aɓa:
}}{\XT{Isha 21:9; Ir 50:39}}{\FT{.}}}


\par }{\Q \VS{3}Aɓwana arǝ anzali kat,

\par }{\QB à nùnà mùr-anap

\par }{\Q mala nshawari,

\par }{\QB andǝ kìɗìkì mala

\par }{\Q nonggi nǝ rǝarǝu male,

\par }{\QB sǝ walǝnia.

\par }{\Q Amurǝma mala ɓanza

\par }{\QB nonggina nǝi.

\par }{\Q Ace ɓiki earce do male

\par }{\QB aɓa banɓoarnado

\par }{\Q mala kume ka,

\par }{\QB tsǝ̀ngŋǝ̀nà amǝ nggāliki

\par }{\Q mala ɓanza à pǝlǝna

\par }{\QB amǝ gǝna.>>\FTNT{†}{{\FR 18:3 }{\FR{18:3
}}{\FT{Ɓalli gbal aɓa:
}}{\XT{Ir 25:15,27}}{\FT{.}}}


\par }{\MM \VS{4}Pǝlǝa ǝn ok ɓè giu pur nǝ kuli kǝ na ama:

\par }{\Q <<Wu purî ɓālǝi,

\par }{\QB wun aɓwana mem.

\par }{\Q Wu kǝa oasǝ bu wun aɓalǝ

\par }{\QB acauɓikea male ɗàng,

\par }{\Q ɓǝ̀ ana raka,

\par }{\QB wun nǝ̀ nutanni atè

\par }{\Q arǝ agirtanni mǝnana

\par }{\QB à nǝ̀ sulǝo amurí ka.\FTNT{‡}{{\FR 18:4 }{\FR{18:4
}}{\FT{Ɓalli gbal aɓa:
}}{\XT{Isha 48:20; Ir 50:8}}{\FT{.}}}


\par }{\Q \VS{5}Acauɓikea male ka,

\par }{\Q à gwalikina amur rǝarǝia,

\par }{\QB à bingŋǝna kùli.

\par }{\Q Ɓakuli ɗenyina nǝ atúró

\par }{\QB ɓealɓikea male

\par }{\QB mǝnana pakkia ka.\FTNT{§}{{\FR 18:5 }{\FR{18:5
}}{\FT{Ɓalli gbal aɓa:
}}{\XT{Ir 51:9}}{\FT{.}}}


\par }{\Q \VS{6}Ɓǝà mbweki wi a kúnì,

\par }{\QB kǝla mǝnana pàkkî

\par }{\QB aɓea ɓwana ka.

\par }{\Q Ɓǝà tsǝì ɓǝ̀ mbwe kusǝ ɓari

\par }{\QB arǝ agir mǝnana pea ka.

\par }{\Q Ɓǝà mbwe ɓǝ̀ nu

\par }{\QB nggea mǝɓane mana

\par }{\Q lúllô male ka kar mǝnana

\par }{\QB pea aɓea ɓwana sǝ à nu ka,

\par }{\QB kusǝ ɓari.\FTNT{*}{{\FR 18:6 }{\FR{18:6
}}{\FT{Ɓalli gbal aɓa:
}}{\XT{Ang 137:8}}{\FT{.}}}


\par }{\Q \VS{7}Sokkite ɓǝ̀ tāpì aɓa

\par }{\QB tanni andǝ bumkiɗikea

\par }{\Q kǝla mǝnana pè ɓamúrì

\par }{\QB gulo andǝ do mǝɓoarne

\par }{\QB aɓa rǝpwala ka.

\par }{\Q Kǝ jali a ɓabumi ama,

\par }{\QB <Mǝ nda mā-murǝm;

\par }{\QB mǝ nda mā-lú ɗàng.

\par }{\Q Kǝ gìr pà kàm

\par }{\QB nǝ̀ ciem mǝ nǝ pak

\par }{\QB bumkiɗikea ɗang.\FTNT{†}{{\FR 18:7 }{\FR{18:7
}}{\FT{Ɓalli gbal aɓa:
}}{\XT{Isha 47:8-9}}{\FT{.}}}>


\par }{\Q \VS{8}Ace mani ka,

\par }{\QB agirpatanni mǝnana

\par }{\Q à nǝ̀ yinǝi wi nǝ bumkiɗikea,

\par }{\QB andǝ nzala,

\par }{\QB andǝ lú ka,

\par }{\Q à nǝ̀ yiu amurí

\par }{\QB aɓa pwari mwashat.

\par }{\Q Nǝ̀ yia pi aɓa bǝsa kǝring,

\par }{\QB acemǝnana Mǝtalabangŋo

\par }{\Q Ɓakuli mǝnana pakkiyi wi

\par }{\Q ɓashi ka,

\par }{\QB mǝ rǝcandǝa na.>>


\par }{\PP \VS{9}Amurǝma mala ɓanza mǝnana à kutio aɓa kìɗìkì mala nonggi nǝ rǝarǝu andǝ yi, sǝ à do aɓa banɓoarnado andǝ li mǝɓoarne atè ka, à nǝ̀ ɓua, sǝ à nǝ̀ keban amurí, ɓǝà sǝnǝna yele mala bǝsa mǝnana kǝ pisǝì ka.\FTNT{‡}{{\FR 18:9 }{\FR{18:9
}}{\FT{Ɓalli gbal aɓa:
}}{\XT{Ezǝk 26:16-17}}{\FT{.}}}

\VS{10}Nggea tanni male mǝgule nǝ̀ pea wia ɓangciu kǝ̀rkǝ́r. À nǝ̀ cam kuko, sǝ à nǝ̀ keban amurí ama:

\par }{\Q <<Caukwanban!

\par }{\Q Caukwanban nǝ we Babila,

\par }{\QB nggea-là mǝgule,

\par }{\QB la murǝm!

\par }{\Q Aɓa bu-pwari mwashat

\par }{\QB ɓashi mala Ɓakuli

\par }{\Q yi sulǝna a muro!>>


\par }{\PP \VS{11}Amǝ nggāliki aɓa ɓanza nǝ̀ ɓua, sǝ à nǝ̀ pak bumkiɗikea ace, acemǝnana kǝɓwa ueo kam nǝ̀ kúr agirmâ malea ɗǝm ɗàng.\FTNT{§}{{\FR 18:11 }{\FR{18:11
}}{\FT{Ɓalli gbal aɓa:
}}{\XT{Ezǝk 27:36}}{\FT{.}}}

\VS{12}Agir-mâ mǝnana kúria nǝ boalo kǝ̀rkǝ́r sǝ à ram ngga, à nda ka zǝnariya andǝ azǝrfa, andǝ atali gǝna, andǝ sala-ɓá-nkombo. Aɓea ka à nda ka nggubyau-linǝn, amǝ rǝɓǝlke, andǝa mǝnana amurǝma makkiyi arǝia ka, andǝa mǝnana kúria pa bǝti raka. Aɓea ɗǝm ngga à nda ka agir mǝnana à shària nǝ nggun mǝɓoarne sǝ à hasǝkia wia amuru-mǝrǝmɓoarne ka, andǝ agir mǝnana à tùllia nǝ bolo-bángŋá, andǝ bolo-candǝa ka, andǝ agir mǝnana à ɓakkia nǝ tali mabǝl ka.\FTNT{*}{{\FR 18:12 }{\FR{18:12
}}{\FT{Ɓalli gbal aɓa:
}}{\XT{Ezǝk 27:12-13,21}}{\FT{.}}}

\VS{13}Aɓea gir ɗǝm mana kúria ka, à nda ka amuku nggwato-nggun mǝɓoarne mala amǝ Asiya, andǝ amuku agir mǝɓoarne mǝnana à kunǝkiyia amur girlina. Myang-loasǝ-yele mǝ'rǝmɓoarne, andǝ myang pak ɓuri wal rǝkwangya, andǝ myang pak muru-mǝrǝmɓoarne na aɓalǝia. Acilia ka à nda ka mùr-ɓǝlanggun anap, andǝ mùrú nggun-olif, andǝ muku pak bǝredi mǝɓǝlke, andǝ mǝsǝ mǝssa-alkama, andǝ andá, andǝ anzur, andǝ apǝ́r, andǝ awaru-pǝr, andǝ aguro, andǝ ayilǝmi ɓwapǝndǝa.

\VS{14}Amǝ nggāliki nǝ̀ bang ama,

\par }{\Q <<Agir mǝɓoarne mǝnana

\par }{\QB bumo earkiyicea,

\par }{\Q sǝ rǝo kǝ ɓǝla arǝia ka,

\par }{\QB à umna arǝò kat.

\par }{\Q Agirkuma mò kat,

\par }{\QB andǝ agir gilǝki rǝǔ mô ka,

\par }{\QB à ndǝrmina arǝò kat.

\par }{\Q A pa wu nǝ nyare awu nǝ

\par }{\QB kumia ɗǝm ɗàng.>>


\par }{\MM \VS{15}Amǝ nggāliki mǝnana à kurkiyi wi kúró nǝ agir mǝnia, sǝ à kum gǝna malea arǝì ka, à nǝ̀ cam kuko, aɓa ɓangciu arǝ tanni mǝgule mǝnana sulǝo amurí ka. À nǝ̀ ɓua sǝ à nǝ̀ nggǝ keban amurí ama,\FTNT{†}{{\FR 18:15 }{\FR{18:15
}}{\FT{Ɓalli gbal aɓa:
}}{\XT{Ezǝk 27:31,36}}{\FT{.}}}


\par }{\Q \VS{16}<<Cau kwanban,

\par }{\QB cau kwanban nǝ Babila,

\par }{\QB nggea-là mǝgule!

\par }{\Q Ɗiɗyal ka, kǝ oasǝ

\par }{\QB anggubyau mā-murǝma

\par }{\Q mǝnana à teǎ nǝ

\par }{\QB nggubyau-linǝn mǝɓoarne ka.

\par }{\Q Kǝ oasǝ agir gilǝki rǝǔ

\par }{\QB mǝnana à peǎ nǝ bolo-njengǝlan,

\par }{\Q andǝ atali-gǝna,

\par }{\QB andǝ agir tà'nzama

\par }{\QB mǝɓoarne ka.


\par }{\Q \VS{17}Ndo ka, aɓa bu-pwari

\par }{\Q mwashat,

\par }{\QB à kiɗikina nggea kume

\par }{\Q mǝgule male kat.>>

\par }{\PP Koya mǝkwak waru-bǝsa andǝ aɓwana mǝnana kat à kǝ twal gya aɓa waru a nggeamùr, andǝ amǝtúró ɓá waru, andǝ aɓwana mǝnana kat túróbù ace kum gìr do la malea ka, nda a nggeamùr ka, à cam kuko.\FTNT{‡}{{\FR 18:17 }{\FR{18:17
}}{\FT{Ɓalli gbal aɓa:
}}{\XT{Isha 23:14; Ezǝk 27:26-30}}{\FT{.}}}

\VS{18}Lang à sǝn yele mala pi mala mǝnia yì nggea-là ka, à loasǝ già à na ama,

\par }{\Q <<Ɓè kǝ nggea-là kàm

\par }{\QB kǝla mǝnia yì nggea-là

\par }{\Q mǝgule ka le?>>


\par }{\MM \VS{19}À pwan tú sǝ à soe amúrià, sǝ à mak'zwalo aban ɓua andǝ keban ama:

\par }{\Q <<Cau kwanban!

\par }{\QB Cau kwanban nǝ

\par }{\Q nggea-là mǝgule,

\par }{\QB ban mǝnana amǝtala

\par }{\Q awaru-bǝsa mǝnana

\par }{\QB à kǝ gya a nggeamùr,

\par }{\QB pǝlǝ amǝkume kàm ngga.

\par }{\Q Aɓa bu-pwari mwashat,

\par }{\QB kara à kiɗikini.\FTNT{§}{{\FR 18:19 }{\FR{18:19
}}{\FT{Ɓalli gbal aɓa:
}}{\XT{Ezǝk 27:30-34}}{\FT{.}}}


\par }{\Q \VS{20}Wun mǝnana wu

\par }{\Q do a kùli ka,

\par }{\QB wu pak banɓoarnado amurí!

\par }{\Q Wun aɓwana mala Ɓakuli,

\par }{\QB andǝ amǝ'mishan,

\par }{\Q andǝ amǝ'ɓangnǝa mala Ɓakuli,

\par }{\QB wu pak banɓoarnado.

\par }{\Q Acemǝnana Ɓakuli

\par }{\QB pangŋǝni wi ɓashi

\par }{\Q ace kǝ wun.>>\FTNT{*}{{\FR 18:20 }{\FR{18:20
}}{\FT{Ɓalli gbal aɓa:
}}{\XT{Isha 44:23; Ir 51:48}}{\FT{.}}}


\par }{\PP \VS{21}Pǝlǝa ɓè mǝturonjar mǝ'rǝcandǝe imsǝ nggea tali mǝnana gulo male nda kǝla nggea taligo mǝgule ka. Yi túrí aɓa nggeamùr sǝ na ama,

\par }{\Q <<Kǝla mǝno ka,

\par }{\QB sǝ à nǝ̀ túr nggea-là

\par }{\Q Babila aɓa nggeamùr tsulǝm!

\par }{\Q Sǝ à pà nǝ̀ nyare

\par }{\QB à nǝ̀ sǝni ɗǝm ɗàng.\FTNT{†}{{\FR 18:21 }{\FR{18:21
}}{\FT{Ɓalli gbal aɓa:
}}{\XT{Ir 51:63; Ezǝk 26:21}}{\FT{.}}}


\par }{\Q \VS{22}Agí ka zangŋan

\par }{\QB andǝ amǝ'nggyal,

\par }{\Q andǝ agí ka ntetu,

\par }{\QB andǝ anjawe ka,

\par }{\Q à pà nǝ̀ nyare

\par }{\QB à nǝ̀ oea ɗǝm

\par }{\QB a ɓālǝo ɗàng.

\par }{\Q À pà nǝ̀ kum amǝ'túróbù

\par }{\QB andǝ koya ulang túróbù

\par }{\QB a ɓālǝo ɗǝm ɗàng.

\par }{\Q À pà nǝ̀ nyare

\par }{\QB à nǝ̀ ok gi gogô

\par }{\Q nǝ taligo ɗǝm

\par }{\QB a ɓālǝo ɗàng.\FTNT{‡}{{\FR 18:22 }{\FR{18:22
}}{\FT{Ɓalli gbal aɓa:
}}{\XT{Isha 24:8; Ezǝk 26:13}}{\FT{.}}}


\par }{\Q \VS{23}Tǎ mala pitǝla pà nǝ̀

\par }{\QB nyare nǝ̀ tà ɗǝm

\par }{\QB a ɓālǝo ɗàng.

\par }{\Q À pà nǝ̀ nyare à nǝ̀ ok

\par }{\QB giu banɓoarnado mala

\par }{\Q amāfela andǝ abura-māfela

\par }{\QB ɗǝm a ɓālǝo ɗàng.

\par }{\Q Mǝnia ka pàk anggo

\par }{\QB acemana amǝ nggāliki mò,

\par }{\Q mǝnana à nda à kútìban kat

\par }{\QB ɗiɗyal nǝ rǝcandǝa aɓa

\par }{\Q kúrkúró andǝ ram gǝna

\par }{\QB a ɓanza ka,

\par }{\Q a ciá púp, nǝ́ agir

\par }{\QB monzǝo\FTNT{§}{{\FR 18:23 }{\FR{18:23
}}{\FQ{Agir monzǝo
}}{\FT{ka, kpapi pyauta aɓwana andǝ ɗikalú andǝ pakki aɓuri mala kiɗiki ɓwa ko wal-lú.}}} mô,

\par }{\Q à swarkia aɓwana

\par }{\QB arǝ anzali kat.\FTNT{*}{{\FR 18:23 }{\FR{18:23
}}{\FT{Ɓalli gbal aɓa:
}}{\XT{Ir 25:10}}{\FT{.}}}


\par }{\Q \VS{24}Aɓa nggea-là Babila ka,

\par }{\QB à kum nkila mala

\par }{\Q amǝ'ɓangnǝa mala Ɓakuli,

\par }{\QB andǝ mala aɓwana

\par }{\Q mala Ɓakuli,

\par }{\QB andǝ aɓwana mǝnana kat

\par }{\Q à wal-luia a ɓanza ka.>>\FTNT{†}{{\FR 18:24 }{\FR{18:24
}}{\FT{Ɓalli gbal aɓa:
}}{\XT{Ir 51:49}}{\FT{.}}}




\par }\Chap{19}{\SH Ɓwabunda tu-nggyal limurǝm a kùli
\par }
{\PP \VerseOne{1}Anzǝm mǝnia ka, ǝn ok giu kǝla loàsǝ̀ban mala ɓwabundǝa mǝ'làkke kǝ̀rkǝ́r a kùli, à kǝ na ama,

\par }{\Q <<Haliluya!

\par }{\QB Amsǝban andǝ ɓoarɓwa

\par }{\Q andǝ rǝcandǝa ka,

\par }{\QB amala Ɓakuli ma'sǝm na.


\par }{\Q \VS{2}Aɓashi male ka,

\par }{\QB kǝ pea aɓa mǝsǝcau

\par }{\QB andǝ kpate a nzongnì.

\par }{\Q Pàngŋǝ́nì mā-gyatarǝu

\par }{\QB mǝgule ɓashi;

\par }{\Q yì mā-gyatarǝu ka

\par }{\QB nda kiɗiki ɓanza

\par }{\Q nǝ ɓealu mǝɓane male

\par }{\QB mala gyatarǝu aban

\par }{\Q nonggi nǝ aburana ka.

\par }{\Q Ɓakuli pángŋǝ́nì wi mǝɓane

\par }{\QB a kunì walo mǝnana wal-lú

\par }{\Q aguro male ka.>>\FTNT{*}{{\FR 19:2 }{\FR{19:2
}}{\FT{Ɓalli gbal aɓa:
}}{\XT{Nggur 32:43}}{\FT{.}}}


\par }{\MM \VS{3}À nyare à loasǝ già ɗǝm kpǝm ama:

\par }{\Q <<Haliluya!

\par }{\QB Yele mǝnana kǝ lo aɓa

\par }{\Q pi mala mā-gyatarǝu

\par }{\QB mǝgule ka,

\par }{\Q nǝ̀ nggǝ o a kùli málá male

\par }{\QB pà kàm ɗàng!>>\FTNT{†}{{\FR 19:3 }{\FR{19:3
}}{\FT{Ɓalli gbal aɓa:
}}{\XT{Isha 34:10}}{\FT{.}}}


\par }{\PP \VS{4}Aɓwana mǝgule lumi-ɓari-nong-ine andǝ agiryilǝmu ka, à sarǝa a nzali aban peri a ɓadǝm Ɓakuli mǝnana do amur buno-murǝm ngga. À loasǝ già à bang ama:

\par }{\Q <<Ɓǝ̀ do anggo, Haliluya!>>


\par }{\PP \VS{5}Pǝlǝa ɓè giu pur nǝban buno-murǝm, na ama:

\par }{\Q <<Wu ɓwangsǝ Ɓakuli ma'sǝm,

\par }{\QB wun aguro male kat,

\par }{\Q wun mana wu kǝ ɓanggi wi ka,

\par }{\QB twal aban ɓwa mǝkyauwe

\par }{\Q aban ká aban ɓwamǝgule!>>\FTNT{‡}{{\FR 19:5 }{\FR{19:5
}}{\FT{Ɓalli gbal aɓa:
}}{\XT{Ang 115:13}}{\FT{.}}}


\par }{\SH Li girlina isǝ ɓwama mala Mǝgam
\par }
{\PP \VS{6}Sǝ ǝn ok ɓè giu ɗǝm, kǝla gì ɓwabundǝa mǝ'kǝ̀rkǝ́r nì aban mak gāwàn, kǝla gì songnǝo mala nggeamùr, sǝ kǝla nggea ime mala mbulo, à kǝ na ama:

\par }{\Q <<Haliluya!

\par }{\Q Mǝtalabangŋo Ɓakuli

\par }{\QB ma'sǝm mana Karban

\par }{\Q kat ka,

\par }{\QB nda Murǝm ado,

\par }{\Q sǝ gìr kat ka,

\par }{\QB nda aɓata yálban male.


\par }{\Q \VS{7}Ɓǝ̀ sǝm pak banɓoarnado

\par }{\Q andǝ pakkiɗire,

\par }{\QB sǝ ɓǝ̀ sǝm pè wi gulo.

\par }{\Q Pwari isǝban mala

\par }{\QB Mǝgam yina,

\par }{\Q sǝ Māfela male ka,

\par }{\QB gilǝkina rǝì.\FTNT{§}{{\FR 19:7 }{\FR{19:7
}}{\FT{Ɓalli gbal aɓa:
}}{\XT{Ang 118:24}}{\FT{.}}}


\par }{\Q \VS{8}À pani wi nggubyau

\par }{\QB linǝn mǝɓoarne,

\par }{\Q mǝpwasǝe pwapwat,

\par }{\QB ɓǝ̀ oasǝ arǝì.>>

\par }{\MM Nggubyau linǝn mǝɓoarne ka, nda cam a kúnì atúró mǝɓoarne mala aɓwana mala Ɓakuli ka.


\par }{\PP \VS{9}Pǝlǝa mǝturonjar banggàm ama, <<Gilǝ cau mǝnia ka: <Tsǝkbu mala Ɓakuli nda amur aɓwana mǝnana à tunǝia aban ká a ban li girlina isǝban mala Mǝgam ngga!> >> Sǝ na ɗǝm ama, <<Amǝnia ka, à nda ka cau mǝ'mǝsǝcaunì mala Ɓakuli.>>


\par }{\PP \VS{10}Lang ǝn ok cau mǝno ka, kara ǝn kpa a nzali a ɓadǝm mǝturonjar nǝma mǝ nǝ peri a baní. Sǝ yì ka, banggàm ama, <<Awo, kǝa peri a banam ɗàng! Mim ngga mǝ nda ɓiò guro andǝ ɓi guro atà amǝ'eambo amǝkwaɗi, mǝnana à kǝ banggi aɓwana cau amur Yesu ka. Peri a ban Ɓakuli nǝmurǝì ɓǝ̀rɓǝ̀r, acemǝnana bangŋo mala ɓangnǝa nda cau mala Yesu.>>


\par }{\SH Yesu puro nǝ̀ ká lwa arǝ \newline  aɓwana mala Shetan
\par }
{\PP \VS{11}Pǝlǝa ǝn sǝn kùli mǝna, sǝ ǝn sǝn pǝ̀r mǝpwasǝe aban came kam. Ɓwa mǝnana do a nzǝmi kwakiyi ka, lùllǝì nda Mǝ'mǝsǝcaunì andǝ Mǝɓafoe. Aɓa ɓashiki aɓashi male andǝ munǝki amunǝo male ka, kǝ kpata agir kat a nzongnì.\FTNT{*}{{\FR 19:11 }{\FR{19:11
}}{\FT{Ɓalli gbal aɓa:
}}{\XT{Ezǝk 1:1}}{\FT{.}}}

\VS{12}Amǝsǝì na kǝla bǝsa mǝnana kǝ earki ka, sǝ a ɓamúrí ka, asukuru-murǝm na kam pas. Ndanǝ lullǝu mǝnana à gilǝì arǝì, sǝ yì nǝmurǝì na súrǝ̀ lullǝuî ka. Kǝ ɓwa pà kàm ɗǝm súrǝì ɗàng.\FTNT{†}{{\FR 19:12 }{\FR{19:12
}}{\FT{Ɓalli gbal aɓa:
}}{\XT{Dan 10:6}}{\FT{.}}}

\VS{13}Oasǝ nggea-daura mǝnana à parri aɓa nkila ka, sǝ lullǝu mǝnana à tunǝki nǝi ka, nda <<Cau mala Ɓakuli.>>

\VS{14}Amǝ'lwa mala kùli, mǝnana à túr adaura pwasǝa mala nggubyau linǝn a rǝia ka, à puro a nzǝm apǝr mǝpwasǝke, sǝ à kǝ yiu atè.

\VS{15}A ɓakuni ka, nggeabyau mǝceauwe kǝ puro mǝnana nǝ̀ gandǝna aɓwana nǝi arǝ anzali, mǝnana à mgbikiru ka. <<Nǝ̀ yálmuria nǝ gara-bolo.>>\FTNT{‡}{{\FR 19:15 }{\FR{19:15
}}{\FT{Ɓalli gbal aɓa:
}}{\XT{Ang 2:9}}{\FT{.}}} Nǝ̀ betǝki aɓi-mǝbura kǝla mǝnana ɓwa nǝ̀ betǝki aɓǝlanggun anap ace kàm mùr-anap ka. Nǝ̀ pàk mǝnia ka ace lǝmdǝ bumlulla mǝcandǝe mala Ɓakuli mana Karban kat ka amur amǝ'ɓealɓikea.

\VS{16}Arǝ daura male a ban byali ka, lullǝu nakam à gilǝì ama:

\par }{\PC MURƏM MALA AMURƏMA ANDƏ GBANI AMUR AMƏTALA ANZALI.\FTNT{§}{{\FR 19:16 }{\FR{19:16
}}{\FT{Ɓalli gbal aɓa:
}}{\XT{Nggur 10:17; Dan 2:47}}{\FT{.}}}


\par }{\PP \VS{17}Pǝlǝa ǝn sǝn ɓè mǝturonjar mala Ɓakuli aban came amur pwari a kùli. Loasǝ gì bàng-bàng nacau nǝ anyal mǝnana à kǝ yal a bumkuli ka ama: <<Wu yiu! Wu yì ramba ace lìli mǝgule mǝnana Ɓakuli gilǝkice ka.\FTNT{*}{{\FR 19:17 }{\FR{19:17
}}{\FT{Ɓalli gbal aɓa:
}}{\XT{Ezǝk 39:4,17-20}}{\FT{.}}}

\VS{18}Wu yiu wu yì li nyam amurǝma, andǝ aɓwana amǝcandǝe, andǝ akanggǝrang amǝ'lwa. Wu yiu wu yì li nyam apǝ́r andǝ amǝ'pǝ̀r, nyam aɓwapǝndǝa kat, aguro andǝ aɓwana à dukdo ɓamuria ka, ɓwa mǝkyauwe andǝ ɓwa mǝgule.>>


\par }{\PP \VS{19}Pǝlǝa ǝn sǝn nyamɓikea, andǝ amurǝma mala ɓanza, andǝ amǝ'lwa malea, à yì ramba a banɓwáná, à nǝ̀ kánǝ lwa arǝ ɓwa mǝno do anzǝm pǝr kwakiyi ka, sǝ arǝ amǝ'lwa male.

\VS{20}Sǝ yì nyamɓikea ka, à bwali a tārǝia andǝ mǝɓangnǝa mǝ'nyirì mǝnana pakkiyi agir-ndali ace ka. Nǝ amǝno yì agir-ndali pea ka sǝ ɓosǝki ta aɓwana mǝnana à ak nyoulǝa mala nyamɓikea, sǝ à peri a ban ɓǝ̀nzál male ka. Nyamɓikea andǝ mǝɓangnǝa male mǝ'nyirì, yia kǝm, à túriá nǝ yilǝmia aɓa garang mala bǝsa mǝnana kǝ li nǝ atali ear-bǝsa ka.

\VS{21}Amǝ'lwa malea ka, à twaltea kat nǝ nggeabyau mǝceauwe mǝnana kǝ pur a kún ɓwa mǝnana anzǝm pǝr kwakiyi ka. Sǝ adǝkǝlaki yi sulǝo amur aluia, à li gìr mǝnana kárǝìa ka.




\par }\Chap{20}{\SH À bwal shetan à kùrrì ba \newline  apǝlǝa á-mwashat
\par }
{\PP \VerseOne{1}Ən sǝn ɓè mǝturonjar mala Ɓakuli puro a kùli aban yiu a nzali. Bwal gìr mǝn kun tūli-tàtǝkǝtè andǝ nsolo mǝgule a buì.

\VS{2}Yiu yi gbami dǝragon, mǝno yì share n'yau mǝnana à tunǝki ama Mǝɓealɓikea ko Shetan ngga, sǝ kùrrì nǝ nsolo ɓǝ̀ pak apǝlǝa á-mwashat aɓa kùrban.

\VS{3}Mǝturonjar pǝlǝa ramte aɓa tūli-tàtǝkǝtè, gir kúni sǝ kumlǝi, ace mǝnana ɓǝ̀ kǝa swarki aɓwana arǝ anzali ɗǝm raka, she ɓǝ̀ amǝno yì apǝlǝa á-mwashat malǝna ka. Anzǝm mǝno ka, dumǝna púp à nǝ̀ yia panzǝi arǝ apwari bǝti.


\par }{\PP \VS{4}Pǝlǝa ǝn sǝn abuno-murǝm sǝ aɓwana mǝnana à do amúrià ka, à pania rǝcandǝa mala pak ɓashi. Sǝ ǝn sǝn ayilǝmi aɓwana mǝnana à kasǝ ɓamuria ace nakún malea amur Yesu andǝ bang cau mala Ɓakuli ka. Yia ka, à peri a ban nyamɓikea ko ɓǝ̀nzál male ɗàng, sǝ à ak nyoulǝa male a kúndǝmbia ko arǝ abuia ɗàng. Yia kat, à lo nǝ yilǝmu ɗǝm, sǝ à duk amurǝma atà Kǝrǝsti arǝ apǝlǝa á-mwashat.\FTNT{*}{{\FR 20:4 }{\FR{20:4
}}{\FT{Ɓalli gbal aɓa:
}}{\XT{Dan 7:9,22,27}}{\FT{.}}}

\VS{5}Mǝnia ka, nda lo nǝ yilǝmu mǝdǝmbe. (Acili aɓwana mǝnana à wuna ka, à lo nǝ yilǝmu ɗang she anzǝm mǝnana mǝno yì apǝlǝa á-mwashat malǝna ka.)

\VS{6}Amǝnia yia aɓwana à kum kāmbe aɓa lo a ɓembe nǝ yilǝmu a dǝmbe ka, à ndanǝ tsǝkbu mala Ɓakuli, sǝ yia ka amǝfele na. Ɓaria lú pà nǝ rǝcandǝa amúrià ɗàng. A kúnì ka, à nǝ̀ duk apǝris mala Ɓakuli andǝ mala Kǝrǝsti, sǝ à nǝ̀ duk amurǝma atà Kǝrǝsti arǝ apǝlǝa á-mwashat.


\par }{\SH Kpa mala Shetan andǝ \newline  masǝlǝata kìɗìkì male
\par }
{\PP \VS{7}Ɓǝ̀ apǝlǝa á-mwashat malǝna ka, à nǝ̀ panzǝ Shetan, nǝ̀ purî ɓá ndàkurban male.

\VS{8}Nǝ̀ o nǝ̀ nggá swarki aɓwana mala anzali, à nǝ̀ purkio arǝ abuban aɓa ɓanza kat, mǝnana à dapi kat ka, à tunǝia ama Gog andǝ Magog. Shetan nǝ̀ nggá rambia a banɓwáná ace ká lwa; làkkì malea ka ɓallè pà kàm ɗàng, kǝla làkkì mala amǝsǝsala a kun nggeamùr.\FTNT{†}{{\FR 20:8 }{\FR{20:8
}}{\FT{Ɓalli gbal aɓa:
}}{\XT{Ezǝk 38:2,9,15}}{\FT{.}}}

\VS{9}Sǝ ǝn sǝnia à puro aban ká amur banfana mǝtangŋe mala ɓá ɓanza, à kya kārì kàttì mala aɓwana mala Ɓakuli andǝ nggea-là mǝnana Ɓakuli earkiyi ace raka, a ɓalǝu. Sǝama bǝsa puro a kùli yi sulǝo amúrià, pisǝia puppup.

\VS{10}Sǝ yì Shetan, mǝnana swarkia ka, à ramte aɓa garang mala bǝsa mǝnana kǝ li nǝ atali ear-bǝsa ka, àkǝ̀ ban mǝnana à ramta nyamɓikea andǝ mǝɓangnǝa mǝ'nyirnì kàm ngga. À nǝ̀ ueo kano aɓa kum kwanban mǝ'kǝ̀rkǝ́r nì du andǝ pwari, mǝnana málá male pà kàm raka.


\par }{\SH Masǝlǝata Ɓashi
\par }
{\PP \VS{11}Sǝ ǝn sǝn nggea buno-murǝm mǝpwasǝe andǝ ɓwa mǝnana do amurí ka. Nzali andǝ kuli ɓanggi ɓadǝmbi, à o à kya ndǝrmi, ko à nyare à sǝnia ɗǝm ɗàng.\FTNT{‡}{{\FR 20:11 }{\FR{20:11
}}{\FT{Ɓalli gbal aɓa:
}}{\XT{Ang 114:7}}{\FT{.}}}

\VS{12}Sǝ ǝn sǝn aɓwana mǝnana à wuna ka, ɓwa mǝgule andǝ ɓwa mǝkyauwe, aban came a ɓadǝm buno-murǝm nì. Pǝlǝa à mǝngi amalǝmce, sǝ à yì mǝn ɓè malǝmce, mǝnia ka nda Malǝmce Yilǝmu. Sǝ aɓwana mǝnana à wuna ka, à pakkia wia ɓashi arǝ agir mǝnana à pàk ka, kǝla mǝnana ndakam à gilǝia aɓalǝ amalǝmce mǝno ka.

\VS{13}Nggeamùr ndǝli alú mǝnana aɓalǝi ka. Lú andǝ Domurǝm mala lú ka, à pusǝ alú-aɓwana mǝnana aɓalǝia ka. Sǝ koya ɓwa ka, à pakki wi ɓashi arǝ atúró male mǝnana pàk ka.

\VS{14}Pǝlǝa à ramta Lú andǝ Domurǝm mala lú aɓa garang mǝnana kǝ li nǝ bǝsa ka. Mǝnia yì garang mala bǝsa ka, nda ɓaria lú.

\VS{15}Sǝ ɓwa mǝnana kat lùllǝì pà kàm à gilǝì aɓa Malǝmce Yilǝmu\FTNT{§}{{\FR 20:15 }{\FR{20:15
}}{\FQ{Malǝmce Yilǝmu:
}}{\FT{Mǝnia ka nda malǝmce mǝnana Ɓakuli gilǝkina alullǝ aɓwana mǝnana à nǝ̀ kum yilǝmu mǝnana málá male pà kàm raka a ɓālǝi.}}} raka, à túrí aɓa garang mǝnana kǝ li nǝ bǝsa ka.\FTNT{*}{{\FR 20:15 }{\FR{20:15
}}{\FT{Ɓalli gbal aɓa:
}}{\XT{Sǝn 3:5}}{\FT{.}}}




\par }\Chap{21}{\SH Ɓakuli pusǝ bǝsa kùli \newline  andǝ bǝsa nzali
\par }
{\PP \VerseOne{1}Pǝlǝa ǝn sǝn kùli mǝbǝshe andǝ nzali mǝbǝshe. Kuli mǝnana ɗiɗyal andǝ nzali mǝnana ɗiɗyal ka, à ndǝrmina, sǝ nggeamùr gbal ka pà kàm ɗǝm ɗàng.\FTNT{*}{{\FR 21:1 }{\FR{21:1
}}{\FT{Ɓalli gbal aɓa:
}}{\XT{Isha 66:22}}{\FT{.}}}

\VS{2}Sǝ ǝn sǝn Nggea-là Mǝfele, yì bǝsa Urǝshalima. Ən sǝni puro a ban Ɓakuli a kùli, sǝ kǝ sulǝo aban yiu. À gilǝkini pepè kǝla māfela mǝnana à gilǝkì wi rǝì aɓa ɓoarnsari ace ká a ban burí ka.\FTNT{†}{{\FR 21:2 }{\FR{21:2
}}{\FT{Ɓalli gbal aɓa:
}}{\XT{Ezǝk 37:27}}{\FT{.}}}

\VS{3}Ən ok ɓè giu mǝgule pur nǝban buno-murǝm mala Ɓakuli, nacau ama:

\par }{\PI Wu sǝni, ban-do mala Ɓakuli adyan ngga, nda a ban aɓwana male! Yì ka, nǝ̀ do andǝia, sǝ yia ka, à nǝ̀ duk aɓwana male. Ɓakuli nǝ nggearǝì nǝ̀ do ateà.\FTNT{‡}{{\FR 21:3 }{\FR{21:3
}}{\FT{Ɓalli gbal aɓa:
}}{\XT{Pur 25:8; 29:45; Pǝris 26:11-13; 2Kor 6:16}}{\FT{.}}}

\VS{4}Nǝ̀ esǝki mǝrǝm kat a mǝsǝia, sǝ lú, andǝ bumkiɗikea, andǝ ɓua andǝ kwanban ngga, à pà nǝ̀ pàk kàm ɗǝm ɗàng. Amǝnia yì agir mǝnana ɗiɗyal ka, à umna ɗǝɗak.\FTNT{§}{{\FR 21:4 }{\FR{21:4
}}{\FT{Ɓalli gbal aɓa:
}}{\XT{Isha 25:8; 35:10; 65:19}}{\FT{.}}}


\par }{\PP \VS{5}Sǝ ɓwa mǝno do amur buno-murǝm ngga bang ama:

\par }{\PI Wu sǝni, mǝ ndo mǝ nǝ nyesǝ agir kat à nǝ̀ pǝlǝ bǝshe!

\par }{\PP Pǝlǝa na ɗǝm ama:

\par }{\PI Gilǝ cau mǝnia ka, acemǝnana cau na, à nǝ̀ earnǝi, sǝ mǝsǝcau na.\FTNT{*}{{\FR 21:5 }{\FR{21:5
}}{\FT{Ɓalli gbal aɓa:
}}{\XT{Isha 43:19}}{\FT{.}}}


\par }{\PP \VS{6}Ɗǝm ngga nam ama:

\par }{\PI Ko man kat ka à malǝna pě. Mǝ nda Tite, sǝ mǝ nda Masǝlǝate\FTNT{†}{{\FR 21:6 }{\FR{21:6
}}{\FQ{Mǝ nda Tite, sǝ mǝ nda Masǝlǝate:
}}{\FT{Ko <<Mǝ nda Alfa sǝ mǝ nda Omega.>>}}}. Ɓwa mǝnana kat mǝsamur wali ka, mǝ nǝ pe wi mùr ɓǝ̀ nu, aɓa mgbeɗe mùr mala yilǝmu, pà nǝ̀ mbwe kǝgìr ɗàng.\FTNT{‡}{{\FR 21:6 }{\FR{21:6
}}{\FT{Ɓalli gbal aɓa:
}}{\XT{Isha 55:1}}{\FT{.}}}

\VS{7}Ɓwa mǝnana kat limurǝm ngga, mǝ nǝ pe wi liɓala mala amǝnia yì agir ka, sǝ yì ka, nǝ̀ duk munem sǝ mǝ nǝ duk Ɓakuli male.\FTNT{§}{{\FR 21:7 }{\FR{21:7
}}{\FT{Ɓalli gbal aɓa:
}}{\XT{Ang 89:27-28}}{\FT{.}}}


\par }{\PI \VS{8}Sǝ mǝnia ka nda gìr mǝnana nǝ̀ kum aɓwana mǝnana amǝ'ɓangciu na, andǝ amǝ pakki agir monzǝo\FTNT{*}{{\FR 21:8 }{\FR{21:8
}}{\FQ{Agir monzǝo
}}{\FT{ka, kpapi pyauta aɓwana andǝ ɗikalú andǝ pakki aɓuri mala kiɗiki ɓwa ko wal-lú.}}}, andǝ amǝ ɗwanyi earnǝ mim, andǝ amǝ pakki agirɓana, andǝ amǝ walki alú, andǝ amǝ do kiɗikì mala nongginǝ-rǝarǝu na ka. Yia kat andǝ amǝ peri a ban ankúl andǝ alú, andǝ aɓwana mǝnana kat amǝ na'nyir na ka, à nǝ̀ ramtea aɓa garang mala bǝsa mǝnana kǝ li nǝ atali ear-bǝsa ka. Mǝnia ka, nda ɓaria lú.\FTNT{†}{{\FR 21:8 }{\FR{21:8
}}{\FT{Ɓalli gbal aɓa:
}}{\XT{Isha 30:33}}{\FT{.}}}


\par }{\SH Mǝturonjar lǝmdǝì Yohana \newline  Nggea-là mala Ɓakuli
\par }
{\PP \VS{9}Mwashat atà amǝturonjar mala Ɓakuli, yia mǝno tongno-nong-ɓari, mǝnana à bwal atasau mana à lumsǝkia nǝ masǝlǝata agir yinǝ tanni-twal-là ka, yiu a banam. Nam ama, <<Yiu, mǝ nǝ lǝmdǝo Mālá Mǝgam, yì Māfela male.>>\FTNT{‡}{{\FR 21:9 }{\FR{21:9
}}{\FQ{Mālá Mǝgam, yì Māfela male:
}}{\FT{Mǝnia ka ɓālǝi nda, aɓwana mala Ɓakuli, yia mǝnana à angŋǝna Cau Amsǝban mala Kǝrǝsti, sǝ à kpapina ɓamuria andǝi à nǝ̀ do andǝi andǝa Ɓakuli aɓa rǝpwala andǝ banɓoarnado, gauwa pa kàm ɗang, sǝ masǝlǝate pà kàm ɗang.}}}

\VS{10}Pǝlǝa twalam aɓa rǝcandǝa mala bangŋo, um nǝ mim amúr ɓe nkono mǝgule mǝnana nggea mǝ'dāhre na ka, sǝ lǝmdǝàm Nggea-là Mǝfele, Urǝshalima. Ən sǝni puro a ban Ɓakuli a kùli, sǝ kǝ sulǝo aban yiu.\FTNT{§}{{\FR 21:10 }{\FR{21:10
}}{\FT{Ɓalli gbal aɓa:
}}{\XT{Ezǝk 40:2}}{\FT{.}}}

\VS{11}Ɓoarɓwa mala Ɓakuli tsǝì kǝ tâ'nzama tyal-tyal. Esǝke ɓoarnsari gǝraɗau kǝla kǝrstal. Gilǝkea male pepè kǝ twal mǝsǝu pǝlilip kǝla tali'gǝna, kǝla jaspa.

\VS{12}Sheran mǝnana kàrì nggea-là ka, dāh'rya sǝ tangŋa, sǝ ndanǝ akunɓala arǝì lum-nong-ɓari. À tamsǝ amǝturonjar lum-nong-ɓari à kǝ yál akunɓala mala nggea-là. Amur koya kunɓala mǝnana arǝ sheran ngga, à gilǝ mwashat atà lullǝ atau lum-nong-ɓari mala amǝ Isǝrayila.\FTNT{*}{{\FR 21:12 }{\FR{21:12
}}{\FT{Ɓalli gbal aɓa:
}}{\XT{Ezǝk 48:30-35}}{\FT{.}}}

\VS{13}À tsǝkia akunɓala tàrú-tàrú arǝ abuban ine mala nggea-là; tàrú nǝ njar-takuli, tàrú nǝ njar-nza, tàrú nǝ njar-kunmur, sǝ tàrú nǝ njar-nzali.

\VS{14}Yì sheran mala nggea-là ka, à kwákítè amur akusǝɓa lum-nong-ɓari mǝnana à nongsǝia amur rǝarǝia ka. Arǝ koya kusǝɓa ka à gilǝ lullǝ mwashat atà amǝ'mishan lum-nong-ɓari mala Mǝgam.


\par }{\PP \VS{15}Mǝturonjar mǝnana bangcau nǝ mim ngga ndanǝ mǝmunagara kārǝkigir a buì, a pè nǝ zǝnariya. Nǝ̀ ngga kārǝkina nggea-là nǝi andǝ akunɓala andǝ asheran male.\FTNT{†}{{\FR 21:15 }{\FR{21:15
}}{\FT{Ɓalli gbal aɓa:
}}{\XT{Ezǝk 21:15}}{\FT{.}}}

\VS{16}Lang mǝturonjar kārǝki nggea-là nǝ munagara kārǝkigir male ka, kumi ka sauwa male nda mwashat andǝ tangŋa male. Yàle dāh'rya male nda gbal mwashat andǝ sauwa andǝ tangŋa male, sǝ ko mǝ ye ateà kārǝi ka, kilomita á-ɓari nǝ gbǝman-ine\FTNT{‡}{{\FR 21:16 }{\FR{21:16
}}{\FQ{kilomita á-ɓari nǝ gbǝman-ine:
}}{\FT{ko <<mel á-mwashat nǝ gbǝman-tongno>>}}} na.

\VS{17}Ɗǝm ngga kārǝki dāh'rya mala sheran mala nggea-là, sǝ kumi ka nda mita lumi-tongno-nong-mwashat [60 m]. Mǝturonjar kpata kārǝkigir mǝnana ɓwapǝndǝa kasǝ ka.


\par }{\PP \VS{18}Sheran mala nggea-là ka à ɓè nǝ atali mǝɓoarne, atali jaspa. Sǝ nggea-là ka, à ɓè nǝ zǝnariya kat, zǝnariya mǝnana à zurì nǝ kǝgìr raka, ɓālǝi ɓoarnsari gǝraɗau kǝla gǝlas.

\VS{19}Sheran mala nggea-là ka, à kwákítè amur akusǝɓa mala atali-gǝna mǝɓoarne ɗàngɗáng lum-nong-ɓari. Kusǝɓa mǝnana à tsǝì a tadǝmbe ka, tali jaspa na. Ɓaria kusǝɓa mǝnana à nongsǝi amur mǝno ka, safir na. Tàruià ka, aget na. Inea ka emeral na.\FTNT{§}{{\FR 21:19 }{\FR{21:19
}}{\FT{Ɓalli gbal aɓa:
}}{\XT{Isha 54:11-12}}{\FT{.}}}

\VS{20}Tongnoia ka, onis na. Tongno-nong-mwashatia ka, karnelia na. Tongno-nong-ɓaria ka, kǝrisolat na. Tongno-nong-tàruià ka, beril na. Tongno-nong-inea ka, tofas na. Lumia ka, kǝrisopǝras na. Lum-nong-mwashatia ka, jasinta na. Sǝ à masǝlǝte nǝ lum-nong-ɓaria kusǝɓa mǝnana à nongsǝi amur aɓi ka, nǝ tali amitis.


\par }{\PP \VS{21}Akunɓala lum-nong-ɓari mala nggea-là ka, à gilǝkia nǝ sala-ɓá-nkombo-nggeamùr; koya kunɓala ka, nǝ male yì ulangni sala-ɓá-nkombo mǝnana à pè nǝi ka. Sǝ njar mǝgule mǝnana aɓa nggea-là ka, à pè nǝ zǝnariya mǝnana ɓālǝi nong tyal-tyal nǝ ɓoarnsari kǝla gǝlas.


\par }{\PP \VS{22}Ən sǝn ma kǝ ndà-peri aɓa yì nggea-là ɗang, acemǝnana Mǝtalabangŋo Ɓakuli mǝnana Karmur Gulo kat andǝ Mǝgam ngga, à nda ka ndà-peri male.

\VS{23}Sǝ yì nggea-là ka, pà nǝ̀ na ce pwari ko zongŋo ɓǝà tǎ amurí ɗàng, acemǝnana tǎ mala ɓoarɓwa mala Ɓakuli ka, kǝ pa tǎlaban aɓalǝi, sǝ Mǝgam ngga nda tǎlaban male.\FTNT{*}{{\FR 21:23 }{\FR{21:23
}}{\FT{Ɓalli gbal aɓa:
}}{\XT{Isha 24:23; 60:1,19}}{\FT{.}}}

\VS{24}Aɓwana mala anzali nǝ̀ gya aɓa tǎlaban male, sǝ amurǝma mala ɓanza nǝ̀ yiu nǝ agulo\FTNT{†}{{\FR 21:24 }{\FR{21:24
}}{\FQ{agulo
}}{\FT{Ko <<aɓoarɓwa.>>}}} malea aɓalǝi.

\VS{25}À pà nǝ̀ gìr akunɓala mala nggea-là ɗàng ko aya pwari ka, acemǝnana akanó ka, dù pà kàm ɗàng.\FTNT{‡}{{\FR 21:25 }{\FR{21:25
}}{\FT{Ɓalli gbal aɓa:
}}{\XT{Isha 60:11}}{\FT{.}}}

\VS{26}Sǝ ɓoarɓwa andǝ gulo\FTNT{§}{{\FR 21:26 }{\FR{21:26
}}{\FQ{gulo
}}{\FT{Ko <<Gǝna.>>}}} mala anzali ɓanza ka, à nǝ̀ yinǝia aɓalǝi.

\VS{27}À pà nǝ̀ eare ɓè kǝgìr ɓeami ɓǝ̀ kútí kam ɗàng. Sǝ kǝɓwa pà kàm gbal mǝnana mǝ pakki agir kǝsǝkya na, ko mǝ ɗwanyi came amur mǝsǝcau na ka, nǝ̀ kútiô akano ɗàng; she kǝ aɓwana mǝnana lullǝia nda kam à gilǝnia aɓa Malǝmce Yilǝmu\FTNT{*}{{\FR 21:27 }{\FR{21:27
}}{\FQ{Malǝmce Yilǝmu
}}{\FT{ka, nda malǝmce mǝnana aɓalǝi ka Ɓakuli gilǝkina alullǝ aɓwana mǝnana à nǝ̀ kum yilǝmu mǝnana málá male pà kàm raka.}}} mala Mǝgam ngga.\FTNT{†}{{\FR 21:27 }{\FR{21:27
}}{\FT{Ɓalli gbal aɓa:
}}{\XT{Isha 52:1; Sǝn 3:5}}{\FT{.}}}




\par }\Chap{22}{\SH Yohana sǝn nggeasala \newline  mala mùr yilǝmu
\par }
{\MM \VerseOne{1}Ɗǝm ngga mǝturonjar lǝmdǝam nggeasala mala mùr pa yilǝmu. Mùr nî kwar gǝraɗau kǝla kǝrstal. Kǝ ɓun aban buno-murǝm mala Ɓakuli andǝ mala Mǝgam sǝ kǝ ɓangŋa.

\VS{2}Ɓangŋa kǝ kútí nǝ ɓaɓalǝu mala njar mǝgule mala ɓá nggea-là. A koya nkaring mala kun mùr mala nggeasala ka, nggun nda kam mǝnana kǝ pa yilǝmu ka. Nggunî kǝ pusǝ a'ulang aɓǝle ɗàngɗáng lum-nong-ɓari aɓa pǝlǝa mwashat; koya zongŋo ka, kǝ pusǝ ulang male yì ɓǝle. Ambu nggunì ka ɓuri na ace walkwánó mala anzali mala aɓwapǝndǝa\FTNT{*}{{\FR 22:2 }{\FR{22:2
}}{\FQ{ɓuri na ace walkwánó mala anzali mala aɓwapǝndǝa
}}{\FT{Ko <<nda ace twalban atanni mala aɓwapǝndǝa.>>}}}.\FTNT{†}{{\FR 22:2 }{\FR{22:2
}}{\FT{Ɓalli gbal aɓa:
}}{\XT{Tite 2:9}}{\FT{.}}}


\par }{\PP \VS{3}Súban ngga pà nǝ̀ pàk kàm ɗǝm amur kǝgìr aɓa mǝno yì nggea-là ka ɗàng. Ɓakuli nǝ nggearǝì, andǝ Mǝgam ngga, à nǝ̀ do aɓalǝi amur abuno-murǝm malea, sǝ aɓwana male nǝ̀ nggǝ peri a baní.\FTNT{‡}{{\FR 22:3 }{\FR{22:3
}}{\FT{Ɓalli gbal aɓa:
}}{\XT{Zak 14:11}}{\FT{.}}}

\VS{4}À nǝ̀ sǝn ɓamǝsǝi sǝ lùllǝì ka à nǝ̀ gilǝì a kundǝmbǝia.\FTNT{§}{{\FR 22:4 }{\FR{22:4
}}{\FT{Ɓalli gbal aɓa:
}}{\XT{Ang 17:15}}{\FT{.}}}

\VS{5}Dù pà nǝ̀ nyare nǝ̀ pak ɗǝm ɗàng. À pà nǝ̀ earce pitǝla ko pwari ace pa tǎlaban ɗǝm ɗàng, acemǝnana Mǝtalabangŋo Ɓakuli ka, nda tǎlaban, nǝ̀ tǎ amúrià. Sǝ à nǝ̀ duk amurǝma masǝlǝate pà kàm ɗàng.


\par }{\PP \VS{6}Pǝlǝa mǝturonjar banggàm ama:

\par }{\PI Amǝnia yì acau ka mǝsǝcau na sǝ à nǝ̀ earnǝia. Mǝtalabangŋo Ɓakuli mǝnana gingginǝ bangŋo mala amǝ'ɓangnǝa male ka, nda tasǝ mǝturonjar male ɓǝ̀ yì banggi aguro male, agir mǝnana à nǝ̀ yia pur púp banì pà nǝ̀ sau raka.


\par }{\SH Yesu nia kǝ yiu ka
\par }
{\PI \VS{7}Yesu kǝ na ama,
{\WJ{<<Wu sǝni, mǝ ndya ǝn nggǝ yiu adyan tù ka! Aɓwana mǝnana à kǝ kpata acau mala ɓangnǝa mǝnana à gilǝia aɓa mǝnia yì malǝmce ka, à ndanǝ tsǝkbu!>>}}


\par }{\PP \VS{8}Mim Yohana, mǝ nda mǝnana ǝn ó sǝ ǝn sǝn amǝnia yì agir ka. Lang ǝn ongŋǝnia sǝ ǝn sǝnǝnia ka, kara ǝn kpa a nzali mǝ nǝ peri a kusǝ mǝturonjar mala Ɓakuli mǝnana lǝmdǝam mia ka.

\VS{9}Sǝ yì ka, nam ama:

\par }{\PI Awo, kǝa peri abanam ɗang. Mǝ nda guro mala Ɓakuli, kǝla we wunǝ amǝ'eambo, amǝ'ɓangnǝa mala Ɓakuli, andǝ aɓwana mǝnana kat à kǝ kpata gir mǝnana à gilǝì aɓa mǝnia yì malǝmce ka. Peri aban Ɓakuli nǝmurǝì ɓǝ̀rɓǝ̀r!


\par }{\PP \VS{10}Pǝlǝa kwarkiram ama:

\par }{\PI Kǝa na ama awu nǝ sǝmbǝrǝ ce acau mala ɓangnǝa mǝnana aɓa malǝmce mǝnia ka ɗàng, acemǝnana pwari gbàshìnà tù mana amǝnia yì agir kat ka à nǝ̀ kumban ngga.


\par }{\PI \VS{11}Ɓwa mǝnana kat kǝ pak gìr mǝɓane ka, ɓǝ̀ lidǝmba aɓa pàkkiagir mǝɓane. Ɓwa mǝnana kat mǝɓealɓikea na ka, ɓǝ̀ lidǝmba aɓa ɓealɓikea male. Ɓwa mǝnana mǝɓealɓoarna na ka, ɓǝ̀ lidǝmba aɓa do-ɓealɓoarna. Ɓwa mǝnana tàr ɓamúrì ɓǝ̀ duk mala Ɓakuli ka, ɓǝ̀ lidǝmba aɓa do tàr ɓamuru aban Ɓakuli.\FTNT{*}{{\FR 22:11 }{\FR{22:11
}}{\FT{Ɓalli gbal aɓa:
}}{\XT{Dan 12:10}}{\FT{.}}}


\par }{\MI \VS{12}Yesu kǝ na ama,
{\WJ{<<Wu sǝni, mǝ ndya ǝn nggǝ yiu adyan tù ka! Atangnakusǝu mem na a buam, mǝ nǝ yia pè koya ɓwa ka tangnakusǝi mala gìr mǝnana karǝ arǝ túró mǝnana pàk ka.}}\FTNT{†}{{\FR 22:12 }{\FR{22:12
}}{\FT{Ɓalli gbal aɓa:
}}{\XT{Isha 40:10; Ir 17:10}}{\FT{.}}}

\VS{13}{\WJ{Mǝ nda Alfa andǝ Omega, Mǝdǝmba andǝ Mǝtankwang, Tite andǝ Masǝlǝate.>>}}\FTNT{‡}{{\FR 22:13 }{\FR{22:13
}}{\FT{Ɓalli gbal aɓa:
}}{\XT{Isha 44:6; 48:12}}{\FT{.}}}


\par }{\PI \VS{14}Aɓwana mǝnana à kǝ lákkí anggea-daura malea, à do aɓa ɓoarnsari mala ɓabum ngga, à ndanǝ tsǝkbu. Ɓakuli nǝ̀ nyinggia wia ban arǝ kunɓala ɓǝà kutio aɓa yì nggea-là sǝ ɓǝà lì ɓǝlanggun mala nggun yilǝmu.

\VS{15}A nza nǝ nggea-là ka à nda ka amǝ do kiɗìkì kǝla anvwa, andǝ amǝ pakkia gir monzǝo, andǝ amǝ pak cauɓikea nonggi nǝ rǝarǝu, andǝ amǝ walki-alú, andǝ amǝ peri aban ankúl andǝ alú, andǝ aɓwana mǝnana kat à kǝ earce pak túró nyir, sǝ amǝ swarkiban na ka.


\par }{\MI \VS{16}{\WJ{Mim Yesu, ǝn túr mǝturonjar mem ɓǝ̀ bangga wun amǝnia yì agir ka ace a'ikǝlisiya. Mǝ nda Mǝkà Murǝm Dauda, ǝn pur a tàu male. Mǝ nda nlero dǝmbari mǝ tàne.}}\FTNT{§}{{\FR 22:16 }{\FR{22:16
}}{\FT{Ɓalli gbal aɓa:
}}{\XT{Isha 11:1,10}}{\FT{.}}}


\par }{\PP \VS{17}Bangŋo mala Ɓakuli andǝ Māfela, à kǝ na ama, <<Yiu!>>

\par }{\PP Ɓwa mǝnana kat ok mǝnia yì cau ka, ɓǝ̀ na ama <<Yiu!>>

\par }{\PP Ɓǝ̀ mǝsamur wal kǝɓwa ka, ɓǝ̀ yiu! Ɓwa mǝnana earce ka, ɓǝ̀ yi nu mur yilǝmu ɓà.\FTNT{*}{{\FR 22:17 }{\FR{22:17
}}{\FT{Ɓalli gbal aɓa:
}}{\XT{Isha 55:1}}{\FT{.}}}


\par }{\PP \VS{18}Ən nggǝ nunkir koya ɓwa na kat kǝ ok acau mala ɓangnǝa mǝnana à gilǝia aɓa malǝmce mǝnia ka:

\par }{\PI Ɓǝ̀ kǝɓwa tsǝk ɓe amur agir mǝnana à gilǝe akani ka, Ɓakuli nǝ̀ tsǝki wi ɓe amur agir yinǝ tanni twal la mǝnana à kanicea aɓa mǝnia yì malǝmce ka.

\VS{19}Sǝ ɓǝ̀ kǝɓwa amsǝ ɓekǝ gìr aɓalǝ acau mala malǝmce ɓangnǝa mǝnia ka, Ɓakuli nǝ̀ amsǝi wi kāmbe male. Pà nǝ̀ kùmô nǝ̀ li ɓǝlanggun yilǝmu ɗang, sǝ pà nǝ̀ kutio aɓa nggea-là mǝfele mǝnana à kaniki ce aɓa mǝnia yì malǝmce ka ɗang.


\par }{\PP \VS{20}Yì, yì ɓwa mǝnana kǝ bang ama amǝnia yì agir ka mǝsǝcau na ka, kǝ na ama,
{\WJ{<<E, mǝ ndya ǝn nggǝ yiu adyan tù ka!>>}}

\par }{\PP <<Ɓǝ̀ do anggo! Yiu, Mǝtalabangŋo Yesu!>>


\par }{\PP \VS{21}Ɓǝ̀ ɓwamuru mala Mǝtalabangŋo Yesu do atà aɓwana mala Ɓakuli.\FTNT{†}{{\FR 22:21 }{\FR{22:21
}}{\FT{Ɓalli gbal aɓa:
}}{\XT{2Tas 3:18}}{\FT{.}}}

\par }