\NormalFont\ShortTitle{1 Bitǝrus}

{\MTB Cautera mǝdǝmbe mala

\par }{\MT BITƏRUS

\par }{\IMT Mǝncau

\par }{\IP {\BK{Cautera mǝdǝmbe mala Bitǝrus}} ka à gilǝì aban kà a ban amǝkwaɗi, mǝnana à tunǝia akani ama <<Aɓwana mala Ɓakuli mǝnana tària>> ka, yià mǝnana à mesǝkea aɓa njenza mala nzali Asiya Mǝkyauwe ka. Tǝ́r gilǝ mǝnia yì cauterǝa ka nda ace ɓakɓabum amǝ ɓallè, mǝnana à nda aɓa kum patanni andǝ kārǝkiban ace paɓamuru malea ka. Aɓa cau mala mǝgilǝgir mǝnia ka, nda rǝ kasǝɓalǝ amǝ ɓallè arǝ Cau Amsǝban mala Yesu Kǝrǝsti, mǝnana lú male, andǝ loapi ɓembe male, andǝ pacau mala nyare male a bania ka, kǝ pea wia tsǝkɓalǝu. Aɓa sǝlǝe mǝno anggo ka, à kǝ earce ama yià ka ɓǝà ak tanni mǝnana à nda aɓalǝi ka nǝ gandǝrǝu, <<kǝla mǝnana Kǝrǝsti gbal ka, nu tanni ace sǝm sǝ nyingga sǝmi kǝla girkani, ace mǝnana ɓǝ̀ sǝm twal kusǝì ka>>; sǝ ɓǝà dumnǝ sǝlǝe kàngkàng ama amǝno yì akārǝkiban ngga à nda ace mwam came mǝɓafoe mala paɓamuru malea, sǝ ɗǝm ngga à nǝ̀ yià kum tangnakusǝia <<a Pwari mǝnana Yesu Kǝrǝsti nǝ̀ lǝmdǝna rǝì nǝi a ban ɓwapǝndǝa kat ka.>>

\par }{\IP Atà mǝnia yì ɓakɓabum a pwari mala tanni ka, mǝgilǝgir ɗǝm ngga kǝ kwarkir amǝ ɓal mǝnia yì cau ka ɓǝà do kǝla aɓwana mǝnana a mala Kǝrǝsti na ka.

\par }{\IOT Agir mǝnana aɓalǝi ka

\par }{\IO Mǝncau{\IOR{1:1-2}}

\par }{\IO Kasǝɓalǝu arǝ amsǝban mala Ɓakuli{\IOR{1:3-12}}

\par }{\IO Kwarkiru mǝcandǝe arǝ dukdo mǝfele{\IOR{1:13--2:10}}

\par }{\IO Atúró mǝnana à nda a ɓabu amǝkwaɗi à nǝ̀ pè ɓǝ̀ tanni yiu ka{\IOR{2:11--4:19}}

\par }{\IO Nongsǝmúrû mala mǝkwaɗi andǝ túró mǝnana nǝ̀ pa ace aɓwana ka{\IOR{5:1-11}}

\par }{\IO Masǝlǝata cau{\IOR{5:12-14}}



\par }\ChapOne{1}{\PP \VerseOne{1}Mǝnia yì cauterǝa ka, pur nǝ́ bu Bitǝrus, mǝ'mishan mala Yesu Kǝrǝsti.

\par }{\PP Aban ká a ban aɓwana mala Ɓakuli mǝnana à tària ka, yia amǝnana à mesǝke, à do kǝla abǝri arǝ abu-nzali mala amǝ Pwantus, andǝ Galati, andǝ Kapadosiya, andǝ bu-nzali Asiya, andǝ bu-nzali Bitiniya ka.

\VS{2}Ɓakuli Tárrú aɓa kàné male ka tàr wun ɗiɗyal ɓǝ̀ wu duk aɓwana male nǝ́ túró mala Bangŋo ace okî Yesu Kǝrǝsti, andǝ kum lakban aɓa nkila male.\FTNT{*}{{\FR 1:2 }{\FR{1:2
}}{\FQ{lakban aɓa nkila male
}}{\FT{ko <<watsǝkiban nǝ nkila male.>> Kǝla mǝnana à pang nǝ amǝ Isǝrayila aɓa Puro 24:3-8 ka, à watsǝkia wia nkila mala lo-jamnda amúrià ace lǝmdǝ ama à nǝ̀ dum nǝ mǝsǝcau arǝ kùrcau malea andǝa Ɓakuli. Bitǝrus bang ama nkila mala Yesu nda tsǝkiyi kùrcau mala Ɓakuli andǝ aɓwana male ɓǝ̀ tita túró ka (Ɓalli gbal aɓa:
}}{\XT{Ib 9:18-21}}{\FT{).}}}

\par }{\PP Ɓǝ̀ Ɓakuli hatǝki wun nǝ ɓwamuru andǝ dorǝpwala.


\par }{\SH Tsǝkɓalǝu arǝ yilǝmu mana \newline  málá male pà kàm raka
\par }
{\PP \VS{3}Ɓwangsǝban kat ka, ɓǝà pè Ɓakuli, Tár Mǝtala sǝm Yesu Kǝrǝsti! Ace mǝsǝswatǝr male mǝgule ka yina nǝ sǝm aɓa bǝsa ɓǝlban. Sǝm kum mǝnia yì bǝsa ɓǝlban acemǝnana Ɓakuli loasǝ Yesu Kǝrǝsti a ɓembe ka. Ado ka sǝm ndanǝ do tsǝkɓalǝu mǝyilǝmui,\FTNT{†}{{\FR 1:3 }{\FR{1:3
}}{\FT{Ɓalli gbal aɓa:
}}{\XT{Tit 3:5; Afi 2:5; 2Tim 1:9}}{\FT{.}}}

\VS{4}andǝ kum liɓala mǝnana pà nǝ̀ kìɗìkí ko nǝ̀ è, nǝ̀ mal raka; liɓala mǝnana à tsǝ̀ngŋǝ́nà wuni kano a kùli ka.

\VS{5}Sǝ atàcau mala paɓamuru ma'wun ngga, Ɓakuli nda rǝ yál wun nǝ rǝcandǝa male ace kum amsǝban mǝnana gilǝkini nǝ̀ yia lǝmdǝí a masǝlǝata apwari ka.

\VS{6}Mǝnia ka kǝ pa wun banɓoarnado kǝ̀rkǝ́r, kat andǝ amani ama adyan aɓa bu-pwari bǝti ka, dumǝna ama wun nǝ̀ kutio aɓa bumkiɗikea atàcau mala akārǝkiban ɗàngɗáng.

\VS{7}Amǝnia yì akārǝkiban ngga, à nda à nǝ̀ lǝmdǝ ama paɓamuru ma'wun ngga, mǝɓafoe na ka. Ko nggearǝ zǝnariya mǝnana kǝ kiɗiki ka, à kǝ mwami nǝ bǝsa; anggo gbal, paɓamuru ma'wun mǝnana doɓoaro male kútì mala zǝnariya ka, dumǝna púp à nǝ̀ mwami, ace mǝnana ɓǝà sǝn came male aɓa mǝkwane ka. Anggo ka sǝ wun nǝ̀ kum ɓwangsǝban, andǝ ɓoarɓwa, andǝ gusǝlǝban a ban Ɓakuli, a Pwari mǝnana Yesu Kǝrǝsti nǝ̀ lǝmdǝna rǝì nǝi a ban ɓwapǝndǝa kat ka.

\VS{8}Kat andǝ amani ama wu malaká sǝni àkǝ̀ pwari raka, wu kǝ earce; sǝ kat andǝ amani ama wu kǝ sǝni ado raka, wu earnǝi, sǝ wu kǝ pak banɓoarnado kǝ̀rkǝ́r, ulang mǝnana gulo male ka mburkun pa nǝ̀ gandǝ bangŋe raka.

\VS{9}Wu ndanǝ ulang man yì banɓoarnado ka acemǝnana wu nda rǝ kum tangnakusǝu mala paɓamuru ma'wun a baní, yi amsǝban mala ayilǝmi wun.


\par }{\PP \VS{10}Mǝnia yì amsǝban ngga, amǝ'ɓangnǝa mala Ɓakuli sǝngi pepe sǝ à bǝlkusǝi ɓukɓuk à nǝ̀ súrǝ̀ kǝgìr amurí, sǝ à bang cau mala ɓwamuru mana Ɓakuli nǝ̀ yia lǝmdǝa wun ngga.

\VS{11}À alte à nǝ̀ súrǝ̀ pwari mǝnana Bangŋo mala Kǝrǝsti mana aɓalǝia nakiyicau amurí ka. Bangŋo mala Kǝrǝsti ak dǝmba lǝmdǝia wia, atanni mǝnana Kǝrǝsti nǝ̀ yia nu sǝ nǝ̀ kutia ɓoarɓwa male ka, sǝ lang sǝ mǝnia yì gìr ka nǝ̀ yia pǎ.

\VS{12}Ɓakuli lǝmdǝì amǝnia yì amǝ'ɓangnǝa male ka ama acau mǝno banggiyi nǝ kunia ka, à pà ace ɓamuria ɗàng, à nda ace wun. Sǝ adyan ngga, mǝnia yì Cau Mǝɓoarne ka, à hamǝna nǝi a banfana a ban wun. Aɓwana mǝnana à hamnǝi ka, à hamnǝi aɓa rǝcandǝa mala Bangŋo Mǝfele mǝnana Ɓakuli tasǝi nǝ kuli ka. Nggearǝ amǝturonjar mala Ɓakuli ka, à tsǝk mǝsǝia à nǝ̀ sǝni lang sǝ amǝnia yì agir ka, à nǝ̀ pa.


\par }{\SH Tunǝban ace do mǝfele
\par }
{\PP \VS{13}Ace mani ka, wu nyesǝ aɗenyicau ma'wun a ban mǝ'mwashati aɓa gilǝrǝu ace pak túró. Wu hamí rǝ wun. Wu soa mǝsǝ wun nǝ tsǝk ɓabum wun kat arǝ ɓwamuru mǝnana à nǝ̀ yinǝi a ban wun, a pwari mǝnana à nǝ̀ lǝmdǝì ɓanza rǝ Yesu Kǝrǝsti ka.

\VS{14}Ado mǝnana wu nda ka muna mala Ɓakuli amǝ okiru ka, wu kǝa eare ɓǝ̀ do ma'wun duk mala kpata anpel mǝɓane mǝnana wu ndanǝia ɗiɗyal aɓa ɗwanyi sǝlǝe ka ɗàng.

\VS{15}Wu duk do mǝfele aɓa koya gìr wun nǝ̀ pak ka, kǝla mǝnana Ɓakuli mana tàrki wun ngga mǝfele na ka.

\VS{16}Acemǝnana Malǝmce bang ama,

\par }{\Q <<Wu duk do mǝfele,

\par }{\QB acemana Mǝ nda mǝfele.>>\FTNT{‡}{{\FR 1:16 }{\FR{1:16
}}{\FT{Ɓalli gbal aɓa:
}}{\XT{Pǝris 11:44,45; 20:7; 10:10; Ɓal 15:40}}{\FT{.}}}


\par }{\PP \VS{17}Wu ɗenyi ama, Tárrú mǝnana a kùli, wu pakkiyi hiwi a baní ka, kǝ lǝmdǝ tàrban ɗang. Yì ka, nǝ̀ kasǝi ɓwa ɓashi, ko nǝ̀ pè wi tangnakusǝi mǝnana karǝ arǝ gir mǝnana pè ka. Ace mani ka, wu masǝlǝ do yilǝmu ma'wun kǝla abǝri akani a ɓanza, nǝ ɓanggi Ɓakuli.

\VS{18}Wu sǝlǝna ama, gǝna mǝnana Ɓakuli mbwe ace akmúr wun aɓa do kiɗìkì mǝnana wu kùmô a bu aká wun ngga, pà nǝ́ agir mǝnana à kǝ̀ kiɗikì, kǝla azǝrfa ko zǝnariya ka ɗàng.

\VS{19}Nda nǝ nkila mǝɓoarne mala Kǝrǝsti, Mǝgam mala Ɓakuli, mǝnana cauɓikea ko kǝgìr mǝɓane pa arǝì raka.

\VS{20}Kaniama à nǝ̀ kwakita ɓanza ka, Ɓakuli tarrì, tsǝì male ɗàng. Sǝ aɓa mǝnia yì masǝlǝata apwari ka, à yì lǝmdǝni a banfana àkǝ̀ ace wun.

\VS{21}Nǝ́ bani yì Kǝrǝsti, sǝ wu pa ɓamur wun aban Ɓakuli, mǝnana loasǝi a ɓembe, sǝ pè wi nggea gulo ka; ace mani ka paɓamuru ma'wun, andǝ tsǝkɓalǝu ma'wun ngga, à kwakina amur Ɓakuli.


\par }{\PP \VS{22}Mǝno ado wu langŋǝna rǝ wun nǝ okiru ma'wun arǝ mǝsǝcau, sǝ wu ndanǝ earcearǝu arǝ amǝ'eamrǝarǝu nǝ ɓabum wun mwashat ka, wu lidǝmba nǝ lǝmdǝ mǝno yì earcearǝu ka, nǝ ɓabum mǝɓoarnsari.

\VS{23}\FTNT{§}{{\FR 1:23 }{\FR{1:23
}}{\FQA{Wun ngga, à ɓǝsǝlǝna ɓǝl wun a bǝshe aɓa kum yilǝmu mana pà nǝ̀ kìdìkì raka. Mǝnia yì bǝsa yilǝmu ka masǝlǝate pà kàm ɗàng acemǝnana pur aɓa mǝsǝɓeale mala cau mǝyilǝmuì mala Ɓakuli, yì cau male mana tè malkiyi raka.}}}Wun ngga, à ɓǝsǝlǝna ɓǝl wun a bǝshe, sǝ mǝnia yì bǝsa ɓǝlban ngga, pur aɓa mǝsǝɓeale mǝnana kǝ kìɗìkì ka ɗàng, pur aɓa mǝsǝɓeale mala cau mǝyilǝmuì mala Ɓakuli, yì cau male mana tè malkiyi raka.

\VS{24}Amur mǝnia ka, à gilǝ ama,

\par }{\Q <<Ɓwapǝndǝa kat ka,

\par }{\QB à nda kǝla bondo,

\par }{\Q aɓoarɓwa malea kat ka,

\par }{\QB à nda kǝla apwasǝo-bondo;

\par }{\Q bondo kǝ wuli,

\par }{\QB sǝ pwasǝe kǝ kpa,


\par }{\Q \VS{25}sǝ cau mala Mǝtalabangŋo ka,

\par }{\Q masǝlǝate pà kàm ɗàng.>>\FTNT{*}{{\FR 1:25 }{\FR{1:25
}}{\FT{Ɓalli gbal aɓa:
}}{\XT{Isha 40:6-8}}{\FT{.}}}

\par }{\MM Sǝ mǝnia yì cau ka, nda Cau Amsǝban mǝnana à hamba wunì ka.




\par }\Chap{2}{\PP \VerseOne{1}Ace mani ka, wu swár koya ulang ɓealɓikea, andǝ ɓosǝkiban, andǝ kúnɓárína, andǝ mwararǝu, andǝ koya ulang naki acau kiɗiki ɓwa.

\VS{2}Wu pa kǝla abangna-muna, rǝ wun ɓǝ̀ kǝ ɓǝla arǝ nu kiura mǝɓoarnsari mala cau mala Ɓakuli, ace mǝnana ɓǝ̀ wu gulo aɓalǝi, ɓǝ̀ kyan nǝ wun a amsǝban,

\VS{3}mǝnana ado <<wu ongŋǝna ɓoaro mala Mǝtalabangŋo ka.>>\FTNT{*}{{\FR 2:3 }{\FR{2:3
}}{\FT{Ɓalli gbal aɓa:
}}{\XT{Ang 34:8}}{\FT{.}}}


\par }{\SH Tali mǝyilǝmuì andǝ aɓwana \newline  mǝnana Ɓakuli twalia ka
\par }
{\PP \VS{4}Wu yiu a ban Kǝrǝsti, yì tali mǝyilǝmuì, mǝnana aɓwana ginǝki, sǝ Ɓakuli twali acemǝnana a baní ka ndanǝ ɓoaro ka.\FTNT{†}{{\FR 2:4 }{\FR{2:4
}}{\FT{Ɓalli gbal aɓa:
}}{\XT{Ang 118:22; Isha 28:16}}{\FT{.}}}

\VS{5}Sǝ wun ado ka wu nda ka tali mǝyilǝmuì, mǝnana Ɓakuli nda arǝ ɓak ɓala male aɓa bangŋo nǝ wun ngga. Aɓa mǝnia yì ɓala ka, wun nǝ̀ duk apǝris mala Ɓakuli ace pà aɓoro mala bangŋo, mǝnana agir'a na a baní, nǝ bu Yesu Kǝrǝsti ka.

\VS{6}Aɓa Malǝmce ka à gilǝa ama:

\par }{\Q <<Wu sǝni,

\par }{\QB ndya ǝn nggǝ

\par }{\Q tsǝk tali a Siyona ka,

\par }{\QB tali kwakita kusǝɓa,

\par }{\Q mǝnana ǝn tarrì,

\par }{\QB sǝ ɓoaro male ka

\par }{\Q à pà nǝ̀ kani arǝ

\par }{\QB kǝgìr raka.

\par }{\Q Ɓwa mǝnana kat gūlì

\par }{\QB arǝì ka,

\par }{\Q pà nǝ̀ kum kǝsǝkya ɗang.>>\FTNT{‡}{{\FR 2:6 }{\FR{2:6
}}{\FT{Ɓalli gbal aɓa:
}}{\XT{Ang 118:22; Isha 28:16}}{\FT{.}}}


\par }{\MM \VS{7}Sǝ wun mana wu gūlì arǝì ka, ɓoaro male a ban wun ngga ulangni pà kàm ɗàng. Sǝ a ban aɓwana mǝnana à earnǝi raka dumǝna,

\par }{\Q <<Tali mǝnana amǝɓa

\par }{\QB ginǝki ka,

\par }{\Q nda yi duk Tali kwakita

\par }{\QB kusǝɓa ka.>>\FTNT{§}{{\FR 2:7 }{\FR{2:7
}}{\FT{Ɓalli gbal aɓa:
}}{\XT{Ang 118:22}}{\FT{.}}}


\par }{\MM \VS{8}Sǝ ɗǝm ngga,

\par }{\Q <<Nda tali mǝnana kǝ

\par }{\QB tsǝk ɓwapǝndǝa

\par }{\Q à kǝ anndǝ ka,

\par }{\QB tali mǝnana kǝ cia

\par }{\Q à kǝ kpa ka.>>\FTNT{*}{{\FR 2:8 }{\FR{2:8
}}{\FT{Ɓalli gbal aɓa:
}}{\XT{Isha 8:14}}{\FT{.}}}

\par }{\MM À kǝ annda, acemǝnana à kpata cau mala Ɓakuli ɗang, sǝ mǝnia ka, nda gìr mǝnana Ɓakuli tsǝkia wia ka.


\par }{\PP \VS{9}Sǝ wun ngga, wu nda ka ɓwamǝpǝndǝe mǝnana Ɓakuli tàr wun ngga. Wu nda ka amurǝma pǝris, aɓwana ace Ɓakuli, andǝ agirkuma male. Tàr wun ace mǝnana ɓǝ̀ wu hambi aɓwana aɓealɓoarna male, yi mǝnana tunǝ wun aɓa pǝndǝa aban yiu aɓa tǎlaban male mǝ pà ndali ka.\FTNT{†}{{\FR 2:9 }{\FR{2:9
}}{\FT{Ɓalli gbal aɓa:
}}{\XT{Pur 19:5,6; Isha 43:20; Pǝris 4:20; 7:6; 14:2; Tit 2:14; Isha 9:2; Isha 43:21}}{\FT{.}}}


\par }{\Q \VS{10}<<Ɗiɗyal ka,

\par }{\QB wu nda ka

\par }{\Q kǝ aɓwana ɗàng,

\par }{\QB sǝ adyan ngga,

\par }{\Q wu dumǝna aɓwana

\par }{\QB mala Ɓakuli.

\par }{\Q Ɗiɗyal ka,

\par }{\QB à sǝn mǝsǝswatǝr

\par }{\Q ma'wun ɗàng,

\par }{\QB sǝ adyan ngga,

\par }{\Q à sǝnǝna mǝsǝswatǝr

\par }{\QB ma'wun.>>\FTNT{‡}{{\FR 2:10 }{\FR{2:10
}}{\FT{Ɓalli gbal aɓa:
}}{\XT{Hos 2:23}}{\FT{.}}}


\par }{\PP \VS{11}Wun amǝ'eamrǝarǝu mǝnana ǝn earkiyi acea raka, wun mǝnana wu nda ka amǝgya-kutio andǝ abǝri a ɓanza ka, ǝn nggǝ kwarkir wun, wu gapita re wun nǝ anpel mala nggūrǝu, mǝnana à kǝ munǝo arǝ yilǝmi wun ngga.

\VS{12}Do ma'wun aɓalǝ aɓwana mǝnana amǝkwaɗi na raka ɓǝ̀ dum nǝ ɓealɓoarna. Anggo ka ko ɓǝà tsǝka wun cau arǝ wun ama wu nda ka amǝ'ɓealɓikea ka, à nǝ̀ sǝn atúró mǝɓoarne mǝnana wu pakki ka, sǝ à nǝ̀ pè Ɓakuli gulo a pwari mǝnana nǝ̀ yiu a lǝmdǝ rǝì ka.


\par }{\SH Nyesǝmuru aɓata aɓwana \newline  mana a buno-gulo ka
\par }
{\PP \VS{13}Ace Mǝtalabangŋo ka, wu pà ɓamur rǝ wun aɓata aɓwana mǝnana à nda amur buno-murǝm aɓa mǝnia yì ɓanza ka. Wu pà ɓamur rǝ wun a ban mǝtala-nzali kǝla ɓwa mǝnana nda a múr aɓwana kat ka.

\VS{14}Wu okî amǝ'yálban mǝnana à twalia sǝ à tasǝia ace kwarkir amǝ yàl nzongcau, sǝ ɓǝà ɓwangsǝ aɓwana mǝnana à kǝ pak mǝɓoarne ka.

\VS{15}Ɓakuli ka, kàne male na ama nǝ́ pakki atúró cauɓoarna ma'wun ngga, ɓǝ̀ wu gìr kun amǝ'ɗwanyi-sǝlǝe arǝ nakia acau mǝɓane.

\VS{16}Wu dukdo kǝla aɓwana mǝnana à panzǝnia à kumǝna ɓamuria ka, sǝ ce wu pǝlǝ panzǝban ma'wun, dupa wun njargula pakki aɓealɓikea ɗang; ɓǝ̀ do ma'wun pa kǝla aguro mala Ɓakuli.

\VS{17}Wu pè koyana le ka gulo, sǝ wu earce amǝ'eamrǝarǝu. Wu kǝ ɓanggi Ɓakuli, sǝ wu kǝ pe murǝm gulo.


\par }{\SH Twal kusǝu arǝ tanni mala Kǝrǝsti
\par }
{\PP \VS{18}Wun mǝnana wu nda ka amuna-ɓala ka, wu kǝ oki amǝtala-ɓala ma'wun nǝ pagulo. Ɓǝ̀ kǝa do ama, she ɓǝà nda ka aɓwana mǝnana à kǝ pakka wun mǝɓoarne sǝ à nda ɓukɓuk ka ɗàng; nggearǝ amǝnana ɓealia ɓiki ka, wu kǝ okia wia.

\VS{19}Ɓakuli ka, bumi kǝ pwasǝa rǝ wun, ɓǝ̀ wu pàk gìr mǝnana wu sǝlǝ ama mǝɓoarne na, sǝ wu kǝ shakminǝu nǝ munyi aɓa mǝɓane mǝnana kǝ kum wun atà pěmǝɓoarne ka.

\VS{20}Ya gìr mǝɓoarne nda wun nǝ̀ kùmô aɓalǝi yi mǝnana ɓǝ̀ wu twal gandǝa nǝ walban mana wu kùmô ace mǝɓane mǝnana wu pàk ka? Sǝa ma ɓǝ̀ wu kum tanni ace pak mǝɓoarne, sǝ wu twal gandǝa nǝi ka, bum Ɓakuli nǝ̀ pwasǝa rǝ wun.

\VS{21}Nda àkǝ̀ ce mǝnia ka sǝ Ɓakuli tunǝ wun, acemǝnana Kǝrǝsti gbal ka, nu tanni ace wun sǝ nyingga wuni kǝla gìrkànì, ace mǝnana ɓǝ̀ wu twalkusǝì ka.


\par }{\Q \VS{22}<<Yì ka, pàk kǝ

\par }{\QB cauɓikea ɗang,

\par }{\Q sǝ swarkiban pa

\par }{\QB a kúni ɗàng.>>\FTNT{§}{{\FR 2:22 }{\FR{2:22
}}{\FT{Ɓalli gbal aɓa:
}}{\XT{Isha 53:9}}{\FT{.}}}


\par }{\Q \VS{23}Lang aɓwana sanggì ka,

\par }{\QB nyesǝî kǝɓwa nǝ

\par }{\QB sangban ɗang;

\par }{\Q sǝ lang à pè wi tanni ka,

\par }{\QB ɓalbura kǝ ɓwa ama

\par }{\QB nǝ̀ ɗì tangna a kúnì

\par }{\Q mǝnana à pakki wi

\par }{\QB ka ɗàng.

\par }{\Q Tanni male ka,

\par }{\QB nyinggi Ɓakuli

\par }{\QB mǝnana kǝ pak ɓashi

\par }{\Q nǝ mǝsǝcau ka,

\par }{\QB a buì.\FTNT{*}{{\FR 2:23 }{\FR{2:23
}}{\FT{Ɓalli gbal aɓa:
}}{\XT{Isha 53:7}}{\FT{.}}}


\par }{\Q \VS{24}Yì nǝ nggearǝì ka,

\par }{\QB twal acauɓikea ma'sǝm

\par }{\Q a nggūrǝì amur nggun-

\par }{\QB gangndǝi,

\par }{\Q ace mǝnana ɓǝ̀ sǝm

\par }{\QB wuki cauɓikea,

\par }{\Q sǝ ɓǝ̀ sǝm dukdo

\par }{\QB ɓealɓoarna.

\par }{\Q Nǝ́ anpenye male

\par }{\QB mana à tsǝki wi ka

\par }{\Q sǝ wu kum

\par }{\QB twalban rǝkwana.\FTNT{†}{{\FR 2:24 }{\FR{2:24
}}{\FT{Ɓalli gbal aɓa:
}}{\XT{Isha 53:5,6}}{\FT{.}}}


\par }{\Q \VS{25}Ɗiɗyal ka,

\par }{\QB wu nda kǝla anzur

\par }{\Q mǝnana à ɓwarki

\par }{\QB tanjar ka.

\par }{\Q Sǝ ado ka,

\par }{\QB wu nyarǝna

\par }{\Q aban Yál wun andǝ

\par }{\QB Mǝtsǝkir ayilǝmi wun.




\par }\Chap{3}{\SH Amā-ɓala andǝ aburria
\par }
{\PP \VerseOne{1}Anggo gbal, wun amā-ɓala ka, wu pà ɓamur rǝ wun aɓata abura wun, ace mǝnana ɓǝ̀ aɓea ɓwana ndakam ateà mǝnana à earnǝ Cau Amsǝban raka, ɓeal wun nǝ nunnia à nǝ̀ pà ɓamuria. Pà nǝ̀ do ama she ɓǝ̀ wu naná kǝ cau ka ɗàng,\FTNT{*}{{\FR 3:1 }{\FR{3:1
}}{\FT{Ɓalli gbal aɓa:
}}{\XT{Afi 5:22; Kol 3:18}}{\FT{.}}}

\VS{2}acemǝnana à nǝ̀ sǝn pagulo, andǝ ɓealu mǝɓoarne ma'wun.

\VS{3}Ɓǝ̀ gilǝki rǝǔ ma'wun, ɓǝ̀ kǝa duk mala pakki agir arǝ nggūrǝ wun, kǝla aɓolǝkia-nyaun, andǝ oasǝki anlang, andǝ agirgarabu, ko mala agir-nggūrǝu mǝnana wu kǝ oasǝ ka ɗàng.\FTNT{†}{{\FR 3:3 }{\FR{3:3
}}{\FT{Ɓalli gbal aɓa:
}}{\XT{1Tim 2:9}}{\FT{.}}}

\VS{4}Gilǝki rǝǔ ma'wun ngga, ɓǝ̀ duk mala ɓabum wun, yì ɓoarnsari mǝnana pà nǝ̀ mal raka, yì ɓoarnsari mala ɓealu ɓukɓuka, andǝ do bwalrǝu arǝ aloasǝkiaban. Ulang mǝnia yì ɓealu ka, nggea gìr mǝgule na aban Ɓakuli.

\VS{5}Amamǝna mǝnana a pwarian à dukdo yál ɓamuria ace Ɓakuli sǝ à gūlì arǝì ka, anggo sǝ à gilǝki ɓoarnsari malea. À nongsǝmúrià aɓata aburria,

\VS{6}kǝla mǝnana Saratu okî burí Ibǝrayim, sǝ tunǝi ama mǝtale ka. Wu nda ka amuni, ɓǝ̀ wu kǝ pak gìr mǝnana nda pepè sǝ ɓangciu kǝ pakka wun arǝ kǝgìr raka.\FTNT{‡}{{\FR 3:6 }{\FR{3:6
}}{\FT{Ɓalli gbal aɓa:
}}{\XT{Tite 18:12}}{\FT{.}}}


\par }{\PP \VS{7}Anggo gbal, sǝ wun aburala ka, wu lǝmdǝ sǝlǝe aɓa doɓala ma'wun. Amālá wun ngga wu kǝ ɗenyi nǝia kǝla aɓwana mana rǝcandǝa malea bwalta ma'wun raka, sǝ wu bwalia nǝ pagulo acemǝnana yià ka, aɓiwun na aɓa ɓwamuru mala bǝsa do mana Ɓakuli pà ka. Wu bwalia pepè, ace mǝnana kǝgìr ɓǝ̀ kǝa tamsǝ ahiwi ma'wun raka.\FTNT{§}{{\FR 3:7 }{\FR{3:7
}}{\FT{Ɓalli gbal aɓa:
}}{\XT{Afi 5:25; Kol 3:19}}{\FT{.}}}


\par }{\SH Tanni ace pàk mǝɓoarne
\par }
{\PP \VS{8}A masǝlǝate ka, wun kat ka, ɗenyicau ma'wun ɓǝ̀ duk mwashat. Wu kǝ sǝn mǝsǝswatǝr mala rǝarǝ wun. Wu earce rǝarǝ wun kǝla amǝ'eamrǝarǝu. Wu dum nǝ ɓabum ɓuɓɓuka andǝ nyesǝmuru.

\VS{9}Wu kǝa wu mbweban nǝ ɓealɓikea a kun ɓealɓikea ɗang. Ɓǝ̀ aɓwana sanggi wun ngga, ce wu nyesǝia wia nǝ sanggiban ɗang; a kun mani ka wu tsǝkia wia bu, acemǝnana nda àkǝ̀ ce mani sǝ Ɓakuli tunǝ wun, ama ɓǝ̀ wu kum tsǝkbu.

\VS{10}Malǝmce ka, bang ama:

\par }{\Q <<Ɓwa mǝnana kat kǝ earce

\par }{\QB kum banɓoarnado

\par }{\QB mala yilǝmu,

\par }{\Q sǝ nǝ̀ sǝn anonggio mala

\par }{\QB bumpwasǝa ka,

\par }{\Q dumǝna púp nǝ̀ bwal lasǝi

\par }{\QB arǝ na mǝɓike,

\par }{\Q sǝ mburkuni ka,

\par }{\QB nǝ̀ yállí arǝ na nyir.


\par }{\Q \VS{11}Dumǝna púp,

\par }{\QB nǝ̀ pǝlǝ nzǝmi

\par }{\Q arǝ ɓealɓikea

\par }{\QB sǝ nǝ̀ pàk mǝɓoarne;

\par }{\Q dumǝna púp,

\par }{\QB nǝ̀ alta dorǝpwala,

\par }{\QB sǝ nǝ̀ ɓangŋa atè.


\par }{\Q \VS{12}Amǝ́sǝ́ Mǝtalabangŋo ka,

\par }{\QB à nda arǝ aɓwana mana

\par }{\Q à kǝ pak mǝɓoarne ka,

\par }{\QB sǝ akiri gbal ka,

\par }{\QB à ndarǝ ok hiwi malea.

\par }{\Q Sǝ ɓamǝsǝ Mǝtalabangŋo ka,

\par }{\QB kǝ ɓinǝmǝsǝ

\par }{\Q amǝpak ɓealɓikea.>>\FTNT{*}{{\FR 3:12 }{\FR{3:12
}}{\FT{Ɓalli gbal aɓa:
}}{\XT{Ang 34:12-16}}{\FT{.}}}


\par }{\PP \VS{13}Yana ɓwe na nǝ̀ pakka wun kǝgìr, yi mǝnana rǝ wun nǝ̀ nggǝ ɓǝla arǝ pak gìr mǝɓoarne ka?

\VS{14}Sǝ ko ɓǝ̀ wu kum tanni ace pak gìr mǝnana nda a njarnì ka, wu ndanǝ tsǝkbu mala Ɓakuli. Ace mani ka, <<bum wun ɓǝ̀ kǝa zurǝki ɗàng, sǝ ɓangciu ɓǝ̀ kǝa pakka wun ɗàng.>>\FTNT{†}{{\FR 3:14 }{\FR{3:14
}}{\FT{Ɓalli gbal aɓa:
}}{\XT{Isha 8:12,13; Mat 5:10}}{\FT{.}}}

\VS{15}Wun ngga, wu kǝ pe Kǝrǝsti gulo a ɓabum wun, ɓǝ̀ duk Mǝtala wun. Wu do aɓa gilǝrǝu ko aya pwari ka, ace bǝ́lì koya ɓwa na ɗì wun ce tǝ́r tsǝkɓalǝu mǝnana wu ndanǝi aɓa kwaɗi ma'wun ngga.

\VS{16}Sǝa ma wu pè nǝ ɓukɓuka, andǝ pagulo aɓalǝi. Ɓǝ̀ ɗenyicau ɓabum wun do nǝ ɓoarnsari, ace mǝnana ko ɓǝà ɓwana kiɗiki wun nǝ kunia ka, kǝsǝkya nǝ̀ pakkia wia, yi mǝnana ɓǝà sǝn do ma'wun mǝɓoarnsari, acemǝnana wu nda ka mala Kǝrǝsti ka.

\VS{17}Nǝ̀ ɓoaribanì ɓǝ̀ ɓwa tanni ace pak gìr mǝɓoarne, ɓǝ̀ mǝno nda eare mala Ɓakuli ka, amur mǝnana ɓwa ɓǝ̀ tanni ace ɓealɓikea ka!

\VS{18}Kǝrǝsti ka, wú ace acauɓikea ma'sǝm kusǝ mwashat ɓǝ̀rɓǝ̀r, mǝ'cauɓoarna ace amǝ'cauɓikea, ace mǝnana ɓǝ̀ yinǝ wun a ɓala aban Ɓakuli ka. Yì ka, wú aɓa nggūrǝu, sǝama dum nǝ yilǝmu aɓa bangŋo.

\VS{19}Sǝ aɓa pa male anggo aɓa bangŋo ka wario kya hama aban abangŋo mǝnana à nda kùrban ngga.

\VS{20}Amǝnia ka, à nda ka abangŋo mǝnana à mgbikî Ɓakuli kiru a pwarian a nza mala Nuhu, a bàkú mǝnana Nuhu nda aban shar nggea waru male, sǝ Ɓakuli nda arǝ kúndǝô nǝ́ munyi ka. Kǝ aɓwana tongno-nong-tàrú nda à amsǝia amǝno yì nggea mùr-gùla ka.\FTNT{‡}{{\FR 3:20 }{\FR{3:20
}}{\FT{Ɓalli gbal aɓa:
}}{\XT{Tite 6:1--7:24}}{\FT{.}}}

\VS{21}Sǝ mǝno yì mùr-gùla, mǝnana aɓwana tongno-nong-tàrú apî wi ka, nda kǝla batisǝma mǝnana kǝ amsǝ wun ado ka. Pà ace lak pǝndǝkea mala nggūrǝu wun ɗàng, nda ace lǝmdǝ eare ma'wun a ban Ɓakuli nǝ ɓabum mǝɓoarnsari. Kǝ amsǝ wun acemǝnana Yesu Kǝrǝsti lo a ɓembe nǝ yilǝmu ka.

\VS{22}Ado ka, Kǝrǝsti umǝna a kùli, nda a bù-mǝlì mala Ɓakuli, sǝ amǝturonjar, andǝ ayálban, andǝ arǝcandǝa kat ka, à nda a ɓate.




\par }\Chap{4}{\SH Do ace Ɓakuli
\par }
{\PP \VerseOne{1}Sǝ acemǝnana Kǝrǝsti nu tanni aɓa nggūrǝu ka, wu twal ulang mǝno yì ɓealu ka, wu gilǝ rǝwun ace tanni kǝla male; acemǝnana ɓwa mana kat tanni a nggūrǝu ka, malǝna nǝ cauɓikea.

\VS{2}Twal ado ka, cili do yilǝmu male a ɓanza ka pà nǝ̀ duk mala ɓangŋa atà anpel mala nggūrǝu ɗǝm ɗàng. Nǝ̀ dukdo mala lùmsǝ kani mala Ɓakuli.

\VS{3}Apwari mǝnana à kutikina ka, à kārǝ́na mala pakkia agir mǝnana amǝɓanza earkiyice pe ka, kǝla ɓiki do-kiɗìkì mala nongginǝ-rǝarǝu, andǝ npel, andǝ nukia agir aban wal-wale, andǝ dapi ace likiali-ɓana andǝ nongginǝ-rǝarǝu, andǝ akpapíkí mala nu mba andǝ loàsǝ̀ban, andǝ atúró mǝɓike mala peri aban ankúl.

\VS{4}Ado ka, agyajam ma'wun mǝnana ɗiɗyal ka, à kǝ ndali acemǝnana wu kǝ kpapi wunǝia ɗǝm aɓa mǝno yì do-kiɗìkì andǝ ɗwanyi bwalrǝu ka ɗàng. Nda gir nî sǝ à kǝ sanggi wun,

\VS{5}sǝ yia ka, à nǝ̀ nggá bǝl kunia aban Ɓakuli mǝnana angŋa dǝmba gilǝna rǝì ace pakki aɓwana mǝnana nǝ yilǝmu andǝ alú ka ɓashi.

\VS{6}Nda gìr mǝnana tsǝa sǝ à hamnǝ Bǝsa Cau Mǝɓoarne gbal aban aɓwana mǝnana à wuna ado ka, ace mǝnana yia ka, ɓǝà ɓashia wia kǝla aɓwapǝndǝa aɓa nggūrǝu, sǝ ɓǝà dum nǝ yilǝmu aɓa bangŋo aban Ɓakuli.


\par }{\PP \VS{7}Masǝlǝata ɓanza ka, gbàshìnà. Ace mani ka, wu shambum wun, nǝ gandǝrǝu ace pak hiwi.

\VS{8}A dǝmba nǝ koya gìr ka, wu lidǝmba nǝ lǝmdǝià rǝ wun earcearǝu mǝlime, acemǝnana earcearǝu ka, kǝ gír múr acauɓikea pas.\FTNT{*}{{\FR 4:8 }{\FR{4:8
}}{\FT{Ɓalli gbal aɓa:
}}{\XT{Pas 10:12}}{\FT{.}}}

\VS{9}Wu ak rǝarǝ wun arǝ aɓala ma'wun, nggwani ɓǝ̀ kǝa pàk kàm ɗàng.

\VS{10}Ɓakuli panì koyan ngga ɓoro mala sǝlǝ pak ɓè kǝgìr. Acemani ka, koyan ngga ɓǝ̀ paktúró nǝ male yi ɓoro ace pakkia acilia ɓwana gbasha, ace mǝnana ɓǝ̀ sǝm duk aɓwana mǝnana Ɓakuli earnǝia arǝ tsǝkir aɓoro male mǝnana à ndakam ɗàngɗáng ngga.

\VS{11}Ɓǝ̀ we ka, sǝlǝ nacau nda à po ka, ne kǝla Ɓakuli nda nakiyi cau nǝ kuno ka. Ɓǝ̀ mò yi ɓoro ka ndà pea aɓwana gbasha ka, pè nǝ rǝcandǝa andǝ rǝɓǝla mǝnana Ɓakuli po ka. Anggo ka, gìr mǝnana kat a pe ka, nǝ̀ yinǝi Ɓakuli gulo nǝban Yesu Kǝrǝsti. Gulo andǝ rǝcandǝa kat ka amale na, málá male pà kàm ɗàng! Ɓǝ̀ do anggo.


\par }{\SH Do munyi aɓa tanni acemǝnana \newline  a nda mǝkwaɗi ka
\par }
{\PP \VS{12}Wun amǝ'eambǝam, wu kǝa ndali arǝ akārǝkiban mǝkwane mǝnana wu kǝ tanni aɓalǝia, kǝla ɓè kǝgìr mǝbǝshe na kǝ kum wun ngga ɗàng.

\VS{13}A kun mani ka, ɓǝ̀ ban ɓoara wun ama wu ndarǝ nu tanni arǝ agir mǝ'mwashati mǝnana Kǝrǝsti twal gandǝa nǝia ka. Wu pak bumpwasǝa ado ace mǝnana ɓǝ̀ wu kum banɓoarnado mǝgule a pwari mǝnana nǝ̀ nyar nǝi sǝ nǝ̀ lǝmdǝ ɓoarɓwa male ka.

\VS{14}Ɓǝ̀ aɓwana kǝ sáng wun acemǝnana wu nda ka amǝkpata Kǝrǝsti ka, tsǝkbu na amur wun, acemǝnana Bangŋo mala gulo andǝ mala Ɓakuli sulǝna amur wun.

\VS{15}Ɓǝ̀ ɓwa nǝ̀ tanni atà wun ngga, ɓǝ̀ kǝa do ama nda ace wal-lú, ko iun'í, ko altacau, ko oasǝkikun aɓalǝ acau mala aɓwana ɗàng.

\VS{16}Ɓǝ̀ ɓwa nu tanni acemǝnana yì ka, mala Kǝrǝsti na ka, gìr kǝsǝkya na ɗang. Ɓwangsǝ Ɓakuli, acemǝnana à kǝ tunǝo nǝ lullǝì ka.

\VS{17}Pwari mala ɓashi kārǝ́na, sǝ ndo nǝ̀ tite nǝ ɓáɓala mala Ɓakuli; sǝ ɓǝ̀ ɓashi tite arǝ sǝm ngga, lang sǝ masǝlǝate nǝ̀ pangnǝ aɓwana mǝnana à mgbikiru nǝ Bǝsa Cau Amsǝban mala Ɓakuli ka?

\VS{18}Ɗǝm ngga,

\par }{\Q <<Ɓǝ̀ nda bǝti sǝ

\par }{\QB amǝ'ɓealɓoarna nǝ̀ au ka,

\par }{\Q mana nǝ̀ kum amǝ'ɗwanyi

\par }{\QB kpata Ɓakuli andǝ aɓwana

\par }{\Q mǝnana amǝ'cauɓikea

\par }{\QB na ka?>>\FTNT{†}{{\FR 4:18 }{\FR{4:18
}}{\FT{Ɓalli gbal aɓa:
}}{\XT{Pas 11:31}}{\FT{.}}}


\par }{\PP \VS{19}Ace mani ka, ɓǝ̀ wu nda ban tanni aɓa kàné mala Ɓakuli ka, wu lidǝmba aɓa pak gìr mǝnana nda a nzongnì ka, sǝ wu nying ayilǝmi wun a ɓabù Ɓakuli mǝnana pusǝ wun ngga, acemǝnana yì ka, pà nǝ̀ pà wun kǝsǝkya ɗang.




\par }\Chap{5}{\SH Akwarkiru ace aɓwana-mǝgule \newline  andǝ alo-aɓwana
\par }
{\PP \VerseOne{1}Mǝ nda rǝ ɓakɓabum aɓwana-mǝgule mǝnana aɓalǝ wun ngga kǝla ɓi'wun ɓwamǝgule. Ən sǝn nutanni mala Kǝrǝsti nǝ amǝsǝam, sǝ mim gbal ka, mǝ nǝ kum kāmbe mem aɓa ɓoarɓwa male, yi mǝnana ɓǝ̀ yi pusǝna rǝì aban ɓanza ka.

\VS{2}Wu yál domwan mala Ɓakuli mǝnana tsǝk wun a yalè ka. Wu tsǝk mǝsǝ wun arǝì nǝ eare ma'wun, kǝla mǝnana Ɓakuli earce ka, pà kǝla à tsǝk wun púp ɗang. Wu pak turè sǝ wu kǝa tsǝk ɓalǝ wun arǝ gir mǝnana wun nǝ̀ kùmô aɓalǝi ka ɗàng, wu pè acemǝnana wu ndanǝ rǝɓǝla mala pakki Ɓakuli túró ka.\FTNT{*}{{\FR 5:2 }{\FR{5:2
}}{\FT{Ɓalli gbal aɓa:
}}{\XT{Yoh 21:15-17}}{\FT{.}}}

\VS{3}Aɓwana mǝnana à tsǝk wun amúrià ama wu ɗenyi nǝia ka, wu kǝa lǝmdǝia wia rǝcandǝa ɗàng, wu duk girkànì a bania.

\VS{4}Sǝ ɓǝ̀ Gbani mala ayálgír yi pusǝna rǝì ka, wun nǝ̀ kum mbulan-gulo mǝɓoarne mǝnana pà nǝ̀ è raka.


\par }{\PP \VS{5}Sǝ wun alo-ɓwa gbal ka, wu kǝ nongsǝ mur wun aɓata aɓwana-mǝgule. Wun kat ka, wu do nǝ nyesǝmuru a rǝarǝ wun, acemǝnana Malǝmce na ama:

\par }{\Q <<Ɓakuli kǝ mgbàllì

\par }{\QB amǝ'gusǝlǝ-múrû,

\par }{\Q sǝ kǝ lǝmdǝì amǝ nyesǝmúrû ɓwamuru.>>\FTNT{†}{{\FR 5:5 }{\FR{5:5
}}{\FT{Ɓalli gbal aɓa:
}}{\XT{Pas 3:34}}{\FT{.}}}


\par }{\MM \VS{6}Ace mani ka, wu nyesǝ múr wun aɓata rǝcandǝa mǝgule mala Ɓakuli, sǝ ɓǝ̀ pwari male karǝ ka, nǝ̀ loasǝ wun a kùli.\FTNT{‡}{{\FR 5:6 }{\FR{5:6
}}{\FT{Ɓalli gbal aɓa:
}}{\XT{Mat 23:12; Luk 14:11; Luk 18:14}}{\FT{.}}}

\VS{7}Gìr mǝnana kat kǝ pisǝ bum wun ngga, wu nyinggi Ɓakuli a buì, acemǝnana yì ka, kǝ ɗenyi nǝ wun.\FTNT{§}{{\FR 5:7 }{\FR{5:7
}}{\FQ{Gìr mǝnana kat kǝ pisǝ bum wun ngga, wu nyinggi Ɓakuli a buì, acemǝnana yì ka, kǝ ɗenyi nǝ wun
}}{\FT{ko <<Wu soapi wi atanni ma'wun amurí acemǝnana yì ka kǝ ɗenyi nǝ wun.>>}}}


\par }{\PP \VS{8}Wu hami rǝ wun, sǝ wu tsǝkir wun. Ɓi wun mǝbura, yi Mgbǝrǝm ngga, nda rǝ gāliki arǝ aban kǝla im mǝnana nzala kǝ wali ka, aban alta ɓwa mǝnana nǝ̀ bwal ka.

\VS{9}Wu tamsǝ kusǝ wun kàngkàng aɓa paɓamuru ma'wun, wu ɓinǝi wi. Wu sǝlǝ ama aɓi wun amǝkwaɗi aɓa ɓanza kat ka, à nda ban nu ulang tanni ma'wun.


\par }{\PP \VS{10}Ɓakuli ka nda mǝtala ɓwamuru kat. Yì nda mana tunǝ wun aɓa gulo male mǝnana málá male pà kàm raka, aɓa Kǝrǝsti Yesu. Anzǝm mǝnana wu nùnà tanni aɓalǝ apwari bǝti ka, yì nǝ nggearǝì nǝ̀ nyesǝ wun a ban came mǝɓoarne, nǝ̀ pà wun gbasha, andǝ rǝcandǝa. Ɗǝm ngga nǝ̀ dumsǝ wun aɓa lidǝmba mana pà wu nǝ̀ dǝurǝ raka.

\VS{11}Rǝcandǝa kat ka, a baní sǝ pa, málá male pà kàm ɗàng. Ɓǝ̀ do anggo.


\par }{\SH Masǝlǝata makkun mala Bitǝrus
\par }
{\PP \VS{12}Nǝ́ bu Silas mǝnana ǝn earnǝi kǝla mǝ'eamrǝarǝu mǝ'mǝsǝcau nì ka, sǝ ǝn nggǝ gilǝa wun mǝnia yì cau gbǝlǝm ngga. Ən nggǝ earce mǝ ɓak ɓabum wun, sǝ mǝ na wun ama, mǝnia yì gir wu nda ɓālǝi ado ka, ɓwamuru mala Ɓakuli na kat ace wun. Wu cam kàngkàng aɓalǝi.\FTNT{*}{{\FR 5:12 }{\FR{5:12
}}{\FT{Ɓalli gbal aɓa:
}}{\XT{Atúró 15:22,40}}{\FT{.}}}

\VS{13}Ikǝlisiya kani a Babila\FTNT{†}{{\FR 5:13 }{\FR{5:13
}}{\FQ{Babila:
}}{\FT{Mǝnia ka, lullǝu sǝmbǝrǝa na ace nggea-là Roma.}}}, mǝnana Ɓakuli tár wun wunǝia ɓǝ̀ wu duk amale ka, kǝ makka wun kún. Sǝ munem, yì Markus ka, kǝ makka wun kún gbal.\FTNT{‡}{{\FR 5:13 }{\FR{5:13
}}{\FT{Ɓalli gbal aɓa:
}}{\XT{Atúró 12:12,25; 13:13; 15:37-39; Kol 4:10; Film 24}}{\FT{.}}}

\VS{14}Wu makkia rǝ wun kún nǝ earcearǝu mala amǝkwaɗi. Ɓǝ̀ rǝpwala do atà wun kat, wun aɓwana mǝnana wu nda aɓa Kǝrǝsti ka.

\par }