\NormalFont\ShortTitle{Luka}

{\MTB Cau amsǝban a nê mala

\par }{\MT LUKA

\par }{\IMT Mǝncau

\par }{\IM {\BK{Cau Amsǝban a nê mala Luka}} ka lǝmdǝí ama Yesu ka nda Mǝ'amsǝban mǝnana à pacau ace aban amǝ Isǝrayila ka, sǝ ɗǝm ngga nda Mǝ'amsǝban mala ɓwapǝndǝa kat.
{\BK{Luka}} gilǝa ama Yesu ka Bangŋo mala Ɓakuli tunǝi ace mǝnana ɓǝ̀ <<yiu nǝ Cau Amsǝban aban amǝ'tǝ̀r.>> Lǝmdǝa mala banɓoarnado ka à sǝni pepè aɓa
{\BK{Luka}}, nggeamurǝmi ka aɓalǝ akùré mǝdǝmbe mǝnana à hamnǝ yiu mala Yesu, sǝ ɗǝm ngga aban ká masǝlǝate, aban mǝnana Yesu nyarni aban o a kùli ka.

\par }{\IP Aban nda kam ɓari (kùré 1--2 andǝ 9--19) mǝnana aɓalǝia ka, gir nakam kpǝm mana she àkǝ̀ ɓá mǝnia yì Cau Amsǝban ngga sǝ à nǝ̀ kumia; amǝno yì agir ka à nda ka nggyal mala amǝturonjar, andǝ yiu mala ayálgír a sǝn Yesu mana à loa ɓǝlle ka, andǝ Yesu aɓa Ndàmǝgule mala Ɓakuli a muntulo, andǝ akanicau mala Ɓwa mǝɓoarne ɓwa Samariya, andǝ mala Muna-ɓwabura mǝnana ɓwàr ka. Aɓalǝ aban aɓa yì Cau Amsǝban ngga, cau cam nǝ rǝcandǝa amur hiwi, andǝ Bangŋo Mǝfele, andǝ banì mala amamǝna aɓa túró mala Yesu, andǝ twalbani mala Ɓakuli ace acauɓikea.

\par }{\IOT Agir mǝnana a ɓālǝi ka

\par }{\IO Mǝncau{\IOR{1:1-4}}

\par }{\IO Ɓǝlban andǝ lo mala Yohana Mǝbatisǝma andǝ mala Yesu{\IOR{1:5--2:52}}

\par }{\IO Túró mala Yohana Mǝbatisǝma mana Ɓakuli tunǝi ace ka{\IOR{3:1-20}}

\par }{\IO Batisǝma andǝ kārǝkiban mala Yesu{\IOR{3:21--4:13}}

\par }{\IO Túró mala Yesu mana Ɓakuli tunǝi ace ka aban aɓwana{\IOR{4:14--9:50}}

\par }{\IO Twal a Galili aban ká a Urǝshalima{\IOR{9:51--19:27}}

\par }{\IO Masǝlǝata limo a doɓanza mala Yesu aɓa Urǝshalima andǝ aban mǝnana à kàrì ka{\IOR{19:28--23:56}}

\par }{\IO Lo ɓembe mala Mǝtalabangŋo, lǝmdǝrǝu male, andǝ eauwe male aban ká a kùli{\IOR{24:1-53}}



\par }\ChapOne{1}{\SH Tita cau
\par }
{\PP \VerseOne{1}Aɓwana pas twalî ɓamuria à nǝ̀ gilǝ cau amur agir mǝnana Ɓakuli pea aɓalǝ sǝm ngga.

\VS{2}Cau mǝnana à gilǝ ka nda kǝ̀ mǝnana à oe a kún aɓwana mǝnana à sǝn agirnì nǝ mǝsǝia a nggea dǝmbe, sǝ à hamnǝ cê ka.

\VS{3}Ace mani ka, we Ɓwamǝgule Tiyofulus, ǝn bǝl atǝ́r acê pepe, sǝ ǝn sǝni ka ɓoaro ɓǝ̀ ǝn gilǝo wia kǝla mǝnana à kwaɗi rǝia ka.

\VS{4}Ən pak mǝnia ka ace mǝnana wu súrǝ̀ mǝsǝcau mala agir mǝnana à kanio ka.


\par }{\SH Mǝturonjar bangcau amur \newline  ɓǝl Yohana Mǝbatisǝma
\par }
{\PP \VS{5}A do'nza mala Hirǝdus, murǝm mala bu-nzali Yahudi ka, ɓè pǝris nakam lùllǝì ama Zakariya a buì mala Abija. Māmí ka lùllǝì ama Alisabatu; yì gbal ka nda a tàu mala Haruna.

\VS{6}Yia kǝm ngga amǝ'ɓealɓoarna na aɓadǝm Ɓakuli. À kǝ kpata anzongcau andǝ angguracau mala Mǝtalabangŋo, à eare ama à nǝ̀ ɓwarkio a kǝɓè ɗàng.

\VS{7}Sǝ yia ka ko à pànǝ muna ɗang, acemǝnana Alisabatu ka nkombi na, sǝ yia kǝm ngga à ena.


\par }{\PP \VS{8}A ɓè pwari mwashat Zakariya nda ban pak túró male mala Pǝris aɓadǝm Ɓakuli, aɓalǝ anonggio mǝnana tàu malea ndanǝ túró ka.

\VS{9}A kàné mala kúncau mala túró pǝris ka, Zakariya nda ɓwa mana twalban kpa amurí nǝ̀ kutio aɓa Ndàmǝgule mala Ɓakuli nǝ̀ pisǝ muku-gìr mala loasǝ yele mǝ'rǝmɓoarne, ace paɓoro aban Ɓakuli ka.

\VS{10}Lang pwari loasǝ yele mǝ'rǝmɓoarne ace paɓoro aban Ɓakuli kārǝ́na ka, ɓwapǝndǝa ramba a nza aban pak hiwi.


\par }{\PP \VS{11}Mǝturonjar mala Ɓakuli yi pusǝrǝi a baní, cam nǝ bù-mǝlì mala
\FTNT{*}{{\FR 1:11 }{\FR{1:11
}}{\FT{Ɓalli aɓa:
}}{\XT{Pur 30:1-10; 40:26,27}}{\FT{.}}}gyangŋan mala myang-loasǝ-yele mǝ'rǝmɓoarne.

\VS{12}Lang Zakariya loasǝ mǝsǝì sǝni ka, ɓangciu pakki wi, yàl hǝrkit.

\VS{13}Pǝlǝa mǝturonjar ne wi ama:

\par }{\PI <<Zakariya, ce a ɓang ɗàng! Ahiwi mò ka Ɓakuli ongŋǝnia, māmó Alisabatu nǝ̀ ɓǝ̀lô muna sǝ awu nǝ pè wi lullǝu ama Yohana.

\VS{14}Bumo nǝ̀ pwasǝo, a nǝ dum nǝ banɓoarnado, sǝ aɓwana pas ka bumia nǝ̀ pakkiɗire ace ɓǝle.

\VS{15}Mǝnia yì muna ka, nǝ̀ duk ɓwamǝgule a ɓadǝm Mǝtalabangŋo. Ɓǝ̀ kǝa nu mba ko ɓè kǝgìr mǝnana nǝ̀ walban ngga ɗàng. Yì ka, nǝ̀ lùmsǝ nǝ Bangŋo mala Ɓakuli, a bum ngge.\FTNT{†}{{\FR 1:15 }{\FR{1:15
}}{\FT{Ɓalli gbal aɓa:
}}{\XT{Ɓal 6:3}}{\FT{.}}}

\VS{16}Nǝ̀ tsǝk amǝ Isǝrayila pas à nǝ̀ nyare aban Mǝtalabangŋo Ɓakuli malea.

\VS{17}Nǝ̀ akì Mǝtalabangŋo dǝmba, nǝ̀ pak túró aɓa bangŋo andǝ rǝcandǝa, ulang mala Iliya mǝɓangnǝa mala Ɓakuli. Nǝ̀ yinǝ dotarǝu mala atárrú andǝ amunia. Nǝ̀ nyesǝ amǝ'mgbikiru ɓǝà kum sǝlǝe mala amǝ ɓealɓoarna, ace tsǝk aɓwana ɓǝà gilǝrǝia ace yiu mala Mǝtalabangŋo.>>


\par }{\PP \VS{18}Pǝlǝa Zakariya ɗì mǝturonjar ama, <<Lang sǝ mǝ nǝ sǝlǝ ama gìr mǝnana a bang ngga anggo sǝ nǝ̀ pa? Acemǝnana mim ngga ǝn ena, sǝ māmám gbal ka ena.>>


\par }{\PP \VS{19}Mǝturonjar eari wi ama, <<Mǝ nda Jibǝrayilu mǝnana camgiyi a ɓadǝm Ɓakuli ka. Ɓakuli tasǝam ɓǝ̀ ǝn yi banggo mǝnia yì cau mǝɓoarne ka.\FTNT{‡}{{\FR 1:19 }{\FR{1:19
}}{\FT{Ɓalli gbal aɓa:
}}{\XT{Dan 8:16; 9:21}}{\FT{.}}}

\VS{20}Sǝ ado ka, acemǝnana a earnǝ cau mem raka, mǝnana nǝ̀ yia duk mǝsǝcau a pwari male ka, kuno girna; a pà wu nǝ nacau ɗàng, she pwari mǝnana amǝnia yì agir dumǝna mǝsǝia ka.>>


\par }{\PP \VS{21}Anggo ka, ɓwapǝndǝa nda arǝ kundǝ Zakariya, à kǝ ndali, lang sǝ banì sauwa anggo kǝ̀rkǝ́r aɓa Ndàmǝgule mala Ɓakuli.

\VS{22}Lang purna ka, gandǝ nea wia cau ɗàng. Kara à sǝlǝ ama sǝnǝna gìr aɓa bangŋo, aɓa Ndàmǝgule mala Ɓakuli. Acemǝnana camarǝ lǝmdǝkia wia cau nǝ bui, sǝ ko gandǝ mǝn kúni na kǝ cau ɗàng.


\par }{\PP \VS{23}Lang anonggio mala túró mala Zakariya malǝna ka, pǝlǝa nyare a ɓala.

\VS{24}Anzǝm man ngga māmí Alisabatu kum muna a bumi. Zongŋo tongno ko sǝn nza ɗàng, kǝ na ama,

\VS{25}<<Mǝtalabangŋo nǝ̀ pakkam mǝnia ka. Aɓalǝ anonggio man ngga lǝ́mdǝ́nàm ɓwamuru male, sǝ twalǝ́nàmban kǝsǝkya aɓalǝ aɓwana.>>


\par }{\SH Mǝturonjar bang cau mala ɓǝl Yesu
\par }
{\PP \VS{26}Aɓa tongno-nong-mwashatia zongŋo mala kum muna-bum mala Alisabatu ka, Ɓakuli túr mǝturonjar Jibǝrayilu a ɓè là aɓa nzali Galili mǝnana à tunǝki ama, Nazarat ka.

\VS{27}Turi nǝ cau aban ɓè nsari lùllǝì ama Maryamu, mǝnana ɓeɓwa lùllǝì ama Yisǝfu, Mǝkà Dauda pur amurí nǝ̀ ali ka.\FTNT{§}{{\FR 1:27 }{\FR{1:27
}}{\FT{Ɓalli gbal aɓa:
}}{\XT{Mat 1:18}}{\FT{.}}}

\VS{28}Mǝturonjar kutia bani ne wi ama, <<Ɓǝ̀ rǝo pwalo! We mǝnana a ndanǝ ɓwamuru mala Ɓakuli ka, Mǝtalabangŋo na to.>>


\par }{\PP \VS{29}Mǝnia yì cau mǝturonjar ne ka, pè Maryamu ɗenyicau kǝ̀rkǝ́r, kara kutia ndali ama, ya ulang makkun nda man.

\VS{30}Pǝlǝa mǝturonjar ne wi ama, <<Maryamu, ɓangciu ɓǝ̀ kǝa pakko ɗàng, a kumǝna earmúrú aban Ɓakuli.

\VS{31}Awu nǝ kum muna a bumo, a nǝ ɓǝl muna-ɓwabura, sǝ a nǝ tsǝki wi lullǝu ama Yesu.

\VS{32}Nǝ̀ duk ɓwamǝgule, sǝ à nǝ̀ tunǝi ama Muna mala Ɓakuli mana Karban nǝ Gulo kat ka. Mǝtalabangŋo Ɓakuli nǝ̀ pe wi buno-murǝm mala kè Dauda.\FTNT{*}{{\FR 1:32 }{\FR{1:32
}}{\FT{Ɓalli gbal aɓa:
}}{\XT{2Sam 7:12,13,16; Isha 9:7}}{\FT{.}}}

\VS{33}Nǝ̀ duk gbani amur amǝ Isǝrayila tàtǝ́k, sǝ domurǝm male ka masǝlǝate pà kàm ɗàng.>>\FTNT{†}{{\FR 1:33 }{\FR{1:33
}}{\FT{Ɓalli gbal aɓa:
}}{\XT{Isha 9:6; Dan 7:14}}{\FT{.}}}


\par }{\PP \VS{34}Pǝlǝa Maryamu ne mǝturonjar ama, <<Lang sǝ mǝnia ka nǝ̀ pǎ, yi mǝnana mǝ nda nsari, ǝn súrǝ̀ ɓwabura raka?>>


\par }{\PP \VS{35}Mǝturonjar eari wi ama, <<Bangŋo mala Ɓakuli nǝ̀ sulǝo amuro. Rǝcandǝa mala Ɓakuli mana Karban nǝ Gulo kat ka, nǝ̀ yia zuppi amuro, sǝ Muna Mǝfele mǝnana a nǝ ɓǝli ka, à nǝ̀ tunǝi ama, Muna mala Ɓakuli.

\VS{36}Nggearǝ ɓǝla mô Alisabatu ka, ndanǝ muna a bumi aɓa ě male. Yì mǝnana nkombi na ka, gongŋǝna nǝ azongŋo tongno-nong-mwashat.

\VS{37}Kǝgìr pà kàm mǝnana Ɓakuli pa nǝ̀ pè raka.>>\FTNT{‡}{{\FR 1:37 }{\FR{1:37
}}{\FT{Ɓalli gbal aɓa:
}}{\XT{Tite 18:14}}{\FT{.}}}


\par }{\PP \VS{38}Maryamu eari wi ama, <<Mǝ nda guro mala Mǝtalabangŋo. Ɓǝ̀ ce do kǝla mǝnana a na ka.>> Mǝturonjar pǝlǝa o ɗeki.


\par }{\SH Maryamu waria sǝn Alisabatu
\par }
{\PP \VS{39}Anzǝm anonggio bǝti ka Maryamu lo tsuk-tsuk aban o a ɓè là a bu-nzali múr ankono mala nzali Yahudi.

\VS{40}Kya kutio a ɓala mala Zakariya, pǝlǝa makki Alisabatu kun.

\VS{41}Lang Alisabatu ok makkun mala Maryamu ka, muna mǝnana a bumi ka yàl hǝrkit, sǝ Alisabatu lùmsǝ nǝ Bangŋo Mǝfele.

\VS{42}Sǝ loasǝ gi kǝ̀rkǝ́r, banɓoarnado tsǝì na ama:

\par }{\PI <<A ndanǝ tsǝkbu mala Ɓakuli aɓalǝ amamǝna, sǝ muna mǝnana a nǝ ɓǝl ka, ndanǝ tsǝkbu mala Ɓakuli gbal!

\VS{43}Lang sǝ múrɓoarna mem yipàm anggo, yi mǝnana nggeau mala Mǝtalem yiu a banam ngga?

\VS{44}Lang ǝn ok makkun mô ka, muna mǝnana a bumam ngga yàl nǝ banɓoarnado.

\VS{45}A ndanǝ tsǝkbu mala Ɓakuli, ace eare mǝnana a ear ama, cau mala Mǝtalabangŋo a bano ka, nǝ̀ yia lumsǝo.>>


\par }{\SH Nggyal mala Maryamu \newline  mala ɓwangsǝki Ɓakuli
\par }
{\PP \VS{46}Maryamu na ama:

\par }{\Q <<\FTNT{§}{{\FR 1:46 }{\FR{1:46-55
}}{\FT{Ɓalli gbal aɓa:
}}{\XT{1Sam 2:1-10}}{\FT{.}}}Yilǝmem ngga kǝ ɓwangsǝki

\par }{\QB Mǝtalabangŋo;


\par }{\Q \VS{47}sǝ ɓabumam kǝ pak

\par }{\QB banɓoarnado atàcau

\par }{\QB mala Ɓakuli Mǝ'amsǝam,


\par }{\Q \VS{48}acemǝnana yì ka,

\par }{\QB ɗenyina nǝ mim,

\par }{\QB guro male

\par }{\Q kat andǝ amani ama

\par }{\QB ǝn pa a kun kǝgìr raka!

\par }{\Q Twal ado aban o a dǝmba ka,

\par }{\QB aɓwana arǝ anza kat

\par }{\Q à nǝ̀ tunǝam ama mǝ'kúm

\par }{\QB tsǝkbu mala Ɓakuli.


\par }{\Q \VS{49}Acemǝnana Ɓakuli mana

\par }{\Q Karban kat ka,

\par }{\QB pàngŋǝ́nàm agir mǝgulke.

\par }{\Q Lùllǝì ka nda Ɓwa Mǝfele.


\par }{\Q \VS{50}Kǝ lǝmdǝ mǝsǝswatǝr

\par }{\QB male aban aɓwana mǝnana

\par }{\Q à kǝ ɓanggi wi ka,

\par }{\QB twal a do'nza aban ká ɓè.


\par }{\Q \VS{51}Pangŋǝna atúró mǝgulke nǝ murbui,

\par }{\QB sǝ mesǝkina amǝ gusǝlǝ-múrû

\par }{\QB andǝ aɗenyicau malea kat.


\par }{\Q \VS{52}Yi sulǝna amurǝma amur

\par }{\Q abuno-murǝm malea,

\par }{\QB sǝ loasǝna amǝ nyesǝmúrû.\FTNT{*}{{\FR 1:52 }{\FR{1:52
}}{\FT{Ɓalli gbal aɓa:
}}{\XT{Ayu 5:11; 12:19}}{\FT{.}}}


\par }{\Q \VS{53}Amǝ'nzala ka ɗǝmsǝnia

\par }{\Q nǝ agir mǝɓoarne,

\par }{\QB sǝ amǝkume ka tasǝna

\par }{\QB takwaria ɓǝà o nǝ ɓabuia.


\par }{\Q \VS{54}Bwalǝni guro male Isǝrayila kàm,

\par }{\QB aɓa ɗenyinǝ mǝsǝswatǝr male,


\par }{\Q \VS{55}kǝla mǝnana pàcau aban aká sǝm,

\par }{\QB a Ibǝrayim andǝ amǝkè,

\par }{\QB málá male pà kàm ɗàng!>>\FTNT{†}{{\FR 1:55 }{\FR{1:55
}}{\FT{Ɓalli gbal aɓa:
}}{\XT{Tite 17:7; Mik 7:20}}{\FT{.}}}


\par }{\MM \VS{56}Maryamu do atà Alisabatu zongŋo tàrú, nda sǝ nyarǝna umna a là ka.


\par }{\SH À ɓǝl Yohana mǝ Batisǝma
\par }
{\PP \VS{57}Lang pwari gbáshí muna mala Alisabatu kārǝ́na ka, yi ɓǝl muna-ɓwabura.

\VS{58}Aɓi amǝkunɓala, andǝ aɓǝla ok ama, Mǝtalabangŋo lǝmdǝni Alisabatu ɓwamuru mǝgule, ɓǝlna muna ka, à yì bwalì wi pàk banɓoarnado.


\par }{\PP \VS{59}A tongno-nong-tàruià nongŋo ka, à yiu ace kasǝî muna ɓate.\FTNT{‡}{{\FR 1:59 }{\FR{1:59
}}{\FQ{Kasǝî muna ɓate:
}}{\FT{Mǝnia ka nda lǝmdǝ ama muna ka dumǝna mala Ɓakuli.}}} À earce ama à nǝ̀ tsǝki wi lullǝ tárrí Zakariya.\FTNT{§}{{\FR 1:59 }{\FR{1:59
}}{\FT{Ɓalli gbal aɓa:
}}{\XT{Pǝris 12:3}}{\FT{.}}}

\VS{60}Sǝ nggè kasǝa ama, <<Awo, ɓǝà tunǝi ama, Yohana.>>


\par }{\PP \VS{61}Sǝ à ne wi ama, <<Kǝɓwa pà kàm aɓalǝ aɓǝla ma'wun nǝ mǝna yì lullǝu ka ɗàng.>>


\par }{\PP \VS{62}Pǝlǝa à ne tár muna cau nǝ bu, ɓǝ̀ na koya lullǝu na nǝ̀ tunǝna muna nǝi.

\VS{63}Sǝ zǝmba ama, ɓǝà yinǝi wi nǝ kpamgbang gilǝgir. Koyan ngga ndali, mǝnana gilǝ ama <<Lùllǝì nda Yohana>> ka.

\VS{64}Anggo ka, kara kún Zakariya mǝnna, lasǝi panzǝa, pǝlǝa tita nacau, kǝ ɓwangsǝki Ɓakuli.

\VS{65}Amǝkunɓala kat ka múrià kàrria. Sǝ aɓwana mǝnana arǝ alá a bu-nzali múr ankono mala nzali Yahudi ka, à camarǝ naki cau mala amǝnia yì agir ka.

\VS{66}Ɓwa mǝnana kat ok ce ka, ndali sǝ ɗiban a ɗenyicau male ama, <<Mǝnia yì muna ka, nǝ̀ yia duk ya ulangni nani? Acemǝnana bu Ɓakuli na muri.>>


\par }{\SH Zakariya ɓwangsǝki Ɓakuli
\par }
{\PP \VS{67}Zakariya, yì tár Yohana ka lùmsǝ nǝ Bangŋo Mǝfele. Pǝlǝa ɓangnǝa, bangcau mala Ɓakuli, ama:


\par }{\Q \VS{68}Nokiban ngga dumǝna

\par }{\Q mala Mǝtalabangŋo Ɓakuli

\par }{\QB mala amǝ Isǝrayila.

\par }{\Q Acemǝnana yina ace bwalì

\par }{\Q aɓwana male kàm,

\par }{\QB sǝ angŋǝna múrià,

\par }{\QB pusǝnia a gung.


\par }{\Q \VS{69}Yi pa sǝm Mǝ'amsǝban

\par }{\Q mǝnana ndanǝ rǝcandǝa ka,

\par }{\QB a tau-murǝm mala

\par }{\QB guro male Dauda.


\par }{\Q \VS{70}Pè kǝla mǝnana bang

\par }{\QB a kún amǝ'ɓangnǝa male

\par }{\QB mǝfele ɓara-ɓara ka.


\par }{\Q \VS{71}Pe anggo ace mǝnana

\par }{\QB ɓǝ̀ amsǝ sǝm

\par }{\Q a bu aɓisǝm amǝbura,

\par }{\QB andǝ aɓwana mǝnana kat

\par }{\QB à ɓinǝmǝsǝ sǝm ngga.


\par }{\Q \VS{72}Pàk mǝnia ka ace lǝmdǝì

\par }{\Q atár sǝm mǝsǝswatǝr,

\par }{\QB sǝ ɓǝ̀ ɗenyinǝ

\par }{\Q kùrcau male mǝfele.


\par }{\Q \VS{73-74}Nǝ mǝnia yì kùrcau ka,

\par }{\QB kánbi tár sǝm Ibǝrayim

\par }{\Q ama nǝ̀ amsǝ sǝm a bu

\par }{\Q aɓisǝm amǝbura,

\par }{\QB ace mǝnana ɓǝ̀ sǝm pak túró

\par }{\Q male nǝ mǝsǝkang-kangŋa,


\par }{\QB \VS{75}aɓa do mǝfele

\par }{\Q andǝ ɓealɓoarna

\par }{\QB a ɓadǝmbi a do yilǝmu

\par }{\QB ma'sǝm kat.


\par }{\Q \VS{76}Sǝ we munem ngga,

\par }{\QB à nǝ̀ tunǝo ama

\par }{\Q mǝɓangnǝa mala Ɓakuli

\par }{\QB mana Karban nǝ Gulo kat ka.

\par }{\Q Awu nǝ akì Mǝtalabangŋo dǝmba,

\par }{\Q ace gilǝki wi atanjar male,\FTNT{*}{{\FR 1:76 }{\FR{1:76
}}{\FT{Ɓalli gbal aɓa:
}}{\XT{Luk 1:17; Isha 40:3; Mal 3:1}}{\FT{.}}}


\par }{\QB \VS{77}ace pe aɓwana male

\par }{\QB súrǝ̀ amsǝban

\par }{\Q nǝ njar mala kum twalbanì

\par }{\QB mala acauɓikea malea.


\par }{\Q \VS{78}Ace mǝsǝswatǝr andǝ

\par }{\QB ɓuɓɓuka mala Ɓakuli

\par }{\Q ma'sǝm ngga,

\par }{\QB nǝ̀ tsǝk kwaro mala ban

\par }{\Q ɓǝ̀ mǝnna amur sǝm nǝ kuli,


\par }{\QB \VS{79}ace pà tǎlaban aban

\par }{\Q aɓwana mǝnana à do

\par }{\QB aɓa pǝndǝa andǝ

\par }{\Q yinggǝli lú ka,

\par }{\QB ace yál kusǝ sǝm

\par }{\Q aɓa ká tanjar mala

\par }{\QB dorǝpwala.\FTNT{†}{{\FR 1:79 }{\FR{1:79
}}{\FT{Ɓalli gbal aɓa:
}}{\XT{Isha 9:2}}{\FT{.}}}


\par }{\PP \VS{80}Muna, yì Yohana ka, camarǝ gulo sǝ dumnǝ rǝcandǝa aɓa bangŋo. Do male ka nda aɓa pǝɗanban a njenza, kya bwal a pwari pusǝrǝi aban amǝ Isǝrayila.




\par }\Chap{2}{\SH Ɓǝlban mala Yesu
\par }
{\PP \VerseOne{1}Aɓalǝ amǝno yì anonggio ka, Kaisar\FTNT{*}{{\FR 2:1 }{\FR{2:1
}}{\FQ{Kaisar:
}}{\FT{ka nda lullǝ murǝm mǝgule mala amǝ Roma.}}} Agusta pa nzongcau ama, ɓǝa ɓal aɓwana mǝnana aɓa nzali Roma ka kat ɓǝa gilǝ lullǝia.

\VS{2}Mǝnia ka nda tita ɓalban arǝ abákú mǝnana Karniyus nda nggwamna mala bu-nzali Suriya ka.

\VS{3}Sǝ koyan ngga o a là male, ace mǝnana ɓǝà kya gilǝ lullǝì ka.


\par }{\PP \VS{4}Yisǝfu ka, lo a Nazarat ɓè là a bu-nzali Galili, aban ká a bu-nzali Yahudi, a là mala Dauda mana à tunǝki ama Betalami ka, acemǝnana yì Yisǝfu ka muna lá na, a tàu mala Dauda.

\VS{5}O kano andǝ Maryamu mā-nsari male mǝnana gongŋǝna ka, ace mǝnana ɓǝà kya gilǝ lullǝia.

\VS{6}À nda kano più a Betalami ka, pwari gbáshí male yi kārǝa.

\VS{7}Pǝlǝa gbáshí muna dǝmba male, muna-ɓwabura. Mbúɓɓǝkì aɓa nggubyau sǝ nongsǝi aɓa kpamgbang-girlina mala agirkusǝu, acemǝnana à pànǝ ban nongŋo aɓa nda a ban-sulǝo ɗang.


\par }{\SH Ayalgir andǝ mǝturonjar
\par }
{\PP \VS{8}Tù nǝ bania aɓa mǝnia yì bu-nzali ka, aɓea yalgir do a takuri aban yál agirkusǝu malea nǝ du.

\VS{9}Pǝlǝa ɓè mǝturonjar mala Mǝtalabangŋo pusǝrǝi a bania, ɓoarɓwa mala Mǝtalabangŋo ta gumbǝlia. Ɓangciu bwalia kǝ̀rkǝ́r. 
\VS{10}Mǝturonjar banggia wia ama, <<Ɓangciu ɓǝ̀ kǝa pakka wun ɗàng. Wu sǝni, ǝn ndya yina wun nǝ bǝsa Cau Mǝɓoarne mǝ'pwasǝ ɓabumì kǝ̀rkǝ́r mǝnana nda ace ɓwapǝndǝa kat ka.

\VS{11}Yalung aɓa nggea-là mala Dauda ka, à ɓǝlǝ́na wun Mǝ'amsǝban; yì nda Kǝrǝsti\FTNT{†}{{\FR 2:11 }{\FR{2:11
}}{\FQ{Kǝrǝsti:
}}{\FT{Ko
}}{\FQ{Mezaya:
}}{\FT{Ko <<Kǝrǝsti>> nǝ kun mala amǝ Gǝrik andǝ <<Mezaya>> nǝ kun mala amǝ Ibǝru ka ɓālǝi nda <<Ɓwa mǝnana à ɗārǝi wi mùrú olif amurí mana lǝmdǝ ama Ɓakuli tarni (soani mburu amurí) ace túró male>> ka; anggo gbal a mǝsǝì 26.}}} Mǝtalabangŋo.

\VS{12}Gìr mǝnana nǝ̀ lǝmdǝ ama mǝnia yì cau ka mǝsǝcau na ka ndya ka. Wun nǝ̀ nggá kum bangna-muna à mbuɓɓǝ́kini aɓa nggubyau sǝ à nongsǝi aɓa kpamgbang-girlina mala agirkusǝu.>>\FTNT{‡}{{\FR 2:12 }{\FR{2:12
}}{\FT{Ɓalli gbal aɓa:
}}{\XT{Isha 7:14}}{\FT{.}}} 

\par }{\PP \VS{13}Anggo ka kara aɓea amǝturonjar pas sulǝ nǝ kuli a ban mǝturonjar mana yiu a dǝmbe ka. À kǝ ɓwangsǝ Ɓakuli à kǝ na ama:


\par }{\Q \VS{14}<<Nokiban a ban Ɓakuli

\par }{\QB akanó a kùli,

\par }{\Q sǝ a ɓanza ka dorǝpwala

\par }{\QB a ban aɓwana mǝnana

\par }{\Q à kǝ pwasǝ ɓabumi ka!>>


\par }{\PP \VS{15}Lang amǝturonjar nyingŋǝnia à nyarǝna à umna kùli ka, ayálgír mǝno nea rǝia ama, <<Wu fani sǝm nǝ̀ ká a Betalami, sǝm nǝ̀ nggá sǝn mǝnia yì gìr mana kumban, mǝnana Mǝtalabangŋo na sǝm ce ka.>>


\par }{\PP \VS{16}Pǝlǝa à lo a kaurǝa à kya kum Maryamu andǝ Yisǝfu sǝ bangna-muna aban nongŋo aɓa kpamgbang-girlina mala agirkusǝu.

\VS{17}Lang à sǝnǝni ka, pǝlǝa à mesǝ cau mǝnana mǝturonjar banggia wia amur mǝnia yì muna ka.

\VS{18}Aɓwana mǝnana kat à ok ka à ndali nǝ cau mǝnana ayálgír banggia wia ka.

\VS{19}Sǝ Maryamu ka bwal amǝnia yì acau, kǝ ɗenyi amúrià nǝ ɓabumi.

\VS{20}Ayalgir nyare à kǝ gusǝlǝ Ɓakuli, à kǝ ɓwangsǝki ace agir mǝnana kat à o sǝ à sǝni, kǝla mǝnana à banggia wia ka.


\par }{\SH À tsǝki Yesu lullǝu sǝ \newline  à wari nǝi a Ndàmǝgule \newline  mala Ɓakuli
\par }
{\PP \VS{21}A tongno-nong-tàruià nongŋo, pwari mǝnana à nǝ̀ kasǝî wi ɓate ka, à tsǝki wi lullǝu ama Yesu, lullǝu mǝnana mǝturonjar pe wi sǝ yi kpa a bum ngge ka.\FTNT{§}{{\FR 2:21 }{\FR{2:21
}}{\FT{Ɓalli gbal aɓa:
}}{\XT{Pǝris 12:3; Luk 1:31}}{\FT{.}}}


\par }{\PP \VS{22}Lang apwari mala lak rǝia aɓa ɓoarnsari a ɓadǝm Ɓakuli yi lumsǝna, kǝla mǝnana Nggurcau mala Musa na ka, Yisǝfu andǝ Maryamu twal Yesu à um nǝi a Urǝshalima ace mǝnana ɓǝà kyan nǝi a ɓadǝm Mǝtalabangŋo ka.

\VS{23}Nggurcau mala Mǝtalabangŋo na ama, <<Koya muna-dǝmba mǝnana muna-ɓwabura na ka, à nǝ̀ ká nǝi ɓǝ̀ duk mala Mǝtalabangŋo.>>\FTNT{*}{{\FR 2:23 }{\FR{2:23
}}{\FT{Ɓalli gbal aɓa:
}}{\XT{Pur 13:2,12}}{\FT{.}}}

\VS{24}À wari gbal ace pà gir'nkila kǝla mǝnana Nggurcau mala Mǝtalabangŋo bang ama ɓǝà pà ka: <<akutugangyi ɓari, ko amuna-kutumurǝm ɓari.>>\FTNT{†}{{\FR 2:24 }{\FR{2:24
}}{\FT{Ɓalli gbal aɓa:
}}{\XT{Pǝris 12:8}}{\FT{.}}}


\par }{\PP \VS{25}A bàkú mǝno ka ɓeɓwa ndakam nǝ do a Urǝshalima lùllǝì ama Shimiyon. Yì ka, mǝ ɓealɓoarna, mǝ ɓanggi Ɓakuli na. Nda ban kundǝ amsǝban mala amǝ Isǝrayila, sǝ Bangŋo Mǝfele na amurí.

\VS{26}Bangŋo Mǝfele lǝmdǝni wi ama pà nǝ̀ wu ɗang, she ɓǝ̀ sǝnǝna Kǝrǝsti Mǝ'amsǝban mǝnana Mǝtalabangŋo turi ka.

\VS{27}Bangŋo mala Ɓakuli loasǝi wari nǝi a Ndàmǝgule mala Ɓakuli. Maryamu andǝ Yisǝfu yiu nǝ Yesu a Ndàmǝgule mala Ɓakuli, ace mǝnana ɓǝa pakki wi gir mǝnana Nggurcau mala Musa kani ka.

\VS{28}Shimiyon yi ak muna a buì sǝ ɓwangsǝ Ɓakuli na ama:


\par }{\Q \VS{29}<<A dyan ngga we

\par }{\QB Mǝtalabangŋo

\par }{\Q mǝnana a Karban kat ka,

\par }{\QB nying guro mò ɓǝ̀ o

\par }{\Q aɓa rǝpwala,

\par }{\QB kǝla mana a bang ngga.


\par }{\Q \VS{30}Acemǝnana amǝsǝam

\par }{\QB sǝnǝna amsǝban mô,


\par }{\Q \VS{31}mana a gilǝkice

\par }{\QB a ɓamǝsǝ aɓwana

\par }{\QB mala anzali kat ka.


\par }{\Q \VS{32}\FTNT{‡}{{\FR 2:32 }{\FR{2:32
}}{\FT{Ɓalli gbal aɓa:
}}{\XT{Isha 42:6; 49:6; 52:10}}{\FT{.}}}Tǎlaban na ace

\par }{\Q mǝn mǝsǝ aɓwana

\par }{\QB mala acili anzali,

\par }{\Q sǝ aban aɓwana mô

\par }{\QB amǝ Isǝrayila ka

\par }{\Q gulo na.>>


\par }{\PP \VS{33}Tár muna andǝ ngge ka à ndali nǝ cau mǝnana à bang amurí ka.

\VS{34}Pǝlǝa Shimiyon tsǝkia wia bu sǝ ne nggè Maryamu ama, <<Kwakikiro pepè: Mǝnia yì Muna ka Ɓakuli tsǝngŋǝni ama nǝ̀ duk tǝr kpa andǝ lo mala ɓwapǝndǝa pas a Isǝrayila. Yì ka, nǝ̀ duk gir'lǝmdǝa mǝnana pur nǝban Ɓakuli, mǝnana aɓwana pas nǝ̀ na mǝɓane amurí ka.

\VS{35}Nǝ̀ pusǝta ɗenyicau ɓabum mala aɓwana pas. Sǝ we ka, kpakpak mǝkwanbanì mǝnana aɓwana nǝ̀ pakki wi ka nǝ̀ soa ɓabumo kǝla soaban mala nggeabyau.>>


\par }{\SH Anna bangcau amur muna
\par }
{\PP \VS{36}Ɓè ɓwagula mǝɓangnǝa mala Ɓakuli nakam gbal lùllǝì ama, Anna, muna mala Fanuwel, a tàu mala Asha. Anzǝm isǝban ngga, à do andǝ burí pǝlǝa tongno-nong-ɓari sǝ burí wu.

\VS{37}Anggo sǝ do mā-lú apǝlǝa lumi-tongno-nong-tàrú nǝ mǝsǝì ine. Gapiyi tārǝia andǝ Ndàmǝgule mala Ɓakuli ɗang, du andǝ pwari nda aban peri aban Ɓakuli nǝ gilmùr andǝ hiwi.

\VS{38}A kǝ bu-pwari mǝno Shimiyon nda ban nacau nǝ Yisǝfu andǝ Maryamu ka, yiu pǝlǝa kutia pakki Ɓakuli yàwá andǝ bangcau amur muna a ban aɓwana mǝnana à kǝ kundǝ akmúrú mala Urǝshalima ka.


\par }{\SH Yisǝfu andǝ Maryamu nyare \newline  a la malea a Nazarat
\par }
{\PP \VS{39}Lang Yisǝfu andǝ Maryamu malǝna gir mǝnana kat Nggurcau mala Mǝtalabangŋo kani ka, à nyare a nzali Galili, a la malea a Nazarat.\FTNT{§}{{\FR 2:39 }{\FR{2:39
}}{\FT{Ɓalli gbal aɓa:
}}{\XT{Mat 2:23}}{\FT{.}}}

\VS{40}Muna gulo, kum rǝcandǝa, lùmsǝ nǝ sǝlǝe, ɗǝm ngga ɓwamuru mala Ɓakuli na amurí.


\par }{\SH Yesu, a muntulo aɓa Ndàmǝgule \newline  mala Ɓakuli
\par }
{\PP \VS{41}\FTNT{*}{{\FR 2:41 }{\FR{2:41
}}{\FT{Ɓalli gbal aɓa:
}}{\XT{Pur 12:1-27; Nggur 16:1-8}}{\FT{.}}}Koya pǝlǝa nani ka tár Yesu andǝ ngge kǝ̀ o a Urǝshalima ace Lamsan Yàlîmurû\FTNT{†}{{\FR 2:41 }{\FR{2:41
}}{\FQ{Lamsan Yàlîmurû:
}}{\FT{Mǝnia ka nda pakkiɗire ace ɗenyi nǝ baku mǝnana Ɓakuli pusǝ amǝ Isǝrayila aɓa nzali Masar ka.}}}.

\VS{42}Lang Yesu lùmsǝ̀nà apǝlǝa lum-nong-ɓari ka à wari a Lamsan Yàlîmurû, kǝla mǝnana à pakkiyi ka.

\VS{43}Lang Lamsan Yàlîmurû malǝna sǝ tárrí andǝ ngge na aban nyare à nǝ̀ o a la ka, Muna yì Yesu ka akrǝi a Urǝshalima, sǝ yia ka à sǝlǝ ɗang.

\VS{44}À twali ama nda aɓalǝ acilia aɓwana mǝnana à twal gya andǝia ka, nda à gya aban o bà pwarikpǝra. Nǝ nzǝ́mò ka à tita alte a ban aɓǝla malea andǝ agyajam.

\VS{45}Lang à sǝni raka, à nyare a kusǝia aban ká Urǝshalima à nǝ̀ nggá sǝnbani.

\VS{46}Anzǝm nongŋo tàrú ka à kya kumi a Ndàmǝgule mala Ɓakuli aban do atà amǝkànìgìr, nda rǝ kwakikiri aban oea, sǝ kǝ ɗikia acau.

\VS{47}Ɓwa man kat oe ka, ndali kǝ̀rkǝ́r nǝ sǝlǝgir male andǝ acau mǝnana kǝ nyesǝia wia aɓa pa eare ka.

\VS{48}Lang a tárrí andǝ ngge sǝni ka, à ndali. Sǝ nggè ɗì ama, <<Munem, palang sǝ a pakka sǝm ani? Mim sǝnǝ tárró sǝm came arǝ alto nǝ rǝɓǝla.>>


\par }{\PP \VS{49}Yesu ɗia ama,
{\WJ{<<Ace mana sǝ wu altam? Wu sǝlǝ mbak ama dumǝnam púp mǝ pa a ɓala mala Tárrám a kun túró male?>>}}

\VS{50}Sǝ yia ka à bwalta mǝnia yì cau nea wia ka ɗang.


\par }{\PP \VS{51}Pǝlǝa lo ateà à nyare aban o a Nazarat. Kǝ okia wia. Sǝ nggè ka bwal amǝnia yì acau ka a ɓabumi.

\VS{52}Yesu gulo aɓa sǝlǝe andǝ nggunrǝu, nǝ earmúrú a ban Ɓakuli, andǝ aɓwana.\FTNT{‡}{{\FR 2:52 }{\FR{2:52
}}{\FT{Ɓalli gbal aɓa:
}}{\XT{1Sam 2:26; Pas 3:4}}{\FT{.}}}




\par }\Chap{3}{\SH Hama mala Yohana Mǝbatisǝma
\par }
{\PP \VerseOne{1}Nda aɓa lum-nong-tongnoia pǝlǝa mala do murǝm mala Kaisar Tiberiya, murǝm mǝgule mala amǝ Roma; Buntu Bilatus nda nggwamna mala bu-nzali Yahudi, Hirǝdus nda murǝm mala bu-nzali Galili, sǝ mǝ'eambi Filip nda murǝm mala abu-nzali Ituriya andǝ Tǝrakonitis; Lisaniyas nda murǝm mala bu-nzali Abilini,

\VS{2}sǝ Annas andǝ Kayafas ka à nda ka apǝris mǝgule.

\par }{\PP A bàkú mǝno ka cau mala Ɓakuli yiu a ban Yohana muna mala Zakariya aɓa pǝɗanban a njenza.

\VS{3}Yohana ka kutio arǝ alá mǝnana a kun Nggeasala Jodan ngga, kǝ hamnǝ cau ama, <<Wu pwanzali, wu ɗeki bu wun arǝ acauɓikea ma'wun, ɓǝà pakka wun batisǝma, ace mǝnana Ɓakuli ɓǝ̀ twala wun ban acauɓikea ma'wun ngga.>>

\VS{4}Kǝla mǝnana à gilǝì aɓa Malǝmce mala Ishaya mǝɓangnǝa mala Ɓakuli ɗiɗyal ama:

\par }{\Q <<Gì ɓeɓwa kǝ tunǝban

\par }{\QB aɓa pǝɗanban a njenza ama,

\par }{\Q <Wu gilǝki tanjar mala

\par }{\QB Mǝtalabangŋo;

\par }{\Q Wu tsǝk atanjar ɓǝà cam

\par }{\QB pǝrapǝra ace.


\par }{\Q \VS{5}Koya ɓatūliban ngga

\par }{\QB à nǝ̀ lumsǝí,

\par }{\Q koya nkono andǝ muna

\par }{\QB nkono ka à nǝ̀ bǝbbǝriki.

\par }{\Q Atanjar mǝkarke ka

\par }{\QB à nǝ̀ sārǝia,

\par }{\Q aban mana gwangɗing-

\par }{\QB gwangɗing ngga à nǝ̀

\par }{\QB gilǝkia ɓǝà nong pàling.


\par }{\Q \VS{6}Sǝ ɓwapǝndǝa kat ka

\par }{\QB nǝ̀ sǝn amsǝban

\par }{\Q mala Ɓakuli!> >>\FTNT{*}{{\FR 3:6 }{\FR{3:6
}}{\FT{Ɓalli gbal aɓa:
}}{\XT{Isha 40:3-5}}{\FT{.}}}


\par }{\PP \VS{7}Yohana ne aɓwabundǝa mǝnana à kǝ yiu a baní ɓǝ̀ pakkia wia batisǝma ka ama, <<Wun amuna baffu, yan sangsǝ kir wun ama ɓǝ̀ wu ɓanggi nggea bumlulla mala Ɓakuli mǝnana kǝ yiu ka?\FTNT{†}{{\FR 3:7 }{\FR{3:7
}}{\FT{Ɓalli gbal aɓa:
}}{\XT{Mat 12:34; 23:33}}{\FT{.}}}

\VS{8}Wu pusǝ ɓealu mǝnana nǝ̀ lǝmdǝ ama wu pwanǝna'nzali, wu nyìngŋǝ̀nà acauɓikea ma'wun ngga. Wu kǝa twali ama do ma'wun kǝla amǝkau mala Ibǝrayim ngga nǝ̀ amsǝ wun ɗang. Ən nggǝ na wun ama aɓalǝ atali man ngga, Ɓakuli nǝ̀ gandǝ loasǝi Ibǝrayim amǝkau.\FTNT{‡}{{\FR 3:8 }{\FR{3:8
}}{\FT{Ɓalli gbal aɓa:
}}{\XT{Yoh 8:33}}{\FT{.}}}

\VS{9}Ko ado ka kun bero na a tǝrta anggun. Koya nggun mǝnana pà nǝ̀ pusǝ ɓǝle mǝɓoarne raka à nǝ̀ kasǝi à nǝ̀ turi a bǝsa.>>\FTNT{§}{{\FR 3:9 }{\FR{3:9
}}{\FT{Ɓalli gbal aɓa:
}}{\XT{Mat 7:19}}{\FT{.}}}


\par }{\PP \VS{10}Ɓwabunda pǝlǝa ɗì Yohana ama, <<Sǝ mana ado sǝm nǝ̀ pa?>>


\par }{\PP \VS{11}Yohana earia wia ama, <<Ɓwa mǝnana kat ndanǝ adaura ɓari ka, ɓǝ̀ nyesǝ ɓe ɓǝ̀ pè ɓwa mǝnana pa nǝi raka. Ɓwa mǝnana nǝ girlina ka, ɓǝ̀ pè aɓwana mǝnana à pa nǝi raka.>>


\par }{\PP \VS{12}Amǝ'ak boalo-cemi gbal ka à yiu ama ɓǝà pakkia wia batisǝma. Pǝlǝa à ɗì ama, <<Malǝm, mana sǝm nǝ̀ pa?>>\FTNT{*}{{\FR 3:12 }{\FR{3:12
}}{\FT{Ɓalli gbal aɓa:
}}{\XT{Luk 7:29}}{\FT{.}}}


\par }{\PP \VS{13}Yohana pǝlǝa nea wia ama, <<Wu kǝa ak gìr mǝnana kútì mana à kasǝa wun ngga ɗàng.>>


\par }{\PP \VS{14}Aɓea soje ɗì ama, <<Sǝ sǝm ngga, mana sǝm nǝ̀ pa?>>

\par }{\PP Pǝlǝa nea wia ama, <<Wu kǝa kùmsǝkun kǝɓwa ɗàng, wu kǝa ɓunbî kǝɓwa cau ɓà arǝì ɗàng. Wu do amur kǝ boalo zongŋo ma'wun.>>


\par }{\PP \VS{15}Ɓwapǝndǝa kwaki kiria, nǝ tsǝkɓalǝu, à kǝ ndali nǝ ɓabumia ko Yohana nda Kǝrǝsti\FTNT{†}{{\FR 3:15 }{\FR{3:15
}}{\FQ{Kǝrǝsti:
}}{\FT{Ko <<Mezaya>>}}} Mǝ'amsǝban.

\VS{16}Pǝlǝa Yohana earia wia kat ama, <<Ən nggǝ pakka wun batisǝma nǝ mur. Sǝ ɓeɓwa ndakam kútiǎm nǝ gulo, nda nǝ̀ yiu ka. Anggur-nkura male ka, ǝn kārǝa mǝ nǝ panzǝia ɗang. Yì ka, nǝ̀ yia pakka wun batisǝma nǝ Bangŋo Mǝfele andǝ bǝsa.

\VS{17}Kwar sarǝgir male nda buì. Nǝ̀ yia esǝki katǝra, nǝ̀ ram mǝsǝsa a bà male, sǝ kwá ka nǝ̀ pisǝì nǝ bǝsa mǝnana pà nǝ̀ limgi raka.>>


\par }{\PP \VS{18}Anggo nǝ aɓea cau pas sǝ Yohana kwarkir ɓwapǝndǝa sǝ hamnǝ Cau Amsǝban abania.


\par }{\PP \VS{19}Sǝ lang Yohana gim murǝm Hirǝdus ace twal Hirǝdiya, mala mǝ'eambi, andǝ acilia ɓealɓikea mǝnana pakkia ka,

\VS{20}Hirǝdus tsǝa à bwal Yohana à oasǝi a ndàkurban. Mǝno ka ɓè cauɓikea na Hirǝdus pa amur amǝnana angŋa dǝmba pangŋǝnia ka.\FTNT{‡}{{\FR 3:20 }{\FR{3:20
}}{\FT{Ɓalli gbal aɓa:
}}{\XT{Mat 14:3,4; Mar 6:17,18}}{\FT{.}}}


\par }{\SH À pakki Yesu Batisǝma
\par }
{\PP \VS{21}Lang à ndarǝ pakki aɓwabundǝa kat batisǝma, sǝ Yesu gbal ka à pangŋǝni wi batisǝma, sǝ nda ban pak hiwi ka, kara kùli mǝnna,

\VS{22}Bangŋo Mǝfele sulǝ amurí nǝ nggunrǝu kǝla kutu. Gi Ɓakuli pur nǝ kùli na ama, <<A nda Munem mǝnana ǝn nggǝ earceo ka, ban kǝ ɓoaram a rǝo kǝ̀rkǝ́r.>>\FTNT{§}{{\FR 3:22 }{\FR{3:22
}}{\FT{Ɓalli gbal aɓa:
}}{\XT{Tite 22:2; Ang 2:7; Isha 42:1; Mar 3:17; Luk 9:35}}{\FT{.}}}


\par }{\SH Tau mǝnana Yesu pur kam ngga
\par }
{\PP \VS{23}Yesu ka ndanǝ pǝlǝa kǝla lumi-tàrú sǝ tita túró mala Ɓakuli. Aɓwana twali ama yì ka, nda muna mala Yisǝfu.

\par }{\LI Yisǝfu ka nda muna mala Heli,


\par }{\LI \VS{24}Heli nda muna mala Matat,

\par }{\LI Matat nda muna mala Lawi,

\par }{\LI Lawi nda muna mala Melki,

\par }{\LI Melki nda muna mala Janayi,

\par }{\LI Janayi nda muna mala Yisǝfu.


\par }{\LI \VS{25}Yisǝfu nda muna mala Matatiyas,

\par }{\LI Matatiyas nda muna mala Amos,

\par }{\LI Amos nda muna mala Nahum,

\par }{\LI Nahum nda muna mala Esǝli,

\par }{\LI Esǝli nda muna mala Naggai.


\par }{\LI \VS{26}Naggai nda muna mala Ma'at,

\par }{\LI Ma'at nda muna mala Matatiyas,

\par }{\LI Matatiyas nda muna mala Semeyi,

\par }{\LI Semeyi nda muna mala Yosek,

\par }{\LI Yosek nda muna mala Yahuda.


\par }{\LI \VS{27}Yahuda nda muna mala Yoanan,

\par }{\LI Yoanan nda muna mala Resa,

\par }{\LI Resa nda muna mala Jerubabel,

\par }{\LI Jerubabel nda muna mala Shaltiyel,

\par }{\LI Shaltiyel nda muna mala Neri.


\par }{\LI \VS{28}Neri nda muna mala Melki,

\par }{\LI Melki nda muna mala Addi,

\par }{\LI Addi nda muna mala Kosam,

\par }{\LI Kosam nda muna mala Elmadam,

\par }{\LI Elmadam nda muna mala Er.


\par }{\LI \VS{29}Er nda muna mala Jesǝwa.

\par }{\LI Jesǝwa nda muna mala Eliyeza.

\par }{\LI Eliyeza nda muna mala Jorim.

\par }{\LI Jorim nda muna mala Matat.

\par }{\LI Matat nda muna mala Lawi.


\par }{\LI \VS{30}Lawi nda muna mala Shimiyon.

\par }{\LI Shimiyon nda muna mala Yahuda.

\par }{\LI Yahuda nda muna mala Yisǝfu.

\par }{\LI Yisǝfu nda muna mala Yonam.

\par }{\LI Yonam nda muna mala Iliyakim.


\par }{\LI \VS{31}Eliyakim nda muna mala Meliya.

\par }{\LI Meliya nda muna mala Menna.

\par }{\LI Menna nda muna mala Matata.

\par }{\LI Matata nda muna mala Natan.

\par }{\LI Natan nda muna mala Dauda.


\par }{\LI \VS{32}Dauda nda muna mala Jeshi.

\par }{\LI Jeshi nda muna mala Obet.

\par }{\LI Obet nda muna mala Boaza.

\par }{\LI Boaza nda muna mala Salmon.

\par }{\LI Salmon nda muna mala Nashon.


\par }{\LI \VS{33}Nashon nda muna mala Aminadap.

\par }{\LI Aminadap nda muna mala Adǝmin.

\par }{\LI Adǝmin nda muna mala Arni.

\par }{\LI Arni nda muna mala Hezǝron.

\par }{\LI Hezǝron nda muna mala Parisa.

\par }{\LI Parisa nda muna mala Yahuda.


\par }{\LI \VS{34}Yahuda nda muna mala Yakupu.

\par }{\LI Yakupu nda muna mala Ishaku.

\par }{\LI Ishaku nda muna mala Ibǝrayim.

\par }{\LI Ibǝrayim nda muna mala Tera.

\par }{\LI Tera nda muna mala Naho.


\par }{\LI \VS{35}Naho nda muna mala Seru.

\par }{\LI Seru nda muna mala Reyu.

\par }{\LI Reyu nda muna mala Pele,

\par }{\LI Pele nda muna mala Eba.

\par }{\LI Eba nda muna mala Shela.


\par }{\LI \VS{36}Shela nda muna mala Kenan.

\par }{\LI Kenan nda muna mala Arfakza.

\par }{\LI Arfakza nda muna mala Shem,

\par }{\LI Shem nda muna mala Nuhu.

\par }{\LI Nuhu nda muna mala Lamek.


\par }{\LI \VS{37}Lamek nda muna mala Metusela.

\par }{\LI Metusela nda muna mala Inok.

\par }{\LI Inok nda muna mala Jared.

\par }{\LI Jared nda muna mala Mahalale.

\par }{\LI Mahalale nda muna mala Kenan.


\par }{\LI \VS{38}Kenan nda muna mala Enosh.

\par }{\LI Enosh nda muna mala Set.

\par }{\LI Set nda muna mala Adamu,

\par }{\LI sǝ Adamu nda muna mala Ɓakuli.




\par }\Chap{4}{\SH Shetan kārǝki Yesu
\par }
{\PP \VerseOne{1}Yesu lùmsǝ nǝ Bangŋo Mǝfele, nyàrî Nggeasala Jodan ngga, Bangŋo mala Ɓakuli um nǝi a pǝɗanban a njenza.

\VS{2}Akanó ka Shetan camarǝ karǝkì nongŋo lumi-ine. Aɓalǝ amǝno yì anonggio ka li kǝgìr ɗang. A masǝlǝata anongge ka nzala wali.


\par }{\PP \VS{3}Shetan ne wi ama, <<Ɓǝ̀ a nda Muna mala Ɓakuli ka, ne mǝnia yì tali ka ɓǝ̀ pǝlǝ nɗǝmo.>>


\par }{\PP \VS{4}Yesu nyesǝi wi ama,
{\WJ{<<À gilǝ a Malǝmce mala Ɓakuli ama, <Ɓwa pà nǝ̀ au nǝ girlina nǝmurǝì ɗang.}}>\FTNT{*}{{\FR 4:4 }{\FR{4:4
}}{\FT{Ɓalli gbal aɓa:
}}{\XT{Nggur 8:3}}{\FT{.}}}>>


\par }{\PP \VS{5}Shetan loasǝi um nǝi a nggea ban mǝ'dāhre, sǝ lǝmdǝì wi anzali-murǝm mala ɓanza kat aɓa kuɓimǝsǝu.

\VS{6}Pǝlǝa Shetan ne wi ama, <<Mǝ nǝ po arǝcandǝa malea andǝ ɓoarɓwa malea kat, acemǝnana à panamia. Mǝ nǝ gandǝ pe koyan mǝnana ǝn earce pe wi ka.

\VS{7}Sǝ ɓǝa kū`ndǝó, a gusǝlǝam ngga, agir man nǝ̀ duk amo yia kat.>>


\par }{\PP \VS{8}Yesu nyesǝi wi ama,
{\WJ{<<À gilǝ a Malǝmce mala Ɓakuli ama,}}

\par }{\Q {\WJ{<< <Peri aban Mǝtalabangŋo}}

\par }{\QB {\WJ{Ɓakuli mo,}}

\par }{\Q {\WJ{sǝ wu kpate yì nǝmurǝì.}}>\FTNT{†}{{\FR 4:8 }{\FR{4:8
}}{\FT{Ɓalli gbal aɓa:
}}{\XT{Nggur 6:13}}{\FT{.}}}>>


\par }{\PP \VS{9}Shetan nyare loasǝi um nǝi a Urǝshalima, kya tamsǝi a ɓong Ndàmǝgule mala Ɓakuli, sǝ ne wi ama, <<Ɓǝ̀ a nda Muna mala Ɓakuli ka, ta zurro a nzali.

\VS{10-11}Acemǝnana Malǝmce mala Ɓakuli bang ama,

\par }{\Q << <Ɓakuli nǝ̀ tsǝk

\par }{\QB amǝturonjar male aceo

\par }{\Q ɓǝa yalo caca;

\par }{\QB à nǝ̀ mbalǝkio a ɓabuia

\par }{\Q ace mǝnana wu kǝa

\par }{\QB tul kusǝo arǝ tali raka.>\FTNT{‡}{{\FR 4:10-11 }{\FR{4:10-11
}}{\FT{Ɓalli gbal aɓa:
}}{\XT{Ang 91:11-12}}{\FT{.}}} >>


\par }{\PP \VS{12}Yesu nyesǝi wi ama,
{\WJ{<<À gilǝ aɓa Malǝmce mala Ɓakuli ama, <Ce a kārǝki Mǝtalabangŋo Ɓakuli mo ɗang.}}>\FTNT{§}{{\FR 4:12 }{\FR{4:12
}}{\FT{Ɓalli gbal aɓa:
}}{\XT{Nggur 6:16}}{\FT{.}}} >>


\par }{\PP \VS{13}Lang Shetan malǝna kārǝki Yesu ka, pǝlǝa gǝshì banì zuku.


\par }{\PP \VS{14}Yesu nyare a Galili aɓa rǝcandǝa mala Bangŋo mala Ɓakuli. Cau male akiban kat aɓa nzali mǝno.

\VS{15}Kànìgìr arǝ andakpapi malea, sǝ koyan ngga ɓwangsǝki.


\par }{\SH À ɓinǝ Yesu a Nazarat
\par }
{\PP \VS{16}Yesu kutio a Nazarat la mǝnana gul kam ngga. A pwari Sabbat, pwari usǝlǝo mala amǝ Yahudi ka, Yesu kutio a ndakpapi kǝla mǝnana pakki ka. Lo came nǝ̀ ɓal cau aɓa Malǝmce.

\VS{17}Pǝlǝa à pe wi Malǝmce mala Ishaya Mǝɓangnǝa mala Ɓakuli. Lang mǝnni ka pǝlǝa kum ban mǝnana à gilǝa ama,


\par }{\Q \VS{18}{\WJ{<<Bangŋo mala Mǝtalabangŋo}}

\par }{\Q {\WJ{nda a muram,}}

\par }{\QB {\WJ{acemǝnana tàrnám}}

\par }{\Q {\WJ{ɓǝ̀n hamnǝ Cau Mǝɓoarne
}}

\par }{\QB {\WJ{a ban amǝ'tǝ̀r.}}

\par }{\Q {\WJ{Tasǝam ɓǝ̀n yi hamnǝ
}}

\par }{\QB {\WJ{cau mala panzǝban
}}

\par }{\Q {\WJ{a ban aɓwana mǝnana
}}

\par }{\QB {\WJ{à kùria ka.}}

\par }{\Q {\WJ{Ɓǝà nyesǝi ante
}}

\par }{\QB {\WJ{mǝsǝu sǝnban,}}

\par }{\Q {\WJ{sǝ ɓǝà pusǝ aɓwana
}}

\par }{\QB {\WJ{mǝnana à nda aɓata
}}

\par }{\QB {\WJ{parban ngga a gung.}}


\par }{\Q \VS{19}{\WJ{Ɓǝ̀n hama ama
}}

\par }{\QB {\WJ{pwari mana Ɓakuli nǝ̀
}}

\par }{\Q {\WJ{amsǝ aɓwana male
}}

\par }{\QB {\WJ{nǝi ka yina.>>}}\FTNT{*}{{\FR 4:19 }{\FR{4:19
}}{\FT{Ɓalli gbal aɓa:
}}{\XT{Isha 61:1-2}}{\FT{.}}}


\par }{\PP \VS{20}Pǝlǝa kar Malǝmce pè mǝ ɗenyi nǝia, ɓunte do. Mǝsǝ ɓwapǝndǝa mǝnana a ndakpapi ka kàr arǝì kat.

\VS{21}Pǝlǝa tita nea wia ama,
{\WJ{<<Mǝnia yì cau ɓá Malǝmce mala Ɓakuli kir wun oè ka, lùmsǝ̀nà yalung.>>}}


\par }{\PP \VS{22}Ko yan ngga bang cau mǝɓoarne amurí, sǝ à pak ndali arǝ sǝlǝ nacau male mǝɓuɓɓuki. Pǝlǝa à ɗiban ama, <<Nggearǝì ka, muna mala Yisǝfu nda man re?>>


\par }{\PP \VS{23}Yesu nea wia ama:

\par }{\PI {\WJ{Ɓafo ka wun nǝ̀ nam mǝnia yì kun-nacau ka, ama, <<Mǝsonzǝo, sonzǝ ɓamuro!>> Ɗǝm ngga wun nǝ̀ nam ama, <<Agir mǝnana sǝm ok ama a pakkia a Kapanahum ngga, pea kani a là mo.>>}}


\par }{\PI \VS{24}{\WJ{Ən nggǝ bangga wun mǝsǝcau, kǝ mǝɓangnǝa mala Ɓakuli pà kàm mǝnana à earnǝi a là male ka ɗàng.}}\FTNT{†}{{\FR 4:24 }{\FR{4:24
}}{\FT{Ɓalli gbal aɓa:
}}{\XT{Yoh 4:43,44}}{\FT{.}}}

\VS{25}{\WJ{Ən nggǝ na wun mǝsǝcau ama, amā-lú ndakam pas a nzali Isǝrayila a nza mala Iliya mǝɓangnǝa mala Ɓakuli a bàkú mǝnana mbulo came pǝlǝa tàrú nǝ tsùrú, sǝ nggea nzal-gula kpa a nzali kat ka.}}\FTNT{‡}{{\FR 4:25 }{\FR{4:25
}}{\FT{Ɓalli gbal aɓa:
}}{\XT{1Amur 17:1}}{\FT{.}}}

\VS{26}{\WJ{Kat anggo ka Ɓakuli tasǝ Iliya a ban kǝɓwa ateà ɗàng, she a ban ɓe mā-lú a Zarefat, a bu-nzali Sidon kano kuko.}}\FTNT{§}{{\FR 4:26 }{\FR{4:26
}}{\FT{Ɓalli gbal aɓa:
}}{\XT{1Amur 17:8-16}}{\FT{.}}}

\VS{27}{\WJ{Amǝdakali ndakam pas a nzali Isǝrayila a nza mala Elisha mǝɓangnǝa mala Ɓakuli, kat anggo ka Ɓakuli sonzǝ kǝɓwa ateà ɗàng, she kǝ Naaman, bǝri ɓwa Suriya.}}\FTNT{*}{{\FR 4:27 }{\FR{4:27
}}{\FT{Ɓalli gbal aɓa:
}}{\XT{2Amur 5:1-14}}{\FT{.}}}


\par }{\PP \VS{28}Aɓwana mǝnana kat a ndakpapi ka bumia lúllô lang à ok amǝnia yì acau ka.

\VS{29}Pǝlǝa à lo à ramgi ta Yesu, à pusǝì anzǝm la, à um nǝi amur muna-nkono mǝnana la malea cam amurí ka, ama à nǝ̀ ramte ɓǝ̀ kpa.

\VS{30}Kara gya kutio a nre ɓwabundǝa, bwal njar male aban o.


\par }{\SH Yesu pusǝ akukwar
\par }
{\PP \VS{31}Pǝlǝa Yesu sulǝo aban ká Kapanahum, ɓè la aɓa bu-nzali Galili. A pwari usǝlǝo ka tita kani aɓwana gìr.

\VS{32}À ndali nǝ kanigìr male acemǝnana cau male ka ndanǝ rǝcandǝa.\FTNT{†}{{\FR 4:32 }{\FR{4:32
}}{\FT{Ɓalli gbal aɓa:
}}{\XT{Mat 7:28,29}}{\FT{.}}}


\par }{\PP \VS{33}Aɓa ndakpapi ka, ɓeɓwa ndakam nǝ kukwar arǝì. Lo mak'zwalo bàng-bàng kǝ na ama,

\VS{34}<<Oi! Mana a alkite arǝ sǝm, we Yesu Ɓwa Nazarat. A yiu ace wal sǝm le? Ən súrǝ́nà rǝo, a nda Ɓwa Mǝfele mala Ɓakuli.>>


\par }{\PP \VS{35}Yesu sà arǝì ama,
{\WJ{<<Gìr kuno più! Purî rǝì!>>}} Pǝlǝa kukwar loasǝi me a nzali a ɓadǝm ɓwapǝndǝa kat, pǝlǝa purî rǝì, tsǝki wi penye ɗàng.


\par }{\PP \VS{36}Ɓwapǝndǝa kat ndali, à kǝ nea rǝia ama, <<Ulang ya kanigir nda man? Nǝ nacau sà'arǝban andǝ rǝcandǝa mǝgule sǝ kǝ pusǝ akukwar!>>


\par }{\PP \VS{37}Kara cau mala Yesu akiban kat a bu-nzali malea.


\par }{\SH Yesu twalia aɓwana pas \newline  ban rǝkwana
\par }
{\PP \VS{38}Yesu pǝlǝa purî ɓá Ndakpapi kutio a ɓala mala Shiman. Nkil Shiman ngga ɓauwa gandǝi nongsǝi. Pǝlǝa à zǝmbi Yesu ɓǝ̀ sonzǝi.

\VS{39}Yesu kū`ndǝó amurí sǝ gim ɓauwa, pǝlǝa ɓauwa sùlǝî rǝì. Kara long nǝ lo àkǝ̀ banì pea wia girlina.


\par }{\PP \VS{40}Lang pwari nda rǝ kpa ka, ɓwapǝndǝa yiu nǝ amǝkwánó ɗàngɗáng, pǝlǝa tsǝk buì amur koyan aɓalǝia ka, twalia wia ban rǝkwana kat.

\VS{41}Ɗǝm ngga akukwar purî rǝ aɓwana pas, à kǝ loasǝ già ama, <<A nda Muna mala Ɓakuli.>> Yesu gimbia, eare ama ɓǝà na kǝ cau ɗàng, acemǝnana à sǝlǝna ama yì ka, nda Kǝrǝsti\FTNT{‡}{{\FR 4:41 }{\FR{4:41
}}{\FQ{Kǝrǝsti:
}}{\FT{Ko <<Mezaya.>>}}} Mǝ'amsǝban.


\par }{\SH Yesu hamnǝ cau mala Ɓakuli \newline  arǝ andakpapi
\par }
{\PP \VS{42}Nǝ tadǝmbari ka Yesu lo o a ban mǝnana kǝɓwa pà kàm raka. Ɓwapǝndǝa camarǝ alte. Lang à kumǝni ka, à ɓariki à nǝ̀ kàsǝ̀kúni acemǝnana ɓǝ̀ kǝa nyia ɗàng.

\VS{43}Pǝlǝa nea wia ama,
{\WJ{<<Dumǝnam púp mǝ hamnǝ Cau Amsǝban mala Domurǝm mala Ɓakuli arǝ aɓea lá gbal, acemǝnana àkǝ̀ ce sǝ à túrǎm.>>}}

\VS{44}Pǝlǝa kutio aban hamnǝ cau arǝ andakpapi, a nzali Yahudi.




\par }\Chap{5}{\SH Yesu tunǝ alaggana mǝdǝmbe male
\par }
{\R (Matiu 4:18-22; Markus 1:16-20)

\par }{\PP \VerseOne{1}\FTNT{*}{{\FR 5:1 }{\FR{5:1
}}{\FT{Ɓalli gbal aɓa:
}}{\XT{Mat 13:1,2; Mar 3:9,10; 4:1}}{\FT{.}}} Ɓè pwari mwashat Yesu naban came a kun Garang Jenasaret, ɓwapǝndǝa nggiki kàrì aɓalǝu aban ok cau mala Ɓakuli.

\VS{2}Mǝsǝì kpa arǝ awaru ɓari a kun mur. Amǝtalea kpashia, à ndaban lákkí andámbú malea.

\VS{3}Pǝlǝa Yesu eauwe aɓa waru man mwashat ka, mala Shiman. Ne wi ama ɓǝ̀ tasǝ ta waru a ɓá mùr bǝti nǝ kunmur. Pǝlǝa dum nǝ do a waru sǝ kǝ kani aɓwana gir.


\par }{\PP \VS{4}Lang malǝna cau ka, pǝlǝa ne Shiman ama,
{\WJ{<<Soa waru ɓǝ̀ kya ban mǝlime a mùr, sǝ wu túr ndámbú ace bwal nji.>>}}


\par }{\PP \VS{5}Shiman eari wi ama, <<Ɓwamǝgule, sǝm mal dù aban tanni, sǝ ko sǝm bwal kǝgìr ɗàng. Sǝ acemǝnana awu nǝ na ka, mǝ nǝ túr ndámbú.>>

\VS{6}Lang à túrna ndámbú ka, à bwal nji lùmsǝ ndámbú, gandǝa ndámbú tita sana.

\VS{7}Pǝlǝa à tunǝ aɓia mǝnana aɓa ɓe waru ka, ɓǝà yi bwalia wia. À yì lumsǝ amǝnia yì awaru ɓari ka nǝ nji, gandǝa awaru tita ko a mùr.


\par }{\PP \VS{8}Lang Shiman Bitǝrus sǝn mǝnia yì gir ka, kpa a ɓadǝm Yesu sǝ na ama, <<Mǝ nda yan sǝ awu nǝ came abanam, Mǝtalabangŋo, mim ngga mǝ nda mǝ'cauɓikea.>>


\par }{\PP \VS{9}Yì andǝ aɓi ka à ndali nǝ làkkì mala nji mǝnana à bwal ka.

\VS{10}Anggo gbal sǝ aɓi amǝtúró mala Shiman, yia Jemis andǝ Yohana, amuna mala Zabadi ndali.

\par }{\PP Yesu pǝlǝa ne Shiman ama,
{\WJ{<<Ɓangciu ɓǝ̀ kǝa pakko ɗang, twal ado ka, aɓwana na a nǝ nggǝ bwalia ɓǝa yiu abanam ngga, anji na ɗang.>>}}


\par }{\PP \VS{11}Pǝlǝa à yì kpashi awaru a nza, sǝ à nying koya gir ka, à o atà Yesu.


\par }{\SH Yesu twali mǝdakali ban \newline  kwano male
\par }
{\R (Matiu 8:1-4; Markus 1:40-45)

\par }{\PP \VS{12}A ɓekǝ pwari ka Yesu nda a ɓè là. Ɓè ɓwa mǝnana ndanǝ kwánó dakali ka yiu a banì. Lang sǝn Yesu ka, kara yi ɓunno a ɓadǝmbi, sǝ zǝmbi wi ama, <<Ɓwamǝgule, ɓǝ̀ a nǝ ear ka, a nǝ gandǝ twàlâm-ban dakali mǝnia a rǝàm ngga, ɓǝn ɓoarnsari.>>


\par }{\PP \VS{13}Yesu lǝmdǝ buì je, ne wi ama,
{\WJ{<<Ən earǝna, dakali mo ka à langŋǝ́nì, ɓǝ̀ rǝo malâ.>>}} Àkǝ̀ banì kara dakali malâ.

\VS{14}Yesu pǝlǝa ne wi ama,
{\WJ{<<Kǝa ne kǝɓwa ce ɗàng, bwal njar kyane a ban pǝris ɓǝ̀ pelǝkio; sǝ wu pa ɓoro mǝnana Musa tsǝa ama ɓǝa pà ka, ace mǝnana koyan ngga ɓǝ̀ sǝlǝ ama rǝo sonzǝna.>>}}\FTNT{†}{{\FR 5:14 }{\FR{5:14
}}{\FT{Ɓalli gbal aɓa:
}}{\XT{Pǝris 14:1-13}}{\FT{.}}}


\par }{\PP \VS{15}Kat andǝ amani ka cau amur Yesu akiban, gandǝa ɓwabundǝa yiu ace ok cau male andǝ kum twalban akwánó mǝnana a rǝia ka.

\VS{16}Sǝ pak ka Yesu kǝ o arǝ ban mǝnana kǝɓwa pà kàm raka ace pak hiwi.


\par }{\SH Yesu twali ɓeɓwa ban rǝkwana \newline  mala rǝwuna
\par }
{\PP \VS{17}Ɓè pwari mwashat Yesu ka nda ban kanigir, amǝ Farisi andǝ amalǝm Nggurcau mala Musa mǝnana à purkio arǝ amuna-là ɗàngɗáng aɓalǝ abu-nzali Galili andǝ Yahudi, andǝ Urǝshalima ka, à ndakam aban do. Sǝ Bangŋo mala Ɓakuli ka nda te ace sonzǝ amǝ rǝkwana.

\VS{18}Aɓea ɓwana yiu nǝ mǝkwánó rǝwuna, à twali a kala. À ɓariki à nǝ̀ kútí nǝi a ɓala, à nǝ̀ nggá nongsǝi a ɓadǝm Yesu.

\VS{19}Lang à kum njar mǝnana à nǝ̀ kútí nǝi raka, ace làkkì mala ɓwabundǝa ka, à pǝlǝa à eauwe amur kurǝm, à mǝn ban, sǝ à sùlǝì andǝ kala male a ɓadǝm Yesu aɓalǝ aɓwana.


\par }{\PP \VS{20}Lang Yesu sǝn gūliarǝu malea ka, pǝlǝa ne mǝkwánó ama,
{\WJ{<<Ɓiam, à twalǝno ban acauɓikea mo.>>}}


\par }{\PP \VS{21}Amalǝm Nggurcau andǝ amǝ Farisi tita ndali nǝ ɓabumia ama, <<Yana mǝnia yì ɓwa kǝ ak bancame mala Ɓakuli ka! Ɓǝ̀ Ɓakuli nǝmurǝì raka, yana nǝ̀ twalban cauɓikea!>>


\par }{\PP \VS{22}Yesu súrǝ̀ ɗenyicau malea pǝlǝa ɗia ma,
{\WJ{<<Ace mana sǝ wu kǝ ɗikiban a ɓabum wun amur man yì cau ka?}}

\VS{23}{\WJ{Mǝ ye nda kwano kútì ɓì, ɓǝà na ama, <À twalǝno ban acauɓikea mò le> ko ɓǝà na ama, <Lo, wu gya?>}}

\VS{24}{\WJ{Sǝ ace mǝnana ɓǝ̀ wu sǝlǝ ama Muna mala Ɓwa ka ndanǝ rǝcandǝa amur ɓanza nǝ̀ twalban cauɓikea ka, mǝ nǝ lǝmdǝa wun.>>}} Pǝlǝa ne mǝkwánó rǝwuna ama,
{\WJ{<<Lo, twal kala mò o a ɓala!>>}}


\par }{\PP \VS{25}Anggo ka kara lo cam nǝ came a ɓadǝmbia, twal kala mǝnana nongŋo amurí ka, o a ɓala, kǝ ɓwangsǝki Ɓakuli.

\VS{26}Koyan ngga ndali, sǝ à kǝ ɓwangsǝki Ɓakuli. Muria kàrria kǝ̀rkǝ́r, à na ama, <<Sǝm sǝnǝna agir gyamiban yalung.>>


\par }{\SH Yesu tunǝ Lawi
\par }
{\PP \VS{27}Anzǝm man ngga Yesu puro pǝlǝa sǝn mǝ'ak boalo-cemi, lùllǝì ama Lawi, dumǝna aɓa mǝdanki cemi. Yesu ne wi ama,
{\WJ{<<Lo, yiu atàm.>>}}

\VS{28}Lawi par buì lo, nying girbunda kat o atè.


\par }{\PP \VS{29}Pǝlǝa Lawi tunǝ pakkiɗire mǝgule mala li girlina ace Yesu a ɓala male. Sǝ pas aɓalǝ aɓwabundǝa mǝnana aban li ateà ka amǝ'ak boalo-cemi na.

\VS{30}Sǝ aɓea amǝ Farisi andǝ amalǝm Nggurcau malea nggwani aban alaggana mala Yesu ama, <<Palang sǝ wu kǝ lili, wu kǝ nuki agir wunǝ amǝ'ak boalo-cemi andǝ amǝ'cauɓikea, aɓwana mǝnana à kǝ kpata Nggurcau mala Musa raka.>>\FTNT{‡}{{\FR 5:30 }{\FR{5:30
}}{\FT{Ɓalli gbal aɓa:
}}{\XT{Luk 15:1,2}}{\FT{.}}}


\par }{\PP \VS{31}Yesu earia wia ama,
{\WJ{<<Aɓwana mǝnana rǝia bang ngga à alkiyita mǝsonzǝo ɗang, amǝ rǝkwana na à alkiyita mǝsonzǝo ka.}}

\VS{32}{\WJ{Ən yiu ace tunǝ amǝ'cauɓoarna ɗang, ǝn yiu ace amǝ'cauɓikea ɓǝa nyare aban Ɓakuli.>>}}


\par }{\SH Amǝ Farisi andǝ \newline  amalǝm Nggurcau \newline  ɗì Yesu amur gilmùr
\par }
{\R (Matiu 9:14-17; Markus 2:18-22)

\par }{\PP \VS{33}Aɓea ɓwana ne Yesu ama, <<Alaggana mala Yohana ka à kǝ gilmùr, sǝ à kǝ pak hiwi tùtù. Anggo gbal sǝ alaggana mala amǝ Farisi kǝ pa. Sǝ amo yì alaggana ka à came arǝ li sǝ à kǝ nu.>>


\par }{\PP \VS{34}Yesu earia wia ama,
{\WJ{<<Wu nǝ̀ tsǝk agyajam mala bura-māfela ɓǝa gilmùr yi mǝnana nda tea più ka le?}}

\VS{35}{\WJ{Pwari na kǝ yiu ka, mǝnana à nǝ̀ twal bura-māfela a rǝia ka. Amǝno yì pwari ka sǝ à nǝ̀ gilmùr.>>}}


\par }{\PP \VS{36}Pǝlǝa nea wia mǝnia yì kanicau ka, ama:

\par }{\PI {\WJ{Kǝɓwa pà nǝ̀ san kun nggubyau mǝbǝshe, sǝ nǝ̀ mbàkìnà mǝ'e nǝi ɗàng. Ɓǝ̀ pè anggo ka, sanǝna nggubyau mǝbǝshe, sǝ mbàkì mana sannì arǝ nggubyau mǝbǝshe ka pà nǝ̀ ak rǝarǝia andǝ mǝ'e ɗang.}}


\par }{\PI \VS{37}{\WJ{Sǝ kǝɓwa pà nǝ̀ so mur anap mǝbǝshe aɓa du mǝ'e nǝ̀ funyi kúni ɗang. Ɓǝ̀ pè anggo ka mùr-anap mǝbǝshe mǝno ka nǝ̀ ar du, nǝ̀ sukkio, sǝ du ka nǝ̀ ueɓà.}}

\VS{38}{\WJ{Mùr-anap mǝbǝshe ka aɓa du mǝbǝshe sǝ à nǝ̀ soé.}}


\par }{\PI \VS{39}{\WJ{Sǝ kǝɓwa pà nǝ̀ nu mur anap mǝ'e, sǝ nǝ̀ earce mǝbǝshe ɗang. Acemǝnana nǝ̀ na ama, <<Mǝ'e ɓoaro kútì mǝbǝshe.>>}}




\par }\Chap{6}{\SH Ɗiban amur pwari Sabbat
\par }
{\R (Matiu 12:1-8; Markus 2:23-28)

\par }{\PP \VerseOne{1}A ɓe pwari Sabbat, pwari usǝlǝo mala amǝ Yahudi, Yesu ar aɓalǝ aɓaban-mǝsa. Alaggana male kǝ harki kir mǝssa sǝ à kǝ bik a ɓabuia à kǝ she.\FTNT{*}{{\FR 6:1 }{\FR{6:1
}}{\FT{Ɓalli gbal aɓa:
}}{\XT{Nggur 23:25}}{\FT{.}}}

\VS{2}Aɓea amǝ Farisi bang ama, <<Palang sǝ wu kǝ pak gir mǝnana ɓoaro ɓǝa pe a pwari usǝlǝo raka?>>


\par }{\PP \VS{3}Yesu earia wia ma,
{\WJ{<<Wu malaká ɓal gir mǝnana murǝm Dauda pe, yi mǝnana yì andǝ aɓwana mana atè nzala walia ka re?}}

\VS{4}{\WJ{Mǝnana Dauda kutio a Nda mala Ɓakuli, twal bǝredi mǝfele, mǝnana nzongcau tsǝa ama kǝ apǝris na nǝmurǝia à nǝ̀ li ka, pǝlǝa li sǝ pe aɓwana mǝnana atè ka à li.>>}}\FTNT{†}{{\FR 6:4 }{\FR{6:4
}}{\FT{Ɓalli gbal aɓa:
}}{\XT{1Sam 21:1-6; Pǝris 24:9}}{\FT{.}}}


\par }{\PP \VS{5}Pǝlǝa Yesu nea wia ama,
{\WJ{<<Muna mala Ɓwa ka Mǝtalabangŋo na amur Pwari Sabbat.>>}}


\par }{\SH Ɓwa mǝnana buì wu ka
\par }
{\R (Matiu 12:9-14; Markus 3:1-6)

\par }{\PP \VS{6}A ɓe pwari Sabbat ɗǝm ngga Yesu kutio a Ndakpapi aban kanigir. Ɓè ɓwa nakam mǝnana buì mǝlì wu ka.

\VS{7}Amǝ Farisi andǝ amalǝm Nggurcau mala Musa camarǝ alta cau mǝnana à nǝ̀ tsǝki Yesu arǝì ka. À tsǝki wi mǝsǝu à nǝ̀ sǝni ko nǝ̀ twalban rǝkwana a pwari Sabbat, pwari usǝlǝo.

\VS{8}Sǝ Yesu ka súrǝ́nà rǝ ɗenyicau malea, pǝlǝa ne mǝbuwuna ama,
{\WJ{<<Lo, yiu cam a ɓadǝm ɓwapǝndǝa kat.>>}} Nda lo came abanì.

\VS{9}Pǝlǝa Yesu nea wia ma,
{\WJ{<<Ən nggǝ ɗì wun, mǝ ye na Nggurcau mala Musa eara sǝm ɓǝ̀ sǝm pè a pwari Sabbat? Ɓǝà pak mǝɓoarne le ko ɓǝà pak mǝɓane, ɓǝà amsǝ yilǝmu le ko ɓǝà kiɗiki?>>}}


\par }{\PP \VS{10}Pǝlǝa sǝnia kàrìban kat sǝ ne mǝbuwuna ama,
{\WJ{<<Sárǝ́ buo.>>}} Pǝlǝa sárǝ́ buì, kara buì sonzǝ àkǝ̀ banì.

\VS{11}Sǝama amǝ Farisi andǝ amalǝm Nggurcau mala Musa ka bumia lul kǝ̀rkǝ́r, à tita banggia rǝia gìr mǝnana à nǝ̀ pak nǝ Yesu ka.


\par }{\SH Yesu tàr alaggana lum-nong-ɓari
\par }
{\PP \VS{12}Aɓalǝ anonggio mǝno ka, Yesu o a bum nkono nǝ̀ ká pàk hiwi. Bankwari aban hiwi a ban Ɓakuli.

\VS{13}Ban fana ka tunǝ alaggana male rambia pǝlǝa tàr lum-nong-ɓari mǝnana tunǝia ama amǝ'mishan ngga.

\VS{14}À nda ka

\par }{\LI Shiman (mǝnana tsǝki wi lullǝu ama Bitǝrus ka),

\par }{\LI andǝ Andǝru (mǝ'eam Bitǝrus),

\par }{\LI andǝ Jemis,

\par }{\LI andǝ Yohana,

\par }{\LI andǝ Filip,

\par }{\LI andǝ Batalomi,


\par }{\LI \VS{15}andǝ Matiu,

\par }{\LI andǝ Toma,

\par }{\LI andǝ Jemis (muna mala Alfiyus),

\par }{\LI andǝ Shiman (mǝnana à tunǝki ama ɓwa mana earkiyi ace la male raka),


\par }{\LI \VS{16}andǝ Yahuda (muna mala Jemis),

\par }{\LI sǝ Yahuda Iskariyoti (mǝnana yi kúrkúró nǝ Yesu ka).


\par }{\SH Aɓwana ok cau mala Yesu \newline  sǝ twalia wia ban arǝkwana.
\par }
{\R (Matiu 4:23-25)

\par }{\PP \VS{17}Lang à sùlǝ́nì múr nkono ka, Yesu yi came a ɓe palban. Aɓea alaggana male ndakam pas aban rambǝa. Aɓwabundǝa pas mǝnana à purkio aɓa nzali Yahudi, andǝ Urǝshalima andǝa mǝnana a bu-nzali mala amǝ Taya andǝ Sidon mana a kun nggeamùr ka, à ndakam gbal.

\VS{18}À yiu ace ok cau male andǝ kum sonzǝban mala arǝkwana malea. Amǝnana gbal akukwar kǝ pea wia tanni ka, akukwar purî rǝia kat.

\VS{19}Aɓwana kat ɓariki ama à nǝ̀ je rǝì, acemǝnana rǝcandǝa kǝ puro arǝì kǝ sonzǝia kat.


\par }{\SH Tsǝkbu andǝ caukwanban
\par }
{\R (Matiu 5:1-12)

\par }{\PP \VS{20}Yesu loasǝ mǝsǝì sǝn amǝtè sǝ nea wia ama:

\par }{\Q {\WJ{Wu ndanǝ tsǝkbu
}}

\par }{\QB {\WJ{mala Ɓakuli}}

\par }{\Q {\WJ{wun amǝ'tǝ̀r,}}

\par }{\QB {\WJ{acemǝnana Domurǝm}}

\par }{\Q {\WJ{mala Ɓakuli ka}}

\par }{\QB {\WJ{ma'wun na.}}


\par }{\Q \VS{21}{\WJ{Wu ndanǝ tsǝkbu
}}

\par }{\QB {\WJ{mala Ɓakuli,}}

\par }{\Q {\WJ{yì wun mǝnana wu}}

\par }{\QB {\WJ{kǝ ok nzala ado ka,}}

\par }{\Q {\WJ{acemǝnana à nǝ̀}}

\par }{\QB {\WJ{ɗǝmsǝ wun.}}

\par }{\Q {\WJ{Wu ndanǝ tsǝkbu}}

\par }{\QB {\WJ{mala Ɓakuli,}}

\par }{\Q {\WJ{wun man wu kǝ
}}

\par }{\QB {\WJ{ɓua ado ka,}}

\par }{\Q {\WJ{acemǝnana wun nǝ̀}}

\par }{\QB {\WJ{ngga oalo.}}


\par }{\Q \VS{22}{\WJ{Wu ndanǝ tsǝkbu}}

\par }{\QB {\WJ{mala Ɓakuli,}}

\par }{\Q {\WJ{wun mana ɓwapǝndǝa}}

\par }{\QB {\WJ{kǝ ɓinǝ mǝsǝ wun,}}

\par }{\Q {\WJ{à kǝ tar wun
}}

\par }{\QB {\WJ{kǝla amǝɓane,}}

\par }{\Q {\WJ{à kǝ sanggi wun,}}

\par }{\QB {\WJ{à kǝ tunǝa wun
}}

\par }{\Q {\WJ{ɓealɓikea, atàcau
}}

\par }{\QB {\WJ{mem ngga!}}\FTNT{‡}{{\FR 6:22 }{\FR{6:22
}}{\FT{Ɓalli gbal aɓa:
}}{\XT{1Bit 4:14}}{\FT{.}}}


\par }{\PI \VS{23}{\WJ{Wu pak bumpwasǝa a mǝno yì pwari ka, wu yalke nǝ banɓoarnado, acemǝnana a kùli ka tangnakusǝ wun ngga mǝgule na. Anggo sǝ atárrià pakki amǝ'ɓangnǝa mala Ɓakuli.}}\FTNT{§}{{\FR 6:23 }{\FR{6:23
}}{\FT{Ɓalli gbal aɓa:
}}{\XT{2Kpa 36:16; Atúró 7:52}}{\FT{.}}}


\par }{\Q \VS{24}{\WJ{Sǝa ma caukwanban
}}

\par }{\QB {\WJ{na nǝ wun,}}

\par }{\Q {\WJ{wun amǝkume,}}

\par }{\QB {\WJ{acemǝnana wu angŋa}}

\par }{\Q {\WJ{dǝmba wu kumǝna
}}

\par }{\QB {\WJ{ma'wun yì girikiban!}}


\par }{\Q \VS{25}{\WJ{Caukwanban na nǝ wun}}

\par }{\Q {\WJ{mǝnana wu ɗǝmna ado ka,}}

\par }{\QB {\WJ{acemǝnana nzala}}

\par }{\QB {\WJ{nǝ̀ wal wun.}}

\par }{\Q {\WJ{Caukwanban na nǝ wun}}

\par }{\QB {\WJ{mana wu kǝ oal ado ka,}}

\par }{\Q {\WJ{acemǝnana wu nǝ̀ keban,
}}

\par }{\QB {\WJ{wu nǝ̀ ɓua.}}


\par }{\Q \VS{26}{\WJ{Caukwanban na nǝ wun
}}

\par }{\QB {\WJ{mǝnana koyan ngga
}}

\par }{\Q {\WJ{kǝ ɓwangsǝ wun ngga,}}

\par }{\QB {\WJ{acemǝnana anggo sǝ akeâ}}

\par }{\Q {\WJ{a pwarian ɓwangsǝ}}

\par }{\QB {\WJ{amǝ'ɓangnǝa mǝ'nyir nì.}}


\par }{\SH Wu earce aɓi wun amǝbura
\par }
{\R (Matiu 5:38-48; 7:12a)

\par }{\PI \VS{27}{\WJ{Sǝama ǝn nggǝ bangga wun, wun mǝnana wu kǝ oem ngga: Wu earce aɓiwun amǝbura, aɓwana mǝnana à kǝ ɓinǝmǝsǝ wun ngga, wu pakkia wia mǝɓoarne.}}

\VS{28}{\WJ{Aɓwana mǝnana à kǝ su wun ngga, wu tsǝkia wia bu. Aɓwana mǝnana ce wun kǝ shiria ka, wu pakkia wia hiwi.}}

\VS{29}{\WJ{Ɓǝ̀ ɓwa kweo a takiro ka, pǝlǝi wi ɓe takiro gbal. Sǝ ɓǝ̀ ɓwa ak nggea daura mo a rǝo ka, ce a ginǝì wi ɓǝ̀ twal muna-daura mo ɗang.}}

\VS{30}{\WJ{Ɓwa mǝnana kat zǝmbǝo ka, pe wi. Sǝ ɓǝ̀ koyan twalgir mǝnana mona ka, kǝa na ama a nǝ é ɗang.}}

\VS{31}{\WJ{Pakki aɓwana gir mǝnana a kǝ earce ama ɓǝa pakko ka.}}\FTNT{*}{{\FR 6:31 }{\FR{6:31
}}{\FT{Ɓalli gbal aɓa:
}}{\XT{Mat 7:12}}{\FT{.}}}


\par }{\PI \VS{32}{\WJ{Sǝ ɓǝà aɓwana mǝnana à kǝ earce wun, à nda wu earki cea ka, ya tsǝkbu nda wun nǝ̀ kùmô aɓalǝi? Ko nggearǝ <<amǝ'cauɓikea>> ka à kǝ earce aɓwana mǝnana amǝ'earcea na ka.}}

\VS{33}{\WJ{Sǝ ɓǝ̀ kǝ aɓwana mǝnana à kǝ pakka wun pepè, à nda wun nǝ̀ pakkia wia mǝɓoarne ka, ya tsǝkbu nda wun nǝ̀ kùmô aɓalǝi? Ko nggearǝ <<amǝ'cauɓikea>> ka anggo sǝ à kǝ pa.}}

\VS{34}{\WJ{Sǝ ɓǝ̀ aɓwana mǝnana wu pākia wia tangna ka, à nda kǝ amǝnana wu kǝ tsǝkɓalǝ wun arǝia ama à nda à nǝ̀ gandǝ mbwe wun tangnê ka, ya tsǝkbu nda wun nǝ̀ kùmô aɓalǝi? Ko nggearǝ <<amǝ'cauɓikea>> ka à kǝ peâ <<amǝ'cauɓikea>> tangna acemǝnana ɓǝà yi mbwea kat gìr mǝnana à pa ka.}}

\VS{35}{\WJ{Wun ngga, wu earce aɓiwun amǝbura, wu pakkia wia mǝɓoarne. Wu pea wia tangna, sǝ wu kǝa tsǝkɓalǝu ama à nǝ̀ mbwe wun ɗàng. Sǝ tangnakusǝ wun nǝ̀ gulo, sǝ wun nǝ̀ duk amuna mala Tár wun Ɓakuli mǝnana Karban nǝ Gulo kat ka. Acemǝnana yì ka, kǝ lǝmdǝ ɓwamuru male, ko aban amǝtǝmbu andǝ amǝ'ɓealɓikea.}}

\VS{36}{\WJ{Wu duk amǝ sǝn mǝsǝswatǝr, kǝla mǝnana Tár wun ngga ndanǝ mǝsǝswatǝr ka.}}


\par }{\SH Wu kǝa tsǝki kǝɓwa cau \newline  arǝì ɗang
\par }
{\R (Matiu 7:1-5)

\par }{\PI \VS{37}{\WJ{Wu kǝa wu sǝn cauɓikea mala aɓwana ɗang, sǝ wun gbal ka à pà nǝ̀ sǝn cauɓikea ma'wun ɗàng. Wu kǝa ɓashi aɓwana ɗàng, sǝ à pà nǝ̀ ɓashia wun gbal ɗàng. Wu twalbani, sǝ à nǝ̀ twala wun banì.}}

\VS{38}{\WJ{Wu pǎ, sǝ à nǝ̀ pà wun gbal. Kārè mǝɓoarne mǝnana à pàrrí, sǝ à dǝkǝri kǝ sukki ka, nda à nǝ̀ solǝa wun ngga. Acemǝnana tasau mana wu kārǝia aɓwana nǝi ka, kǝ nda à nǝ̀ kārǝa wun nǝi ka.}}


\par }{\PP \VS{39}Yesu nyare nea wia mǝnia yì kanicau ka:

\par }{\PI {\WJ{Nte nǝ̀ gandǝ bwalì nte gara le? Yia kǝm ngga à pà nǝ̀ kpa a tūli re?}}\FTNT{†}{{\FR 6:39 }{\FR{6:39
}}{\FT{Ɓalli gbal aɓa:
}}{\XT{Mat 15:14}}{\FT{.}}}

\VS{40}{\WJ{Mǝ'eaulǝki gìr ka kútí malǝm male ɗàng. Sǝ ɓwa mǝnana à kanǝnì wi gìr pepè ka, nǝ̀ pa kǝla malǝm male.}}\FTNT{‡}{{\FR 6:40 }{\FR{6:40
}}{\FT{Ɓalli gbal aɓa:
}}{\XT{Mat 10:24,25; Yoh 13:16; 15:20}}{\FT{.}}}


\par }{\PI \VS{41}{\WJ{Palang sǝ mǝsǝo ueo arǝ kǝkar mǝnana a mǝsǝ ɓio ka, sǝ a tsǝkiro arǝ gbǝlang nggun mǝnana a mò yì mǝsǝu ka ɗàng?}}

\VS{42}{\WJ{Palang sǝ awu nǝ ne mǝ'eambo ama, <<Mǝ'eambǝam, came mǝ pyaupo kǝkar mǝnana a mǝsǝo ka,>> yi mǝnana a gandǝ sǝn gbǝlang nggun mana a mò yì mǝsǝu raka? We mǝ'swarki ɓamuru! Pusǝ gbǝlang nggun mǝnana a mǝsǝo ka peatu, sǝ a nǝ gandǝ sǝnban pepè mǝnana a nǝ pyau kǝkar mǝnana a mǝsǝ ɓio ka.}}


\par }{\SH À kǝ súrǝ̀ nggun arǝ ɓǝle
\par }
{\R (Matiu 7:16-20; 12:33-35)

\par }{\PI \VS{43}{\WJ{Nggun mǝɓoarne pà nǝ̀ pusǝ ɓǝle mǝɓane ɗàng. Sǝ nggun mǝɓane pà nǝ̀ pusǝ ɓǝle mǝɓoarne gbal ɗàng.}}

\VS{44}{\WJ{Koya nggun ngga à kǝ súrǝì arǝ ɓǝle. Aɓwana kǝ tūki ɓǝla-vwari arǝ nggun-zwe ɗang, ko ɓǝla-nɓau aɓalǝa ankwarki ɗàng.}}

\VS{45}{\WJ{Ɓwa mǝɓoarne ka, mǝɓoarne mǝnana lùmsǝ ɓabumi ka, nda kǝ puro a kúni ka. Sǝ ɓwa mǝɓane ka kǝ pusǝ mǝɓane mǝnana lùmsǝ ɓabumi ka. Gìr mǝnana lùmsǝ ɓabum ɓwa ka, nda kǝ pur a kúni ka.}}\FTNT{§}{{\FR 6:45 }{\FR{6:45
}}{\FT{Ɓalli gbal aɓa:
}}{\XT{Mat 12:33,34}}{\FT{.}}}


\par }{\SH Kanicau arǝ amǝɓa ɓari
\par }
{\R (Matiu 7:24-27)

\par }{\PI \VS{46}{\WJ{Ace mana sǝ wu kǝ tunǝam ama, <<Mǝtalabangŋo, Mǝtalabangŋo,>> sǝ wu kǝ pak gìr mǝnana ǝn bangga wun ngga ɗàng?}}

\VS{47}{\WJ{Ɓwa mǝnana kǝ yiu abanam, kǝ kwakikiri arǝ cau mem, sǝ kǝ tsǝi aɓa túró ka, mǝ nǝ lǝmdǝa wun lang sǝ ɓwe pa.}}

\VS{48}{\WJ{Yì ka, nda kǝla ɓwa mǝnana nǝ̀ ɓak ɓala male ka, tǝm tūli mǝlime, sǝ kwakita kusǝɓǎ amur tali. Lang mùr longŋa yiu akiban ngga, mùrɓangŋa yi wal ɓǎ man, sǝ ko dǝurǝ ɗang, acemǝnana à kwákítè amur tali.}}

\VS{49}{\WJ{Sǝ ɓwa mǝnana ok cau mem sǝ tsǝi aɓa túró raka, nda kǝla ɓwa mǝnana ɓak ɓala amur sala, ko tǝm kusǝì raka. Lang mùrɓangŋa yi wal mǝnia yì ɓala ka, kara ɓala kanggia kpa gbǝrǝrǝm.}}




\par }\Chap{7}{\SH Gūliarǝu mala ɓwamǝgule soje
\par }
{\R (Matiu 8:5-13)

\par }{\PP \VerseOne{1}Lang Yesu malǝna banggi aɓwana amǝnia yì acau ka, pǝlǝa kutio o a Kapanahum.

\VS{2}Aɓa mǝnia yì la ka guro mala ɓe ɓwamǝgule soje mala amǝ Roma, mǝnana earkiyi ace raka, nongkwánó yi bwal kun-lú.

\VS{3}Sǝ lang ɓwamǝgule soje man ok ce Yesu, túr aɓwana-mǝgule mala amǝ Yahudi a baní, ɓǝà zǝmbi wi ɓǝ̀ yiu ɓǝ̀ yi twali guro male ban rǝkwana.

\VS{4}À yiu a ban Yesu à yì zǝmbi wi nǝ ɓabumia mwashat ama, <<Mǝnia yì ɓwa ka ɓoaro wu bwalì wi kàm!

\VS{5}Yì ka, kǝ earce nzali ma'sǝm, ɗǝm ngga ɓakka sǝm Ndakpapi.>>

\VS{6}Yesu pǝlǝa bwal njargula aban ká andǝia.

\par }{\PP Gbàshìnà ban ɓala ka, ɓwamǝgule soje man túr agyajam male ɓǝà ne Yesu ama, <<Mǝtalabangŋo, kǝa pè ɓamuro tanni ɗang, acemǝnana ǝn kārǝa wu kutio a ɓala mem ɗàng.

\VS{7}Sǝ ǝn sǝni ka ǝn kārǝa mǝ nǝ ká a bano ɗàng. Bangcau àkǝ̀ ban mǝnana a ndakam ngga, sǝ guro mem nǝ̀ kum rǝcandǝa.

\VS{8}Acemǝnana mim nǝ ɓamúràm ngga, mǝ nda aɓata ɓwa, nǝ asoje a ɓatam. Ɓǝ̀ ǝn ne man ama, <O> ka, nǝ̀ ká, sǝ ɓǝ̀ ǝn ne ɓwa mǝno ama, <Yiu> ka, nǝ̀ yiu gbal. Ɓǝ̀ ǝn ne guro mem ama, <Pak mǝnia ka> nǝ̀ pè.>>


\par }{\PP \VS{9}Lang Yesu ok man yì cau ka, ndali kǝ̀rkǝ́r, pǝlǝ rǝì aban ɓwabundǝa mǝnana à kǝ yiu atè ka, nea wia ama,
{\WJ{<<Ən nggǝ na wun, ǝn malaká kum gūliarǝu mǝgule ulang man aɓa nzali Isǝrayila ɗang!>>}}


\par }{\PP \VS{10}Lang aɓwana mǝnana à túriá à nyarǝna a ɓala ka, à kya kum guro man, rǝì bǎng.


\par }{\SH Yesu loasǝ lú-muna mala mā-lú
\par }
{\PP \VS{11}A nzǝmi bǝti ka, Yesu o a la mǝnana à tunǝki ama Nayi ka. Alaggana male andǝ aɓwabundǝa kǝ̀rkǝ́r o atè.

\VS{12}Lang gbàshìnà kun la ka, à je andǝ aɓea ɓwana mǝnana à twalǝna lú-mǝlagga à nǝ̀ nggǝ purni ka. Yì lú ka ndà kǝ̀ muna-ɓwabura mwashat a bu nggè. Sǝ nggè ka mā-lú na. Ɓwabunda pas mǝnana a le ka à puro atè.

\VS{13}Lang Mǝtalabangŋo sǝn ɓwama man ngga, mǝsǝswatǝr male bwali, pǝlǝa ne wi ama,
{\WJ{<<Ce a ɓua ɗang!>>}}

\VS{14}Pǝlǝa kutio tsǝk buì arǝ kal-lú. Amǝ twal lú pǝlǝa à cam gǝs. Sǝ Yesu na ama,
{\WJ{<<Lagga, ǝn nggǝ no ama wu lo!>>}}

\VS{15}Lú kara lo dum nǝ do, tita nacau, pǝlǝa Yesu nyesǝi pe nggè.


\par }{\PP \VS{16}Ko yan ngga gir nî karmuri, pǝlǝa à ɓwangsǝ Ɓakuli, à kǝ na ama, <<Ɓè mǝɓangnǝa mǝgule pusǝna rǝì aban sǝm. Ɓakuli yina ace amsǝ aɓwana male!>>


\par }{\PP \VS{17}Cau mala gir mǝnia Yesu pe ka, akiban aɓa nzali Yahudi andǝ acili alá mǝnana à kàrì banì ka.


\par }{\SH Yohana Mǝbatisǝma turban atà Yesu
\par }
{\R (Matiu 11:2-19)

\par }{\PP \VS{18}Alaggana mala Yohana yi banggi wi agir mǝnana kat Yesu pea ka. Pǝlǝa Yohana tunǝ aɓwana ɓari ateà,

\VS{19}sǝ tasǝia aban Mǝtalabangŋo ɓǝa kya ɗì ama, <<A nda Kǝrǝsti Mǝ'amsǝban, mǝnana sǝm nggǝ kundǝ ka le, ko ɓǝ̀ sǝm kundǝ ɓeɓwa ɗàng?>>


\par }{\PP \VS{20}Lang aɓwana man yina aban Yesu ka, à yì na ama, <<Yohana Mǝbatisǝma túr sǝm a bano, ɓǝ̀ sǝm yì ɗio ama, <A nda Kǝrǝsti Mǝ'amsǝban mǝnana sǝm nggǝ kundǝ ka le, ko ɓǝ̀ sǝm kundǝ ɓeɓwa ɗàng?> >>


\par }{\PP \VS{21}Àkǝ̀ banì Yesu twalia aɓwana pas ban akwánó andǝ arǝpangŋa malea, pusǝki akukwar arǝ aɓwana, sǝ mǝn mǝsǝ ante.

\VS{22}Pǝlǝa ne aɓwana mǝnana Yohana túriá ka ama,
{\WJ{<<Wu nyare wu kya banggi Yohana agir mǝnana wu sǝn andǝ mǝnana wu ok ka. Ante kǝ sǝnban, aman à gbakǝri a kusǝia ka à lo à kǝ gya, amǝkwánó-dakali ka à kǝ twalia wia ban dakali malea, amǝkir'ara kǝ okban, à kǝ loasǝ alú, sǝ Cau Amsǝban ngga à kǝ hamnǝi a ban amǝ'tǝ̀r.}}\FTNT{*}{{\FR 7:22 }{\FR{7:22
}}{\FT{Ɓalli gbal aɓa:
}}{\XT{Isha 35:5,6; 61:1}}{\FT{.}}}

\VS{23}{\WJ{Ɓwa mǝnana makgìr cau mem raka ndanǝ tsǝkbu mala Ɓakuli!>>}}


\par }{\PP \VS{24}Anzǝm o mala aɓwana mǝnana Yohana túriá ka, Yesu tita nea ɓwapǝndǝa acau amur Yohana ama,
{\WJ{<<Lang wu puro wu wari a ban Yohana aɓa pǝɗanban a njenza ka, mana gir nì nda wu waria sǝne? Ndǝrdangŋa mǝnana gung kǝ dǝurǝki ka nda le? Awo!}}

\VS{25}{\WJ{Sǝ ɓǝ̀ nda raka, mana wu waria sǝne? Ɓè ɓwa na mǝnana makki adaura mǝɓoarne arǝì ka le? Awo! Aɓwana mǝnana à makkiyi adaura mǝɓoarne sǝ à nda aɓa banɓoarna mala kume ka, à nda malea a palta.}}

\VS{26}{\WJ{Sǝ mana wu waria sǝne? Mǝɓangnǝa mala Ɓakuli na le? E, ǝn nggǝ na wun, yì ka, kútì mǝɓangnǝa mala Ɓakuli.}}

\VS{27}{\WJ{Yohana nda ɓwa mǝnana Malǝmce bangcau amurí ama:}}

\par }{\Q {\WJ{<< <Mǝ nǝ tasǝ mǝturonjar mem
}}

\par }{\QB {\WJ{ɓǝ̀ ako dǝmba,}}

\par }{\Q {\WJ{mǝnana nǝ̀ gilǝkio njargula}}

\par }{\QB {\WJ{sǝ a nǝ yiu ka.>}}\FTNT{†}{{\FR 7:27 }{\FR{7:27
}}{\FT{Ɓalli gbal aɓa:
}}{\XT{Mal 3:1}}{\FT{.}}}


\par }{\MM \VS{28}{\WJ{Ən nggǝ na wun, aɓalǝ aɓwana mǝnana kat à ɓǝlia a ɓanza man ngga, kǝɓwa pà kàm kútì Yohana nǝ gulo ɗang. Sǝama ɓwa mǝnana nda mǝkyauwe kat aɓata Domurǝm mala Ɓakuli ka ndanǝ gulo kútì.>>}}


\par }{\PP \VS{29}Ɓwapǝndǝa kat, ko nggearǝ amǝ'ak boalo-cemi, lang à oangŋa cau mala Yesu ka, à ear kat ama, njargula mala Ɓakuli ka mǝɓoarne na, acemǝnana Yohana nǝ̀ pakkia wia batisǝma.

\VS{30}Sǝ amǝ Farisi andǝ amalǝm nggurcau ka à ginǝ kàné mala Ɓakuli mǝnana acea ka, acemǝnana à ɓinǝ ama ɓǝ̀ Yohana ɓǝ̀ kǝa pakkia wia batisǝma ɗàng.\FTNT{‡}{{\FR 7:30 }{\FR{7:29-30
}}{\FT{Ɓalli gbal aɓa:
}}{\XT{Mat 21:32; Luk 3:12}}{\FT{.}}}


\par }{\PP \VS{31}Yesu lidǝmba nǝ cau ama:

\par }{\PI {\WJ{Arǝ man sǝ mǝ nǝ kànì aɓwana mǝnana a nza man ngga? À nda kǝla mana?}}

\VS{32}{\WJ{À nda kǝla amuna mǝnana à do a kun limo, à kǝ akia rǝia cau ama:}}

\par }{\Q <<{\WJ{Sǝm twangga wun ntetu,}}

\par }{\QB {\WJ{sǝ wu ta'nggwam ɗang;}}

\par }{\Q {\WJ{sǝm tuka wun nggyal ɓua-lú,}}

\par }{\QB {\WJ{sǝ wu ɓua ɗàng!>>}}


\par }{\MI \VS{33}{\WJ{Yohana Mǝbatisǝma ka yiu kǝ li nɗǝmo ɗàng, kǝ nu mùr-anap ɗàng. Sǝ wu na ama, <<Ndanǝ kukwar atè.>>}}

\VS{34}{\WJ{Muna mala Ɓwa yiu kǝ li, kǝ nu, nyare wu na ama, <<Wu sǝn nggea mǝ'lǐgula, mǝ nukiagir, gyajam mala amǝ'ak boalo-cemi andǝ <amǝ'cauɓikea.> >>}}

\VS{35}{\WJ{Kat andǝ amani ka sǝlǝe mala Ɓakuli ka, yi lǝmdǝ rǝì mǝsǝcau na aɓalǝ atúró mala aɓwana mǝnana à é ka.}}


\par }{\SH Yesu a ɓala mala Shiman \newline  ɓwa Farisi
\par }
{\PP \VS{36}Ɓè ɓwa aɓalǝ amǝ Farisi tunǝ Yesu arǝ girlina pwarikpǝra. Pǝlǝa Yesu wari a ɓala mala ɓwa Farisi man kya do aban li.

\VS{37}A là mǝno ka ɓè ɓwama nda kam mǝnana à súrǝì nǝ do aɓa cauɓikea, mā-gyatarǝu na ka. Lang ok ama Yesu nda ban li a ɓala mala ɓwa Farisi ka, yiu nǝ muna-dù mǝ'ɓoarjamnì mana à lumsǝì nǝ mùrú mǝ'rǝmɓoarne, mana kúrè candǝ ka.

\VS{38}Yiu yi kūndǝ nǝ ban akusǝ Yesu a nzǝmi, sǝ kǝ ɓua; liu anzǝm kusǝ Yesu nǝ mǝrǝm, esǝkia nǝ nyang múrí, sǝ kùria arǝì nǝ abui; camarǝ jeki akusǝ Yesu tùtù nǝ mburkuni, sǝ kǝ hasǝia nǝ mùrú mǝ'rǝmɓoarne.\FTNT{§}{{\FR 7:38 }{\FR{7:38
}}{\FT{Ɓalli gbal aɓa:
}}{\XT{Mat 26:7; Mar 14:3; Yoh 12:3}}{\FT{.}}} 

\par }{\PP \VS{39}Ɓwa Farisi mǝnana tunǝ Yesu arǝ girlina ka sǝn mǝnia ka. Pǝlǝa na nǝ ɓabumi ama, <<Ɓǝ̀ ɓwa man ngga mǝɓangnǝa mala Ɓakuli na ka, ɓǝ́ súrǝ́nà rǝ ɓwa mǝnana jekiyi rǝì, sǝ koya ulang ɓwama nda man ngga, acemǝnana mǝ'cauɓikea na.>>


\par }{\PP \VS{40}Yesu eari wi ama,
{\WJ{<<Shiman, mǝ ndanǝ cau mǝnana mǝ nǝ no ka.>>}}

\par }{\PP Pǝlǝa pe eare ama, <<Nam ce, Malǝm.>>


\par }{\PP \VS{41}Yesu ne wi ama,
{\WJ{<<Ɓè ɓwa kǝ kpata aɓwana ɓari tangna. Ɓwa mwashat ka ak mǝsǝboalo gbǝman-tongno, sǝ ɓeɓwa ka lumi-tongno nda ak ka.}}

\VS{42}{\WJ{Yia kǝm ngga à gandǝ mbwe ka tangna man ɗang. Mǝpa-tangna pǝlǝa twalia wia ban mǝno yì atangna ka. Sǝ ado ka yana aɓalǝia nǝ̀ earce nǝ̀ kutibanì?>>}}


\par }{\PP \VS{43}Shiman eari wi ama, <<A sǝne mem ngga ɓwa mǝnana tangna male kpǝm sǝ à twali wi banì ka.>>

\par }{\PP Yesu ne wi ama,
{\WJ{<<Yàwá! A nani pepè.>>}}


\par }{\PP \VS{44}Pǝlǝa pǝlǝ rǝì a ban ɓwama man, sǝ ne Shiman ama,
{\WJ{<<A sǝn mǝnia yì ɓwama ka? Ən kutio a ɓala mo, a pam mur lákkí akusǝu ɗang. Sǝ ɓwama man ngga liupam akusǝam nǝ mǝrǝm male. Sǝ kǝ esǝkia nǝ nyang muri.}}

\VS{45}{\WJ{A gingsǝam nǝ nu kunam ɗàng, sǝ mǝnia yì ɓwama ka, kutio mem mǝni ɗār ka, ko aulǝa tù kúni arǝ nu ka kusǝam ɗàng.}}

\VS{46}{\WJ{A hasǝam mùrú a ɓamuram ɗàng, sǝ yì ka, hasǝam mùrú mǝ'rǝmɓoarne arǝ akusǝam.}}

\VS{47}{\WJ{Ace mani ka, ǝn nggǝ banggo, earcearǝu male mana gul kpǝm ngga, lǝmdǝ ama, acauɓikea mǝgule male ka à twalǝni wi bania kat. Sǝ ɓwa mǝnana à twali wi banì bǝti ka, earcearǝu male gbal ka nda bǝti.>>}}


\par }{\PP \VS{48}Yesu pǝlǝa ne ɓwama mǝno ka ama,
{\WJ{<<À twalǝno ban acauɓikea mo.>>}}


\par }{\PP \VS{49}Acili aɓwana mǝnana a ban li ka, a tita nea rǝia ama, <<Man yì ɓwa ka nda yana, mǝnana kǝ gandǝ twalban cauɓikea ka?>>


\par }{\PP \VS{50}Pǝlǝa Yesu ne ɓwama mǝno ama,
{\WJ{<<Paɓamuru mô amsǝno; o atà dorǝpwala mô.>>}}




\par }\Chap{8}{\SH Amamǝna mana à pe Yesu \newline  gbasha ka
\par }
{\PP \VerseOne{1}Tù anzǝm man ngga Yesu gya arǝ alá mǝgulke andǝ amuna-là ɗàngɗáng aban hamnǝ Cau Amsǝban mala Domurǝm mala Ɓakuli. Alaggana male man lum-nong-ɓari ka, à nda atè.

\VS{2}\FTNT{*}{{\FR 8:2 }{\FR{8:2
}}{\FT{Ɓalli gbal aɓa:
}}{\XT{Mat 27:55,56; Mar 15:40,41; Luk 23:49}}{\FT{.}}} Aɓea mamǝna mǝnana à pusǝ akukwar arǝia sǝ à twalia wia ban arǝkwana ka, à nda gbal atè. Amǝnia yì amamǝna ka à nda ka Maryamu (mǝnana à tunǝki ama Ɓwa Magdala), mana à pusǝ akukwar tongno-nong-ɓari arǝì ka,

\VS{3}andǝ Joana mālá Kuza, mǝnana kǝ ɗenyi nǝ ɓala mala Murǝm Hirǝdus ka, sǝ Suzana andǝ acilia pas. À kǝ pakki Yesu andǝ alaggana male gbasha nǝ agirkuma malea.


\par }{\SH Kanicau arǝ mǝɓeale
\par }
{\R (Matiu 13:1-9)

\par }{\PP \VS{4}Lang ɓwabundǝa na arǝ ramba sǝ aɓwana na rǝ purkio arǝ alá ɗàngɗáng aban yiu aban Yesu ka, Yesu pǝlǝa nea wia mǝnia yì kanicau ka:


\par }{\PI \VS{5}{\WJ{Ɓè mǝ'rya wari a ɓeale. Nda ban kok mǝsǝɓeale ka, aɓea sukkio amur njargula. Aɓwana parkia a ɓakusǝia sǝ amuna-nyal mana a kùli ka à yì tarkia.}}

\VS{6}{\WJ{Aɓea sukkio amur tali, lang à purna ka kara à ime, acemǝnana à kum banpwala ɗang.}}

\VS{7}{\WJ{Aman sukkio aɓalǝ azwe, sǝ à gulo andǝia ka, kara zwe sorǝkia.}}

\VS{8}{\WJ{Sǝ aman ngga à sukkio amur nzali mǝɓoarne. À puro, à gulo, à kya ɓǝla, komǝyenani ka pusǝ ɓǝle kútì mǝnana à ɓeali ka kusǝ gbǝman.}}

\par }{\PP Yesu bangŋǝna mǝnia yì cau ka, pǝlǝa loasǝ gi na ama,
{\WJ{<<Ɓwa mǝnana ndanǝ kir okban ngga ɓǝ̀ ǒ.>>}}


\par }{\SH Yesu mǝngi ɓá kanicau mala mǝɓeale
\par }
{\R (Matiu 13:10-12,18-23; Markus 4:13-20; 13:18-23)

\par }{\PP \VS{9}Alaggana mala Yesu ɗì ama, mana nda ɓá mǝnia yì kanicau ka.

\VS{10}Pǝlǝa nea wia ama:

\par }{\PI {\WJ{Wun ngga à pana wun súrǝ̀ gir ɓá sǝmbǝrǝa mala Domurǝm mala Ɓakuli. Sǝ mala acili aɓwana ka, ǝn nggǝ nea wia nǝ kanicau ace mǝnana ɓǝà lùmsǝ cau ɓá Malǝmce mǝnana ama:}}

\par }{\Q {\WJ{<<À nǝ̀ soa mǝsǝia,
}}

\par }{\QB {\WJ{sǝ à pà nǝ̀ sǝn kǝgìr ɗàng;}}

\par }{\Q {\WJ{À nǝ̀ kwaki kiria aban okban,}}

\par }{\QB {\WJ{sǝ ce pà nǝ̀ kpakia wia ɗàng.>>}}\FTNT{†}{{\FR 8:10 }{\FR{8:10
}}{\FT{Ɓalli gbal aɓa:
}}{\XT{Isha 6:9}}{\FT{.}}}


\par }{\PI \VS{11}{\WJ{Mǝnia ka ndà ɓá man yì kanicau: Mǝsǝɓeale ka nda cau mala Ɓakuli.}}

\VS{12}{\WJ{Amǝsǝɓeale mǝnana à kpa mur njargula ka, à nda ka aɓwana mǝnana à ǒ, sǝ Shetan yiu yi pwan cau mǝnana a ɓabumia ka, ace mǝnana ɓǝà kǝa pà ɓamuria ɓǝà kum àwá ka ɗàng.}}

\VS{13}{\WJ{Amǝnana à kpa amur tali ka, à nda ka aɓwana mǝnana à ok cau ka, à é nǝ bumpwasǝa, sǝ cau kum kutio a ɓabumia ɗàng. Paɓamuru malea ka banì sau ɗang, pwari kārǝkiban yiu ka kara à kpa.}}

\VS{14}{\WJ{Amǝsǝɓeale mǝnana à kpa aɓalǝ azwe ka, à nda ka aɓwana mǝnana à ak cau mala Ɓakuli, sǝ nǝnzǝ́mò ka aɗenyicau mala doɓanza andǝ alta kume, sǝ bumpina arǝ kum banɓoarnado mala gìr ɓanza, yi tsǝia ko à ɓǝl ɗàng.}}

\VS{15}{\WJ{Sǝ amǝsǝɓeale mǝnana a nzali mǝɓoarne ka, à nda ka aɓwana mǝnana à ok cau sǝ à bwali nǝ ɓabum mǝɓoarne mǝɓafoe ka. À lidǝmba aɓa gandǝrǝu, sǝ cau pusǝ ɓealu mǝɓoarne aɓalǝia.}}


\par }{\SH Kanicau arǝ pitǝla
\par }
{\R (Markus 4:21-25)

\par }{\PI \VS{16}{\WJ{Ɓwa pà nǝ̀ tsǝk bǝsa a pitǝla sǝ nǝ̀ kùmsǝi wi nkenye amurí, ko nǝ̀ oasǝi a tǝta gado ɗàng. Nǝ̀ gyari a kùli ace aɓwana mǝnana à nǝ̀ kútí ka ɓǝà sǝn tǎlaban.}}\FTNT{‡}{{\FR 8:16 }{\FR{8:16
}}{\FT{Ɓalli gbal aɓa:
}}{\XT{Mat 5:15; Luk 11:33}}{\FT{.}}}


\par }{\PI \VS{17}{\WJ{Kǝgìr pà kàm a sǝmbǝrǝa mǝnana à pà nǝ̀ pusǝ ce raka, sǝ kǝgìr pà kàm mǝnana à nǝ̀ gir ce, mǝnana à pà nǝ̀ súrǝì ko tè pà nǝ̀ pur raka.}}\FTNT{§}{{\FR 8:17 }{\FR{8:17
}}{\FT{Ɓalli gbal aɓa:
}}{\XT{Mat 10:26; Luk 12:2}}{\FT{.}}}


\par }{\PI \VS{18}{\WJ{Wu tsǝkiru arǝ gir mǝnana wu kǝ ok ka. Ɓwa mǝnana ndanǝi ka, à nǝ̀ tsǝki wi ɓe amurí. Sǝ ɓwa mǝnana pànǝi raka, ko mǝnana kǝ sǝni kǝla ndanǝi ka, à nǝ̀ é arǝì.}}\FTNT{*}{{\FR 8:18 }{\FR{8:18
}}{\FT{Ɓalli gbal aɓa:
}}{\XT{Mat 25:29; Luk 19:26}}{\FT{.}}}


\par }{\SH Nggea Yesu andǝ amǝ'eambi
\par }
{\R (Matiu 12:46-50; Markus 3:31-35)

\par }{\PP \VS{19}Pǝlǝa nggea Yesu andǝ amǝ'eambi yiu a baní, sǝ ace làkkì mala aɓwana ka à bwal bani ɗàng.

\VS{20}Pǝlǝa ɓeɓwa ne Yesu ama, <<Nggo andǝ amǝ'eambo ka, à nda ban came a nza, à kǝ earce sǝno.>>


\par }{\PP \VS{21}Yesu nea wia ama,
{\WJ{<<Nggem andǝ amǝ'eambam ngga, à nda ka ɓwana mǝnana à kǝ ok cau mala Ɓakuli sǝ à kǝ tsǝi aɓa túró ka.>>}}


\par }{\SH Yesu tamsǝ nggea gung
\par }
{\R (Matiu 8:23-27; Markus 4:35-41)

\par }{\PP \VS{22}A ɓè pwari mwashat Yesu ne alaggana male ama,
{\WJ{<<Wu fani sǝm nǝ̀ eauwe a ɓè nkaring nggeamùr.>>}} Pǝlǝa à eauwe a waru aban ká.

\VS{23}À nda rǝ o ka, Yesu koa ntulo. Kara nggea gung mǝcandǝe longŋǝna ɓua a nggeamùr, ɓǝ́ kongsǝna waru. Yia ka à nda aɓa nggea tanni mǝgule.


\par }{\PP \VS{24}Alaggana wario à kya loasǝkì a ntulo ama, <<Ɓwamǝgule, Ɓwamǝgule, sǝm ndo sǝm nǝ̀ ko!>>

\par }{\PP Yesu lo pǝlǝa sà arǝ gung andǝ mur mǝnana gung kǝ loasǝki ka. Kara gung kur kǝkǝs, ban nyare pwal ɗǝong.

\VS{25}Yesu pǝlǝa ɗì alaggana male ama,
{\WJ{<<Gūliarǝui ma'wun nda ke?>>}}

\par }{\PP Ɓangciu pakkia wia, à ndali pǝlǝa à ɗì rǝarǝia ama, <<Ya ɓwa nda man, mǝnana sa arǝ gung andǝ mur, pǝlǝa à oki wi ka!>>


\par }{\SH Yesu pusǝ kukwar arǝ ɓeɓwa
\par }
{\R (Matiu 8:28-34; Markus 5:1-20)

\par }{\PP \VS{26}Yesu andǝ alaggana male samsǝa à yàllî nggeamùr Galili à kya kpasha a bu-nzali mala amǝ Gerasin.

\VS{27}Lang Yesu nǝ̀ eauwe a nza ka, kara ɓè ɓwabura ndya, mǝnana ndanǝ akukwar arǝì ka. Ɓwabure pur amǝno yì la ka. Ɓwabure ka banì sauwuna oasǝ agir-nggūrǝu arǝì ɗàng, sǝ dukiyi a ɓala ɗàng, akiyi rǝì aɓalǝ aɓembe.

\VS{28}Lang nǝ̀ sǝn Yesu ka, kara mak'zwalo bàng-bàng, yi kpa a ɓadǝmbi, loasǝ gi kǝ̀rkǝ́r ama, <<Mana ǝn pakko, Yesu, Muna mala Ɓakuli mana Karban kat ka? Ən nggǝ zǝmbo, kǝa pam tanni ɗàng!>>

\VS{29}Ne anggo acemǝnana Yesu angŋǝna dǝmba sàrǝ̀nà amǝnia yì akukwar ka ɓǝà purî rǝ mǝnia yì ɓwa ka. Kusǝ pas ka abangŋo mǝɓane man kǝ lo arǝì. Sǝ kat andǝ amani ama aɓwana nǝ̀ taka akusǝi andǝ abui nǝ anko andǝ ansolo, sǝ à nǝ̀ tamsǝ aɓwana ɓǝà yállí ka, nǝ̀ kasǝki ansolo, nǝ̀ ɓungia anko. Pǝlǝa akukwar nǝ̀ um nǝi a ɓabondo.


\par }{\PP \VS{30}Yesu ɗì ama,
{\WJ{<<Lùllǝò a mana?>>}}

\par }{\PP Pǝlǝa eare ama, <<Lullǝam nda Pas.>> Bang anggo acemǝnana akukwar pas sǝ à kùtí a rǝì.

\VS{31}Akukwar nì camarǝ zǝmbi Yesu ama ɓǝ̀ kǝa tasǝia aɓa tūli-tàtǝkǝtè\FTNT{†}{{\FR 8:31 }{\FR{8:31
}}{\FQ{tūli-tàtǝkǝtè:
}}{\FT{Tūli mǝnana lime male ka masǝlǝate pà kàm ɗang. Nda ban mǝnana à kǝ kasǝ kun akukwar kam à kǝ pea wia tanni ka.}}}, yì tūli-bǝsa ɗàng.


\par }{\PP \VS{32}A girǝi bania anggo ka, nggea domwan mala atǝmbǝrǝm-ɓala ndakam, aban likiali a bum-nkono. Akukwar nì zǝmbi Yesu ama ɓǝ̀ earia wia ɓǝà kya kutio arǝ atǝmbǝrǝm-ɓala mǝno, pǝlǝa earia wia ɓǝà kyane.

\VS{33}Lang akukwar purî rǝ mǝnia yì ɓwa ka, à kya kutio arǝ atǝmbǝrǝm-ɓala. Kara domwan man kat giɓi nǝ mire a pal nkono à kya ɓunno a kun gwanyi mǝ'dāhre, à sukkio aɓa anggeamùr, à ko kat à wu mbǝtǝp.


\par }{\PP \VS{34}Lang amǝ'yál atǝmbǝrǝm-ɓala sǝn gìr mǝnana kumban ngga, à sarǝa mire aban o, à kya bangce a la andǝ acilia ban aɓa bu-nzali mǝno.

\VS{35}Ɓwabunda puro aban ká sǝn gìr mǝnana kumban ngga. Lang à yina a ban Yesu ka, à yì kum mǝnia yì ɓwa mǝnana akukwar purî rǝì ka, aban do a ɓadǝm Yesu nǝ agir-nggūrǝu arǝì, ɗenyicau male nyarǝna arǝì, sǝ ɓangciu pakkia wia.


\par }{\PP \VS{36}Aɓwana mǝno à sǝn gir nî nǝ mǝsǝia ka, à kanî aɓwana ce pusǝo mǝnana à pusǝ akukwar arǝ mǝnia yì ɓwa ka.

\VS{37}Ɓwabunda mǝnana kat a bu-nzali mǝno mala amǝ Gerasin ngga, à zǝmbi Yesu ama ɓǝ̀ upi nzali malea, acemǝnana ɓangciu pakkia wia kǝ̀rkǝ́r.

\par }{\PP Lang Yesu eauwe a waru, nǝ̀ nyare nǝ̀ o ka,

\VS{38}ɓwa mǝnana akukwar purî rǝì ka zǝmbi wi ama, nǝ̀ o atè. Sǝ Yesu ɓinǝe, ne wi ama,

\VS{39}{\WJ{<<Nyare a la ma'wun kya na ce nggea gìr mǝgule mǝnana Ɓakuli pakko wi ka.>>}}

\par }{\PP Pǝlǝa mǝnia yì ɓwa ka nyare o a la malea, camarǝ bang ce gìr mǝnana Yesu pakki wi ka.


\par }{\SH Muna Jarus andǝ ɓwama \newline  mǝ rǝkwana
\par }
{\R (Matiu 9:18-26; Markus 5:21-43)

\par }{\PP \VS{40}Lang Yesu nyarǝna ka, ɓwabundǝa gingsǝi, acemǝnana à nda ban kundǝe.

\VS{41}Pǝlǝa ɓeɓwa, lùllǝì ama Jarus, ɓwamǝgule mala Ndakpapi, yiu yi kpa a ɓadǝm Yesu, kǝ ɓuakia rǝì ama ɓǝ̀ yiu atè a ɓala male,

\VS{42}acemǝnana kǝ mǝɓoarnsarile mwashat ɓǝ̀rɓǝ̀r, mǝnana ndanǝ apǝlǝa lum-nong-ɓari ka, kúni malanǝ̀ kùmsǝó.

\par }{\PP Yesu bwalǝna njargula aban ká, ɓwabundǝa mǝnana lo atè ka nggiki kǝ̀rkǝ́r.

\VS{43}Ɓè ɓwama nda aɓalǝia, mǝnana pak apǝlǝa lum-nong-ɓari nkila na aban sukkio arǝì. Mal girkuma male a ban amǝ'sonzǝo, sǝ kǝɓwa gandǝ sonzǝe ɗàng.

\VS{44}Ɓwama man kar nǝ nzǝm Yesu, je kun daura male, anggo ka kara sukkio mala nkila male came.


\par }{\PP \VS{45}Yesu ɗiban ama,
{\WJ{<<Yana ɓwe jem?>>}}

\par }{\PP Koyan ngga na ama ndà ɗang. Pǝlǝa Bitǝrus na ama, <<Ɓwamǝgule, ɓwabundǝa kārǝio aɓalǝu, sǝ à kǝ ramgio, sǝ a kǝ ɗiban ama, <Yana ɓwe jem?> >>


\par }{\PP \VS{46}Sǝ Yesu ka bang ama,
{\WJ{<<Ɓè ɓwa jenam, ǝn sǝlǝa, acemǝnana ǝn ok rǝcandǝa puro arǝàm.>>}}


\par }{\PP \VS{47}Lang ɓwama man sǝnǝni te ndo nǝ̀ pur ka, puro rǝì kǝ ɓǝla, yi kpa a ɓadǝm Yesu. A ɓamǝsǝ ɓwabundǝa kat, bang tǝr gir mana tsǝi sǝ je Yesu, andǝ kúmó mǝnana kum rǝpwala àkǝ̀ banì ka.

\VS{48}Sǝ Yesu ne wi ama,
{\WJ{<<Ɓoarnsarilem, gūliarǝu mô arǝàm twalǝno ban rǝkwana mò, o aɓa rǝpwala.>>}}


\par }{\PP \VS{49}Yesu na arǝ nacau più ka, ɓeɓwa pur nǝ ɓala mala Jarus, yì ɓwamǝgule mala Ndakpapi. Yi ne Jarus ama, <<Ɓoarnsarileo pangŋǝna lú. Kǝa pe Malǝm tanni ɓà ɗàng.>>


\par }{\PP \VS{50}Lang Yesu ok ce ka, ne Jarus ama,
{\WJ{<<Ɓangciu ɓǝ̀ kǝa pakko ɗàng, we ka tamsǝ ɓabumo, rǝ munio nǝ̀ malâ.>>}}


\par }{\PP \VS{51}Lang à yì bwalǝna ɓala mala Jarus ka, Yesu eari kǝɓwa kutio atè ɗàng, she kǝ Bitǝrus, sǝ Yohana andǝ Jemis, sǝ tár muna andǝ ngge.

\VS{52}Anggo ka ɓwapǝndǝa kat à nda rǝ ɓua sǝ à kǝ keban ace. Yesu nea wia ama,
{\WJ{<<Wu kǝa ɓua ɗàng, muna ka wu ɗàng, nda a ntulo!>>}}


\par }{\PP \VS{53}Kara à oali oalo kyauwikiban, acemǝnana à sǝlǝna ama muna ka wuna.

\VS{54}Pǝlǝa Yesu bwal muna a garabui, sǝ na ama,
{\WJ{<<Munem, lo!>>}}

\VS{55}Yilǝmi muna kara nyare, sǝ par buì lo cam nǝ came. Yesu pǝlǝa nea wia ama, ɓǝà pe wi girlina ɓǝ̀ li.

\VS{56}Atár muna andǝ ngge ndali kǝ̀rkǝ́r. Pǝlǝa Yesu nunkiria, ama ɓǝà kǝa ne kǝɓwa ce gìr mǝnana kumban ngga ɗàng.




\par }\Chap{9}{\SH Yesu túr alaggana male \newline  lum-nong-ɓari
\par }
{\R (Matiu 10:5-15; Markus 6:7-13)

\par }{\PP \VerseOne{1}Yesu tunǝ amǝ'mishan male mǝnana lum-nong-ɓari ka, sǝ pea wia rǝcandǝa andǝ gara amur akukwar kat sǝ ɓǝa twalban rǝkwana.

\VS{2}Pǝlǝa tasǝia ɓǝa kya hamnǝ ce Domurǝm mala Ɓakuli, sǝ ɓǝa twali aɓwana ban rǝkwana.

\VS{3}\FTNT{*}{{\FR 9:3 }{\FR{9:3
}}{\FT{Ɓalli gbal aɓa:
}}{\XT{Luk 10:4-11; Atúró 13:51}}{\FT{.}}} Nea wia ama,
{\WJ{<<Wu kǝa twal kǝgìr a bu wun ace gya ma'wun ɗàng. Wu kǝa twal gara-gya, ko luru, ko girlina, ko boalo, ko aɓea agir-nggūrǝu ɗang.}}

\VS{4}{\WJ{Koya ɓala wu sulǝ kam ngga, wu kǝa ɗeki ɓalae ɗàng, she ɓǝ̀ wu nyìngŋǝ̀nà le ka.}}

\VS{5}{\WJ{Sǝ ɓǝ̀ aɓwana ak wun raka, ɓǝ̀ wun nǝ̀ nying le ka wu kǝtǝri tú mǝnana a kusǝ wun ngga, acemǝnana ɓǝ̀ nakún wun amúrià.>>}}


\par }{\PP \VS{6}Pǝlǝa à lo à ara arǝ amuna-là aban hamnǝ Cau Amsǝban andǝ twali aɓwana ban rǝkwana a koya ban.


\par }{\SH Hirǝdus ndali nǝ acau \newline  mana oki ka
\par }
{\R (Matiu 14:1-12; Markus 6:14-29)

\par }{\PP \VS{7}Hirǝdus, murǝm Galili ok ce agir mǝnana à kǝ pak kat ka, muri zurǝì, acemǝnana aɓea aɓwana kǝ̀ na ama, Yohana nda à loasǝi a ɓembe ka.

\VS{8}Aɓea ɓwana ka à kǝ na ama Iliya mǝɓangnǝa mala Ɓakuli nda yi pusǝrǝi ka, nyare aɓea ka ama, ɓekǝ mǝɓangnǝa mala Ɓakuli mǝnana a pwarian ngga nda long nǝ yilǝmu ka.

\VS{9}Hirǝdus ka bang ama, <<Yohana ka ǝn tsǝa à kasǝ meali, sǝ yana ɓwe nda mǝnia ɗǝm ǝn nggǝ oki amǝnia yia acau amurí ka?>> Pǝlǝa alta sǝn Yesu.


\par }{\SH Yesu li nǝ aɓwana á-tongno
\par }
{\R (Matiu 14:13-21; Markus 6:30-44; Yohana 6:1-14)

\par }{\PP \VS{10}Lang amǝ'mishan nyarǝna ka, à yì banggi Yesu agir mǝnana kat à pak ka. Pǝlǝa umia, yia nǝmurǝia, a ɓè la mǝnana à kǝ tunǝi ama Beseda ka.

\VS{11}Ɓwabunda ok ce, kara à pwan rǝia à o atè. Yesu gingsǝia, sǝ nea wia cau amur Domurǝm mala Ɓakuli, sǝ aɓwana mǝnana à yiu sǝ à nda aɓa rǝkwana ka, twalia wia ban arǝkwana malea.


\par }{\PP \VS{12}Lang pwari mala nǝ̀ kpa ka, alaggana mala Yesu man lum-nong-ɓari ka, à sungŋo a baní à yì ne wi ama, <<Ɗeki ɓwabundǝa ɓǝa o arǝ amuna-là, ɓǝa kya alta girlina andǝ ban nongŋo, acemǝnana ban mǝnia sǝm ndakam ngga ɓabondo na.>>


\par }{\PP \VS{13}Sǝ Yesu ka nea wia ama,
{\WJ{<<Wu pea wia girlina ɓǝa li.>>}}

\par }{\PP Pǝlǝa à ne Yesu ama, <<Kǝgìr mǝnana sǝm ndanǝi ka, kǝ bǝredi tongno nda andǝ amǝnji ɓari. She ɓǝ̀ do ama ɓǝ̀ sǝm kya kur girlina ace ɓwabundǝa man kat ka.>>

\VS{14}Aburana mǝnana a banì ka à bwal á-tongno.

\par }{\PP Pǝlǝa Yesu ne alaggana male ama,
{\WJ{<<Wu tsǝia ɓǝa do mbop-mbop lumi-tongno-tongno.>>}}


\par }{\PP \VS{15}Anggo sǝ alaggana tsǝia, koyana le ka dum nǝ do.

\VS{16}Yesu twal abǝredi mǝnia tongno andǝ anji ɓari ka, pǝlǝa loasǝ múrí a kùli pak yàwá, sǝ ɓwanggia, pè alaggana male ɓǝà gaki ɓwabundǝa.

\VS{17}Yia kat à li à ɗǝmngya. Alaggana pwan cili aɓwangine mǝnana à ueo ka arǝ azace lum-nong-ɓari.


\par }{\SH Cau mǝnana Bitǝrus na \newline  amur Yesu ka
\par }
{\R (Matiu 16:13-19; Markus 8:27-29)

\par }{\PP \VS{18}Ɓè pwari ndakam Yesu ka nda ban pak hiwi nǝmurǝì, sǝ alaggana male yiu atè, pǝlǝa ɗia ama,
{\WJ{<<Ɓwabunda kǝ na ama, Mǝ nda yana?>>}}


\par }{\PP \VS{19}À eari wi ama, <<Aɓea ɓwana ama a nda Yohana Mǝbatisǝma, aɓea ka ama a nda Iliya, mǝɓangnǝa mala Ɓakuli, sǝ aɓea ka ama a nda ɓè mǝɓangnǝa mala Ɓakuli atà mǝnana a pwarian ngga, mǝnana nyare yiu nǝ yilǝmu ka.>>\FTNT{†}{{\FR 9:19 }{\FR{9:19
}}{\FT{Ɓalli gbal aɓa:
}}{\XT{Mat 14:1,2; Mar 6:14,15; Luk 9:7-8}}{\FT{.}}}


\par }{\PP \VS{20}Yesu nyare ɗia ama,
{\WJ{<<Sǝ wun, a bangŋe ma'wun ngga, mǝ nda yana?>>}}

\par }{\PP Bitǝrus eare ama, <<A nda Kǝrǝsti\FTNT{‡}{{\FR 9:20 }{\FR{9:20
}}{\FQ{Kǝrǝsti:
}}{\FT{Ko <<Mezaya.>>}}} Mǝ'amsǝban mǝnana Ɓakuli turi ka.>>\FTNT{§}{{\FR 9:20 }{\FR{9:20
}}{\FT{Ɓalli gbal aɓa:
}}{\XT{Yoh 6:68,69}}{\FT{.}}}


\par }{\SH Yesu na ce tanni andǝ lú male
\par }
{\R (Matiu 16:20-28; Markus 8:30--9:1)

\par }{\PP \VS{21}Yesu nunkiria nǝ rǝcandǝa ama, ɓǝa kǝa ne kǝɓwa ɗàng.

\VS{22}Pǝlǝa na ama,
{\WJ{<<Dumǝna púp Muna mala Ɓwa nǝ̀ kum tanni arǝ agir pas, sǝ akapana, andǝ agbani pǝris, andǝ amalǝm Nggurcau ka à nǝ̀ ɓinǝi. À nǝ̀ wal-luí, sǝ aɓa tàruià nongŋo ka nǝ̀ lo nǝ yilǝmu.>>}}


\par }{\PP \VS{23}Pǝlǝa nea aɓwana kat ama,
{\WJ{<<Ɓwa mǝnana kat kǝ earce yiu atàm ngga, nǝ̀ ɓinǝ ɓamúrì,}}\FTNT{*}{{\FR 9:23 }{\FR{9:23
}}{\FQ{nǝ̀ ɓinǝ ɓamúrì:
}}{\FT{Ko <<nǝ̀ būrǝce ɓamúrì.>>}}}{\WJ{nǝ̀ twal nggun-gangndǝi male ko aya pwari ka nǝ̀ kpatam.}}

\VS{24}{\WJ{Ɓwa mǝnana kǝ earce amsǝ yilǝmi ka, nǝ̀ ɗwanyibanì, sǝ ɓwa mǝnana turta yilǝmi acem ngga, nǝ̀ amsǝi.}}\FTNT{†}{{\FR 9:24 }{\FR{9:24
}}{\FT{Ɓalli gbal aɓa:
}}{\XT{Mat 10:39; Luk 17:33; Yoh 12:25}}{\FT{.}}}

\VS{25}{\WJ{Mana gir nì nǝ̀ purî ɓwa yi mǝnana ɓǝ̀ kum ɓanza kat, sǝ ɗwanyi yilǝmi ko yilǝmi kiɗiki ka?}}

\VS{26}{\WJ{Ɓǝ̀ kǝsǝkya kǝ pakki ɓwa arǝàm sǝ arǝ cau mem ngga, kǝsǝkya nǝ̀ pakki Muna mala Ɓwa arǝì, a pwari mǝnana nǝ̀ yiu nǝi, aɓa ɓoarɓwa male andǝ ɓoarɓwa mala Tárrí andǝ mala amǝturonjar mǝfele ka.}}\FTNT{‡}{{\FR 9:26 }{\FR{9:26
}}{\FT{Ɓalli gbal aɓa:
}}{\XT{Mar 8:38}}{\FT{.}}}

\VS{27}{\WJ{Ən nggǝ bangga wun mǝsǝcau, aɓea ɓwana mǝnana à nda ban came kani ka, à pà nǝ̀ wu ɗàng, she ɓǝà sǝnǝna Domurǝm mala Ɓakuli ka.>>}}


\par }{\SH Nggaɗirǝu mala Yesu
\par }
{\R (Matiu 17:1-8; Markus 9:2-8)

\par }{\PP \VS{28}\FTNT{§}{{\FR 9:28 }{\FR{9:28
}}{\FT{Ɓalli gbal aɓa:
}}{\XT{2Bit 1:17,18}}{\FT{.}}} Kǝla anzǝm nongŋo tongno-nong-tàrú, mǝnana Yesu nakiyi acau man ngga, tunǝ Bitǝrus andǝ Yohana andǝ Jemis, pǝlǝa à eauwe amur ɓe nkono ace pak hiwi.

\VS{29}Lang nda rǝ pak hiwi ka, ɓamǝsǝi twalo nggaɗi, sǝ agir-nggūrǝu male ka à pwasǝ tyal-tyal, kǝla linzama mala tǎlaban.

\VS{30}Kara aɓwana ɓari, Musa andǝ Iliya yiu, à kǝ nacau nǝi.

\VS{31}À pusǝ rǝia aɓa ɓoarɓwa mala kùli, aban nacau andǝ Yesu. À bang cau amur lú male, mǝnana nǝ̀ yia lùmsǝo a Urǝshalima ka.

\VS{32}Sǝ Bitǝrus andǝ aɓi ka à kongŋa malea a nggea ntulo. Lang mǝsǝia nǝ̀ sa ka, à sǝn ɓoarɓwa mala Yesu andǝ aɓwana mǝnia ɓari aban came andǝi ka.

\VS{33}Lang amǝnia yì aɓwana nda ban nying Yesu à nǝ̀ o ka, Bitǝrus pǝlǝa ne wi ama, <<Ɓwamǝgule, ndanǝ ɓoaro mǝnana sǝm nda kani ka. Sǝm nǝ̀ gilǝ agumli tàrú, mwashat ka nda aceo, mwashat ace Musa, sǝ mǝnia mwashat ka nda ace Iliya.>> Sǝ yì ka, súrǝ̀ cau mǝnana nakiyi ka ɗàng.


\par }{\PP \VS{34}Nda aban nacau più ka, pǝrɓang sulǝo gìr múrià, pǝlǝa ɓangciu pakkia wia mǝnana pǝrɓang yi gìr múrià ka.

\VS{35}Gì Ɓakuli pur nǝ ɓá pǝrɓang na ama, <<Mǝnia ka Munem na, nda mǝnana ǝn tarrì ka, wu kwaki kir wun arǝì.>>\FTNT{*}{{\FR 9:35 }{\FR{9:35
}}{\FT{Ɓalli gbal aɓa:
}}{\XT{Isha 42:1; Mat 3:17; 12:18; Mar 1:11; Luk 3:22}}{\FT{.}}}


\par }{\PP \VS{36}Lang giu nanacau ka, kara à sǝn Yesu nǝmurǝì. Alaggana man bwal ce arǝarǝia, à ne kǝɓwa ce gir mǝnana à sǝn aɓalǝ anongge ka ɗàng.


\par }{\SH Yesu pusǝ kukwar arǝ muna
\par }
{\R (Matiu 17:14-18; Markus 9:14-27)

\par }{\PP \VS{37}Ban fana ka, lang Yesu andǝ alaggana mǝnia tàrú sùlǝ́nì múr nkono ka, ɓwabundǝa yiu rambǝa a ban Yesu.

\VS{38}Ɓè ɓwa aɓa ɓwabundǝa loasǝ gì ama, <<Malǝm! Ən nggǝ zǝmbo, ɓwamur munem, nda kǝ̀ munem mwashat!

\VS{39}Ɓè bangŋo mǝɓane kǝ lo à rǝì, sǝ kǝ tsǝì kǝ yasǝlǝban nǝ mak'zwalo bàng-bàng. Kǝ turi aɓa dǝurǝki rǝì wak gandǝa ntāra nǝ̀ gupi a kúni. Kani lo arǝì anggo, pà nǝ̀ eare nǝ̀ nyi ɗàng she ɓǝ̀ sokkina te pà nî tanni kǝ̀rkǝ́r ka.

\VS{40}Ən zǝmbi alaggana mô ɓǝà pusǝì, sǝ à gandǝi ɗàng.>>


\par }{\PP \VS{41}Sǝ Yesu pǝlǝia wia ama,
{\WJ{<<Wun a nza man ngga wu nda wu pak murcandǝa sǝ wu ɗwanyi paɓamuru a ban Ɓakuli ka! Banem nǝ̀ sau lang aban do sǝnǝa wun sǝ wun nǝ̀ kànì pak ɓè kǝgìr? Nǝ̀ ngga ká a ya pwari sǝ mǝ nǝ nggǝ twal gandǝrǝu nǝ wun?>>}} Pǝlǝa ne ɓwabure ama,
{\WJ{<<Yinǝ munio kani.>>}}


\par }{\PP \VS{42}Lang muna longŋǝna aban yiu ka, kara kukwar loasǝi gwarrì a nzali, turi aɓa mǝɓulɓul mǝ'kǝ̀rkǝ́r nì. Pǝlǝa Yesu pyau kukwar, kukwar purî rǝ muna, sǝ Yesu nyesǝì pè tárrí.

\VS{43}Yia kat ka à ndali nǝ gulo mala rǝcandǝa mala Ɓakuli.

\par }{\SH Yesu na ce lú male ɗǝm
\par }
{\R (Matiu 17:22-23; Markus 9:30-32)

\par }{\PP Lang ɓwabundǝa kat nda rǝ ndali nǝ agir mǝnana Yesu pè ka, ne alaggana male ama,

\VS{44}{\WJ{<<Wu kwaki kir wun arǝ cau mǝnana mǝ nǝ bangga wun ado ka: Muna mala Ɓwa ka à ndo à nǝ̀ me a ɓabù aɓwana amǝɓinǝ mǝsǝì.>>}}

\VS{45}Sǝ alaggana ka à súrǝ̀ ɓá mǝnia yì cau ka ɗàng. Ceì sǝmbǝrǝia wia à gandǝ bwalte ɗàng, sǝ ɓangciu pakkia wia ɓǝa ɗì amurí.


\par }{\SH Yana nda ɓwamǝgule kat?
\par }
{\R (Matiu 18:1-5; Markus 9:33-37)

\par }{\PP \VS{46}Makgìr lo aɓalǝ alaggana mala Yesu amur koyana aɓalǝia nda ɓwamǝgule kat.

\VS{47}Yesu súrǝ́nà ɗenyicau malea, pǝlǝa loasǝ ɓè muna tamsǝi a nkanggari,\FTNT{†}{{\FR 9:47 }{\FR{9:47
}}{\FT{Ɓalli gbal aɓa:
}}{\XT{Mat 10:40; Luk 10:16; Yoh 13:20}}{\FT{.}}}

\VS{48}sǝ nea wia ama,
{\WJ{<<Koyana sǝ ɓǝ̀ ak muna kǝla mǝnia ace lullǝam ngga, angŋǝnam, sǝ ɓwa mǝnana em ngga, angŋǝna Tárrám mǝnana tasǝam ngga. Ɓwa mǝnana kutibanì kat a nongsǝmúrû aɓalǝ wun ngga, nda ɓwamǝgule ma'wun kat.>>}}


\par }{\SH Ɓwa mana camba wun a \newline  nggaro raka ma'wun na
\par }
{\R (Markus 9:38-40)

\par }{\PP \VS{49}Pǝlǝa Yohana ne wi ama, <<Ɓwamǝgule, sǝm sǝn ɓeɓwa aban pusǝ akukwar nǝ lùllǝò sǝ sǝm ne wi ɓǝ̀ came, ɓǝ̀ kǝa pè ɗàng, acemǝnana pà aɓalǝ sǝm ɗàng.>>


\par }{\PP \VS{50}Yesu ne wi ama,
{\WJ{<<Wu kǝa tamsǝi ɗàng, ɓwa mǝnana pà a nggaro nǝ wun raka, ma'wun na.>>}}


\par }{\SH Amǝ Samariya ɓinǝ ak Yesu
\par }
{\PP \VS{51}Lang pwari mǝnana Yesu nǝ̀ nyarni aban o a kùli gbashìnà ka, Yesu tsǝk muri aban ká a Urǝshalima.

\VS{52}Pǝlǝa tasǝ amǝ'na-túrbân à aki dǝmba aban ká a ɓè muna-là mala amǝ Samariya ɓǝà kya gilǝki ban-sulǝo.

\VS{53}Sǝ aɓwana mala mǝno yì muna-là ka à gingsǝi ɗàng, acemǝnana yì ka, tsǝk muri aban ká nǝ Urǝshalima.

\VS{54}Alaggana male, Jemis andǝ Yohana, à sǝni anggo ka pǝlǝa à ɗiban ama, <<Mǝtalabangŋo, ɓǝ̀ sǝm tunǝ bǝsa a kùli ɓǝ̀ yi pisǝ aɓwana mǝnia ka le?>>\FTNT{‡}{{\FR 9:54 }{\FR{9:54
}}{\FT{Ɓalli gbal aɓa:
}}{\XT{2Amur 1:9-16}}{\FT{.}}}


\par }{\PP \VS{55}Yesu pǝlǝ rǝì sà arǝ Jemis andǝ Yohana.

\VS{56}Pǝlǝa à kutio à o a ɓè muna-là.


\par }{\SH Amǝkpata Yesu nǝ mburkun
\par }
{\R (Markus 8:19-22)

\par }{\PP \VS{57}À nda ban ká a njargula ka, ɓeɓwa ne Yesu ama, <<Mǝ nǝ kpato ko ayaban a nǝ ká kàm ngga.>>


\par }{\PP \VS{58}Yesu ne wi ama,
{\WJ{<<Amǝ'nzǝgban ngga à ndanǝ atūli malea, sǝ amuna-nyal mǝnana a kùli ka à ndanǝ anda, sǝ Muna mala Ɓwa ka pànǝ ban mǝnana nǝ̀ usǝlǝ kam ngga ɗàng.>>}}


\par }{\PP \VS{59}Pǝlǝa ne ɓeɓwa ama,
{\WJ{<<Yiu atàm.>>}} Sǝ ɓwe ne wi ama, <<Mǝtalabangŋo, cam peatu, mǝ kya tsǝkban tárrám.>>


\par }{\PP \VS{60}Yesu ne wi ama,
{\WJ{<<Ɗeki alú ɓǝa tsǝk alú malea, sǝ we ka kyane kya hamnǝ Domurǝm mala Ɓakuli.>>}}


\par }{\PP \VS{61}Nyare ɓeɓwa bang ama, <<Mǝ nǝ kpato, Mǝtalabangŋo, sǝama cam peatu mǝ nyare mǝ kya tsǝk amǝɓala mem a ndà.>>\FTNT{§}{{\FR 9:61 }{\FR{9:61
}}{\FT{Ɓalli gbal aɓa:
}}{\XT{1Amur 19:20}}{\FT{.}}}


\par }{\PP \VS{62}Yesu ne wi ama,
{\WJ{<<Ɓwa mǝnana nda ban rya nǝ andá, sǝ kǝ kar mǝsǝi a nzǝmi ka, kārǝa nǝ̀ kum Domurǝm mala Ɓakuli ɗang.>>}}




\par }\Chap{10}{\SH Yesu túr amǝkpate lumi \newline  tongno-nong-ɓari \newline  nǝ mǝsǝì ɓari
\par }
{\PP \VerseOne{1}Anzǝm mǝnia ka, Mǝtalabangŋo twal aɓea ɓwana lumi-tongno-nong-ɓari nǝ mǝsǝì ɓari atà amǝkpate, sǝ tasǝia ɓari-ɓari ɓǝa aki dǝmba o arǝ alá andǝ aban mǝnana yì ka, nǝ̀ ká kam ngga.

\VS{2}Nea wia ama:

\par }{\PI {\WJ{Túró pwan gir ɓaban ngga ndakam kǝ̀rkǝ́r, sǝ amǝtúró ka à làkkì ɗàng. Ace mani ka, wu zǝmbi Mǝtala ɓaban ɓǝ̀ tasǝ amǝtúró a ɓaban.}}\FTNT{*}{{\FR 10:2 }{\FR{10:2
}}{\FT{Ɓalli gbal aɓa:
}}{\XT{Mat 9:37}}{\FT{.}}}

\VS{3}{\WJ{Wu kyane! Ən nggǝ tasǝ wun kǝla amuna-nzur aɓalǝ anvwa-bondo.}}\FTNT{†}{{\FR 10:3 }{\FR{10:3
}}{\FT{Ɓalli gbal aɓa:
}}{\XT{Mat 10:16}}{\FT{.}}}

\VS{4}\FTNT{‡}{{\FR 10:4 }{\FR{10:4
}}{\FT{Ɓalli gbal aɓa:
}}{\XT{Mat 10:7-14; Mar 6:8-11; Luk 9:3-5}}{\FT{.}}}{\WJ{Wu kǝa twal boalo, ko luru gya, ko ankura, a bu wun ɗàng, sǝ wu kǝa makki kǝɓwa kún a njargula ɗang.}}

\VS{5}{\WJ{Ko ya ɓala na wu kútí kam ngga, wu tite nǝ na ama, <<Ɓǝ̀ dorǝpwala sulǝo a ɓala man.>>}}

\VS{6}{\WJ{Ɓǝ̀ mǝ'earce dorǝpwala na a ɓalae ka, makkun ma'wun ɓǝ̀ do amurí. Sǝ ɓǝ̀ pà kàm raka, makkun ma'wun ɓǝ̀ nyare atà wun.}}

\VS{7}{\WJ{Wu do a ɓalae, wu li, wu nu koya gir à pà wun kam ngga, acemǝnana mǝtúró ka ɓoaro ɓǝ̀ kum tangnakusǝi. Wu kǝa wu turkio arǝ aɓala ɗang.}}\FTNT{§}{{\FR 10:7 }{\FR{10:7
}}{\FT{Ɓalli gbal aɓa:
}}{\XT{1Kor 9:14; 1Tim 5:18}}{\FT{.}}}


\par }{\PI \VS{8}{\WJ{Ɓǝ̀ ya là wu kútí kam, sǝ à ak wun ngga, wu li komana à pà wun ngga.}}

\VS{9}{\WJ{Wu twalia wia ban arǝkwana mǝnana abanì ka, sǝ wu nea wia ama, <<Domurǝm mala Ɓakuli yina aban wun tù.>>}}

\VS{10}\FTNT{*}{{\FR 10:10 }{\FR{10:10
}}{\FT{Ɓalli gbal aɓa:
}}{\XT{1Kor 9:14; 1Tim 5:18}}{\FT{.}}}{\WJ{La mǝnana wu kútí kam, sǝ à ak wun raka, wu puro arǝ akula malea wu na ama,}}

\VS{11}{\WJ{<<Ko nggearǝ tú la ma'wun mǝnana a kusǝ sǝm ngga, sǝm nggǝ kǝtǝrikia wuni. Sǝ wu sǝlǝ ama: Domurǝm mala Ɓakuli ka yina aban wun tù!>>}}

\VS{12}{\WJ{Ən nggǝ na wun, a pwari ɓashi ka, ɓashi mala Ɓakuli amur mǝno yì la ka nǝ̀ candǝe nǝ̀ kútì mala amǝ Sodom.}}\FTNT{†}{{\FR 10:12 }{\FR{10:12
}}{\FT{Ɓalli gbal aɓa:
}}{\XT{Tite 19:24-28; Mat 11:24; 10:15}}{\FT{.}}}


\par }{\SH Ala mana à earnǝ \newline  Cau Amsǝban raka
\par }
{\R (Matiu 11:20-24)

\par }{\PI \VS{13}{\WJ{Caukwanban nǝ we, Korazin! Caukwanban ne we gbal Beseda! Ɓǝa agir-ndǝlǝki mǝnana à pakkia aɓalǝ wun, à pangŋǝnia a Taya andǝ Sidon ngga, ɓǝ à pwanǝna nzali ɗiɗyal, à makkina anggubyau keban a rǝia, nǝ tāpì aɓa tú.}}\FTNT{‡}{{\FR 10:13 }{\FR{10:13
}}{\FT{Ɓalli gbal aɓa:
}}{\XT{Isha 23:1-8; Ezǝk 26:1--28:26; Jol 3:4-8; Zak 9:2-4}}{\FT{.}}}

\VS{14}{\WJ{Gìr'kwanrǝu mana nǝ̀ yiu amur wun a pwari ɓashi ka, nǝ̀ ɓike nǝ̀ kútì mǝnana nǝ̀ yiu amur amǝ Taya andǝ amǝ Sidon ngga.}}

\VS{15}{\WJ{Sǝ we Kapanahum ngga! A kǝ́ sǝni kǝla à nǝ̀ loasǝo aban ká kùli le? Awo! À nǝ̀ túrǒ a nzali àkǝ̀ ɓá tūli-lú!}}\FTNT{§}{{\FR 10:15 }{\FR{10:15
}}{\FT{Ɓalli gbal aɓa:
}}{\XT{Isha 14:13-15}}{\FT{.}}}


\par }{\PI \VS{16}{\WJ{Wun amǝ kpatam, ɓwa mǝnana kwakikiri arǝ wun ngga, nda ban kwakikiri a rǝam, ɓwa mǝnana ginǝ wun ngga, ginǝnam, sǝ ɓwa mǝnana ginǝam ngga, ginǝna Tárrám mǝnana tasǝam ngga.}}


\par }{\SH Nyare mala amǝ kpata Yesu \newline  mana túriá ka
\par }
{\PP \VS{17}Amǝkpata Yesu mǝnana lumi-tongno-nong-ɓari mǝsǝì ɓari ka à nyar nǝ bumpwasǝa à yiu à yì na ama, <<Mǝtalabangŋo, nggearǝ akukwar ka à kǝ oka sǝm aɓa lùllǝò!>>


\par }{\PP \VS{18}Pǝlǝa Yesu pea wia eare ama,
{\WJ{<<Ən sǝn Shetan pur a kùli aban kpa kǝla li'nzama mala mbulo.}}

\VS{19}{\WJ{Ən pana wun rǝcandǝa wu parki an'yau andǝ agenye sǝ wu limurǝm amur bangŋo mala ɓi'wun mǝbura, kǝgìr pà nǝ̀ kum wun ɗang.}}\FTNT{*}{{\FR 10:19 }{\FR{10:19
}}{\FT{Ɓalli gbal aɓa:
}}{\XT{Ang 91:13}}{\FT{.}}}

\VS{20}{\WJ{Sǝ ban ɓǝ̀ kǝa ɓoara wun ama akukwar kǝ oka wun ɗang, wu pak bumpwasǝa ama alullǝ wun ngga à gilǝnia a kùli.>>}}


\par }{\SH Bum Yesu pwasǝo
\par }
{\R (Matiu 11:25-27; 13:16-17)

\par }{\PP \VS{21}Amǝno yì pwari ka, Yesu lùmsǝ nǝ bumpwasǝa aɓa Bangŋo Mǝfele sǝ bang ama,
{\WJ{<<Ən ɓwangsǝkio we Dâ, Mǝtala kùli andǝ nzali, acemǝnana a sǝmbǝrǝ amǝnia yì agir ka arǝ amǝ'sǝlǝe andǝ amǝ'súrǝ̀e, sǝ a lǝmdǝia aban amuna mǝkèke. E, Dâ, mǝnia ka nda gir mǝnana pwasǝ bumo ka.>>}}


\par }{\PP \VS{22}{\WJ{<<Girbunda kat ka Tárrám nyìngŋǝ́nàm mia a buam. Kǝɓwa súrǝ̀ koyan nda Muna ɗang, she kǝ Ɓakuli Tárrú nǝmurǝì, sǝ kǝɓwa pà kàm súrǝ̀ koyan nda Tárrú ɗang, she kǝ Muni, andǝ aɓwana mǝnana Muni tarkia ama nǝ̀ lǝmdǝí abania ɓǝa súrǝì ka.>>}}\FTNT{†}{{\FR 10:22 }{\FR{10:22
}}{\FT{Ɓalli gbal aɓa:
}}{\XT{Yoh 3:35; 10:15}}{\FT{.}}}


\par }{\PP \VS{23}Pǝlǝa pǝlǝ rǝì a ban alaggana male, nea wia zàng ama,
{\WJ{<<Amǝsǝu mǝnana à kǝ sǝn gìr mǝnana wu kǝ sǝni ka, à ndanǝ earmúrú a ban Ɓakuli!}}

\VS{24}{\WJ{Ən nggǝ na wun ama, amǝ'ɓangnǝa mala Ɓakuli andǝ amurǝma ka, à kǝ earce ama à nǝ̀ sǝn gìr mǝnana wu kǝ sǝni ka, sǝ à kùmô à sǝni ɗàng. À kǝ̀ earce ok cau mǝnana wu kǝ oe ka, sǝ à kùmô à oè ɗàng!>>}}


\par }{\SH Kanicau arǝ ɓwa Samariya \newline  ɓwa mǝɓoarne
\par }
{\PP \VS{25}\FTNT{‡}{{\FR 10:25 }{\FR{10:25
}}{\FT{Ɓalli gbal aɓa:
}}{\XT{Mat 22:35-40; Mar 12:28-34}}{\FT{.}}} A ɓekǝ pwari ka, ɓè mǝ'sǝlǝ Nggurcau mala Musa lo nǝ̀ kārǝki Yesu. Pǝlǝa ɗì ama, <<Malǝm, mana mǝ nǝ pa sǝ mǝ nǝ kum yilǝmu mǝnana málá male pà kàm raka?>>


\par }{\PP \VS{26}Yesu eari wi ama,
{\WJ{<<Mana ɗe à gilǝa aɓa Nggurcau? Lang sǝ a kǝ ɓalli?>>}}


\par }{\PP \VS{27}Ɓwe eare ama, << <Earce Ɓakuli mô nǝ ɓabumo kat, nǝ yilǝmo kat, nǝ rǝcandǝa mô kat, nǝ ɗenyicau mò kat>\FTNT{§}{{\FR 10:27 }{\FR{10:27
}}{\FT{Ɓalli gbal aɓa:
}}{\XT{Nggur 6:5; Pǝris 19:18}}{\FT{.}}}; sǝ wu <earce ɓio mǝkunɓala kǝla mǝnana a earce ɓamúrò ka.>\FTNT{*}{{\FR 10:27 }{\FR{10:27
}}{\FT{Ɓalli gbal aɓa:
}}{\XT{Pǝris 19:18}}{\FT{.}}} >>


\par }{\PP \VS{28}Yesu eari wi ama,
{\WJ{<<A bangŋǝna mǝsǝcau. We ka, pàk anggo, awu nǝ auwa.>>}}\FTNT{†}{{\FR 10:28 }{\FR{10:28
}}{\FT{Ɓalli gbal aɓa:
}}{\XT{Pǝris 18:5}}{\FT{.}}}


\par }{\PP \VS{29}Sǝ yì ka, earce nǝ̀ lǝmdǝ ama ɓwarki raka, pǝlǝa ɗì Yesu ama, <<Yana nda ɓiam?>>


\par }{\PP \VS{30}Yesu ne wi ama:

\par }{\PI {\WJ{Ɓè ɓwa lo a Urǝshalima aban ká Jeriko, kara amǝ'ɓǝmbǝriban kasǝ a kúni. À swárkì wi agir-nggūrǝì, à walki ue bǝti ɓǝ́ wuna, sǝ à o à ɗeki.}}

\VS{31}{\WJ{Anggo ka ɓè Pǝris twalǝna kǝ njargule aban ká. Mǝsǝì nǝ̀ yia kpa arǝì ka, kara kyanggi wi o a o male.}}

\VS{32}{\WJ{Sǝ anggo gbal ka ɓeɓwa Lawi}}\FTNT{‡}{{\FR 10:32 }{\FR{10:32
}}{\FQ{ɓwa Lawi:
}}{\FT{Amǝ Lawi ka à nda ka pǝris, amǝ pak túró aɓa Ndàmǝgule mala Ɓakuli.}}}{\WJ{twal kǝ njarnì, lang yiu yi bik banì ka mǝsǝì kpa arǝì, kara twal ɓè njar ɗàng.}}

\VS{33}\FTNT{§}{{\FR 10:33 }{\FR{10:33
}}{\FT{Ɓalli gbal aɓa:
}}{\XT{2Kpa 28:15}}{\FT{.}}}{\WJ{Ɓè ɓwa-kúnɗàngna, ɓwa Samariya kar àkǝ̀ njargule, nǝ̀ yia sǝn ɓwa man ngga, mǝsǝswatǝr bwali.}}

\VS{34}{\WJ{Pǝlǝa kyang a baní, soapi wi mùrú andǝ mùr-anap amur anpenye, sǝ marǝki wi anpenye nǝ bugir. Twali tsǝì anzǝm dambǝritso male. Wari nǝi a ban-sulǝo kya ɗenyinǝi.}}

\VS{35}{\WJ{Ban fana ka pusǝ boalo, dinari}}\FTNT{*}{{\FR 10:35 }{\FR{10:35
}}{\FQ{dinari:
}}{\FT{Dinari nda mǝsǝ bolo-azǝrfa.}}}{\WJ{ɓari pè mǝɗenyi nǝ ban-sulǝo, ne wi ama, <<Ɗenyi nǝ mǝnia yì mǝkwánó ka. Gìr mǝnana kat a kasǝi amurí kútì mǝnia ka mǝ nǝ yia mbweo ɓǝ̀n nyarna ka.>>}}


\par }{\PP \VS{36}A masǝlǝate ka Yesu ɗì ama,
{\WJ{<<Ata aɓwana mǝnia tàrú ka, yana a ɗenyicau mò, nda lǝmdǝ dokunɓala arǝ ɓwa mǝnana kpa a bu amǝ'ɓǝmbǝriban ngga?>>}}


\par }{\PP \VS{37}Mǝ'sǝlǝ Nggurcau eare ama, <<Ɓwa mǝnana lǝmdǝì wi ɓwamuru ka.>>

\par }{\PP Yesu ne wi ama,
{\WJ{<<Kyane kya pa anggo.>>}}


\par }{\SH Yesu wari a ɓala mala Marta \newline  andǝ Maryamu
\par }
{\PP \VS{38}\FTNT{†}{{\FR 10:38 }{\FR{10:38
}}{\FT{Ɓalli gbal aɓa:
}}{\XT{Yoh 11:12}}{\FT{.}}} Lang Yesu andǝ alaggana male bwalna njar ka, à yì bik ɓè muna-là a ban mǝnana ɓè ɓwama, lùllǝì ama Marta, gingsǝia, ea a ɓala male ka.

\VS{39}Marta ka ndanǝ mǝ'eambi muna-ɓwama lùllǝì ama Maryamu, yi do a ɓadǝm Mǝtalabangŋo Yesu aban ok kànìgìr male.

\VS{40}Sǝ Marta ka nyesǝ ɗenyicau male arǝ atúró mǝnana ɓoaro ɓǝà pea ka. Pǝlǝa yiu a ban Yesu yi ɗì ama, <<Mǝtalabangŋo, kǝgìr oasǝo arǝ atúró mǝnana mǝ'eambam nyinggam a kikilam ngga re? Ne wi ɓǝ̀ bwalàm.>>


\par }{\PP \VS{41}Mǝtalabangŋo Yesu ne wi ama,
{\WJ{<<Marta, Marta, ɓabumo pi sǝ a kǝ pe rǝo tanni arǝ agir pas.}}

\VS{42}{\WJ{Sǝ kǝgìr mwashat nda à earkiyi ce ka, ndà kǝ mǝɓoarne mǝnia Maryamu twali ka, sǝ kǝɓwa pà nǝ̀ é arǝì ɗàng.>>}}




\par }\Chap{11}{\SH Kànìgìr mala Yesu amur hiwi
\par }
{\R (Matiu 6:9-13; 7:7-11)

\par }{\PP \VerseOne{1}Ɓè pwari mwashat Yesu na ban pak hiwi a ɓe ban. Lang malǝna ka, ɓeɓwa atà alaggana male ne wi ama, <<Mǝtalabangŋo, kania sǝm pak hiwi, kǝla mǝnana Yohana kani alaggana male ka.>>


\par }{\PP \VS{2}Yesu nea wia ama,
{\WJ{<<Ɓǝ̀ wu nǝ̀ pak hiwi ka, wu na ama:}}

\par }{\Q {\WJ{<< <We Tár sǝm
}}

\par }{\QB {\WJ{mǝnana a kùli ka,}}

\par }{\Q {\WJ{lùllǝò ka ɓǝà gusǝlǝi,}}

\par }{\QB {\WJ{Domurǝm mò ɓǝ̀ yiu.}}


\par }{\Q \VS{3}{\WJ{Pà sǝm girlina mala
}}

\par }{\QB {\WJ{yalung andǝ mala
}}

\par }{\QB {\WJ{koya pwari ka.}}


\par }{\Q \VS{4}{\WJ{Twala sǝm ban
}}

\par }{\Q {\WJ{acauɓikea ma'sǝm,}}

\par }{\QB {\WJ{kǝla mana sǝm gbal
}}

\par }{\Q {\WJ{ka sǝm nggǝ twali
}}

\par }{\QB {\WJ{aɓwana mǝnana}}

\par }{\Q {\WJ{à kǝ pakka sǝm
}}

\par }{\QB {\WJ{cauɓikea, banì ka.}}

\par }{\Q {\WJ{Kǝa ká nǝ sǝm aɓa
}}

\par }{\QB {\WJ{kārǝkiban ɗang.> >>}}


\par }{\PP \VS{5}Pǝlǝa Yesu nea wia ama:

\par }{\PI {\WJ{Ɓǝà bang ama ɓeɓwa atà wun ngga ndanǝ gyajam, sǝ wari a baní nǝ ɓadu kya ne wi ama, <<Ɓeam, pam tangna bǝredi tàrú.}}

\VS{6}{\WJ{Ɓè gyajam mem twal bǝri yiu abanam, sǝ ǝn panǝ kǝgìr mǝ nǝ pe wi ɗang.>>}}


\par }{\PI \VS{7}{\WJ{Sǝ gyajam male eari wi nǝ ɓakurǝm ama, <<Kǝa tāki kiram ɗang! Kunkurǝm ngga à gìrnì, sǝ mim sǝnǝ amunem ngga, sǝm nongŋa nǝ nongŋo, pà mǝ nǝ gandǝ lo mǝ nǝ po kǝgìr ɗàng.>>}}

\VS{8}{\WJ{Ən nggǝ na wun ama, ko ɓǝ̀ pà nǝ̀ gandǝ lo nǝ̀ pe wi bǝredi, acemǝnana yì ka, gyajam male na ka, raka, sǝ ace pitau mala ɓwa mǝno ka, nǝ̀ lo nǝ̀ pe wi gir mǝnana kat pàktǝle ka.
}}


\par }{\PI \VS{9}{\WJ{Ace mani ka ǝn nggǝ na wun ama: Wu zǝmba, à nǝ̀ pa wun. Wu alte, wu nǝ̀ kùmô. Wu wal kunkurǝm, à nǝ̀ mǝnba wuni.}}

\VS{10}{\WJ{Acemǝnana ɓwa mana kat zǝm ngga, à nǝ̀ pe wi, ɓwa mana alte ka, nǝ̀ kùmô. Sǝ ɓwa mǝnana gbal kat wal kunkurǝm ngga, à nǝ̀ mǝnbi wi.}}


\par }{\PI \VS{11}{\WJ{Wun aɓwana mǝnana wu nda ka tárrú ka, yana aɓalǝ wun mǝnana ɓǝ̀ muni zǝmbi wi nji, nǝ̀ pe wi n'yau ka?}}

\VS{12}{\WJ{Ko ana raka, ɓǝ̀ zǝmbi wi nki-nggu ka, kara nǝ̀ pe wi genye?}}

\VS{13}{\WJ{Sǝ ɓǝ̀ wun, amǝ'ɓealɓikea, wu sǝlǝ pe amuna ma'wun aɓoro mǝɓoarne ka, sǝ koshi Tár wun mana a kùli ka! Yì ka, aɓa njar mǝnana wori mǝno ka nǝ̀ pea aɓwana mǝnana à zǝmbi wi ka, Bangŋo Mǝfele!}}


\par }{\SH Rǝcandǝa mala Yesu ka \newline  pur nǝ kǝshe?
\par }
{\R (Matiu 12:22-30; Markus 3:20-27)

\par }{\PP \VS{14}A ɓekǝ pwari ka, Yesu na rǝ pusǝ kukwar arǝ ɓeɓwa mǝnana kǝ gandǝ nacau raka. Lang kukwar nì purna ka, ɓwa mǝnana kǝ nacau raka, kara nacau, ɓwabundǝa ndali.

\VS{15}Sǝ aɓea aɓwana aɓalǝia na ama, <<Kwei, yi mǝnana gbal nǝ Be'elzebul, murǝm mala akukwar sǝ kǝ pusǝ akukwar ka.>>\FTNT{*}{{\FR 11:15 }{\FR{11:15
}}{\FT{Ɓalli gbal aɓa:
}}{\XT{Mat 9:34; 10:25}}{\FT{.}}}


\par }{\PP \VS{16}Aɓea ɓwana kǝ earce tambi Yesu gbǝ́lî, pǝlǝa à ne wi ama ɓǝ̀ lǝmdǝia wia gir'ndali mǝnana nǝ̀ lǝmdǝ ama yì ka, pur nǝ ban Ɓakuli ka.\FTNT{†}{{\FR 11:16 }{\FR{11:16
}}{\FT{Ɓalli gbal aɓa:
}}{\XT{Mat 12:38; 16:1; Mar 8:11}}{\FT{.}}}

\VS{17}Sǝ Yesu sǝlǝna rǝ ɗenyicau malea, pǝlǝa nea wia ama:

\par }{\PI {\WJ{Nzali murǝm mǝnana kat gaki ka, pà nǝ̀ cam ɗang, sǝ ɓala mǝnana gaki ka, pà nǝ̀ cam ɗang.}}

\VS{18}{\WJ{Sǝ ɓǝ̀ Shetan gau rǝì ka, palang sǝ domurǝm male nǝ̀ came? Ən bang anggo, acemǝnana wu na ama nǝ Be'elzebul sǝ ǝn nggǝ pusǝ akukwar.}}

\VS{19}{\WJ{Sǝ ɓǝ̀ ǝn nggǝ pusǝ akukwar nǝ Be'elzebul ka, amǝkpata wun ngga, nǝ mana sǝ à kǝ pusǝia? Ɓǝ̀ nda ana ka, à dumǝna wun amǝ'ɓashi nǝ ɓamuria.}}

\VS{20}{\WJ{Sǝ ɓǝ̀ nǝ rǝcandǝa mala Ɓakuli sǝ ǝn nggǝ pusǝ akukwar ka, Domurǝm mala Ɓakuli yina aban wun.}}


\par }{\PI \VS{21}{\WJ{Ɓǝ̀ ɓwabura-ɓwa mǝnana kùrna rǝì nǝ girbura sǝ nda kǝ yál ɓala male ka, ɓala male nǝ̀ duk ɗwal, kǝgìr pà nǝ̀ je ɗàng.}}

\VS{22}{\WJ{Sǝ ɓǝ̀ ɓeɓwa mǝnana kútì nǝ rǝcandǝa yiu arǝì, yi gandǝi ka, nǝ̀ ak agirbura mǝnana gulikiyi a rǝia ka, sǝ nǝ̀ pwan girkuma arǝì.}}


\par }{\PI \VS{23}{\WJ{Ɓwa mǝnana pà atàm raka, ɓiam-mǝbura na, sǝ ɓwa mǝnana bwalàm ramge raka, nda aban mesǝki.}}\FTNT{‡}{{\FR 11:23 }{\FR{11:23
}}{\FT{Ɓalli gbal aɓa:
}}{\XT{Mar 9:40}}{\FT{.}}}


\par }{\PI \VS{24}{\WJ{Ɓǝ̀ kukwar purî rǝ ɓwa ka, kǝ gāli arǝ aban-ima, ace alta ban usǝlǝo. Sǝ ɓǝ̀ kum raka, nǝ̀ ne ɓamúrì ama, <<Mǝ nǝ nyare a ɓala mǝnana ǝn ɗeki ka.>>}}

\VS{25}{\WJ{Sǝ ɓǝ̀ yi kumi à esǝkini, ɓoarnansari gǝraɗau ka,}}

\VS{26}{\WJ{pǝlǝa nǝ̀ nyare nǝ̀ nggá yiu nǝ aɓea kukwar tongno-nong-ɓari mǝnana à kútì nǝ ɓealɓikea ka, à nǝ̀ yia kutio à nǝ̀ dukam. Do mala ɓwe adyan ngga nǝ̀ ɓiki kǝ̀rkǝ́r nǝ̀ kútì mǝdǝmbe.}}


\par }{\PP \VS{27}Yesu na rǝ naki amǝnia yì acau ka, kara ɓe ɓwama aɓa ɓwabundǝa loasǝ gi ama, <<Tsǝkbu mala Ɓakuli na amur nggeau mǝnana ɓǝ̀lo sǝ a nu kiure ka!>>


\par }{\PP \VS{28}Yesu pa eare ama,
{\WJ{<<E, ɓafo, sǝama, tsǝkbu pwala mala Ɓakuli ka nda amur aɓwana mǝnana à kǝ ok cau male, sǝ à kǝ kpate ka!>>}}


\par }{\SH Gir'lǝmdǝa mǝpandali \newline  mala Yunana
\par }
{\R (Matiu 12:38-42; Markus 8:12)

\par }{\PP \VS{29}Lang ɓwabundǝa nǝ̀ nggǝ làkkì ka, Yesu na ama:

\par }{\PI {\WJ{Nza mǝnia ka mǝɓealɓike na, kǝ earce sǝn gir'ndali. Sǝ kǝ gir'lǝmdǝa mǝpandali pà kàm à nǝ̀ pe wi ɗang she kǝ gir'lǝmdǝa mala Yunana.}}\FTNT{§}{{\FR 11:29 }{\FR{11:29
}}{\FT{Ɓalli gbal aɓa:
}}{\XT{Mat 16:4; Mar 8:12}}{\FT{.}}}

\VS{30}{\WJ{Kǝla mǝnana Yunana duk gir'lǝmdǝa aban amǝ Nineva ka, anggo sǝ Muna mala Ɓwa nǝ̀ do aban mǝnia yì nza ka.}}\FTNT{*}{{\FR 11:30 }{\FR{11:30
}}{\FT{Ɓalli gbal aɓa:
}}{\XT{Yun 3:4}}{\FT{.}}}

\VS{31}{\WJ{A pwari ɓashi ka, mā-murǝm mala amǝ Sheba nǝ̀ came andǝ aɓwana mǝnana a nza man ngga, sǝ nǝ̀ yinǝ kasǝ-ɓashi amúrià, acemǝnana yì ka, lo a masǝlǝata nzali ɓanza kuko sǝ yiu ace ok sǝlǝe mala Solomon. Sǝ ado ka Ɓwa mǝnana kútì Solomon ngga ndya ka.}}\FTNT{†}{{\FR 11:31 }{\FR{11:31
}}{\FT{Ɓalli gbal aɓa:
}}{\XT{1Amur 10:1-10; 2Kpa 9:1-12}}{\FT{.}}}

\VS{32}{\WJ{A pwari ɓashi mala Ɓakuli ka amǝ Nineva nǝ̀ came andǝ aɓwana mǝnana a nza man ngga, sǝ à nǝ̀ yinǝ kasǝ-ɓashi amúrià. Acemǝnana yia amǝ Nineva ka à pwanzali à ɗeki buia arǝ acauɓikea malea, nǝ hama mala Yunana, sǝ ado ka Ɓwa mǝnana kútì Yunana ka ndya ka!}}\FTNT{‡}{{\FR 11:32 }{\FR{11:32
}}{\FT{Ɓalli gbal aɓa:
}}{\XT{Yun 3:5}}{\FT{.}}}


\par }{\SH Alta tǎlaban mǝ'mǝsǝcaunì
\par }
{\R (Matiu 5:15; 6:22-23)

\par }{\PI \VS{33}{\WJ{Ɓwa pà nǝ̀ tsǝk bǝsa a pitǝla sǝ nǝ̀ sǝmbǝrǝi, ko nǝ̀ kùmsǝî wi nkenye ɗàng. She nǝ̀ gyari a kùli, ace mǝnana aɓwana mǝnana à kǝ kutio a ɓala ka ɓǝà sǝn tǎlaban.}}

\VS{34}{\WJ{Mǝsǝo nda pitǝla mala rǝò. Ɓǝ̀ mǝsǝo nda bǎng ngga, rǝò kat ka nǝ̀ lùmsǝ nǝ tǎlaban. Sǝ ɓǝ̀ amǝsǝo ɓoar raka, rǝò kat ka lùmsǝ̀nà nǝ pǝndǝa.}}

\VS{35}{\WJ{Sǝ we ka, tsǝkiro, ɓǝ̀ tǎlaban mô ɓǝ̀ kǝa duk pǝndǝa ɗang.}}

\VS{36}{\WJ{Sǝ ɓǝ̀ rǝò kat ka lùmsǝ nǝ tǎlaban, kǝ pǝndǝa pa kàm ko bǝti raka, nǝ̀ ta kat kǝla mǝnana pitǝla kǝ po tǎlaban ngga.}}


\par }{\SH Yesu pusǝta aɓwana-mǝgule \newline  mala amǝ Yahudi
\par }
{\R (Matiu 23:1-36; Markus 12:38-40)

\par }{\PP \VS{37}Anzǝm mǝnana Yesu malǝna naki acau ka, ɓeɓwa Farisi tunǝi arǝ girlina. Pǝlǝa Yesu wario kya do nǝ̀ li girlina.

\VS{38}Lang ɓwa Farisi sǝn Yesu tita li girlina sǝ lak buì kǝla mǝnana nggurcau malea bang raka, kara ndali kǝ̀rkǝ́r nǝ mani.

\VS{39}Pǝlǝa Mǝtalabangŋo ne wi ama:

\par }{\PI {\WJ{Wun amǝ Farisi ka wu kǝ lak nzǝm kwar andǝ nzǝm tasau, sǝ ɓabum wun ngga lùmsǝ nǝ mɓali andǝ ɓealɓikea.}}

\VS{40}{\WJ{Wun amǝ ɗwanyi sǝlǝe! Nggearǝ Ɓakuli mǝnana pak ɓālǝi ka nǝ̀ pak nzǝmi mbo?}}

\VS{41}{\WJ{Wu pè amǝ'tǝ̀r agir mǝnana wu ndanǝia ka nǝ ɓabum wun mwashat, sǝ ko mana ma'wun kat ka nǝ̀ dupa wun nǝ ɓoarnsari.}}


\par }{\PI \VS{42}{\WJ{Caukwanban nǝ wun, amǝ Farisi! Acemǝnana wu kǝ pa mwashat aɓa lum mala ambuzang andǝ ambulara andǝ acilia agirpwala, sǝ wu būrǝce kpata gìr aɓa mǝsǝcau andǝ earce Ɓakuli. Amǝnia ka à nda ka agir mǝnana wu nǝ̀ pa rǝcandǝa a rǝia ka, sǝ acili agir mǝno ka wu nǝ̀ pea gbal.}}\FTNT{§}{{\FR 11:42 }{\FR{11:42
}}{\FT{Ɓalli gbal aɓa:
}}{\XT{Pǝris 27:30}}{\FT{.}}}


\par }{\PI \VS{43}{\WJ{Caukwanban nǝ wun, amǝ Farisi! Acemǝnana wu kǝ earce aban-do mǝɓoarne aɓalǝ andakpapi andǝ makkun aɓalǝ alimo.}}

\VS{44}{\WJ{Caukwanban nǝ wun! Acemǝnana wu nda kǝla aɓembe mǝnana à ɓǝà raka, gandǝa aɓwana kǝ gya amúrià, à kǝ pǝndǝkea, aɓa ɗwanyi sǝlǝe.}}


\par }{\PP \VS{45}Ɓè ɓwa aɓalǝ amǝ'sǝlǝgir Nggurcau mala Musa eari wi ama, <<Malǝm, ɓǝ̀ a bang ana ka, a sangŋa sǝm gbal!>>


\par }{\PP \VS{46}Yesu pa eare ama:

\par }{\PI {\WJ{Wun amǝsúrǝ̀ Nggurcau mala Musa, caukwanban nǝ wun! Acemǝnana wu kǝ parì aɓwana twalo mǝnana à pà nǝ̀ gandǝ twale raka, sǝ wun nǝ ɓamurǝ wun ngga, ko munabu wun mwashat ka wu pà nǝ̀ loasǝi ama wu nǝ̀ tsǝkia wia ɗang.}}


\par }{\PI \VS{47}{\WJ{Caukwanban nǝ wun! Acemǝnana wu gilǝki ce aɓembe mala amǝ'ɓangnǝa mala Ɓakuli, sǝ aká wun na à wal-luia.}}

\VS{48}{\WJ{Anggo ka wu earǝna nǝ gir mǝnana aká wun pè ka. Yia na à wal-lú amǝ'ɓangnǝa mala Ɓakuli ka, sǝ wu nda wu gilǝki ɓak aɓembe malea ka.}}

\VS{49}{\WJ{Mǝnia ka nda cau mǝnana Ɓakuli bang amur wun ngga, <<Mǝ nǝ tura wun ban nǝ amǝ'ɓangnǝa andǝ amǝ'mishan, aɓea ka wun nǝ̀ wal-luia sǝ acilia ka wun nǝ̀ pea wia tanni.>>}}

\VS{50}{\WJ{Ace mani ka, nkila mala amǝ'ɓangnǝa mala Ɓakuli mǝnana à sukki ɗiɗyal, twal a tita ɓanza ka, à nǝ̀ ɗice a bu aɓwana mǝnana a nza man ngga.}}

\VS{51}{\WJ{Tite nǝ nkila mala Habila yi bwal ban nkila mala Zakariya, mǝnana à wal-lui a nre gyangŋan andǝ Ban Mǝfele ka. Ɓafo ǝn nggǝ bangga wun, à nǝ̀ ɓashia aɓwana mǝnana a nza man ngga acea kat!}}\FTNT{*}{{\FR 11:51 }{\FR{11:51
}}{\FT{Ɓalli gbal aɓa:
}}{\XT{Tite 4:8; 2Kpa 24:20-22}}{\FT{.}}}


\par }{\PI \VS{52}{\WJ{Caukwanban nǝ wun, wun amalǝm Nggurcau! Wu ak kunɓala mala sǝlǝgir. Wun nǝ ɓamur rǝ wun ngga wu kútí ɗang, sǝ wu kasǝkun aɓwana mǝnana à kǝ earce kutio ka!}}


\par }{\PP \VS{53}Lang Yesu nyìngŋǝ̀nà banì ka, amǝ Farisi andǝ amalǝm Nggurcau mala Musa tita ɓinǝ mǝsǝì kǝ̀rkǝ́r, à cam arǝì nǝ ɗike amur acau pas.

\VS{54}À kǝ̀ alta bwale aɓa cau mǝnana nǝ̀ pur a kúni ka.




\par }\Chap{12}{\SH Nunkiru andǝ ɓakɓabum
\par }
{\R (Matiu 10:26-31)

\par }{\PP \VerseOne{1}Anggo ka, lang ɓwabundǝa mǝnana làkkì malea nda á-pas à yì ramǝna a ban Yesu, gandǝa à kǝ parki rǝarǝia ka, Yesu tita nacau peatu nǝ alaggana male ama:

\par }{\PI {\WJ{Wu parkir wun arǝ yis}}\FTNT{*}{{\FR 12:1 }{\FR{12:1
}}{\FQ{yis:
}}{\FT{Mǝnia ka nda kanigir mala swarkiban ko ɓǝmbǝri aɓwana.}}}{\WJ{mala amǝ Farisi. Mǝ nda ban nacau amur kúnɓárína malea.}}\FTNT{†}{{\FR 12:1 }{\FR{12:1
}}{\FT{Ɓalli gbal aɓa:
}}{\XT{Mat 16:6; Mar 8:15}}{\FT{.}}}

\VS{2}{\WJ{Kǝ gìr pà kàm mǝnana gire sǝ à pà nǝ̀ ndǝli raka, sǝ koya gir'sǝmbǝrǝa ka à nǝ̀ pusǝ ce.}}\FTNT{‡}{{\FR 12:2 }{\FR{12:2
}}{\FT{Ɓalli gbal aɓa:
}}{\XT{Mar 4:22; Luk 8:17}}{\FT{.}}}

\VS{3}{\WJ{Ace mani ka, cau mǝnana wu ne a pǝndǝa ka, à nǝ̀ ok ce bwāng, sǝ mǝnana wu sheri aɓa kiru aɓa ndà-nongŋo ka, à nǝ̀ hamnǝ ce amur akurǝm.}}


\par }{\PI \VS{4}{\WJ{Ən nggǝ na wun, wun agyajam mem, wu kǝa ɓanggi aɓwana mǝnana à nǝ̀ wal-lú ɓwa, sǝ anzǝmi ka à pànǝ kǝgìr mǝnana à nǝ̀ pàk ka ɗàng.}}

\VS{5}{\WJ{Mǝ nǝ lǝmdǝa wun rǝ ɓwa mǝnana wun nǝ̀ ɓanggi wi ka. Wu ɓanggi Ɓakuli, mǝnana ɓǝ̀ walna ɓwa ka, ndanǝ rǝcandǝa mǝnana nǝ̀ ramta ɓwa a lú-bǝsa ka. Ɓafo, ǝn nggǝ na wun, wu ɓanggi wi!}}


\par }{\PI \VS{6}{\WJ{Nggearǝì ka amǝpuɗeng tongno mbo sǝ à kǝ kúria kwapo ɓari? Kat andǝ amani ka kǝ ɓè pà kàm mǝnana Ɓakuli lorǝi ka ɗàng.}}

\VS{7}{\WJ{Wu sǝni! Ko nggearǝ anyang ɓamuru wun ngga à ɓalnia kat. Ace mani ka, ɓangciu ɓǝ̀ kǝa pakka wun ɗàng, wu kútí amǝpuɗeng kat nǝ ɓoarɓwa.}}


\par }{\SH Bang paɓamuru mô amur Yesu \newline  a ɓadǝm ɓwapǝndǝa
\par }
{\R (Matiu 10:32-33; 12:32; 10:19-20)

\par }{\PI \VS{8}{\WJ{Ən nggǝ bangga wun, ɓwa mǝnana kat bang paɓamuru male arǝàm a ɓadǝmbǝ aɓwana ka, mim Muna mala Ɓwa ka mǝ nǝ bangce gbal ama yì ka, mem na a ɓadǝmbǝ amǝturonjar mala Ɓakuli.}}

\VS{9}{\WJ{Sǝ ɓwa mǝnana kat makgìr súrǝàm a ɓadǝm ɓwapǝndǝa ka, mǝ nǝ makgìr súrǝè gbal a ɓadǝm amǝturonjar mala Ɓakuli.}}


\par }{\PI \VS{10}{\WJ{Ɓwa mǝnana kat bangcau mǝɓane amur Muna mala Ɓwa ka, à nǝ̀ twali wi banì, sǝ ɓwa mǝnana na caukyauwikiban amur Bangŋo Mǝfele ka, à pà nǝ̀ twalbani ɗàng.}}\FTNT{§}{{\FR 12:10 }{\FR{12:10
}}{\FT{Ɓalli gbal aɓa:
}}{\XT{Mat 12:31,32; Mar 3:29}}{\FT{.}}}


\par }{\PI \VS{11}\FTNT{*}{{\FR 12:11 }{\FR{12:11
}}{\FT{Ɓalli gbal aɓa:
}}{\XT{Mat 10:19,20; Mar 13:11; Luk 21:14,15}}{\FT{.}}}{\WJ{Ɓǝà wari nǝ wun aɓalǝ andakpapi, a ɓadǝmbǝ amǝ'ɓashi andǝ amurǝma ka, ɓǝ̀ ɓalǝ wun ɓǝ̀ kǝa kasǝkia arǝ pǝlǝcau, ko mana wun nǝ̀ na ka ɗàng.}}

\VS{12}{\WJ{Acemǝnana àkǝ̀ banì, Bangŋo Mǝfele nǝ̀ kania wun cau mǝnana wun nǝ̀ na ka.}}


\par }{\SH Kanicau arǝ mǝkume \newline  mǝ ɗwanyi sǝlǝe
\par }
{\PP \VS{13}Ɓè ɓwa aɓa ɓwabundǝa ne Yesu ama, <<Malǝm, ne mǝ'eambam ɓǝ̀ sǝm gau gǝna mǝnana tár sǝm nyingga sǝm ngga.>>


\par }{\PP \VS{14}Yesu pǝlǝi wi ama,
{\WJ{<<Ɓwabura, yana ciem mǝ'ɓashi ko mǝgaugir anre wun?>>}}


\par }{\PP \VS{15}Pǝlǝa ne ɓwabundǝa ama,
{\WJ{<<Wu parkir wun, wu yál rǝ wun arǝ koya ulang kikil ka, acemǝnana làkkì mala agirkuma mala ɓwa ka, nda yilǝmi ɗàng.>>}}


\par }{\PP \VS{16}Pǝlǝa nea wia mǝnia yì kanicau ka ama:

\par }{\PI {\WJ{Ɓaban mala ɓè mǝkume pusǝ girlina kǝ̀rkǝ́r.}}

\VS{17}{\WJ{Pǝlǝa ne ɓamúrì ama, <<Mana ado mǝ nǝ pa? Ən panǝ ban mǝnana mǝ nǝ ram girlina mem kàm ngga ɗàng.}}


\par }{\PI \VS{18}{\WJ{<<Mǝnia ka nda gìr mǝnana mǝ nǝ pàk ka, mǝ nǝ arki abá mem sǝ mǝ nǝ ɓakki amǝgulke, mǝ nǝ so girlina andǝ acili agirkuma mem kàm.}}

\VS{19}{\WJ{Sǝ mǝ nǝ ne yilǝmem ama, <A ndanǝ gǝna kǝ̀rkǝ́r aban ramba mǝnana nǝ̀ twalki apǝlǝa pas ka, panzǝ rǝò, lìli, nu, sǝ wu pak banɓoarnado.> >>}}


\par }{\PI \VS{20}Sǝ Ɓakuli ne wi ama,
{\WJ{<<We gǝm ɓwa! Àkǝ̀ bu du mǝnia ka, à nǝ̀ twal yilǝmio a rǝò. Sǝ agirbunda mǝnia a rambi ɓamuro ka, à nǝ̀ duk mala yana?>>}}


\par }{\PP \VS{21}A masǝlǝate ka Yesu bang ama,
{\WJ{<<Anggo sǝ nǝ̀ kum ɓwa mǝnana rambi ɓamúrì gǝna, sǝ yì ka, mǝ'tǝ̀r na aban Ɓakuli ka.>>}}


\par }{\SH Ɓabum wun ɓǝ̀ kǝa kiɗiki ɗàng \newline  wu gūlì arǝ Ɓakuli
\par }
{\R (Matiu 6:25-34)

\par }{\PP \VS{22}Yesu pǝlǝa ne alaggana male ama:

\par }{\PI {\WJ{Ən nggǝ na wun ama ɓabum wun ɓǝ̀ kǝa pi ace gìr mǝnana wun nǝ̀ li ace do nǝ yilǝmu, andǝ mǝnana wun nǝ̀ oasǝo arǝ wun ngga ɗàng.}}

\VS{23}{\WJ{Acemǝnana yilǝmu ka kútì girlina, sǝ nggūrǝu gbal ka kútì agir-nggūrǝu.}}

\VS{24}{\WJ{Wu sǝna arǝ agang'lang pé! À kǝ̀ ɓealɓeale ɗang, à kǝ ram girɓaban ɗang, ko nggearǝ ban tsǝk girlina ko bà ka à pànǝi ɗàng. Kat andǝ amani ka Ɓakuli kǝ linǝia. Sǝ ɓoarɓwa ma'wun aban Ɓakuli ka kútì mala amuna-nyal!}}

\VS{25}{\WJ{Sǝ yana aɓalǝ wun ɗe mǝnana ɗenyicau mala ɗwanyi nǝ̀ tsǝk yilǝmi nǝ̀ sauwa a ɓanza nǝ bu-pwari mwashat ka? Kǝɓwa pà kàm ɗàng.}}

\VS{26}{\WJ{Sǝ ɓǝ̀ pà wu nǝ̀ gandǝ pak gìr mǝkyauwe kǝla mǝnia raka, palang sǝ wu kǝ pisǝ ɓalǝ wun arǝ acilia?}}


\par }{\PI \VS{27}{\WJ{Wu sǝni, lang sǝ apwasǝo-bondo kǝ gulo! À kǝ̀ pak túró ko à kǝ pyau nkonggúr ɗàng. Sǝ ǝn nggǝ na wun ama, nggearǝ Murǝm Solomon aɓa kume andǝ gulo male kat ka oasǝ agir-nggūrǝu kǝla malea ɗàng.}}\FTNT{†}{{\FR 12:27 }{\FR{12:27
}}{\FT{Ɓalli gbal aɓa:
}}{\XT{1Amur 10:4-7; 2Kpa 9:3-6}}{\FT{.}}}

\VS{28}{\WJ{Sǝ ɓǝ̀ anggo sǝ Ɓakuli kǝ ɗenyi nǝ abondo mǝnana à ndya à kǝ sǝnia yalung, sǝ li ka à turnia a bǝsa ka, sǝ nǝ wun? Pà nǝ̀ pakka wun mǝnana kútì malea ka re? Gūliarǝu ma'wun kyau fat!}}


\par }{\PI \VS{29}{\WJ{Ɓǝ̀ ɓabum wun ɓǝ̀ kǝa pi ace agir mǝnana wun nǝ̀ li, ko wun nǝ̀ nu ka ɗàng, wu kǝa pak ɗenyicau amurí ɗàng.}}

\VS{30}{\WJ{Amǝɓanza ka à kǝ ɓangŋa atà amǝnia yì agir kat ka. Sǝ Tár wun sǝlǝna ama wu kǝ pak-tǝla amǝnia yì agir ka.}}

\VS{31}{\WJ{Wu alta Domurǝm mala Ɓakuli a dǝmba nǝ ko man ngga, sǝ amǝnia yì agir ka à nǝ̀ pà wunia gbal.}}


\par }{\SH Kume aɓa bangŋo
\par }
{\R (Matiu 6:19-21)

\par }{\PI \VS{32}{\WJ{Domwan mǝkyauwe, ɓangciu ɓǝ̀ kǝa pakka wun ɗàng, acemǝnana Tár wun ngga ban kǝ ɓoari wi ɓǝ̀ pà wun agir mǝɓoarne mala Domurǝm male.}}

\VS{33}{\WJ{Wu makki agirkuma ma'wun, wu pè amǝ'tǝ̀r boale. Wu kumbi ɓamur rǝ wun andaboalo mǝnana à kǝ sangi raka, sǝ wu tsǝk kume ma'wun a kùli aban mǝnana pà nǝ̀ amsǝa, sǝ amǝn'í pa nǝ̀ gbashì, ko tatǝmdi nǝ̀ kiɗiki raka.}}

\VS{34}{\WJ{Acemǝnana ban mana kume mò ndakam ngga, akàm sǝ ɓabumo nǝ̀ pa.}}


\par }{\SH Amuna-ɓala mǝnana à \newline  dum nǝ tsǝkiru ka
\par }
{\R (Matiu 24:45-51)

\par }{\PI \VS{35}{\WJ{Wu kur rǝwun ace túró, apitǝla ma'wun ɓǝà kǝ ta.}}\FTNT{‡}{{\FR 12:35 }{\FR{12:35
}}{\FT{Ɓalli gbal aɓa:
}}{\XT{Mat 25:1-13}}{\FT{.}}}

\VS{36}{\WJ{Kǝla aɓwana mǝnana à kǝ kundǝmur mǝtala-ɓala malea ɓǝ̀ nyàrî ban pakkiɗire isǝban ngga. Acemǝnana ɓǝ̀ nyarǝna sǝ yi walkina kunɓala ka, à nǝ̀ lo a kaurǝa, à nǝ̀ mǝnbi wi.}}\FTNT{§}{{\FR 12:36 }{\FR{12:36
}}{\FT{Ɓalli gbal aɓa:
}}{\XT{Mat 13:34-36}}{\FT{.}}}

\VS{37}{\WJ{Ban nǝ̀ ɓoari amǝno yia amuna-ɓala ka, yì mǝnana ɓǝ̀ mǝtala-ɓala yiu yi kumia andǝ amǝsǝia ka. Ən nggǝ na wun ɓafo, nǝ̀ kur rǝì, nǝ̀ nea wia ɓǝà do, sǝ nǝ̀ pea wia girlina.}}

\VS{38}{\WJ{Ban nǝ̀ ɓoari amǝno yì amuna-ɓala ka, yì mana mǝtala-ɓala malea yi kumia aɓa gilǝrǝu ka, ko ɓǝ̀ yiu nǝ ɓadu, ko ɓǝ̀ nggu mala nǝ̀ ɓua ka.}}

\VS{39}\FTNT{*}{{\FR 12:39 }{\FR{12:39
}}{\FT{Ɓalli gbal aɓa:
}}{\XT{Mat 24:43,44}}{\FT{.}}}{\WJ{Wu sǝlǝ ama, ɓǝ̀ mǝtala-ɓala sǝlǝna rǝ bu-pwari mǝnana mǝn'í nǝ̀ yiu nǝi ka, pà nǝ̀ eare mǝn'í nǝ̀ kutio a ɓala male ɗàng.}}

\VS{40}{\WJ{Sǝ wun gbal ka, wu do nǝ kur-rǝu, acemǝnana Muna mala Ɓwa nǝ̀ yiu a bu-pwari mǝnana wu tsǝk ɓalǝu ama nǝ̀ yiu nǝi raka.}}


\par }{\SH Muna-ɓala mǝ'mǝsǝcau nì andǝ \newline  mana pànǝ mǝsǝcau raka
\par }
{\R (Matiu 24:45-51)

\par }{\PP \VS{41}Bitǝrus ɗiban ama, <<Mǝtalabangŋo, sǝm nda a nakiya sǝm mǝnia yì kanicau ka le ko a ndaban ne aɓwana kat?>>


\par }{\PP \VS{42}Mǝtalabangŋo Yesu eare ama:

\par }{\PI {\WJ{Yana nda muna-ɓala mǝnana mǝsǝle na, à nǝ̀ earnǝi ka? Yì ka, nda ɓwa mǝnana mǝtala-ɓala male nyinggi wi ɓala a buì, ɓǝ̀ pè acilia amuna-ɓala girlina ɓǝ̀ pwari malea pangŋǝna ka.}}

\VS{43}{\WJ{Mǝno yì muna-ɓala ka ndanǝ banɓoarnado yi mǝnana ɓǝ̀ mǝtala-ɓala male nyare yi kumi ndaban pak túró mǝnana à pe wi ka.}}

\VS{44}{\WJ{Ən nggǝ na wun ɓafo, mǝtala-ɓala male nǝ̀ yia tsǝì amur girkuma male kat.}}

\VS{45}{\WJ{Sǝ ɓǝ̀ muna-ɓala ne ɓamúrì ama, <<Mǝtala-ɓala mem ngga pà nǝ̀ nyar tù ɗàng.>> Sǝ ɓǝ̀ kùtí a wal amuna-ɓala, aburana andǝ amamǝna, kǝ li, kǝ nu, sǝ kǝ wal-wale ka,}}

\VS{46}{\WJ{mǝtala-ɓala mala mǝno yì muna-ɓala ka, nǝ̀ nyare a bu-pwari mǝnana muna-ɓalae tsǝkbum raka, a pwari mǝnana pànǝ sǝlǝe raka. Nǝ̀ yia koè, nǝ̀ kasǝki wi anpenye, sǝ nǝ̀ nyesǝi aɓalǝ amǝ'ɗwanyi kpata mǝsǝcau.}}


\par }{\PI \VS{47}{\WJ{Muna-ɓala mǝnana súrǝ̀ kani mala mǝtala-ɓala male, sǝ kur rǝi ace, ko pak kǝgìr ace raka, à nǝ̀ koè kǝ̀rkǝ́r.}}

\VS{48}{\WJ{Sǝ ɓwa mǝnana sǝlǝ ɗang sǝ pak gìr mǝnana ɓoaro ɓǝà koè ace ka, à nǝ̀ koè bǝti. Ɓwa mǝnana à pè wi kpǝm ngga, à nǝ̀ alte a buì kpǝm. Sǝ ɓwa mǝnana à pè wi kàm kpǝm ngga, à nǝ̀ ɗice a buì gbal kàm kpǝm.}}


\par }{\SH Yesu nda tǝ́r gakkya
\par }
{\R (Matiu 10:34-36)

\par }{\PI \VS{49}{\WJ{Ən yiu ace soa bǝsa a ɓanza. Eare mem ngga ɓǝ́ bǝshe ka ndaban earke!}}

\VS{50}{\WJ{Mǝ ndanǝ batisǝma mala tanni mǝnana à nǝ̀ pakkam ngga, ado ka ndaban pisǝam a ɓalǝam, she ɓǝà pàngŋǝ̀nì ka.}}\FTNT{†}{{\FR 12:50 }{\FR{12:50
}}{\FT{Ɓalli gbal aɓa:
}}{\XT{Mar 10:38}}{\FT{.}}}

\VS{51}{\WJ{Wu kǝ sǝni kǝla ǝn yiu ace yinǝ dorǝpwala a ɓanza le? Awo! Ən nggǝ na wun, gakkya na ǝn yiu nǝi ka.}}

\VS{52}{\WJ{A dǝmba ka, àkǝ ɓala mǝ'mwashati mǝnana aɓwana kàm tongno ka, à nǝ̀ gakki rǝia. Aman tàrú ka à nǝ̀ ɓinǝmǝsǝ aman ɓari ka, amǝnana ɓari ka à nǝ̀ ɓinǝmǝsǝ amǝnana tàrú ka.}}

\VS{53}{\WJ{Tárrú nǝ̀ ɓinǝmǝsǝ muna-ɓwabura male, sǝ muna-ɓwabura gbal ka nǝ̀ ɓinǝmǝsǝ tárrí. Nggeau nǝ̀ ɓinǝmǝsǝ muna-ɓwama male, sǝ muna-ɓwama gbal ka nǝ̀ ɓinǝmǝsǝ ngge. Nggeau nǝ̀ ɓinǝmǝsǝ mālá muni, sǝ ɓwama nǝ̀ ɓinǝmǝsǝ nggea burí.}}\FTNT{‡}{{\FR 12:53 }{\FR{12:53
}}{\FT{Ɓalli gbal aɓa:
}}{\XT{Mik 7:6}}{\FT{.}}}


\par }{\SH Súrǝ̀ agir-lǝmdǝa mala \newline  masǝlǝata apwari
\par }
{\R (Matiu 16:2-3)

\par }{\PP \VS{54}Yesu ne ɓwabundǝa ama:

\par }{\PI {\WJ{Ɓǝ̀ wu sǝn pǝrɓang aban eauwe, nǝ njar-nzali ka, wu kǝ na ama, <<Mbulo ndo nǝ̀ nya,>> sǝ nǝ̀ nya gbal.}}

\VS{55}{\WJ{Sǝ ɓǝ̀ gung njar-kunmur ɓua ka, wu na ama <<Ban ndo nǝ̀ pi yalung,>> sǝ ban nǝ̀ pi gbal.}}

\VS{56}{\WJ{Wun amǝ'kúnɓárína! Wu súrǝ̀ kusǝpa mala agir mǝnana a nzali andǝ bumkuli ka, sǝ palang sǝ wu gandǝ súrǝ̀ kusǝpa mala agir-lǝmdǝa mala nza ma'sǝm man ɗang?}}


\par }{\SH Gilǝki nre wun wunǝ ɓeomǝbura
\par }
{\R (Matiu 5:25-26)

\par }{\PI \VS{57}{\WJ{Palang sǝ wu gandǝ gakkita mǝɓoarne andǝ mǝɓane ɗàng?}}

\VS{58}{\WJ{Ɓǝ̀ a ndaban o a ndaɓashi wunǝ ɓwa mǝnana wulio ka, ɓariki wu gilǝki cau wunǝi amur njargula, ɓǝ̀ ana raka nǝ̀ nungio aban ká a ban mǝ'ɓashi, sǝ mǝ'ɓashi nǝ̀ tasǝ takwaro a ban amǝ'munagara, sǝ yià ka à nǝ̀ ramto a ndàkurban.}}

\VS{59}{\WJ{Ən nggǝ na wun, a pà wu nǝ purî ban mǝno ka ɗàng, she ɓǝà kpǝrina tà lǝpan mò ka.}}




\par }\Chap{13}{\SH Pǝlǝ nzǝ́mó arǝ cauɓikea ko wu kiɗiki
\par }
{\PP \VerseOne{1}A pwari mǝno ka, aɓea ɓwana nakam àkǝ̀ banì, à ne Yesu cau mala amǝ Galili mǝnana à ndarǝ pa gir'nkila aban Ɓakuli sǝ Bilatus tsǝa à wal-luia ka.

\VS{2}Pǝlǝa Yesu nea wia ama:

\par }{\PI {\WJ{Wu kǝ sǝni kǝla amǝnia yì amǝ Galili à walia ka à nda ka amǝnana à kútí acili amǝ Galili nǝ cauɓikea ka le?}}

\VS{3}{\WJ{Awo! Ən nggǝ na wun, ɓǝ̀ wu nying pakki acauɓikea, wu nyare aban Ɓakuli raka, wu nǝ̀ wú kat gbal.}}

\VS{4}{\WJ{Ko aɓwana mǝnana lum-bwamdǝ-tongno-nong-tàrú mǝnana ndà-kulí mǝ'dāhre kpa a múrià à wú a Silowam ngga, wu kǝ sǝni kǝla à kútìban nǝ cauɓikea a Urǝshalima kat le?}}

\VS{5}{\WJ{Awo! Ən nggǝ na wun, ɓǝ̀ wu nying pakki acauɓikea wu nyare aban Ɓakuli raka, wu nǝ̀ wú kat gbal.}}


\par }{\SH Kanicau arǝ vwari mana kǝ ɓǝl raka
\par }
{\PP \VS{6}Pǝlǝa Yesu nea wia mǝnia yì kanicau ka ama:

\par }{\PI {\WJ{Ɓè ɓwa ndanǝ nggun vwari a ɓaban male. Waria alta ɓǝle sǝ ko kya kum ɗang.}}

\VS{7}{\WJ{Sǝ ne ɓwa mǝnana kǝ yál ɓaban ngga ama, <<Pǝlǝa tàrú yalung mǝ ndarǝ nyarki kani ace alta ɓǝla vwari mǝnia ka, sǝ ko ǝn kum ɗang. Kasǝi turi! Ace mana sǝ nǝ̀ nggǝ kiɗiki nzali ɓà?>>}}


\par }{\PI \VS{8}{\WJ{Sǝ mǝ'yál ɓaban ne wi ama, <<Mǝtala-ɓala, ɗeki ɓǝ̀ pǝlǝa mǝnia ka ɓǝ̀ malâ, mǝ nǝ kwarki nzali mǝnana a tǝte ka, sǝ mǝ nǝ soapi wi ciunda.}}

\VS{9}{\WJ{Ɓǝ̀ pusǝ ɓǝle aɓa pǝlǝa mǝnana kǝ yiu ka, yàwá! Ɓǝ̀ ɓǝl ɗǝm raka, sǝ wu kasǝi.>>}}


\par }{\SH Yesu twalban rǝkwana a pwari Sabbat
\par }
{\PP \VS{10}A pwari usǝlǝo mala amǝ Yahudi ka, Yesu na aban kani aɓwana gir aɓa ɓe ndakpapi.

\VS{11}Ɓè ɓwama nakam kukwar gbakǝri pǝlǝa lum-bwamdǝ-tongno-nong-tàrú. Kàrrì kàngkàng, gandǝ sárǝ́ rǝì ɗang ko bǝti.

\VS{12}Lang Yesu nǝ̀ sǝni ka, pǝlǝa tunǝi ama ɓǝ̀ yiu a dǝmba, sǝ ne wi ama,
{\WJ{<<Ɓwama, à panzǝno a bu mǝnia yì kwánó mo ka.>>}}

\VS{13}Pǝlǝa tsǝk abui arǝì, anggo ka, kara sárǝ́ pǝrapǝra, kǝ ɓwangsǝki Ɓakuli.


\par }{\PP \VS{14}Sǝ ɓwamǝgule ndakpapi ka bumi lúllô, acemǝnana Yesu twalban rǝkwana a pwari usǝlǝo ka. Ne aɓwana mana à ram ngga ama, <<Anongŋo ndakam tongno-nong-mwashat ace túró. Wu yiu ɓǝà twala wun ban arǝkwana ma'wun aɓalǝ amǝno yì apwari ka, wu kǝa yiu a pwari usǝlǝo ɗàng.>>\FTNT{*}{{\FR 13:14 }{\FR{13:14
}}{\FT{Ɓalli gbal aɓa:
}}{\XT{Pur 20:9,10; Nggur 5:13,14}}{\FT{.}}}


\par }{\PP \VS{15}Mǝtalabangŋo pǝlǝi wi ama,
{\WJ{<<Wun amǝ'kúnɓárína! Ko yan aɓalǝ wun ngga kǝ panzǝ jamnda ko dambǝritso male a domwan kǝ um nǝi a pe wi mùr a pwari usǝlǝo re?}}

\VS{16}{\WJ{Sǝ ado ka, mǝnia yì ɓwama, Mǝkà Ibǝrayim, mǝnana Shetan kùrrì pǝlǝa lum-bwamdǝ-tongno-nong-tàrú ka, à pà nǝ̀ panzǝi a pwari usǝlǝo re?>>}}


\par }{\PP \VS{17}Lang bangŋǝna anggo ka, kara kǝsǝkya pakki aɓi-mǝbura. Sǝ aɓwana ka banɓoaria wia nǝ agir-ndǝlǝki mǝnana pea ka.


\par }{\SH Kanicau arǝ mǝsǝ musta andǝ yis
\par }
{\R (Matiu 13:31-33; Markus 4:30-32)

\par }{\PP \VS{18}Pǝlǝa Yesu ɗiban ama,
{\WJ{<<Domurǝm mala Ɓakuli ka nda kǝla mana? Mǝ nǝ kànì arǝ mana?}}

\VS{19}{\WJ{Nda kǝla mǝsǝ musta mǝnana ndya mǝní bǝti, mǝnana ɓeɓwa twali kya ɓeali a ɓaban male ka. Gulo kya pǝlǝa nggun sǝ amuna-nyal mana a kùli ka à yì bwal ndà arǝ abuí.>>}}


\par }{\PP \VS{20}Nyare ɗiban ama,
{\WJ{<<Arǝ mana sǝ mǝ nǝ kani Domurǝm mala Ɓakuli?}}

\VS{21}{\WJ{Nda kǝla yis mǝnana ɓè ɓwama twal bǝti, sùrǝì andǝ muku mǝsǝbondo alkama tasau tàrú, pǝlǝa loakio aki ɓālǝi kat ka.>>}}


\par }{\SH Kunkurǝm mǝɓweari
\par }
{\R (Matiu 7:13-14,21-23)

\par }{\PP \VS{22}Yesu kutio arǝ alá andǝ amuna-là aban kani aɓwana gìr, dǝshi muri aban ká Urǝshalima.

\VS{23}Pǝlǝa ɓeɓwa ɗì ama, <<Mǝtalabangŋo, aɓwana bǝti na à nǝ̀ amsǝia ka le?>>

\par }{\PP Yesu nea wia ama:


\par }{\PI \VS{24}{\WJ{Wu ɓariki wu kutio a kunkurǝm mǝnana ɓwear ka, ǝn nggǝ na wun, acemǝnana aɓwana pas à nǝ̀ ɓariki ama à nǝ̀ kutio, sǝ à pà nǝ̀ gandǝi ɗang.}}

\VS{25}{\WJ{Sǝ ɓǝ̀ mǝtala-ɓala longŋǝna sǝ girǝna kunɓala ka, wun nǝ̀ cam nǝ nza sǝ wun nǝ̀ nggǝ walki kunɓala aban zǝmba ama, <<Ɓwamǝgule, mǝnba sǝm kunɓala!>>}}

\par }{\PI {\WJ{Sǝ yì ka, nǝ̀ eare ama, <<Ən súrǝ̀ wun ɗang, sǝ ǝn súrǝ̀ ban mǝnana wu pur kam ngga ɗang!>>}}


\par }{\PI \VS{26}{\WJ{Sǝ wun nǝ̀ na ama, <<Sǝm li, sǝ sǝm nu, sǝnǝa wun, sǝ a kanì aɓwana gir arǝ anreɓala ma'sǝm.>>}}


\par }{\PI \VS{27}{\WJ{Sǝ nǝ̀ eara wun ama, <<Ən súrǝ̀ wun ɗang, sǝ ǝn súrǝ̀ ban mǝnana wu pur kam ngga ɗang. Wu upi banam, wun amǝ'ɓealɓikea!>>}}\FTNT{†}{{\FR 13:27 }{\FR{13:27
}}{\FT{Ɓalli gbal aɓa:
}}{\XT{Ang 6:8}}{\FT{.}}}


\par }{\PI \VS{28}\FTNT{‡}{{\FR 13:28 }{\FR{13:28
}}{\FT{Ɓalli gbal aɓa:
}}{\XT{Mat 22:13; 25:30}}{\FT{.}}}{\WJ{Akàm wun nǝ̀ nggǝ ɓua nǝ nǝmnggi munabu wun, ɓǝ̀ wu sǝna Ibǝrayim, andǝ Ishaku andǝ Yakupu andǝ amǝ'ɓangnǝa mala Ɓakuli kat aɓa Domurǝm mala Ɓakuli, sǝ wun ngga à ɗekina wun nǝ nza ka.}}

\VS{29}{\WJ{Ɓwapǝndǝa nǝ̀ pur nǝ njar-takuli, nǝ njar-nzali, nǝ njar-nza andǝ njar-kunmur, à nǝ̀ yia do aban lìli banɓoarnado a Domurǝm mala Ɓakuli.}}\FTNT{§}{{\FR 13:29 }{\FR{13:29
}}{\FT{Ɓalli gbal aɓa:
}}{\XT{Mat 8:11,12}}{\FT{.}}}

\VS{30}{\WJ{A pwari mǝno ka, aɓea aɓwana mǝnana à kǝ gusǝlǝ cea ado ka à nǝ̀ kyauwikia, sǝ aɓea aɓwana mǝnana à kǝ kyauwikia ado ka à nǝ̀ gusǝlia.}}\FTNT{*}{{\FR 13:30 }{\FR{13:30
}}{\FT{Ɓalli gbal aɓa:
}}{\XT{Mat 19:30; 20:16; Mar 10:31}}{\FT{.}}}


\par }{\SH Yesu pak bumkiɗikea amur Urǝshalima
\par }
{\R (Matiu 23:37-39)

\par }{\PP \VS{31}Anggo ka aɓea amǝ Farisi yiu aban Yesu à yì ne wi ama, <<Nying ban mǝnia ka, o a ɓe ban ɗàng. Hirǝdus kǝ earce wal-luio.>>


\par }{\PP \VS{32}Pǝlǝa Yesu nea wia ama:

\par }{\PI {\WJ{Wu kyane wu kya ne mǝno yì mǝ'nyamshaminu ka ama, <<Mǝ nǝ pusǝ akukwar, mǝ nǝ twali aɓwana ban rǝkwana yalung andǝ li, sǝ a tàruià nongŋo ka, mǝ nǝ masǝlǝta túró mem.}}

\VS{33}{\WJ{Kat andǝ amani ka, mǝ nda amur gya yalung andǝ li sǝ liawo. Mǝsǝcau ka à nǝ̀ wal-lú kǝ mǝɓangnǝa mala Ɓakuli sǝ pà aɓa Urǝshalima ɗang re!>>}}


\par }{\PI \VS{34}{\WJ{Wun amǝ Urǝshalima! Wun amǝ Urǝshalima! Wun mǝnana wu kǝ wal-lú amǝ'ɓangnǝa mala Ɓakuli ka. Aɓwana mǝnana à túriá aban wun ngga wu kǝ ɓukkia nǝ atali, ɓǝa wú. Kusǝ shen Mǝ nda ban earce ram wun aban mǝ'mwashati, kǝla mǝnana nggu kǝ ramgi amuni aɓata ankpamtari ka, sǝ wu ear ɗang.}}

\VS{35}{\WJ{Wu sǝni, Ndàmǝgule ma'wun ngga, Ɓakuli ginǝkina wuni, nongŋǝna atàrǝì. Ən nggǝ na wun, pà wu nǝ̀ nyare wun nǝ̀ sǝnam ɗǝm ɗàng. She pwari mǝnana wun nǝ̀ bang ama, <<Ɓwangsǝban mala Ɓakuli na amur ɓwa mǝnana kǝ yiu aɓa lullǝ Mǝtalabangŋo ka!>>}}\FTNT{†}{{\FR 13:35 }{\FR{13:35
}}{\FT{Ɓalli gbal aɓa:
}}{\XT{Ang 118:26}}{\FT{.}}}




\par }\Chap{14}{\SH Yesu twalban rǝkwana \newline  a pwari Sabbat
\par }
{\PP \VerseOne{1}A ɓè Sabbat, pwari usǝlǝo mala amǝ Yahudi ka, Yesu kutio aban lili a ɓala mala ɓè ɓwamǝgule Farisi. Kara aɓwana tsǝki wi mǝsǝu.

\VS{2}Àkǝ̀ ɓadǝmbi ka ɓeɓwa ndakam, nǝ kwánó tú.

\VS{3}Yesu ɗì amǝ Farisi andǝ amǝ súrǝ̀ Nggurcau ama,
{\WJ{<<Nggurcau mala Musa eare ama ɓǝà twalban rǝkwana a pwari Sabbat le, ko ɓǝà kǝa twal ɗàng?>>}}

\VS{4}Ban pwalo ateà ɗǝong. Pǝlǝa Yesu tsǝk buì arǝ ɓwabure, twali wi ban rǝkwana, sǝ tasǝi ɓǝ̀ o.


\par }{\PP \VS{5}Pǝlǝa ɗia ama,
{\WJ{<<Yan aɓalǝ wun mǝnana ɓǝ̀ muni ko jamnda male kpa a tūli a pwari Sabbat ka, pà nǝ̀ pusǝì a kaurǝa raka?>>}}\FTNT{*}{{\FR 14:5 }{\FR{14:5
}}{\FT{Ɓalli gbal aɓa:
}}{\XT{Mat 12:11}}{\FT{.}}}

\VS{6}Sǝ yia ka ko à kum cau na amur mǝnia ka ɗàng.


\par }{\SH Kànìgìr amur nongsǝmúrû
\par }
{\PP \VS{7}Lang Yesu sǝn aɓea abǝri mǝnana à tunǝia a ban li girlina à nǝ̀ nggǝ alta ban-do mǝɓoarne ka, pǝlǝa nea wia mǝnia yì kanicau ka. Bangŋa ama:


\par }{\PI \VS{8}\FTNT{†}{{\FR 14:8 }{\FR{14:8
}}{\FT{Ɓalli gbal aɓa:
}}{\XT{Pas 25:6,7}}{\FT{.}}}{\WJ{Ɓǝ̀ ɓwa tunǝo a lìli isǝban ngga, kǝa alta buno mǝɓoarne ɗàng, acemǝnana yakǝla à tunǝna ɓeɓwa mǝnana kutio nǝ ɓoarɓwa ka.}}

\VS{9}{\WJ{Sǝ ɓǝ̀ nda anggo ka, ɓwa mǝnana tunǝ wun kǝm ngga nǝ̀ yia nô ama, <<Lo, nyinggi mǝnia yì ɓwa ka ban.>> Nǝ kǝsǝkya sǝ awu nǝ nyare aban yiu a ban-do mǝnana a nzǝ́mò ka.}}

\VS{10}{\WJ{Ɓǝà tunǝo a lìli mǝgule ka, kya do a buno mǝnana a nzǝ́mò ka. Ɓwa mǝnana tunǝo ka ɓǝ̀ yiu sǝ ɓǝ̀ yi nô ama, <<Gyajam, lo kya dǝmba.>> Anggo ka a nǝ kum gulo a ban aɓeo abǝri mǝnana à tunǝ wun wunǝia ka.}}

\VS{11}{\WJ{Mǝnia nda acemǝnana koya ɓwa na mana twal ɓamur rǝì ka, à nǝ̀ nyesǝi ɓà, sǝ ɓwa mǝnana nongsǝ ɓamur rǝì ka, à nǝ̀ gusǝlǝi.}}\FTNT{‡}{{\FR 14:11 }{\FR{14:11
}}{\FT{Ɓalli gbal aɓa:
}}{\XT{Mat 23:12; Luk 18:14}}{\FT{.}}}


\par }{\PP \VS{12}Yesu pǝlǝa ne ɓwa mǝnana tunǝban ngga ama:

\par }{\PI {\WJ{Ɓǝ̀ a tunǝban ace ligirlina banɓoarnado ko pakkiɗire ka, ce a tunǝ agyajam mô, ko amǝ'eambo, ko aɓǝla mô, ko aɓeo amǝ murkala amǝ kume ɗàng. Ɓǝ̀ a pa anggo ka, yia ka à nǝ̀ tunǝo gbal a malea, sǝ anggo ka lǝmdǝna ama à mbweno a kunì.}}

\VS{13}{\WJ{Ɓǝ̀ a nǝ tunǝban ace ligirlina banɓoarnado ka, tunǝ amǝ'tǝ̀r, amǝkusǝu-wuna, agbakǝre, andǝ ante.}}

\VS{14}{\WJ{Anggo sǝ a nǝ kum tsǝkbu mala Ɓakuli. Acemǝnana à pà nǝ̀ gandǝ mbweo raka, a nǝ nggá kum mbweban mô a pwari mǝnana amǝ'ɓealɓoarna nǝ̀ loapi ɓembe nǝi ka.}}


\par }{\SH Kanicau arǝ dapi mala ligirlina \newline  banɓoarnado mǝgule
\par }
{\R (Matiu 22:1-10)

\par }{\PP \VS{15}Lang ɓeɓwa mǝnana atà Yesu aban lili nǝ̀ ok ana ka, ne Yesu ama, <<Ɓwa mǝnana nǝ̀ ligirlina lǐ mǝgule a Domurǝm mala Ɓakuli ka, ndanǝ tsǝkbu!>>


\par }{\PP \VS{16}Yesu eari wi ama:

\par }{\PI {\WJ{Ɓè ɓwa ndakam pak girlina banɓoarnado mǝgule. Turkiban arǝ aɓwana pas.}}

\VS{17}{\WJ{Lang pwari ligirlina kārǝ́na ka, tasǝ guro male ɓǝ̀ kya ne aɓwana mana à tunǝia lǐ ka ama, ɓǝa yiu, ko mana le ka à malǝna pe.}}


\par }{\PI \VS{18}{\WJ{Sǝ yia kat ka à alkita anjar puro. Mǝdǝmba na ama, <<Ən nggǝ loa kur ɓaban, mǝ nǝ ká sǝne. Pà mǝ nǝ bwal ɗang, pakkam munyi.>>}}


\par }{\PI \VS{19}{\WJ{Ɓè ɓwa ka na ama, <<Ən kúr anda-rya lum, ǝn nggǝ um nǝ o a mwamia, pà mǝ nǝ bwal ɗang, ida pàkkam munyi.>>}}


\par }{\PI \VS{20}{\WJ{Ɓè ɓwa na ɗǝm ama, <<Ən loa isǝ ɓwama, pà mǝ nǝ gandǝ ká ɗang.>>}}


\par }{\PI \VS{21}{\WJ{Guro nyare yi ne mǝtala-ɓala male acau mǝno kat. Mǝtala-ɓala ka bumi lúllô, pǝlǝa banggi guro male ama, <<Nyare o amur anjargula andǝ anreɓala, kyane kya tunǝki amǝ'tǝ̀r, amǝ kusǝ-wuna, ante andǝ agbakǝre.>>}}


\par }{\PI \VS{22}{\WJ{Pǝlǝa guro nyare yi ne wi ama, <<Ɓwamǝgule, gir mǝnana a na ce ka à pangŋǝni, sǝ cili ban ndakam.>>}}


\par }{\PI \VS{23}{\WJ{Pǝlǝa mǝtala-ɓala ne guro ama, <<Puro o amur anjargula mǝgulke andǝ amǝkèke, kya ɓuaki arǝ aɓwana ɓǝa yiu, ace mǝnana ɓala mem ɓǝ̀ yi lùmsǝ ka.}}

\VS{24}{\WJ{Ən nggǝ na wun, aɓwana mǝnana à túrià ban ngga, kǝɓwa pà kàm ateà nǝ̀ ok girlina mem a kúni ɗàng!>>}}


\par }{\SH Kwanrǝu mala do kpata Yesu
\par }
{\R (Matiu 10:37-38)

\par }{\PP \VS{25}Aɓwabundǝa pas nda ban ká andǝa Yesu, sǝ pǝlǝ rǝì nea wia ama:


\par }{\PI \VS{26}{\WJ{Ɓwa mǝnana kat kǝ earce kpatam, sǝ ginǝ tárrí andǝ ngge, andǝ māmí, andǝ amuni, andǝ amǝ'eambi aburana andǝ amamǝna raka, pà nǝ̀ gandǝ duk mǝkpatam ɗàng. E, ɓwa pà nǝ̀ duk mǝkpatam ɗàng ɓǝ̀ ɓwe ginǝ ce nggearǝ yilǝmi acem raka.
}}\FTNT{§}{{\FR 14:26 }{\FR{14:26
}}{\FT{Ɓalli gbal aɓa:
}}{\XT{Mat 10:37}}{\FT{.}}}

\VS{27}{\WJ{Sǝ ɓǝ̀ ɓwa twal nggun-gangndǝi male yiu atàm raka, pà nǝ̀ gandǝ duk mǝkpatam ɗang.}}\FTNT{*}{{\FR 14:27 }{\FR{14:27
}}{\FT{Ɓalli gbal aɓa:
}}{\XT{Mat 10:37}}{\FT{.}}}


\par }{\PI \VS{28}{\WJ{Yana atà wun mǝnana earce nǝ̀ ɓak ndà-kulí mǝ'dāhre, sǝ pà nǝ̀ do peatu nǝ̀ ɓalbumi nǝ̀ sǝni ko ndanǝ boalo mǝnana nǝ̀ malǝna mǝno yì túró nǝi ka ɗàng?}}

\VS{29}{\WJ{Ɓǝ̀ pa anggo raka sǝ kwakina tà kusǝɓǎ, sǝ gandǝ masǝlǝe raka, ko yana sǝ sǝni ka, nǝ̀ oali.}}

\VS{30}{\WJ{À nǝ̀ nggǝ bang ama, <<Mǝnia yì ɓwa ka tita ɓǎ sǝ gandǝ male ɗàng.>>}}


\par }{\PI \VS{31}{\WJ{Ya murǝm nani nǝ asoje á-lum, nǝ̀ ká lwa arǝ ɓe murǝm mǝnana nǝ asoje á-lumi-ɓari ka, sǝ pà nǝ̀ do peatu nǝ̀ ɓalbumi nǝ̀ sǝni ko nǝ̀ gandǝ came a kún ɓi, mǝnana nǝ asoje á-lumi-ɓari ka ɗàng?}}

\VS{32}{\WJ{Sǝ ɓǝ̀ pà nǝ̀ gandǝi raka, ɓǝ̀ ɓì nda kuko ka, nǝ̀ gbara nǝ̀ turban ɓǝà zǝmba ace gilǝki cau.}}

\VS{33}{\WJ{Anggo gbal ɓǝ̀ koyan aɓalǝ wun sǝ nying girbunda male kat raka, pà nǝ̀ gandǝ duk mǝkpatam ɗàng.}}


\par }{\PI \VS{34}{\WJ{Tuɓamur ka gìr mǝɓoarne na, sǝ ɓǝ̀ cyauwe male purrínì rǝì ka, mana nǝ̀ tsǝì sǝ nǝ̀ cyàu ɗǝm?}}

\VS{35}{\WJ{Pà nǝ ɓoaro ko a ɓaban ko a gìgí ɗang; ueo sukkio mǝnana à nǝ̀ sukki ka.}}

\par }{\PI {\WJ{Ɓwa mǝnana ndanǝ kir okban ngga, ɓǝ̀ o!}}




\par }\Chap{15}{\SH Kanicau arǝ nzur mana ɓwàr ka
\par }
{\R (Matiu 12:1-14)

\par }{\PP \VerseOne{1}Aɓe fara ka amǝcemi andǝ amǝ'cauɓikea na aban rambǝa kat à nǝ̀ kwaki kiria arǝ Yesu.\FTNT{*}{{\FR 15:1 }{\FR{15:1
}}{\FT{Ɓalli gbal aɓa:
}}{\XT{Luk 5:29-30}}{\FT{.}}}

\VS{2}Sǝ amǝ Farisi andǝ amalǝm Nggurcau mala Musa ka à kǝ nggwani ama, <<Mǝnia yì ɓwa ka kǝ do atà amǝ'cauɓikea, kǝ lili andǝia.>>


\par }{\PP \VS{3}Pǝlǝa Yesu nea wia mǝnia yì kanicau ka:


\par }{\PI \VS{4}{\WJ{Ɓǝa twali ama ɓe kǝɓwa aɓalǝ wun ndanǝ anzur gbǝman. Ɓǝ̀ mwashat ateà ɓwàr ka, ɓwe pà nǝ̀ ɗeki amǝnia lumi-tongno-nong-ine nǝ mǝsǝi tongno-nong-ine ka aban likiali nǝ̀ ká alta mǝno mwashat ɓwàr ka, she ɓǝ̀ kumǝni ka re?}}

\VS{5}{\WJ{Sǝ ɓǝ̀ kumǝni ka, nǝ banɓoarnado sǝ nǝ̀ twali a kwari,}}

\VS{6}{\WJ{aban o a la. Nǝ̀ tunǝ agyajam male andǝ amǝkunɓala, sǝ nǝ̀ nea wia ama, <<Wu bwalàm pak banɓoarnado, ǝn kumǝna nzur mem mǝnana ɓwàr ka!>>}}

\VS{7}{\WJ{Ən nggǝ na wun ama, anggo gbal a kùli ka bumpwasǝa nda kam kǝ̀rkǝ́r ace mǝ'cauɓikea mwashat mǝnana nying acauɓikea male nyare aban Ɓakuli ka. Mǝno yì bumpwasǝa ka kútì mana ndakam amur amǝ'cauɓoarna mǝnana lumi-tongno-nong-ine nǝ mǝsǝi tongno-nong-ine mana à ɓwarki tanjar raka.}}


\par }{\SH Kanicau arǝ mǝsǝboalo mana ɓwàr ka
\par }
{\PI \VS{8}{\WJ{Ko ɓǝa twali ama ɓe ɓwama na nǝ amǝsǝ-boalo lum, sǝ ɓǝ̀ mǝnia mwashat ɓwar arǝì ka, pà nǝ̀ tsǝk bǝsa a pitǝla nǝ̀ esǝki ɓala, sǝ nǝ̀ alban pepe she ɓǝ̀ kumǝni ka re?}}

\VS{9}{\WJ{Sǝ ɓǝ̀ kumǝni ka, nǝ̀ tunǝ agyansari male andǝ amǝkunɓala nǝ̀ nea wia ama, <<Wu bwalàm pak banɓoarnado! Ən kumǝna boalo mem mǝnana ɓwàr ka.>>}}

\VS{10}{\WJ{Ən nggǝ na wun ama anggo gbal, bumpwasǝa nakam aban amǝturonjar mala Ɓakuli ace mǝ'cauɓikea mwashat mǝnana ginǝki acauɓikea male, nyare aban Ɓakuli ka.}}


\par }{\SH Kanicau arǝ muna-ɓwabura \newline  mana ɓwàr ka
\par }
{\PP \VS{11}Pǝlǝa Yesu lidǝmba aban na ama:

\par }{\PI {\WJ{Ɓè ɓwabura nakam nǝ amuna-burana ɓari.}}

\VS{12}{\WJ{Mǝkyauwe mala ɓi ne tárrí ama, <<Dâ, pam kāmbe mem mala kume mo.>> Pǝlǝa tárrí gapia wia kume male aɓalǝu.}}


\par }{\PI \VS{13}{\WJ{Anzǝm anonggio shen ngga, ɓwa mǝkyauwe kùr twalo male kat, kara twal bǝri o a ɓe la a bansauwa. Akanó ka kya kasǝ kume male aɓa do mǝɓane.}}

\VS{14}{\WJ{Anzǝm mǝnana kiɗikina kume male kat ka, nggea nzala yi kpa a mǝno yì nzali ka, kara kutio aɓa tǝ̀r mǝcandǝe.}}

\VS{15}{\WJ{Pǝlǝa o kya alta túró aban ɓeɓwa a la mǝno ka. Sǝ ɓwa mǝno ka tasǝi a domwan mala agirkusǝu male ɓǝ̀ kǝ pea atǝmbǝrǝm-ɓala girlina.}}

\VS{16}{\WJ{Rǝi ɓǝl pǝrpǝr arǝ nggunì girlina mǝnana atǝmbǝrǝm-ɓala kǝ li ka ama nǝ̀ li, sǝ kǝɓwa pe wi ɗang.}}


\par }{\PI \VS{17}{\WJ{Yi nyare a ɗenyicau male ka na ama, <<Amǝtúró mǝnana à kǝ li a ɓabù tárrám ka girlina gandǝia ɓà, sǝ mǝ ndya nzala kǝ wal-luem ngga!}}

\VS{18}{\WJ{Mǝ nǝ nyare, mǝ nǝ o aban tárrám, mǝ nǝ ne wi ama, <Dâ, ǝn pangŋǝni Ɓakuli cauɓikea sǝ ǝn pangŋǝno cauɓikea.}}

\VS{19}{\WJ{Ən kārǝa ɓǝa tunǝam ama mǝ nda munio ɗǝm ɗang, nyesǝam kǝla ɓe mǝtúró-ɓala mo.> >>}}


\par }{\PI \VS{20}{\WJ{Pǝlǝa lo nyare aban o aban tárrí.}}

\par }{\PI {\WJ{Nda kuko malaká bik ban tárrí ɗang, mǝsǝ tárrí kpa arǝì, kara mǝsǝswatǝr male bwali. Lo nǝ mire aban ká aban muni, kya kurrì zǝp.}}


\par }{\PI \VS{21}{\WJ{Muni ne wi ama, <<Dâ, ǝn pangŋǝni Ɓakuli cauɓikea, sǝ ǝn pangŋǝno. Ən kārǝa ɓǝà tunǝam ama munio ɗǝm ɗàng.>>}}\FTNT{†}{{\FR 15:21 }{\FR{15:21}}{\FQ{Ən kārǝa ɓǝà tunǝam ama munio ɗǝm ɗàng:
}}{\FT{Aɓea malǝmce mǝnana à gilǝia nǝ bu ka à bang mǝnia ama:
}}{\FQA{Nyesǝam mǝ duk mwashat atà aguro mo.}}}


\par }{\PI \VS{22}{\WJ{Sǝ tárrí ka ne amǝ'túró-ɓala male ama, <<Wu yinǝi wi nǝ daura mǝ'ɓoarjamnì mǝnana kútì a ɓi ka, wu turi wi arǝì. Wu oasǝi wi girmunabu, wu oasǝi wi ankura a kusǝì.}}

\VS{23}{\WJ{Wu bwal lo-jamnda mǝ'nyane, wu wali. Sǝm nǝ̀ lìli, sǝm nǝ̀ pangŋǝni banɓoarnado.}}

\VS{24}{\WJ{Acemǝnana mǝnia yì muna-ɓwabura mem ngga wú, sǝ lo; ɓwaro, sǝ à kumi.>> Pǝlǝa à tita pakkiɗire.}}


\par }{\PI \VS{25}{\WJ{Anggo ka, muni mǝgule na a ɓabondo. Nyarna nǝ̀ yia gbashi rǝ ɓala ka, ok walki anggwam andǝ nggyal andǝ tāki'anggwam.}}

\VS{26}{\WJ{Pǝlǝa tunǝ ɓe mǝtúró-ɓala ɗì, mana à pakkiyia.}}

\VS{27}{\WJ{Mǝtúró-ɓala eari wi ama, <<Mǝ'kyauweo na yiu ka, nda tárró wal jamnda mǝ'nyane, acemǝnana nyarǝna yina bǎng, yi kumǝni.>>}}


\par }{\PI \VS{28}{\WJ{Sǝ muna mǝgule ka bumi lúllô, ginǝ kutia ɓala. Tárrí puro yi kumi, camarǝ ɓuakia rǝì.}}

\VS{29}{\WJ{Sǝ ne tárrí ama, <<Sǝn apǝlǝa mǝnia pas mǝ nda ban pakko túró kǝla guro, ko ǝn mgbikio kiru arǝ cau mo àkǝ̀ pwari ɗang. Kat andǝ amani anggo ka, ko kǝ muna-mbul mǝnana a nǝ pam ama ɓǝ̀ ǝn twani ɓǝ̀ sǝm pakkiɗire sǝnǝ agyajam mem ngga, pà kàm ɗang!}}

\VS{30}{\WJ{Lang munio mǝnia nyarǝna, a nzǝm mana kiɗikina gǝna mo arǝ amā-gyatarǝu ka, a yi wali wi muna jamnda mǝ'nyane!>>}}


\par }{\PI \VS{31}{\WJ{Pǝlǝa tárrí ne wi ama, <<Munem, sǝm nda a tarǝ sǝm sǝnǝ we, sǝ gìr mǝnana kat mem na ka, mo na.}}

\VS{32}{\WJ{Ɓoaro ɓǝ̀ sǝm pak banɓoarnado andǝ bumpwasǝa, acemǝnana mǝnia yì mǝ'kyauweo ka wú, sǝ adyan ngga longŋǝna nǝ amǝsǝì; ɓwaro, sǝ à kumǝni.>>}}




\par }\Chap{16}{\SH Kanicau arǝ mǝɗenyi nǝ \newline  agirkuma mǝkutani
\par }
{\PP \VerseOne{1}Yesu ne alaggana male ɓe kanicau ɗǝm ama:

\par }{\PI <<Ɓè mǝkume ndanǝ ɓwa mǝnana kǝ ɗenyi nǝ agirkuma male ka. À kya oasǝki muri ama mǝnia yì ɓwa ka kǝ kiɗiki kume male.

\VS{2}Pǝlǝa tunǝi ɗì ama, <Ya cau nda man ǝn nggǝ o a muro ka? Bǝlam ɓá túró mo, acemǝnana a pà nǝ duk mǝɗenyi nǝ agirkuma mem ɗǝm ɗàng.>


\par }{\PI \VS{3}<<Mǝɗenyi nǝ agirkuma pak ɗenyicau ama, <Mana ado mǝ nǝ pa? Mǝtala-ɓala mem ndo nǝ̀ pǝram arǝ túró. Ən panǝ rǝcandǝa mǝ nǝ rikrya ɗang, sǝ kǝsǝkya kǝ pakkam arǝ zǝmgi agir.

\VS{4}Ado ka, ǝn súrǝ́nà rǝ gir mǝnana mǝ nǝ pak ka, ace mǝnana ɓǝa pǝrnam arǝ túró ka, aɓwana nǝ̀ em arǝ aɓala malea ka.>


\par }{\PI \VS{5}<<Pǝlǝa tunǝ amǝtangna mala mǝtala-ɓala male mwashat-mwashat. Ɗi mǝdǝmba ama, <Shen nda mǝtala-ɓala mem kǝ kpato?>


\par }{\PI \VS{6}<<Pǝlǝa eari wi ama, <Du mùrú gbǝman tongno-nong-tàrú na.>

\par }{\PI <<Mǝɗenyi nǝ agirkuma ne wi ama, <Twal malǝmce tangnê, do a kaurǝa gilǝ gbǝman ine.>


\par }{\PI \VS{7}<<Pǝlǝa ɗì ɓaria ama, <Shen sǝ à kǝ kpato?>

\par }{\PI <<Yì ka, eare ama, <Mǝssa tasau á-mwashat.>

\par }{\PI <<Oaso ne wi ama, <Twal malǝmce tangnê, nyesǝi gilǝ gbǝman-tongno-nong-tàrú.>


\par }{\PI \VS{8}<<Mǝtala-ɓala ɓwangsǝ mǝɗenyi nǝ agirkuma mǝ'ɗwanyi mǝsǝcau nì mǝno ace kutan male. Acemǝnana aɓwana amǝkpata ɓanza mǝnia ka à ndanǝ kutan aɓa do malea arǝarǝia à kútì aɓwana mǝnana amǝkpata Ɓakuli na ka.>>


\par }{\PP \VS{9}Yesu lidǝmba nǝ cau ama:

\par }{\PI <<Ən nggǝ bangga wun, wu pak túró nǝ gǝna mala ɓanza, wu bwal agyajam nǝi, ace mǝnana ɓǝ̀ gǝne umna ka, Ɓakuli nǝ̀ ak wun gbal arǝ aɓala mǝnana à pà nǝ̀ kiɗiki raka.


\par }{\PI \VS{10}<<Ɓwa mǝnana à gandǝ earnǝi arǝ gir mǝkyauwe ka à nǝ̀ earnǝi arǝ mǝgule gbal. Sǝ ɓwa mǝnana pànǝ mǝsǝcau arǝ mǝkyauwe raka, pà nǝ̀ dum nǝ mǝsǝcau arǝ mǝgule gbal ɗàng.

\VS{11}Sǝ ɓǝà pà nǝ̀ earnǝ wun nǝ bwal gǝna ɓanza raka, yana nǝ̀ earnǝ wun arǝ gǝna mǝɓafoe?

\VS{12}Sǝ ɓǝà earnǝ wun nǝ kume mala ɓeɓwa raka, yana nǝ̀ pà wun kume mǝnana ma'wun na ka?


\par }{\PI \VS{13}<<Kǝ muna-ɓala pà nǝ̀ pakki amǝtala-ɓala ɓari turoɓala ɗàng. Ko nǝ̀ ginǝmǝsǝ man mwashat ka sǝ nǝ̀ earce ɓe, ko ana raka, nǝ̀ pa ɓamúrì aɓata ɓwa man mwashat ka, sǝ nǝ̀ būrǝce ɓe. Pa wu nǝ̀ pa ɓamur wun aban Ɓakuli andǝ boalo yia kǝm ɗàng.\FTNT{*}{{\FR 16:13 }{\FR{16:13
}}{\FT{Ɓalli gbal aɓa:
}}{\XT{Mat 6:24}}{\FT{.}}}>>


\par }{\PP \VS{14}Sǝ yia amǝ Farisi mǝnana amǝ earce boalo na ka, à nǝ̀ ok mǝnia yì acau ka, à sonzǝkì Yesu nggê.

\VS{15}Pǝlǝa Yesu nea wia ama:

\par }{\PI <<Wu nda ka aɓwana mǝnana wu kǝ lǝmdǝì acili aɓwana ama wu nda ka amǝɓoarne, sǝ Ɓakuli ka súrǝ́nà ɓabum wun. Gìr mǝnana ɓwapǝndǝa gusǝlǝi kǝ̀rkǝ́r ka mǝɓeami na a ban Ɓakuli.


\par }{\SH Aɓea kanigir mala Yesu
\par }
{\R (Matiu 11:12-13; 5:31-32)

\par }{\PI \VS{16}<<Kaniama Yohana Mǝbatisǝma nǝ̀ tita hama ka, anggurcau mala Musa andǝ acau ɓá malǝmce mala amǝ'ɓangnǝa mala Ɓakuli nda à kǝ lǝmdǝa wun njar ka. Sǝ adyan ngga Bǝsa Cau Mǝɓoarne mala Domurǝm mala Ɓakuli ndya à kǝ hamnǝi ka, sǝ koyan ngga kǝ ɓariki kǝ̀rkǝ́r nǝ kutio kam.\FTNT{†}{{\FR 16:16 }{\FR{16:16
}}{\FT{Ɓalli gbal aɓa:
}}{\XT{Mat 11:12,13}}{\FT{.}}}

\VS{17}Sǝ mǝnia ka lǝmdǝ ama Nggurcau mala Musa ɗwanyini rǝcandǝa male ɗàng, ko aɓa ɓè kǝcau ndok. Ndǝrmya mala kùli andǝ nzali ka, nda halku amur mǝnana ɓè kǝcau ndok ɓǝ̀ ndǝrmi aɓa Nggurcau mala Musa ka.\FTNT{‡}{{\FR 16:17 }{\FR{16:17
}}{\FT{Ɓalli gbal aɓa:
}}{\XT{Mat 5:18}}{\FT{.}}}


\par }{\PI \VS{18}<<Ɓwa mǝnana pǝr māmí sǝ al ɓè ka nda rǝ pak cauɓikea nongnǝban a nza nǝ doɓala, sǝ ɓwa mǝnana al ɓwama mana à pǝri ka nda rǝ pak cauɓikea nongnǝban a nza nǝ doɓala.\FTNT{§}{{\FR 16:18 }{\FR{16:18
}}{\FT{Ɓalli gbal aɓa:
}}{\XT{Mat 5:32; 1Kor 7:10,11}}{\FT{.}}}


\par }{\SH Mǝkume andǝ Liazaro
\par }
{\PI \VS{19}<<Ɓè mǝkume ndakam mǝnana agir-nggūrǝu male ka boalea candǝ kǝ̀rkǝ́r, sǝ koya pwari ka kǝ do aɓa rǝpwala.

\VS{20}À kǝ̀ nongsǝ ɓe mǝ'tǝ̀r a kunɓala male, lùllǝì ama Liazaro, mǝnana npenye aki rǝì kat ka.

\VS{21}Rǝi kǝ ɓǝla arǝ li gìr mǝnana ɓwano kpa a ɓadǝm mǝkume ka. Nggearǝ anvwa ɗǝm à yiu à kǝ lenzǝki anpenye male.


\par }{\PI \VS{22}<<A masǝlǝate ka mǝ'tǝ̀r man yi wú, amǝturonjar mala Ɓakuli yi twali à um nǝi a ban Ibǝrayim. Mǝkume gbal ka wú pǝlǝa à tsǝkbani.

\VS{23}Yilǝmi o a ɓanza mala alú,\FTNT{*}{{\FR 16:23 }{\FR{16:23
}}{\FQ{ɓanza mala alú:
}}{\FT{Ko <<Hades, ban mana alú kǝ uekám aban kundǝ ɓashi ka.>>}}} a ban mana kya kutio aɓa kwanban mala tanni mǝ'kǝ̀rkǝ́r nì ka, loasǝ mǝsǝì sǝn Ibǝrayim kuko andǝ Liazaro a nkanggari.

\VS{24}Pǝlǝa tunǝ Ibǝrayim ama, <Dâ Ibǝrayim, sǝn mǝsǝswatǝr mem sǝ wu tasǝ Liazaro ɓǝ̀ oasǝ munabuì a mùr ɓǝ̀ lipam ta'mealam nǝi, acemǝnana mǝ nda aɓa tanni kǝ̀rkǝ́r aɓa bǝsa mǝnia!>


\par }{\PI \VS{25}<<Sǝ Ibǝrayim eari wi ama, <Munem, ɗenyi ama do mo a ɓanza ka a kum agir mo amǝɓoarne, sǝ Liazaro ka kum agir mǝɓane, sǝ ado ka ndya kum banɓoarnado kani ka, sǝ we ka a nda aɓa tanni mǝkwanbanì kǝ̀rkǝ́r.

\VS{26}Ko ɓǝ̀ cè mǝnia nda raka, nre sǝm sǝnǝa wun ngga nggea tūli ndakam, acemǝnana aɓwana mana à earce lo kani à nǝ̀ ká a ban wun ngga, ɓǝa kǝa gandǝi ɗàng. Sǝ aɓwana mana gbal à nǝ̀ lo kano aban yiu a ban sǝm ngga ɓǝa kǝa gandǝi ɗàng.>


\par }{\PI \VS{27}<<Mǝkume na ama, <Sǝ ɓǝ̀ nda na ka ǝn nggǝ zǝmbǝo, Dâ, túr Liazaro a ɓala mala tárrám,

\VS{28}akanó ka mǝ ndanǝ amǝ'eambu tongno. Ɓǝ̀ kya nunkiria, ace mǝnana yia gbal ka ɓǝà kǝa yiu a mǝnia yì ban tanni nggea mǝɓike ka ɗàng.>


\par }{\PI \VS{29}<<Ibǝrayim eari wi ama, <A Musa andǝ amǝ'ɓangnǝa mala Ɓakuli\FTNT{†}{{\FR 16:29 }{\FR{16:29
}}{\FQ{A Musa andǝ amǝ'ɓangnǝa mala Ɓakuli
}}{\FT{Ko: Akanìgìr andǝ amalǝmce mala Musa andǝ amǝ'ɓangnǝa mala Ɓakuli.}}} nda kano a bania, ɓǝa kwaki kiria a rǝia.>


\par }{\PI \VS{30}<<Mǝkume ne wi ama, <Awo, Dâ Ibǝrayim, ɓǝ̀ ɓwa lo a ɓembe sǝ wari a bania ka, à nǝ̀ pwanzali, à nǝ̀ ɗeki buia arǝ acauɓikea malea.>


\par }{\PI \VS{31}<<Pǝlǝa Ibǝrayim ne wi ama, <Ɓǝà ok à Musa andǝ amǝ'ɓangnǝa mala Ɓakuli raka, ko ɓǝ̀ ɓwa lo a ɓembe ka à pà nǝ̀ oè ɗàng!> >>




\par }\Chap{17}{\SH Yesu nacau amur twalban cauɓikea
\par }
{\R (Matiu 18:6-7,21-22; Markus 9:42)

\par }{\PP \VerseOne{1}Yesu ne alaggana male ama:

\par }{\PI Agir mǝnana à nǝ̀ tsǝk aɓwana à nǝ̀ kpa aɓa cauɓikea ka dumǝna púp à nǝ̀ yiu. Sǝa ma caukwanban nǝ́ ɓwa mǝnana amǝnia yì agir à pur nǝ bani ka.

\VS{2}Ɓǝ̀ ɓwa nǝ̀ tsǝk mwashat atà amǝnia yì amuna ɓǝ̀ pak cauɓikea ka, kǝpǝna ɓǝa ɗurri ɓwe taligo a meali sǝ ɓǝa ramte aɓa nggeamùr.

\VS{3}Ace mani ka wu tsǝkir wun.

\par }{\PI Ɓǝ̀ mǝ'eambo pakko cauɓikea ka, gimbi, sǝ ɓǝ̀ vwaki buì arǝ cauɓikea male pwanzali ka, twali wi banì.\FTNT{*}{{\FR 17:3 }{\FR{17:3
}}{\FT{Ɓalli gbal aɓa:
}}{\XT{Mat 18:15}}{\FT{.}}}

\VS{4}Ko ɓǝ̀ pakko cauɓikea kusǝ tongno-nong-ɓari aɓa pwari mǝ'mwashati, sǝ nyar kusǝ tongno-nong-ɓari a bano yi pwanmbo nzali ka, twali wi banì.


\par }{\PP \VS{5}Pǝlǝa Amǝ'mishan ne Mǝtalabangŋo ama, <<Tsǝk paɓamuru ma'sǝm ɓǝ̀ gulo.>>


\par }{\PP \VS{6}Mǝtalabangŋo pea wia eare ama:

\par }{\PI Ko ɓǝ̀ gūliarǝu ma'wun kyauwe kǝla mǝsǝ musta ka, wun nǝ̀ gandǝ banggi nggea nggun mǝnia ka ama, <<U, kya kpa aɓa nggeamùr!>> Sǝ yì ka, nǝ̀ kpata cau ma'wun.


\par }{\PI \VS{7}Ɓǝà twali ama ɓeɓwa nda kam aɓalǝ wun mana ndanǝ muna-ɓala mǝnana wari a rya a ɓaban ko a yál anzur ka. Ɓǝ̀ mǝnia yì muna-ɓala ka ndo kǝ nyàrî ɓabondo nǝ nyare ka, mǝtala-ɓala male nǝ̀ ne wi ama, <<Farǝo, yiu do lìli le?>>

\VS{8}Pa nǝ̀ ne wi ama, <<Pakkam girlina peatu, wu yi tsǝkami a ɓadǝmbam, ɓǝ̀ ǝn linali sǝ ǝn nunà mùr ka, sǝ awu nǝ lìli, awu nǝ nu mùr re?>>

\VS{9}Nǝ̀ pàkkî muna-ɓala man yàwá, acemǝnana kpata cau mana ne wi ɓǝ̀ pè ka le?

\VS{10}Anggo gbal sǝ nǝ̀ pang nǝ wun: ɓǝ̀ wu pangŋǝna agir mǝnana kat à bangga wun ama ɓǝ̀ wu pea ka, wun nǝ̀ na ama, <<Sǝm nda ka mǝtúró-ɓala mǝnana sǝm pà a kun kǝgìr raka. Kǝ túró ma'sǝm nda sǝm pak ka.>>


\par }{\SH Yesu twali amǝ dakali lum \newline  ban kwánó malea
\par }
{\PP \VS{11}Yesu nǝ̀ o a Urǝshalima ka, kar nǝ nzong-nzali mala amǝ Samariya andǝ amǝ Galili.

\VS{12}Nda ban kutio aɓa ɓè muna-là ka, aɓea burana lum amǝdakali na, à yì kasǝ a kúni. À cam zak,

\VS{13}sǝ à loasǝ già à tunǝban ama, <<Ɓwamǝgule! Yesu! Sǝn mǝsǝswatǝr ma'sǝm!>>


\par }{\PP \VS{14}Yesu pǝlǝ mǝsǝì sǝnia sǝ nea wia ama, <<Wu kyane, wu kya lǝmdǝ rǝ wun aban apǝris.>>\FTNT{†}{{\FR 17:14 }{\FR{17:14
}}{\FT{Ɓalli gbal aɓa:
}}{\XT{Pǝris 14:1-32}}{\FT{.}}}

\par }{\PP À nda ban o ka, kara dakali mali rǝia.


\par }{\PP \VS{15}Lang ɓwa mwashat aɓalǝia sǝni rǝì malǝna ka, kara soaɓunu nyare aban yiu, loasǝ gi, kǝ ɓwangsǝki Ɓakuli.

\VS{16}Yi kpa a ɓadǝm Yesu aban pakki wi yàwá. Sǝ yì ka, ɓwa Samariya na.


\par }{\PP \VS{17}Yesu ɗiban ama, <<Aɓwana lum mbo sǝ à twalia wia ban dakali? Aman tongno-nong-ine ka à nda malea ake?

\VS{18}Kǝ ɓwa pà kàm ateà nǝ̀ nyare nǝ̀ ɓwangsǝ Ɓakuli ka ɗang, she kǝ ɓwa-kúnɗàngna mǝnia ka?>>

\VS{19}Pǝlǝa ne wi ama, <<Lo o, gūliarǝu mo a rǝam amsǝno.>>


\par }{\SH Yiu mala Domurǝm mala Ɓakuli
\par }
{\R (Matiu 24:23-28,37-41)

\par }{\PP \VS{20}Amǝ Farisi ɗì Yesu ama, <<A ya pwari sǝ Domurǝm mala Ɓakuli nǝ̀ yiu?>> Yesu earia wia ama, <<Yiu mala Domurǝm mala Ɓakuli ka gìr na mǝnana à nǝ̀ sǝni nǝ mǝsǝu ka ɗàng.

\VS{21}Kǝɓwa pà nǝ̀ na ama, <Ndya ka, wu sǝni!> Ko ana raka, <Ndako ka> ɗàng. Acemǝnana Domurǝm mala Ɓakuli ka nda àkǝ̀ ɓalǝ wun.>>


\par }{\PP \VS{22}Pǝlǝa ne alaggana male ama:

\par }{\PI Pwari na kǝ yiu ka yi mǝnana rǝ wun nǝ̀ ɓǝla arǝ sǝn pwari mwashat aɓalǝ apwari mala Muna Mala Ɓwa ka, sǝ pà wun nǝ̀ sǝni ɗàng.

\VS{23}Ɓwapǝndǝa nǝ̀ na wun ama, <<Ndako ka!>> Ko ana raka, <<Ndya ka!>> Wu kǝa ɓangŋa ateà ɗang.

\VS{24}Kǝla mǝnana ɓǝ̀ mbulo li'nzama pǝlilip ka, nǝ̀ tá amur ɓanza a buì man nǝ̀ nggá bwal ɓe buì ka, anggo sǝ Muna Mala Ɓwa nǝ̀ pa a pwari nyare male.

\VS{25}Sǝa ma peatu ka, Muna mala Ɓwa nǝ̀ nu tanni kǝ̀rkǝ́r arǝ agir pas, sǝ aɓwana mǝnana a nza man ngga à nǝ̀ ɓinǝ mǝsǝì.


\par }{\PI \VS{26}Kǝla mǝnana kumban a nza mala Nuhu ka, anggo sǝ nǝ̀ pa aɓalǝ anonggio mǝnana Muna Mala Ɓwa nǝ̀ nyare nǝ̀ yiu nǝi ka.\FTNT{‡}{{\FR 17:26 }{\FR{17:26
}}{\FT{Ɓalli gbal aɓa:
}}{\XT{Tite 6:5-8}}{\FT{.}}}

\VS{27}Ɓwapǝndǝa kǝ lìli, kǝ nu, à kǝ al rǝarǝia, à kǝ isǝ amunia bà pwari mǝnana Nuhu kútí nǝi a nggea-waru ka. Pǝlǝa mùr-gùla yiu yi twaltea kat.\FTNT{§}{{\FR 17:27 }{\FR{17:27
}}{\FT{Ɓalli gbal aɓa:
}}{\XT{Tite 7:5-24}}{\FT{.}}}


\par }{\PI \VS{28}\FTNT{*}{{\FR 17:28 }{\FR{17:28
}}{\FT{Ɓalli gbal aɓa:
}}{\XT{Tite 18:20--19:25}}{\FT{.}}} Kǝ nda anggo a nza mala Lotu. Ɓwapǝndǝa kǝ li, à kǝ nu, à kǝ kúrkúró, à kǝ makkiagir, à kǝ rikrya, à kǝ ɓakki aɓah.

\VS{29}A pwari mǝnana Lotu purî ɓá Sodom ngga, bǝsa andǝ amǝsǝtali bǝsa nya nǝ kuli amur amǝ Sodom twaltea kat.


\par }{\PI \VS{30}Anggo sǝ nǝ̀ kumban a pwari mǝnana Muna Mala Ɓwa nǝ̀ yia pusǝna rǝì nǝi ka.

\VS{31}A mǝno yì pwari ka, ɓwa mǝnana nda amur kurǝm male sǝ agirkuma male ka à nda aɓa kurǝm ngga, ɓǝ̀ kǝa na ama nǝ̀ sulǝ púp nǝ̀ nggá pwania ɗang. Anggo sǝ ɓwa mǝnana nda a ɓabondo ka, ɓǝ̀ kǝa nyare a ɓala ace twal kǝgìr ɗang.\FTNT{†}{{\FR 17:31 }{\FR{17:31
}}{\FT{Ɓalli gbal aɓa:
}}{\XT{Mat 24:17-18; Mar 13:15,16}}{\FT{.}}}

\VS{32}Wu ɗenyi nǝ mālá Lotu!\FTNT{‡}{{\FR 17:32 }{\FR{17:32
}}{\FT{Ɓalli gbal aɓa:
}}{\XT{Tite 19:26}}{\FT{.}}}


\par }{\PI \VS{33}Ɓwa mǝnana kǝ earce nǝ̀ amsǝ yilǝmi ka nǝ̀ turte. Sǝ ɓwa mǝnana kǝ turta yilǝmi ka nǝ̀ tsǝkcè.\FTNT{§}{{\FR 17:33 }{\FR{17:33
}}{\FT{Ɓalli gbal aɓa:
}}{\XT{Mat 10:39; 16:25; Mar 8:35; Yoh 12:25}}{\FT{.}}}

\VS{34}Ən nggǝ na wun, a mǝno yì du ka, aɓwana ɓari nǝ̀ pa aban nongŋo a kala mǝ'mwashati, à nǝ̀ twal man mwashat ka, à nǝ̀ nying ɓe.

\VS{35}À nǝ̀ kum amamǝna ɓari aban go aban mǝ'mwashati, à nǝ̀ twal mwashat à nǝ̀ nying man mwashat ka.

\VS{36}[À nǝ̀ kum aburana ɓari a ɓaban, à nǝ̀ twal man mwashat ka, à nǝ̀ nying ɓe.]


\par }{\PP \VS{37}Pǝlǝa alaggana male ɗì ama, <<Aya ban le, Mǝtalabangŋo?>>

\par }{\PP Yesu earia wia ama, <<Ban mǝnana lugir pak kam ngga, abanì sǝ adǝkǝlaki nǝ̀ rambǝa.>>




\par }\Chap{18}{\SH Kanicau arǝ hiwi
\par }
{\PP \VerseOne{1}Yesu ne alaggana male ɓekǝ kanicau mǝnana nǝ̀ lǝmdǝ ama yia ka ɓǝa kǝ pak hiwi cala rǝia wuki ɗang.

\VS{2}Na ama:

\par }{\PI A ɓekǝ là, ɓè murǝm-ɓashi nakam mǝnana kǝ ɓanggi Ɓakuli ɗang, sǝ kǝgìr oasǝi arǝ kǝɓwa raka.

\VS{3}Sǝ ɓè mā-lú nakam àkǝ̀ lě, mǝnana camarǝ nyarke aban mǝ'ɓashi man nǝ ɓua ama, <<Kutio anre sǝm sǝnǝ mǝɓinǝ muram.>>


\par }{\PI \VS{4}Ata dǝmbe ka ginǝe. Nǝ nzǝ́mò ka ne ɓamúrì ama, <<Ko kat andǝ amani ama ǝn nggǝ ɓanggi Ɓakuli ɗang, sǝ kǝgìr oasǝkiam arǝ kǝɓwa raka,

\VS{5}mǝ nǝ pak ɓashi mǝ'mǝsǝcau nì ace mǝnia yì mā-lú mǝnana kùrram mwacang ngga. Acemǝnana ɓǝn pak raka, nǝ̀ yauwam nǝ nyarke male tùtù abanam!>>


\par }{\PP \VS{6}Pǝlǝa Yesu Mǝtalabangŋo na ama:

\par }{\PI Wu ok cau mǝnana murǝm-ɓashi mǝ'ɗwanyi mǝsǝcau man na ka!

\VS{7}Wu kǝ sǝni kǝla Ɓakuli ka pà nǝ̀ pak ɓashi mǝ'mǝsǝcau nì ace aɓwana male mǝnana tària, mǝnana à kǝ ɓua a ɓadǝmbi, dù andǝ pwari ka re? Nǝ̀ dǝndi arǝ bwalia wia kam le?

\VS{8}Ən nggǝ na wun ama, nǝ̀ pea wia gìr mǝnana malea na ka a kaurǝa. Sǝa ma ɓǝ̀ Muna Mala Ɓwa yiu ka, nǝ̀ yia kum paɓamuru a ɓanza le?\FTNT{*}{{\FR 18:8 }{\FR{18:8
}}{\FQ{nǝ̀ yia kum paɓamuru a ɓanza le?
}}{\FT{Ko: nǝ̀ yia kum aɓwana kam piu mǝnana à nda rǝ gūlì arǝì ɓǝ̀ pakkia wia ɓashi mǝ'mǝsǝcaunì ka le?
}}}


\par }{\SH Kanicau arǝ ɓwa Farisi andǝ mǝcemi
\par }
{\PP \VS{9}Yesu na mǝnia yì kanicau ka arǝ aɓwana mǝnana à twalî ɓamuria ama yia ka à nda ka amǝ'cauɓoarna, sǝ à ɓǝsǝki acili aɓwana à nyesǝia amǝ'cauɓikea na ka, ama:


\par }{\PI \VS{10}Aɓwana ɓari à wari a Ndàmǝgule mala Ɓakuli ace pak hiwi. Mwashat ka ɓwa Farisi na, sǝ ɓè ka mǝcemi na.

\VS{11}Pǝlǝa ɓwa Farisi lo came pak hiwi amur ɓamúrì. Na ama, <<Ɓakuli, ǝn pakko yàwá, acemǝnana mǝ nda mǝ'cauɓikea kǝla acili aɓwana ɗàng. Ən pa kǝla amǝ'ɓǝmbǝriban, amǝ ɗwanyi do amur mǝsǝcau, amǝ'nongginǝban a nza nǝ doɓala, ko kǝla mǝnia yì mǝcemi ka ɗàng.

\VS{12}Ən nggǝ gilmùr kusǝ ɓari a nre-limo mwashat, sǝ ǝn nggǝ pe Ɓakuli kāmbe mwashat aɓa lum mala koya girkuma mem.>>


\par }{\PI \VS{13}Sǝ mala mǝcemi ka cam kuko. Eare ama nǝ̀ loasǝ múrí a kùli ɗang, wal kikili na ama, <<Ɓakuli, sǝn mǝsǝswatǝr mem, mim ngga mǝ nda mǝ'cauɓikea!>>


\par }{\PI \VS{14}Ən nggǝ na wun ama, mǝnia yì ɓwa ka, nyare aban o ɓala male ka, mǝ'cauɓoarna na a ɓadǝm Ɓakuli, pa kǝla mala ɓwa Farisi ɗàng. Koyana kat sǝ kǝ twalɓamuri ka, à nǝ̀ kyauwiki, sǝ ɓwa mǝnana kǝ nongsǝ ɓamúrì ka, à nǝ̀ gusǝlǝi.\FTNT{†}{{\FR 18:14 }{\FR{18:14
}}{\FT{Ɓalli gbal aɓa:
}}{\XT{Mat 23:12; Luk 14:11}}{\FT{.}}}


\par }{\SH Yesu tsǝkbu amur amuna
\par }
{\R (Matiu 19:13-15; Markus 10:13-16)

\par }{\PP \VS{15}Ɓè fara ka aɓea ɓwana yiu nǝ amuna aban Yesu ama ɓǝ̀ yi tsǝkia wia bu. Alaggana male sǝni anggo ka, à lo à sà a rǝia.

\VS{16}Sǝ Yesu ka tunǝ amuna a baní oaso na ama, <<Wu ɗeki amuna ɓǝa yiu abanam, wu kǝa pǝrkia ɗang, acemǝnana Domurǝm mala Ɓakuli ka nda ace a ulang amǝnia ka.

\VS{17}Ən nggǝ na wun mǝsǝcau ama koyana sǝ pà nǝ̀ ak Domurǝm mala Ɓakuli kǝla muna mǝkyauwe raka, pà nǝ̀ gandǝ kútí kam ɗàng.>>


\par }{\SH Ɓè ɓwamǝgule mala \newline  amǝ Yahudi mǝkume
\par }
{\R (Matiu 19:16-30; Markus 10:17-31)

\par }{\PP \VS{18}Ɓè ɓwamǝgule mala amǝ Yahudi mǝkume ɗì Yesu ama, <<Malǝm mǝɓoarne, mana gir ni na mǝ nǝ pa sǝ mǝ nǝ kum yilǝmu mǝnana málá male pà kàm raka?>>


\par }{\PP \VS{19}Yesu eari wi ama, <<A bang ama mǝ nda ɓwa mǝɓoarne? Kǝ ɓwapǝndǝa pa kàm mǝɓoarne na ɗang, she Ɓakuli nǝmurǝì.

\VS{20}We ka, à súrǝ́nà rǝ anzongcau mala Ɓakuli mǝnana ama: <Kǝa kútí aɓa cauɓikea mala nongnǝ ɓwa mǝnana wu al rǝ wun wunǝi raka, kǝa wal-lú ɗàng, kǝa iun'í ɗang, kǝa ɓun-nyir amur ɓwa ɗàng, pe tárró andǝ nggo gulo.> >>\FTNT{‡}{{\FR 18:20 }{\FR{18:20
}}{\FT{Ɓalli gbal aɓa:
}}{\XT{Pur 20:12-16; Nggur 5:16-20}}{\FT{.}}}


\par }{\PP \VS{21}Pǝlǝa ɓwe na ama, <<Amǝnia ka, yàle mǝ nda muntulo sǝ ǝn bwalia.>>


\par }{\PP \VS{22}Lang Yesu ok mǝnia ka, ne wi ama, <<Ɓè gìr mwashat na a ɗwanyi ka. Makki agir mǝnana kat a ndanǝia ka, gaki amǝ'tǝ̀r, awu nǝ kum gǝna a kùli, sǝ wu yiu, wu yi kpatam.>>


\par }{\PP \VS{23}Lang nǝ̀ o ana ka bumi kiɗiki, acemǝnana yì ka, mǝkume na kǝ̀rkǝ́r.

\VS{24}Yesu sǝni kyap-kyap, sǝ na ama, <<Nǝ̀ kwano sǝ mǝgǝna nǝ̀ kutio a Domurǝm mala Ɓakuli!

\VS{25}Ɓafo ka, kutio mala mǝgǝna a Domurǝm mala Ɓakuli ka kwano kútì kutio mala kalakadambi a tǝta nlerǝman.>>


\par }{\PP \VS{26}Aɓwana mǝnana à ok mǝnia ka à ɗiban ama, <<Sǝ yana ado nǝ̀ àwá?>>


\par }{\PP \VS{27}Yesu eare ama, <<Gìr mǝnana pà nǝ̀ gandǝ pa aban ɓwapǝndǝa raka, nǝ̀ gandǝ pa aban Ɓakuli.>>


\par }{\PP \VS{28}Pǝlǝa Bitǝrus ne wi ama, <<Sǝni, sǝm nyìngŋǝ̀nà agirkuma ma'sǝm kat sǝm yiu a kpato!>>


\par }{\PP \VS{29}Yesu nea wia ama, <<Ən nggǝ na wun mǝsǝcau, kǝɓwa pà kàm mǝnana ɗeki ɓala, ko ɓwama, ko amǝ'eambu, ko tárrû andǝ nggeau, ko amuna ace Domurǝm mala Ɓakuli,

\VS{30}sǝ nǝ̀ ɗwanyi kum agir kǝ̀rkǝ́r a nza mǝnia ka. Sǝ ɗǝm ngga a nza mǝno kǝ yiu ka, nǝ̀ kum yilǝmu mǝnana málá male pà kàm raka.>>


\par }{\SH Yesu nyare nacau amur lú male
\par }
{\R (Matiu 20:17-19; Markus 10:32-34)

\par }{\PP \VS{31}Yesu tunǝ alaggana male, aman lum-nong-ɓari ka a giriban, sǝ nea wia ama:

\par }{\PI Wu sǝni sǝm ndo sǝm nǝ̀ ká a Urǝshalima, sǝ agir mǝnana kat amǝ'ɓangnǝa mala Ɓakuli gilǝì amur Muna Mala Ɓwa ka à nǝ̀ lùmsǝo.

\VS{32}À nǝ̀ nyesǝi à nǝ̀ pea aɓwana mǝnana amǝ Yahudi na raka, à nǝ̀ oali, oalban zalǝkiban, à nǝ̀ sanggì, à nǝ̀ tappi wi ntāra, à nǝ̀ koè, sǝ à nǝ̀ wali nǝ̀ wu,

\VS{33}sǝ a tàruià nongŋo ka, nǝ̀ loapi ɓembe.


\par }{\PP \VS{34}Sǝ ko alaggana male bwalta kǝgìr aɓa mǝnia yì acau ka ɗàng. À sǝmbǝrǝia wia ɓālǝi, ko à súrǝ̀ gir mǝnana kǝ nacau amurí ka ɗàng.


\par }{\SH Yesu mǝn mǝsǝ nte mǝzǝmggi agir nì
\par }
{\R (Matiu 20:29-34; Markus 10:46-52)

\par }{\PP \VS{35}Yesu gbàshìna Jeriko ka, ɓe nte nakam aban do a girǝi njargula aban zǝmgi agir.

\VS{36}Lang nǝ̀ ok gǝshi ɓwabundǝa mǝnana kǝ kútí ka, ɗiban ama, mana kumban le?


\par }{\PP \VS{37}À pǝlǝa à ne wi ama, <<Yesu ɓwa Nazarat nda kǝ kútí ka.>>


\par }{\PP \VS{38}Pǝlǝa tunǝban bàng-bàng ama, <<Yesu! Muna mala Dauda\FTNT{§}{{\FR 18:38 }{\FR{18:38
}}{\FQ{Muna mala Dauda:
}}{\FT{Amǝ Yahudi ka à tsǝkɓalǝia ama Mezaya ko Kǝrǝsti ka nǝ̀ pur a tàu mala Murǝm Dauda sǝ ace mani ka à kǝ tunǝi ama <<Muna mala Dauda,>> ko <<Ko Mǝkà Dauda.>>}}}! Sǝn mǝsǝswatǝr mem!>>


\par }{\PP \VS{39}Aɓwana mǝnana à ak dǝmba ka à sà arǝì ɓwam, ama ɓǝ̀ duk kúni ɗǝong. Sǝ yì ka, kara loasǝ gi kpǝm ama, <<Muna Mala Dauda, sǝn mǝsǝswatǝr mem!>>


\par }{\PP \VS{40}Yesu go kusǝì came, sǝ na ama, ɓǝa yinǝi a baní. Lang yina a baní tù ka, Yesu ɗì ama,

\VS{41}<<Mana a earce mǝ pakko?>> Pǝlǝa nte man eare ama, <<Mǝtalabangŋo, ǝn nggǝ earce sǝnban.>>


\par }{\PP \VS{42}Yesu ne wi ama, <<Kum sǝnban! Paɓamuru mo amsǝno.>>


\par }{\PP \VS{43}Àkǝ̀ banì gbal kara kum sǝnban, sǝ kpa atà Yesu aban o, kǝ ɓwangsǝki Ɓakuli. Lang ɓwapǝndǝa mǝnana kat sǝni ka, yia gbal ka à ɓwangsǝ Ɓakuli.




\par }\Chap{19}{\SH Zaka kum sǝn Yesu
\par }
{\PP \VerseOne{1}Yesu ara aɓa nggea-là Jeriko, ndaban kútí aɓalǝi.

\VS{2}Ɓè ɓwa ndakam lùllǝì ama Zaka, ɓwamǝgule mala amǝcemi na sǝ yì ka, mǝkume na.

\VS{3}Yì ka, ɓariki nǝ̀ sǝni ko yana nda Yesu. Ɓwabunda nda kam pas mǝnana yia gbal ka à kǝ̀ earce sǝn Yesu ka. Sǝ yi Zaka, acemǝnana nkpandal na ka, gandǝ sǝnban aɓa ɓwabundǝa ɗang.

\VS{4}Pǝlǝa ɓangŋa, ak dǝmba, kya eauwe a nggun vwari nǝ̀ sǝni, acemǝnana àkǝ̀ banì sǝ Yesu nǝ̀ pǝlǝa.


\par }{\PP \VS{5}Lang Yesu yi bwalǝna banì ka, loasǝ mǝsǝì a kùli sǝ ne wi ama,
{\WJ{<<Zaka, fa rǝo sùlǝî nggun! Yalung ngga, she mǝ nǝ sulǝ a ɓala mo.>>}}

\VS{6}Pǝlǝa sulǝo a kaurǝa gingsǝ Yesu nǝ bumpwasǝa.

\VS{7}Ɓwapǝndǝa mǝnana kat sǝn mǝnia ka, tita nggwani ama, <<Ɓwabura man ngga kya sulǝna a ɓala mala mǝ'cauɓikea!>>


\par }{\PP \VS{8}Zaka pǝlǝa lo sǝ ne Mǝtalabangŋo ama, <<Mǝtalabangŋo, sǝni, mǝ nǝ gau girkuma mem aɓalǝu, mǝ nǝ pè amǝ'tǝ̀r kāmbe mwashat, sǝ ɓǝ̀ ǝn mbǝrina kǝɓwa ka, mǝ nǝ nyesǝi ɓwe gìr nî kusǝ ine.>>


\par }{\PP \VS{9}Pǝlǝa Yesu ne wi ama,
{\WJ{<<Yalung ngga amsǝban yina a ɓala mǝnia ka, acemǝnana mǝnia yì ɓwa gbal ka mǝ'kà Ibǝrayim na.}}\FTNT{*}{{\FR 19:9 }{\FR{19:9
}}{\FQ{acemǝnana mǝnia yì ɓwa gbal ka mǝ'kà Ibǝrayim na.
}}{\FT{Ko <<acemǝnana a lǝmdǝna a nda mǝ'kà Ibǝrayim mǝɓafoe.>>}}}

\VS{10}{\WJ{Muna mala Ɓwa ka, yiu àkǝ̀ ce alta gir mǝnana ɓwàr ka, nǝ̀ amsǝi.>>}}\FTNT{†}{{\FR 19:10 }{\FR{19:10
}}{\FT{Ɓalli gbal aɓa:
}}{\XT{Mat 18:10,11}}{\FT{.}}}


\par }{\SH Kanicau arǝ pak túró nǝ boalo
\par }
{\R (Matiu 25:14-30)

\par }{\PP \VS{11}\FTNT{‡}{{\FR 19:11 }{\FR{19:11
}}{\FT{Ɓalli gbal aɓa:
}}{\XT{Mat 25:14-30}}{\FT{.}}} Lang à nǝ̀ nggǝ kwaki kiria arǝ mǝnia yì acau ka, Yesu lidǝmba nǝ nea wia ɓe kanicau, acemǝnana anggo ka à gbàshìnà ban Urǝshalima, sǝ à kǝ sǝni kǝla Domurǝm mala Ɓakuli ka ndo nǝ̀ yiu àkǝ̀ dyadyan mǝno ka.

\VS{12}Pǝlǝa na ama:

\par }{\PI {\WJ{Ɓè mǝtaumurǝm wari a ɓe nzali mǝsauwe nǝ̀ nggá ak gara-murǝm, sǝ nǝ̀ nyare.}}

\VS{13}{\WJ{Kaniama nǝ̀ o ka tunǝ atà amǝtúró male lum, gakkia wia mǝsǝboalo zǝnariya luru lum sǝ nea wia ama, <<Boalo mǝnia ka wu kǝ nggāliki nǝi, she ɓǝn nyarǝna ka.>>}}


\par }{\PI \VS{14}{\WJ{Sǝ aɓwana male ka à ɓinǝi, pǝlǝa à tasǝ aɓea aɓwana atè ɓǝà kya na ama, <<Sǝm earce mǝnia yì ɓwa ka ɓǝ̀ duk murǝm ma'sǝm ɗàng.>>}}


\par }{\PI \VS{15}{\WJ{Kat andǝ amani ka, mǝnia yì ɓwa ka à kya pe wi gara-murǝm, sǝ nyare a kusǝì yiu. Pǝlǝa turban atà amǝ'túró-ɓala mǝnana pākia wia boalo ka, acemǝnana nǝ̀ súrǝ̀ gir mana à kum aɓa nggāliki ka.}}


\par }{\PI \VS{16}{\WJ{Mǝdǝmba yiu yi na ama, <<Ɓwamǝgule, luru mǝsǝboalo mô ka, ǝn kumǝna luru lum amurí.>>}}


\par }{\PI \VS{17}{\WJ{Pǝlǝa mǝtala-ɓala male ne wi ama, <<Yàwá, mǝtúró mem mǝɓoarne! Acemǝnana a lǝmdǝ mǝsǝcau amur mǝnia bǝti ka, a nǝ duk mǝlà amur anggea-là lum.>>}}


\par }{\PI \VS{18}{\WJ{Ɓaria ɓwa yiu yi na ama, <<Ɓwamǝgule, luru mǝsǝboalo mo ka, ǝn kumǝna luru tongno amurí.>>}}


\par }{\PI \VS{19}{\WJ{Mǝtala-ɓala male ne wi ama, <<We ka, a nǝ bwal anggea-là tongno.>>}}


\par }{\PI \VS{20}{\WJ{Pǝlǝa ɓe guro yiu yi na ama, <<Ɓwamǝgule, luru mǝsǝboalo mo nia ka, ǝn karrì aɓa bugir ǝn sǝmbǝrǝi pepe.}}

\VS{21}{\WJ{Ɓangciu pakkam a rǝo, acemǝnana we ka cau mò kwano na ɗang. A kǝ twal gìr mǝnana awu nǝ̀ tsǝk raka, sǝ a kǝ pwan gìr ɓaban mǝnana awu nǝ̀ ɓeal raka.>>}}


\par }{\PI \VS{22}{\WJ{Mǝtala-ɓala male eari wi ama, <<Mǝ nǝ kùrro nǝ acau mǝnana à pur a kuno ka, we mǝtúró-ɓala mǝɓealɓike! A sǝlǝna she ama cau mem kwano na ɗang, ǝn nggǝ twal gìr mǝnana mǝ nǝ̀ tsǝk raka, sǝ ǝn nggǝ pwan gìr ɓaban mǝnana mǝ nǝ̀ ɓeal raka?}}

\VS{23}{\WJ{Sǝ palang sǝ a ɓinǝ ká tsǝkam boalo mem a banki, ace mǝnana ɓǝn nyare yiu ka, mǝ nǝ yia é nǝ mur amurí?>>}}


\par }{\PI \VS{24}{\WJ{Pǝlǝa nea aɓwana mana à came abanì ka ama, <<Wu ak luru mǝsǝboalo mǝnana a buì ka, wu pè ɓwa mǝnana ndanǝ luru lum ngga.>>}}


\par }{\PI \VS{25}{\WJ{Sǝ à ne wi ama, <<Ɓwamǝgule, yì ka, ndanǝ male yì luru lum mala mǝsǝboalo zǝnariya!>>}}


\par }{\PI \VS{26}{\WJ{Pǝlǝa eare ama, <<Ən nggǝ na wun ama, ɓwa mǝnana ndanǝi ka, à nǝ̀ tsǝki ɓi amurí, sǝ ɓwa mǝnana pà nǝi raka, nggearǝ mǝno bǝti a buì ka à nǝ̀ é arǝì.}}\FTNT{§}{{\FR 19:26 }{\FR{19:26
}}{\FT{Ɓalli gbal aɓa:
}}{\XT{Mat 13:12; Mar 4:28; Luk 8:18}}{\FT{.}}}

\VS{27}{\WJ{Sǝ amǝno yì amǝɓinǝ muram mǝnana à ear ama mǝ duk murǝm amúrià raka, wu yinǝia kani, wu yi wal-luia a ɓadǝmbam!>>}}


\par }{\SH Aɓwana zǝkice kutio mala Yesu \newline  a Urǝshalima
\par }
{\R (Matiu 21:1-11; Markus 11:1-11; Yohana 12:12-19)

\par }{\PP \VS{28}Anzǝm mana Yesu bangŋǝna mǝnia yì acau ka, pǝlǝa dupia wia a dǝmba aban ká a Urǝshalima.

\VS{29}Lang gbàshìnà Betafaji andǝ Betani aban nkono Olif ka, pǝlǝa tasǝ aɓea alaggana male ɓari.

\VS{30}Nea wia ama,
{\WJ{<<Wu kya a muna-là mǝnana a dǝm wun ngga. Kutio ma'wun ngga wun nǝ̀ kum mǝdambǝriso à kùrni, mǝnana kǝɓwa malaká eauwe a nzǝmi raka. Wu panzǝi, wu yinǝi.}}

\VS{31}{\WJ{Ɓǝ̀ kǝɓwa ɗì wun ama ace mana sǝ wu kǝ panzǝi le ka, wun nǝ̀ ne wi ama Ɓwamǝgule ma'sǝm}}\FTNT{*}{{\FR 19:31 }{\FR{19:31
}}{\FQ{Ɓwamǝgule ma'sǝm:
}}{\FT{Ko <<Mǝtala mǝdambǝriso.>>}}}{\WJ{kǝ earce.>>}}


\par }{\PP \VS{32}Yia mǝnana à túriá ka à wario à kya kumi kǝla mǝnana Yesu nea wia ka.

\VS{33}À ndarǝ panzǝ mǝdambǝriso ka, amǝtale ɗia ama, <<Ace mana sǝ wu kǝ panzǝ mǝdambǝriso?>>


\par }{\PP \VS{34}À eare ama, <<Mǝtalabangŋo\FTNT{†}{{\FR 19:34 }{\FR{19:34
}}{\FQ{Mǝtalabangŋo:
}}{\FT{Ko <<Mǝtale>>}}} kǝ earce.>>


\par }{\PP \VS{35}À yiu nǝ mǝdambǝriso aban Yesu. À makki agir-koarǝu malea a nzǝmi, pǝlǝa à eamsǝ Yesu amurí.

\VS{36}Nda ban o ka, ɓwapǝndǝa sárǝ́ki agir-koarǝu malea amur njargula.


\par }{\PP \VS{37}Lang yi bwalǝna ban mǝnana njargula dili kam aban ká Nkono Olif ka, bundǝo mala amǝkpate mǝnia ka, à tita loasǝ già nǝ bumpwasǝa aban ɓwangsǝki Ɓakuli, ace agir-ndǝlǝki mǝnana à sǝn ngga.

\VS{38}À kǝ bang ama,

\par }{\Q <<Ɓwangsǝban ɓǝ pa

\par }{\QB aban Murǝm mǝnana

\par }{\Q kǝ yiu aɓa lullǝ

\par }{\QB Mǝtalabangŋo ka!>>\FTNT{‡}{{\FR 19:38 }{\FR{19:38
}}{\FT{Ɓalli gbal aɓa:
}}{\XT{Ang 118:26}}{\FT{.}}}

\par }{\Q <<Dorǝpwala nda kam a kùli

\par }{\QB sǝ gulo ka aban Ɓakuli!>>


\par }{\PP \VS{39}Aɓea amǝ Farisi mǝnana aɓa ɓwabundǝa ka à ne Yesu ama, <<Malǝm, sà arǝ alaggana mo ɓǝa pwalo!>>


\par }{\PP \VS{40}Yesu nea wia ama,
{\WJ{<<Ən nggǝ bangga wun, ɓǝà duk ɗǝong ngga, atali nǝ akia wia ɓwangsǝkiban.>>}}


\par }{\SH Yesu ɓua ace Urǝshalima
\par }
{\PP \VS{41}Lang Yesu yi gbashìnà Urǝshalima mǝsǝì nǝ̀ kpa arǝì ka, kara túr kúni a ɓua ace,

\VS{42}na ama,
{\WJ{<<Eare mem ngga, we Urǝshalima, yalung ngga a súrǝ́nà rǝ gir mǝnana nǝ̀ yipò nǝ dorǝpwala ka. Sǝ ado ka à sǝmbǝrǝni, mǝsǝo pà nǝ̀ gandǝ sǝne ɗàng.}}

\VS{43}{\WJ{Aɓea pwari nda à kǝ yiu, mǝnana aɓio amǝbura nǝ̀ yia ɓak nggea zǝ̀kì mǝcandǝe, à nǝ̀ gumbǝlio aɓalǝu, sǝ à nǝ̀ gìr amuro a koya buì ka.}}

\VS{44}{\WJ{À nǝ̀ yia arkio, à nǝ̀ sukkio a nzali, we wunǝ aɓwana mǝnana a ɓālǝo ka. À pà nǝ̀ ɗeki kǝ tali aban came amur ɓè ɗàng, acemǝnana we ka a súrǝ̀ pwari mǝnana Ɓakuli yiu nǝi ace amsǝo ka ɗàng.>>}}


\par }{\PP \VS{45}Pǝlǝa Yesu kutio, pǝr amǝ'kúrkúró a Ndàmǝgule mala Ɓakuli.

\VS{46}Nea wia ama,
{\WJ{<<À gilǝni ama, <Ɓala mem ngga nǝ̀ duk ɓala hiwi>}}\FTNT{§}{{\FR 19:46 }{\FR{19:46
}}{\FT{Ɓalli gbal aɓa:
}}{\XT{Isha 56:7}}{\FT{.}}};
{\WJ{<sǝ wun ngga wu nyesǝi duk npu mala amǝ'ɓǝmbǝriban!>}}\FTNT{*}{{\FR 19:46 }{\FR{19:46
}}{\FT{Ɓalli gbal aɓa:
}}{\XT{Ir 7:11}}{\FT{.}}} >>


\par }{\PP \VS{47}Ko aya pwari ka Yesu na aban kanigir aɓa Ndàmǝgule mala Ɓakuli. Agbani Pǝris andǝ amalǝm Nggurcau mala Musa sǝ akapana mǝnana aɓa ɓwapǝndǝa ka, à kǝ alte à nǝ̀ wal-luí.\FTNT{†}{{\FR 19:47 }{\FR{19:47
}}{\FT{Ɓalli gbal aɓa:
}}{\XT{Luk 21:37}}{\FT{.}}}

\VS{48}Sǝ à kumbi ban ɗang, acemǝnana acau male pwan ɗenyicau mala ɓwapǝndǝa kat.




\par }\Chap{20}{\SH À ɗiban amur Bangŋo mala Yesu
\par }
{\R (Matiu 21:23-27; Markus 11:27-33)

\par }{\PP \VerseOne{1}A ɓekǝ pwari Yesu ndaban kani aɓwana gìr a Ndàmǝgule mala Ɓakuli, sǝ kǝ hamnǝ Cau Amsǝban, agbani pǝris, andǝ amalǝm Nggurcau mala Musa, andǝ akapana yia kat à yiu a baní.

\VS{2}À yì ne wi ama, <<Bangga sǝm, nǝ ya rǝcandǝa sǝ a kǝ pakki amǝnia yì agir, sǝ yana po mǝnia yì gara mala pea ka?>>


\par }{\PP \VS{3}Yesu pǝlǝia wia ama,
{\WJ{<<Mǝ nǝ ɗì wun gbal. Wu banggàm,}}

\VS{4}{\WJ{batisǝma mala Yohana ka, pur nǝ kuli le, ko pur nǝ ban ɓwapǝndǝa?>>}}


\par }{\PP \VS{5}Pǝlǝa à pǝlǝki ce arǝarǝia ama, <<Ɓǝ̀ sǝm bang ama <Pur nǝ kuli ka,> nǝ̀ ɗì sǝm ama, <Sǝ palang sǝ wu pa ɓamur wun arǝì ɗàng?>

\VS{6}Sǝ ɓǝ̀ sǝm na ama, <Pur nǝ ban ɓwapǝndǝa ka, aɓwana mǝnia kat ka à nǝ̀ ɓukki sǝm, acemǝnana yia ka à eàrnà ama Yohana ka mǝɓangnǝa mala Ɓakuli na.> >>

\VS{7}Pǝlǝa à eare ama, <<Sǝm súrǝ̀ ban mǝnana pur kam ngga ɗàng.>>


\par }{\PP \VS{8}Pǝlǝa Yesu nea wia ama,
{\WJ{<<Mim gbal ka pa mǝ nǝ bangga wun nǝ koya rǝcandǝa sǝ ǝn nggǝ pakki amǝnia yì agir ka ɗàng.>>}}


\par }{\SH Kanicau arǝ ɗenyi nǝ ɓaban
\par }
{\R (Matiu 21:33-46; Markus 12:1-12)

\par }{\PP \VS{9}Yesu lidǝmba aban ne aɓwana mǝnia yì kanicau ka ama:

\par }{\PI {\WJ{Ɓè ɓwa tsǝk ɓaban nggun anap, sǝ nyesǝi pè aɓea amǝtúró rya, sǝ kutio o a bǝri banì kya sau kam.}}\FTNT{*}{{\FR 20:9 }{\FR{20:9
}}{\FT{Ɓalli gbal aɓa:
}}{\XT{Isha 5:1}}{\FT{.}}}

\VS{10}{\WJ{Kún pwan ɓǝlanggun anap karǝna adyan ngga, pǝlǝa túr ɓè mǝtúró-ɓala male a ban amǝtúró ɓǝà kya aki wi ɓǝlanggun. Kara amǝtúró yi walki mǝtúró-ɓala man, sǝ à pǝrì um nǝ ɓabui.}}

\VS{11}{\WJ{Nyare túr ɓè mǝtúró-ɓala; yì gbal ka à walki à lǝmdǝì wi gìr kǝsǝkya sǝ à pǝri um nǝ ɓabui.}}

\VS{12}{\WJ{Nyar ɗǝm túr tàruià; à yì tsǝki wi anpenye à ramte à túri nǝ nza.}}


\par }{\PI \VS{13}{\WJ{Pǝlǝa mǝtala ɓaban na ama, <<Mana ado mǝ nǝ pa? Mǝ nǝ tasǝ munem mǝnana ǝn earkiyi ace raka, yakǝla à nǝ̀ pe wi gulo!>>}}


\par }{\PI \VS{14}{\WJ{Lang amǝtúró nǝ̀ yia sǝni ka, à kur kunarǝia amurí ama, <<Yauwa! Mǝnia ka nda mǝliɓala. Sǝm nǝ̀ wal-luí, sǝ ɓaban ngga nǝ̀ duk ma'sǝm!>>}}

\VS{15}{\WJ{Pǝlǝa à yasǝlǝi à túri nǝ nzǝm nkāndan, sǝ à kar atè à kya wali wu.}}

\par }{\PP Pǝlǝa Yesu ɗiban ama,
{\WJ{<<Mana ado wu kǝ sǝni mǝnia yì mǝtala ɓaban ngga nǝ̀ yia pakkia wia?}}

\VS{16}{\WJ{Nǝ̀ yiu nǝ̀ yia wal-lú amǝtúró mǝnia sǝ nǝ̀ nyesǝ ɓaban nǝ̀ pe aɓea aɓwana!>>}}

\par }{\PP Lang ɓwapǝndǝa nǝ̀ ok mǝnia ka à na ama, <<Ɓǝ̀ Ɓakuli twalban mani!>>


\par }{\PP \VS{17}Pǝlǝa Yesu sǝnia kyap-kyap sǝ na ama,
{\WJ{<<Sǝ mana ɗe nda tǝrcau mǝnana malǝmce bangŋi ama:}}

\par }{\Q {\WJ{<< <Tali mǝnana amǝɓa ɓinǝi ka,}}

\par }{\Q {\WJ{nda à nyesǝi yi bwal
}}

\par }{\QB {\WJ{ɓǎ kàngkàng ngga.>}}\FTNT{†}{{\FR 20:17 }{\FR{20:17
}}{\FT{Ɓalli gbal aɓa:
}}{\XT{Ang 118:22}}{\FT{.}}}


\par }{\MM \VS{18}{\WJ{Ɓwa mǝnana kat sǝ kpa amur mǝno yì tali ka nǝ̀ arkya nǝ̀ mesǝke mwashat-mwashat, sǝ ɓwa mǝnana tali man kpa amurí ka, nǝ̀ betǝki.>>}}


\par }{\PP \VS{19}Amalǝm Nggurcau mala Musa andǝ agbani Pǝris alta njargula mǝnana à nǝ̀ bwali nǝi tsuk-tsuk ka, acemǝnana à sǝlǝna ama mǝnia yì kanicau ka nda a rǝia. Sǝa ma ɓangciu kǝ pakkia wia arǝ aɓwana.


\par }{\SH À ɓariki à nǝ̀ tsǝki Yesu gbǝ́lî
\par }
{\R (Matiu 22:15-22; Markus 12:13-17)

\par }{\PP \VS{20}Aɓi-mǝbura tsǝki wi mǝsǝu, pǝlǝa à tasǝ amǝ'iucau, mǝnana à lǝmdǝa kǝla amǝ'mǝsǝcau na ka. A ɗenyicau malea ka à nǝ̀ bwal Yesu aɓa cau mǝnana pur a kúni ka, sǝ à nǝ̀ ká nǝi a ɓabù mǝtala-nzali, yì nggwamna mala amǝ Roma.

\VS{21}Pǝlǝa amǝ'iucau ɗì Yesu ama, <<Malǝm, sǝm sǝlǝ ama cau mo andǝ kanigir mo ka mǝsǝcau na kat. Aɓwana kat a bano ka amǝ'mwashati na. A kǝ kani njargula mala Ɓakuli nǝ mǝsǝcau.

\VS{22}Nggearǝì ka ɓoaro ɓǝ̀ sǝm mbwe Kaisar, murǝm mǝgule mala amǝ nzali Roma boalo-cemi le, ko ɓǝ̀ sǝm ká pe wi ɗang?>>


\par }{\PP \VS{23}Yì ka, súrǝ́nà ɓá kutan malea pǝlǝa nea wia ama,

\VS{24}{\WJ{<<Wu lǝmdǝam mǝsǝboalo dinari. Ɓamǝsǝ ɓwa andǝ gir mǝnana à gilǝa rǝì ka mala yana?>>}}

\par }{\PP À eari wi ama, <<Mala Kaisar na.>>


\par }{\PP \VS{25}Pǝlǝa nea wia ma,
{\WJ{<<Wu pè Kaisar gìr mǝnana mala Kaisar na ka, sǝ Ɓakuli ka wu pè wi gìr mǝnana male na ka.>>}}


\par }{\PP \VS{26}À gandǝ kume nǝ ɓwarkio aɓa cau male a ɓadǝm ɓwapǝndǝa ɗang. À ndali nǝ cau male, kara à do kunia ɗǝong.


\par }{\SH Ɗiban amur loapi ɓembe
\par }
{\R (Matiu 22:23-33; Markus 12:18-27)

\par }{\PP \VS{27}Sǝ aɓea amǝ Saduki, mǝnana à na ama aɓwana pà nǝ̀ lo anzǝm lú raka, à yiu a ban Yesu nǝ ɗiban.

\VS{28}À na ama:

\par }{\PI Malǝm, Musa gilǝa sǝm ama, <<Ɓǝ̀ mǝ'eam ɓwa wú sǝ ɗeki māmí amuna pà kàm raka, ɓwe ka nǝ̀ al mā-lú ace mǝnana ɓǝ̀ ɓǝli mǝ'eambi amuna.>>\FTNT{‡}{{\FR 20:28 }{\FR{20:28
}}{\FT{Ɓalli gbal aɓa:
}}{\XT{Nggur 25:5,6}}{\FT{.}}}

\VS{29}Sǝ a pwarian ngga aɓea aɓwana ndakam yia tongno-nong-ɓari à nda amǝ'eambu. Mǝdǝmba al ɓwama yi wu à pànǝ muna ɗang.

\VS{30}Sǝ ɓaria ka anggo gbal, al ɓwame sǝ yi wu pànǝ muna ɗang.

\VS{31}Tàruia gbal ka yi twal ɓwame, anggo sǝ yia mǝnia tongno-nong-ɓari ka à yì wúkio à ɗeki ɓwama, ko kǝ muna pa kàm ɗàng.

\VS{32}A masǝlǝate ka, ɓwama gbal ka yi wu.

\VS{33}Sǝ ado ka, a pwari loapi ɓembe ka nǝ̀ duk mālá yana ateà le, acemǝnana yia mǝnia tongno-nong-ɓari ka à dumǝna nǝi?


\par }{\PP \VS{34}Yesu earia wia ama:

\par }{\PI {\WJ{Aɓwana mǝnana a ɓanza man ngga à kǝ al rǝia sǝ à kǝ isǝ amunia.}}

\VS{35}{\WJ{Sǝ aɓwana mǝnana à sǝnia à kārǝ́na à nǝ̀ lo a ɓembe sǝ à nǝ̀ kum kutio a ɓanza mǝno kǝ yiu ka, à pà nǝ̀ al rǝia ko à nǝ̀ isǝ amunia ɗàng.}}

\VS{36}{\WJ{Sǝ à pà nǝ̀ wu ɗǝm ɗàng, acemǝnana à nda kǝla amǝturonjar. Amuna mala Ɓakuli na. Yia ka à nda ka ɓwana mǝnana à loapi ɓembe ka.}}

\VS{37}{\WJ{Sǝ amur cau mala loapi ɓembe ka, nggearǝ Musa ka lǝmdǝ ama alú nǝ̀ loapi ɓembe. Aɓa cau mǝnana à gilǝe amur mǝ'nkwarki mǝnana kǝ earki bǝsa ka, bang ama Mǝtalabangŋo ka nda, <<Ɓakuli mala Ibǝrayim, Ɓakuli mala Ishaku, sǝ Ɓakuli mala Yakupu.>>}}\FTNT{§}{{\FR 20:37 }{\FR{20:37
}}{\FT{Ɓalli gbal aɓa:
}}{\XT{Pur 3:6}}{\FT{.}}}

\VS{38}{\WJ{Yì ka, Ɓakuli mala alú na ɗang, nda Ɓakuli mala aɓwana mǝnana nǝ yilǝmu ka, acemǝnana sǝlǝna ama yia kat ka à ndanǝ yilǝmu.}}


\par }{\PP \VS{39}Aɓea amalǝm Nggurcau mala Musa pǝlǝi wi ama, <<Malǝm, cau mo ka mǝsǝcau na!>>

\VS{40}Anggo ka kǝɓwa nyare loasǝ kúni ama nǝ̀ ɗì ɓekǝ cau ɗǝm ɗàng.


\par }{\SH Kǝrǝsti, Mǝ'amsǝban ngga \newline  muna mala yana na?
\par }
{\R (Matiu 22:41-46; Markus 12:35-37)

\par }{\PP \VS{41}Yesu pǝlǝa turia wia ɓè ɗiban ama,
{\WJ{<<Mana tsǝa sǝ à kǝ na ama Kǝrǝsti}}\FTNT{*}{{\FR 20:41 }{\FR{20:41
}}{\FQ{Kǝrǝsti:
}}{\FT{Ko <<Mezaya>>}}}{\WJ{ka Muna mala Dauda}}\FTNT{†}{{\FR 20:41 }{\FR{20:41
}}{\FQ{Muna mala Dauda:
}}{\FT{Ko <<Ko Mǝkà Dauda.>>}}}{\WJ{na?}}

\VS{42}{\WJ{Dauda nǝ nggearǝì ka bang aɓa malǝmce mala Anggyal ama,}}

\par }{\Q {\WJ{<< <Ɓakuli Mǝtalabangŋo,}}

\par }{\QB {\WJ{ne Mǝtalem ama,}}

\par }{\Q {\WJ{Do a buam mǝlì}}


\par }{\QB \VS{43}{\WJ{she ɓǝn nyesǝna}}

\par }{\Q {\WJ{aɓio-mǝbura à pǝlǝna}}

\par }{\QB {\WJ{muna-buno tsǝk kusǝu}}

\par }{\QB {\WJ{a ɓakusǝo ka.>}}\FTNT{‡}{{\FR 20:43 }{\FR{20:43
}}{\FT{Ɓalli gbal aɓa:
}}{\XT{Ang 110:1}}{\FT{.}}}


\par }{\MM \VS{44}{\WJ{Dauda ka tunǝ Kǝrǝsti ama <Mǝtalem.> Sǝ palang ado sǝ Kǝrǝsti duk muni ɗǝm?>>}}


\par }{\SH Yesu nunkir amǝtè arǝ \newline  amalǝm Nggurcau mala Musa
\par }
{\R (Matiu 23:1-36; Markus 12:38-40; Luka 11:37-54)

\par }{\PP \VS{45}Lang aɓwana kat nda arǝ kwaki kiria à nǝ̀ nggǝ oè ka, Yesu pǝlǝa ne alaggana male ama,

\VS{46}{\WJ{<<Wu tsǝkir wun arǝ amalǝm Nggurcau mala Musa. À earce gya nǝ anggea-daura, sǝ à earce ɓǝà kǝ makkia wia kun aɓalǝ alimo, à earce aban-do mǝɓoarne arǝ andakpapi andǝ abuno mala aɓwana-mǝgule arǝ aban pakkiɗire lìli.}}

\VS{47}{\WJ{À kǝ ɓǝmbǝri amā-lú arǝ agirkuma malea, sǝ à kǝ ɓosǝki aɓwana nǝ pakki ahiwi mǝ'sake. A ulang yia ka à nǝ̀ pakkia wia ɓashi mǝcandǝe.>>}}




\par }\Chap{21}{\SH Mā-lú mana pa gir \newline  mana ndanǝi kat ka
\par }
{\R (Markus 12:41-44)

\par }{\PP \VerseOne{1}Lang Yesu loasǝ mǝsǝì ka, sǝn amǝ kume à nda rǝ turki aɓoro malea aɓa akwati boalo mǝnana aɓa Ndàmǝgule mala Ɓakuli ka.

\VS{2}Ɗǝm ngga mǝsǝì kpa arǝ ɓe mā-lú, mǝ'tǝ̀r, aban túr amǝsǝ-boalo mǝkèke ɓari.

\VS{3}Pǝlǝa Yesu na ama,
{\WJ{<<Mǝsǝcau, ǝn nggǝ bangga wun ama mǝnia yì mā-lú mǝtapwasǝa ka, nda túr gìr mǝnana kútì malea ka kat.}}

\VS{4}{\WJ{Acemǝnana aɓwana mǝnia kat ka à tù aɓa kume malea mǝnana kpǝm ngga, sǝ yì ka, aɓa tǝ̀r male sǝ pa gìr mǝnana kat ndanǝi ace do male ka.>>}}


\par }{\SH Agir-lǝmdǝa mala masǝlǝata ɓanza
\par }
{\R (Matiu 24:1-2; Markus 13:1-2)

\par }{\PP \VS{5}Aɓea alaggana male na aban naki acau amur ɓoarjam mala Ndàmǝgule mala Ɓakuli mǝnana à gilǝki nǝ atali mǝɓoarkijami, andǝ aɓoro mǝnana à tària ace pe Ɓakuli ka. Pǝlǝa Yesu na ama,

\VS{6}{\WJ{<<Ɓǝ̀ mala agir mǝnana wu kǝ sǝnia à nda ka, ɓè pwari nǝ̀ yiu mǝnana kǝ ɓè tali pa kàm à nǝ̀ ɗeki aban came amur ɓè ka ɗàng. Komǝyenani ka à nǝ̀ rambi à nǝ̀ turi a nzali.>>}}


\par }{\SH Nunkiru amur atanni mana à kǝ yiu ka
\par }
{\R (Matiu 24:3-14; Markus 13:3-13)

\par }{\PP \VS{7}Pǝlǝa à ɗì Yesu ama, <<Malǝm, amǝnia yì agir ka a ya pwari sǝ à nǝ̀ kumban? Ɗǝm ngga mana girnì na nǝ̀ lǝmdǝ ama à mala à nǝ̀ kumban?>>


\par }{\PP \VS{8}Sǝ Yesu pǝlǝia wia ama:

\par }{\PI {\WJ{Wu parkir wun ɓǝà kǝa swárki wun ɗàng. Acemǝnana aɓwana pas à nǝ̀ yiu aɓa lullǝam, à nǝ̀ nggǝ bang ama, yia ka à nda ka Kǝrǝsti, ɗǝm ngga à nǝ̀ na ama, <<Pwari gbàshìnà!>> Wu kǝa kpata cau malea ɗàng.}}

\VS{9}{\WJ{Ɓǝ̀ wu ok cau mala a'lwa andǝ amunǝo ka, cala ɓangciu pakka wun ɗàng. Amǝnia yì agir ka dumǝna púp à nǝ̀ ak dǝmba kumban, sǝ masǝlǝata ɓanza malaká yiu peatu ɗàng.}}


\par }{\PP \VS{10}Pǝlǝa lidǝmba aban nea wia ama:

\par }{\PI {\WJ{Nzali nǝ̀ lo nǝ lwa arǝ ɓe nzali, sǝ domurǝm nǝ̀ lo arǝ ɓe domurǝm.}}

\VS{11}{\WJ{Agǝggǝli mǝcandǝe mala nzali nǝ̀ kumban, nzala nǝ̀ kpa, akwánó ɓanza ɗàngɗáng nǝ̀ puro arǝ aban pas. Agir kàrmúrû andǝ agir-lǝmdǝa mǝgulke à nǝ̀ pur nǝ kuli.}}


\par }{\PI \VS{12}{\WJ{Sǝ kaniama amǝnia yì agir nǝ̀ kumban ngga, à nǝ̀ bwalki wun, à nǝ̀ pà wun tanni. À nǝ̀ ká nǝ wun a ɓashi arǝ andakpapi, à nǝ̀ kùr wun arǝ andakùrban, à nǝ̀ kánǝ wun aban amurǝma andǝ anggwamna, acemǝnana wu nda ka amǝ kpatam ngga.}}

\VS{13}{\WJ{Mǝnia ka nǝ̀ pa wun dǝmbu hamnǝ Cau Amsǝban mem.}}


\par }{\PI \VS{14}\FTNT{*}{{\FR 21:14 }{\FR{21:14
}}{\FT{Ɓalli gbal aɓa:
}}{\XT{Luk 12:11,12}}{\FT{.}}}{\WJ{Wu twali a ɓabum wun ama, pa wu nǝ̀ do nǝ ɓalǝkasǝkya arǝ cau mǝnana wun nǝ̀ na aban ɓashi ka ɗàng.}}

\VS{15}{\WJ{Acemǝnana mǝ nǝ pà wun acau andǝ sǝlǝe mǝnana kǝɓwa pà kàm atà amǝ ɓinǝmúr wun mǝnana nǝ̀ gandǝ cam a kún wun, ko nǝ̀ makgìr cau ma'wun ngga ɗàng.}}

\VS{16}{\WJ{Nggearǝ aɓwana mǝnana à ɓǝl wun, andǝ amǝ'eam wun, aɓǝla andǝ agyajam ma'wun ngga, à nǝ̀ pà wun nzǝmia, à nǝ̀ wal-lú ka aɓea ɓwana aɓalǝ wun.}}

\VS{17}{\WJ{Aɓwana kat nǝ̀ ɓinǝmǝsǝ wun acemǝnana wu nda ka amǝkpatam ngga.}}

\VS{18}{\WJ{Sǝ ko nyang múr wun mwashat ka pà nǝ̀ kpa a nzali ɗang.}}

\VS{19}{\WJ{Mǝsǝkang-kangŋa ma'wun na nǝ̀ amsǝ wun, nǝ̀ pa wun yilǝmu mǝnana málá male pà kàm raka.}}


\par }{\SH Yesu bangcau ama à nǝ̀ \newline  kiɗikí Urǝshalima
\par }
{\R (Matiu 24:15-28; Markus 13:14-23)

\par }{\PI \VS{20}{\WJ{Ɓǝ̀ wu sǝnǝna asoje à yì karina Urǝshalima ka, wu sǝlǝ ama kpa male gbàshìnà.}}

\VS{21}{\WJ{Sǝ anggo ka aɓwana mǝnana a nzali Yahudi ka, ɓǝà ɓangŋa ɓǝà eauwe amur ankono, aɓwana mǝnana aɓa là ka ɓǝà puro, sǝ aɓwana mǝnana a bondo ka ɓǝà kǝa kutio aɓa là ɗàng.}}

\VS{22}{\WJ{Acemǝnana mǝnia yì pwari ka mala mbweban nutanni na, ace lùmsǝ agir mǝnana kat à gilǝì aɓa Malǝmce mala Ɓakuli ka.}}\FTNT{†}{{\FR 21:22 }{\FR{21:22
}}{\FT{Ɓalli gbal aɓa:
}}{\XT{Hos 9:7}}{\FT{.}}}

\VS{23}{\WJ{Aɓalǝ apwari mǝno ka, gìr mǝsǝswatǝr na nǝ amamǝna mǝnana nǝ amuna a bumia, andǝa mǝnana à kǝ pea amuna kiura ka! Nggea tanni kǝ̀rkǝ́r nǝ̀ yiu amur mǝnia yì nzali, sǝ bumlulla mala Ɓakuli nǝ̀ sulǝo amur amǝnia yì aɓwana ka.}}

\VS{24}{\WJ{À nǝ̀ wal-lú aɓea ɓwana ateà nǝ nggeabyau, sǝ aɓea ɓwana ka à nǝ̀ bwalia guro à nǝ̀ umnǝia arǝ anzali kat mala ɓanza. Aɓwana mana amǝ Isǝrayila na raka, à nǝ̀ parki Urǝshalima aɓata rǝcandǝa malea, à nǝ̀ pàkce acau male ɓà, bà lùmsǝo mala apwari mana Ɓakuli kasǝa acea, yia aɓwana mana amǝ Isǝrayila na raka.}}\FTNT{‡}{{\FR 21:24 }{\FR{21:24
}}{\FQ{lùmsǝo mala apwari mana Ɓakuli kasǝa acea.
}}{\FT{Mǝnia ka nda lùmsǝo mala apwari mana Ɓakuli tsǝ́ngŋǝ̀nà ace yinǝ aɓwana mala acili anzali ɓanza aɓa kane male, anzǝm ginǝe mana ginǝki amǝ Isǝrayila (ace mgbikiru malea), sǝ ado ka nǝ̀ nyesǝia ɗǝm ɓǝà pa a ɓaɓalǝu ace bwal anggúr túró aɓa kàne male ka; ko she málá mala apwari mana Ɓakuli kasǝnì aɓwana mana à súrǝì raka, ɓǝà yálmúr nggea-là Urǝshalima ka.}}}\FTNT{§}{{\FR 21:24 }{\FR{21:24
}}{\FT{Ɓalli gbal aɓa:
}}{\XT{Zak 12:3; Isha 63:18; Sǝn 11:2}}{\FT{.}}}


\par }{\SH Ɓaria yiu mala Muna Mala Ɓwa
\par }
{\R (Matiu 24:29-31; Markus 13:24-27)

\par }{\PI \VS{25}{\WJ{Agir-lǝmdǝa nǝ̀ purkio aɓa pwari, andǝ zongŋo andǝ anlero. A ɓanza ka, ɓwapǝndǝa kat nǝ̀ do nǝ ɓalǝkasǝkya andǝ gakkya mala ɗenyicau, à nǝ̀ pǝlǝ nǝ ɓalǝia ɓà nǝ ɓangciu arǝ songnǝo mala nggeamùr andǝ eaki-nkono male.}}\FTNT{*}{{\FR 21:25 }{\FR{21:25
}}{\FT{Ɓalli gbal aɓa:
}}{\XT{Isha 13:10; Ezǝk 32:7; Jol 2:31; Sǝn 6:12,13}}{\FT{.}}}

\VS{26}{\WJ{Ɓwapǝndǝa nǝ̀ wukiaban ace ɓangciu, ɓalǝia nǝ̀ kasǝkya arǝ gir mǝnana nǝ̀ sulǝo amur ɓanza ka, acemǝnana à nǝ̀ dǝurǝki anggea gìr mǝgulke mǝnana a kùli ka.}}

\VS{27}{\WJ{Anggo ka à nǝ̀ sǝn Muna Mala Ɓwa aban yiu aɓa pǝrɓang nǝ rǝcandǝa andǝ ɓoarɓwa mǝgule.}}\FTNT{†}{{\FR 21:27 }{\FR{21:27
}}{\FT{Ɓalli gbal aɓa:
}}{\XT{Dan 7:13; Sǝn 1:7}}{\FT{.}}}

\VS{28}{\WJ{Ɓǝ̀ amǝnia yì agir tinata kumban ngga, wu lo, wu loasǝ múr wun a kùli, acemǝnana pwari akmúr wun gbàshìnà.}}


\par }{\SH Kanicau arǝ nggun vwari
\par }
{\R (Matiu 24:32-35; Markus 13:28-31)

\par }{\PP \VS{29}Pǝlǝa Yesu nea wia mǝnia yì kanicau ka:

\par }{\PI {\WJ{Wu sǝn nggun vwari andǝ acili anggun kat.}}

\VS{30}{\WJ{Ɓǝà tinata to mbuia ka, wun nǝ ɓamur rǝ wun ngga, wun nǝ̀ sǝni sǝ wun nǝ̀ sǝlǝ ama mbulo gbashìnà.}}

\VS{31}{\WJ{Anggo gbal, ɓǝ̀ wu sǝnǝna amǝnia yì agir à ndaban pakki ka, wu sǝlǝ ama Domurǝm mala Ɓakuli ka gbàshìnà.}}


\par }{\PI \VS{32}{\WJ{Ən nggǝ na wun mǝsǝcau ama, tà mǝnia yì nza ka pà nǝ̀ mal ɗang she ɓǝ̀ amǝnia yì agir kat ka à kumǝnaban ngga.}}

\VS{33}{\WJ{Kùli andǝ nzali ka tea nǝ̀ malâ, sǝ Cau mem ngga tè pà nǝ̀ mal ɗang ko bǝti.}}


\par }{\PI \VS{34}{\WJ{Wu parkir wun wu kǝa eare ɓǝ̀ ɗenyicau ma'wun lùmsǝ nǝ likiagir, wal-wale andǝ pisǝɓalǝu arǝ alta agir ɓanza, gandǝa mǝno yì pwari ka nǝ̀ yia yasǝlǝ wun ngga ɗàng.}}

\VS{35}{\WJ{Kǝla gbǝ́lî, nǝ̀ yiu amur aɓwana mǝnana a ɓanza kat ka.}}

\VS{36}{\WJ{Wu dum nǝ mǝsǝ wun ko aya pwari, nǝ́ pak hiwi ace mǝnana ɓǝ̀ wu apî amǝnia yì agir mana à mala à nǝ̀ kumban, sǝ ɗǝm ngga ɓǝ̀ wu kum kusǝu came a ɓadǝm Muna mala Ɓwa ka.}}


\par }{\PP \VS{37}Ko aya pwari ka Yesu nda aban kanigir aɓa Ndàmǝgule mala Ɓakuli, sǝ nǝ pwarikpana ka nǝ̀ o a múr mǝ'nkono mǝnana à tunǝki ama Nkono Olif ka nǝ̀ nggá nong kam.\FTNT{‡}{{\FR 21:37 }{\FR{21:37
}}{\FT{Ɓalli gbal aɓa:
}}{\XT{Luk 19:47}}{\FT{.}}}

\VS{38}Sǝ nǝ bu dǝmbari ka aɓwana kat kǝ yiua ok kanigir male a Ndàmǝgule mala Ɓakuli.




\par }\Chap{22}{\SH Aɓwana amǝgule kurkunarǝia \newline  à nǝ̀ wal Yesu
\par }
{\R (Matiu 26:1-5; Markus 14:1-2; Yohana 11:45-53)

\par }{\PP \VerseOne{1}Ado ka, pwari Ɗire mala Bǝredi mana kǝ lo raka, mǝnana à tunǝki ama <<Ɗire Yàlîmurû>> ka gbàshìnà.\FTNT{*}{{\FR 22:1 }{\FR{22:1
}}{\FT{Ɓalli gbal aɓa:
}}{\XT{Pur 12:1-27}}{\FT{.}}}

\VS{2}Agbani pǝris andǝ amalǝm Nggurcau mala Musa came arǝ alta njargula mǝnana à nǝ̀ wal Yesu nǝi aɓa sǝmbǝrǝa ka, acemǝnana ɓangciu kǝ pakkia wia arǝ aɓwana malea.


\par }{\PP \VS{3}Pǝlǝa Shetan kutio arǝ Yahuda mǝnana à tunǝki ama Iskariyoti ka. Yì ka, nda aɓalǝ alaggana mala Yesu mana lum-nong-ɓari ka.

\VS{4}Yahuda wari aban agbani pǝris andǝ aɓwana-mǝgule mala amǝ yál Ndàmǝgule mala Ɓakuli, à nacau andǝia, amur njar mǝnana nǝ̀ pa Yesu nǝi a buia ka.

\VS{5}Banɓoaria wia, kara à eare ama à nǝ̀ pe wi boalo.

\VS{6}Yì ka, eare, pǝlǝa kútí a alta njar mǝnana nǝ̀ kùmô sǝ nǝ̀ pea wia Yesu nǝi a pwari mǝnana ɓwabundǝa pà kàm raka.


\par }{\SH Masǝlǝata li girlina mala Yesu \newline  andǝ alaggana male
\par }
{\R (Matiu 26:17-25; Markus 14:12-21; Yohana 13:21-30)

\par }{\PP \VS{7}Lang Lamsan mala Bǝredi mana kǝ lo raka tinate, a pwari walki anzur mala Ɗire Yàlîmurû ka,

\VS{8}Yesu tasǝ Bitǝrus andǝ Yohana, nea wia ama,
{\WJ{<<Wu kyane wu kya gilǝkia sǝm girlina mala Ɗire Yàlîmurû mǝnana sǝm nǝ̀ li ka.>>}}


\par }{\PP \VS{9}À ɗì ama, <<A ya ban sǝ ɓǝ̀ sǝm kya pak túró girline?>>


\par }{\PP \VS{10}Nea wia ama,
{\WJ{<<Kutio ma'wun a nggea-là ani ka, wun nǝ̀ je wunǝ ɓe ɓwabura nǝ bàng-mùr amurí. Wu kya atè a ɓala mǝnana nǝ̀ kútí kam ngga.}}

\VS{11}{\WJ{Wu ne mǝtala-ɓalae ama, <Malǝm nǝ̀ túr sǝm ɓǝ̀ sǝm ɗio ama: Bansulǝo mǝnana nǝ̀ li girlina Ɗire Yàlîmurû kam andǝ alaggana male ka, nda a ya ban?>}}

\VS{12}{\WJ{Nǝ̀ lǝmdǝa wun rǝ ɓe ndà-kulí mǝgule, à gilǝkina ɓālǝi. A kam sǝ wun nǝ̀ pak túró girlina.>>}}


\par }{\PP \VS{13}Pǝlǝa à wario à kya kum girbunda kǝla mǝnana Yesu nea wia ka. Pǝlǝa à pak túró girlina Ɗire Yàlîmurû.


\par }{\SH Girlina pwarikpǝra mala Mǝtalabangŋo
\par }
{\R (Matiu 26:26-30; Markus 14:22-26; 1 Amǝ Korinti 11:23-25)

\par }{\PP \VS{14}Lang pwari kārǝ́na ka, Yesu andǝ amǝ'mishan male do aban li girlina.

\VS{15}Pǝlǝa nea amǝ'mishan male ama,
{\WJ{<<Ən earǝna ce li girlina Ɗire Yàlîmurû mǝnia ka kǝ̀rkǝ́r sǝnǝa wun, sǝ ɓǝ̀n kutio a tanni!}}

\VS{16}{\WJ{Sǝ ǝn nggǝ na wun, pa mǝ nǝ li ɗǝm ɗàng, she pwari mana ɓǝ̀ kya lumsǝna a Domurǝm mala Ɓakuli ka.>>}}


\par }{\PP \VS{17}Pǝlǝa Yesu twal kwap mala mùr-ɓǝlanggun anap, sǝ pakki Ɓakuli yàwá, sǝ na ama,
{\WJ{<<Wu ak mǝnia ka, wu gakkia rǝ wun.}}

\VS{18}{\WJ{Ən nggǝ na wun ama, twal ado ka pà mǝ nǝ nu mùr-ɓǝlanggun anap ɗǝm ɗàng, she ɓǝ̀ Domurǝm mala Ɓakuli yina ka.>>}}


\par }{\PP \VS{19}Pǝlǝa twal bǝredi, pakki Ɓakuli yàwá, ɓwani, sǝ pea wia, nea wia ama,
{\WJ{<<Mǝnia ka nda nggūrǝam, mǝnana ǝn pa ace wun ngga, wu kǝ pak mǝnia ka, ace ɗenyi nǝ mim.>>}}


\par }{\PP \VS{20}Anzǝm girlina ka, twal ɓè kwap mala mùr-ɓǝlanggun anap a buì, sǝ na ama,
{\WJ{<<Kwap mǝnia ka, nda bǝsa kùrcau a nre Ɓakuli andǝ aɓwana male, mǝnana à kurrì nǝ nkílèm mana à sukki ace wun ngga.
}}\FTNT{†}{{\FR 22:20 }{\FR{22:20
}}{\FT{Ɓalli gbal aɓa:
}}{\XT{Ir 31:31-34}}{\FT{.}}}

\VS{21}{\WJ{Sǝ wu sǝni! Ɓwa mǝnana nǝ̀ kúrkúró nǝ mim ngga nda aɓalǝ sǝm aban li kani atàm!}}\FTNT{‡}{{\FR 22:21 }{\FR{22:21
}}{\FT{Ɓalli gbal aɓa:
}}{\XT{Ang 41:9}}{\FT{.}}}

\VS{22}{\WJ{Lú mala Muna mala Ɓwa ka nǝ̀ pa kǝla mǝnana Ɓakuli kani ka, sǝ caukwanban na nǝ ɓwa mǝnana me ka!>>}}


\par }{\PP \VS{23}Alaggana tita ɗiki rǝarǝia ko yana ɓwe na aɓalǝia mǝnana nǝ̀ pak mǝnia yì gir ka.


\par }{\SH Makgir amur gulo
\par }
{\PP \VS{24}Makgir pǝlǝa lo a nrea amur ko yana aɓalǝia nda ɓwamǝgule malea kat.\FTNT{§}{{\FR 22:24 }{\FR{22:24
}}{\FT{Ɓalli gbal aɓa:
}}{\XT{Mat 18:1; Mar 9:34; Luk 9:46}}{\FT{.}}}

\VS{25}\FTNT{*}{{\FR 22:25 }{\FR{22:25
}}{\FT{Ɓalli gbal aɓa:
}}{\XT{Mat 20:25-27; Mar 10:42-44}}{\FT{.}}} Yesu nea wia ama:

\par }{\PI {\WJ{Amurǝma mala amǝɓanza ka à kǝ lǝmdǝ rǝcandǝa amur aɓwana, sǝ amǝ'lǝmdǝ gulo amur aɓwana ka à kǝ tunǝ ɓamuria ama, <<agyajam mala ɓwapǝndǝa.>>}}

\VS{26}{\WJ{Sǝ wun ngga, anggo sǝ wun nǝ̀ pak ɗàng. Ma'wun ngga, ɓwa mǝnana gula wun kat ka nda nǝ̀ dupa wun kǝla muna kat ka, gbani gbal ka nda rítǎu.}}\FTNT{†}{{\FR 22:26 }{\FR{22:26
}}{\FT{Ɓalli gbal aɓa:
}}{\XT{Mat 23:11; Mar 9:35}}{\FT{.}}}

\VS{27}{\WJ{Yana nda ɓwamǝgule, ɓwa mǝnana do a ban-li ka le, ko ɓwa mǝnana kǝ gaki girlina ka? Nda ɓwa mǝnana do a ban-li ka re? Sǝ mim ngga ǝn do aɓalǝ wun kǝla mǝ gau girlina.}}\FTNT{‡}{{\FR 22:27 }{\FR{22:27
}}{\FT{Ɓalli gbal aɓa:
}}{\XT{Yoh 13:12-15}}{\FT{.}}}


\par }{\PI \VS{28}{\WJ{Wu nda ka aɓwana mǝnana wu came a nzǝmam aɓa kārǝkiban mǝnana kumam ngga.}}

\VS{29}{\WJ{Ace mani ka, ǝn pana wun gara-murǝm, kǝla mǝnana Tárrám pam ngga.}}

\VS{30}{\WJ{Wun nǝ̀ li, sǝ wun nǝ̀ nu atàm a Domurǝm mem, sǝ wun nǝ̀ do amur abuno-murǝm aban ɓashia atau mala Amǝ Isǝrayila mǝnia lum-nong-ɓari ka.}}\FTNT{§}{{\FR 22:30 }{\FR{22:30
}}{\FT{Ɓalli gbal aɓa:
}}{\XT{Mat 19:28}}{\FT{.}}}


\par }{\SH Yesu bang ama Shiman \newline  nǝ̀ yia tǝmce súrǝè
\par }
{\R (Matiu 26:31-35; Markus 14:27-31; Yohana 13:36-38)

\par }{\PP \VS{31}Yesu banggi Bitǝrus ama,
{\WJ{<<Shiman, Shiman! Kwaki kiro! Shetan kǝ alte ama nǝ̀ sárǝ́ki wun kǝla sárǝ́ mǝsǝsa.}}

\VS{32}{\WJ{Sǝ mim ngga ǝn pangŋa hiwi aceo we Shiman, ace mǝnana paɓamuru mo ɓǝ̀ kǝa kpa ɗang. Sǝ ɓǝ̀a longŋa ka, ɓak ɓabum amǝ'eambo.>>}}


\par }{\PP \VS{33}Bitǝrus eari wi ama, <<Mǝtalem, ǝn shamna bumam mǝ nǝ o atò a ndàkurban, sǝ mǝ nǝ wu atò!>>


\par }{\PP \VS{34}Yesu pǝlǝi wi ama,
{\WJ{<<Ən nggǝ no we Bitǝrus, yalung mǝnia ka kaniama nggu nǝ̀ ɓua ka, a nǝ tǝmcem kusǝ tàrú ama a súrǝàm ɗang!>>}}


\par }{\SH Wu alita ɓamur rǝ wun ndaboalo \newline  andǝ luru andǝ nggeabyau
\par }
{\PP \VS{35}Yesu pǝlǝa ɗì alaggana male ama,
{\WJ{<<A pwari mǝno ǝn túr wun wu kya hamnǝ cau mem, sǝ wu pànǝ ndaboalo, ko luru-gya, ko ankura raka, wu ɗwanyi kǝgìr le?>>}}

\par }{\PP À eare ama <<Awo!>>\FTNT{*}{{\FR 22:35 }{\FR{22:35
}}{\FT{Ɓalli gbal aɓa:
}}{\XT{Mat 10:9,10; Mar 6:8,9; Luk 9:3; 10:4}}{\FT{.}}}


\par }{\PP \VS{36}Pǝlǝa nea wia ama,
{\WJ{<<Sǝ ado ka, koyana sǝ ndanǝ ndaboalo ko luru ka, ɓǝ̀ twali. Sǝ ɓwa mǝnana pànǝ nggeabyau raka, ɓǝ̀ mak daura-múrɓì male ɓǝ̀ kúrô.}}

\VS{37}{\WJ{Mǝ ndaban bangga wun ama cau mǝnana à gilǝì aɓa Malǝmce ama, <À oasǝi atà amǝ'cauɓikea>}}\FTNT{†}{{\FR 22:37 }{\FR{22:37
}}{\FT{Ɓalli gbal aɓa:
}}{\XT{Isha 53:12}}{\FT{.}}}{\WJ{ka, nǝ̀ lùmsǝo a muram pup. E, gìr mǝnana à gilǝì a muram ngga nda kǝ yiu a lùmsǝo ka.>>}}


\par }{\PP \VS{38}Pǝlǝa alaggana male ne wi ama, <<Mǝtalabangŋo! Sǝni! Anggea-byau ndya ɓari ka.>>

\par }{\PP Pǝlǝa Yesu banggia wia ama,
{\WJ{<<Kārǝ́na ana!>>}}


\par }{\SH Yesu pak hiwi amur Nkono Olif
\par }
{\R (Matiu 26:36-46; Markus 14:32-42)

\par }{\PP \VS{39}Yesu lo o amur Nkono Olif kǝla mǝnana pakkiyi pwari-pwari ka. Pǝlǝa alaggana male o atè.

\VS{40}À kya bwalǝna banì ka, Yesu nea wia ama,
{\WJ{<<Wu pak hiwi, ace mǝnana ɓǝ̀ wu kǝa kpa aɓa kārǝkiban raka.>>}}


\par }{\PP \VS{41}Pǝlǝa upia wia zak, kya kū`ndǝó pak hiwi,

\VS{42}ama,
{\WJ{<<Dâ, ɓǝ̀ awu nǝ ear ka, twàlâm mǝnia yì kwap mala tanni ka: sǝ mǝnia ka nê mem ma ɗang, ɓǝ̀ do ama nê mò na.>>}}


\par }{\PP \VS{43}Kara mǝturonjar sulǝo a baní, ɓak ɓabumi.

\VS{44}Sǝ acemǝnana nda aɓa bumkiɗikea mǝgule ka, kutio arǝ hiwi nǝ rǝcandǝa. Piban mǝnana pur arǝì ka kǝ surkio a nzali kǝla nkila.


\par }{\PP \VS{45}Lang Yesu loapi ban hiwi ka, nyare a ban alaggana male kya kumia a ntulo, acemǝnana à nda aɓa bumkiɗikea, mǝnana ɓungi rǝia ka.

\VS{46}Pǝlǝa nea wia ama,
{\WJ{<<Mana tsǝa sǝ wu kùtí a nong'ntullo? Wu lo, wu pak hiwi, ace mǝnana ɓǝ̀ wu kǝa kpa aɓa kārǝkiban ɗang.>>}}


\par }{\PP \VS{47}Kúni malaká pwal arǝ cau ɗang, kara ɓwabundǝa yi tusǝna. Yahuda, mwashat aɓalǝ alaggana Lum-nong-ɓari ka, nǝ̀ yinǝia. Pǝlǝa sung a ban Yesu, mǝn abui kùrrì arǝì.

\VS{48}Yesu pǝlǝa ɗì ama,
{\WJ{<<Yahuda, a ndarǝ kúrkúró nǝ Muna Mala Ɓwa nǝ nuban a nkiu?>>}}


\par }{\PP \VS{49}Lang alaggana mala Yesu mǝnana atè sǝn gìr mǝno nǝ̀ kumban ngga, pǝlǝa à ɗì ama,
{\WJ{<<Ɓǝ̀ sǝm paktúró nǝ anggea-byau ma'sǝm le, Mǝtalabangŋo?>>}}

\VS{50}Kara mwashat aɓalǝ alaggana mala Yesu kwetǝ nggeabyau male, kwar guro mala Pǝris Mǝgule, kasǝ kiri mǝlì kpat.


\par }{\PP \VS{51}Pǝlǝa Yesu na ama,
{\WJ{<<Ɓǝ̀ go anggo!>>}} Pǝlǝa je kir ɓwabure, sonzǝì.


\par }{\PP \VS{52}Yesu pǝlǝa ne agbani pǝris andǝ aɓwana-mǝgule mala amǝ'yál Ndàmǝgule mala Ɓakuli, mǝnana à yiu arǝì ka ama,
{\WJ{<<Wu yiu a rǝam nǝ anggea-byau andǝ agara-kwalta kǝla mǝ nda ɓwamǝgule mala amǝ'soakitau?}}

\VS{53}{\WJ{Ko aya pwari ka mǝ nda atà wun aɓa Ndàmǝgule mala Ɓakuli, sǝ wu loasǝ kun wun a rǝàm ɗàng. Sǝ bu-pwari man she ka ma'wun na, andǝ mala rǝcandǝa mala pǝndǝa.>>}}\FTNT{‡}{{\FR 22:53 }{\FR{22:53
}}{\FT{Ɓalli gbal aɓa:
}}{\XT{Luk 19:47; 21:37}}{\FT{.}}}


\par }{\SH Bitǝrus tǝmce súrǝ̀ Yesu
\par }
{\R (Matiu 26:57-58,69-75; Markus 14:53-54,66-72; Yohana 18:12-18,25-27)

\par }{\PP \VS{54}À bwal Yesu, sǝ à dǝshina ɓala mala Pǝris Mǝgule nǝi. Sǝ Bitǝrus ka, tārǝtè kǝ o ateà.

\VS{55}Amǝ'yál palta ka à bwalǝna bǝsa a cengge à dumǝna a kúni. Pǝlǝa Bitǝrus yi do ateà.

\VS{56}Ɓè muna-ɓwama, mǝtúró-ɓala sǝni aban do a kun bǝsa. Sǝni kyap-kyap sǝ na ama, <<Mǝnia yì ɓwa ka, nda atè.>>


\par }{\PP \VS{57}Bitǝrus pǝlǝa tǝmce ama, <<Ɓwama, ǝn súrǝ̀ ɓwe ɗàng!>>


\par }{\PP \VS{58}Zuku ka, ɓeɓwa sǝn Bitǝrus sǝ na ama, <<We ka, a nda tea!>>

\par }{\PP Bitǝrus eare ama, <<Ɓwabura! Mǝ nda ɗang!>>


\par }{\PP \VS{59}Anzǝm kǝla bu-pwari mwashat ka, ɓeɓwa cam kingging ama, <<Ɓafo, mǝnia yì ɓwa ka nda atè, acemǝnana yì gbal ka ɓwa Galili na.>>


\par }{\PP \VS{60}Bitǝrus ama, <<Ɓwabura! Ən súrǝ̀ cau mǝnana a banggiyi ka ɗàng!>> Kúni malaká pwal ɗàng, kara nggu ɓua.

\VS{61}Mǝtalabangŋo pǝlǝ mǝsǝì sǝn Bitǝrus. Ɓalǝ Bitǝrus kasǝa arǝ cau mǝnana Mǝtalabangŋo ne wi ama:
{\WJ{<<Kaniama nggu nǝ̀ ɓua a bu du man yalung ngga, a nǝ tǝmce súrǝàm kusǝ tàrú.>>}}

\VS{62}Pǝlǝa puro a nza kya ɓua kǝ̀rkǝ́r.


\par }{\SH Amǝ'yálban oal Yesu, sǝ a walki
\par }
{\R (Matiu 26:67-68; Markus 14:65)

\par }{\PP \VS{63}Aɓwana mǝnana à cia ɓǝa yál Yesu ka, à oali, oalban kyauwikiban sǝ à walki.

\VS{64}À kùr amǝsǝì; pǝlǝa à koè a takiri sǝ à ɗì ama, <<Na sǝm, yana ɓwe na walo ka, we mǝɓangnǝa?>>

\VS{65}À naki wi acau mǝkwanrui sǝ à kǝ sanggì.


\par }{\SH À warinǝ Yesu a ɓadǝmbǝ amǝkùrcau
\par }
{\R (Matiu 26:59-66; Markus 14:55-64; Yohana 18:19-24)

\par }{\PP \VS{66}Lang ban fana ka, aɓwana-mǝgule, amǝkùrcau mala amǝ Yahudi, agbani pǝris andǝ amalǝm Nggurcau mala Musa, yi ramba, pǝlǝa à yinǝ Yesu a ɓadǝmbia.

\VS{67}À ne wi ama, <<Ɓǝ̀ a nda Kǝrǝsti,\FTNT{§}{{\FR 22:67 }{\FR{22:67
}}{\FQ{Kǝrǝsti:
}}{\FT{Ko <<Mezaya>>}}} Mǝ'amsǝban mǝnana Ɓakuli turi ka, na sǝm.>>

\par }{\PP Yesu earia wia ama,
{\WJ{<<Ɓǝ̀ ǝn bangga wun ngga, pà wun nǝ̀ earnǝ mim ɗang.}}

\VS{68}{\WJ{Sǝ ɓǝ̀n ɗì wun ngga, pà wu nǝ̀ pam eare ɗang.}}

\VS{69}{\WJ{Twal ado aban ká ka, Muna Mala Ɓwa nǝ̀ do a bù-mǝlì mala Ɓakuli mǝnana Karmur gulo kat ka.>>}}


\par }{\PP \VS{70}Pǝlǝa yia kat ka à sà'arǝì ama, <<A ndarǝ bang ama a nda Muna mala Ɓakuli le?>>

\par }{\PP Pǝlǝa pea wia eare ama,
{\WJ{<<Kǝ ndo wu na ka, Mǝ nda.>>}}


\par }{\PP \VS{71}Pǝlǝa à na ama, <<Ya cau ɗǝm sǝm alta oe? Sǝm ongŋǝni àkǝ̀ mburkuni!>>




\par }\Chap{23}{\SH A warinǝ Yesu a ɓadǝm \newline  nggwamna Bilatus ɓwa Roma
\par }
{\R (Matiu 27:1-2,11-14; Markus 15:1-5; Yohana 18:28-38)

\par }{\PP \VerseOne{1}Yia kat ka à lo à warinǝ Yesu a ɓadǝm Bilatus.

\VS{2}Pǝlǝa à tita tsǝki wi acau arǝì ama, <<Sǝm kum mǝnia yì ɓwa ka aban soakita aɓwana, ama ɓǝà kǝa pè Kaisar, murǝm mǝgule mala amǝ Roma, boalo-cemi ɗàng. Ɗǝm ngga kǝ na ama, yì ka, nda Kǝrǝsti\FTNT{*}{{\FR 23:2 }{\FR{23:2
}}{\FQ{Kǝrǝsti:
}}{\FT{Ko <<Mezaya,>> ɗǝm ngga a mǝsǝì 35 andǝ 39}}}, Mǝ'amsǝban mǝnana Ɓakuli túrí ka, sǝ kǝ ne rǝì ama murǝm na.>>


\par }{\PP \VS{3}Pǝlǝa Bilatus ɗì Yesu ama, <<A nda murǝm mala amǝ Yahudi le?>>

\par }{\PP Yesu eare ama,
{\WJ{<<Nda kǝla mǝnana à na ka.>>}}


\par }{\PP \VS{4}Pǝlǝa Bilatus ne agbani pǝris andǝ aɓwana ama, <<Ən kum kǝgìr mǝɓane arǝ mǝnia yì ɓwa ka ɗàng.>>


\par }{\PP \VS{5}Pǝlǝa à ginǝ kpékpé ama, <<Kànìgìr male aɓa nzali Yahudi kǝ tsǝk aɓwana ɓǝà loasǝ munǝo arǝ amǝ'talanzali Roma. Tita mǝnia yì gir ka a Galili, ndya yi bwalǝna ban man kat.>>


\par }{\PP \VS{6}Lang Bilatus nǝ̀ ok anggo ka, pǝlǝa ɗiban ama, <<Ɓwe ka ɓwa Galili na le?>>

\VS{7}Lang sǝlǝna ama Yesu ka puro a nzali mǝnana aɓata yálban mala murǝm Hirǝdus ka, pǝlǝa tasǝi a ban Hirǝdus, mǝnana yì gbal ka nda a Urǝshalima àkǝ̀ ɓalǝ anongge mǝno ka.


\par }{\PP \VS{8}Lang Hirǝdus sǝn Yesu ka, banɓoari wi kǝ̀rkǝ́r, acemǝnana banì sauwuna nda ban alta sǝn Yesu. Aɓa cau mǝnana ok amurí ka, tsǝkbumi ama nǝ̀ sǝn Yesu aban pak gir'ndali.

\VS{9}Pǝlǝa ɗiki nǝ aɗiban pas, sǝ kǝ do mala Yesu kúni più.

\VS{10}Agbani pǝris andǝ amalǝm Nggurcau mala Musa mǝnana abanì ka, à lo nǝ rǝcandǝa aban tsǝki Yesu acau arǝì ɗàngɗáng.

\VS{11}Hirǝdus andǝ asoje male pak ceì ɓà, à nyesǝi gìr oalo na. À makki wi adaura murǝm arǝì pǝlǝa à nyesǝi a ban Bilatus.

\VS{12}Àkǝ̀ bu-pwari mǝno ka Hirǝdus andǝ Bilatus ka à duk agyajam, acemǝnana ɗiɗyal ka à earkiyi mǝsǝarǝia ɗàng.


\par }{\SH À kasǝi Yesu ɓashi lú
\par }
{\R (Matiu 27:5-26; Markus 15:6-15; Yohana 18:39--19:16)

\par }{\PP \VS{13}Bilatus tunǝ agbani pǝris, andǝ aɓwana-mǝgule, andǝ acilia aɓwana.

\VS{14}Nea wia ama, <<Wu yiu nǝ mǝnia yì ɓwa ka a banam, wu na ama kǝ soakita aɓwana ɓǝà lo munǝo. Ən ɗiki akani amǝsǝ wun, sǝ aɓalǝ acau mǝnana wu bang amurí ka, ǝn kum ko kǝcau mwashat mǝnana mǝsǝcau na ka ɗàng.

\VS{15}Hirǝdus gbal ka kumi nǝ kǝ cauɓikea ɗang, ndya nyesǝi a ban sǝm ngga. Kǝla mǝnana ado wu kǝ sǝni ka, kǝ ɓè gìr pà kàm pè mǝnana ɓoro ɓǝà wal-luí ace ka ɗàng.

\VS{16}Ace mani ka mǝ nǝ koè sǝ mǝ nǝ ɗeki ɓǝ̀ o.>>

\VS{17}[A koya Pwari Lamsan Yàlîmurû ka, dumǝna púp Bilatus nǝ̀ panzǝia wia ɓwa mwashat atà aɓwana mǝnana à kùrria ka.]


\par }{\PP \VS{18}Ɓwabunda kat loasǝ già ama, <<Wal-lú mǝnia yì ɓwa ka! Panzǝa sǝm Barabbas!>>

\VS{19}(Barabbas ka ɓeɓwa na à oasǝi a ndàkurban ace loasǝ munǝo mǝnana kumban aɓa Urǝshalima, sǝ ace wal-lú ɗǝm.)


\par }{\PP \VS{20}Bilatus ka kǝ earce ama nǝ̀ nying Yesu ɓǝ̀ o, nda sǝ nyare zǝmbia wia.

\VS{21}Kara à came arǝ loasǝ già ama, <<Ɓǝà gballì a nggun! Ɓǝà gballì a nggun!>>


\par }{\PP \VS{22}Bilatus nyar tàruià ka nea wia ama, <<Ace mana le? Ya cauɓikea nda mǝnia yì ɓwa ka pa? Ən kum kǝ mǝɓane mǝnana ɓǝà wal-luí ace ka ɗàng. Ace mani ka mǝ nǝ koè sǝ mǝ nǝ nyi ɓǝ̀ o.>>


\par }{\PP \VS{23}Kara à loasǝ già kǝ̀rkǝ́r ama she ɓǝà gbàllì Yesu a nggun, gandǝa cau malea kya parban.

\VS{24}Bilatus gandǝa eare ama ɓǝà pakkia wia gìr mǝnana bumia kànì ka.

\VS{25}Panzǝia wia ɓwa mǝnana à earce ka ɓǝ̀ o, yì ɓwa mana à túrí a ndàkurban ace loasǝ munǝo andǝ wal-lú ka. Sǝ twal Yesu pea wia ɓǝà pakki wi gìr mǝnana bumia kànì ka.


\par }{\SH À gbàllì Yesu amur nggun-gangndǝi
\par }
{\R (Matiu 27:32-44; Markus 15:21-32; Yohana 19:17-27)

\par }{\PP \VS{26}Lang à nungina Yesu aban o ka, à kya kum Shiman ɓwa Sayirin, pur nǝ ɓabondo nǝ̀ ká aɓa nggea-là. À bwali à parri wi nggun-gangndǝi amurí, sǝ à tsǝì ɓǝ̀ twali, ɓǝ̀ kpa nǝi atà Yesu.


\par }{\PP \VS{27}Ɓwabunda kǝ̀rkǝ́r kpate aban o andǝ amamǝna mǝnana à kǝ ɓua, à kǝ keban ace ka.

\VS{28}Yesu pǝlǝ rǝì nea wia ama:

\par }{\PI {\WJ{Wun amamǝna mala amǝ Urǝshalima, wu kǝa ɓua acem ɗàng, wu ɓua ace ɓamur rǝ wun andǝ amuna ma'wun.}}

\VS{29}{\WJ{Acemǝnana aɓea apwari nǝ̀ nggá yiu mǝnana wun nǝ̀ na ama, <<Tsǝkbu nda amur amamǝna mǝnana à nkombi na, mǝnana à ɓǝl àkǝ muna raka, andǝ akiura mǝnana kǝ muna nuia àkǝ̀ pwari raka!>>}}

\VS{30}{\WJ{A pwari mǝno ka,}}

\par }{\Q {\WJ{<<Aɓwana nǝ̀ ne ankono}}

\par }{\QB {\WJ{mǝdārike cau ama,
}}

\par }{\QB {\WJ{<Wu kpa amur sǝm!>}}

\par }{\Q {\WJ{Sǝ à nǝ̀ ne amuna-nkono ama,}}

\par }{\QB {\WJ{<Wu kùmsǝó amur sǝm!> >>}}\FTNT{†}{{\FR 23:30 }{\FR{23:30
}}{\FT{Ɓalli gbal aɓa:
}}{\XT{Hos 10:8}}{\FT{.}}}


\par }{\MI \VS{31}{\WJ{Ɓǝ̀ ɓwapǝndǝa kǝ pak amǝnia yì agir, mǝnana nggun nda andǝa pwale ka, lang sǝ nǝ̀ pa, yì mǝnana ɓǝ̀ imǝna ka?}}


\par }{\PP \VS{32}Aɓea aɓwana ɓari, yia kǝm ngga amǝ'ɓealɓikea na, à warinǝia à nǝ̀ nggá wal-luia andǝ Yesu.

\VS{33}Lang à yì bwalǝna ban mǝnana à tunǝki ama, Nkpoula Ɓamuru ka, pǝlǝa à gbàllì Yesu kàm amur nggun-gangndǝi, atārǝia andǝ amǝ'ɓealɓikea mǝnia ɓari ka, mwashat atà buì mǝlì, sǝ man mwashat ka, atà buì mǝ'nggare.

\VS{34}Pǝlǝa Yesu na ama,
{\WJ{<<Dâ, twalia wia banì, acemǝnana à súrǝ̀ gir mana à pakkiyi ka ɗàng.>>}}

\par }{\PP Pǝlǝa asoje kocàca amur agir-nggūrǝu male, à gakkia rǝia.


\par }{\PP \VS{35}Ɓwapǝndǝa came aban sǝnban, sǝ aɓwana-mǝgule oali, ama, <<Kǝ amsǝ aɓea aɓwana, ɓǝ̀ amsǝ ɓamur rǝì, ɓǝ̀ yì ka, nda Kǝrǝsti, Mǝ'amsǝban mǝnana Ɓakuli tarrì ka!>>


\par }{\PP \VS{36}Nggearǝ asoje gbal ka, à oali, sǝ à lo à yì pe wi mùr-ɓǝlanggun anap mǝhangŋe.

\VS{37}Sǝ à na ama, <<Ɓǝ̀ a nda murǝm mala amǝ Yahudi ka, amsǝ ɓamur rǝò.>>


\par }{\PP \VS{38}A múrí a kùli arǝ kpamgbang ngga, à gilǝ amǝnia yì acau ka:


\par }{\PC <<ƁWA MƏNIA KA NDA MURƏM MALA AMƏ YAHUDI.>>

\par }{\PP \VS{39}Mwashat atà amǝ'ɓealɓikea mǝnana à gbàllia akanó ka, ne Yesu cau kyauwikiban gbal ama, <<A nda Kǝrǝsti mbak? Amsǝ ɓamur rǝò sǝ wu amsǝ sǝm!>>


\par }{\PP \VS{40}Ɓì mǝɓealɓikea gimbi ne wi ama, <<We ka, a ɓanggi Ɓakuli re, yi mǝnana kǝ ɓashi mǝ'mwashati mala lú nda à kàsǝô ka?

\VS{41}Ma'sǝm ngga à kasǝa sǝm ɓashi amur mǝsǝcau gìr mǝnana sǝm pè ka. Sǝ mǝnia yì ɓwa ka pàk kǝ mǝɓane ɗàng.>>

\VS{42}Pǝlǝa na ama, <<Yesu, ɗenyi nǝ mim ɓǝà kutina a Domurǝm mò ka.>>


\par }{\PP \VS{43}Yesu earî wi ama,
{\WJ{<<Ɓafo na ǝn nggǝ nô ka, yalung ngga a nda atàm a là do banɓoarna mala Ɓakuli.>>}}\FTNT{‡}{{\FR 23:43 }{\FR{23:43
}}{\FQ{là do banɓoarna mala Ɓakuli:
}}{\FT{Ko <<Paradayis.>>}}}


\par }{\SH Lú mala Yesu
\par }
{\R (Matiu 27:45-46; Markus 15:33-41; Yohana 19:28-30)

\par }{\PP \VS{44}Lang pwari bwalǝna ɓong múrú ka, pǝndǝa yi gir ban, bà bu-pwari tàrú mala pwarikpǝra.

\VS{45}Lagir mǝnana à kasǝna Ban Mǝfele nǝi a Ndàmǝgule mala Ɓakuli ka, kara zanzǝa a ɓalǝu.

\VS{46}Pǝlǝa Yesu loasǝ gì bàng-bàng ama, <<{\WJ{Dâ! A ɓabuo sǝ ǝn nggǝ pa bangŋo mem!>>}} Lang bangŋǝna anggo ka, kara yilǝmi pùró.\FTNT{§}{{\FR 23:46 }{\FR{23:46
}}{\FT{Ɓalli gbal aɓa:
}}{\XT{Ang 31:5}}{\FT{.}}}


\par }{\PP \VS{47}Ɓwamǝgule soje sǝn gìr mǝnana kumban ngga, ɓwangsǝ Ɓakuli, na ama, <<Ɓafo na, mǝnia yì Ɓwa ka Mǝɓealɓoarna na.>>

\VS{48}Lang ɓwabundǝa mǝnana ramba ace sǝn gbàllì Yesu, sǝn gìr mǝnana kumban ngga, à wal kikilia, à pǝlǝ nzǝmia à o nǝ bumkiɗikea.

\VS{49}Sǝ aɓwana mǝnana à súrǝ̀ Yesu, andǝ amamǝna mǝnana à pur andǝi a Galili ka, à cam zak, sǝ à kǝ sǝn amǝnia yì agir ka.\FTNT{*}{{\FR 23:49 }{\FR{23:49
}}{\FT{Ɓalli gbal aɓa:
}}{\XT{Luk 8:2,3}}{\FT{.}}}


\par }{\SH Tsǝkban mala Yesu
\par }
{\R (Matiu 27:57-61; Markus 15:42-47; Yohana 19:38-42)

\par }{\PP \VS{50-51}Ɓè ɓwa nakam lùllǝì ama, Yisǝfu, ɓwa Arimatiya mala nzali Yahudi. Yì ka, nda aɓalǝ amǝ kùrcau mala amǝ Yahudi, mǝ'ɓealɓoarne na. Yì ka, gìr mǝnana aɓwana-mǝgule mala amǝ Yahudi pàk ka, earnǝ kǝ ɓè ateà ɗàng. Yì ka, ndarǝ kundǝ yiu mala Domurǝm mala Ɓakuli.

\VS{52}Yì nda mana wari a ban Bilatus kya zǝm lú Yesu ka.

\VS{53}Pǝlǝa kya sulǝ lú, marǝki aɓa nggurbyau pwasǝa, sǝ tsǝì a ɓembe mǝnana à tǝmi aɓa tali, yì mǝnana à malaká tsǝk kǝɓwa kàm raka.

\VS{54}Pwari mǝno ka nda pwari gilǝrǝu\FTNT{†}{{\FR 23:54 }{\FR{23:54
}}{\FQ{pwari gilǝrǝu
}}{\FT{ka nda pwari mana pwari Sabbat kpate ka, sǝ amǝno yì pwari ka dumǝna pup à nǝ̀ mal ko man kat ɓoaro ɓǝà pè ka sǝ ɓǝ̀ pwari Sabbat yiu, acemǝnana a pwari Sabbat ka amǝ Yahudi pà nǝ̀ pàk kǝ túró ɗang. Pwari na ace usǝlǝo.}}} ace Sabbat, mǝnana malanǝ̀ tite ka.


\par }{\PP \VS{55}Amamǝna mana à yiu andǝ Yesu nǝ Galili ka à o atà Yisǝfu, à kya sǝn ɓembe andǝ nongsǝo mǝnana à nongsǝ luí a ɓembe ka.

\VS{56}Pǝlǝa à nyare à o a là, à kya alta amùrú andǝ amuku agir mǝ'rǝmɓoarne. Sǝ à usǝlǝo a Pwari Sabbat, acemǝnana ɓǝà kpata Nzongcau ka.\FTNT{‡}{{\FR 23:56 }{\FR{23:56
}}{\FT{Ɓalli gbal aɓa:
}}{\XT{Pur 20:10; Nggur 5:14}}{\FT{.}}}




\par }\Chap{24}{\SH Yesu loapi ɓembe
\par }
{\R (Matiu 28:1-10; Markus 16:1-8; Yohana 20:1-10)

\par }{\PP \VerseOne{1}A pwari Ladi, pwari mǝdǝmbe anzǝm pwari Sabbat nǝ budǝmbari ɗiɗyal, amamǝna twal muku agir mǝ'rǝmɓoarne mǝnana à gilǝkicea ka, sǝ à o a ɓembe.

\VS{2}À kya kum tali ka à gǝshini a kun ɓembe.

\VS{3}Sǝ lang à kútí ka, à kum lú Mǝtalabangŋo Yesu ɗàng.

\VS{4}À ndaban ndali nǝ mǝnia yì gìr ka, kara aɓwana ɓari nǝ agir-nggūrǝu mǝnana à kǝ tà'nzama pǝlilip ka, à came a bania.

\VS{5}Nǝ ɓangciu a rǝia amamǝna man ti múrià a nzali. Sǝ aɓwana mǝno nea wia ama, <<Ace mana sǝ wu kǝ alta ɓwa mǝnana nǝ yilǝmu ka aɓalǝ alú?

\VS{6}\FTNT{*}{{\FR 24:6 }{\FR{24:6
}}{\FT{Ɓalli gbal aɓa:
}}{\XT{Mat 16:21; 17:22,23; 20:18,19; Mar 8:31; 9:31; 10:33,34; Luk 9:22; 18:31-33}}{\FT{.}}} Pa kani ɗang, longŋǝna! Wu ɗenyi nǝ cau mǝnana bangga wun yì mana nda a Galili ka

\VS{7}ama, <À nǝ̀ pà Muna mala Ɓwa a bu amǝ'cauɓikea, à nǝ̀ gbàllì a nggun, sǝ a tàruià nongŋo ka nǝ̀ lo nǝ yilǝmu.> >>

\VS{8}Pǝlǝa ɓalǝ amamǝna man kasǝa arǝ acau male.


\par }{\PP \VS{9}Lang à nyàrǝ́nì ɓembe ɓa-tali ka, à kya ne alaggana mana lum-nong-mwashat ka andǝ acili amǝkpate kat.

\VS{10}A Maryamu Ɓwa Magdala, andǝ Joana, andǝ Maryamu nggea Jemis, andǝ aɓea amamǝna, à nda à yì banggi amǝ'mishan male cê ka.

\VS{11}Sǝ yia ka à earnǝ cau mala amamǝne ɗàng, a bania ka cau mǝɓane na à banggi ka.

\VS{12}Sǝ Bitǝrus ka lo ɓangŋa aban ká ɓembe; kya kū`ndǝó sǝ kǝ anggurbyau múr lú nda sǝn aban nongŋo ka. Pǝlǝa nyare aban o kǝ ndali nǝ gir mǝnana kumban ngga.


\par }{\SH Yesu lǝmdǝ rǝì amur \newline  njargula ká Imawus
\par }
{\R (Markus 16:12-13)

\par }{\PP \VS{13}Àkǝ̀ pwari mǝno ka aɓwana ɓari atà amǝkpata Yesu puro aban ká a muna-là mǝnana à tunǝki ama Imawus, mana nre andǝ Urǝshalima ka mel tongno nong-ɓari na ka.

\VS{14}À ndarǝ naki acau amur gir mǝnana kumban ngga.

\VS{15}Lang à nda aɓa naki acau andǝ ɗiki rǝarǝia amur amǝnia yì agir ka, Yesu nǝ nggearǝì ka yiu bwal teà sǝ kǝ gya andǝia aban ká.

\VS{16}À sǝni, sǝ ko à gandǝ súrǝè ɗàng.


\par }{\PP \VS{17}Pǝlǝa Yesu ɗia ama,
{\WJ{<<Mana gir nì nda wu nakiyia, nǝ pǝlǝki ce arǝ wun aban ká ɗe?>>}}

\par }{\PP À go kusǝia à cam più, ɓamǝsǝia kìɗìkì.

\VS{18}Ɓwa mwashat aɓalǝia, lùllǝì ama Kǝliyopas, ɗì ama, <<A nda kǝ bǝri nǝmurǝo a Urǝshalima mǝnana a sǝlǝce agir mǝnana à kumban aɓalǝ anonggio mǝnia ka ɗang?>>


\par }{\PP \VS{19}Pǝlǝa ɗia ma,
{\WJ{<<A ya gìr nani?>>}}

\par }{\PP À eari wi ama, <<Agir mǝnana à kum Yesu Ɓwa Nazarat. Yì ka, mǝɓangnǝa mala Ɓakuli na, sǝ ndanǝ rǝcandǝa aɓa cau andǝ túró a ɓadǝm Ɓakuli andǝ ɓwapǝndǝa kat.

\VS{20}Agbani pǝris andǝ amurǝma ma'sǝm ramte ama ɓǝà kya kasǝi wi ɓashi lú, pǝlǝa à gbàllì a nggun.

\VS{21}Sǝm ndanǝ tsǝkɓalǝu ama nda ɓwa mǝnana nǝ̀ yia amsǝ amǝ Isǝrayila ka! Ɗǝm ngga tàruià nongŋo ndya yalung mǝnana mǝnia yì agir kumban ngga.

\VS{22}Nyar ɗǝm ngga, aɓea amamǝna aɓalǝ sǝm yi na sǝm cau ndali. Yalung nǝ dǝmbari ka à wari a ɓembe,

\VS{23}sǝ à kya kum luí ɗàng. À nyare à yì na sǝm ama à sǝn causǝna mala amǝturonjar, mǝnana à bang ama ndanǝ yilǝmu ka.

\VS{24}Sǝ aɓea aɓwana aɓalǝ sǝm wari a ɓembe à kya kum gìr nî anggo kǝla mǝnana amamǝna na ka, sǝ yì ka, à sǝni ɗàng.>>


\par }{\PP \VS{25}Pǝlǝa Yesu nea wia ama,
{\WJ{<<Wu gǝmi fat, sǝ ɓamur wun dǝmbǝri arǝ bwalta acau mǝnana kat amǝ'ɓangnǝa mala Ɓakuli na ka!}}

\VS{26}{\WJ{Wu sǝlǝ mbo ama dumǝna púp Kǝrǝsti ka nǝ̀ nu tanni nǝ̀ amǝnia yì agir ka, sǝ nǝ̀ kutio aɓa gulo male?>>}}

\VS{27}Pǝlǝa tite nǝ Nggurcau mala Musa andǝ Kànìgìr mala amǝ'ɓangnǝa mala Ɓakuli kat, bǝlkia wia ɓalǝ acau mǝnana à gilǝia aɓalǝ Amalǝmce amurí ka.


\par }{\PP \VS{28}Lang à gbàshìnà ban muna-là mǝnana à kǝ ká kàm ngga, Yesu pa kǝla nǝ̀ kutio a dǝmba,

\VS{29}sǝ à ne wi ama, <<Nongŋo a ban sǝm, pwari kpana, sǝ dù malanǝ̀ pǝndǝa.>> Pǝlǝa o ateà.


\par }{\PP \VS{30}À yì dumǝna amur girlina ka, yi twal bǝredi, pàkkî Ɓakuli yàwá, sǝ ɓwani pea wia.

\VS{31}Anggo ka, kara mǝsǝia mǝnna sǝ à sǝlǝ ama yì na, kara ndǝrmi a rǝia.

\VS{32}Sǝ à ɗì rǝarǝia ama, <<Ashe pa ɓà sǝ ɓabum sǝm kǝ pi mǝnana nda ban na sǝm acau a tanjargula, sǝ kǝ bǝlkia sǝm ɓalǝ Amalǝmce mala Ɓakuli ka ɗàng.>>


\par }{\PP \VS{33}Pǝlǝa à lo à nyare a kusǝia aban ká Urǝshalima. À kya kum alaggana male mana lum nong-mwashat ka andǝ acilia à dapina a banɓwáná,

\VS{34}aban na ama, <<Mǝsǝcau na! Mǝtalabangŋo longŋǝni ɓembe nǝ yilǝmu, yi pusǝrǝi a ban Shiman Bitǝrus!>>

\VS{35}Amǝnia ɓari ka à na ce gìr mǝnana kumia a njargula Imawus ka, andǝ súrǝó mǝnana à yì súrǝ̀ Yesu anzǝm mana ɓwanǝna bǝredi ka.


\par }{\SH Yesu pusǝrǝi a ban alaggana male
\par }
{\R (Matiu 28:16-20; Markus 16:14-18; Yohana 20:19-23; Amǝ Mishan 1:6-8)

\par }{\PP \VS{36}Kúnià malaká pwal arǝ acau mǝnana à nakiyi ka ɗàng, kara Yesu pusǝrǝi aɓalǝia, sǝ nea wia ama,
{\WJ{<<Ɓǝ̀ rǝ wun pwalo!>>}}


\par }{\PP \VS{37}À ndali, ɓangciu pakkia wia, à twali kǝla lú na à sǝn ngga.

\VS{38}Pǝlǝa nea wia ama,
{\WJ{<<Palang sǝ ɓangciu bwal wun anggo, sǝ wu do nǝ tuti a ɗenyicau ma'wun?}}

\VS{39}{\WJ{Wu sǝn abuam andǝ akusǝam, mǝ nda nǝ ɓamúràm! Wu jem, sǝ wu sǝni, acemǝnana lú pànǝ́ nyama andǝ amú kǝla mǝnana wu sǝni mǝ ndanǝia ka ɗàng.>>}}


\par }{\PP \VS{40}Lang nania wia anggo ka, pǝlǝa lǝmdǝia wia abui andǝ akusǝi.

\VS{41}Sǝ à nda più aɓa ɗwanyi earnǝ cau a ɓabumia, atàcau mala bumpwasǝa andǝ ndali ka, Yesu pǝlǝa ɗia ama,
{\WJ{<<Wu ndanǝ kǝ girlina kani le?>>}}

\VS{42}À twal nji mǝtwane à pe wi.

\VS{43}Pǝlǝa é sǝ she, àkǝ̀ mǝsǝia.


\par }{\PP \VS{44}Pǝlǝa nea wia ama,
{\WJ{<<Mǝnia ka nda cau mǝnana ǝn bangga wun, mana sǝm nda a tarǝ sǝm ngga. Koya gìr mǝnana à gilǝì a muram aɓa Nggurcau mala Musa andǝ amalǝmce mala Amǝ'ɓangnǝa mala Ɓakuli andǝ Anggyal ka, dumǝna púp à nǝ̀ lùmsǝo.>>}}


\par }{\PP \VS{45}Pǝlǝa mǝn ɗenyicau malea ace mǝnana ɓǝà súrǝ̀ Amalǝmce mala Ɓakuli.

\VS{46}Nyare nea wia ama,
{\WJ{<<Mǝnia ka nda gìr mǝnana à gilǝ ka: Kǝrǝsti Mǝ'amsǝban, nǝ̀ nu tanni, nǝ̀ wu, sǝ nǝ̀ loapi ɓembe nǝ yilǝmu, a tàruià pwari.}}

\VS{47}{\WJ{Sǝ cau mala pwanzali a mala vwaki bu arǝ cauɓikea, andǝ twalban cauɓikea ka, à nǝ̀ hamnǝi aɓa lùllǝì, arǝ anzali kat, à nǝ̀ tite a Urǝshalima.}}

\VS{48}{\WJ{Wun nda ka amǝ'nakún mala mǝnia yì agir ka a ban aɓwana.}}

\VS{49}{\WJ{Ado ka, mǝ nǝ tasǝa wun Bangŋo Mǝfele mǝnana Tárrám bang ama nǝ̀ pà wun ngga. Sǝama wun nǝ̀ kúndǝô a Urǝshalima, she ɓǝ̀ rǝcandǝa mǝnana pur nǝ kuli sulǝna amur wun ngga.>>}}\FTNT{†}{{\FR 24:49 }{\FR{24:49
}}{\FT{Ɓalli gbal aɓa:
}}{\XT{Atúró 1:4}}{\FT{.}}}


\par }{\SH À twal Yesu aban ká kùli
\par }
{\R (Markus 16:19-20; Amǝ Mishan 1:9-11)

\par }{\PP \VS{50}Pǝlǝa puro andǝia à kya bwal Betani. Loasǝ buì a kùli sǝ tsǝkia wia bù.

\VS{51}Nda rǝ tsǝkia wia bù ka, kara nyia, pǝlǝa à twali aban ká a kùli.\FTNT{‡}{{\FR 24:51 }{\FR{24:51
}}{\FT{Ɓalli gbal aɓa:
}}{\XT{Atúró 1:9-11}}{\FT{.}}}

\VS{52}À peri a baní, sǝ à nyare aban ká a Urǝshalima nǝ bumpwasǝa kǝ̀rkǝ́r.

\VS{53}Koya pwari ka à kǝ wari aɓa Ndàmǝgule mala Ɓakuli, à kǝ mal pwari malea kàm aban ɓwangsǝki Ɓakuli.

\par }