\NormalFont\ShortTitle{Amǝ Ibǝru}

{\MTB Cautera aban ká aban

\par }{\MT AMƏ IBƏRU

\par }{\IMT Mǝncau

\par }{\IM {\BK{Cauterǝa aban ká a ban Amǝ Ibǝru
}} ka à gìlǝì aban ká aban amǝ kpata Kǝrǝsti, nggeamurǝmi ka amǝ Yahudi, mana à kum ɓamuria aɓa ká-mǝɓane mala vwaki buia arǝ paɓamuru malea ka. Ceì kania sǝm ama, Yesu mana Muna mala Ɓakuli na ka, kàni okiru mǝɓafoe aban Ɓakuli Tárrú a njar mala nutanni; sǝ yi ka kútì apǝris, andǝ amǝ'ɓangnǝa, andǝ amǝturonjar mala Ɓakuli kat nǝ gulo. Dobuno-pǝris male ka málá male pà kàm ɗang. Agir-nkila andǝ aɓoro mǝnana à pākia a nza mala Kùrcau Mǝ'e ka, ayilǝmi gir na, mala lǝmdǝ lú mala Yesu, mana nda njar mǝɓafoe mala amsǝban mǝnana Ɓakuli angŋa dǝmba kànìna, twal a share ɓanza ka. Yiu mala Yesu ka nda yinǝ Bǝsa Kùrcau mǝnana ɓoaro kutibani ka. Nǝ pàɓamuru aban Yesu ka, ɓwa nǝ̀ kum àwá a bu cauɓikea, andǝ ɓangciu, andǝ lú. À kwarkir amǝkwaɗi ɓǝà dumnǝ mǝsǝcau aɓa paɓamuru malea kàngkàng. Ɓǝà soa mǝsǝia arǝ Yesu, sǝ ɓǝà shakminǝia arǝ atanni andǝ apatanni mǝnana à nǝ̀ yipià wia ka.

\par }{\IOT Agir mǝnana a ɓālǝi ka

\par }{\IO Ɓakuli lǝmdǝ rǝì nǝban Kǝrǝsti{\IOR{1:1--3:19}}

\par }{\IO Gulo kutibanì mala Kǝrǝsti amur amǝturonjar{\IOR{1:4--2:18}}

\par }{\IO Gulo kutibanì mala Kǝrǝsti amur Musa andǝ Jesǝwa{\IOR{3:1--4:13}}

\par }{\IO Gulo kutibanì mala dobuno-pǝris mala Kǝrǝsti{\IOR{4:14--7:28}}

\par }{\IO Gulo kutibanì mala kùrcau mala Kǝrǝsti{\IOR{8:1--9:22}}

\par }{\IO Gulo kutibanì mala pa gir'nkila mala Kǝrǝsti{\IOR{9:23--10:39}}

\par }{\IO Do nggeamurǝmi mala paɓamuru aban Ɓakuli{\IOR{11:1--12:29}}

\par }{\IO Pwasǝbum Ɓakuli{\IOR{13:1-19}}

\par }{\IO Hiwi ace gircau{\IOR{13:20-21}}

\par }{\IO Masǝlǝata acau{\IOR{13:22-25}}



\par }\ChapOne{1}{\SH Ɓakuli nacau nǝ mburkun \newline  amǝ'ɓangnǝa male
\par }
{\PP \VerseOne{1}A pwarian ngga, Ɓakuli nacau nǝ aká sǝm kusǝ pas arǝ anjargula ɗàngɗáng, nǝ mburkun amǝ'ɓangnǝa male.

\VS{2}Sǝ a masǝlǝata nza man ngga, yi nacau nǝ sǝm, nǝ mburkun Muni, mǝnana twali ɓǝ̀ yì duk mǝliɓala na amur girbunda kat, sǝ nǝ́ yi sǝ pusǝ kuli andǝ nzali ka.

\VS{3}Yì Muna mala Ɓakuli ka, nda tǎlaban mala ɓoarɓwa mala Ɓakuli, andǝ purban male yì Ɓakuli. Nǝ́ cau male mǝ'rǝcandǝe sǝ bwal agirbunda kat a banɓwáná.

\par }{\PP Anzǝm mana yi langŋǝna acauɓikea ma'sǝm ngga, pǝlǝa do a kùli a bù-mǝlì mala Ɓakuli mǝnana Karban kat ka.


\par }{\PP \VS{4}Anggo sǝ Muna mala Ɓakuli ka yi kum gulo kútì amǝturonjar, kǝla mǝnana lullǝu mana Tárrí pe wi ka, kútì malea ka.


\par }{\SH Gulo mala Yesu amur amǝturonjar
\par }
{\PP \VS{5}Yana ɗe atà amǝturonjar mala Ɓakuli, mǝnana Ɓakuli ne wi àkǝ̀ pwari ama,

\par }{\Q <<A nda Munem, yalung ngga,

\par }{\Q ǝn dumǝna Tárró>> ka?\FTNT{*}{{\FR 1:5 }{\FR{1:5
}}{\FT{Ɓalli gbal aɓa:
}}{\XT{Ang 2:7}}{\FT{.}}}

\par }{\MM Ko báng gbal amur ɓekǝ mǝturonjar ama,

\par }{\Q <<Mǝ nǝ duk Tárrí,

\par }{\QB sǝ yì ka, nǝ̀ duk Munem>> ngga\FTNT{†}{{\FR 1:5 }{\FR{1:5
}}{\FT{Ɓalli gbal aɓa:
}}{\XT{2Sam 7:14; 1}}{\FT{.}}}?


\par }{\MM \VS{6}Ɗǝm ngga, mǝnana Ɓakuli yinǝ Muna-dǝmba male a ɓanza ka, na ama,

\par }{\Q <<Amǝturonjar mala Ɓakuli kat ka,

\par }{\QB ɓǝà peri a baní.>>\FTNT{‡}{{\FR 1:6 }{\FR{1:6
}}{\FT{Ɓalli gbal aɓa:
}}{\XT{Nggur 32:43}}{\FT{.}}}


\par }{\MM \VS{7}Aɓa cau male amur amǝturonjar ka, Ɓakuli bang ama,

\par }{\Q <<Kǝ tsǝk amǝturonjar male ɓǝà pǝlǝ gung,

\par }{\QB sǝ amǝtúró male ka, lasǝ bǝsa.>>\FTNT{§}{{\FR 1:7 }{\FR{1:7
}}{\FT{Ɓalli gbal aɓa:
}}{\XT{Ang 104:4}}{\FT{.}}}


\par }{\MM \VS{8}Sǝama amur Muni ka, bang ama,

\par }{\Q <<Domurǝm mo, we Ɓakuli ka,

\par }{\QB masǝlǝate pà kàm ɗang,

\par }{\Q sǝ gara-murǝm mala domurǝm mò ka,

\par }{\QB nda do amur mǝsǝcau.


\par }{\Q \VS{9}We ka, a earce ɓealɓoarna,

\par }{\QB sǝ a ɓinǝce ɓealɓikea;

\par }{\Q ace mani ka, Ɓakuli, yì Ɓakuli mo,

\par }{\Q loasǝo cio amur aɓio

\par }{\QB yì mǝnana yí ɗārǝo nǝ

\par }{\QB mùrú mala bumpwasǝa ka.>>\FTNT{*}{{\FR 1:9 }{\FR{1:9
}}{\FT{Ɓalli gbal aɓa:
}}{\XT{Ang 45:6-7}}{\FT{.}}}


\par }{\MM \VS{10}Nyar ɗǝm na ama,

\par }{\Q <<We Mǝtalabangŋo, a tite ka,

\par }{\Q a nda a kwakita ɓanza,

\par }{\QB sǝ a pak kùli nǝ abuo ka.


\par }{\Q \VS{11}Yia ka, tea nǝ̀ twalo,

\par }{\QB sǝ We ka, a nda àkǝ̀ banì,

\par }{\QB a pà nǝ gǝshi ɗang;

\par }{\Q yia ka, à nǝ̀ tsǝuri

\par }{\QB kǝla eakǝna lagir.


\par }{\Q \VS{12}We ka, a nǝ kàrria kǝla kàr lagir;

\par }{\QB à nǝ̀ nggáɗiǎ kǝla nggubyau.

\par }{\Q Sǝ mo ka, a pà nǝ nggaɗi ɗang,

\par }{\QB apǝlǝa mo pà nǝ̀ mal ɗang.>>\FTNT{†}{{\FR 1:12 }{\FR{1:12
}}{\FT{Ɓalli gbal aɓa:
}}{\XT{Ang 102:25-27}}{\FT{.}}}


\par }{\MM \VS{13}Ata amǝturonjar ka, yana Ɓakuli ne wi àkǝ̀ pwari ama,

\par }{\Q <<Do a buam-mǝlì, she ɓǝ̀ ǝn nyesǝna

\par }{\QB aɓio amǝbura à pǝlǝna

\par }{\QB buno-tsǝk kusǝu a ɓakusǝo ka?>>\FTNT{‡}{{\FR 1:13 }{\FR{1:13
}}{\FT{Ɓalli gbal aɓa:
}}{\XT{Ang 110:1}}{\FT{.}}}


\par }{\MM \VS{14}Nggearǝ amǝturonjar kat ka, abangŋo na mǝnana à pàkkiyi túró, à kǝ túriá ɓǝà kǝ ɗenyinǝ aɓwana mǝnana à nǝ̀ kum amsǝban ngga re?




\par }\Chap{2}{\SH Nunkiru ace tsǝkiru arǝ amsǝban \newline  mǝnana Ɓakuli yina sǝm ngga
\par }
{\PP \VerseOne{1}Ace mani ka, sǝm nǝ̀ tsǝkir sǝm pepè arǝ cau mǝnana sǝm ok ka, ace mǝnana ɓǝ̀ sǝm ngga kyanggi wi ɗàng.

\VS{2}Ɓǝ̀ cau mǝnana amǝturonjar ne ka, kum came kàngkàng, sǝ koya yàl nzongcau andǝ mgbicau ka, à kum tangnakusǝu mǝnana karǝ a rǝia ka,

\VS{3}lang sǝ sǝm nǝ̀ àwá, yi mǝnana ɓǝ̀ sǝm būrǝce mǝnia yì amsǝban mǝgule ka? Mǝtalabangŋo bang ce a nggea dǝmbe, sǝ aɓwana mǝnana à oe nǝ kiria ka, à na sǝm ama, kǝ nda anggo.

\VS{4}Ɓakuli gbal ka, pu nzǝm cau malea nǝ agir-lǝmdǝa, andǝ agir-gyambǝliban, andǝ agir-ndǝlǝki ɗàngɗáng, andǝ aɓoro mala Bangŋo Mǝfele mǝnana gakkia kǝla mana bumi kani wi ka.


\par }{\SH Yesu nda tǝr amsǝban
\par }
{\PP \VS{5}Ɓanza mǝno kǝ yiu sǝm nakiyice ka, Ɓakuli nyî a ɓabù amǝturonjar ɗang.

\VS{6}Malǝmce bang a ɓe ban ama:

\par }{\Q <<Yana nda ɓwamǝpǝndǝe

\par }{\QB mǝnana, We Ɓakuli,

\par }{\QB a kǝ ɗenyi nǝi ka,

\par }{\Q ko muna ɓwapǝndǝa

\par }{\QB mǝnana a kǝ tsǝkiri ka?


\par }{\Q \VS{7}A cî gatti amǝturonjar

\par }{\QB bǝti;\FTNT{*}{{\FR 2:7 }{\FR{2:7}}{\FQ{a cî gatti amǝturonjar bǝti
}}{\FT{ko <<a cî gatti amǝturonjar zuku.>>}}}

\par }{\Q a pǝti muri nǝ

\par }{\QB ɓoarɓwa andǝ gulo,


\par }{\Q \VS{8}a cî do amur koya gir

\par }{\QB a pê ka.>>\FTNT{†}{{\FR 2:8 }{\FR{2:8
}}{\FT{Ɓalli gbal aɓa:
}}{\XT{Ang 8:4-6}}{\FT{.}}}

\par }{\MM Aɓa tsǝa mǝnana Ɓakuli tsǝk ɓwapǝndǝa ɓǝ̀ do amur agir kat ka, lǝmdǝ ama kǝgìr pà kàm mǝnana pà a ɓate raka ɗang. Sǝ ado mǝno ka, sǝm malaká sǝn ko man kat aɓata rǝcandǝa mala ɓwapǝndǝa ɗang.

\VS{9}Gir mǝnana sǝm sǝni ka nda Yesu mǝnana à tsǝì gatti amǝturonjar bǝti, ace mǝnana nǝ ɓwamuru mala Ɓakuli ka, ɓǝ̀ wú ace koyan ngga. Sǝ adyan ngga, sǝm sǝni ka à pǝtini múrí nǝ ɓoarɓwa andǝ gulo, acemǝnana nu tanni wu ace aɓwana ka.


\par }{\PP \VS{10}Ɓakuli ka nda mǝnana pusǝ agir kat ka. Sǝ agir kat ka àkǝ̀ ce ɓoarɓwa male sǝ à pa. Yi sǝni ka nda a njarì ɓǝ̀ yinǝ amuna male mǝnana à nda pas ka, ɓǝà kum kāmbe aɓa ɓoarɓwa male. Pǝlǝa tsǝk Yesu, yì ɓwamǝgule malea, ɓǝ̀ kum lùmsǝo aɓalǝ agir kat kǝla mǝnana Ɓakuli earkiyice ka nǝ njar mala nu tanni, ace mǝnana ɓǝ̀ duk ɓwa mǝnana kārǝ́na nǝ̀ yinǝia aɓa amsǝban malea ka.\FTNT{‡}{{\FR 2:10 }{\FR{2:10
}}{\FT{Ɓalli gbal aɓa:
}}{\XT{Sǝn 4:11}}{\FT{.}}}

\VS{11}Sǝ ado ka, Yesu andǝ aɓwana mǝnana kǝ taria ɓǝà duk amala Ɓakuli ka, Tárrià mwashat. Nda gìr mǝnana tsǝa sǝ kǝsǝkya pakki Yesu arǝ tunǝia ama, amǝ'eambi raka.

\VS{12}Yì ka, ne Ɓakuli ama,

\par }{\Q <<Mǝ nǝ hamnǝ lùllǝò

\par }{\QB aban amǝ'eambǝam;

\par }{\Q mǝ nǝ ɓwangsǝo

\par }{\QB aɓalǝ aɓwana mô

\par }{\Q mǝnana à ram ngga.>>\FTNT{§}{{\FR 2:12 }{\FR{2:12
}}{\FT{Ɓalli gbal aɓa:
}}{\XT{Ang 22:22}}{\FT{.}}}


\par }{\MM \VS{13}Na ɗǝm ama,

\par }{\Q <<Mǝ nǝ gūlì arǝì.>>\FTNT{*}{{\FR 2:13 }{\FR{2:13
}}{\FT{Ɓalli gbal aɓa:
}}{\XT{Isha 8:17}}{\FT{.}}}

\par }{\MM Sǝ nyare na ɗǝm ama,

\par }{\Q <<Mǝ ndya sǝnǝ amuna

\par }{\QB mǝnana Ɓakuli pam

\par }{\QB ngga.>>\FTNT{†}{{\FR 2:13 }{\FR{2:13
}}{\FT{Ɓalli gbal aɓa:
}}{\XT{Isha 8:18}}{\FT{.}}}


\par }{\PP \VS{14}Sǝ acemǝnana amuna mala Ɓakuli ka, à pea nǝ nkila andǝ nyama ka, Yesu gbal ka duk nkila andǝ nyama, do kǝla yia aɓwapǝndǝa. Nǝ́ lú male sǝ gandǝ kiɗiki rǝcandǝa mala mǝɓealɓikea mǝnana bwal rǝcandǝa mala lú ka.

\VS{15}Anggo sǝ panzǝ aɓwana mǝnana à do malea kat ka, à nda ka aguro aɓata ɓangciu mala lú ka.

\VS{16}Aɓa mǝsǝcau ka, amǝturonjar na Yesu falǝnǝia nǝ̀ bwalia wia kam ngga ɗang. Yiu male ka, nda ace bwalia amǝkau mala Ibǝrayim.

\VS{17}Ace mani ka, dumǝni wi ama she nǝ̀ nyesǝ ɓamúrì kǝla amǝ'eambi a koya njargula, ace mǝnana ɓǝ̀ duk Pǝris Mǝgule mǝnana ndanǝ mǝsǝswatǝr aban aɓwana, à nǝ̀ earnǝi aɓa túró male aban Ɓakuli ka. Anggo ka sǝ́ nǝ̀ pa gir'nkila ace twalban acauɓikea mala aɓwana mala Ɓakuli.

\VS{18}Sǝ acemǝnana yì nǝ nggearǝì ka, kutina aɓa tanni andǝ kārǝkiban ngga, nǝ̀ gandǝ bwalì aɓwana mǝnana à kutio aɓa kārǝkiban ngga, kàm.




\par }\Chap{3}{\SH Yesu ka kútì Musa
\par }
{\PP \VerseOne{1}Ace mani ka, wun amǝ'eamrǝarǝu mǝnana Ɓakuli taria ɓǝà duk amale, sǝ à kum tunǝban mǝ'mwashati atà aɓwana male ace ká kùli ka, ɓǝ̀ sǝm nyesǝ ɗenyicau ma'sǝm aban Yesu. Yì nda ɓwa mǝnana Ɓakuli tasǝi ɓǝ̀ yì duk Pǝris Mǝgule mala paɓamuru mǝnana sǝm bangŋǝna ama nda sǝm kpakiyi atè ka.

\VS{2}Yì ka, ndanǝ mǝsǝcau aban Ɓakuli mana twali, kǝla mǝnana Musa ka, ndanǝ mǝsǝcau aɓa túró male aban aɓwana mala Ɓakuli kat ka.

\VS{3}Sǝama Yesu ka, ndanǝ gulo mana kútì mala Musa ka, kǝla mana ɓwa mǝnana ɓak ɓala ka, gulo kútì nggearǝ ɓah ka.

\VS{4}Acemǝnana koya ɓala ka, ɓwa nǝ̀ ɓè, sǝ Ɓakuli ka, nda ɓak koya gìr kat ka.

\VS{5}Musa, kǝla guro aɓalǝ aɓwana mala Ɓakuli kat ka, dum nǝ mǝsǝcau, sǝ bangcau amur agir mǝnana Ɓakuli nǝ̀ yia nea a dǝmba ka.

\VS{6}Sǝ Kǝrǝsti, kǝla muna ka, dum nǝ mǝsǝcau amur aɓwana mala Ɓakuli. Sǝ sǝm ngga, sǝm nda ka amǝno yì aɓwana mala Ɓakuli, ɓǝ̀ sǝm bwal kàngkàng arǝ paɓamuru andǝ tsǝkɓalǝu ma'sǝm mǝnana sǝm nggǝ jali nǝi ka.


\par }{\SH Nunkiru arǝ ɗwanyi paɓamuru
\par }
{\PP \VS{7}Ace mani ka, kǝla mǝnana Bangŋo Mǝfele kǝ na ama:

\par }{\Q <<Ɓǝ̀ yalung, sǝ wu

\par }{\QB ongŋǝna gi ka,


\par }{\Q \VS{8}wu kǝa na ama

\par }{\QB wun nǝ̀ tǝ́r ɓabum wun,

\par }{\Q kǝla mǝnana aká wun pâ

\par }{\QB a pwari mgbicau,

\par }{\Q a bàkú mǝno à kārǝkiam

\par }{\QB a njenza ka ɗàng.


\par }{\Q \VS{9}A ban mǝno ka,

\par }{\QB aká wun kārǝkiam,

\par }{\Q à mwamngi munyi mem,

\par }{\QB kat andǝ sǝna mana

\par }{\Q à sǝn agir-ndali

\par }{\QB mana ǝn pea aɓa

\par }{\QB pǝlǝa lumi-ine ka.


\par }{\Q \VS{10}Nda gir mǝnana tsǝa

\par }{\QB sǝ bumam lúllô arǝ

\par }{\Q amǝno yì aɓwana ka,

\par }{\QB sǝ ǝn bang nǝma,

\par }{\Q <Ɓabum amǝnia yì

\par }{\QB aɓwana ka,

\par }{\Q pà arǝàm ɗang,

\par }{\QB sǝ à earce kpata

\par }{\QB nggurcau mem ɗang.>


\par }{\Q \VS{11}Nda sǝ ǝn kángìr

\par }{\Q aɓa bumlulla mem ama,

\par }{\QB <À pà nǝ̀ kutio aɓa

\par }{\Q usǝlǝo mem ɗang.> >>\FTNT{*}{{\FR 3:11 }{\FR{3:11
}}{\FT{Ɓalli gbal aɓa:
}}{\XT{Ang 95:7-11}}{\FT{.}}}


\par }{\PP \VS{12}Wun amǝ'eamrǝarǝu, wu tsǝkir wun, ɓǝà kǝa kum kǝɓwa aɓalǝ wun mǝnana ndanǝ ɓabum mala ɓealɓikea andǝ ɗwanyi earnǝ cau mana nǝ̀ tsǝì nǝ̀ bwakibuì arǝ kpata Ɓakuli mǝyilǝmuì ka ɗang.

\VS{13}Dumǝna ama wun nǝ̀ nggǝ ɓak ɓabum arǝ wun a koya pwari mǝnana à nǝ̀ tunǝi ama <<Yalung>> ngga, ace mǝnana ɓǝ̀ cauɓikea ɓǝ̀ kǝa swarki kǝ̀ ɓwa atà wun, ɓǝ̀ dum nǝ murcandǝa arǝ Ɓakuli ɗang.

\VS{14}Ɓǝ̀ sǝm bwal kàngkàng arǝ gūliarǝu ma'sǝm mana sǝm tinate nǝi sǝ kya bik masǝlǝate ka, gìr mǝnana kat mala Kǝrǝsti na ka, sǝm nǝ̀ kumi atè.

\VS{15}Kǝla mǝnana Malǝmce na ka:

\par }{\Q <<Yalung, ɓǝ̀ wu ongŋǝna

\par }{\QB gi ka,

\par }{\Q wu kǝa tǝ́r ɓabum wun

\par }{\QB kǝla mǝnana aká wun pa

\par }{\Q a pwari mgbicau ka

\par }{\QB ɗàng.>>\FTNT{†}{{\FR 3:15 }{\FR{3:15
}}{\FT{Ɓalli gbal aɓa:
}}{\XT{Ang 95:7,8}}{\FT{.}}}


\par }{\PP \VS{16}Sǝ à yana mǝnana ɗe à ok gi, sǝ à mgbicau ka? Kǝ aɓwana mǝnana Musa pusǝia aɓa Masar ka, à nda re?

\VS{17}Sǝ arǝ ayan sǝ bum Ɓakuli lúllô, pǝlǝa lumi-ine? Pa arǝ aɓwana mǝnana à pak cauɓikea, yia mǝnana aluia sukkio aɓa pǝɗanban a njenza ka re?

\VS{18}Sǝ nǝ ayan sǝ Ɓakuli kána, ama à pà nǝ̀ kutio aɓa usǝlǝo male raka? Kǝ amǝ mgbikiru mǝno na re?

\VS{19}Nda sǝm yì sǝni ka, à kum kutio ɗang, ace kǝ ɗwanyi paɓamuru malea.




\par }\Chap{4}{\SH Usǝlǝo ace aɓwana mala Ɓakuli
\par }
{\PP \VerseOne{1}Sǝ acemǝnana pàcau mala kutio aɓa usǝlǝo mala Ɓakuli nda kam più ka, ɓǝ̀ sǝm parkir sǝm, ɓǝ̀ kǝa do ama à nǝ̀ kum kǝɓwa atà wun mǝnana nǝ̀ ɗwanyi kutio ka ɗàng.

\VS{2}Sǝm ongŋǝna Cau Amsǝban mana à hamnǝi, kǝla mǝnana yia à oè ka. Sǝ cau mǝnana à ok ka, ko pusǝia a gung ɗàng, acemǝnana à dapì andǝ paɓamuru ɗang.\FTNT{*}{{\FR 4:2 }{\FR{4:2
}}{\FQ{acemǝnana à dapì andǝ paɓamuru ɗang:
}}{\FT{Ko <<acemǝnana à kpapi ɓamuria aɓa paɓamuru mala aɓwana mǝnana à okiru ka ɗàng.>>}}}

\VS{3}Sǝ sǝm mǝnana sǝm pà ɓamur sǝm ngga, sǝm nda sǝm nǝ̀ kutio aɓa usǝlǝo mǝno ka. Sǝ malea yì aɓwana mǝnana à pà ɓamuria raka, Ɓakuli na ama,

\par }{\Q <<Pǝlǝa ǝn kána

\par }{\QB aɓa bumlulla mem,

\par }{\Q <À pà nǝ̀ kutio aɓa

\par }{\QB usǝlǝo mem ɗàng.> >>\FTNT{†}{{\FR 4:3 }{\FR{4:3
}}{\FT{Ɓalli gbal aɓa:
}}{\XT{Ang 95:11}}{\FT{.}}}

\par }{\MM Bang mǝnia ka, kat andǝ amani ama malǝna atúró male ɗiɗyal a shareta ɓanza ka.

\VS{4}À gilǝa a ɓekǝ ban aɓa Malǝmce amur tongno-nong-ɓaria nongŋo ama:

\par }{\Q <<À tongno-nong-ɓaria

\par }{\QB nongŋo ka,

\par }{\Q Ɓakuli usǝlǝo arǝ

\par }{\QB atúró male kat.>>\FTNT{‡}{{\FR 4:4 }{\FR{4:4
}}{\FT{Ɓalli gbal aɓa:
}}{\XT{Tite 2:2}}{\FT{.}}}


\par }{\MM \VS{5}Amur kǝ cau mǝnia ka, Malǝmce nyare bang ama,

\par }{\Q <<À pà nǝ̀ kutio aɓa

\par }{\QB usǝlǝo mem ɗang.>>\FTNT{§}{{\FR 4:5 }{\FR{4:5
}}{\FT{Ɓalli gbal aɓa:
}}{\XT{Ang 95:11}}{\FT{.}}}


\par }{\PP \VS{6}Njar nakam più mǝnana aɓea ɓwana nǝ̀ kum kutio aɓa mǝno yì usǝlǝo ka, sǝ aɓwana mǝnana à ok Cau Amsǝban mǝnana à hamnǝi a nggea dǝmbe ka, à kuti ɗang ace mgbikiru malea.

\VS{7}Ace mani ka, Ɓakuli nyare tsǝk ɓekǝ pwari mala kutio aɓa usǝlǝo male, sǝ mǝno yì pwari ka, nda tunǝi ama <<Yalung ngga.>> Ɓakuli na mǝnia yì cau ka, nǝ kun Dauda ɗiɗyal ama,

\par }{\Q <<Ɓǝ̀ yalung sǝ wu ok gi ka,

\par }{\QB wu kǝa na ama wun nǝ̀

\par }{\Q tǝ́r ɓabum wun ɗàng.>>\FTNT{*}{{\FR 4:7 }{\FR{4:7
}}{\FT{Ɓalli gbal aɓa:
}}{\XT{Ang 95:7-8}}{\FT{.}}}


\par }{\MM \VS{8}Ɓǝà bang ama Jesǝwa pania wia mǝnia yì usǝlǝo ka, Ɓakuli pa nǝ̀ nyare nǝ̀ na ce ɓekǝ pwari usǝlǝo ɗǝm mǝnana nǝ̀ yiu ka ɗàng.

\VS{9}Ace mani ka, usǝlǝo nda kam più ace aɓwana mala Ɓakuli, kǝla usǝlǝo mala Ɓakuli a tongno-nong-ɓaria nongŋo.

\VS{10}Acemǝnana ɓwa mǝnana kat kutina aɓa usǝlǝo mala Ɓakuli ka, usǝlǝni atúró male, kǝla mana Ɓakuli ka, usǝlǝo arǝ amale yì atúró ka.

\VS{11}Ace mani ka, ɓǝ̀ sǝm ɓariki, ɓǝ̀ sǝm kutio a mǝno yì usǝlǝo ka. Sǝ ɓǝ̀ sǝm mgbikî Ɓakuli kiru, kǝla mǝnana amǝ Isǝrayila pàk ka, pà sǝm nǝ̀ kútì kam ɗàng.


\par }{\PP \VS{12}Cau mala Ɓakuli ka, ndanǝ yilǝmu, sǝ ndanǝ rǝcandǝa. Cyauwe kútì koya ulang ya nggeabyau mǝnana kúni ɓari ka. Kǝ soaban, kǝ kutia ban gakya mala bangŋe ɓwa andǝ yilǝmi. Kǝ kutio aban kpakǝri mala mú andǝ girɓamu. Kǝ pusǝta mana nda mǝɓoarne andǝ mǝɓane arǝ ɗenyicau andǝ kani mala ɓabum ɓwa.

\VS{13}Kǝgìr pà kàm atà agir mǝnana à pusǝia, mǝnana nǝ̀ sǝmbǝrǝi Ɓakuli ka ɗang. Koya gìr ka, nda gbǝrangtang sǝ nong kwas a ɓadǝmbi. Sǝ yì nda kǝ ɓwa mǝnana sǝm nǝ̀ nggá bǝlki atúró ma'sǝm a ɓadǝmbi ka.


\par }{\SH Yesu nda nggea Pǝris Mǝgule
\par }
{\PP \VS{14}Sǝ acemǝnana sǝm ndanǝ nggea Pǝris Mǝgule mǝnana warina a kùli, yì Yesu Muna mala Ɓakuli ka, ɓǝ̀ sǝm bwal paɓamuru ma'sǝm kàngkàng, kǝla mǝnana sǝm ne nǝ kun sǝm ngga.

\VS{15}Mǝnia yì Pǝris Mǝgule sǝm ndanǝi ka, sǝlǝna nǝ́ arǝwukia ma'sǝm, acemǝnana yì nǝ nggearǝì ka, kutina aɓalǝ àkǝ̀ mǝnia yì akārǝkiban mǝnana à kǝ kum sǝm ngga, a koya njar, kat andǝ amani ka, ko pak cauɓikea ɗang.

\VS{16}Ace mani ka, ɓǝ̀ sǝm sungŋo, nǝ mǝsǝkang-kangŋa, aban buno-murǝm mala Ɓakuli mǝ'ɓwamuru. Abanì sǝ sǝm nǝ̀ kum sǝn-mǝsǝswatǝr, andǝ ɓwamuru mǝnana nǝ̀ bwala sǝm nggam, a pwari mǝnana kat sǝm nda aɓa tǝle ka.




\par }\Chap{5}{\PP \VerseOne{1}Koya Pǝris Mǝgule ka, Ɓakuli na twali aɓalǝ aɓwana, sǝ tsǝì ɓǝ̀ came acea a ɓadǝmbi, ɓǝ̀ pà agir-nkila andǝ aɓoro ace acauɓikea malea ka.

\VS{2}Sǝ yì ka, nǝ̀ gandǝ bwalì amǝ'ɗwanyi sǝlǝe andǝ aɓwana à ɓwarki ka, ɓukɓuk, acemǝnana yì nǝ nggearǝì ka, ndanǝ rǝwukya.

\VS{3}Nda gìr mǝnana tsǝa sǝ yì ka, she nǝ̀ pa gir'nkila ace amale yì acauɓikea, sǝ ace acauɓikea mala aɓwana mala Ɓakuli ka.


\par }{\PP \VS{4}Kǝ ɓwa pà nǝ̀ gandǝ pe ɓamúrì mǝnia yì gulo mala Pǝris Mǝgule ka ɗàng, she ɓǝ̀ Ɓakuli nǝ tunǝi, kǝla mǝnana tunǝ Haruna ka.

\VS{5}Anggo gbal, Kǝrǝsti pè ɓamúrì gulo mala duk Pǝris Mǝgule ɗàng. Ɓakuli nǝ pè wi mǝno yì gulo ka sǝ ne wi ama,

\par }{\Q <<A nda Munem!

\par }{\QB Yalung ngga,

\par }{\Q ǝn dumǝna Tárró.>>\FTNT{*}{{\FR 5:5 }{\FR{5:5
}}{\FT{Ɓalli gbal aɓa:
}}{\XT{Ang 2:7}}{\FT{.}}}


\par }{\MM \VS{6}Aɓe ban ngga, banggi wi ɗǝm ama,

\par }{\Q <<A nda Pǝris mana dobuno

\par }{\QB male pà nǝ̀ mal raka,

\par }{\Q kǝla mala Melkizedek.>>\FTNT{†}{{\FR 5:6 }{\FR{5:6
}}{\FT{Ɓalli gbal aɓa:
}}{\XT{Ang 110:4}}{\FT{.}}}


\par }{\PP \VS{7}Arǝ abákú mǝnana Yesu nda akani a ɓanza ka, pakki ahiwi andǝ azǝmba, loasǝ gi ɓua kǝ̀rkǝ́r nǝ mǝrǝm, aban ká a ban ɓwa mǝnana nǝ̀ gandǝ amsǝi a bu lú ka. Ɓakuli pǝlǝa ok ahiwi male, ace pagulo male a ban Ɓakuli.

\VS{8}Ko kat andǝ amani ama Yesu ka, Muna mala Ɓakuli na ka, kani okiru aɓa tanni mǝnana yi kutio aɓalǝia ka.

\VS{9}Lang yi kum lùmsǝo nǝ bu mǝno yì njar mala tanni ka, yi duk tǝr amsǝban mǝnana málá male pà kàm raka, ace aɓwana mǝnana à kǝ kwaɗi cau male ka.

\VS{10}Sǝ Ɓakuli tunǝi, tàrì ɓǝ̀ duk Pǝris Mǝgule, kǝla mala Melkizedek ka.


\par }{\SH Nunkiru arǝ kyanggi paɓamuru
\par }
{\PP \VS{11}Sǝm ndanǝ acau pas mǝnana sǝm nǝ̀ ne amur mǝnia ka, sǝ bǝlki ɓalǝia nda kwan ngga, acemǝnana cau kǝ kaurǝ kpaka wun ɗàng.

\VS{12}Wu sauwuna aɓa kpata Yesu, ɓǝ́ ado ka, ɓoaro wu dumǝna amǝkani aɓea ɓwana gìr. Sǝ ndo wu ndarǝ kundǝarǝ ɓeɓwa ɓǝ̀ kǝ̀ kania wun amunacau mǝkèke aɓa cau mala Ɓakuli. Wu nda kǝla abangna-muna; mùr'kiura na wu earkiyi ce ka, wu gandǝ li girlina mǝcandǝe ɗàng.

\VS{13}Ɓwa mǝnana ueo amur nu kiura ka, bangna-muna na, pànǝ ɓekǝ sǝlǝe amur cau mala gìr mǝnana nda a njarì andǝ mǝnana pà a njarì raka ɗàng.

\VS{14}Girlina mǝcandǝe ka, nda ace aɓwana mǝnana à gulna ka, amǝnana aɓa pě ka à kǝ gandǝ gakkita mǝɓoarne andǝ mǝɓike ka.




\par }\Chap{6}{\PP \VerseOne{1}Ace mani ka, ɓǝ̀ sǝm ɗeki akanìgìr mala tita eaulǝki acau amur Kǝrǝsti. Ɓǝ̀ sǝm tùr a dǝmba, ɓǝ̀ sǝm lùmsǝo aɓa bwaltagir. Ɓǝ̀ sǝm ngga nyar ɗǝm aban kwakita kusǝɓǎ amur pwanzali, vwakibu arǝ atúró mǝnana à nǝ̀ kánǝban a lú, andǝ paɓamuru a ban Ɓakuli ka ɗàng.

\VS{2}Sǝ ɓǝ̀ sǝm ngga camarǝ ɓǝsǝlǝki kanigir amur batisǝma, andǝ tsǝkbu amur aɓwana, andǝ lo mala alú, sǝ amur kasǝ ɓashi mǝnana málá male pà kàm raka ɗàng.

\VS{3}Ɓoaro sǝm nǝ̀ tùr a dǝmba! Sǝ mǝnia ka nda gìr mǝnana sǝm nǝ̀ pa, ɓǝ̀ Ɓakuli ear ka.


\par }{\PP \VS{4}Aɓwana mǝnana à purî ɓá paɓamuru malea arǝ Kǝrǝsti ka, à pà nǝ̀ gandǝ nyesǝia ɗǝm ɓǝà pwanzali ɗang. Lang sǝ mani ka nǝ̀ pa anzǝm mana à kumǝna tǎlaban a ɓabumia, à ongŋǝna ɓoro mana yiu nǝ kuli, mana Ɓakuli kǝ pea aɓwana male, sǝ à kumǝna kāmbe malea mala Bangŋo Mǝfele, sǝ à nyare à yì pǝlǝ nǝ nzǝmia ka?

\VS{5}Ɗǝm ngga anzǝm mana à ongŋǝna ɓoro mala cau mala Ɓakuli andǝ arǝcandǝa mala nza mǝnana kǝ yiu ka,

\VS{6}sǝ ɓǝà yi nyare à purî njar mala paɓamuru malea aɓa Kǝrǝsti ka, à nda rǝ ɓǝsǝlǝ gballì Muna mala Ɓakuli amur nggun-gangndǝi nǝ nggearǝia. Nyar ɗǝm ngga à nda rǝ pe wi kǝsǝkya a ɓamǝsǝ ɓwapǝndǝa.


\par }{\PP \VS{7}Nzali mǝnana kǝ nu mùr-mbulo mana kǝ nya amurí tùtù, sǝ kǝ pusǝ agir-soro, ace pà girlina mala aɓwana mǝnana à kǝ rì ka, nǝ̀ kum tsǝkbu mala Ɓakuli amurí.

\VS{8}Sǝ nzali mǝnana kǝ pusǝ azwe andǝ bondo mǝɓike ka, ɓekǝ ɓoaro pa arǝì ɗàng. Gbàshìnà ban súban, a masǝlǝate ka, à nǝ̀ soaki wi bǝsa ɓǝà azwe andǝ bondo pǐ.


\par }{\PP \VS{9}Wun amǝ'eamrǝarǝu mǝnana ǝn earkiyi cea ka, ko kat andǝ amani ama sǝm bang ana ka, sǝm ndanǝ mǝsǝkang-kangŋa ama, wu ndanǝ agir mǝɓoarne mǝnana à kǝ yiu atārǝia andǝ amsǝban ngga.

\VS{10}Ɓakuli ka mǝ'ɗwanyi mǝsǝcau na ɗang; ɓālǝi pà nǝ̀ lórǝ́ atúró ma'wun andǝ earcearǝu mǝnana wu lǝmdǝí ace,\FTNT{*}{{\FR 6:10 }{\FR{6:10
}}{\FQ{ace
}}{\FT{ko <<ace lùllǝì.>>}}} nǝ ɗenyi mǝnana wu ɗenyi nǝ aɓwana male, sǝ wu ndarǝ lidǝmba nǝi ka ɗàng.

\VS{11}Sǝm nggǝ earce ama koyan atà wun ngga, ɓǝ̀ lǝmdǝ ulang mǝno yì rǝɓǝla arǝ túró mǝɓoarne ka, bà masǝlǝate, ace mǝnana tsǝkɓalǝu ma'wun ngga, ɓǝ̀ kum lùmsǝo.

\VS{12}Sǝm earce ama ɓǝ̀ wu duk amǝnkundǝr ɗàng. Sǝm ama, wu sǝn arǝ aɓwana mǝnana ace paɓamuru andǝ munyi malea ka, à yì kum gìr mǝnana Ɓakuli bangce nǝ̀ pà ka.


\par }{\SH Lùmsǝo mala gìr mana \newline  Ɓakuli bangce nǝ̀ pàk ka
\par }
{\PP \VS{13}Ɓakuli nǝ pàcau male a ban Ibǝrayim ngga, kán nǝ ɓamúrì, acemǝnana kǝɓwa pà kàm gulo kútì, mǝnana nǝ̀ kán nǝi ka ɗàng.

\VS{14}Kán ama, <<Ɓafo, mǝ nǝ tsǝko bu, sǝ mǝ nǝ tsǝk amǝ'keò ɓǝà lakkì pas.>>\FTNT{†}{{\FR 6:14 }{\FR{6:14
}}{\FT{Ɓalli gbal aɓa:
}}{\XT{Tite 22:17}}{\FT{.}}}

\VS{15}Sǝ acemǝnana Ibǝrayim pak munyi, kúndǝ ka, yi kum gìr mǝnana Ɓakuli ne wi ama nǝ̀ pe wi ka.


\par }{\PP \VS{16}Aɓwana kǝ kán nǝ́ aɓwana mǝnana à kutia nǝ́ gulo ka, sǝ kángìr ka, nda lǝmdǝ ama gìr ka mǝsǝcau na, sǝ nda mǝnana nǝ̀ tamsǝ koya makgìr ka.

\VS{17}Ɓakuli pa cau nǝ kána, acemǝnana kǝ earce ama aɓwana mǝnana à nǝ̀ kum gìr mǝnana pàcau ace ka, ɓǝà dum nǝ sǝlǝe ama, yì ka, pà nǝ̀ nggaɗi ɗenyicau male arǝ kàne male ɗàng.

\VS{18}Ɓakuli pana pàcau andǝ kángìr male yia kǝm. Amǝnia yì agir ɓari ka, à kǝ gandǝ nggaɗia ɗàng, acemǝnana Ɓakuli ka, pà nǝ̀ gandǝ na nyir ɗang. Ace mani ka, sǝm mana sǝm ɓangŋǝna aban ká alta àwá a baní ka, sǝm kumǝna ɓakɓabum mǝgule ace bwal kàngkàng arǝ tsǝkɓalǝu mǝnana à tsǝka sǝmi a dǝm sǝm ngga.

\VS{19}Mǝnia yì tsǝkɓalǝu sǝm ndanǝi ka, nda rǝcandǝa mǝnana bwal yilǝmi sǝm kàngkàng, dǝurǝo pa kàm raka. Yì tsǝkɓalǝu ka, nda mǝnana nǝ̀ ká nǝ sǝm anzǝm lagir aɓa Ban Nggea Mǝfele ka.

\VS{20}Yesu angŋa dǝmba warina kàm ace sǝm. Dumǝna Pǝris Mǝgule mǝnana dobuno-pǝris male pà nǝ̀ mal raka, kǝla mala Melkizedek.




\par }\Chap{7}{\SH Melkizedek ka Pǝris na
\par }
{\PP \VerseOne{1}Ɓwa mǝnia yì Melkizedek ka, murǝm mala nggea-là Salem na, sǝ ɗǝm ngga, yì nda Pǝris mala Ɓakuli mana karban kat ka. Anzǝm mǝnana Ibǝrayim linamurǝm a lwa amur amurǝma,\FTNT{*}{{\FR 7:1 }{\FR{7:1
}}{\FT{Ɓalli gbal aɓa:
}}{\XT{Tite 14:17-18}}{\FT{.}}} sǝ nda aban nyare ka, à yì je andǝi, pǝlǝa tsǝki Ibǝrayim bu.

\VS{2}Ibǝrayim twal mwashat-aɓa-lum mala koya gìr mǝnana kúmô aban lwa ka, sǝ pè Melkizedek. Lullǝu mǝnia ama Melkizedek ka, ɓālǝi nda <<murǝm ɓealɓoarna>>; sǝ ɗǝm ngga, yì nda <<murǝm mala Salem>>, sǝ murǝm Salem ngga ɓālǝi nda <<murǝm dorǝpwala.>>

\VS{3}Yì Melkizedek ka, Malǝmce lǝmdǝ koyan nda tárrí ko nggè, ko a ya tàu sǝ pùr kàm ngga ɗàng. Sǝ à gilǝ kǝgìr amur ɓǝlban andǝ masǝlǝata do yilǝmu male ɗàng. Yì ka, nda kǝla Muna mala Ɓakuli, mǝnana do-pǝris male ka masǝlǝate pà kàm raka.


\par }{\PP \VS{4}Wu sǝn ulang gulo mala mǝnia yì ɓwa mǝnana kà-sǝm Ibǝrayim pe wi mwashat-aɓa-lum mala agir mǝnana pwan a kun munǝo ka.

\VS{5}Nggurcau mala Musa ka, bang ama, amǝ kau mala Lawi mǝnana à ak túró pǝris ka, ɓǝà ak kāmbe mwashat-aɓa-lum mala girkuma, a bu acilia amǝ Isǝrayila, yia amǝ'eambia. Yia apǝris ka, à nǝ̀ ak mǝno ka, kat andǝ amani ama yia andǝ acilia amǝ Isǝrayila gbal ka, amǝ kau mala Ibǝrayim na ka.

\VS{6}Sǝ Melkizedek, mǝnana pà a tàu mala Lawi raka, ak kāmbe mwashat-aɓa-lum mala girkuma a bu Ibǝrayim. Sǝ pǝlǝa tsǝki Ibǝrayim bu, yì ɓwa mǝnana Ɓakuli ak dǝmba pà acau male a baní ka.

\VS{7}Makgir pà kàm arǝì ɗang ama ɓwa mǝnana nǝ gulo ka, nda nǝ̀ tsǝki ɓwa mǝkyauwe bu ka.

\VS{8}Apǝris mǝnana a tàu mala Lawi, mǝnana à akiyi kāmbe mwashat-aɓa-lum mala girkuma ka, aɓwapǝndǝa na mǝnana à kǝ wu ka; sǝ mala Melkizedek mǝnana ak kāmbe mwashat-aɓa-lum mala girkuma a bu Ibǝrayim ngga, à bangŋǝna ama yì ka, ndakam nǝ yilǝmu.

\VS{9}Sǝm nǝ̀ gandǝ bang ama Lawi mǝnana akiyi kāmbe mwashat-aɓa-lum mala girkuma a bu aɓwana ka, pà kāmbe mwashat-aɓa-lum mala girkuma aban Melkizedek nǝ bu Ibǝrayim.

\VS{10}Ko kat andǝ amani ama, anggo ka, à malaká ɓǝlì yì Lawi raka, nggearǝ tàu mǝnana Lawi yi pur kàm ngga, nda aɓa nkila mala Ibǝrayim, a bàkì mǝno Melkizedek akiyi kǝ kāmbe mwashat-aɓa-lum mala girkuma a bu Ibǝrayim ngga.


\par }{\SH Yesu ka, nda kǝla Melkizedek
\par }
{\PP \VS{11}Ɓakuli ka pani amǝ Isǝrayila Nggurcau ama buno-pǝris ka nǝ̀ pur a tàu mala Lawi. Sǝ atúró-pǝris mala mǝno yì tàu mala Lawi ka, yinǝ aɓwana, à kum lùmsǝo kǝla mǝnana Ɓakuli earkiyi ce ka ɗang. Nda gir mǝnana tsǝa sǝ Ɓakuli loasǝ ɓe pǝris, mǝnana do-pǝris male ka nda kǝla mala Melkizedek, sǝ pà kǝla mala apǝris mana à pùr a tàu mala Lawi andǝ Haruna ka ɗàng.

\VS{12}Sǝ ɓǝà nggaɗi buno-pǝris ka, dumǝna púp gbal ama à nǝ̀ nggaɗi nggurcau nì.

\VS{13}Yì pǝris mǝnana à nakiyi mǝnia yì acau amurí ka, pur a ɓe tàu ɗàng, mǝnana kǝɓwa pà kàm a mǝno yì tàu male mana kutio a ban pak túró mala pǝris amur gyangŋan àkǝ̀ pwari ka ɗàng.

\VS{14}Puro mala Mǝtala sǝm a tàu mala Yahuda ka, gbara arǝ kǝgìr ɗàng. Sǝ Musa ka, kǝ cau pur a kúni ama tàu mala Yahuda ka, apǝris nǝ̀ pur kàm ɗàng.

\VS{15}Gìr mǝnana yi pusǝ ceì kàm bwāng ngga nda yiu mala ɓè bǝsa pǝris, mǝnana nda kǝla Melkizedek ka.

\VS{16}Yesu ka duk pǝris, sǝ pà acemǝnana yì ka, lùmsǝ kun gir mǝnana nggurcau mala Ɓakuli earkiyi ce amur ɓǝlban a tàu mala Lawi ka ɗàng. Yi duk pǝris nǝ rǝcandǝa mala yilǝmu mǝnana à pà nǝ̀ gandǝ kiɗiki raka.

\VS{17}Malǝmce bang amurí ama:

\par }{\Q <<We ka, a nda pǝris

\par }{\QB masǝlǝate pà kàm ɗàng,

\par }{\Q aɓa njar mǝ'mwashati kǝla

\par }{\QB mǝnana Melkizedek ka

\par }{\QB pǝris na ka.>>\FTNT{†}{{\FR 7:17 }{\FR{7:17
}}{\FT{Ɓalli gbal aɓa:
}}{\XT{Ang 110:4}}{\FT{.}}}


\par }{\PP \VS{18}Nzongcau mala buno-pǝris mǝ'e ka, à nyesǝni a giriban, acemǝnana pà nǝ́ rǝcandǝa ɗang, sǝ gandǝ pak gir mǝnana ɓoaro ɓǝ̀ pak ka ɗàng.

\VS{19}Nggurcau mǝnana Ɓakuli pá, nǝ bu Musa ka, gandǝ tsǝk kǝgìr ɓǝ̀ lùmsǝo kǝla mǝnana Ɓakuli earkiyice ka ɗàng. Sǝ adyan ngga, à yina nǝ́ bǝsa tsǝkɓalǝu mǝnana ɓoaribanì, nǝ̀ nun sǝm aban Ɓakuli tù ka.


\par }{\PP \VS{20}Buno-pǝris mala Kǝrǝsti ka, Ɓakuli kwaki te nǝ kángìr! Sǝ buno-pǝris mala acili aɓwana a tàu mala Haruna ka, kána pa arǝì ɗàng.

\VS{21}Sǝ mala Yesu ka, duk pǝris nǝ kángìr mǝnana Ɓakuli kána aɓa cau male mǝnana ne wi ama:

\par }{\Q <<Mǝtalabangŋo kánǝna,

\par }{\QB sǝ pà nǝ̀ nyar nǝ te

\par }{\QB ɗǝm ɗàng ama,

\par }{\Q <A nda pǝris mana do mô

\par }{\QB kǝla pǝris pà nǝ̀ mal raka.> >>\FTNT{‡}{{\FR 7:21 }{\FR{7:21
}}{\FT{Ɓalli gbal aɓa:
}}{\XT{Ang 110:4}}{\FT{.}}}


\par }{\MM \VS{22}Ace mǝnia yì kána ka, Yesu dumǝna ɓwa mǝnana nǝ̀ cam a kusǝ mǝnia yì bǝsa kùrcau, mǝnana ɓoari mǝ'e ka, ace mana ɓǝ̀ yi lumsǝo.


\par }{\PP \VS{23}Apǝris mǝnana aɓata mǝno yì buno-pǝris mǝ'e ka, à yì duk pas, acemǝnana koyan ateà ka, lú tamsǝì arǝ lidǝmba nǝ túró mala pǝris.

\VS{24}Sǝ acemǝnana Yesu ka, lú gandǝ tamsǝe raka, dobuno-pǝris male ka, masǝlǝate pà kàm ɗàng.

\VS{25}Ace mani ka, nǝ̀ gandǝ amsǝ aɓwana mǝnana à yiu a ban Ɓakuli nǝ baní ka, a koya pwari, acemǝnana ko aya pwari ka ndakam nǝ yilǝmu ace zǝmba acea.


\par }{\PP \VS{26}Ulang mǝnia yì Pǝris Mǝgule, yì Yesu ka, nda sǝm earkiyice ka. Acemǝnana yì ka, ɓwa mǝfele na, panǝ cau arǝì ɗàng, kǝ pak cauɓikea ɗang, sǝ yì ka, Ɓakuli tarrì tsǝì ɗàng nǝ amǝ'cauɓikea. Adyan ngga, Ɓakuli pani wi gulo amur agir kat a kùli.

\VS{27}Yì ka, pà kǝla acili apǝris mǝgule mǝnana à camarǝ pāki agir-nkila pwari-pwari ace acauɓikea malea atà dǝmba, sǝ mala acili aɓwana ka ɗàng. Yì ka, pà gir'nkila kusǝ mwashat ɓǝ̀rɓǝ̀r ace acauɓikea malea, yì mǝnana yi pa ɓamúrì ka.

\VS{28}Nggurcau mala Musa kǝ twal aɓwapǝndǝa aɓa gatti malea, ɓǝà duk apǝris mǝgule. Sǝama anzǝm mǝnana à pana Nggurcau mala Musa ka, Ɓakuli yi twal Muni nǝ́ kána ɓǝ̀ yì duk Pǝris Mǝgule, mǝnana lùmsǝ̀nà aɓalǝ agir mana kat Ɓakuli earkiyi ce ɓǝ̀ duk ka, málá male pà kàm ɗang.




\par }\Chap{8}{\SH Pǝris Mǝgule mala bǝsa kùrcau
\par }
{\PP \VerseOne{1}Mūgula cau mǝnana sǝm nakiyi ka, nda mǝnana ama, sǝm ndanǝ mǝno yì Pǝris Mǝgule mǝnana nda aban do a bù-mǝlì mala buno-murǝm mala Ɓakuli mǝnana karban kat ka, a kùli.

\VS{2}Akanó sǝ kǝ pak túró male mala Pǝris Mǝgule, aɓa Ban Nggea Mǝfele, yì Taragula mǝɓafoe mǝnana Mǝtalabangŋo nǝ̀ ɓè, ɓwapǝndǝa na raka.


\par }{\PP \VS{3}Sǝ acemǝnana koya Pǝris Mǝgule ka, à twali ace mǝnana ɓǝ̀ kǝ pà agir-nkila andǝ aɓoro aban Ɓakuli ka, anggo gbal sǝ mǝnia yì Pǝris Mǝgule ma'sǝm ngga, dumǝna ama she nǝ̀ pang nǝ ɓe gìr a buì, mana nǝ̀ pà ka.

\VS{4}Ɓǝà bang ama nda kani a ɓanza ka, ɓǝ́ pà nǝ̀ duk pǝris ɗàng, acemǝnana apǝris nda kam mǝnana à kǝ pāki aɓoro mana Nggurcau kanì ka.

\VS{5}Ban mǝfele mǝnana apǝris kǝ pak túró-pǝris kàm ngga, kànìkìgìr na arǝ mǝɓafoe, sǝ yilǝmi mǝɓafoe mǝnana akanó a kùli ka nda. Mǝnia ka nda gìr mǝnana tsǝa sǝ lang Musa nǝ̀ loasǝ Taragula ka, Ɓakuli nunkiri ama: <<Sǝlǝ fa ama koya gìr ka a pangŋǝni kǝla mǝnana ǝn lǝmdǝò amur nkono ka.>>\FTNT{*}{{\FR 8:5 }{\FR{8:5
}}{\FT{Ɓalli gbal aɓa:
}}{\XT{Pur 25:40}}{\FT{.}}}

\VS{6}Sǝ túró-pǝris mǝnana à pè Yesu ka, kàrmúr túró-pǝris mǝ'e nǝ ɓoaro. Kǝla mǝno gbal ka, bǝsa kùrcau mǝnana Yesu yiunǝi nǝban Ɓakuli aban aɓwana male ka, kútì mǝ'e. Nda acemǝnana yì bǝsa kùrcau ka, à kwákítè amur apacau ace agir mǝnana à ɓoari mala kùrcau mǝ'e ka.


\par }{\PP \VS{7}Ɓǝà bang ama kùrcau mǝdǝmbe ka, kǝ mǝɓane pà kàm arǝì raka, ɓǝ́ à pà nǝ̀ na ce nggaɗe nǝ́ ɓarià ɗàng.

\VS{8}Sǝ Mǝtalabangŋo Ɓakuli ka, kum amǝ Isǝrayila nǝ́ mǝɓane mala ɗwanyi kpata nggurcau mǝdǝmbe, sǝ na ama:

\par }{\Q <<Ən bangŋǝna,

\par }{\QB apwari nda à kǝ yiu ka,

\par }{\Q mǝnana mǝ nǝ kùr cau

\par }{\QB mǝbǝshe nǝ amǝ Isǝrayila,

\par }{\QB sǝ nǝ ɓala mala Yahuda.


\par }{\Q \VS{9}Pà nǝ̀ pǎ kǝla kùrcau

\par }{\QB mǝnana ǝn pê sǝnǝ

\par }{\QB akeâ ka ɗàng.

\par }{\Q Mǝno yì kùrcau ka

\par }{\QB ǝn pê a pwari mǝnana

\par }{\Q ǝn bwalia a garabuià,

\par }{\QB sǝ ǝn pusǝia aɓa

\par }{\QB nzali Masar ka.

\par }{\Q Sǝa ma à cam nǝ mǝsǝcau

\par }{\QB amur kùrcau mǝnana

\par }{\Q ǝn pang nǝia ka ɗàng,

\par }{\QB nda sǝ ǝn pǝlǝia wia

\par }{\QB nzǝmam ngga.>>

\par }{\Q Mǝtalabangŋo nǝ̀ nakiyi

\par }{\QB mǝnia yì cau ka.


\par }{\Q \VS{10}<<Adyan ngga, mǝnia

\par }{\QB nda kùrcau mǝnana

\par }{\Q mǝ nǝ pang nǝ ɓala

\par }{\QB mala Isǝrayila,

\par }{\QB aɓalǝ apwari mǝnana à kǝ yiu ka.

\par }{\Q Mǝtalabangŋo nǝ nakiyi

\par }{\QB mǝnia yì cau ka.

\par }{\Q Mǝ nǝ tsǝk angguracau

\par }{\QB mem aɓa ɗenyicau malea,

\par }{\QB sǝ mǝ nǝ gilǝia a ɓabumia.

\par }{\Q Mǝ nǝ duk Ɓakuli malea,

\par }{\QB sǝ yia ka, à nǝ̀ duk

\par }{\QB aɓwana mem.


\par }{\Q \VS{11}Kǝ ɓwa pà nǝ̀ kanî

\par }{\QB ɓì mǝ'murkala,

\par }{\QB ko mǝ'eambi ama,

\par }{\Q <Súrǝ̀ Mǝtalabangŋo> ɗàng,

\par }{\QB acemǝnana ko

\par }{\Q yana ateà ka nǝ̀ súrǝàm,

\par }{\QB twalo a ban ɓwamǝkyauwe

\par }{\QB kya bwal ban ɓwamǝgule.


\par }{\Q \VS{12}Sǝ mǝ nǝ twalia wia

\par }{\QB ban aɓealɓikea malea,

\par }{\Q ɓalǝam pà nǝ̀ kasǝ ɗǝm

\par }{\QB arǝ acauɓikea malea ɗàng.>>\FTNT{†}{{\FR 8:12 }{\FR{8:12
}}{\FT{Ɓalli gbal aɓa:
}}{\XT{Ir 31:31-34}}{\FT{.}}}


\par }{\PP \VS{13}Tunǝo mǝnana Ɓakuli tunǝ mǝnia yì kùrcau ama <<Mǝbǝshe>> ka, lǝmdǝ ama mǝdǝmbe ka, Ɓakuli tsǝngŋǝni pǝlǝna mǝ'e. Sǝ gìr mǝnana nda rǝ e sǝ túró male pà kàm ɗǝm raka, tè malanǝ̀ ndǝrmi.




\par }\Chap{9}{\SH Peri aɓata kùrcau mǝ'e
\par }
{\PP \VerseOne{1}Mǝno yì kùrcau mǝdǝmbe, mǝnana nda anre Ɓakuli andǝ amǝ Isǝrayila ka, ndanǝ angguracau male mala peri, andǝ ban mǝfele male gbal kani a ɓanza.

\VS{2}À loasǝ Taragula nǝ aɓālǝi ɓari. A ɓālǝi mǝdǝmbe ka, gìr tamsǝ pitǝla na kam andǝ kpamgbang-tsǝk-agir, sǝ agbatali bǝredi mǝnana à tària ace Ɓakuli ka.\FTNT{*}{{\FR 9:2 }{\FR{9:2
}}{\FT{ko
}}{\FQA{agbatali bǝredi mǝnana à tària ace Ɓakuli ka.}}} Mǝnia yì ɓālǝi ka, nda mǝnana à tunǝki ama Ban Mǝfele ka. 
\VS{3}Anzǝm lagir mǝnana gau ban ngga, ɓaria ɓālǝi nda kam mǝnana à tunǝki ama Ban Nggea Mǝfele.

\VS{4}Aɓa mǝnia yì ɓālǝi ka, gyangŋan zǝnariya mala pisǝ muku-gìr ace loasǝ yele mǝ'rǝmɓoarne na kam, sǝ akwati mǝnana à tunǝi ama Akwati mala Kùrcau Mǝ'e ka. Yì akwati ka à tasǝ ɓālǝi andǝ nzǝmi kat nǝ zǝnariya mǝɓoarne. Aɓa mǝnia yì akwati ka, manna\FTNT{†}{{\FR 9:4 }{\FR{9:4}}{\FQ{manna:
}}{\FT{girlina mǝnana Ɓakuli pea amǝ Isǝrayila aɓa gya malea a ɓabondo ka.}}} nda kam aɓa muna bàng-zǝnariya, sǝ gara mala Haruna mǝnana tò mbui ka.\FTNT{‡}{{\FR 9:4 }{\FR{9:4
}}{\FT{Ɓalli gbal aɓa:
}}{\XT{Pur 16:33; 25:10,16; Ɓal 17:10; Nggur 10:2}}{\FT{.}}} Aɓa yì akwati ɗǝm ngga akpamgbǝlang tali nda kam ɓari mǝnana Ɓakuli gilǝ Anzongcau Lum male amúrià ka. 
\VS{5}Amur Akwati ka, à tsǝk aɓǝ̀nzál mala acerup,\FTNT{§}{{\FR 9:5 }{\FR{9:5
}}{\FQ{acerup:
}}{\FT{Cerup ka lullǝ aɓea agiryilǝmu na, nǝ kun Ibǝru. À bang cau malea kusǝ pas aɓalǝ amalǝmce mala Kùrcau Mǝ'e. À nda à lǝmdǝ ama ban ngga, Ɓakuli nda kam andǝ ɓoarɓwa andǝ fele male. (Ɓalli gbal aɓa
}}{\XT{Pur 25:18-20}}{\FT{).}}} mǝnana à nda à lǝmdǝ ɓoarɓwa mala Ɓakuli ka. Acerup mǝn abuia amur Akwati, à kùmsǝ múr buno sǝntǝ̀r.\FTNT{*}{{\FR 9:5 }{\FR{9:5
}}{\FQ{buno sǝntǝ̀r:
}}{\FT{Mǝnia ka, nda girkun Akwati mala Kùrcau Mǝ'e mǝnana came a kun Buno-murǝm mala Ɓakuli a ɓanza ka, sǝ nda ban mǝnana pǝris kǝ watsǝki nkila kam ace twalban cauɓikea ka.}}} Sǝa ma amǝnia yì agir ka pà sǝm nǝ̀ gandǝ bǝlki ɓalǝia mwashat-mwashat ado ɗàng.


\par }{\PP \VS{6}Ɓǝ̀ à tsǝ̀ngŋǝ̀nà amǝnia yì agir kat anggo ka, apǝris kǝ kutio aɓa ɓālǝi mǝdǝmbe mala Taragula pwari-pwari ace pakki atúró malea.

\VS{7}Sǝ ɓaria ɓālǝi, yì Ban Nggea Mǝfele kat ka, kǝ Pǝris Mǝgule na nǝmurǝì kutikiyi kam ngga. Sǝ mǝno yì kutio mala Pǝris Mǝgule ka, nda kusǝ mwashat ɓǝ̀rɓǝ̀r aɓa pǝlǝa mwashat. Ɗǝm ngga, she nǝ̀ kánǝ nkila a buì nǝ̀ nggá pā aban Ɓakuli ace acauɓikea male sǝ ace acauɓikea mala acili aɓwana, mǝnana à pak aɓa ɗwanyi sǝlǝe ka.

\VS{8}Bangŋo Mǝfele nda ban pak túró nǝ́ amǝnia yì agir ka, ace lǝmdǝa sǝm ama njar kutio aɓa Ban Nggea Mǝfele ka, à malaká mǝnni peatu ɗàng, à pà mǝnana Taragula mǝdǝmbe nda kam più aban came ka.

\VS{9}Amǝnia yì agir kat ka à nda ban lǝmdǝa sǝm gir arǝ nza mǝnia dyan ngga. Ɓālǝi ka nda mǝnana ama aɓoro andǝ agir-nkila mǝnana apǝris pākiyi ka, à gandǝ panzǝ aɓwana mǝnana à kǝ yiu a peri ka, arǝ múr-halǝkya malea ɗang.

\VS{10}Mǝnia ka nda acemǝnana yì njar mǝ'e ka nda àkǝ̀ ce akunacau mala agir mana nggurcau eari aɓwana ɓǝ̀a li, ko ɓǝ̀a nu andǝ amana earia wia raka, andǝ anàtà ɗàngɗáng mala lákkí arǝu andǝ agir. Sǝ amǝno ka angguracau mala pàkki agir mǝnana mǝsǝu kǝ sǝnia ka nda, bà pwari mǝnana Ɓakuli yi kwakita bǝsa njar ka.


\par }{\SH Amsǝban aɓa nkila mala Yesu Kǝrǝsti
\par }
{\PP \VS{11}Mǝnia ka lǝmdǝ ama, Kǝrǝsti yina kǝla Pǝris Mǝgule mala agir mǝɓoarne mǝnana à nda kani ado ka. Yì ka, kutina aɓa Taragula mǝno mǝnana kútì mǝdǝmbe nǝ gulo andǝ lumsǝo ka; yì Taragula mǝnana bu ɓwapǝndǝa nǝ pè raka, sǝ pà gbal aɓa ɓanza mǝnia Ɓakuli pusǝì ka ɗàng.

\VS{12}Kǝrǝsti kùtí aɓa Ban Nggea Mǝfele kat kusǝ mwashat ɓǝ̀rɓǝ̀r. Pà nǝ́ nkila mala ambul-pǝndǝa andǝ alo-nda ace pà gìr-ɗārǝa sǝ kútí ka ɗang. Nda nǝ́ nggearǝ nkila male sǝ kutio. Sǝ anggo sǝ yì nǝ́ ɓamúrì ka, kumba sǝm panzǝban aɓa cauɓikea andǝ tangnakusǝu male. Panzǝ sǝm nǝ panzǝban mǝnana pà nǝ̀ mal raka.

\VS{13}Aɓata njar mǝ'e ka, aɓwana mana à pǝndǝkina a nê mala Nggurcau mala Musa ka, à kārǝa à nǝ̀ peri a ban Ɓakuli ɗang. Kat andǝ amani ka ɓǝà watsǝkia nǝ nkila mala ambul-pǝndǝa, andǝ mala ajamnda, andǝ tú mala lo-nda mǝnana à pisǝì kǝring ngga, nǝ̀ lea à nǝ̀ kum ɓoarnsari a nggūrǝu.

\VS{14}Sǝ gìr mǝnana kútì mǝno kuko ka, nkila mala Kǝrǝsti nǝ̀ pè. Kǝrǝsti mǝnana cauɓikea pa arǝì raka, pà ɓamúrì kǝla gir'nkila a ban Ɓakuli, aɓa rǝcandǝa mala Bangŋo mǝnana tè malkiyi raka. Nkila male nǝ̀ lak ɓabum sǝm aɓalǝ atúró mǝpǝndǝke\FTNT{†}{{\FR 9:14 }{\FR{9:14
}}{\FQ{atúró mǝpǝndǝke
}}{\FT{ko <<akúncau mǝɓane>>}}} mǝnana à nǝ̀ kánǝ sǝm a lú ka. Sǝ anggo ka, sǝm nǝ̀ peri a ban Ɓakuli mǝyilǝmuì.


\par }{\PP \VS{15}Nda gìr mǝnana tsǝa sǝ Kǝrǝsti duk mǝkutio a nre-rǝarǝu mala bǝsa kùrcau a nre Ɓakuli andǝ aɓwapǝndǝa ka. Ado ka kǝ yinǝ aɓwana mana kat à tunǝia ka, ɓǝà ak liɓala mǝnana tè pà nǝ̀ mal raka, a bu Ɓakuli mǝnana angŋa dǝmba náná ama nǝ̀ pea wia ka. Mǝnia ka nǝ̀ gandǝ pa acemǝnana Kǝrǝsti wú ace panzǝia aɓata ɓashi mala acauɓikea mǝnana à pea aɓata kùrcau mǝ'e ka.


\par }{\PP \VS{16}Amur cau mala eare\FTNT{‡}{{\FR 9:16 }{\FR{9:16
}}{\FQ{eare
}}{\FT{ko <<kùrcau>>}}} mala ɓwa ace liɓala mǝnana à kǝ gilǝì nǝ gilǝe ka, kaniama à nǝ̀ pàngŋǝ̀nà túró nǝi ka, she à nǝ̀ lǝmdǝ ama mǝtala-ɓala ka wuna, pa andǝa mǝsǝi ɗang.

\VS{17}Acemǝnana cau liɓala ka, à kǝ pangŋǝ̀nà túró nǝi ɗàng, ɓǝ̀ mǝtala-ɓala na kam nǝyilǝmu ka.

\VS{18}Nda gìr mǝnana tsǝa sǝ ko nggearǝ kùrcau mǝdǝmbe ka, à pangŋa túró nǝi ɗàng, she lang à sukkina nkila mala agirkusǝu ka.

\VS{19}Anzǝm mǝnana Musa malǝna banggi aɓwana kat koya nzongcau mala nggurcau ka, pǝlǝa twal nkila mala alo-nda andǝ mala ambul-pǝndǝa, andǝ mùr, sǝ watsǝkia amur malǝmce mala nggurcau. Watsǝkia gbal amur aɓwana kat, nǝ́ ɗà'ndíng mǝbangŋe andǝ mbú bondo-hisop.

\VS{20}Sǝ na ama, <<Mǝnia yì nkila ka, nda tsǝkiyi kùrcau mǝnana Ɓakuli tsǝka wun ɓǝ̀ wu kpate ka, aɓa túró.>>\FTNT{§}{{\FR 9:20 }{\FR{9:20
}}{\FT{Ɓalli gbal aɓa:
}}{\XT{Pur 24:8}}{\FT{.}}}

\VS{21}Anggo gbal sǝ watsǝki nkila arǝ Taragula andǝ koya gìr mǝnana à kǝ pangŋa túró nǝi ace peri a ɓālǝi ka.

\VS{22}Mǝsǝcau ka, nggurcau earce ama bangula agir kat ka, ɓǝà lea nǝ nǝ nkila; sǝ ɓǝ̀ sukki nkila pà kàm raka, twalban cauɓikea pa kàm ɗàng.


\par }{\SH Kǝrǝsti pà ɓamúrì ace \newline  twalban cauɓikea
\par }
{\PP \VS{23}Amǝnia yì agir mǝnana à nda ka ayilǝmi agir mǝɓafoe mǝnana a kùli ka, dumǝna ama à nǝ̀ lea nǝ amǝnia yì agir-nkila ka. Sǝ agir mǝɓafoe mǝnana a kùli ka, dumǝna púp ɓǝà leǎ nǝ gir'nkila mǝnana kútì gir'nkila mala agirkusǝu ka.

\VS{24}Pà aɓa ban mǝfele mǝnana bu ɓwapǝndǝa nǝ pè ka sǝ Kǝrǝsti kútí ɗang. Mǝno ka yilǝmi gir mǝɓafoe na. Yì ka, kutio a nggearǝ kuli, ace lǝmdǝ rǝì ado a ɓadǝm Ɓakuli a kúnì sǝm.

\VS{25}Kutio male a kùli ka, pà ace mǝnana nǝ̀ nggǝ ɓǝsǝlǝki pà ɓoro mala ɓamúrì, kǝla mǝnana Pǝris Mǝgule a kani a ɓanza kǝ kutio aɓa Ban Nggea Mǝfele koya pǝlǝa, nǝ nkila mǝnana nkile na raka ɗàng.

\VS{26}Ɓǝ̀ nda anggo ka, ɓǝ́ Kǝrǝsti camǝna arǝ nu tanni tùtù, twal a tita ɓanza yi bwal adyan. Sǝama ado ka, yi pusǝrǝi kusǝ mwashat ɓǝ̀rɓǝ̀r a masǝlǝata anza, ace mǝnana ɓǝ̀ twalban cauɓikea, nǝ́ pa mǝnana pà ɓamúrì duk gir'nkila ka.

\VS{27}Sǝ kǝla mǝnana à tsǝ̀ngŋǝ̀nà ama ɓwa nǝ̀ wu kusǝ mwashat, sǝ anzǝm man ngga nǝ̀ came a ɓadǝm ɓashi ka,

\VS{28}anggo gbal, Kǝrǝsti wu kusǝ mwashat ɓǝ̀rɓǝ̀r ace mǝnana ɓǝ̀ twalban cauɓikea mala ɓwapǝndǝa pas ka. Nǝ̀ ngga yiu ɗǝm, sǝ pà ace twalban cauɓikea ɗang, nda ace mǝnana nǝ̀ yia amsǝ aɓwana mǝnana à kǝ kundǝi nǝ rǝɓǝla ka.




\par }\Chap{10}{\SH Kǝrǝsti pa gir'nkila nǝ \newline  nggūrǝì kusǝ mwashat \newline  ace aɓwana kat
\par }
{\PP \VerseOne{1}Nggurcau ka, nda yilǝmi agir mǝɓoarne mǝnana à nǝ̀ yiu ka; nda mǝsǝrǝ gir mǝɓafoe nǝ nggearǝì ɗàng. Ace mani ka, nǝ agir-nkila mǝnana à kǝ ɓǝsǝlǝki pākia koya pǝlǝa ka, Nggurcau pà nǝ̀ gandǝ tsǝk aɓwana mǝnana à kǝ yiu a peri ka, ɓǝà kum lùmsǝo kǝla mǝnana Ɓakuli nǝ̀ earcea ɓǝà lùmsǝ ka ɗàng.

\VS{2}Ɓǝà bang ama Nggurcau nǝ̀ gandǝi ka, ɓǝ́ amǝno yì agir-nkila ka, à tamsǝnia, sǝ amǝperi gbal ka à langŋǝnia, kusǝia pura; múrià pà nǝ̀ halǝkia ɗǝm arǝ cauɓikea ɗang.

\VS{3}Sǝama amǝno yì apagir mala agir'nkila ka, à kǝ kasǝ ɓalǝia arǝ acauɓikea malea koya pǝlǝa.

\VS{4}Acemǝnana nkila mala ajamnda andǝ ambul-pǝndǝa ka, à pà nǝ̀ gandǝ twalban cauɓikea ɗang.


\par }{\PP \VS{5}Nda gìr mǝnana tsǝa sǝ Kǝrǝsti, lang yina a ɓanza ka, banggi Ɓakuli ama:

\par }{\Q <<Agir-nkila andǝ aɓoro ka,

\par }{\Q a éarceà ɗàng,

\par }{\QB sǝama a panam nggūrǝu.


\par }{\Q \VS{6}Pàgir nǝ agirkusǝu

\par }{\QB mǝnana à nǝ̀ pisǝì kǝring,

\par }{\Q andǝ pāki agir'nkila ace

\par }{\QB twalban cauɓikea ka,

\par }{\QB bumo kǝ pwasǝ a rǝia ɗàng.


\par }{\Q \VS{7}Pǝlǝa ǝn na nǝma,

\par }{\QB <Mǝ ndya ka,

\par }{\QB ǝn yiu ace pak gìr

\par }{\Q mǝnana ɓabumo kànì ka,

\par }{\QB we Ɓakuli,

\par }{\Q kǝla mana à gilǝa a muram

\par }{\QB aɓa Malǝmce ka.> >>\FTNT{*}{{\FR 10:7 }{\FR{10:7
}}{\FT{Ɓalli gbal aɓa:
}}{\XT{Ang 40:6-8}}{\FT{.}}}


\par }{\MM \VS{8}Kǝrǝsti na a dǝmba ama, <<Agir'nkila andǝ aɓoro, andǝ apagir nǝ agirkusǝu mǝnana à nǝ̀ pisǝì kǝring, andǝ apagir ace twalban cauɓikea ka, a earcea ɗang sǝ bumo kǝ pwasǝ arǝia ɗang.>> (Kat andǝ mani ka, amǝnia ka Nggurcau nǝ̀ tsǝa ama ɓǝà kǝ pea.)

\VS{9}Pǝlǝa lidǝmba na ama, <<Mǝ ndya ka, ǝn yiu ace pak kànì mo.>> Anggo ka Kǝrǝsti yi tamsǝ kùrcau mǝdǝmbe ace mǝnana nǝ̀ tsǝk ɓaria aɓa túró ka.

\VS{10}Sǝ aɓa pě mala mǝno yì kànì mala Ɓakuli ka, sǝm dumǝna amale nǝ pá mǝnana Yesu Kǝrǝsti pà ɓoro nǝ nggūrǝì kusǝ mwashat ɓǝ̀rɓǝ̀r ace koyan ngga.


\par }{\PP \VS{11}Aɓata kùrcau mǝ'e ka, koya pǝris ka kǝ came a ɓadǝm gyangŋan aban pak túró male mala peri pwari andǝ pwari. Kǝ̀ camarǝ ɓǝsǝlǝki pàgir nǝ agir-nkila mǝ'mwashati, agir-nkila mǝnana à pà nǝ̀ gandǝ twalban cauɓikea raka.

\VS{12}Sǝ Kǝrǝsti ka, pa ɓamúrì kǝla gir'nkila kusǝ mwashat ɓǝ̀rɓǝ̀r ace acauɓikea, pàgir mǝnana kārǝ́na ace twalban cauɓikea, málá male pà kàm raka, pǝlǝa ɓùn tè do a bù-mǝlì mala Ɓakuli.

\VS{13}Twal a pwari mǝno ka, nda kano aban kundǝ Ɓakuli she ɓǝ̀ ɓungina aɓi-mǝbura, tsǝngŋǝnia à pǝlǝna buno-tsǝk kusǝu a ɓakusǝi ka.

\VS{14}Nǝ mǝnia yì pa ɓamúrì mǝnana pa kusǝ mwashat ka, tsǝ̀ngŋǝ̀nà aɓwana mǝnana kǝ tària ace Ɓakuli ka, à lùmsǝ̀nà kǝla mǝnana Ɓakuli earkiyice ɓǝà pak ka, málá male pà kàm ɗàng.


\par }{\PP \VS{15}Sǝ Bangŋo Mǝfele gbal ka, earǝna nǝ mǝnia ka ama anggo sǝ pa. A tadǝmbe ka bang ama:


\par }{\Q \VS{16}<<Mǝnia ka, nda kùrcau

\par }{\QB mǝnana mǝ nǝ pè

\par }{\Q sǝnǝa aɓwana mem anzǝm

\par }{\QB apwari mǝno ka.

\par }{\Q Mǝtalabangŋo nǝ nakiyi

\par }{\QB mǝnia ka.

\par }{\Q Mǝ nǝ tsǝk anzongcau mem

\par }{\QB a ɓabumia,

\par }{\Q sǝ mǝ nǝ gilǝia aɓalǝ

\par }{\QB aɗenyicau malea.>>\FTNT{†}{{\FR 10:16 }{\FR{10:16
}}{\FT{Ɓalli gbal aɓa:
}}{\XT{Ir 31:33a}}{\FT{.}}}


\par }{\MM \VS{17}Nyare na ama:

\par }{\Q <<Acauɓikea andǝ

\par }{\QB aɓealɓikea malea ka,

\par }{\Q pà mǝ nǝ ɗenyi nǝia

\par }{\QB ɗǝm ɗang.>>\FTNT{‡}{{\FR 10:17 }{\FR{10:17
}}{\FT{Ɓalli gbal aɓa:
}}{\XT{Ir 31:34b}}{\FT{.}}}


\par }{\MM \VS{18}Ace mani ka, ɓǝ̀ Ɓakuli twalǝni ɓwa ban amǝnia yì agir ka, à pà nǝ̀ na ce pà ɓoro nǝ agir-nkila ɗǝm ace twalban cauɓikea ɗang.


\par }{\SH Ɓak ɓabum andǝ nunkiru
\par }
{\PP \VS{19}Ace mani ka, wun amǝ'eamrǝarǝu, sǝm nǝ̀ gandǝ kutio nǝ mǝsǝkang-kangŋa aɓa Ban Nggea Mǝfele kat, nǝ nkila mala Yesu.

\VS{20}Yi mǝnba sǝm bǝsa njar mǝpà yilǝmui mǝnana kútí nǝ ɓá lagir aban ká aɓa Ban Nggea Mǝfele kat ka. Yì bǝsa njar ka yi pang nǝ́ nggūrǝì mǝnana pǎ ɓǝ̀ duk gir'nkila ka. 
\VS{21}Lǝmdǝ ama sǝm ndanǝ Pǝris Mǝgule amur aɓwana mala Ɓakuli.

\VS{22}Ace mani ka, ɓǝ̀ sǝm sung tù a ban Ɓakuli, nǝ gūlì kat arǝì, nǝ ɓabum mwashat, sǝ nǝ aɗenyicau mǝnana à langŋǝnia aɓa múr-halǝkya mala cauɓikea ka. Ɓǝ̀ sǝm sung a baní nǝ anggūrǝu mǝnana à langŋǝnia nǝ mùr mǝɓoarnsari ka.

\VS{23}Ɓǝ̀ sǝm bwal kàngkàng arǝ tsǝkɓalǝu ma'sǝm mǝnana sǝm nggǝ bangce ka, acemǝnana Ɓakuli mǝnana pàcau aban sǝm ngga, à nǝ̀ gandǝ gūlì arǝì ama kǝ nggaɗi kúni ɗàng.

\VS{24}Ɓǝ̀ sǝm alta anjargula mala loasǝ rǝarǝ sǝm aban ká lǝmdǝ earcearǝu andǝ pakki atúró mǝɓoarne.

\VS{25}Sǝ ɓǝ̀ sǝm kǝa būrǝce kpapi ma'sǝm a banɓwáná, kǝla mǝnana aɓea aɓwana nda aɓa ɓealu mala pê anggo ka ɗàng. Ɓǝ̀ sǝm nggǝ ɓak ɓabuma rǝ sǝm, sǝ ɓǝ̀ sǝm pa rǝcandǝa arǝ pe kpǝm, kǝla mǝnana ado wu kǝ sǝn Pwari nyare yiu mala Mǝtalabangŋo ndo kǝ gbashi tù ka.


\par }{\PP \VS{26}Ɓǝ̀ sǝm ginǝe sǝ sǝm lidǝmba nǝ pak cauɓikea kpakpak, anzǝm mǝnana sǝm sǝlǝna rǝ mǝsǝcau ka, kǝ ɓe gir'nkila pà kàm mǝnana ueo ɗǝm à nǝ̀ pa ace twalban acauɓikea ka ɗàng.

\VS{27}Kǝgìr mǝnana ueo ka, nda ɓalǝkasǝkya arǝ yiu mala ɓashi mala Ɓakuli andǝ bǝsa mǝ'earke kǝ̀rkǝ́r mǝnana nǝ̀ yia twalta aɓi-mǝbura ka.

\VS{28}Ɓǝ̀ ko yana sǝ par Nggurcau mala Musa ka, à wali wú, sǝn mǝsǝswatǝr pà kàm ɗang, yi mǝnana ɓǝà aɓwana ɓari ko tàrú earǝna ama anggo sǝ gìr nî pak ka.

\VS{29}Sǝ mala ɓwa mǝnana ɓǝsǝki Muna mala Ɓakuli, parki a ɓakusǝi, sǝ nyesǝ ce nkila male ɓà, kǝla gìr mǝfele na raka, ɓashi male nǝ̀ ɓiki pa kǝ̀rkǝ́r. Acemǝnana mǝnia yì nkila ka nda nkila mala kùrcau mǝnana panzǝi aɓalǝ acauɓikea male ɓǝ̀ duk mala Ɓakuli ka. Sǝ ɗǝm ngga ɓǝ̀ mǝno yì ɓwa ka sanggi Bangŋo Mǝfele mǝnana kǝ yinǝ ɓwamuru mala Ɓakuli amur sǝm ngga, ɓashi mǝnana nǝ̀ sulǝo amurí ka, nǝ̀ ɓiki pa kǝ̀rkǝ́r.

\VS{30}Sǝm sǝlǝna ama Ɓakuli náná ama, <<Mbwe tangnakusǝu ka mem na; mǝ nǝ mbwekia wia a kúnì.>> Ɗǝm ngga na ama, <<Mǝtalabangŋo nǝ̀ pakki aɓwana male ɓashi.>>\FTNT{§}{{\FR 10:30 }{\FR{10:30
}}{\FT{Ɓalli gbal aɓa:
}}{\XT{Nggur 32:35-36}}{\FT{.}}}

\VS{31}Nggea gìr ɓangciu na kǝ̀rkǝ́r ɓǝ̀ ɓwa kpa a ɓabù Ɓakuli mǝyilǝmuì.


\par }{\PP \VS{32}Wu ɗenyi nǝ anonggio mǝnana a pwarian wu tita kum tǎlaban a ɓabum wun ngga. Wu tanni kǝ̀rkǝ́r, sǝ wu eare tanni mak wun ɗàng.

\VS{33}Ɓè pwari ka, à sanggi wun a mǝsǝ aɓwana, à pà wun tanni; sǝ a ɓe pwari ka, wu came anzǝm aɓwana mǝnana à kǝ pea wia tanni gbal ka.

\VS{34}Aɓwana mǝnana à túriá aɓa ndàkurban ngga, wu sǝn mǝsǝswatǝr malea. Ko nggearǝ akume ma'wun mǝnana à ea arǝ wun nǝ rǝcandǝa ka, wu pak bumpwasǝa nǝ mǝno, acemǝnana wu sǝlǝna ama wu ndanǝ kume mana kútì mǝno ka, sǝ ɗǝm ngga pà nǝ̀ mal raka.


\par }{\PP \VS{35}Ace mani ka, wu kǝa turta mǝsǝkang-kangŋa ma'wun ɗàng, tangnakusǝu mǝgule na atè.

\VS{36}Ɓoaro wu dum nǝ munyi, ace mǝnana ɓǝ̀ wu lùmsǝ̀nà kun kànì mala Ɓakuli ka, wun nǝ̀ kum gìr mǝnana na ama nǝ̀ pak ka.

\VS{37}Acemǝnana, kǝla mana Malǝmce bang ngga,

\par }{\Q <<Banì pà nǝ̀ sau ɗang,

\par }{\QB ɓwa mǝnana kǝ yiu ka,

\par }{\Q nǝ̀ yiu,

\par }{\QB sǝ pà nǝ̀ dǝndi yiu ɗang.


\par }{\Q \VS{38}Sǝama mǝɓealɓoarna

\par }{\QB mem ngga,

\par }{\Q nǝ̀ dukdo paɓamuru;

\par }{\QB sǝ ɓǝ̀ kǝ ɓwa nyar

\par }{\Q nǝ nzǝmi ka,

\par }{\QB bumam pà nǝ̀ pwasǝ

\par }{\Q arǝì ɗàng.>>\FTNT{*}{{\FR 10:38 }{\FR{10:38
}}{\FT{Ɓalli gbal aɓa:
}}{\XT{Hab 2:3-4}}{\FT{.}}}


\par }{\MM \VS{39}Sǝ sǝm ngga, sǝm pà aɓalǝ aɓwana mǝnana à kǝ̀ nyar nǝ nzǝmia aban ká kìɗìkì ka ɗàng. Sǝm nda ka aɓwana mǝnana sǝm ndanǝ gūliarǝu aban ká kum àwá ka.




\par }\Chap{11}{\SH Amǝ kanggǝrang paɓamuru \newline  aban Ɓakuli
\par }
{\PP \VerseOne{1}Adyan ngga, gūlì arǝ Ɓakuli ka, nda makɓalǝu mbak-kàngkàng ama sǝm nǝ̀ kum agir mǝnana sǝm tsǝkɓalǝ sǝm arǝia ka; nda mǝsǝkang-kangŋa arǝ gir mǝnana sǝm nggǝ sǝni raka.

\VS{2}Nda ace gūliarǝu mala aɓwana mǝnana a pwarian ngga, sǝ Ɓakuli ɓwangsǝia.


\par }{\PP \VS{3}Nda acemǝnana sǝm earnǝ Ɓakuli ka sǝ kpaka sǝm ama nǝ́ cau male sǝ ɓanza andǝ kuli à yì puro, sǝ ɗǝm ngga ama agir mǝnana ado sǝm nggǝ sǝnia ka, Ɓakuli pusǝia arǝ agir mǝnana à kǝ sǝnia raka.


\par }{\PP \VS{4}Habila pà ɓamúrì a ban Ɓakuli sǝ pè Ɓakuli gir'nkila mǝɓoarne mǝnana kútì mana Kayinu pà ka. Ace paɓamuru male sǝ Ɓakuli ɓwangsǝi ama yì ka, mǝ'cauɓoarna na, lang yi na mǝɓoarne amur aɓoro male ka. Ko kat andǝ amani ama Habila wuna ka, kǝ bangga sǝm cau più nǝ paɓamuru male.


\par }{\PP \VS{5}Nda ace paɓamuru mala Inok sǝ à twali à um nǝi a kùli, ace mǝnana ɓǝ̀ kǝa sǝn lú raka. Kǝ ɓwa kumi ɗang, acemǝnana Ɓakuli twali um nǝi atè. Sǝ kaniama ɓǝà twali ka, à súrǝì nǝ pwasǝbum Ɓakuli.

\VS{6}Ɓǝ̀ paɓamuru pà kàm raka, kǝɓwa pà nǝ̀ gandǝ pwasǝbum Ɓakuli ɗang, acemǝnana ɓwa mana nǝ̀ yiu a baní ka, she nǝ̀ ear ama yì ka, ndakam, sǝ nda mǝnana kǝ pa tangnakusǝ aɓwana mǝnana à kǝ alte ka.


\par }{\PP \VS{7}Paɓamuru mala Nuhu aban Ɓakuli na tsǝì sǝ kpata nunkiru mala Ɓakuli amur agir mǝnana à kǝ yiu a dǝmba, gandǝ sǝnia raka. Lo nǝ ɓangciu mala pagulo aban Ɓakuli, gballì nggea waru ace amsǝ amǝ'ɓala male. Nǝ mǝnia ka, yinǝ kasǝ-ɓashi amur ɓanza, pǝlǝa Ɓakuli é mǝ'cauɓoarna na, akban mǝnana à kǝ kumi nǝ paɓamuru ka.\FTNT{*}{{\FR 11:7 }{\FR{11:7
}}{\FT{Ɓalli gbal aɓa:
}}{\XT{Tite 6:13-22}}{\FT{.}}}


\par }{\PP \VS{8}Paɓamuru mala Ibǝrayim aban Ɓakuli na tsǝì sǝ okî Ɓakuli, yì mǝnana Ɓakuli tunǝi ɓǝ̀ purî nzali male, ɓǝ̀ o a ɓè nzali mǝnana bang ama nǝ̀ nggá pe wi, ɓǝ̀ duk girkuma male ka. Sǝ nying nzali-lá male aban o, kat andǝ amani ama súrǝ̀ ban mǝno kákiyi kam ngga raka.

\VS{9}Nǝ́ paɓamuru sǝ wario kya do a nzali mǝnana Ɓakuli pe wi cau ace ka, kǝla bǝri a nzali-nza. Do aɓalǝ agumli, anggo gbal sǝ muni Ishaku, sǝ mǝ'kè Yakupu do, yia mǝnana à duk amǝ liɓala atè mala pàcau mǝ'mwashati ka.

\VS{10}Ibǝrayim pak mǝnia yì gìr ka, acemǝnana nda ban kundǝ nggea-là mana Ɓakuli nǝ nggearǝì, nda nyoulǝ pa male sǝ ɓè ka; nggea-là mǝnana kusǝɓa male pà nǝ̀ dǝurǝ raka.


\par }{\PP \VS{11}Nǝ́ paɓamuru sǝ Saratu kum rǝcandǝa mala kum muna, kat andǝ amani ama yì ka, nkombi na sǝ ena kǝ̀rkǝ́r à màlà ɓǝl muna ka. Ear nǝ Ɓakuli ama Ɓakuli nǝ̀ lùmsǝ cau male mǝnana pà ka.

\VS{12}Yì burí Ibǝrayim ngga, kat andǝ amani ama è kǝ̀rkǝ́r, mǝnana à nǝ̀ twali ama yì ka, lú na ka, nǝ́ ban mǝnia yì ɓwa mwashat ka sǝ amǝ'kaù puro. Amǝ'kè yi làkkì kǝla làkkì mala anlero a kùli andǝ mǝsǝsala a kún nggeamùr, mana à pà nǝ̀ gandǝ ɓallia raka.


\par }{\PP \VS{13}Amǝnia yì aɓwana kat ka, à wǔ aɓa paɓamuru malea, yàle à kum agir mǝnana Ɓakuli na ama nǝ̀ pea wia ka ɗàng. À sǝnia nǝ sǝna kuko, sǝ à gingsǝ yiu malea. À bangŋi bwāng ama à nda ka abǝri andǝ amǝgya-kutio aɓa ɓanza.

\VS{14}Lǝmdǝa a banfana ama aɓwana mǝnana à kǝ na ulang amǝnia yì acau ka, à nda ban alta nzali mǝnana à nǝ̀ tunǝi ama malea na ka.

\VS{15}Ɓǝà bang ama ɓabumia nda più arǝ nzali mǝnana à purî wi ka, ɓǝ́ à kumǝna njar mala nyare kam.

\VS{16}Sǝ yia ka, à nda ban alta nzali mǝɓoarne mǝnana kútì mǝno ka, nzali mǝnana a kùli ka. Nda gìr mǝnana tsǝa sǝ Ɓakuli ka, kǝsǝkya pakki wi, yi mana ɓǝà tunǝi ama nda Ɓakuli malea ka ɗàng, acemǝnana gilǝkina nggea-là acea.


\par }{\PP \VS{17}Nǝ́ paɓamuru sǝ Ibǝrayim pà ɓoro nǝ muni Ishaku kǝla gir'nkila, a pwari mǝno Ɓakuli kārǝki ka. Yì Ibǝrayim ngga Ɓakuli angŋa dǝmba nani wi ama nǝ̀ pe wi muna, sǝ kat andǝ amani ka eare pà ɓoro nǝ kǝ muni mǝno mwashat ɓǝ̀rɓǝ̀r ka.

\VS{18}Ɓakuli angŋa dǝmba nani wi ama, <<Nǝ́ ban munio Ishaku, sǝ awu nǝ kum amǝ'kaù mò mǝnana ǝn po cau ace ka.>>\FTNT{†}{{\FR 11:18 }{\FR{11:18
}}{\FT{Ɓalli gbal aɓa:
}}{\XT{Tite 12:12}}{\FT{.}}}

\VS{19}Ibǝrayim sǝngice a ɓabumi ama, ɓǝ̀ Ishaku wù ka, Ɓakuli nanǝ rǝcandǝa mǝnana nǝ̀ pè wi yilǝmu ɗǝm ngga. Sǝ mǝnia ka à nǝ̀ twali kǝla Ibǝrayim yi ak muni Ishaku a ɓembe.


\par }{\PP \VS{20}Nǝ́ paɓamuru sǝ Ishaku tsǝkbu amur Yakupu andǝ Isǝwa ace dǝmba malea.\FTNT{‡}{{\FR 11:20 }{\FR{11:20
}}{\FT{Ɓalli aɓa:
}}{\XT{Tite 27:4}}{\FT{.}}}


\par }{\PP \VS{21}Nǝ́ paɓamuru sǝ Yakupu, lang málá nǝ̀ wù ka, tsǝki ko yana atà amuna mala Yisǝfu ka bù, sǝ kū`ndǝó arǝ gara male peri aban Ɓakuli.


\par }{\PP \VS{22}Nǝ́ paɓamuru sǝ Yisǝfu, lang málá nǝ̀ wù ka, bang cau mala puro mala amǝ Isǝrayila mǝnana à nǝ̀ purî ɓá nzali Masar ka, pǝlǝa nea wia ama ɓǝà pwan amuí a buia, ɓǝ̀ à nǝ̀ u ka.


\par }{\PP \VS{23}Nǝ́ paɓamuru sǝ lang à ɓǝlna Musa ka, a tárrí andǝ ngge sǝmbǝrǝi arǝ azongŋo tàrú. Acemǝnana à sǝn muna ka ndanǝ ɓoarɓwa ka, nda tsǝa sǝ ɓangciu pakkia wia arǝ nzongcau mala murǝm raka.


\par }{\PP \VS{24}Nǝ́ paɓamuru sǝ lang Musa gulna ka, ginǝe ɓǝà kǝa tunǝi ama yì ka, nda muna mala muna-ɓwama mala Firona\FTNT{§}{{\FR 11:24 }{\FR{11:24
}}{\FQ{Firona:
}}{\FT{Firona ka nda lullǝu mala amurǝma mala amǝ Masar.}}} ɗàng.

\VS{25}Nǝ́ eare male sǝ kutio a tanni atà aɓwana mala Ɓakuli, amur mǝnana nǝ̀ kum banɓoarnado aɓa pǝlpǝl mala cauɓikea, mǝnana banì pà nǝ̀ sau raka.

\VS{26}A baní ka, ɓanginǝban ace Kǝrǝsti ka, kútì kume mǝnana a Masar ka, acemǝnana tsǝk mǝsǝì arǝ tangnakusǝi mǝnana kǝ yiu ka.

\VS{27}Nǝ́ paɓamuru sǝ Musa nying nzali Masar, ɓangciu pakki wi arǝ bumlulla mala murǝm ɗàng. Lidǝmba aban o, ɓinǝ pǝlǝ mǝsǝì a nzǝmi, kǝla ɓwa mǝnana tsǝ̀ngŋǝ̀nà mǝsǝì jik arǝ Ɓakuli, yi mana à sǝngiyi raka.

\VS{28}Nǝ́ paɓamuru sǝ Musa tita Lamsan Yàlîmurû. Pà nzongcau ama ɓǝà watsǝki nkila arǝ akunakurǝm, ace mǝnana mǝturonjar mala lú ɓǝ̀ kǝa je amuna-dǝmba mala amǝ Isǝrayila raka.


\par }{\PP \VS{29}Nǝ́ paɓamuru sǝ amǝ Isǝrayila kútí nǝ ɓá Nggeamùr Nzuno aban ká a nkaring nǝ gya a nzǝm nzali kǝla à nda kwar-nza. Sǝ lang amǝ Masar ɓariki, à pa kǝla malea ka, kara mùr ali amúrià a wú mbǝtǝp.


\par }{\PP \VS{30}Nǝ́ paɓamuru sǝ sheran mala nggea-là mala amǝ Jeriko kángí a nzali, lang amǝ Isǝrayila camarǝ gya aban kàrìkì aɓa nongŋo tongno-nong-ɓari ka.


\par }{\PP \VS{31}Nda ace paɓamuru mala mā-gyatarǝu man yì Rahap ka, sǝ à amsǝi à wali wú atà amǝ'là malea mǝnana à mgbikî Ɓakuli kiru ka raka. Kum àwá acemǝnana ak amǝ shenzǝ-nzali mala amǝ Isǝrayila nǝ akban dotarǝu.


\par }{\PP \VS{32}Sǝ mana ɗǝm mǝ nǝ bangŋa? Pwari pà nǝ̀ kārǝam ɗang yi mǝnana mǝ nǝ na wun cau amur paɓamuru mala aɓwana kǝla Gidiyon, andǝ Barak, andǝ Samsǝn, andǝ Jefta, andǝ Dauda, andǝ Samuyila, sǝ amǝ'ɓangnǝa mala Ɓakuli ka.

\VS{33}Nǝ́ paɓamuru sǝ amǝnia yì aɓwana ka à lì ka anzali-murǝm a lwa, à yál aɓwana aɓa mǝsǝcau, sǝ à kum agir mǝnana Ɓakuli pàcau acea a bania ka. À girki kun a-im,

\VS{34}à limgi rǝcandǝa mala bǝsa, sǝ à apî lú mala nggeabyau. Rǝwukya malea ka pǝlǝ rǝcandǝa. À duk aburana a kun-munǝo sǝ à pǝr amǝ'lwa mala aɓea nzali ɗàngɗáng.

\VS{35}Nǝ́ paɓamuru sǝ amamǝna ak alú malea à long nǝ yilǝmu.

\par }{\PP Aɓea ɓwana ka, à pakkia wia gìr mur'mwana acemǝnana à ginǝ eare à nǝ̀ makgìr paɓamuru malea ace ak ɓamuria ka. À tsǝk ɓabumia arǝ kum yilǝmu mǝnana ɓoaribanì anzǝm loapi ɓembe.

\VS{36}Aɓea ɓwana ateà ka, à oalia oalban zalǝban sǝ à koea. Aɓea ka, à oasǝia a nsolo sǝ à ramtea a ndàkurban.

\VS{37}À ɓukki aɓea à wú. À zanzǝki aɓea a ɓalǝu nǝ byau zanzǝki nggun. À wal-lú aɓea nǝ nggeabyau.\FTNT{*}{{\FR 11:37 }{\FR{11:37
}}{\FT{Aɓea cau ɓá malǝmce mǝnana à gilǝia nǝ bu ɗiɗyal ka à tsǝk gbal ama:
}}{\FT{{\IT{sǝ aɓea ka à kum kārǝkiban.}}.}}} Anggu-nzur andǝ anggu-mbulpǝndǝa à nda ka agir-nggūrǝu malea aban gya arǝ aban. À duk amǝ'tǝ̀r, à paria aɓata tanni, à pakkia wia mǝɓane.

\VS{38}Ɓanza kārǝa ɓǝà aɓwana man do aɓalǝi ɗàng. À camarǝ gāli a ɓabondo andǝ mur ankono, andǝ do aɓalǝ agumi-ɓa-tali, andǝ atūli a tǝta nzali.


\par }{\PP \VS{39}Aɓwana mǝnia kat ka, à kum lullǝu mǝɓoarne ace paɓamuru malea, kat andǝ amani ka, kǝɓwa kàm ateà kum gìr mǝnana Ɓakuli pàcau ama nǝ̀ pea wia ka ɗàng,

\VS{40}acemǝnana Ɓakuli ka, ndanǝ gìr mǝnana ɓoaribanì ka aɓa kàne male ace sǝm. Kàne mala Ɓakuli ka nda mǝnana ama, yia ka à pà nǝ̀ kum lùmsǝo kǝla mǝnana earkiyice ɓǝà pàk ka ɗàng she ɓǝ̀ sǝm ngga sǝm nda ateà ka.




\par }\Chap{12}{\SH Ɓakuli kǝ kwarkir amuna male
\par }
{\PP \VerseOne{1}Ado ka sǝm ndya nǝ ɓwabundǝa mǝ lakke kǝ̀rkǝ́r mǝnana à lǝmdǝ ama à gūlì arǝ Ɓakuli, à gumbǝli sǝm aɓalǝu, à kǝ sǝn sǝm ngga! Ace mani ka, ɓǝ̀ sǝm sukki agir mǝnana kat à kǝ eara sǝm raka, andǝ acauɓikea mǝnana à kwan a taɓǝlǝki sǝm na raka. Ɓǝ̀ sǝm ɓangmire nǝ gandǝrǝu, yì mire mǝnana Ɓakuli tsǝka sǝmi a dǝm sǝm ngga.

\VS{2}Ɓǝ̀ sǝm soa mǝsǝ sǝm arǝ Yesu, yì ɓwa mǝnana kwakita paɓamuru ma'sǝm, sǝ nda mǝnana nǝ̀ yinǝ lumsǝo male ka. Ace bumpwasǝa mǝnana à tsǝki wi a dǝmbi ka, shakminǝi aɓa tanni mala gbaliban amur nggun-gangndǝi, būrǝce kǝsǝkya mǝnana nǝ̀ kum atè ka, sǝ adyan ngga nda aban do a buno, a ban gulo a bù-mǝlì mala buno-murǝm mala Ɓakuli.

\VS{3}Wu ɗenyi nǝ mǝno yì nggea tanni mǝnana yi kumi a bu amǝ'cauɓikea ka, ace mǝnana rǝ wun ɓǝ̀ kǝa wukia rǝ wun, gandǝa wun nǝ̀ bwaki bu wun ngga ɗàng.


\par }{\PP \VS{4}Nggearǝ wara ma'wun arǝ cauɓikea ka, malaká ká nǝ wun aban sukki nkila wun ɗàng.

\VS{5}Ɗǝm ngga, ɓalǝ wun lorǝna cau ɓakɓabum mala Ɓakuli aban wun mǝnana kǝ tunǝ wun ama amuni ka le? Mǝnana kǝ na ama:

\par }{\Q <<Munem, kǝa būrǝce

\par }{\QB kwarkiru mala

\par }{\QB Mǝtalabangŋo ɗàng,

\par }{\Q sǝ rǝo ɓǝ̀ kǝa wuki ɗang,

\par }{\QB mǝnana ɓǝ̀ cio a njar ka.


\par }{\Q \VS{6}Acemǝnana Mǝtalabangŋo kǝ

\par }{\QB kwarkir aɓwana mǝnana

\par }{\QB kǝ earcea ka,

\par }{\Q sǝ kǝ nunkir koya ɓwa

\par }{\QB mana kǝ e ama

\par }{\QB muni na ka.>>\FTNT{*}{{\FR 12:6 }{\FR{12:6
}}{\FT{Ɓalli gbal aɓa:
}}{\XT{Pas 3:11,12}}{\FT{.}}}


\par }{\PP \VS{7}Wu dum nǝ gandǝrǝu ɓǝ̀ wu kutia aɓa kwarkiru mala Ɓakuli ka, sǝ wu sǝlǝ ama Ɓakuli na aban na ama wu nda ka amuni. Ya muna na ɗe ado tárrí kǝ kwarkiri ɗang?

\VS{8}Ɓǝ̀ Ɓakuli kǝ kwarkir wun, kǝla mǝnana kǝ pang nǝ amuna male kat ka, raka, lǝmdǝ ama wu nda ka amuna-twalá, wu nda ka amuni ɗàng.

\VS{9}Ɓǝ̀ sǝm sǝni, atár sǝm mǝnana a nggūrǝu ka, à kǝ kwarkir sǝm, sǝ sǝm nggǝ pea wia gulo ace. Palang ado sǝ pà sǝm nǝ̀ ɓun aɓata Tár sǝm mǝnana pusǝ abangŋo ma'sǝm, ace mǝnana ɓǝ̀ sǝm dumnǝ yilǝmu ka ɗàng?

\VS{10}Atár sǝm a ɓanza kǝ kwarkir sǝm aɓalǝ apwari bǝti arǝ njar mǝnana à sǝni nda ɓoaria wia ka; sǝ Ɓakuli ka kǝ kwarkir sǝm ace mǝnana ɓǝ̀ ɓoara sǝm ngga. Kǝ pe ace mǝnana ɓǝ̀ sǝm duk amǝfele kǝla yì.

\VS{11}Koya kwarkiru ado ka pà pǝlpǝl ɗàng, kǝ kwanrǝu. Sǝ nǝnzǝ́mò ka, kǝ pusǝ ɓǝle mala dorǝpwala andǝ ɓealɓoarna aban aɓwana mǝnana à kum kanigir aɓa kwarkiruî ka.


\par }{\PP \VS{12}Ace mani ka, wu sárǝ́ abu wun mǝnana à kǝ aulǝ ka, sǝ wu candǝki ankūnǝ wun mǝnana à kǝ ɓungi ka.\FTNT{†}{{\FR 12:12 }{\FR{12:12
}}{\FT{Ɓalli gbal aɓa:
}}{\XT{Isha 35:3}}{\FT{.}}}

\VS{13}<<Wu tsǝk njar ma'wun ɓǝ̀ sárǝ́ pǝrapǝra,>>\FTNT{‡}{{\FR 12:13 }{\FR{12:13
}}{\FT{Ɓalli gbal aɓa:
}}{\XT{Pas 4:26}}{\FT{.}}} ace mǝnana agbakǝre ɓǝà kǝa kpa ɗang, ɓǝà kum sonzǝban.


\par }{\SH Nunkiru arǝ ɓinǝki Ɓakuli
\par }
{\PP \VS{14}Wu ɓariki wu dukdo rǝpwala wunǝ aɓwana andǝ do mǝfele; aɓwana mǝnana à kǝ dukdo mǝfele raka, à pà nǝ̀ sǝn Mǝtalabangŋo ɗang.

\VS{15}Wu parkir wun, kǝɓwa ɓǝ̀ kǝa gatti kum ɓwamuru mala Ɓakuli ɗang. Ce wu eare nlerǝ bumkpǝmna to aɓalǝ wun, mana nǝ̀ yinǝ tanni, sǝ nǝ̀ tsǝk aɓwana pas ɓǝà pǝndǝki ka ɗàng.

\VS{16}Wu tsǝkir wun, ce à kum kǝɓwa atà wun nǝ ɓealu kiɗìkì mala nonggi nǝ rǝarǝu, ko mǝnana kǝ ɓanggi Ɓakuli raka kǝla Isǝwa, mǝnana mak gulo ɓǝlban male ace kwar girlina ka.

\VS{17}Wu sǝlǝna ama nǝnzǝ́mò ka, yi earce ama ɓǝà pè wi tsǝkbu mala tárrí; sǝama à ginǝì wi, acemǝnana kum njar mala nggaɗi gìr mǝnana ak dǝmba pè ka ɗàng, kat andǝ amani ama alta mǝnia yì tsǝkbu nǝ mǝrǝm a mǝsǝì ka.


\par }{\PP \VS{18}Yiu ma'wun a ban Ɓakuli ka, pà kǝla yiu mala amǝ Isǝrayila a Nkono Saina ɗàng, yì Nkono Saina mǝnana à nǝ̀ gandǝ je nǝ bu sǝ kǝ earki nǝ bǝsa ka. Sǝ yiu ma'wun gbal ka pa a ban pǝndǝa, andǝ banzuppi, andǝ gung-mbulo ɗàng.

\VS{19}Sǝ pa gbal a ban mǝnana à ok ɓua mala njawe, andǝ gi Ɓakuli aban nacau, mǝnana tsǝa amǝ'oe zǝmba ama ɓǝ̀ tamsǝ nacau ka ɗàng.

\VS{20}Acemǝnana à gandǝ twal gandǝa nǝ nzongcau mǝnana ama, <<Ko ɓǝ̀ girkusǝu na sǝ je mǝno yì nkono ka, ɓǝà ɓukki ɓǝ̀ wú>>\FTNT{§}{{\FR 12:20 }{\FR{12:20
}}{\FT{Ɓalli gbal aɓa:
}}{\XT{Pur 19:12}}{\FT{.}}} ka ɗang.

\VS{21}Mǝno yì gir à sǝn ngga, kàrmuria kǝ̀rkǝ́r, gandǝa Musa na ama, <<Ɓangciu ciem rǝàm kǝ ɓǝla.>>\FTNT{*}{{\FR 12:21 }{\FR{12:21
}}{\FT{Ɓalli gbal aɓa:
}}{\XT{Nggur 9:19}}{\FT{.}}}


\par }{\PP \VS{22}Sǝama yiu ma'wun ngga, wu yina aban Nkono Siyona, a nggea-là mala Ɓakuli mǝyilǝmuì, a Urǝshalima mǝnana a kùli, a ban mǝnana á-pas amur á-pas mala amǝturonjar ndakam aban ramba aɓa banɓoarnado ka.

\VS{23}Wu yina aban ramba mala amuna-dǝmba mala Ɓakuli, mǝnana à gilǝna alullǝia a kùli ka. Wu yina aban Ɓakuli, mǝ'ɓashi ɓwapǝndǝa kat. Wu yina aban abangŋo mala aɓwana mǝnana à dukdo ɓealɓoarna sǝ adyan ngga Ɓakuli ea à kumǝna lùmsǝo ka.

\VS{24}Wu yina aban Yesu, yì ɓwa mǝnana nda mǝkutio a nre-rǝarǝu mala bǝsa kùrcau a nre Ɓakuli andǝ aɓwana male ka. Wu yina aban nkila mǝnana à watsǝki, mǝnana kǝ bangcau mǝɓoarne kútì mala nkila mala Habila ka.\FTNT{†}{{\FR 12:24 }{\FR{12:24
}}{\FQ{Wu yina aban nkila mǝnana à watsǝki, mǝnana kǝ bangcau mǝɓoarne kútì mala nkila mala Habila ka:
}}{\FT{ko <<Wu yina aban nkila mǝnana à watsǝki, mǝnana kǝ bangcau mala twalbani amur mǝnana nǝ̀ ɓua ama ɓǝ̀ mbweban nutanni ɓǝ̀ sulǝo, kǝla mǝnana nkila mala Habila ɓua ka.>>}}}\FTNT{‡}{{\FR 12:24 }{\FR{12:24
}}{\FT{Ɓalli gbal aɓa:
}}{\XT{Tite 4:1-16; Luk 23:34}}{\FT{.}}}


\par }{\PP \VS{25}Wu tsǝkir wun, cala wu ginǝ okî Ɓakuli mǝnana kǝ na wun cau ka ɗàng. Ɓǝ̀ amǝ Isǝrayila mǝnana à ginǝ okî Musa, lang nunkiria akani a ɓanza ka, à au raka, lang sǝ sǝm nǝ̀ àwá, ɓǝ̀ sǝm pǝlǝì Ɓakuli nzǝm sǝm, mǝno ado kǝ nunkir sǝm nǝ kuli ka?

\VS{26}Amǝno yì pwari mana Ɓakuli nacau male ka, gì dǝkǝri ɓanza, sǝ adyan ngga pana cau male ama, <<Ado ɗǝm ngga, ɓanza nda nǝmurǝì mǝ nǝ dǝkǝri ka ɗàng, mǝ nǝ dǝkǝri kùli gbal.>>

\VS{27}Mǝnia yì cau ama <<Ado ɗǝm ngga>> lǝmdǝ ama gìr mǝnana kat Ɓakuli nǝ pusǝì ka, à nǝ̀ dǝurǝki, sǝ à nǝ̀ gǝshi, ace mǝnana agir mana à pà nǝ̀ dǝurǝ raka, à nda à nǝ̀ ueo ka.


\par }{\PP \VS{28}Sǝ acemǝnana à pana sǝm domurǝm mǝnana pà nǝ̀ dǝurǝ raka, ɓǝ̀ sǝm pak yàwá, sǝ ɓǝ̀ sǝm peri aban Ɓakuli nǝ ulang peri mǝnana gir'a na a baní ka, nǝ pagulo andǝ ɓangciu;

\VS{29}acemǝnana <<Ɓakuli ma'sǝm ngga bǝsa mǝtwalta gìr na.>>\FTNT{§}{{\FR 12:29 }{\FR{12:29
}}{\FT{Ɓalli gbal aɓa:
}}{\XT{Nggur 4:24}}{\FT{.}}}




\par }\Chap{13}{\SH Masǝlǝata kwarkiru
\par }
{\PP \VerseOne{1}Wu lidǝmba nǝ lǝmdǝia rǝ wun earcearǝu kǝla amǝ'eamrǝarǝu.


\par }{\PP \VS{2}Wu kǝa aulǝ nǝ ak abǝri ɗang. Acemǝnana anggo sǝ aɓea aɓwana mǝnana à kǝ ak abǝri ka, à kùmô à ak amǝturonjar a ɓala malea, sǝ à sǝlǝ ɗàng.


\par }{\PP \VS{3}Wu ɗenyi nǝ aɓwana mǝnana à nda a ndàkurban ngga, kǝla wu ndakam ateà, sǝ aɓwana mǝnana à ɓinǝ mǝsǝia, à kǝ pakkia wia mǝɓane ka, wu ɗenyi nǝia kǝla gir nî ka nda rǝ wun.


\par }{\PP \VS{4}Ɓǝ̀ aɓwana kat gusǝlǝ doɓala, sǝ wu dum nǝ mǝsǝcau arǝarǝ wun aɓa doɓala, acemǝnana Ɓakuli nǝ pakki amǝ'nshawari ɓashi andǝ amǝ'nonggi nǝ aɓwana mana à pa doɓala andǝia raka.


\par }{\PP \VS{5}Wu kǝa dum nǝ ɓealu mala rufi atà boalo ɗang. Agir mǝnana wu ndanǝia ka, ɓǝà ɗǝmsǝ wun. Acemǝnana Ɓakuli bangŋǝna ama,

\par }{\Q <<Pà mǝ nǝ ɗekio ɗang;

\par }{\QB pà mǝ nǝ nying buam a rǝo ɗàng.\FTNT{*}{{\FR 13:5 }{\FR{13:5
}}{\FQ{pà mǝ nǝ nying buam a rǝo ɗàng
}}{\FT{ko <<pà mǝ nǝ pǝlǝò nzǝmam ɗàng.>>}}}>>\FTNT{†}{{\FR 13:5 }{\FR{13:5
}}{\FT{Ɓalli gbal aɓa:
}}{\XT{Nggur 31:6}}{\FT{.}}}


\par }{\MM \VS{6}Anggo ka, sǝ sǝm nǝ̀ bang cau nǝ mǝsǝkang-kangŋa ama,

\par }{\Q <<Mǝtalabangŋo nda

\par }{\QB gbasha mem;

\par }{\Q ɓangciu pà nǝ̀

\par }{\QB pakkam ɗàng.

\par }{\Q Mana gir nì na

\par }{\QB ɓwa nǝ̀ gandǝ pakkam?>>\FTNT{‡}{{\FR 13:6 }{\FR{13:6
}}{\FT{Ɓalli gbal aɓa:
}}{\XT{Ang 118:6-7}}{\FT{.}}}


\par }{\PP \VS{7}Wu ɗenyi nǝ aɓwana-mǝgule ma'wun mǝnana à kania wun cau mala Ɓakuli ka. Wu ɗenyi nǝ agir mǝɓoarne mǝnana à pur aɓa do malea ka, sǝ wu twalkusǝ kǝ paɓamuru malea.


\par }{\PP \VS{8}Yesu Kǝrǝsti kǝ nggaɗi ɗang; kǝ mǝ'mwashati na yilung, andǝ yalung, sǝ málá male pà kàm ɗang.


\par }{\PP \VS{9}Ɓǝa kǝa ɓosǝki wun nǝ ambalang abǝri kanigir ɗàng. Ndanǝ ɓoaro ɓǝ̀ rǝcandǝa mala ɓabum wun yiu nǝ ban ɓwamuru mala Ɓakuli, ɓǝ̀ kǝa yiu nǝ ban kpata anzongcau mala liki agirlina ɗang; aɓwana mǝnana à kǝ kpata amǝnia yì anzongcau ka, à kǝ kum kǝgìr aɓalǝi ɗàng.

\VS{10}Sǝm ndanǝ gir'nkila amur gyangŋan, mǝnana apǝris mana à pakkiyi túró aɓa Taragula kani a ɓanza ka, à earia wia ɓǝà li kàm raka.


\par }{\PP \VS{11}Aɓa pàkkiagir aɓata kùrcau mǝ'e ka, Pǝris Mǝgule nǝ̀ yinǝ nkila mala agirkusǝu aɓa Ban Nggea Mǝfele, mǝnana à nǝ̀ pànà ɓoro nǝi kǝla gir'nkila ace twalban cauɓikea ka, sǝ nyamia ka à nǝ̀ nggá pisǝì anzǝm là-gumli.

\VS{12}Kǝla mǝno gbal ka Yesu tanni anzǝm nggea-là, ace mǝnana ɓǝ̀ tàr aɓwana male ace Ɓakuli nǝ nkile.

\VS{13}Ace mani ka, ɓǝ̀ sǝm puro a baní anzǝm là-gumli, ace mǝnana ɓǝ̀ sǝm kya twal mǝno yì gir kǝsǝkya mǝnana yiu amurí ka.

\VS{14}Aɓa mǝnia yì ɓanza ka, sǝm pànǝ nggea-là mǝnana pà nǝ̀ mal raka ɗàng, sǝm nda ban kundǝ nggea-là mǝnana kǝ yiu ka.


\par }{\PP \VS{15}Ɓǝ̀ sǝm lidǝmba nǝ pê Ɓakuli ɓoro mala ɓwangsǝkiban nǝban Yesu, nǝ acau mǝnana à nǝ̀ lǝmdǝ bwāng ama sǝm nda ka amale ka.

\VS{16}Ɓǝ̀ ɓalǝ wun ɓǝ̀ kǝa lórǝ́ ce pak mǝɓoarne, andǝ gau gìr mǝnana wu ndanǝi ka wunǝ aɓwana ɗàng, acemǝnana nǝ ulang amǝno yì aɓoro sǝ bum Ɓakuli kǝ pwasǝo.


\par }{\PP \VS{17}Wu okî aɓwana mǝnana amúr wun ngga, wu pà ɓamur rǝ wun a ɓatea. Acemǝnana à nda ka amǝ'yál wun, sǝ à nda ka aɓwana mǝnana Ɓakuli nǝ̀ nggá ɗia amur mǝnia yì túró pea wia ka. Ace mani ka, wu cia ɓǝà pak túrè nǝ bumpwasǝa, pà aɓa bumkiɗikea ɗang. Ɓǝ̀ ana raka, pà nǝ̀ ɓoara wun ɗàng.


\par }{\PP \VS{18}Wu pak hiwi ace sǝm. A ɓabum sǝm ngga sǝm sǝlǝ ama gìr mǝnana sǝm pakki ka, nda pepè, sǝ sǝm nggǝ earce dukdo pak mǝɓoarne a koya pwari.

\VS{19}Ən nggǝ pà zǝmba mem aban wun nǝ ɓuakiarǝu mǝcandǝe ama wu pak hiwi ɓǝ̀ Ɓakuli tsǝa mǝ nyar ɗǝm tù a ban wun.


\par }{\PP \VS{20-21}Ɓǝ̀ Ɓakuli mala dorǝpwala, mǝnana loasǝ Mǝtala sǝm Yesu, a ɓembe ka, pà wun koya gìr mǝɓoarne mǝnana ɓoaro ɓǝ̀ wu pang nǝi ace pak kani male ka. Ɓǝ̀ pak túró male aɓalǝ wun, nǝ rǝcandǝa mala Yesu Kǝrǝsti, ace pwasǝ bumi. Yesu ka nda nggea yálgír mǝgule mala anzur, mǝnana nǝ nkile sǝ Ɓakuli tita kùrcau male mǝnana pè nǝ aɓwana male ka, yì kùrcau mana pà nǝ̀ mal raka. Gulo kat ka male na mǝnana málá male pà kàm raka. Ɓǝ̀ do anggo.


\par }{\PP \VS{22}Ən nggǝ zǝmba wun, wun amǝ'eamrǝarǝu, wu tsǝk ɓalǝ wun arǝ mǝnia yì gbǝlǝm cau ɓakɓabum ǝn gilǝa wun ngga.


\par }{\PP \VS{23}Ən nggǝ earce wu sǝlǝ ama à pusǝna mǝ'eam sǝm Timoti a ndàkurban. Ɓǝ̀ yina tù ka, sǝm nǝ̀ ká sǝnǝi aban wun.


\par }{\PP \VS{24}Wu makki aɓwana-mǝgule ma'wun kun, andǝ acili aɓwana mala Ɓakuli kat. Amǝkwaɗi mǝnana amǝ Italiya na ka à kǝ makka wun kun.


\par }{\PP \VS{25}Ɓwamuru mala Ɓakuli ɓǝ̀ do atà wun kat.

\par }