\NormalFont\ShortTitle{Markus}

{\MTB Cau amsǝban a nê mala

\par }{\MT MARKUS

\par }{\IMT Mǝncau

\par }{\IM {\BK{Cau Amsǝban a nê mala Markus ka
}} nda <<Bǝsa Cau mǝɓoarne amur Yesu Kǝrǝsti, Muna mala Ɓakuli.>> Yesu ka à lǝmdǝí kǝla ɓwa mǝnana ɓǝ̀ bangcau ka nǝ̀ lùmsǝì, sǝ yì ɗǝm ngga ndanǝ gara. Gara male ka à sǝni arǝ kanigir male, andǝ rǝcandǝa male amur akukwar, andǝ twalban cauɓikea mala aɓwana. Yesu tunǝ ɓamúrì ama yì nda Muna mala Ɓwa, mǝnana yiu ace mana nǝ̀ yia pa ɓamúrì ace pusǝ aɓwana male aɓalǝ acauɓikea.

\par }{\IP {\BK{Markus
}} nacau amur agir mana Yesu pea, andǝ acau mana nea, andǝ akanìgìr male. Bang cau bǝti amur Yohana Mǝbatisǝma, andǝ batisǝma mala Yesu, andǝ kārǝkiban male ka, pǝlǝa kutio aban bangcau amur túró mala Yesu mala twalban rǝkwana andǝ kanigir. Aban ká masǝlǝate ka
{\BK{Markus
}} bangcau amur agir mǝnana à kum Yesu a masǝlǝata do yilǝmu male aɓa ɓanza, nggeamurǝmi ka gbaliban male amur nggun-gangndǝi, andǝ lo male a ɓembe.

\par }{\IOT Agir mǝnana aɓalǝi ka

\par }{\IO Tita mǝnia yì Bǝsa Cau Mǝɓoarne ka{\IOR{1:1-13}}

\par }{\IO Túró mala Yesu bwāng aɓa Galili{\IOR{1:14--9:50}}

\par }{\IO Lo a Galili aban ká Urǝshalima{\IOR{10:1-52}}

\par }{\IO Masǝlǝata limo, aɓa Urǝshalima sǝ arǝ aban tù nǝ Urǝshalima{\IOR{11:1--15:47}}

\par }{\IO Lo mala Yesu a ɓembe{\IOR{16:1-8}}

\par }{\IO Pusǝrǝu andǝ eauwe mala Mǝtalabangŋo mǝnana nǝ yilǝmu ka aban ká a kùli{\IOR{16:9-20}}



\par }\ChapOne{1}{\SH Hama mala Yohana Mǝbatisǝma
\par }
{\R (Matiu 3:1-12; Luka 3:1-18; Yohana 1:19-28)

\par }{\PP \VerseOne{1}Ani sǝ Cau Amsǝban mala Yesu Kǝrǝsti, Muna mala Ɓakuli tite.


\par }{\PP \VS{2}Kǝla mana à gilǝì aɓa malǝmce mala Ishaya, mǝɓangnǝa mala Ɓakuli ka, Ɓakuli bang ama:

\par }{\Q <<Mǝ ndya ǝn nggǝ túr

\par }{\QB mǝturonjar mem

\par }{\Q ɓǝ̀ ako dǝmba,

\par }{\QB ɓǝ̀ yi gilǝkio tanjargula.>>\FTNT{*}{{\FR 1:2 }{\FR{1:2
}}{\FT{Ɓalli gbal aɓa:
}}{\XT{Pur 23:20; Mal 3:1}}{\FT{.}}}


\par }{\Q \VS{3}<<Giu mala ɓeɓwa

\par }{\QB kǝ tunǝban a njenza ama,

\par }{\Q <Wu gilǝki tanjar

\par }{\QB ace Mǝtalabangŋo!

\par }{\Q Wu tamsǝi wi atanjar pǝrapǝra

\par }{\QB ɓǝ̀ ging nggam!> >>\FTNT{†}{{\FR 1:3 }{\FR{1:3
}}{\FT{Ɓalli gbal aɓa:
}}{\XT{Isha 40:3}}{\FT{.}}}


\par }{\PP \VS{4}Mǝnia yì mǝturonjar ka nda Yohana Mǝbatisǝma. Puro yiu kǝ hamnǝ Cau Amsǝban a ban aɓwana aɓa pǝɗanban a njenza ama, <<Wu pwanzali wu ɗeki bu wun arǝ acauɓikea ma'wun, Ɓakuli nǝ̀ twala wun bania, sǝ dumǝna púp ɓǝa pakka wun batisǝma.>>

\VS{5}Ɓwabunda puro arǝ acilia alá aɓa nzali Yahudi, andǝ ɓá Urǝshalima aban yiu a sǝne sǝ à nǝ̀ ok hama male. À kǝ bang acauɓikea malea, sǝ Yohana kǝ pakkia wia batisǝma a kún Nggeasala Jodan.

\VS{6}Agir-nggūrǝu male yì Yohana ka, à pea nǝ nggu kalakadambi, sǝ nggur-ɓunu male ka nggú-bángŋá na. Girlina male ka doshi na andǝ mur'nyi mǝnana kúmó ɓun kano a ɓabondo ka.\FTNT{‡}{{\FR 1:6 }{\FR{1:6
}}{\FT{Ɓalli gbal aɓa:
}}{\XT{2Amur 1:8}}{\FT{.}}}

\VS{7}Kǝ hama, kǝ bang ama, <<Ɓè ɓwa nda kǝ yiu a nzǝmam ngga. Gulo kútiǎm kǝ̀rkǝ́r, ko anggur nkura kusǝì ka ǝn kārǝa mǝ nǝ kū`ndǝó mǝ nǝ panzǝia ɗàng.

\VS{8}Nǝ mur sǝ ǝn nggǝ pakka wun batisǝma, sǝ yì ka, nǝ̀ pakka wun batisǝma nǝ Bangŋo Mǝfele!>>


\par }{\SH Batisǝma andǝ kārǝkiban mala Yesu
\par }
{\R (Matiu 3:13-17; Luka 3:21-22)

\par }{\PP \VS{9}Aɓalǝ amǝno yì anonggio ka, Yesu pur a Nazarat, a bu-nzali Galili. Yohana yi pakki wi batisǝma a Nggeasala Jodan.

\VS{10}Yesu na aban eapi mùr ani ka, kara sǝn kùli mǝna. Bangŋo Mǝfele sulǝo aban yiu amurí kǝla kutu.

\VS{11}Gì Ɓakuli pur nǝ kuli na ama, <<A nda Munem mǝnana ǝn earkiyi ace raka; ban kǝ ɓoaram a rǝo kǝ̀rkǝ́r.>>\FTNT{§}{{\FR 1:11 }{\FR{1:11
}}{\FT{Ɓalli gbal aɓa:
}}{\XT{Tite 22:2; Ang 2:7; Isha 42:1; Mat 3:17; Mar 9:7; Luk 3:22}}{\FT{.}}}

\VS{12}Zuku ka, Bangŋo loasǝ Yesu aban ká aɓa pǝɗanban a njenza.

\VS{13}Nda kano aɓa pǝɗanban a njenza, nongŋo lumi-ine, Shetan na aban karǝke. Yesu ka nda nǝmurǝì andǝ anyam ɓabondo mana a banì ka. Amǝturonjar mala Ɓakuli yiu à yì bwalì wi kàm.


\par }{\SH Yesu tita tunǝ amǝ kpate
\par }
{\R (Matiu 4:12-22; Luka 4:14; 5:1-11)

\par }{\PP \VS{14}Anzǝm mana à bwalǝna Yohana à oasǝni a ndàkurban ngga, Yesu o a nzali Galili, kǝ hamnǝ Cau Amsǝban mala Ɓakuli.

\VS{15}Kǝ bang ama,
{\WJ{<<Pwari kārǝ́na! Domurǝm mala Ɓakuli gbashìnà tù! Wu pwanzali wu ɗeki bu wun arǝ acauɓikea ma'wun, wu earnǝ Cau Amsǝban wu é!>>}}\FTNT{*}{{\FR 1:15 }{\FR{1:15
}}{\FT{Ɓalli gbal aɓa:
}}{\XT{Mat 3:2}}{\FT{.}}}


\par }{\PP \VS{16}Lang Yesu nda ban gya a kun Nggeamùr Galili ka, mǝsǝì kpa arǝ Shiman andǝ mǝ'eambi Andǝru, aban taula nǝ andámbú, acemǝnana yia ka amǝbwalki anji na.

\VS{17}Yesu nea wia ama,
{\WJ{<<Wu yiu atàm, mǝ nǝ tsǝk wun wu nǝ̀ duk amǝbwalki aɓwana.>>}}

\VS{18}Àkǝ̀ banì kara à ɗeki andámbú malea, à kpate.


\par }{\PP \VS{19}Nǝ̀ tùr a dǝmba bǝti anggo ka, nyare sǝn Jemis, muna mala Zabadi atārǝia andǝ mǝ'eambi Yohana. Yia ka à nda aɓa waru aban gilǝki andámbú malea.

\VS{20}Yesu tunǝia. Pǝlǝa à ɗeki tárrià yì Zabadi aɓa waru andǝ aɓwana mǝnana à twalia ace nun ndāmbú ka, à o atè.


\par }{\SH Yesu pusǝ kukwar arǝ ɓwa
\par }
{\R (Luka 4:31-37)

\par }{\PP \VS{21}Yesu andǝ alaggana male wari a Kapanahum. Pwari Sabbat karna ka Yesu kutio a ndakpapi, tita kanigir kam.

\VS{22}Kànìgìr male pakkia wia ndali, acemǝnana kǝ kania wia gìr nǝ sǝlǝe andǝ rǝcandǝa, pa kǝla mala amalǝm Nggurcau ɗàng.\FTNT{†}{{\FR 1:22 }{\FR{1:22
}}{\FT{Ɓalli gbal aɓa:
}}{\XT{Mat 7:28,29}}{\FT{.}}}


\par }{\PP \VS{23}Àkǝ̀ banì mǝno ka, ɓeɓwa ndakam nǝ bangŋo mǝɓane arǝì aɓa ndakpapi, lo mak'zwalo, kǝ na ama,

\VS{24}<<We Yesu ɓwa Nazarat, mana a earkiyice arǝ sǝm? A yiua kiɗiki sǝm, a nǝ mal sǝm le? Ən súrǝ̀o, a nda Ɓwa Mǝfele mala Ɓakuli!>>


\par }{\PP \VS{25}Yesu sà arǝ kukwar, ne wi ama,
{\WJ{<<Duk kuno più, purî rǝ ɓwa man!>>}}


\par }{\PP \VS{26}Bangŋo mǝɓane dǝkǝrǝki nǝ rǝcandǝa, mak'zwalo, pǝlǝa purî rǝi.

\VS{27}Ɓwapǝndǝa ndali kǝ̀rkǝ́r gandǝa à kǝ ɗiki rǝarǝia ama, <<Mana aman? Ɓè kǝ bǝsa kanigir na nǝ rǝcandǝa! Nggearǝ abangŋo mǝɓane ka, kǝ sàrǝia sǝ à kǝ oki wi.>>


\par }{\PP \VS{28}Àkǝ̀ dyadyan cau male akiban a bu-nzali Galili kat.


\par }{\SH Yesu twali aɓwana pas \newline  ban rǝkwana
\par }
{\R (Matiu 8:14-25; Luka 4:38-41)

\par }{\PP \VS{29}Yesu nǝ̀ purî ɓá ndakpapi ani ka, yì, andǝ Jemis andǝ Yohana, à kutio a ɓala mala Shiman andǝ Andǝru.

\VS{30}Nkil Shiman mǝɓwame ka nda aban nongŋo, ɓauwa eari wi ɗàng, pǝlǝa à banggi Yesu cau mala rǝkwana male.

\VS{31}Yesu kutio a baní kya bwali a garabui loasǝi. Ɓauwa purì rǝì, pǝlǝa lo pea wia girlina.


\par }{\PP \VS{32}Lang pwari kpana ka, amǝ lě yiu nǝ amǝkwánó, andǝ aɓwana mǝnana à ndanǝ akukwar aɓa nyamia ka, a baní.

\VS{33}Ɓwapǝndǝa mana a là kat ka à dapi a kunɓala.

\VS{34}Yesu twalban arǝkwana ɗàngɗáng arǝ aɓwana sǝ pusǝki akukwar pas. Sǝ acemǝnana akukwar súrǝ́nà rǝì ama yì nda Muna mala Ɓakuli ka, earia wia ɓǝà nacau ɗàng.


\par }{\SH Yesu o a pak hiwi nǝmurǝì
\par }
{\R (Luka 4:42-44)

\par }{\PP \VS{35}Nǝ dǝmbari ɗiɗyal, ban malaká fa pepe ɗàng, Yesu purî ɓá là o a ban mǝnana kǝɓwa pà kàm raka, kya pak hiwi.

\VS{36}Shiman andǝ aɓi à puro aban alte.

\VS{37}Lang à kya kumǝni ka, à ne wi ama, <<Koyana le ka nda ban alto!>>


\par }{\PP \VS{38}Yesu earia wia ama,
{\WJ{<<Wu fa sǝm nǝ̀ kánì arǝ acili amuna-là mana akani tù ka. Mǝ nǝ nggá hamnǝ Cau Amsǝban kam gbal, acemǝnana nda kǝgìr mǝnana yinǝ mim ngga.>>}}


\par }{\PP \VS{39}Pǝlǝa gya aɓa nzali Galili kat, kutio arǝ andakpapi malea aban hamnǝ Cau Amsǝban, sǝ kǝ pusǝ akukwar arǝ aɓwana.\FTNT{‡}{{\FR 1:39 }{\FR{1:39
}}{\FT{Ɓalli gbal aɓa:
}}{\XT{Mat 4:23; 9:35}}{\FT{.}}}


\par }{\SH Yesu twali mǝdakali \newline  ban rǝkwana
\par }
{\R (Matiu 8:1-4; Luka 5:12-16)

\par }{\PP \VS{40}Ɓè ɓwa mǝdakali yiu yi kū`ndǝó a ɓadǝm Yesu, zǝmbi wi ama, <<Ɓǝ̀ a nǝ ear ka, a nǝ gandǝ twàlâm-ban mǝnia yì kwánó ka ɓǝ̀ rǝàm ɓoarnsari.>>


\par }{\PP \VS{41}Mǝsǝswatǝr bwal Yesu kǝ̀rkǝ́r, pǝlǝa lǝmdǝ buì jena rǝì nǝi, ne wi ama,
{\WJ{<<Ən earǝna, ɓǝ̀ rǝò malâ!>>}}

\VS{42}Àkǝ̀ banì kara dakali malǝna, rǝì ɓoarnansari.

\VS{43}Yesu ne wi cau nunkiri, pǝlǝa tasǝi ɓǝ̀ o.

\VS{44}Ne wi ama,
{\WJ{<<Kǝa ne kǝɓwa ce ɗàng. A kún mani ka, kutio kya lǝmdǝ ɓamuro a ban pǝris ɓǝ̀ pelǝkio. Sǝ ace mǝnana ɓǝ̀ koyan ngga ɓǝ̀ sǝlǝ ama rǝò malǝna ka, kyane kya pa ɓoro-bu a Ndàmǝgule kǝla mǝnana Musa kasǝa ace sonzǝo mala rǝò ka.>>}}\FTNT{§}{{\FR 1:44 }{\FR{1:44
}}{\FT{Ɓalli gbal aɓa:
}}{\XT{Pǝris 14:1-32}}{\FT{.}}}


\par }{\PP \VS{45}Sǝama lang purna ka, kara tita mesǝ ce a koya ban ngga. Gìr nî tsǝa Yesu gandǝ kutio a ɓekǝ là a ɓamǝsǝ aɓwana ɗang, ak rǝì arǝ aban mǝnana kǝɓwa pà kàm raka. Kat andǝ amani ka, ɓwapǝndǝa puro a koya ban ngga aban yiu a baní.




\par }\Chap{2}{\SH Yesu twalban kwánó rǝwuna
\par }
{\R (Matiu 9:1-8; Luka 5:15-26)

\par }{\PP \VerseOne{1}Anzǝm anongŋo bǝti ka, Yesu nyare a Kapanahum. Ceì akiban ama nyarǝna nda a ɓala.

\VS{2}Zuku ka ɓwabundǝa yiu yi lumsǝna ban kàngkàng, yi pur a kun ɓala, ko kǝ ban oasǝ kusǝu pa kàm ɗang. Lang Yesu na aban hambia wia nǝ cau mala Ɓakuli ka,

\VS{3}aɓea aɓwana, yia ine, à twal ɓe mǝrǝkwana mǝnana sú arǝ abui andǝ akusǝi ka, aɓa kala, à yiu nǝi aban Yesu.

\VS{4}Sǝ acemǝnana ɓwapǝndǝa làkkì kǝ̀rkǝ́r, à kum njargula kútí nǝi a ɓadǝmbi raka, à pǝlǝa à eau nǝ múr kurǝm, à mǝn njar kam, sǝ à sulǝ mǝrǝkwana aɓa kala, nǝ anggúr, a ɓadǝm Yesu.

\VS{5}Lang Yesu sǝn gūliarǝu malea arǝì ka, pǝlǝa ne mǝrǝkwana ama,
{\WJ{<<Laggalem, à twalǝno ban acauɓikea mô.>>}}


\par }{\PP \VS{6}Aɓea malǝm Nggurcau ndakam aban do, à kǝ pakki aɗenyicau arǝarǝia ama,

\VS{7}<<Palang sǝ mǝnia yì ɓwa ka bang ulang cau man? Nyesǝ ɓamúrì kǝla nda Ɓakuli! Kǝ Ɓakuli raka, yana ɓwe nǝ̀ gandǝ twalban cauɓikea?>>


\par }{\PP \VS{8}Anggo ka kara Yesu sǝlǝ ɗenyicau mǝnana a ɓabumia ka, sǝ ɗia ama,
{\WJ{<<Palang sǝ wu kǝ ndali amur mǝnia yì agir ka a ɓabum wun?}}

\VS{9}{\WJ{Mǝye na kwano kutibanì, yi mǝnana ɓǝà ne mǝkwánó ama, <À twalǝno ban acauɓikea mô> ka le, ko ɓǝà na ama, <Lo, twal kala mô, sǝ wu gya> ka?}}

\VS{10}{\WJ{Sǝ ace mǝnana ɓǝ̀ wu sǝlǝ ama Muna mala Ɓwa ka, ndanǝ rǝcandǝa akani a ɓanza, mala twalban cauɓikea ka, mǝ ndo mǝ nǝ lǝmdǝa wun ngga.>>}} Pǝlǝa ne mǝkwánó ama,

\VS{11}{\WJ{<<Mǝ́ nǝ̀ banggo, lo, twal kala mô, o a ɓala!>>}}


\par }{\PP \VS{12}Pǝlǝa mǝkwánó lo, twal kala male, àkǝ̀ ɓamǝsǝia kat, aban o. Koyan ngga gìr nî pakki wi ndali, à gusǝlǝ Ɓakuli à kǝ bang ama, <<Sǝm malaká sǝn ulang mǝnia yì gìr ka ɗàng!>>


\par }{\SH Yesu tunǝ Lawi
\par }
{\R (Matiu 9:9-13; Luka 5:27-32)

\par }{\PP \VS{13}Yesu nyare puro o a kun Nggeamùr Galili. Ɓwabunda puro aban ká a baní, pǝlǝa kania wia gìr.

\VS{14}Nda ban kutio ka, mǝsǝì kpa arǝ Lawi, muna mala Alfiyus, dumǝna aban ak boalo-cemi, aɓa mǝdanki cemi. Yesu ne wi ama,
{\WJ{<<Yiu atàm.>>}} Pǝlǝa Lawi lo o atè.

\VS{15}Anzǝm mǝno ka Yesu do aban li girlina a ɓala mala Lawi. Amǝcemi pas andǝ amǝnana aɓwana twalia ama amǝ'cauɓikea na ka, à yì do à kǝ lili andǝ Yesu andǝ alaggana male. Aɓwana ulang amǝnia ka à ndakam pas mǝnana à kǝ gya atà Yesu ka.

\VS{16}Lang amalǝm Nggurcau mala Musa mǝnana amǝ Farisi na, à sǝn Yesu aban lili andǝ amǝ'cauɓikea andǝ amǝcemi ka, à ɗì ka laggana male ama, <<Palang sǝ kǝ lili andǝ amǝcemi andǝ amǝ'cauɓikea?>>

\VS{17}Yesu nǝ̀ oè ka, nea wia ama,
{\WJ{<<Aɓwana mǝnana rǝia bǎng ngga, à kǝ alta mǝsonzǝo ɗang, she amǝkwánó. Ən yiu ace tunǝ aɓwana mǝnana à kǝ sǝni kǝla amǝ'cauɓoarna na ka ɗàng, ǝn yiu ace tunǝ amǝ'cauɓikea.>>}}


\par }{\SH Ɗiban amur gilmùr
\par }
{\R (Matiu 9:14-17; Luka 5:33-39)

\par }{\PP \VS{18}Ɓè pwari nakam alaggana mala Yohana Mǝbatisǝma andǝ amǝ Farisi à nda ban gilmùr. Aɓea ɓwana yiu aban Yesu à yì ɗì ama, <<Palang sǝ alaggana mala Yohana andǝ mala amǝ Farisi ka, à kǝ gilmùr, sǝ alaggana mò ka à kǝ gil ɗang?>>

\VS{19}Yesu nea wia ama,
{\WJ{<<Lang sǝ agyajam mala bura-māfela nǝ̀ gilmùr yi mǝnana nda abania peatu ka? Ɓǝà nda atārǝia andǝ bura-māfela ka, à pà nǝ̀ gilmùr ɗàng.}}

\VS{20}{\WJ{Pwari mǝnana à twalǝna bura-māfela a rǝia ka, akàm sǝ yia ka à nǝ̀ gilmùr.}}


\par }{\PP \VS{21}{\WJ{<<Kǝɓwa pà nǝ̀ twal nggubyau mǝbǝshe sǝ nǝ̀ mbàkìnà mǝ'e nǝi ka ɗàng. Ɓǝ̀ pè anggo ka, nggubyau mǝbǝshe nǝ̀ kpami, nǝ̀ san nggubyau mǝ'e, nggea sana mǝgule.}}

\VS{22}{\WJ{Sǝ kǝɓwa pà nǝ̀ solǝ mùr-ɓǝlanggun anap mǝbǝshe aɓa eakǝna sambǝram mala mùr-ɓǝlanggun anap ɗang. Ɓǝ̀ pa anggo ka, mùr-ɓǝlanggun anap nǝ̀ vwali nǝ̀ ar luru, sǝ mùr-ɓǝlanggun anap andǝ sambǝram kǝm ngga à nǝ̀ ueɓà. Mùr ɓǝlanggun anap mǝbǝshe ka a sambǝram mǝbǝshe sǝ à nǝ̀ soe.>>}}


\par }{\SH Ɓwamǝgule amur Sabbat
\par }
{\R (Matiu 12:1-8; Luka 6:1-5)

\par }{\PP \VS{23}A ɓè pwari Sabbat, pwari usǝlǝo mala amǝ Yahudi, Yesu andǝ alaggana male gya à kǝ kútí nǝban aɓea aɓaban mǝssa. À nǝ̀ nggǝ ká ka, alaggana male kùtí a harki kir mǝssa à kǝ she.\FTNT{*}{{\FR 2:23 }{\FR{2:23
}}{\FT{Ɓalli gbal aɓa:
}}{\XT{Nggur 23:25}}{\FT{.}}}

\VS{24}Pǝlǝa amǝ Farisi ne wi ama, <<Sǝni, palang sǝ alaggana mo kǝ yàl Nggurcau, à kǝ pak túró kasǝki mǝssa a pwari Sabbat?>>

\VS{25}Pǝlǝa Yesu nea wia ama,
{\WJ{<<Wu ɓal gìr mǝnana Dauda pak ka re, yi mǝnana yì andǝ amǝtè ka, nzala walia sǝ à kùtí a alta girlina ka?}}

\VS{26}{\WJ{Yiu yi kutio aɓa Nda mala Ɓakuli (a bàkì mǝnana Abiyata nda pǝris mǝgule ka), yàl Nggurcau, shak bǝredi mǝnana à tarrì ace Ɓakuli, mǝnana apǝris na nǝmurǝia ɓoaro ɓǝa shak ka. Pǝlǝa pe aɓwana mǝnana atè ka gbal, à she.>>}}\FTNT{†}{{\FR 2:26 }{\FR{2:26
}}{\FT{Ɓalli gbal aɓa:
}}{\XT{1Sam 21:1-6; Pǝris 24:9}}{\FT{.}}}

\VS{27}Pǝlǝa Yesu nea wia ama,
{\WJ{<<Sabbat, pwari usǝlǝo mala amǝ Yahudi ka, à pè ace ɓwapǝndǝa, à pak ɓwapǝndǝa ace Sabbat ɗang.}}

\VS{28}{\WJ{Ace mani ka, mim Muna mala Ɓwa ka, mǝ nda Mǝtalabangŋo sǝ mǝ nda mǝtala Sabbat gbal.>>}}




\par }\Chap{3}{\SH Yesu twalban rǝkwana \newline  a pwari Sabbat
\par }
{\R (Matiu 12:9-14; Luka 6:6-11)

\par }{\PP \VerseOne{1}A ɓekǝ pwari ka Yesu nyare kutio a ndakpapi. Ɓè ɓwa nakam buì wu.

\VS{2}Amǝ Farisi ka, mǝsǝia ue arǝì à nǝ̀ sǝni ko nǝ̀ twalban rǝkwana a pwari Sabbat, pwari usǝlǝo mala amǝ Yahudi. Ace mǝnana à nǝ̀ kum cau mǝnana, à nǝ̀ bwali nǝi ka.


\par }{\PP \VS{3}Yesu ne ɓwa mǝnana buì wu ka ama,
{\WJ{<<Lo, yiu yi cam kani a ɓadǝm aɓwana.>>}}

\VS{4}Yesu pǝlǝa ɗì aɓwana ama,
{\WJ{<<Mǝ ye na nggurcau eare ɓǝà pè a pwari Sabbat, ɓǝà pak mǝɓoarne le ko ɓǝà pak mǝɓane? Ɓǝà amsǝ yilǝmu le ko ɓǝà kiɗiki?>>}} Kara à duk kunia più.


\par }{\PP \VS{5}Pǝlǝ rǝì anggo sǝnia nǝ bumlulla, nǝ bumkiɗikea kǝ̀rkǝ́r arǝ murcandǝa malea, pǝlǝa ne mǝkwánó ama,
{\WJ{<<Sárǝ́ buo.>>}} Lang mǝrǝkwana sárǝ́ buì ka, kara rǝì mala, buì nyarǝna pàngŋǝ̀nà pepè!

\VS{6}Kara amǝ Farisi puro a nza, à kya kum aɓwana mala Hirǝdus, à kùrkún arǝarǝia andǝia, amur wal-lú Yesu.


\par }{\SH Ɓwabunda o atà Yesu
\par }
{\PP \VS{7}Yesu lo andǝ alaggana male à nyare a kun nggeamùr. Ɓwabunda pas puro o atè. À pur arǝ aban aɓa Galili, andǝ Yahudi,

\VS{8}andǝ Urǝshalima, andǝ bu-nzali Idumiya, andǝ nkaring Nggeasala Jodan; sǝ aɓea ka à pur kuko nǝ abu-nzali mala amǝ Taya andǝ Sidon, à yiu atè. Cau mala agir-ndali mana kat kǝ pakki ka mǝsǝe akiban, nda ɓwabundǝa pas puro yiua sǝne ka.

\VS{9}Ace ɓiki làkkì mala ɓwapǝndǝa ka, pǝlǝa ne alaggana male ama ɓǝà alta muna-waru nǝ̀ eau kam, ɓǝ̀ ɓwapǝndǝa ɓǝ̀ kǝa nggiki ɗàng.

\VS{10}A mǝno yì pwari ka twalǝ́nì aɓwana pas ban arǝkwana malea, nda aɓea amǝkwánó ɗàngɗáng kǝ ramgiban aban ká dǝmba à nǝ̀ je rǝì.

\VS{11}Ɓǝ̀ aɓwana mǝnana nǝ akukwar aɓa nyamia sǝni nǝ sǝna ani ka, à yì sukki nǝ sukkio a ɓadǝmbi nǝ zwalo a kunia, à kǝ na ama, <<A nda Muna mala Ɓakuli!>>

\VS{12}Sǝ yì ka, nunkir akukwar nì kǝ̀rkǝ́r ama ɓǝa kǝa na yan nda yì ɗang.


\par }{\SH Yesu tàrki amǝ Mishan \newline  lum nong-ɓari
\par }
{\R (Matiu 10:1-4; Luka 6:12-16)

\par }{\PP \VS{13}Yesu eauwe amur nkono, sǝ tunǝ aɓwana mǝnana earki cea ka, pǝlǝa à eauwe atè.

\VS{14}Kya tarki aɓwana lum nong-ɓari sǝ pea wia lullǝu ama amǝ'mishan. Yia ka à nǝ̀ do atè, sǝ nǝ̀ nggǝ tasǝia ɓǝa kya hamnǝ Cau Amsǝban,

\VS{15}sǝ pea wia rǝcandǝa mala pǝr akukwar ɓǝà purkî rǝ aɓwana.

\VS{16}Atà aɓwana lum nong-ɓari mǝnana tarkia ka

\par }{\LI Shiman ndakam (yi mǝnana tsǝki wi lullǝu ama Bitǝrus ka).


\par }{\LI \VS{17}Jemis muna mala Zabadi, andǝ mǝ'eambi Yohana (mana tsǝkia wia lullǝu ama Boanajis: ɓālǝi ama, Amuna mala Mgbarangce) ka, à ndakam ateà.


\par }{\LI \VS{18}Andǝru,

\par }{\LI andǝ Filip,

\par }{\LI andǝ Batalomi,

\par }{\LI andǝ Matiu,

\par }{\LI andǝ Toma,

\par }{\LI sǝ Jemis muna mala Alfiyus,

\par }{\LI sǝ Tadawus ka, à ndakam gbal ateà.

\par }{\LI Acilia ka à nda ka Shiman yì ɓwa mǝnana earkiyi ace là male raka,


\par }{\LI \VS{19}sǝ Yahuda Iskariyoti mǝnana me ka.


\par }{\SH Yesu ka kutì murǝm mala akukwar
\par }
{\R (Matiu 12:22-32; Luka 11:14-23)

\par }{\PP \VS{20}Yesu kutio a ɓè ɓala. Ɓwabunda yiu yi ram ɗǝm, mǝnana tsǝa yì andǝ alaggana male ka à gandǝ li girlina raka.

\VS{21}Lang amǝ ɓala male nǝ̀ ok ce ka, à puro à wari ama à nǝ̀ nggá bwali, à nǝ̀ um nǝi, acemǝnana a nê malea ka, <<Múrí pǝlǝna.>>

\VS{22}Sǝ amalǝm Nggurcau mala Musa mǝnana à pur nǝ Urǝshalima ka, à kǝ na ama, <<Be'elzebul, murǝm mala akukwar kutio arǝì. Nda gìr mǝnana tsǝa sǝ ndanǝ rǝcandǝa mala pǝr akukwar ɓǝà pur ka.>>\FTNT{*}{{\FR 3:22 }{\FR{3:22
}}{\FT{Ɓalli gbal aɓa:
}}{\XT{Mat 9:34; 10:25}}{\FT{.}}}

\VS{23}Pǝlǝa Yesu tunǝia sǝ nea wia cau nǝ kanicau ama,
{\WJ{<<Palang sǝ Shetan nǝ̀ pǝr Shetan?}}

\VS{24}{\WJ{Nzali murǝm mǝnana aɓwana male gakkia à kǝ munǝo arǝarǝia ka, pà nǝ̀ cam ɗang.}}

\VS{25}{\WJ{Sǝ ɓǝ̀ ɓala gau rǝì aban munǝo arǝarǝia ka, mǝno yì ɓalae gbal ka, pà nǝ̀ cam ɗang.}}

\VS{26}{\WJ{Anggo gbal, ɓǝ̀ Shetan lo arǝ ɓamur rǝì sǝ gau ka, pà nǝ̀ cam ɗang, male malǝna.}}

\VS{27}{\WJ{Mǝsǝcau ka, ɓwa pa nǝ̀ gandǝ kutio a ɓala mala candǝna ɓwa nǝ̀ pwan girkuma male ɗàng, she ɓǝ̀ angŋǝna dǝmba tana abui andǝ akusǝi ka, sǝ nǝ̀ gandǝ pwan girɓala male.}}


\par }{\PP \VS{28}{\WJ{<<Ən nggǝ na wun mǝsǝcau, koya cauɓikea ka à nǝ̀ twalî muna ɓwapǝndǝa banì andǝ koya cau kyauwikiban mǝnana pur a kunia ka.}}

\VS{29}{\WJ{Sǝama cauɓikea nacau kyauwikiban arǝ Bangŋo Mǝfele ka, à pà nǝ̀ twalbani ɗàng, cauɓikea na mǝnana nǝ̀ um nǝ ɓwa a lú mǝnana málá male pà kàm raka.>>}}\FTNT{†}{{\FR 3:29 }{\FR{3:29
}}{\FT{Ɓalli gbal aɓa:
}}{\XT{Luk 12:10}}{\FT{.}}}

\VS{30}Yesu nea wia mǝnia yì cau ka, acemǝnana à kǝ na ama, <<Yì ka, ndanǝ kukwar atè.>>


\par }{\SH Nggea Yesu andǝ amǝ'eambi
\par }
{\R (Matiu 13:1-9; Luka 8:4-8)

\par }{\PP \VS{31}Anggo ka nggeà Yesu andǝ amǝ'eambi à yina à yì cam a nza, sǝ à túrban ama ɓǝà tunǝi.

\VS{32}Ɓwabunda ndya à ramba à kàrì aɓalǝu ka, pǝlǝa ɓeɓwa ne wi ama, <<Nggò andǝ amǝ'eambo à nda a nza à kǝ ɗìceò ka.>>


\par }{\PP \VS{33}Yesu nǝ̀ ear ka nea wia ama,
{\WJ{<<Yana nda nggèm sǝ ayana à nda ka amǝ'eambam?>>}}

\VS{34}Pǝlǝ mǝsǝì arǝ aɓwana mǝnana à ramba à kàrì aɓalǝu ka, sǝ na ama,
{\WJ{<<Anggem andǝ amǝ'eambam ndya ka!}}

\VS{35}{\WJ{Ɓwa mǝnana kat kǝ pak kàne mala Ɓakuli ka, nda mǝ'eambam, sǝ nggèm.>>}}




\par }\Chap{4}{\SH Kanicau arǝ mǝɓeale
\par }
{\R (Matiu 13:1-9; Luka 8:4-8)

\par }{\PP \VerseOne{1}Yesu tita kanigir ɗǝm a kún nggeamùr. Ɓwabunda ramba rǝì kǝ̀rkǝ́r, gandǝa eauwe do a waru amur nggeamùr, sǝ ɓwapǝndǝa cam a kunmur.\FTNT{*}{{\FR 4:1 }{\FR{4:1
}}{\FT{Ɓalli gbal aɓa:
}}{\XT{Luk 5:1-3}}{\FT{.}}}

\VS{2}Kania wia agir pas nǝ kanicau. Aɓa kanigir male ka nea wia ama,

\VS{3}{\WJ{<<Wu kwaki kir wun! Mǝ'rya puro o aban ɓeale.}}

\VS{4}{\WJ{Lang nda aban kok mǝsǝɓeale ka, aɓea sukkio amur njargula, amuna-nyal yiu à yì tarkia kat.}}

\VS{5}{\WJ{Aɓea sukkio amur mǝsǝtali, aban mǝnana nzali pà kàm pepè raka. Banì sau ɗang, kara mǝssa puro, acemana nzali banì lim ɗàng.}}

\VS{6}{\WJ{Lang pwari ta bàng-bàng ngga, kara à wuli, à ime, acemǝnana nlerǝia bwal nzali pepè ɗàng.}}

\VS{7}{\WJ{Aman ngga à sukkio aɓa mǝsǝ zwe, azwe lo gulo, kara à sorǝki amuna mǝssa kat, ko à ɓǝl ɗàng.}}

\VS{8}{\WJ{Aɓea ka, à sukkio a nzǝm nzali mǝɓoarne. À gulo, à mǝn rǝia, à ɓǝl nggangsang, aman kusǝ lumi-tàrú, sǝ aman lumi tongno-nong-mwashat, nggearǝ aman ngga lumi-lum mala gìr mǝnana à ɓeal ka.>>}}

\VS{9}Pǝlǝa Yesu nea wia ama,
{\WJ{<<Ɓwa mǝnana ndanǝ akiru okban ngga, ɓǝ̀ ǒ sǝ ɓǝ̀ kpākì wi.>>}}


\par }{\SH Yesu bǝl ɓá kanicau arǝ mǝɓeale
\par }
{\R (Matiu 13:10-23; Luka 8:9-10,11-15)

\par }{\PP \VS{10}Lang Yesu nda nǝmurǝì ka, aɓea ɓwana mǝnana à ok kanigir ka à yiu a baní atārǝia andǝ alaggana male sǝ à ɗì ɓǝ̀ bǝlia wia ɓalǝ akanicau nì.

\VS{11}Nea wia ama:

\par }{\PI {\WJ{Ma'wun ngga gir'sǝmbǝrǝa aɓa domurǝm mala Ɓakuli ka à pana wuni ɓǝ̀ wu súrǝì. Sǝama aɓwana mana à pa aɓalǝ wun raka, koya gìr ka à nǝ̀ banggia wia nǝ kanicau.}}

\VS{12}{\WJ{Acemǝnana,}}

\par }{\Q {\WJ{<<Ɓǝ̀ mala sǝnban nǝ
}}

\par }{\QB {\WJ{mǝsǝu na ka,}}

\par }{\Q {\WJ{à nǝ̀ sǝna,}}

\par }{\QB {\WJ{sǝ à pà nǝ̀ bwalte ɗàng.}}

\par }{\Q {\WJ{Ɓǝ̀ okban na nǝ kiru ka,}}

\par }{\QB {\WJ{à nǝ̀ o,}}

\par }{\QB {\WJ{sǝ à pà nǝ̀ súrǝì ɗàng.}}

\par }{\Q {\WJ{Ɓǝ̀ ana raka à nǝ̀ nyare abanam}}

\par }{\QB {\WJ{sǝ à nǝ̀ twalia wia banì!>>}}\FTNT{†}{{\FR 4:12 }{\FR{4:12
}}{\FT{Ɓalli gbal aɓa:
}}{\XT{Isha 6:9,10}}{\FT{.}}}


\par }{\PP \VS{13}Pǝlǝa Yesu nea wia ama:

\par }{\PI {\WJ{Ɓǝ̀ wu bwalta ɓá mǝnia yì kanicau raka, lang sǝ wun nǝ̀ bwalta ɓá ɓekǝ kanicau?}}

\VS{14}{\WJ{Mǝ'rya ka cau mala Ɓakuli na ɓeal ka.}}

\VS{15}{\WJ{Aɓea aɓwana ka à nda kǝla mǝsǝɓeale mǝnana kpa amur njargula ka. Lang à ok cau ka, Shetan gya kaurǝa yi tarki cau mana à ɓeali a ɓabumia ka.}}

\VS{16}{\WJ{Aɓea aɓwana ka à nda kǝla mǝsǝɓeale mǝnana à sukki amur mǝsǝtali ka. À ok cau mala Ɓakuli ka, a é àkǝ̀ dyadyan nǝ bumpwasǝa.}}

\VS{17}{\WJ{Sǝ acemǝnana à pànǝ́ nlerǝia raka, bania sau ɗang. Ɓǝ̀ tanni ko mursana lo atà ce ka, àkǝ̀ dyadyan à nying buia.}}


\par }{\PI \VS{18}{\WJ{Aɓea gbal ka à nda kǝla mǝsǝɓeale mǝnana sukkio aɓa mǝsǝ zwe ka. Yia ka à ok cau mala Ɓakuli,}}

\VS{19}{\WJ{sǝama bumpina mala pǝrta gìr ɓanza andǝ earce kume, andǝ suno ace acili agir ɗàngɗáng, à shak ce kat, ko kǝ kina pusǝ ɓǝle ɗàng.}}

\VS{20}{\WJ{Aɓea ka à nda kǝla mǝsǝɓeale mǝnana à ɓeali a nzali mǝɓoarne ka, à ok cau, à é, ɓǝla a ɓabumia; aman banì lumi-tàrú, aman lumi-tongno-nong-mwashat, aman ngga lumi-lum mala gìr mǝnana à ɓeal ka.}}


\par }{\SH Tamsǝ pitǝla aban tamsǝe
\par }
{\R (Luka 8:16-18)

\par }{\PP \VS{21}Yesu nea wia ama:

\par }{\PI {\WJ{À nǝ̀ tsǝk bǝsa a pitǝla sǝ à nǝ̀ kùmsǝî kǝrǝm amurí ko à nǝ̀ oasǝi aɓata gado le? Amur gìr tamsǝe sǝ à nǝ̀ tsǝì re?}}\FTNT{‡}{{\FR 4:21 }{\FR{4:21
}}{\FT{Ɓalli gbal aɓa:
}}{\XT{Mat 5:15; Luk 11:33}}{\FT{.}}}

\VS{22}{\WJ{Anggo gbal gìr kat mala cau mala Ɓakuli, mǝnana sǝmbǝrǝa aɓwana bwalte raka, à nǝ̀ nggá pusǝì a banfana, ɓǝ̀ aɓwana súrǝì.}}\FTNT{§}{{\FR 4:22 }{\FR{4:22
}}{\FT{Ɓalli gbal aɓa:
}}{\XT{Mat 10:26; Luk 12:2}}{\FT{.}}}

\VS{23}{\WJ{Ɓǝ̀ ɓwa ndanǝ kir okban ngga, ɓǝ̀ o.}}


\par }{\PP \VS{24}Nyare lidǝmba nǝ cau ama:

\par }{\PI {\WJ{Wu parkir wun arǝ gir mana wu kǝ ok ka. Sǝlǝe mǝnana Ɓakuli nǝ pa wun ngga nǝ̀ kārǝí arǝ kwakikiru ma'wun arǝ cau. Yàle nǝ̀ pa wun sǝlǝe mǝnana kutibanì ka, ɓǝ̀ wu duk amǝ kwakikiru pepè ka.}}\FTNT{*}{{\FR 4:24 }{\FR{4:24
}}{\FT{Ɓalli gbal aɓa:
}}{\XT{Mat 7:2; Luk 6:38}}{\FT{.}}}

\VS{25}{\WJ{Aɓwana mǝnana à kǝ kwakikiria arǝ kanigir mem ngga, Ɓakuli nǝ̀ tsǝkia wia ɓe sǝlǝe kam amur mǝnana à ndanǝi ka, sǝ aɓwana mǝnana à kǝ ginǝ kwakikiria arǝ kanigir mem ngga, ko nggearǝ bǝti mǝnana à ndanǝi ka, à nǝ̀ é a rǝia.}}\FTNT{†}{{\FR 4:25 }{\FR{4:25
}}{\FT{Ɓalli gbal aɓa:
}}{\XT{Mat 13:12; 25:29; Luk 19:26}}{\FT{.}}}


\par }{\SH Kanicau arǝ ɓeale mǝnana kǝ soa ka
\par }
{\PP \VS{26}Yesu nyare nea wia ama:

\par }{\PI {\WJ{Domurǝm mala Ɓakuli ka, nda kǝla ɓwa mana kok mǝsǝɓeale a nzǝm-nzali ka.}}

\VS{27}{\WJ{Dù andǝ pwari, ko nong ntulo ko lo, ɓeale man kǝ soa. Puro male andǝ gulo male ka, yì mǝ'rya nǝ ɓamúrì ka bwalte ɗàng.}}

\VS{28}{\WJ{Nzali nǝ nggearǝì kǝ ɓǝl mǝssa, tite ka mǝsǝɓeale soa, yi gulo, pusǝ múrí, anzǝm man ngga pusǝ ɓǝle.}}

\VS{29}{\WJ{Lang ɓǝ̀ mǝssa ɓǝlna ka, mǝ'rya nǝ̀ túr amǝtúró nǝ abyau ɓǝà cani, acemǝnana pwari cane karna.}}\FTNT{‡}{{\FR 4:29 }{\FR{4:29
}}{\FT{Ɓalli gbal aɓa:
}}{\XT{Jol 3:13}}{\FT{.}}}


\par }{\SH Kanicau arǝ mǝsǝ musta
\par }
{\R (Matiu 13:30-32; Luka 13:18-19)

\par }{\PP \VS{30}Ɗǝm ngga Yesu bang ama:

\par }{\PI {\WJ{Domurǝm mala Ɓakuli ka sǝm nǝ̀ kànì arǝ mana? Ya ulang kanicau nani sǝm nǝ̀ kànì arǝì?}}

\VS{31}{\WJ{Nda kǝla mǝsǝ musta mǝnana nda kyauwe kútì acili amǝsǝɓeale kat, à twali à ɓeali a nzali ka.}}

\VS{32}{\WJ{Sǝ ɓǝà ɓealni ka, kǝ gulo kǝ kútì acili agirɓaban kat; kǝ mǝngi abui kǝ̀rkǝ́r mana anyal mǝnana a bum kùli ka, à kǝ gandǝ bwal ndà amurí.}}


\par }{\PP \VS{33}Yesu yiu nǝ aɓea kanicau pas ulang amǝnia ka, aban kani aɓwana gìr a njargula mǝnana à nǝ̀ bwalǝna ta kanigir male nǝi ka.

\VS{34}Nea wia kǝ cau mana pà nǝ kanicau raka ɗàng. Sǝa ma ɓǝà nda nǝmurǝia andǝ alaggana male ka, kǝ tarkya aɓa ko man ngga.


\par }{\SH Yesu tamsǝ gung-mbulo
\par }
{\R (Matiu 8:23-27; Luka 8:22-25)

\par }{\PP \VS{35}A kǝ pwari mǝno nǝ pwarikpǝra ka, Yesu ne alaggana male ama,
{\WJ{<<Wu fa sǝm nǝ̀ yàle a ɓè nkaring garang.>>}}

\VS{36}Pǝlǝa à twal Yesu a muna waru nǝmurǝì, à ɗeki ɓwabundǝa a nzǝmia. Aɓea waru kpate.

\VS{37}Kara nggea gung-mbulo mǝcandǝe lo ɓua kǝ̀rkǝ́r, kǝ wal mùr kǝ ali aɓa waru, ue bǝti waru nǝ̀ ko.

\VS{38}Yesu ka nda a ntulo a tǝrtà waru, amúr gìr-loasǝmúrû. Alaggana loasǝi, à ne wi ama, <<Malǝm, kǝgìr oasǝo ɗang ɓǝ̀ sǝm limnggi ko?>>


\par }{\PP \VS{39}Yesu par buì lo, pǝlǝa sà arǝ gung ɓwam, sǝ ne mùr ama,
{\WJ{<<Ɓǝ̀ ban pwalo atò!>>}} Kara gung nyare kùr kǝkǝs, ban pwal ɗǝong.

\VS{40}Pǝlǝa ɗia ama,
{\WJ{<<Palang sǝ ɓangciu pakka wun? Wu nda aɓa ɗwanyi gūlì a rǝàm più le?>>}}

\VS{41}Ɓangciu bwalia kǝ̀rkǝ́r, pǝlǝa à ɗì rǝarǝia ama, <<Ya ulang ɓwa nda mǝnia ka? Gung andǝ mùr à kǝ oki wi!>>




\par }\Chap{5}{\SH Yesu pusǝ kukwar arǝ \newline  ɓwa a Garasa
\par }
{\R (Matiu 8:28-34; Luka 8:26-39)

\par }{\PP \VerseOne{1}Yesu andǝ alaggana male yi eauwe a nkaring nggeamùr, a bu-nzali mala amǝ Gerasin.

\VS{2}Yesu nǝ̀ eapi waru ani ka, ɓeɓwa nǝ kukwar aɓa nyami pur nǝ ɓalǝ aɓembe, yi kasǝa kúni.

\VS{3}Mǝnia yì ɓwa ka, akiyi rǝì a nre ka aɓembe. Kǝ ɓwa gandǝ bwale kùrrì dumsǝi aban mǝ'mwashati ɗàng, ko ɓǝ̀ a nsolo sǝ à oasǝi ka.

\VS{4}Kusǝ pas pàk ka à nǝ̀ taka abui andǝ akusǝi nǝ nsolo andǝ anko, sǝama nǝ̀ ɓungia gucik-gucik. Kǝ ɓwa pà kàm nǝ rǝcandǝa bwale ɗàng.

\VS{5}Du andǝ pwari ndaban gāli a nre ka aɓembe andǝ mur ankono, kǝ makki'zwalo, sǝ kǝ cangi rǝì nǝ atali.


\par }{\PP \VS{6}Lang mǝsǝì nǝ̀ kpa arǝ Yesu kuko ka, kara sarǝa a mire, kya kū`ndǝó amur ankūnǝi a ɓadǝmbi.

\VS{7}Mak'zwalo bàng-bàng na ama, <<Yesu, Muna mala Ɓakuli mana Karban Kat ka! Mana a kǝ earce pak nǝ mim? Ən zǝmbo nǝ lullǝ Ɓakuli ama kǝa pam tanni ɗàng!>>\FTNT{*}{{\FR 5:7 }{\FR{5:7
}}{\FT{Ɓalli gbal aɓa:
}}{\XT{Atúró 16:17; Ib 7:1; Mar 1:24}}{\FT{.}}}

\VS{8}Bang anggo acemǝnana Yesu angŋa-dǝmba nani wi ama,
{\WJ{<<We bangŋo mǝɓane, purî ɓá rǝ ɓwa mǝnia ka.>>}}


\par }{\PP \VS{9}Pǝlǝa Yesu ɗì bangŋo ama,
{\WJ{<<Lùllǝò a mana?>>}}

\par }{\PP Eare ama, <<Lullǝam nda pas, acemǝnana sǝm nda pas aɓa rǝ ɓwa mǝnia ka!>>

\VS{10}Pǝlǝa abangŋo mǝɓane mǝnana arǝ ɓwabure ka à camarǝ ɓuaki arǝ Yesu ama ɓǝ̀ kǝa pǝria ɓǝà ɗeki mǝno yì bu-nzali ka ɗàng.


\par }{\PP \VS{11}Àkǝ̀ bania tù a pal nkono ka, atǝmbǝrǝm-ɓala nda kam pas aban likiali.

\VS{12}Abangŋo mǝɓane zǝmbi Yesu ama, <<Eara sǝm ɓǝ̀ sǝm kutio arǝ atǝmbǝrǝm-ɓala.>>

\VS{13}Yesu eari wia ɓǝà kyane. Pǝlǝa abangŋo mǝɓane man purrì rǝ ɓwabure, à kya kutio aɓa nyam atǝmbǝrǝm-ɓala. Sǝ kara atǝmbǝrǝm-ɓala yia kat, mǝnana làkkì malea nda á-ɓari ka, à giɓi nǝ mire a pal nkono à kya ɓunno a kun gwanyi mǝ'dāhre, à sukkio aɓa nggeamùr, à ko kat abanì.


\par }{\PP \VS{14}Amǝ'yál atǝmbǝrǝm-ɓala ɓangŋa à kya na ce a la andǝ amuna-là aɓa bu-nzali banì. Ɓwabunda puro yiu a sǝn gìr mǝnana kumban ngga.

\VS{15}Lang à yina aban Yesu ka, à yì kum ɓwa mǝnana nǝ akukwar a ɓa'nyami ɗiɗyal ka dumǝna nǝ agir-nggūrǝu arǝì, nyarǝna aɓa ɗenyicau male pepe. Gìr nî pea wia ɓangciu kat.

\VS{16}Aɓwana mǝnana à sǝn gìr nî mana kumban ngga, à kanî aɓwana ce puro mala akukwar andǝ gir mana kum atǝmbǝrǝm-ɓala ka.

\VS{17}Pǝlǝa aɓwana tita ɓuaki arǝ Yesu ɓǝ̀ purî bu-nzali malea.


\par }{\PP \VS{18}Lang Yesu na aban eauwe a waru ka, ɓwa mǝnana a pusǝî wi akukwar arǝì ka yiu yi zǝmbi wi ama nǝ̀ o atè.

\VS{19}Yesu eari wi ɗang, ne wi ama,
{\WJ{<<O a ɓala, aban aɓwana mo, kya banggia wia ce túró mǝgule mǝnana Mǝtalabangŋo pakko, andǝ ɓwamuru mǝnana lǝmdǝo ka.>>}}

\VS{20}Pǝlǝa ɓwabure kutio o, kǝ hamnǝ ce nggea túró mǝgule mǝnana Yesu pakki wi ka, arǝ alá lum mǝnana à tunǝkia ama Dekapolis ka. Ɓwapǝndǝa mǝnana ok mǝnia yì cau ka, a ndali.


\par }{\SH Muna-ɓwama mala Jarus \newline  andǝ ɓwama mǝrǝkwana
\par }
{\R (Matiu 9:18-26; Luka 8:40-56)

\par }{\PP \VS{21}Yesu andǝ alaggana male eauwe a waru a nyare a ɓe nkaring nggeamùr. Lang à yì kpashi ka, ɓwabundǝa yi ramba à kàrì, a kun nggeamùr.

\VS{22}Ɓè ɓwamǝgule mala ndakpapi, lùllǝì ama Jarus, yiu a baní. Nǝ̀ yia sǝn Yesu ka, pǝlǝa kpa a ɓadǝmbi,\FTNT{†}{{\FR 5:22 }{\FR{5:22
}}{\FT{Ɓalli gbal aɓa:
}}{\XT{Luk 13:14; Atúró 13:15; 18:8,17}}}

\VS{23}ɓuakia rǝì kǝ̀rkǝ́r ama, <<Muna-ɓwama mem ngga rǝì eari wi ɗang, mala nǝ̀ wu. Ən nggǝ zǝmbǝo, yiu yi tsǝk buo arǝì; twali wi ban rǝkwana male, ɓǝ̀ àwá!>>\FTNT{‡}{{\FR 5:23 }{\FR{5:23
}}{\FT{Ɓalli gbal aɓa:
}}{\XT{Mar 6:7; 7:32; 8:23; Atúró 9:17; 28:8}}{\FT{.}}}


\par }{\PP \VS{24}Yesu pǝlǝa wari atè. Ɓwapǝndǝa pas kana aban ká atà Yesu, gandǝa à kǝ nggiki.

\VS{25}Ɓè ɓwama nda kam aɓalǝ aɓwana, mǝnana apǝlǝkia lum-nong-ɓari nkila na aban sukkio arǝì.

\VS{26}Kat andǝ amani ama amǝ sonzǝo pas pe wi ɓuri, mal gǝna male kat atà ɓuri ka, ko rǝì mal ɗang; kara rǝpangŋa male kǝ kánǝká a dǝmba nǝ ɓike.

\VS{27}Lang ongŋǝna ce Yesu ka, pǝlǝa yiu yi kar nǝ nzǝmi aɓalǝ aɓwana sǝ je daura male,

\VS{28}nǝ ɗenyicau a ɓabumi ama, <<Ko ɓǝ̀ daura male na ǝn je ka, rǝam nǝ̀ malâ.>>


\par }{\PP \VS{29}Àkǝ̀ banì kara sukkio mala nkila male kasǝa. Sǝ oè gbal arǝì ama rǝì malǝna, à panzǝni aɓa tanni.


\par }{\PP \VS{30}Anggo ka kara Yesu sǝlǝ ama rǝcandǝa purna arǝì. Pǝlǝ rǝì aban ɓwabundǝa, sǝ ɗiban ama,
{\WJ{<<Yana je daura mem?>>}}


\par }{\PP \VS{31}Alaggana male eari wi ama, <<A kǝ sǝn ɓwapǝndǝa mana kǝ nggikio ka, a nyare a ɗiban ama, <Yana jem le?> >>


\par }{\PP \VS{32}Yesu lidǝmba nǝ sǝnban ɓwa mǝnana pak mǝnia yì gìr ka.

\VS{33}Ɓwama man sǝlǝna rǝ gir mǝnana kumi ka, puro yiu nǝ ɓangciu yi kpa a ɓadǝmbi, nǝ rǝɓǝla, bǝ́lì wi mǝsǝcau kat.

\VS{34}Yesu ne wi ama,
{\WJ{<<Munem, gūliarǝu mô a rǝàm twalǝno ban rǝkwana. O aɓa rǝpwala. Tanni mò malǝna.>>}}\FTNT{§}{{\FR 5:34 }{\FR{5:34
}}{\FT{Ɓalli gbal aɓa:
}}{\XT{Luk 7:50; Mar 10:52}}{\FT{.}}}


\par }{\PP \VS{35}Kun Yesu malaká pwal ɗang, aɓea ɓwana mǝnana à pur nǝ ɓala mala Jarus, ɓwamǝgule mala ndakpapi ka, à nǝ̀ yia tusǝo. À yì ne wi ama, <<Munio pàngŋǝ̀nà lú, kǝa pe Malǝm tanni ɓà ɗang.>>


\par }{\PP \VS{36}Yesu tsǝkia wia kir ce ɗàng, pǝlǝa ne ɓwamǝgule ndakpapi ama,
{\WJ{<<Cala ɓangciu pakko ɗàng. Makɓalǝo a rǝàm.>>}}

\VS{37}Pǝlǝa Yesu tamsǝ ɓwabundǝa. Eari kǝɓwa ɓǝ̀ kya atè ɗàng, she Bitǝrus, andǝ Jemis sǝ Yohana, mǝ'eam Jemis.

\VS{38}Lang à bingŋǝna ɓala mala Jarus, yì ɓwamǝgule ndakpapi ka, Yesu kya kum ban ngga zurina kǝ̀rkǝ́r nǝ loàsǝ̀ban mala ɓwapǝndǝa aban ɓua andǝ makki'zwalo.

\VS{39}Yi kutio a ɓala, pǝlǝa ɗia ama,
{\WJ{<<Mana pur arǝ wun sǝ wu kǝ ɓua, wu mesǝke ani watsak? Muna ka wu ɗàng, nda a ntulo!>>}}

\VS{40}Kara à oali nǝ oalo. Yesu pǝlǝa pǝria pusǝia a nza kat, sǝ tunǝ tár muna andǝ ngge, andǝ alaggana male mǝnana atè ka, à kutio aɓa ndà aban mǝnana muna nong kam ngga.

\VS{41}Kya bwali a garabui sǝ ne wi ama,
{\WJ{<<Talita kum!>>}} Ɓālǝi ama,
{\WJ{<<Muna-ɓwama, lo!>>}}\FTNT{*}{{\FR 5:41 }{\FR{5:41
}}{\FT{Ɓalli gbal aɓa:
}}{\XT{Luk 7:14; Atúró 9:40}}{\FT{.}}}


\par }{\PP \VS{42}Kara mǝnia yì muna-ɓwama, mǝnana apǝlǝa male na lum-nong-ɓari ka, lo sǝ tita gya! Ko yan ngga ndali kǝ̀rkǝ́r.

\VS{43}Yesu tsǝkia wia nzongcau mǝcandǝe ama ɓǝà kǝa ne kǝɓwa ce ɗang. Pǝlǝa banggia wia ɓǝa pe muna-ɓwame girlina ɓǝ̀ li.\FTNT{†}{{\FR 5:43 }{\FR{5:43
}}{\FT{Ɓalli gbal aɓa:
}}{\XT{Mar 1:43-44; 7:36}}{\FT{.}}}




\par }\Chap{6}{\SH À ginǝ Yesu a Nazarat
\par }
{\R (Matiu 13:53-58; Luka 4:26-30)

\par }{\PP \VerseOne{1}Yesu pǝlǝa nying mǝno yì bu-nzali ka, nyare andǝ alaggana male a Nazarat, la male.

\VS{2}A pwari Sabbat mǝnana kar ka, yì pwari usǝlǝo mala amǝ Yahudi, Yesu tita kanigir aɓa ndakpapi. Aɓwana mǝnana kat à oe ka, à ndali kǝ̀rkǝ́r, pǝlǝa à ɗiban ama, <<Ake sǝ mǝnia yì ɓwa ka kum mǝnia yì sǝlǝe andǝ rǝcandǝa mala pakkia ulang amǝnia yì agir-ndali ka?

\VS{3}Kafinta man na mbak? Yì nda muna mala Maryamu mbo, sǝ amǝ'eambi Jemis, Yisǝfu, Yahuda andǝ Shiman, andǝ amǝ'eambi amuna mamǝna pa kani aban sǝm re?>> Kara bumia kiɗiki arǝì, à ginǝ earnǝi.


\par }{\PP \VS{4}Yesu pǝlǝa nea wia ama,
{\WJ{<<Mǝɓangnǝa mala Ɓakuli ka, à kǝ pe wi gulo a koya ban ngga, she àkǝ̀ la male, aɓalǝ aɓwana male, a nggearǝ kǝ amǝ ɓala male.>>}}\FTNT{*}{{\FR 6:4 }{\FR{6:4
}}{\FT{Ɓalli gbal aɓa:
}}{\XT{Yoh 4:43,44}}{\FT{.}}}

\VS{5}Ace ɗwanyi earnǝban malea arǝì ka gandǝ pakkia kǝ túró mǝgulke ɗang, kǝ amǝkwánó shen à nda ka mǝnana tsǝkbu amúrià sǝ twalia wia ban rǝkwana ka.

\VS{6}Ndali kǝ̀rkǝ́r nǝ ɗwanyi pa ɓamuru malea a baní. Pǝlǝa kutio arǝ amuna-là kǝ kanigir kam.


\par }{\SH Yesu tasǝ alaggana mana \newline  lum-nong-ɓari ka
\par }
{\R (Matiu 10:5-15; Luka 9:1-6)

\par }{\PP \VS{7}Yesu tunǝ alaggana male mana lum-nong-ɓari ka, tasǝia ɓari-ɓari, pea wia rǝcandǝa amur akukwar.

\VS{8}Kwarkiria ani: <<Wu kǝa twal kǝgìr ace gya ɗang, ko girlina, ko luru, ko boalo a lǝpan. Kǝ gara gya nda wu nǝ̀ twal ka.\FTNT{†}{{\FR 6:8 }{\FR{6:8
}}{\FT{Ɓalli gbal aɓa:
}}{\XT{Luk 10:4-11}}{\FT{.}}}

\VS{9}Wu oasǝ ankura, wu kǝa twal daura ɓari ɗang.>>

\VS{10}Nyare banggia wia ama,
{\WJ{<<Ɓǝ̀ ya ɓala na wu kútí kam sǝ à ak wun ngga, wu do a ɓalae she pwari mǝnana wun nǝ̀ nying le ka.}}

\VS{11}{\WJ{Sǝ ɓǝ̀ wu wari àkǝ̀ ban sǝ à ɓinǝ ak wun ko à ginǝ cau ma'wun ngga, wu kǝtǝriki tú mǝnana a kusǝ wun ngga, ɓǝ̀ wun nǝ̀ nying banì ka. Ɓǝ̀ dupia wia gir'lǝmdǝa ama, bu wun pa aɓa ɓashi mǝnana nǝ̀ yiu amúrià ka ɗàng!>>}}\FTNT{‡}{{\FR 6:11 }{\FR{6:11
}}{\FT{Ɓalli gbal aɓa:
}}{\XT{Atúró 13:51}}{\FT{.}}}


\par }{\PP \VS{12}Pǝlǝa alaggane puro, à kǝ hambi aɓwana ama ɓǝa pwanzali ɓǝa ɗeki buia arǝ acauɓikea malea.

\VS{13}À pusǝki akukwar arǝ aɓwana pas, à hasǝ mùrú amur amǝ rǝkwana pas, sǝ à twalia wia ban arǝkwana.\FTNT{§}{{\FR 6:13 }{\FR{6:13
}}{\FT{Ɓalli gbal aɓa:
}}{\XT{Jem 5:14}}{\FT{.}}}


\par }{\SH Lú mala Yohana Mǝbatisǝma
\par }
{\R (Matiu 14:1-12; Luka 9:7-9)

\par }{\PP \VS{14}\FTNT{*}{{\FR 6:14 }{\FR{6:14
}}{\FT{Ɓalli gbal aɓa:
}}{\XT{Mat 16:14; Mar 8:28; Luk 9:19}}{\FT{.}}}Murǝm Hirǝdus Antipas ok ce amǝnia yì agir ka, acemǝnana lullǝ Yesu akiban. Aɓea aɓwana kǝ na ama, <<Yohana Mǝbatisǝma na loapi ɓembe ka! Nda gìr nî sǝ kum mǝnia yì rǝcandǝa pakki agir-ndali ka.>>

\VS{15}Aɓea aɓwana ama, <<Iliya na.>> Sǝ aɓea aɓwana ka à bang ama, <<Ɓè kǝ mǝɓangnǝa mala Ɓakuli ulang amǝnana a pwarian ngga nda.>>

\VS{16}Lang Hirǝdus ok ce ka, na ama, <<Yohana Mǝbatisǝma mǝnana ǝn kasǝ meali ka, nda loapi ɓembe ka!>>


\par }{\PP \VS{17}\FTNT{†}{{\FR 6:17 }{\FR{6:17
}}{\FT{Ɓalli gbal aɓa:
}}{\XT{Luk 3:19,20}}{\FT{.}}}Hirǝdus nǝ nggearǝì ka tasǝna aɓwana à kya bwalǝna Yohana, à oasǝni a ndàkurban. Pak mǝnia ka ace Hirǝdiya, mala mǝ'eambi Filip, mǝnana yì, yì Hirǝdus ali atè ka.

\VS{18}Nda acemǝnana Yohana Mǝbatisǝma ka, camarǝ ne Hirǝdus ama, <<Nggurcau ear ama wu dum nǝ mala mǝ'eambo ɗang!>>


\par }{\PP \VS{19}Nda gìr nî sǝ Hirǝdiya bwal Yohana a bumi, kǝ earce wal-luí ka, sǝ ɓǝ̀ pà nǝ́ eare mala Hirǝdus raka, pà nǝ̀ gandǝ pakki wi kǝgìr ɗang.

\VS{20}Hirǝdus ka, kǝ ɓanggi Yohana; sǝ acemǝnana sǝlǝna ama Yohana ka ɓwa mǝɓoarne na, ɗǝm ngga ɓwa mala Ɓakuli na ka, kǝ yállí, eare ama kǝgìr je ɗang. A koya pwari sǝ ɓǝ̀ Yohana bangcau andǝ Hirǝdus ka, ban kǝ ɓiki Hirǝdus kǝ̀rkǝ́r. Sǝ kat andǝ amani ka, kǝ earce kwakikiri arǝ Yohana.


\par }{\PP \VS{21}A masǝlǝate ka Hirǝdiya kum dǝmbǝu, a pwari pakkiɗire ɓǝlban mala Hirǝdus. À lamgi agirlina, à turkiban arǝ amǝtè, andǝ akasǝla, andǝ aɓwana-mǝgule mǝnana a bu-nzali Galili ka.

\VS{22}Muna-ɓwama mala Hirǝdiya puro aɓa tūli sǝ ta'nggwam nǝ ta ana, ban ɓoari Hirǝdus andǝ abǝri mǝnana tunǝia li ka. Gandǝa Murǝm banggi muna-ɓwama ama, <<Zǝm ko mana gir nî kat a earki ce ka, mǝ nǝ po wi.>>

\VS{23}Murǝm pe wi cau ama, <<Gìr mǝnana kat a zǝmbam ngga, ko ɓǝ̀ mǝ nǝ gau nzali domurǝm mem a ɓalǝu ka, mǝ nǝ po wi.>>


\par }{\PP \VS{24}Kara muna-ɓwama man nyare aban ngge, ɗì ama, <<Mana ado mǝ nǝ zǝm le?>> Ngge ne wi ama, <<Ne wi ama ɓǝa po ɓamur Yohana Mǝbatisǝma.>>

\VS{25}Kara nyare a kaurǝa aban murǝm sǝ ne wi ama, <<Ən nggǝ earce nǝma wu pam ɓamur Yohana Mǝbatisǝma aɓa tasau àkǝ̀ dyadyan!>>


\par }{\PP \VS{26}Ɓabum murǝm kiɗiki kǝ̀rkǝ́r, sǝ ace kána mǝnana kána a ɓamǝsǝ abǝri male ka, gandǝ ginǝì wi ɗàng.

\VS{27}Àkǝ̀ banì sǝ murǝm tasǝ mǝwalki alú, ne wi ama ɓǝ̀ kyane a ndàkurban, ɓǝ̀ kasǝ ɓamur Yohana sǝ ɓǝ̀ yinǝi. Ɓwabure pǝlǝa wario kya kasǝ ɓamur Yohana a ndàkurban

\VS{28}sǝ yinǝi aɓa tasau yi pe muna-ɓwame. Yì gbal ka kutio kya pe nggè.

\VS{29}Lang alaggana mala Yohana ok ce ka, à wario à kya twal lui à yì tsǝì a ɓembe.


\par }{\SH Yesu linǝ́ aɓwana á-tongno
\par }
{\R (Matiu 14:13-21; Luka 9:10-17; Yohana 6:1-14)

\par }{\PP \VS{30}Amǝ'mishan mala Yesu nyàrî túró hama sǝ à yiu a baní, à naki wi ce agir mǝnana kat à pakki ka andǝ agir mǝnana à kànì ka.

\VS{31}Yesu pǝlǝa na ama,
{\WJ{<<Wu fani sǝm nǝ̀ sunyi aban mǝnana kǝɓwa pà kàm raka, wu kya usǝlǝo.>>}} Bang anggo acemǝnana ɓwapǝndǝa pas camarǝ yiu sǝ à kǝ o, ko à kum njar à lili ɗang.


\par }{\PP \VS{32}Nda à eauwe a waru aban ká aban mǝnana kǝɓwa pà kàm raka, yia na nǝmurǝia.

\VS{33}Ɓwapǝndǝa pas mǝnana à sǝnia aban o ka, à súrǝ̀ia, pǝlǝa à ɓangŋa a kun nggeamùr aban ká. Ɓwapǝndǝa puro à koya la ka nǝ kusǝia, à kya kasǝ múrià.

\VS{34}Lang Yesu nǝ̀ eapi waru ka, sǝn làkkì mala ɓwapǝndǝa, mǝsǝswatǝr malea bwali kǝ̀rkǝ́r, acemǝnana à nda kǝla anzur mǝnana yalgir pa ateà raka. Pǝlǝa tita kania wia agir pas.\FTNT{‡}{{\FR 6:34 }{\FR{6:34}}{\FT{Ɓalli gbal aɓa:
}}{\XT{Ɓal 27:17; 1Amur 22:17; 2Kpa 18:16; Ezǝk 34:5; Mat 9:36}}{\FT{.}}}


\par }{\PP \VS{35}Anggo ka pwari na arǝ ká kpa, alaggana male yiu a baní à yì ne wi ama, <<Ban mǝnia ka kǝɓwa pà kàm ɗang, ɗǝm ngga pwari kpana.

\VS{36}Ɓoaro male ka, ɗeki aɓwana ɓǝa o arǝ amuna-là aban mǝnana à nǝ̀ kum girlina kam ngga.>>


\par }{\PP \VS{37}Sǝ Yesu nea wia ama,
{\WJ{<<Wu pea wia ɓe kǝgìr ɓǝa li.>>}} À ɗì ama, <<Sǝm nǝ̀ kum ake? Sǝm nǝ̀ nggá pak túró boalo mala zongŋo tongno-nong-tàrú sǝ sǝm nǝ̀ kur girlina mǝnana nǝ̀ karǝ amǝnia yia aɓwana ka le?>>

\VS{38}Pǝlǝa Yesu ɗia ama,
{\WJ{<<Bǝredi na shen a bu wun? Wu kyane wu sǝnban.>>}} À kya sǝnban sǝ à yì ne wi ama, <<Sǝm ndanǝ bǝredi tongno nǝ nji ɓari.>>


\par }{\PP \VS{39}Yesu pǝlǝa nea wia ama ɓǝa tsǝk aɓwana kat ɓǝa do mbop-mbop amur bondo mǝpwale.

\VS{40}Pǝlǝa à do mbop-mbop. Aɓea aɓwana ka à do gbǝman-gbǝman, sǝ aɓea ka, à do lumi tongno-tongno.


\par }{\PP \VS{41}Pǝlǝa Yesu twal agbatali bǝredi mǝnia tongno andǝ anji ɓari ka a buì. Loasǝ mǝsǝì a kùli, pak hiwi amúrià. Pǝlǝa ɓwanggi agbatali bǝredi, pe alaggana male ɓǝa gakkia aɓwana. Ɗǝm ngga ɓwanggi anji mǝnia ɓari ka pea wia, ace mǝnana koyan ngga ɓǝ̀ kùmô.

\VS{42}Ɓwapǝndǝa man kat ka à lìli à ɗǝmbǝo.

\VS{43}Alaggana ram cili ɓwangine bǝredi andǝ nji mǝnana ue ka, à lùmsǝ azace lum nong-ɓari.

\VS{44}Aburana nǝmurǝia mǝnana à lìli ka, ɓwa á-tongno na.


\par }{\SH Yesu gya amur mùr
\par }
{\R (Matiu 14:22-31; Yohana 6:16-21)

\par }{\PP \VS{45}Tù anzǝm mǝno ka, Yesu tsǝk alaggana male ama ɓǝà eauwe a waru, ɓǝà aki dǝmba ɓǝà o a Beseda, sǝ yì ka, kúndǝô nǝ̀ ne aɓwabundǝa ɓǝà o a la.

\VS{46}Anzǝm mǝnana tsǝ̀ngŋǝ̀nà aɓwana a ndà ka, pǝlǝa eauwe o a pak hiwi amur nkono.


\par }{\PP \VS{47}Lang ban bwalǝna ka, alaggana male ka à nda aɓa waru aɓa gauwa mala nggeamùr, sǝ Yesu ka nda nǝmurǝì a nza.

\VS{48}Sǝn alaggana male ka à nǝ̀ nggǝ tanniki nǝ samsǝa kǝ̀rkǝ́r arǝ gung andǝ eaki-nkono mala mùr, acemǝnana gung soea. Nǝ du anzǝm ɓaria ɓua mala nggu ka, Yesu yi gbashi bania, kǝ gya amur mùr. Yi pa kǝla nǝ̀ kutia.

\VS{49}À nǝ̀ sǝni aban gya amur nggeamùr ka, à twali ama kukwar na. À mak'zwalo bàng-bàng,

\VS{50}acemǝnana yia kat ka à sǝni, sǝ ǝn'ò pakkia wia kǝ̀rkǝ́r. Anggo ka, Yesu sà'arǝia ama,
{\WJ{<<Wu candǝ mǝsǝ wun! Mǝ nda. Ɓangciu ɓǝ̀ kǝa pakka wun ɗang!>>}}

\VS{51}Pǝlǝa yiu eauwe ateà a waru, gung nyare kur kǝs-kǝs. Yia ka à ndali kǝ̀rkǝ́r, nǝ gya male amur mùr,

\VS{52}sǝ ɗǝm ngga, acemǝnana yia ka à bwalta ɓá gir'ndali mala linǝ́ aɓwana á-tongno nǝ bǝredi ka ɗang, ɗenyicau malea shilina, à gandǝ é ɗang.


\par }{\SH Yesu sonzǝ amǝkwánó a Jenasaret
\par }
{\R (Matiu 14:34-36)

\par }{\PP \VS{53}Lang à eauna ka, à kya kpashi nǝ bu-nzali Jenasaret, à kùr waru akanó a kunto.

\VS{54}Lang à nǝ̀ eapi waru ani ka, ɓwapǝndǝa kara sǝlǝ ama Yesu na.

\VS{55}Pǝlǝa à purkio nǝ mire, à pwan amǝkwánó amur aleso, à warinǝia aban mǝnana à ok gǝshì kam ngga.

\VS{56}Koya ban Yesu kar kam ngga: aɓalǝ amuna-là, andǝ alamǝgule, andǝ anzǝm alá ka, à nongsǝ amǝ rǝkwana a kun alimo. À zǝmbi wi ama ko ɓǝ̀ kun daura male na ka, à nǝ̀ je; sǝ aɓwana mǝnana kat à je ka, à kum sonzǝban.




\par }\Chap{7}{\SH Kànìgìr amur kpata akúncau mala akáu
\par }
{\R (Matiu 15:1-9)

\par }{\PP \VerseOne{1}A ɓè pwari ka aɓea amǝ Farisi andǝ aɓea malǝm Nggurcau mala Musa mǝnana à pur nǝ Urǝshalima ka, à yì ram rǝia a ban Yesu.

\VS{2}À sǝn aɓea alaggana mala Yesu ka, à kǝ lili nǝ abu mǝ pǝndǝke. Lǝmdǝ ama à lak abuia ɗàng.

\VS{3}(Amǝ Farisi andǝ acili amǝ Yahudi kat ɓǝ̀ à nǝ̀ lìli ka, she à nǝ̀ lákkí abuia kǝla mǝnana kúncau kànì ka; à bwal kúncau mǝnana à kumô a bu akeâ ka.

\VS{4}Ɓǝ̀ à nyàrî limo ka, à pà nǝ̀ li kǝgìr ɗàng, she ɓǝà lákkína a rǝia nǝ mùr ka. À kǝ kpata aɓea akúncau kàm pas, kǝla pàkkiagir mala lákkí akwar, andǝ ankwaring, andǝ ankenye bolo, andǝ abuno-banli.)


\par }{\PP \VS{5}Nda amǝ Farisi andǝ amalǝm Nggurcau mala Musa ɗì Yesu ama, <<Palang sǝ alaggana mô ka à kǝ kpata kúncau mana aká sǝm nyingga sǝm ngga ɗàng? À kǝ lili nǝ abu mǝ pǝndǝke.>>


\par }{\PP \VS{6}Pǝlǝa Yesu earia wia ama:

\par }{\PI {\WJ{Wun amǝ'kúnɓárína, ɓangnǝa mala Ishaya amur wun ngga, mǝsǝcau na, yi mǝnana gilǝa ama:}}

\par }{\Q {\WJ{<<Amǝnia yì aɓwana ka}}

\par }{\QB {\WJ{à kǝ pam gulo
}}

\par }{\Q {\WJ{nǝ mburkunia,}}

\par }{\QB {\WJ{sǝ ɓabumia ka,}}

\par }{\QB {\WJ{nda kuko nǝ mim.}}


\par }{\Q \VS{7}{\WJ{À kǝ peri a banam aɓa nyir,}}

\par }{\Q {\WJ{akanìgìr malea ka,}}

\par }{\QB {\WJ{anggurcau mala}}

\par }{\Q {\WJ{ɓwapǝndǝa na!>>}}\FTNT{*}{{\FR 7:7 }{\FR{7:7
}}{\FT{Ɓalli gbal aɓa:
}}{\XT{Isha 29:13}}{\FT{.}}}


\par }{\MI \VS{8}{\WJ{Wu fa ka anzongcau mala Ɓakuli wu sukkia, sǝ wu karǝ akúncau mala ɓwapǝndǝa wu bwalia kàngkàng.}}


\par }{\PP \VS{9}Nyare nea wia ama:

\par }{\PI {\WJ{Wu twali ama wu ndanǝ kutan mǝnana wu ginǝki anzongcau mala Ɓakuli, ace mǝnana wun nǝ̀ bwal a ma'wun akúncau ka!}}

\VS{10}{\WJ{Musa ka bangga wun mbo ama, <<Pè tárró andǝ nggo gulo,>> sǝ ɗǝm ngga bang ama, <<Ɓǝ̀ ɓwa sanggi tárrí ko sanggi nggè ka, ɓǝà wal-luí>> re?}}\FTNT{†}{{\FR 7:10 }{\FR{7:10
}}{\FT{Ɓalli gbal aɓa:
}}{\XT{Pur 20:12; 21:17; Nggur 5:16; Pǝris 20:9}}{\FT{.}}}

\VS{11}{\WJ{Sǝ wun ngga, wu na ama ɓǝ̀ ɓwa ndanǝ ɓe kǝgìr mǝnana nǝ̀ pe tárrí ko nggè ace bwalia wia kàm, sǝ ginǝ pea wia, bang ama, <<Mǝnia ka ǝn pani Ɓakuli>> ka, ɓiki ɗang.}}

\VS{12}{\WJ{Mǝno ka wu ndarǝ ne ɓwe ɓǝ̀ kǝa ɗenyi nǝ tárrí ko nggè nǝ gir mǝnana à ɗwanyi ka ɗàng.}}

\VS{13}{\WJ{Anggo sǝ kanigir mǝnana wu ak a bu aká wun sǝ wu kǝ pea aɓwana ka, kǝ twal bancame mala cau mala Ɓakuli, kǝ nyesǝi ɓà. Aɓea gir nda kam pas kǝla amǝno mǝnana wu kǝ pea ka.}}


\par }{\SH Gìr mǝnana kǝ pǝndǝki ɓwa \newline  a ban Ɓakuli ka
\par }
{\R (Matiu 15:10-20)

\par }{\PP \VS{14}Yesu nyare tunǝ ɓwabundǝa a bani tù ɓǝà okcau. Nea wia ama,
{\WJ{<<Wu kwaki kir wun kat wu o, sǝ wu ɓariki wu bwalta tǝr mǝnia yì cau ka.}}

\VS{15}{\WJ{Gìr mǝnana nǝ nza sǝ kǝ kutio a bum ɓwa ka, nda mǝnana kǝ pǝndǝki ɓwe a ɓadǝm Ɓakuli ka ɗàng; gìr mǝnana kǝ puro a ɓabum ɓwa ka, nda mǝnana nǝ̀ pǝndǝki ɓwa ka.}}

\VS{16}{\WJ{(Ɓwa mǝnana ndanǝ kiru okban ngga, ɓǝ̀ o.>>)}}


\par }{\PP \VS{17}Anzǝm mana Yesu nyìngŋǝ̀nà ɓwapǝndǝa sǝ kutina a ɓala ka, alaggana male yiu a bani à yì ɗî ɓá mǝnia yì kanicau ka.

\VS{18}Pǝlǝa Yesu ɗia ama,
{\WJ{<<Wun gbal ka ɓamur wun dǝmbǝri le? Wu sǝlǝ mbo ama girlina mǝnana nǝ nza sǝ ɓwa li sǝ kutio arǝì ka, pà nǝ̀ gandǝ tsǝi nǝ̀ pǝndǝki ɗang?}}

\VS{19}{\WJ{Girlina ka kǝ kutio a ɓabum ɓwa ɗàng; aɓa munalungye a bumi sǝ kǝ kutio sǝ nǝ̀ nggá pur a nza.>>}} (Mǝnia yì cau Yesu ne ka, lǝmdǝ ama koya girlina ka mǝɓoarnsari na a ban Ɓakuli.)


\par }{\PP \VS{20}Lidǝmba na ama:

\par }{\PI {\WJ{Gìr mǝnana kǝ pur nǝ ɓabum ɓwa ka, nda gìr mǝnana pǝndǝkiyi ɓwa ka.}}

\VS{21}{\WJ{Acemǝnana nda nǝ ɓalǝu, a ɓabum ɓwa, sǝ aɗenyicau mǝɓane kǝ puro, kìɗìkì mala nongginǝban, ǝn'í, walki alú, panzǝzana,}}

\VS{22}{\WJ{nzumon, bwal ɓwa a bum, swarkiban, shamgir mala ɓwa, twal lullǝu, gusǝlǝ-múrû andǝ ɓwaɓana.}}

\VS{23}{\WJ{Amǝnia yì agir mǝɓane kat ka, à kǝ pur aɓa ɗenyicau mala ɓwa; à nda ka gir mǝnana à kǝ pǝndǝki ɓwa ka.}}


\par }{\SH Gūliarǝu mala ɓe ɓwama
\par }
{\R (Matiu 15:21-28)

\par }{\PP \VS{24}Yesu nying bu-nzali Galili, o a bu-nzali Taya andǝ Sidon. Kutio a ɓè ɓala, sǝ eare ama ɓǝ̀ kǝɓwa ɓǝ̀ sǝlǝ ce ɗàng; kat andǝ amani ka, aɓwana sǝlǝa.

\VS{25}Sau ɗang, ɓè ɓwama nda kam mǝnana muni muna-ɓwama ka ndanǝ kukwar mǝɓike a ɓa'nyami ka, ok ce Yesu, kara yiu yi kpa a ɓadǝmbi.

\VS{26}Ɓwame ka ɓwa Yahudi na ɗang, ɓwa Gǝrik na, à ɓǝli a bàrèban Fonishiya aɓa bu-nzali Suriya. Yi zǝmbi Yesu ɓǝ̀ pusǝ kukwar mǝnana arǝ muni ka.

\VS{27}Yesu ne wi ama,
{\WJ{<<Ɓǝ̀ amuna, amǝɓala mem, amǝ Yahudi, ɓǝà li ɓǝà ɗǝmbo peatu. Acemǝnana ɓoaro ɓǝà twal girlina mala amuna ɓǝà túrì anvwa, aɓwana mǝnana amǝ Yahudi na raka ɗàng.>>}}


\par }{\PP \VS{28}Pǝlǝa ɓwame ne Yesu ama, <<Mǝna ka mǝsǝcau na, Ɓwamǝgule, sǝama ko a ban li ka anvwa kǝ kumô à kǝ li ɓwangine mala girlina mala amuna mǝnana kǝ sukkio a nzali ka.>>


\par }{\PP \VS{29}Yesu ne wi ama,
{\WJ{<<Ace cau mò mǝno a bangŋi ka, kyane, kukwar purni rǝ munio!>>}}


\par }{\PP \VS{30}Pǝlǝa ɓwame nyare a ɓala kya kum muni aban nongŋo ɗǝong aɓa kala, kukwar purni ɓa'nyami.


\par }{\SH Yesu twalî mǝ talasǝɓunna \newline  rǝkwana male
\par }
{\PP \VS{31}Yesu pǝlǝa nying bu-nzali Taya, ara a Sidon, kya puro a kún nggeamùr Galili, aɓa bu-nzali Dekapolis.

\VS{32}Aɓea aɓwana yinǝi wi nǝ ɓeɓwa mǝnana mǝkir'ara na sǝ mǝtalasǝ-ɓunna na. À zǝmbi wi ɓǝ̀ tsǝk bu amur ɓwe ɓǝ̀ sonzǝi.


\par }{\PP \VS{33}Yesu pusǝ ɓwe zak à purî ɓalǝ aɓwabundǝa, sǝ oasǝ amunabuì aɓa kir ɓwabure, pǝlǝa tau ntāra arǝ amunabuì sǝ tsǝki ɓwe a lasǝi.

\VS{34}Yesu pǝlǝa loasǝ mǝsǝì a kùli, tusǝ ɓālǝi nǝ mǝsǝswatǝr, sǝ na ama,
{\WJ{<<Efata!>>}} Tǝri ama,
{\WJ{<<Mǝnnǎ!>>}}


\par }{\PP \VS{35}Kara akir ɓwabure mǝnnǎ, sǝ tita okban. Talasǝi panzǝa, kǝ nacau pepe.

\VS{36}Yesu pǝlǝa ne ɓwabundǝa ama ɓǝà kǝa ne kǝɓwa ce ɗàng. Kǝla à tsǝkta aɓwana nǝ tsǝa, ama ɓǝà ar cê, à kutio aban bang cè.

\VS{37}Gìr nî pea wia ndali kǝ̀rkǝ́r, à camarǝ ɓǝsǝlǝki ce ama, <<Koya gìr mana kǝ pè ka mǝɓoarne na!>> À nyare à na ama, <<Nggearǝ amǝ kir'ara ka kǝ tsǝia à kǝ okban, sǝ amǝ talasǝɓunna ka, pea wia nacau!>>




\par }\Chap{8}{\SH Yesu linǝ́ aɓwana á-ine
\par }
{\R (Matiu 15:32-39)

\par }{\PP \VerseOne{1}Aɓalǝ amǝno yia apwari ka, ɓwabundǝa yi ram kǝ̀rkǝ́r. Girlina pa kàm à nǝ̀ li ɗang. Yesu pǝlǝa tunǝ alaggana male sǝ nea wia ama,

\VS{2}{\WJ{<<Mǝsǝswatǝr mala ɓwapǝndǝa man bwalam kǝ̀rkǝ́r. À ndakani atàm nongŋo tàrú yalung, sǝ ko kǝgìr pà kàm à nǝ̀ li ɗang.}}

\VS{3}{\WJ{Ɓǝ̀ ǝn tasǝtea ama ɓǝa o nǝ nzala ka, mǝsǝpǝndǝa nǝ̀ mea a njargula, acemǝnana aɓea aɓwana ateà ka a puro aban sauwa.>>}}


\par }{\PP \VS{4}Alaggana male pǝlǝi wi ama, <<A ya ban a ɓabondo man sǝ sǝm nǝ̀ kum girlina mana nǝ̀ linǝ́ ɓwapǝndǝa man ngga?>>


\par }{\PP \VS{5}Yesu ɗia ama,
{\WJ{<<Agbatali bǝredi shen a bu wun ɗe?>>}}

\par }{\PP À eare ama, <<Tongno-nong-ɓari.>>


\par }{\PP \VS{6}Nda Yesu ne ɓwabundǝa ama ɓǝa dum nǝ do a nzali. Sǝ twal agbatali bǝredi mana tongno-nong-ɓari ka, oaso pakki Ɓakuli yàwá, sǝ ɓwanggia. Pea alaggana male ɓǝa gaki aɓwabundǝa, sǝ à gaki gbal.

\VS{7}À ndanǝ amǝ nji a buia bǝti. Yesu pǝlǝa pak yàwá amúrià gbal, sǝ banggia wia ama ɓǝa gaki aɓwana.


\par }{\PP \VS{8}Ɓwapǝndǝa lili, à ɗǝmbǝo. Anzǝm man ngga, alaggana male tàrki cili aɓwangina girlina mǝnana à ueo ka, à lùmsǝ azace mǝgulke tongno-nong-ɓari.

\VS{9}Aburana kǝla á-ine à nda aɓalǝ aɓwabundǝa aban nì. Pǝlǝa Yesu ne ɓwabundǝa ama ɓǝa mǝsǝe, ɓǝà o a là.

\VS{10}Lang tsǝ̀ngŋǝ̀nà aɓwana a ndà ka, yi eauwe a waru andǝ alaggana male, pǝlǝa à nyare a bu-nzali mala ban mǝnana à tunǝki ama Dalmanuta ka.


\par }{\SH Amǝ Farisi earce sǝn gir'lǝmdǝa
\par }
{\PP \VS{11}Lang amǝ Farisi ongŋǝna ama Yesu yina ka, à yiu à yì tita makgìr andǝi. À nǝ̀ kārǝki ka, à ɗì ama ɓǝ̀ lǝmdǝia wia gir'lǝmdǝa nǝ ban Ɓakuli, mǝnana nǝ̀ lǝmdǝ rǝcandǝa male ka.\FTNT{*}{{\FR 8:11 }{\FR{8:11
}}{\FT{Ɓalli gbal aɓa:
}}{\XT{Mat 12:38; Luk 11:16}}{\FT{.}}}

\VS{12}Pǝlǝa Yesu tusǝ ɓālǝi kpǝm aɓa bangŋo male, sǝ na ama,
{\WJ{<<Palang sǝ aɓwana mǝnana a nza man kǝ earce sǝn gir'lǝmdǝa mǝ'pa ndali? Ən nggǝ na wun mǝsǝcau, pa mǝ nǝ pe aɓwana mǝnana a nza man kǝ gir'lǝmdǝa ɗang.>>}}\FTNT{†}{{\FR 8:12 }{\FR{8:12
}}{\FT{Ɓalli gbal aɓa:
}}{\XT{Mat 12:39; Luk 11:29}}{\FT{.}}}

\VS{13}Pǝlǝa ɗekia, eauwe a waru, nyare a kusǝì o a ɓè nkaring nggeamùr.


\par }{\SH Yis mala amǝ Farisi \newline  andǝ mala Hirǝdus
\par }
{\R (Matiu 16:5-12)

\par }{\PP \VS{14}Alaggana ka ɓalǝia lorǝo à yiu nǝ girlina abuia ɗang, kǝ gbatali bǝredi mwashat na à ndanǝi aɓa waru ka.

\VS{15}Lang à ndarǝ o aɓa waru ka, Yesu nun kiria ama,
{\WJ{<<Wu parkir wun arǝ yis mala amǝ Farisi andǝ mala Hirǝdus.>>}}\FTNT{‡}{{\FR 8:15 }{\FR{8:15
}}{\FT{Ɓalli gbal aɓa:
}}{\XT{Luk 12:1}}{\FT{.}}}


\par }{\PP \VS{16}À tita naki ce arǝarǝia ama bang anggo acemǝnana à yinǝ bǝredi a buia raka.


\par }{\PP \VS{17}Yesu sǝlǝna rǝ cau mǝnana à nakiyi ka, pǝlǝa ɗia ama,
{\WJ{<<Palang sǝ wu kǝ naki acau arǝarǝ wun ama wu twal bǝredi a bu wun ɗang? Nggearǝ wun ngga, wu kǝ gandǝ súrǝ̀ gir ko wu bwalta gìr mbo? Ɓabum wun na più aɓa candǝe, kǝ gandǝ twal cau ɗang?}}

\VS{18}{\WJ{Amǝsǝ wun andǝ akir wun girki le? Ɓalǝ wun kasǝ arǝ kǝ cau re?}}\FTNT{§}{{\FR 8:18 }{\FR{8:18
}}{\FT{Ɓalli gbal aɓa:
}}{\XT{Ir 5:21; Ezǝk 12:2; Mar 4:12}}{\FT{.}}}

\VS{19}{\WJ{Mǝnana ǝn linǝ́ aɓwana á-tongno nǝ agbatali bǝredi tongno ka, cili mǝnana ueo, wu tàrki ka, wu pwano arǝ azace shen ɗe?>>}}

\par }{\PP À ear ama, <<Lum nong-ɓari.>>


\par }{\PP \VS{20}Yesu nyare ɗia ama,
{\WJ{<<Sǝ mǝnana ɗǝm ǝn linǝ́ aɓwana á-ine nǝ agbatali bǝredi tongno-nong-ɓari ka, cili mǝnana ueo, wu tàrki ka, wu pwan arǝ azace shen?>>}} À eare ama, <<Tongno-nong-ɓari.>>


\par }{\PP \VS{21}Pǝlǝa ɗia ama,
{\WJ{<<Ado ka wu súrǝ̀ gir mǝnana ǝn banggi cau amurí ka re?>>}}


\par }{\SH Yesu mǝnbi nte mǝsǝì a Beseda
\par }
{\PP \VS{22}À yì bik Beseda. Aɓea aɓwana yiu nǝ ɓe nte. À yì zǝmbi Yesu ama ɓǝ̀ tsǝk buì arǝì, ɓǝ̀ mǝnbi wi mǝsǝì.

\VS{23}Yesu bwal nte a garabui pusǝì anzǝm la. Pǝlǝa tappî ntāra a mǝsǝì sǝ tsǝk buì a murí, sǝ ɗì ama,
{\WJ{<<A kǝ sǝn kǝgìr ado le?>>}}


\par }{\PP \VS{24}Pǝlǝa nte man loasǝ múrí a kùli, na ama, <<E, ǝn nggǝ sǝn aɓwana, sǝ ǝn nggǝ sǝnia pepe ɗang. À nda kǝla anggun mǝnana à kǝ ging ngga.>>


\par }{\PP \VS{25}Yesu nyare tsǝk abui a mǝsǝ nte mǝno ɗǝm, kara amǝsǝì mǝn gamama, kǝ sǝnban gǝraɗau.

\VS{26}Yesu tasǝ te ama ɓǝ̀ o a la, ne wi ama,
{\WJ{<<Ce a kar nǝ ɓá mǝnia yì muna-là ka ɗàng, ɓǝ̀ awu nǝ o ka.>>}}


\par }{\SH Cau mana pur a kun Bitǝrus \newline  amur Yesu ka
\par }
{\R (Matiu 16:18-20; Luka 9:18-21)

\par }{\PP \VS{27}Yesu lo andǝ alaggana male à nying bu-nzali Galili, à o arǝ amuna-là tù nǝ ban nggea-là Kaisariya Filipi. Amur njar ka, Yesu ɗia ama
{\WJ{<<Aɓwana kǝ bang ama mǝ nda yana?>>}}


\par }{\PP \VS{28}À eari wi ama, <<Aɓea ɓwana kǝ na ama, a nda Yohana Mǝbatisǝma, aɓea ɓwana ka ama, a nda Iliya, sǝ aɓea ɓwana ka ama a nda ɓekǝ mǝɓangnǝa mala Ɓakuli.>>\FTNT{*}{{\FR 8:28 }{\FR{8:28
}}{\FT{Ɓalli gbal aɓa:
}}{\XT{Mar 6:14,15; Luk 9:7,8}}{\FT{.}}}


\par }{\PP \VS{29}Pǝlǝa ɗia ama,
{\WJ{<<Sǝ wun ngga, wu na ama mǝ nda yana?>>}}

\par }{\PP Bitǝrus eare ama, <<A nda Kǝrǝsti, Mǝ'amsǝban.>>\FTNT{†}{{\FR 8:29 }{\FR{8:29
}}{\FT{Ɓalli gbal aɓa:
}}{\XT{Yoh 6:68,69}}{\FT{.}}}

\VS{30}Yesu nunkiria ama ɓǝa kǝa ne kǝɓwa cau amurí ɗang.


\par }{\SH Yesu nacau amur lú male
\par }
{\R (Matiu 16:21-28; Luka 9:2-27)

\par }{\PP \VS{31}Pǝlǝa tita banggia wia gìr mǝnana nǝ̀ kumi ka. Na ama,
{\WJ{<<Muna mala Ɓwa ka nǝ̀ nu tanni ɗàngɗáng. Aɓwana-mǝgule andǝ agbani pǝris, andǝ amalǝm Nggurcau mala Musa nǝ̀ ɓinǝ mǝsǝì, à nǝ̀ wal-luí. Sǝ a tàruià nongŋo ka, nǝ̀ lo nǝ yilǝmu.>>}}

\VS{32}Banggia wia mǝnia yì cau ka bwāng. Pǝlǝa Bitǝrus tunǝi a nkanggariban, gimbi arǝ cau mǝnana ne ka.


\par }{\PP \VS{33}Yesu pǝlǝ rǝi sǝn alaggana male, pǝlǝa sà arǝ Bitǝrus ama,
{\WJ{<<Gǝshi banam, we Shetan! Ɗenyicau mo ka mala Ɓakuli na ɗang, mala ɓwapǝndǝa na!>>}}


\par }{\PP \VS{34}Pǝlǝa tunǝ ɓwabundǝa, andǝ alaggana male, nea wia ama:

\par }{\PI {\WJ{Ɓǝ̀ ɓwa twal ama nǝ̀ duk mǝkpatam ngga, dumǝna púp ɓwe nǝ̀ nying kpata agir mala ɓamúrì. Ɓwe nǝ̀ twal takusǝam aɓa gandǝrǝu mala nutanni andǝ lú ulang mem amur nggun-gangndǝi, sǝ nǝ̀ yiu atàm arǝ aban mǝnana kat mǝ nǝ ká akàm ngga.}}\FTNT{‡}{{\FR 8:34 }{\FR{8:34
}}{\FT{Ɓalli gbal aɓa:
}}{\XT{Mat 10:38; Luk 14:27}}{\FT{.}}}

\VS{35}{\WJ{Acemǝnana ɓwa mana kǝ earce amsǝ yilǝmi ka, nǝ̀ ɗwanyibanì, sǝ ɓwa mǝnana turta yilǝmi acem andǝ ce Cau Amsǝban ngga, nǝ̀ kumi.}}\FTNT{§}{{\FR 8:35 }{\FR{8:35
}}{\FT{Ɓalli gbal aɓa:
}}{\XT{Mat 10:39; Luk 17:33; Yoh 12:25}}{\FT{.}}}

\VS{36}{\WJ{Mana nǝ̀ purî ɓwa yì mǝnana ɓǝ̀ kum girbunda mala ɓanza kat, sǝ turta yilǝmi ka?}}

\VS{37}{\WJ{Mana gir nì na ɓwa na nǝi nǝ̀ pe Ɓakuli ace mǝnana ɓǝ̀ kum yilǝmu mǝnana málá male pà kàm raka?}}


\par }{\PI \VS{38}{\WJ{Ɓwa mǝnana kat kǝsǝkya kǝ pakki wi arǝàm sǝ arǝ cau mem aɓa mǝnia yì ɓanza mǝ ɗwanyi do nǝ mǝsǝcau aban Ɓakuli, andǝ mǝnana lùmsǝ nǝ cauɓikea ka, mim Muna mala Ɓwa ka, kǝsǝkya nǝ̀ pàkkam gbal arǝì a pwari mǝnana mǝ nǝ nyar nǝi aɓa ɓoarɓwa mala Tárrám, andǝ amǝturonjar mǝfele male ka.}}\FTNT{*}{{\FR 8:38 }{\FR{8:38
}}{\FT{Ɓalli gbal aɓa:
}}{\XT{Luk 9:26}}{\FT{.}}}




\par }\Chap{9}{\PP \VerseOne{1}Yesu lidǝmba nǝ nacau ama:

\par }{\PI {\WJ{Ɓafo, ǝn nggǝ bangga wun, aɓalǝ wun mǝnia wu cam ngga, aɓea aɓwana nakam mǝnana à pà nǝ̀ wu raka, she ɓǝa sǝna Domurǝm mala Ɓakuli yina nǝ rǝcandǝa ka.}}


\par }{\SH Nggurǝ Yesu nggaɗi
\par }
{\R (Matiu 17:1-13; Luka 9:28-36)

\par }{\PP \VS{2}Anzǝm nongŋo tongno-nong-mwashat ka, Yesu tunǝ Bitǝrus, sǝ Jemis, sǝ Yohana. Pǝlǝa um nǝia amur nkono mǝ'dāhre, nǝmurǝia. Akanó ka rǝ Yesu twalo nggaɗi àkǝ̀ ɓamǝsǝia.\FTNT{*}{{\FR 9:2 }{\FR{9:2
}}{\FT{Ɓalli gbal aɓa:
}}{\XT{2Bit 1:17,18}}{\FT{.}}}

\VS{3}Anggubyau rǝì pwasǝ tyal-tyal mǝnana kǝɓwa pà kàm a ɓanza mǝnia ka nǝ̀ gandǝ lak gìr nǝ̀ fa anggo raka.

\VS{4}Kara Iliya, andǝ Musa, à pusǝrǝia à kǝ nacau nǝ Yesu. 

\par }{\PP \VS{5}Bitǝrus ne Yesu ama, <<Malǝm, yàwá, mǝnana ado sǝm ndakani ka. Sǝm nǝ̀ kar gumli tàrú, mwashat ka nda aceo, mwashat ka nda ace Musa, sǝ man mwashat ka nda ace Iliya.>>

\VS{6}Yì andǝ aɓi ka ɓangciu bwalia kǝ̀rkǝ́r, yàle súrǝ̀ gir mǝnana nakiyi cau amurí ka ɗang.


\par }{\PP \VS{7}Pǝlǝa pǝrɓang puro yi gir múrià. Gi Ɓakuli pur nǝ ɓá pǝrɓang ama, <<Mǝnia ka nda Munem mǝnana ǝn earkiyi ace raka. Wu oki wi.>>\FTNT{†}{{\FR 9:7 }{\FR{9:7
}}{\FT{Ɓalli gbal aɓa:
}}{\XT{Mat 3:17; Mar 1:11; Luk 3:22}}{\FT{.}}}

\VS{8}À nǝ̀ loasǝ mǝsǝia ka, ko à sǝn kǝɓwa ɗang, kǝ Yesu na nǝmurǝì.


\par }{\PP \VS{9}À nda aban sùlǝî mur nkono ka, Yesu nunkiria nea wia ama,
{\WJ{<<Wu kǝa ne kǝɓwa ce gìr mǝnana wu sǝn ngga ɗang, she ɓǝ̀ Muna mala Ɓwa longŋǝni ɓembe ka.>>}}

\VS{10}Pǝlǝa à bwal ce gbal àkǝ̀ rǝarǝia, à kutio amur naki acau amur, <<Loapi ɓembe ka ɓālǝi nda mana?>>


\par }{\PP \VS{11}Pǝlǝa à ɗì Yesu ama, <<Palang sǝ amalǝm Nggurcau mala Musa bang ama, Iliya nǝ̀ aki Kǝrǝsti dǝmba yiu?>>\FTNT{‡}{{\FR 9:11 }{\FR{9:11
}}{\FT{Ɓalli gbal aɓa:
}}{\XT{Mal 4:5; Mat 11:14}}{\FT{.}}}


\par }{\PP \VS{12}Yesu earia wia ama,
{\WJ{<<E, Iliya nǝ̀ yiu a dǝmba, nǝ̀ yia gilǝki agir kat ɓǝà duk pepè. Sǝ Malǝmce ka, na gbal mbo ama, Muna mala Ɓwa ka nǝ̀ tanni kǝ̀rkǝ́r sǝ à nǝ̀ ɓinǝi?}}

\VS{13}{\WJ{Sǝa ma ǝn nggǝ bangga wun, Iliya angŋǝna dǝmba yina, sǝ à pangŋǝni koya gìr mǝnana yia ka à earce ka, kǝla mǝnana à gilǝì amurí ka.>>}}


\par }{\SH Yesu pusǝ kukwar arǝ muna
\par }
{\R (Matiu 17:14-21; Luka 9:37-49)

\par }{\PP \VS{14}Lang à nyarǝna aban acili alaggana ka, à sǝn ɓwapǝndǝa kǝ̀rkǝ́r rambǝa a rǝia, sǝ aɓea amalǝm Nggurcau mala Musa na aban makgìr andǝia.

\VS{15}Lang ɓwabundǝa nǝ̀ sǝn Yesu ka, à ndali kǝ̀rkǝ́r, sǝ à swár a mire à yì makki wi kun.

\VS{16}Yesu ɗì ka laggana male ama,
{\WJ{<<Mana gir ni wu makkiyigìr wunǝia amurí?>>}}


\par }{\PP \VS{17}Ɓè ɓwa aɓa ɓwabundǝa kasǝa ama, <<Malǝm, ǝn yiu nǝ munem a bano ace mǝnana wu twali ban rǝkwana ka. Ndanǝ kukwar arǝì, mǝnana kǝ eari wi nacau raka.

\VS{18}Ɓǝ̀ loarǝi ka, nǝ̀ me a nzali, ntāra nǝ̀ gupi a kúni, nǝ̀ nggǝ go minǝì, sǝ nǝ̀ shiuri kwanggong. Nda ǝn ne alaggana mo nǝma ɓǝa pusǝì sǝ à gandǝi ɗang.>>


\par }{\PP \VS{19}Yesu nea wia ama,
{\WJ{<<Wun amǝ ɗwanyi earnǝ Ɓakuli! Banem nǝ̀ sau lang atà wun sǝ wu nǝ̀ kani earnǝ cau? Banem nǝ̀ sau lang aban twal gandǝa nǝ wun? Wu yinǝàm nǝ munê!>>}}


\par }{\PP \VS{20}À pǝlǝa à yiu nǝ muna. Lang kukwar nǝ̀ sǝn Yesu ka, kara kàr muna dǝkǝrǝki kǝ̀rkǝ́r, túrí a nzali. Muna camarǝ ɗǝnggǝliki, ntāra kǝ gupi a kúni.


\par }{\PP \VS{21}Yesu ɗì tár muna ama,
{\WJ{<<Aya pwari sǝ mǝnia yì gìr ka tikì tè?>>}}

\par }{\PP Pǝlǝa eare ama, <<Tikì tè a muntulo.

\VS{22}A ɓè pwari ka kǝ me a bǝsa ko a mùr, ama nǝ̀ wal-luí. Sǝa ma ɓǝ̀ a nǝ gandǝi ka, sǝn mǝsǝswatǝr ma'sǝm, bwala sǝm nggam!>>


\par }{\PP \VS{23}Yesu ɗì ama,
{\WJ{<<Ace mana sǝ a na ama, <ɓǝ̀ a nǝ gandǝi ka?> Ko man ngga nǝ̀ gandǝ pa a ban ɓwa mǝnana earnǝ cau mala Ɓakuli nǝ ɓabumi kat ka.>>}}


\par }{\PP \VS{24}Tár muna ear nǝ rǝɓǝla ama, <<Ən earǝna ǝn pana ɓamúràm, bwalàm nggàm ɓǝ̀ ǝn limurǝm amur ɗwanyi paɓamuru mem!>>


\par }{\PP \VS{25}Lang Yesu sǝn ɓwapǝndǝa nǝ̀ nggǝ kana aban yiu ka, kara sà arǝ kukwar ama,
{\WJ{<<We kukwar mala kir ara andǝ mala talasǝɓunna, ǝn nggǝ banggo nǝma, purrì rǝì, cea nyare a kútí kam ɗǝm ɗàng!>>}}


\par }{\PP \VS{26}Kukwar mak'zwalo, pūrǝki muna wak, sǝ purî nyami. Muna nong kpoklyak, kǝla wu nǝ wú, gandǝa aɓea aɓwana bang ama, <<Wuna!>>

\VS{27}Yesu bwali a garabui, loasǝi amur akusǝi, pǝlǝa lo came.


\par }{\PP \VS{28}Anzǝm mana Yesu nyarǝna a ɓala ka, alaggana male ɗiì a sǝmbǝrǝa, ama, <<Palang sǝ sǝm gandǝ pusǝ mǝno yì kukwar ka ɗàng?>>


\par }{\PP \VS{29}Yesu nea wia ama,
{\WJ{<<Ulang mǝnia yì kukwar ka, kǝ hiwi andǝ gilmùr nda nǝ̀ pusǝì ka.>>}}


\par }{\SH Yesu bangce lú male
\par }
{\R (Matiu 17:22-23; Luka 9:43-45)

\par }{\PP \VS{30}À ɗeki ban mǝno à ara aɓa bu-nzali Galili. Yesu ear ama ɓǝ̀ kǝɓwa súrǝ̀ ban mǝnana à ndakam ngga ɗàng,

\VS{31}acemǝnana nda aban kani alaggana male gìr. Nea wia ama,
{\WJ{<<Muna mala Ɓwa ka, à nǝ̀ kurakuro nǝi a ban aɓwana. À nǝ̀ wal-luí, sǝ a tàruià nongŋo ka nǝ̀ lo nǝ yilǝmu.>>}}

\VS{32}Sǝ ko à bwalta gìr mǝnana banggiyi ka ɗàng, sǝ ɓangciu pakkia wia ɓǝà ɗì amurí.


\par }{\SH Yana gulo kútìban kat?
\par }
{\R (Matiu 18:1-5; Luka 9:40-48)

\par }{\PP \VS{33}Pǝlǝa à yiu a Kapanahum. Yi dumǝna a ɓala ka, Yesu ɗì ka laggana male ama,
{\WJ{<<Mana wu makkiyigìr amurí a tanjar aban yiu?>>}}

\VS{34}Pǝlǝa à do kunia ɗǝong, acemǝnana a njargula ka, à makgìr amur ko yana aɓalǝia nda ɓwamǝgule kat.\FTNT{§}{{\FR 9:34 }{\FR{9:34
}}{\FT{Ɓalli gbal aɓa:
}}{\XT{Luk 22:24}}{\FT{.}}}

\VS{35}Lang Yesu dumǝna nǝ do ka, pǝlǝa tunǝ alaggana male lum nong-ɓari, nea wia ama,
{\WJ{<<Ɓǝ̀ ɓwa earce duk mǝdǝmba ka, dumǝna púp ɓwe nǝ̀ duk mǝ'nzǝ́mò, sǝ nǝ̀ duk guro mala aɓi kat.>>}}\FTNT{*}{{\FR 9:35 }{\FR{9:35
}}{\FT{Ɓalli gbal aɓa:
}}{\XT{Mat 20:26,27; 23:11; Mar 10:43,44; Luk 22:26}}{\FT{.}}}

\VS{36}Pǝlǝa loasǝ muna mǝkyauwe tamsǝi a ɓadǝmbia. Núnní a nkanggari rǝi, sǝ nea wia ama,

\VS{37}{\WJ{<<Ɓwa mǝnana ak muna kǝla mǝnia aɓa lullǝam ngga, Mǝ nda akiyiam ngga. Sǝ ɓwa mǝnana em ngga, Mǝ nda akiyiam nǝmurǝam ngga ɗàng, nda ban ak Tárrám mǝnana tasǝam ngga.>>}}


\par }{\SH Ɓwa mǝnana ɓinǝ sǝm raka \newline  nda atà sǝm
\par }
{\R (Luka 9:49-50)

\par }{\PP \VS{38}Yohana ne wi ama, <<Malǝm, sǝm sǝn ɓè ɓwabura aban pusǝki akukwar aɓa lùllǝò, sǝ sǝm pǝrki, acemǝnana yì ka, pa aɓalǝ sǝm ɗang.>>


\par }{\PP \VS{39}Yesu ne wi ama:

\par }{\PI {\WJ{Ce wu pǝrki ɗàng. Kǝɓwa pà kàm nǝ̀ pak gìr'ndali aɓa lullǝam, sǝ nyar tù nǝ̀ bang mǝɓane a muram ɗàng.}}

\VS{40}{\WJ{Ɓwa mǝnana kat ɓinǝ ce sǝm raka, nda atà sǝm.}}\FTNT{†}{{\FR 9:40 }{\FR{9:40
}}{\FT{Ɓalli gbal aɓa:
}}{\XT{Mat 12:30; Luk 11:23}}{\FT{.}}}

\VS{41}{\WJ{Ɓafo ǝn nggǝ bangga wun, ɓǝ̀ koyana sǝ pà wun mùr-nùná aɓa lullǝam, acemǝnana wu nda ka mala Kǝrǝsti ka, pà nǝ̀ ɗwanyi tangnakusǝi ɗàng.}}\FTNT{‡}{{\FR 9:41 }{\FR{9:41
}}{\FT{Ɓalli gbal aɓa:
}}{\XT{Mat 10:42}}{\FT{.}}}


\par }{\SH Tsǝk ɓwa ɓǝ̀ pak cauɓikea
\par }
{\R (Matiu 18:9-10; Luka 19:1-2)

\par }{\PI \VS{42}{\WJ{Ɓǝ̀ koyana sǝ tsǝk mwashat aɓalǝ amuna mǝnana à earnǝ mim, sǝ pàk cauɓikea ka, nǝ̀ ɓoaribani ɓǝà ɗurri wi nggea taligo a meali, sǝ ɓǝà túrí aɓa nggeamùr.}}

\VS{43-44}\FTNT{§}{{\FR 9:43-44 }{\FR{9:43-44
}}{\FT{Ɓalli gbal aɓa:
}}{\XT{Mat 5:30}}{\FT{.}}}{\WJ{Ace mani ka, ɓǝ̀ buo kǝ cio a kǝ pak cauɓikea ka, kasǝi kpat. Nǝ̀ ɓoaribani wu kutio a yilǝmu mana málá male pà kàm raka nǝ bu mwashat, amur mana a nǝ dum nǝ abuo ɓari sǝ à nǝ̀ túrǒ aɓa lú-bǝsa, aban mǝnana bǝsa male kǝ limgi raka.}}\FTNT{*}{{\FR 9:43-44 }{\FR{9:43-44
}}{\FQ{aban mǝnana bǝsa male kǝ limgi raka:
}}{\FT{Aɓea malǝmce mǝnana à gilǝì nǝ bu ka à tsǝa amurí ama, <<Aban mǝnana anggwaso male kǝ wu ɗang, sǝ bǝsa male kǝ limgi gbal raka.>>}}}

\VS{45-46}{\WJ{Ɓǝ̀ kusǝo nda kǝ cio a kǝ pak cauɓikea ka, kasǝi kpat. Nǝ̀ ɓoaribani wu kutio a yilǝmu mana málá male pà kàm raka nǝ kusǝu-kasǝa, amur mana a nǝ dum nǝ akusǝu ɓari sǝ à nǝ̀ túrǒ aɓa lú-bǝsa ka.}}\FTNT{†}{{\FR 9:45-46 }{\FR{9:45-46
}}{\FT{Aɓea malǝmce mǝnana à gilǝia nǝ bu ka à tsǝa amurí ama, <<Aban mǝnana nggwaso male pà nǝ̀ wu ɗang, sǝ bǝsa male pà nǝ̀ limgi gbal raka.>>}}}


\par }{\MI \VS{47}{\WJ{Sǝ ɓǝ̀ mǝsǝo nda kǝ cio a kǝ pak cauɓikea, pusǝì túrí! Nǝ̀ ɓoaribani wu kutio a domurǝm mala Ɓakuli nǝ mǝsǝu mwashat, amur mana a nǝ dum nǝ amǝsǝu ɓari sǝ à nǝ̀ túrǒ aɓa lú-bǝsa ka.}}\FTNT{‡}{{\FR 9:47 }{\FR{9:47
}}{\FT{Ɓalli gbal aɓa:
}}{\XT{Mat 5:29}}{\FT{.}}}

\VS{48}{\WJ{Akanó ka <<nggwaso mana nǝ̀ nggǝ lia ka, pà nǝ̀ wu ɗàng, sǝ bǝsa mana nǝ̀ nggǝ pisǝkia ka, pà nǝ̀ limgi ɗang.>>}}\FTNT{§}{{\FR 9:48 }{\FR{9:48
}}{\FT{Ɓalli gbal aɓa:
}}{\XT{Isha 66:24}}{\FT{.}}}


\par }{\PI \VS{49}{\WJ{Koyan ngga nǝ bǝsa sǝ à nǝ̀ tsǝì nǝ̀ ɓoarnsari.}}


\par }{\PI \VS{50}{\WJ{Tuɓamur ka ɓoaro, sǝ ɓǝ̀ cyauwe male purrínì wi ka, nǝ mana sǝ à nǝ̀ tsǝì nǝ̀ cyàu ɗǝm? Wu dum nǝ ɓealu kǝla tuɓamur arǝarǝ wun, wu dum nǝ dorǝpwala arǝarǝ wun.}}\FTNT{*}{{\FR 9:50 }{\FR{9:50
}}{\FT{Ɓalli gbal aɓa:
}}{\XT{Mat 5:13; Luk 14:34,35}}{\FT{.}}}




\par }\Chap{10}{\SH Kànìgìr amur gau doɓala
\par }
{\R (Matiu 19:1-2; Luka 16:8-20)

\par }{\PP \VerseOne{1}Yesu ɗeki Kapanahum, wari a bu-nzali Yahudi, a nkaring Mùr Jodan. Ɓwabunda yi ram ɗǝm a bani à kàrì aɓalǝu, pǝlǝa kania wia gìr kǝla mǝnana pàkkiyi ka.


\par }{\PP \VS{2}Aɓea amǝ Farisi yiu à yì kārǝki nǝ ɗiban ama, <<Nggurcau eare ama ɓǝ̀ ɓwa ɓǝ̀ pǝr māmí le?>>


\par }{\PP \VS{3}Yesu pǝlǝa earia wia nǝ ɗiban ama,
{\WJ{<<Mana ɗe Musa bang aɓa nggurcau amur gau-doɓala?>>}}


\par }{\PP \VS{4}À nyesǝi wi ama, <<Musa eare ama, ɓǝ̀ ɓwa ɓǝ̀ gilǝî ɓwama takada gau doɓala, sǝ ɓǝ̀ tasǝ takwari ɓǝ̀ o.>>\FTNT{*}{{\FR 10:4 }{\FR{10:4
}}{\FT{Ɓalli gbal aɓa:
}}{\XT{Nggur 24:1-4; Mat 5:31}}{\FT{.}}}


\par }{\PP \VS{5}Yesu nea wia ama,
{\WJ{<<Nda ace murcandǝa ma'wun sǝ Musa gilǝa wun mǝnia yì nggurcau ka.}}

\VS{6}{\WJ{Sǝ mǝno ka nda njar mala Ɓakuli ɗang. A tita pusǝ ɓanza ka, <Ɓakuli pusǝ ɓwapǝndǝa, ɓwabura andǝ ɓwama,> kǝla mana Malǝmce na ka.}}\FTNT{†}{{\FR 10:6 }{\FR{10:6
}}{\FT{Ɓalli gbal aɓa:
}}{\XT{Tite 1:27; 5:1,2}}{\FT{.}}}

\VS{7}{\WJ{<Ace mani ka, ɓwabura nǝ̀ nying tárrí andǝ ngge, nǝ̀ yia lanzǝa arǝ māmí.}}\FTNT{‡}{{\FR 10:7 }{\FR{10:7
}}{\FT{Ɓalli gbal aɓa:
}}{\XT{Tite 2:24}}{\FT{.}}}

\VS{8}{\WJ{Yia ɓari ka à dumǝna nggūrǝu mǝ'mwashati.> À pa ɗǝm ɓari ɗàng, à nda mwashat.}}

\VS{9}{\WJ{Ace mani ka, gìr mǝnana Ɓakuli kpapi ka, ɓwa ɓǝ̀ kǝa gauwi ɗàng.>>}}


\par }{\PP \VS{10}Lang à nyarǝna a ɓala ka, alaggana mala Yesu ɗì amur mǝnia yì cau ka.

\VS{11}Pǝlǝa nea wia ama,
{\WJ{<<Ɓǝ̀ koyana sǝ pǝr māmí sǝ al ɓe ɓwama ka, nda rǝ pakki ɓwama mǝdǝmbe cauɓikea mala nongnǝban a nza nǝ doɓala nǝ ɓaria ɓwama.}}\FTNT{§}{{\FR 10:11 }{\FR{10:11
}}{\FT{Ɓalli gbal aɓa:
}}{\XT{Mat 5:32; 1Kor 7:10,11}}{\FT{.}}}

\VS{12}{\WJ{Sǝ ɓǝ̀ ɓwama nda gbal nying burí, sǝ kya al ɓe ɓwabura ka, nda rǝ pak cauɓikea mala nongnǝban a nza nǝ doɓala.>>}}


\par }{\SH Yesu tsǝki amuna bu
\par }
{\R (Matiu 19:13-15; Luka 18:15-17)

\par }{\PP \VS{13}Aɓea ɓwana yiu nǝ amuna aban Yesu ɓǝ̀ tsǝkia bu, pǝlǝa alaggana male lo à sà a rǝia.


\par }{\PP \VS{14}Lang Yesu nǝ̀ sǝn mǝnia yì gìr ka, bumi lúllô arǝ alaggana male. Pǝlǝa nea wia ama,
{\WJ{<<Wu ɗekia amuna ɓǝa yiu abanam, wu kǝa pǝria ɗang. Acemǝnana domurǝm mala Ɓakuli ka, nda ace aɓwana mǝnana à nda kǝla amǝnia yia amuna ka.}}

\VS{15}{\WJ{Ən nggǝ bangga wun ɓafo, ɓwa mǝnana pà nǝ̀ ak domurǝm mala Ɓakuli kǝla muna mǝkyauwe raka, pà nǝ̀ kútí kam ɗàng.>>}}

\VS{16}Pǝlǝa twal amuna a kikili, sǝ tsǝk buì a ɓamur koyan ateà ka, sǝ tsǝkia wia bu.


\par }{\SH Lagga mǝkume
\par }
{\R (Matiu 19:16-30; Luka 18:18-30)

\par }{\PP \VS{17}Lang Yesu longŋǝna nǝ̀ o ka, ɓeɓwa ɓangŋa atè kya kū`ndǝó a ɓadǝmbi, sǝ zǝmbi wi ama, <<Malǝm mǝɓoarne, mana gir ni mǝ nǝ pa sǝ mǝ nǝ kum yilǝmu mǝnana málá male pà kàm raka?>>


\par }{\PP \VS{18}Yesu ɗì ama,
{\WJ{<<Palang sǝ a tunǝam ama Malǝm mǝɓoarne? Kǝɓwa pà kàm mǝɓoarne na ɗang, kǝ Ɓakuli na nǝmurǝì ɓǝ̀rɓǝ̀r.}}

\VS{19}{\WJ{A súrǝ̀ anzongcau mǝnia ka: <Kǝa wal-lú ɗang, kǝa pak cauɓikea nongnǝban a nza nǝ doɓala ɗang, kǝa iun'í ɗang, kǝa na nyir ɗang, kǝa ɓǝmbǝriban ɗang, gusǝlǝ tárró andǝ nggo.> >>}}\FTNT{*}{{\FR 10:19 }{\FR{10:19
}}{\FT{Ɓalli gbal aɓa:
}}{\XT{Pur 20:12-16; Nggur 5:16-20}}{\FT{.}}}


\par }{\PP \VS{20}Pǝlǝa ɓwabure na ama, <<Malǝm, yàle mǝ nda muna sǝ ǝn bwal amǝnia yì anzongcau ka.>>


\par }{\PP \VS{21}Yesu sǝni sǝnban earcearǝu, pǝlǝa ne wi ama,
{\WJ{<<Gìr mwashat sǝ a ɗwanyi, o, kya mak girkuma mo kat, sǝ wu gakì amǝ'tǝ̀r boale, awu nǝ kum gǝna a kùli. Sǝ wu yiu wu yi kpatam.>>}}

\VS{22}Lang nǝ̀ ok mǝnia yì cau ka, nun nggúr a dǝmbǝi. Pǝlǝ rǝì o nǝ ɓabumkiɗikea, acemǝnana yì ka, ndanǝ kume kǝ̀rkǝ́r.


\par }{\PP \VS{23}Yesu pǝlǝ rǝì sǝnban, pǝlǝa ne alaggana male ama,
{\WJ{<<Amǝkume ka, nǝ kwanbia wia sǝ à nǝ̀ kutio a domurǝm mala Ɓakuli!>>}}


\par }{\PP \VS{24}Cau male pakki alaggana male ndali. Pǝlǝa Yesu nea wia ama,
{\WJ{<<Wun amuna, kutio a domurǝm mala Ɓakuli ka kwano na a gir nì ɗang fa!}}

\VS{25}{\WJ{Kutio mala mǝkume aɓa domurǝm mala Ɓakuli ka kwano kútì kutio mala kalakadambi a tūli nlerǝman.>>}}


\par }{\PP \VS{26}Alaggana ndali kǝ̀rkǝ́r. À ɗiki rǝarǝia ama, <<Sǝ yana ado nǝ̀ au le?>>


\par }{\PP \VS{27}Yesu sǝnia kyap-kyap, sǝ na ama,
{\WJ{<<Ɓǝ̀ mala ɓwapǝndǝa na ka, mǝ gandǝe pà kàm ɗang, sǝama pa anggo aban Ɓakuli ɗang. Aban Ɓakuli ka koman ngga nǝ̀ gandǝ pa.>>}}


\par }{\PP \VS{28}Bitǝrus pǝlǝa kasǝi ama, <<Sǝni, sǝm ɗekina koyagir ka, sǝm yiu a kpato!>>


\par }{\PP \VS{29}Yesu pǝlǝi wi ama,
{\WJ{<<Ɓafo na, ǝn nggǝ na wun ngga, ɓǝ̀ ɓwa ɗeki ɓala, ko amǝ'eambi amuna-burana, andǝ amuna-mamǝna, ko nggè ko tárrí, ko amuna, ko aɓaban acem andǝ ce hamnǝ Cau Amsǝban ngga,}}

\VS{30}{\WJ{nǝ̀ kum tangnakusǝi. A ɓanza mǝnia ka, nǝ̀ kum aɓala, amǝ'eambu aburana andǝ amamǝna, anggeau, amuna, andǝ aɓaban; amǝnana làkkì malea nǝ̀ ká kusǝ gbǝman mala amǝnana ɗekia ka. Nǝ̀ kumia atārǝia andǝ nutanni gbal. Sǝ a ɓanza mǝnana kǝ yiu ka nǝ̀ kum yilǝmu mǝnana málá male pà kàm raka.}}

\VS{31}{\WJ{Aɓwana pas mǝnana à nda tyang-tyang ado ka, à nǝ̀ nggá būrǝcea, sǝ amǝnana à būrǝcea ado ka, à nǝ̀ nggá duk tyang-tyang.>>}}\FTNT{†}{{\FR 10:31 }{\FR{10:31
}}{\FT{Ɓalli gbal aɓa:
}}{\XT{Mat 20:16; Luk 13:30}}{\FT{.}}}


\par }{\SH Yesu nacau ɗǝm amur lú male
\par }
{\R (Matiu 20:17-19; Luka 18:30-32)

\par }{\PP \VS{32}À nda aban o a Urǝshalima ka, Yesu ak dǝmba kǝ ká sǝ alaggana male na atè. Alaggana male ndali kǝ̀rkǝ́r, sǝ acili aɓwana mǝnana à kǝ yiu ateà ka ɓangciu pakkia wia, acemǝnana a Urǝshalima ka, aɓwana nda kam pas mǝnana à ɓinǝmǝsǝì ka. Pǝlǝa Yesu tunǝ alaggana male lum-nong-ɓari a giriban, sǝ banggia wia koyagir mǝnana nǝ̀ nggá kumi ka.

\VS{33}Nea wia ama,
{\WJ{<<Sǝm ndya sǝm kǝ eauwe aban o a Urǝshalima ka. Muna mala Ɓwa ka à nǝ̀ nggá kúrnà kúró nǝi, a ban agbani pǝris andǝ amǝkani Nggurcau mala Musa. À nǝ̀ kasǝi wi ɓashi lú, sǝ à nǝ̀ tasǝi a bu aɓwana mǝnana amǝ Yahudi na raka.}}

\VS{34}{\WJ{Yia ka à nǝ̀ oali, à nǝ̀ tapî ntāra arǝì, à nǝ̀ koè, sǝ à nǝ̀ wal-luí. Sǝa ma anzǝm anongŋo tàrú ka nǝ̀ lo nǝ yilǝmu.>>}}


\par }{\SH Zǝmba mala Jemis andǝ Yohana
\par }
{\R (Matiu 20:20-28)

\par }{\PP \VS{35}À nǝ̀ nggǝ ká a njar ka, Jemis andǝ Yohana, amuna-burana mala Zabadi, à yiu a baní tù à yì ne wi ama, <<Malǝm, sǝm nggǝ earce ama wu pakka sǝm gìr mǝnana sǝm nǝ̀ zǝmbo wu pak ka!>>


\par }{\PP \VS{36}Yesu pǝlǝa ɗia ama,
{\WJ{<<Mana wu earkiyice mǝ pakka wun?>>}}


\par }{\PP \VS{37}À eari wi ama, <<Pwari mǝnana a nǝ do a buno-murǝm mǝɓoarɓwe mò ka, ɓǝ̀ mwashat atà sǝm ɓǝ̀ do a buo mǝlì, sǝ ɓeɓwa ɓǝ̀ do a buo mǝ'nggare aɓa ɓoarɓwa mò.>>


\par }{\PP \VS{38}Yesu earia wia ama,
{\WJ{<<Wu súrǝ̀ gir mǝnana wu zǝmgiyi ka ɗàng. Wun nǝ̀ gandǝ nu aɓa kwap mala tanni mǝnana málá mǝ nǝ nu kàm ngga, ko wun nǝ̀ gandǝ ak batisǝma mala walban lú kǝla mǝnana dumǝnam púp à nǝ̀ wal luem ngga le?>>}}\FTNT{‡}{{\FR 10:38 }{\FR{10:38
}}{\FT{Ɓalli gbal aɓa:
}}{\XT{Luk 12:50}}{\FT{.}}}


\par }{\PP \VS{39}À pǝlǝa à eare ama, <<Sǝm nǝ̀ gandǝi.>> Yesu nea wia ama,
{\WJ{<<Ɓafo na wun nǝ̀ nu aɓa kwap mǝnana dupǝnam púp mǝ nǝ nu kàm ngga, sǝ à nǝ̀ pakka wun batisǝma mǝnana dumǝnam púp à nǝ̀ pakkam ngga.}}

\VS{40}{\WJ{Sǝa ma, pa aɓa buam ɓǝ̀n tsǝk ɓwa ɓǝ̀ do atà buam mǝlì, ko a buam mǝ'nggare ka ɗàng. Ɓakuli gilǝki amǝno yì aban ngga ace aɓwana mǝnana tarkia ka.>>}}


\par }{\PP \VS{41}Lang acilia alaggana mana lum nǝ̀ ok gìr mǝno Jemis andǝ Yohana alkite ka, bumia lúllô.

\VS{42}Pǝlǝa Yesu tunǝia à yì ramba, sǝ nea wia ama,
{\WJ{<<Kǝla mana wu sǝlǝ ka, aɓwana mǝnana à súrǝ̀ia ama à nda ka murǝma, ko à nda ka ɓwana-mǝgule a ɓanza man ngga, à kǝ lǝmdǝ rǝcandǝa amur aɓwana mana à nda aɓatea ka.}}

\VS{43}{\WJ{Sǝa ma atà wun ngga, pà nǝ̀ pa anggo ɗàng. Ɓwa mǝnana kǝ earce nǝ̀ duk ɓwamǝgule atà wun ngga, dumǝna púp nǝ̀ duk rítǎu mala acilia.}}\FTNT{§}{{\FR 10:43 }{\FR{10:43
}}{\FT{Ɓalli gbal aɓa:
}}{\XT{Luk 22:25,26}}{\FT{.}}}

\VS{44}{\WJ{Sǝ ɓwa mǝnana earce ama nǝ̀ duk mǝ dǝmba}}\FTNT{*}{{\FR 10:44 }{\FR{10:44
}}{\FQ{mǝ dǝmba
}}{\FT{Ko <<gbani>>}}}{\WJ{ka, dumǝna púp nǝ̀ duk guro mala aɓi kat.}}

\VS{45}{\WJ{Ko nggearǝ Muna mala Ɓwa ka yiu ace mǝnana nǝ̀ do sǝ ɓǝ̀ aɓwana pakki wi túró ka ɗàng. Yì ka, yiu ace mǝnana nǝ̀ pakki aɓwana túró, sǝ ɓǝ̀ pà yilǝmi ace amsǝ}}\FTNT{†}{{\FR 10:45 }{\FR{10:45
}}{\FQ{amsǝ:
}}{\FT{Ko <<akmúr>>}}}{\WJ{ɓwabundǝa pas.>>}}


\par }{\SH Nte Bartimawus kum sǝnban
\par }
{\R (Matiu 20:29-34; Luka 18:35-43)

\par }{\PP \VS{46}Yesu andǝ alaggana male yi bik Jeriko. Lang a nda aban purrì ɓá Jeriko ka, aɓwana pas kana ateà. Ɓè nte nda kam lùllǝì ama Bartimawus, muna mala Timawus, dumǝna a girǝi njargula aban zǝmgi agir.

\VS{47}Lang nǝ̀ ok ama Yesu Ɓwa Nazarat nda kǝ kútí ka, tita loasǝ gi kǝ na ama, <<Yesu, Mǝkà Dauda, sǝn mǝsǝswatǝr mem!>>


\par }{\PP \VS{48}Aɓwana pas loarǝì, à pyau wi ɓǝ̀ pwalo. Kara nyare loasǝ gi kàm kpǝm ama, <<Mǝkà Dauda, sǝn mǝsǝswatǝr mem!>>


\par }{\PP \VS{49}Lang Yesu oè ka, pǝlǝ rǝì sǝ came, na ama,
{\WJ{<<Wu tunǝì ɓǝ̀ yiu.>>}} Pǝlǝa à tunǝì yì nte, à ne wi ama, <<Ɓǝ̀ banɓoaro, lo, nda kǝ tunǝo ka.>>

\VS{50}Kara túr gìrkùmsǝo male anggo, lo pǝrpǝr yiu a ban Yesu.


\par }{\PP \VS{51}Yesu ɗì ama,
{\WJ{<<Mana a earce ama mǝ pakko?>>}} Nte man pǝlǝa ne wi ama, <<Malǝm, ǝn nggǝ earce sǝnban!>>


\par }{\PP \VS{52}Yesu ne wi ama,
{\WJ{<<Kyane, gūliarǝu mo arǝ Ɓakuli twalǝno ban rǝkwana.>>}} Àkǝ̀ banì kara sǝnban, pǝlǝa kpata Yesu aban o a njargula.




\par }\Chap{11}{\SH Aɓwana gingsǝ Yesu nǝ \newline  ɓwangsǝban a Urǝshalima
\par }
{\R (Matiu 21:1-11; Luka 19:28-40; Yohana 12:12-19)

\par }{\PP \VerseOne{1}Lang Yesu andǝ alaggana male mala à nǝ̀ bik Urǝshalima ka, à yì bwal ban alá Betafaji andǝ Betani, amur Nkono mala anggun Olif. Yesu tasǝ ɓari aɓalǝ alaggana male,

\VS{2}nea wia ama,
{\WJ{<<Wu kyane a muna-là mǝnana a dǝm wun ngga. Wun nǝ̀ kútí kam ani ka, wun nǝ̀ kum mǝdambǝriso mǝnana kǝɓwa malaká eau a nzǝmi raka. Wu panzǝi wu yiu nǝi kani.}}

\VS{3}{\WJ{Ɓǝ̀ kǝɓwa ɗì wun ama palang sǝ wu kǝ panzǝi le ka, wu ne wi ama, <Ɓwamǝgule ma'sǝm kǝ earce. Banì pà nǝ̀ sau ɗang nǝ̀ nyesǝi.> >>}}


\par }{\PP \VS{4}Pǝlǝa alaggana mǝnia ɓari ka à wario à kya kum mǝdambǝriso à kùrni a kun ɓala a girǝi njargula.

\VS{5}À nda ban panzǝe ka, aɓea aɓwana mǝnana à ndakam aban came ka, à ɗiban ama, <<Mana wu pakkiyia, wu nda ban panzǝ mǝdambǝriso mǝna?>>

\VS{6}Pǝlǝa à nyesǝia wia cau kǝla mǝnana Yesu nea wia ka. Pǝlǝa à nyinggia wia mǝdambǝriso, à um nǝi.


\par }{\PP \VS{7}Lang à yina nǝ mǝdambǝriso aban Yesu ka, à makki adaura malea a nzǝmi, pǝlǝa Yesu eauwe do amurí.


\par }{\PP \VS{8}Aɓwana pas atà ɓwabundǝa sárǝ́ki adaura malea a tanjargula, sǝ aɓea ɓwana ka, malea ka ambú ka nggun nda à kasǝkya, à sarǝkia a tanjargula ka.


\par }{\PP \VS{9}Aɓwana mǝnana a ɓadǝm Yesu andǝ aɓwana mǝnana a nzǝmi aban ká ka, à loasǝ già ama,

\par }{\Q <<Wu ɓwangsǝ Ɓakuli!

\par }{\Q Tsǝkbu ɓǝ do amur ɓwa

\par }{\QB mana kǝ yiu aɓa

\par }{\QB lullǝ Mǝtalabangŋo ka!\FTNT{*}{{\FR 11:9 }{\FR{11:9
}}{\FT{Ɓalli gbal aɓa:
}}{\XT{Ang 118:25,26}}{\FT{.}}}


\par }{\Q \VS{10}Ɓǝ̀ tsǝkbu do amur domurǝm

\par }{\Q mana kǝ yiu,

\par }{\QB mala kà-sǝm Dauda ka!

\par }{\Q Ɓwangsǝban a ban Ɓakuli

\par }{\QB kano a kùli!>>


\par }{\PP \VS{11}Anggo sǝ Yesu kutio aɓa Urǝshalima, pǝlǝa wari aɓa Ndàmǝgule mala Ɓakuli. Loasǝ mǝsǝì sǝn koman ngga, sǝ acemǝnana pwari kutina ka, pǝlǝ kusǝì puro, o a Betani andǝ alaggana male mana lum nong-ɓari ka.


\par }{\SH Yesu sú nggun vwari
\par }
{\R (Matiu 21:18-22)

\par }{\PP \VS{12}Ban fa ka, à nying Betani à nyare a Urǝshalima. Yesu ka ok nzala.

\VS{13}Lang nǝ̀ sǝn nggun vwari a ɓadǝmbi nǝ ambuí ka, kyangye aban ká a baní ama yakǝla nǝ̀ kum ɓǝle kàm. Yiu ka yi kum kǝgìr ɗàng, kǝ mbuí na nǝmurǝì, acemǝnana kunɓǝla mala vwari malaká karǝ ɗang.

\VS{14}Pǝlǝa Yesu ne nggunî ama,
{\WJ{<<Kǝ ɓwa pà nǝ̀ li ɓǝleo ɗǝm ɗàng!>>}} Alaggana male ok mǝnia yì cau ne ka.


\par }{\SH Yesu pǝr aɓwana aɓa Ndàmǝgule
\par }
{\R (Matiu 21:12-17; Luka 19:45-48; Yohana 2:18-22)

\par }{\PP \VS{15}Anzǝm mana Yesu andǝ alaggana male yi bwalǝna Urǝshalima ka, pǝlǝa kutio aɓa Ndàmǝgule mala Ɓakuli, kara tita pǝr aɓwana mǝnana à kǝ kúrkúró andǝ makki agirkúró aɓa Ndàmǝgule ka. Ramgi ta atebǝl mala amǝ nggaɗi boalo andǝ abenci mala amǝ makki akutumurǝm.

\VS{16}Sǝ eare ɓǝ̀ kǝɓwa kútí nǝ girkúró aɓa Ndàmǝgule mala Ɓakuli ɗang.

\VS{17}Pǝlǝa tita kania wia gìr. Nea wia ama,
{\WJ{<<À gilǝ mbo a Malǝmce ama, <Ɓala mem ngga, à nǝ̀ tunǝi ama ɓala hiwi ace aɓwana arǝ anzali kat,> sǝ wu ngga, wu nyesǝi pǝlǝ npu mala amǝ'ɓǝmbǝriban!>>}}\FTNT{†}{{\FR 11:17 }{\FR{11:17
}}{\FT{Ɓalli gbal aɓa:
}}{\XT{Isha 56:7; Ir 7:11}}{\FT{.}}}


\par }{\PP \VS{18}Agbani pǝris andǝ amalǝm Nggurcau mala Musa ok mǝnia yì cau ka. Pǝlǝa à tita alta njar mǝnana à nǝ̀ wal-luí nǝi ka. Sǝ yia ka, ɓangciu kǝ pakkia wia arǝì, acemǝnana ɓwapǝndǝa kat ka ndali nǝ kanigir male.


\par }{\PP \VS{19}Lang pwari kpana ka, Yesu andǝ alaggana male purrì ɓá nggea-là.


\par }{\SH Nggun vwari wuli
\par }
{\R (Matiu 21:20-22)

\par }{\PP \VS{20}Ban fana nǝ dǝmbari à nǝ̀ nggǝ kútí nǝ ban nggun vwari mǝnana Yesu suí ka, kara à sǝni ka imǝna, yi bwal a nlerǝe.

\VS{21}Ɓalǝ Bitǝrus kasǝa arǝ cau mǝnana Yesu banggi nggunî ka, pǝlǝa ne Yesu ama, <<Malǝm, sǝni! Nggun vwari mǝnana a suí ka imǝna!>>


\par }{\PP \VS{22}Yesu ear ama,
{\WJ{<<Wu pà ɓabum wun arǝ earnǝ Ɓakuli.}}

\VS{23}{\WJ{Ən nggǝ bangga wun mǝsǝcau, koyana sǝ ne nkono man ama, <Lo o, kya kpa aɓa nggeamùr> sǝ ɓǝ̀ earnǝi a yilǝmi, sǝ ɓabumi tuti amur cau mǝnana bang ngga raka, cau mǝnana bang ngga nǝ̀ yia pa.}}\FTNT{‡}{{\FR 11:23 }{\FR{11:23
}}{\FT{Ɓalli gbal aɓa:
}}{\XT{Mat 17:20; 1Kor 13:2}}{\FT{.}}}

\VS{24}{\WJ{Ace mani ka ǝn nggǝ bangga wun, ɓǝ̀ mana wu zǝmba aɓa hiwi ka, wu ear ama wu kumǝni. Anggo ka sǝ nǝ̀ duk ma'wun.}}


\par }{\PP \VS{25}{\WJ{<<Ɓǝ̀ wu came aban pak hiwi, sǝ wu ndanǝ kǝgìr a bum wun arǝ kǝɓwa ka, wu twalbani, ace mǝnana Tár wun mǝnana a kùli ka ɓǝ̀ twala wun ban acauɓikea ma'wun.}}\FTNT{§}{{\FR 11:25 }{\FR{11:25
}}{\FT{Ɓalli gbal aɓa:
}}{\XT{Mat 6:14,15}}{\FT{.}}}

\VS{26}{\WJ{Sǝ ɓǝ̀ wu twalbani raka, anggo sǝ Tár wun mǝnana a kùli ka, pà nǝ̀ twala wun ban acauɓikea ma'wun ɗàng.>>}}


\par }{\SH Ɗiban amur rǝcandǝa mala Yesu
\par }
{\R (Matiu 21:23-29; Luka 20:1-8)

\par }{\PP \VS{27}Sǝ à nyare à yiu ɗǝm a Urǝshalima. Lang Yesu nda aban gya aɓa Ndàmǝgule mala Ɓakuli ka, agbani pǝris andǝ amalǝm Nggurcau mala Musa, andǝ aɓwana-mǝgule yiu a baní.

\VS{28}À yì ɗì ama, <<Nǝ́ ya rǝcandǝa nani sǝ a kǝ pakki amǝnia yì agir ka, sǝ yana mǝnana po rǝcandǝa mala pakkia ka?>>


\par }{\PP \VS{29}Yesu eari wia ama,
{\WJ{<<Mǝ nǝ ɗì wun, ɗìban mwashat. Ɓǝ̀ wu bangŋǝ́nàm gìr mǝnana ǝn ɗî wun ngga, sǝ mǝ nǝ bangga wun rǝ ɓwa mǝnana pam mǝnia yì rǝcandǝa sǝ ǝn nggǝ pakki amǝnia yì agir ka.}}

\VS{30}{\WJ{Wu banggàm, batisǝma mala Yohana ka, pur nǝ kuli le ko nǝ ban ɓwapǝndǝa?>>}}


\par }{\PP \VS{31}À pǝlǝki ce arǝarǝia ama, <<Ɓǝ̀ sǝm bang ama, pur nǝ kuli ka, nǝ̀ ɗì sǝm mana tsǝa sǝ sǝm ginǝ earnǝ Yohana.

\VS{32}Sǝ pa sǝm nǝ̀ na gbal ama pur nǝ ban ɓwapǝndǝa ɗang.>> Ɓangciu pakkia wia arǝ bang anggo, acemǝnana koyan ngga twali ama Yohana ka mǝɓangnǝa mala Ɓakuli mǝɓafoe na.

\VS{33}Pǝlǝa à nyesǝî Yesu cau ama, <<Sǝm súrǝì ɗàng.>>

\par }{\PP Yesu nea wia ama,
{\WJ{<<Mim gbal ka pà mǝ nǝ na wun rǝ ɓwa mǝnana pam mǝnia yì rǝcandǝa ǝn nggǝ pakkina agir nǝi ka ɗàng.>>}}




\par }\Chap{12}{\SH Kanicau arǝ amǝ'rya mǝɓealɓike
\par }
{\R (Matiu 21:33-46; Luka 20:9-19)

\par }{\PP \VerseOne{1}Yesu tita kania wia gìr nǝ kanicau ama:

\par }{\PI {\WJ{Ɓè ɓwa tsǝk ɓaban nggun anap. Kàrì nǝ nkāndan, sǝ tǝm tūli aɓa tali ace kambǝ mur ɓǝlanggun anap. Ɓak ban mǝ'dāhre mǝnana à nǝ̀ nggǝ cam amurí aban yál ɓaban ngga. Pǝlǝa nyesǝ ɓaban nì pana haya nǝi a bu amǝ'rya, sǝ kutio o a bǝri a ɓe nzali.}}\FTNT{*}{{\FR 12:1 }{\FR{12:1
}}{\FT{Ɓalli gbal aɓa:
}}{\XT{Isha 5:1,2}}{\FT{.}}}


\par }{\PI \VS{2}{\WJ{Kunɓǝla mala anap karna ka, pǝlǝa tasǝ ɓe mǝtúró ɓala male aban amǝ'rya ɓǝa kya aki wi ɓǝla anap a ɓaban.}}

\VS{3}{\WJ{Sǝ amǝ'rya bwal mǝtúró ɓala man, à walki, sǝ a tasǝ takwari o nǝ ɓabui.}}


\par }{\PI \VS{4}{\WJ{Nyare mǝtala ɓaban tasǝ ɓe mǝtúró ɓala abania. À yì wali à tsǝki wi penye a ɓamúrí, à pe wi kǝsǝkya kǝ̀rkǝ́r.}}

\VS{5}{\WJ{Nyar ɗǝm tù tasǝ ɓe mǝtúró ɓala. Mǝnia ka à yì wal-luí. Pǝlǝa tasǝ aɓea amǝtúró ɓala pas, aman ngga à kwea, acilia ka à wal-luia.}}


\par }{\PI \VS{6}{\WJ{Kǝ ɓwa mwashat mǝnana ueo mǝtala ɓaban nǝ̀ túr ka, muna male mana earkiyi ace raka nda. Túrí a nggea tankwang kat, ne ɓamúrì ama, <<À nǝ̀ pè munem gulo.>>}}

\VS{7}{\WJ{Kara amǝ'rya ne a rǝia ama, <<Muna mala mǝtala ɓaban, mǝnana nǝ̀ liɓala ka nda man. Wu ɗeki ɓǝ̀ yiu, sǝm nǝ̀ yia wal-luí, sǝ mǝnia yì ɓaban ngga nǝ̀ duk ma'sǝm!>>}}

\VS{8}{\WJ{Pǝlǝa à bwali à wali wú, à twali à túrí anzǝm ɓaban.}}


\par }{\PI \VS{9}{\WJ{Sǝ mana ado mǝtala ɓaban nǝ̀ pa? Nǝ̀ yiu nǝ̀ yia wal-lú ka amǝ'rya mǝno ka, sǝ nǝ̀ nyesǝ ɓaban nǝ̀ pea aɓea aɓwana.}}

\VS{10}{\WJ{Wun ngga wu ɓal mǝnia yì ban ngga mbo aɓa Malǝmce, mǝnana ama:}}

\par }{\Q {\WJ{<<Tali mǝnana amǝɓa ɓinǝi ka,}}

\par }{\QB {\WJ{nda ɗǝm yi bwal kusǝɓa}}

\par }{\QB {\WJ{kàngkàng ngga.}}


\par }{\Q \VS{11}{\WJ{Mǝnia yì gìr ka}}

\par }{\QB {\WJ{Mǝtalabangŋo na pe ka,}}

\par }{\QB {\WJ{sǝ gìr ndali na aban sǝm?}}\FTNT{†}{{\FR 12:11 }{\FR{12:11
}}{\FT{Ɓalli gbal aɓa:
}}{\XT{Ang 118:22,23}}{\FT{.}}}>>


\par }{\PP \VS{12}Pǝlǝa aɓwana-mǝgule mala amǝ Yahudi alta njargula mǝnana à nǝ̀ bwali nǝi ka, acemǝnana à sǝlǝna ama bang mǝnia yì kanicau ka a rǝia. Sǝa ma acemǝnana àkǝ̀ ɓanggi ɓwabundǝa ka, à ɗeki à pǝlǝ rǝia, à o.


\par }{\SH Mbwe boalo-cemi aban Kaisar
\par }
{\R (Matiu 22:15-22; Luka 20:20-25)

\par }{\PP \VS{13}Anzǝm man ngga, à tasǝî Yesu aɓea amǝ Farisi andǝ aɓwana mala Hirǝdus ace mǝnana ɓǝà bwali aɓa nacau male ka.

\VS{14}À yiu a baní à yì na ama, <<Malǝm, sǝm sǝlǝna ama we ka a kǝ came amur mǝsǝcau. Kǝɓwa pà kàm nǝ̀ púrǝǒ atà buì male ka ɗàng, acemǝnana ɓwapǝndǝa kat a bano ka à twalia à nda mwashat. A kǝ kani njargula mala Ɓakuli nǝ mǝsǝcau. Sǝm nggǝ earce wu bangga sǝm; nggurcau eare ama ɓǝ̀ sǝm mbwe boalo-cemi a ban Kaisar, yì murǝm mǝgule mala amǝ Roma le, ko pà a njarì ɗang?

\VS{15}Ɓǝ̀ sǝm mbwe le ko ɓǝ̀ sǝm ngga mbwe ɗàng?>>

\par }{\PP Yesu ka sǝlǝna kutan malea, pǝlǝa ɗia ama,
{\WJ{<<Palang sǝ wu kǝ earce tambam? Wu yinǝàm nǝ mǝsǝboalo ma'wun mǝ sǝni!>>}}


\par }{\PP \VS{16}À pǝlǝa à yinǝi wi nǝ mǝsǝboalo, sǝ ɗia ama,
{\WJ{<<Foto ɓamǝsǝ yana mǝnia, sǝ parbu mala yana mana amurí ka?>>}} À eari wi ama, <<Mala Kaisar na.>>


\par }{\PP \VS{17}Pǝlǝa Yesu nea wia ama,
{\WJ{<<Wu pe Kaisar gìr mǝnana mala Kaisar na ka, sǝ wu pe Ɓakuli gir mǝnana mala Ɓakuli na ka.>>}}

\par }{\PP Kara yia ka à ndali kǝ̀rkǝ́r nǝ nyesǝcau male.


\par }{\SH Ɗiban amur doɓala andǝ \newline  loapi ɓembe nǝ yilǝmu
\par }
{\R (Matiu 22:23-33; Luka 20:27-40)

\par }{\PP \VS{18}Pǝlǝa amǝ Saduki, mǝnana à bang ama loapi ɓembe pa kàm raka, à yiu a baní nǝ ɗiban.\FTNT{‡}{{\FR 12:18 }{\FR{12:18
}}{\FT{Ɓalli gbal aɓa:
}}{\XT{Atúró 23:8}}{\FT{.}}}

\VS{19}À na ama, <<Malǝm, Musa gilǝa sǝm ama ɓǝ̀ mǝ'eam ɓwa wu sǝ ɗeki māmí amuna pa a buì raka, ɓwa mǝno ka dupi wi púp ɓǝ̀ twal mālá lú, ɓǝ̀ ɓǝli mǝ'eambi amuna.\FTNT{§}{{\FR 12:19 }{\FR{12:19
}}{\FT{Ɓalli gbal aɓa:
}}{\XT{Nggur 25:5,6}}{\FT{.}}}

\VS{20}Aɓea amǝ'eambu nakam tongno-nong-ɓari. Mǝdǝmbe al ɓwama, sǝ wu, ɗeki kǝ muna ɗang.

\VS{21}Ɓwa mǝnana kpa nzǝmi ka twal mālá lú, a do andǝ yi. Yì gbal ka yi wú, ɗeki kǝ muna ɗang. Anggo gbal nǝ tàruià.

\VS{22}Yi mal múrià kat, yia mǝnia tongno-nong-ɓari ka, ko kǝɓwa kum muna ɗang. A masǝlǝate ka ɓwame yi wu gbal.

\VS{23}Ado ka, à pwari mǝnana aɓwana nǝ̀ loapi ɓembe nǝi ka, ɓwame ka nǝ̀ duk mālá yana aɓalǝia, yi mǝnana yia kat à dum nǝi ka?>>


\par }{\PP \VS{24}Yesu earia wia ama:

\par }{\PI {\WJ{Ɓwarkio ma'wun ngga nda mǝnana ama wu súrǝ̀ Malǝmce andǝ rǝcandǝa mala Ɓakuli ɗang.}}

\VS{25}{\WJ{A pwari lo mala alú a ɓembe ka, alban pà kàm ɗàng. Aɓwana nǝ̀ do kǝla amǝturonjar a kùli.}}

\VS{26}{\WJ{Sǝ amur cau mala lo mala alú ka, wu ɓal mbo aɓa malǝmce mala Musa, amur mǝ'nkwarki mǝnana kǝ earki bǝsa ka? Nda anzǝm mǝnana a Ibǝrayim andǝ Ishaku andǝ Yakupu wukina, sǝ apǝlǝkia pas yi kutikina ka, sǝ Ɓakuli yi bangcau nǝ Musa ama, <<Mǝ nda Ɓakuli mala Ibǝrayim, andǝ Ɓakuli mala Ishaku, andǝ Ɓakuli mala Yakupu.>>}}\FTNT{*}{{\FR 12:26 }{\FR{12:26
}}{\FT{Ɓalli gbal aɓa:
}}{\XT{Pur 3:6}}{\FT{.}}}

\VS{27}{\WJ{Mǝnia ka lǝmdǝ ama yì ka, Ɓakuli mala alú na ɗang; mala aɓwana mǝnana nǝ yilǝmu ka nda. Wun ngga, wu ɓwarki kǝ̀rkǝ́r!}}


\par }{\SH Nzongcau mǝgule kat
\par }
{\R (Matiu 22:34-40; Luka 10:25-28)

\par }{\PP \VS{28}\FTNT{†}{{\FR 12:28 }{\FR{12:28
}}{\FT{Ɓalli gbal aɓa:
}}{\XT{Luk 10:25-28}}{\FT{.}}}Ɓè malǝm Nggurcau mala Musa nda aban came a banì kǝ ok cau mǝno amǝ Saduki kǝ makgìr amurí andǝ Yesu ka. Lang sǝni Yesu nyesǝnia wia cau pepe ka, pǝlǝa ɗì Yesu ama, <<Aɓalǝ anzongcau kat ka, mǝyenani nda kútì aɓea kat?>>


\par }{\PP \VS{29}Yesu eare ama,
{\WJ{<<Mǝgule mǝnana kútìban kat ka nda mǝnia ka: <Wu kwaki kir wun, wun amǝ Isǝrayila, Mǝtalabangŋo Ɓakuli ma'sǝm ngga, nda mwashat.}}

\VS{30}{\WJ{Earce Mǝtalabangŋo Ɓakuli mo nǝ ɓabumo kat, andǝ yilǝmo kat, andǝ ɗenyicau mo kat, andǝ rǝcandǝa mo kat.>}}\FTNT{‡}{{\FR 12:30 }{\FR{12:30
}}{\FT{Ɓalli gbal aɓa:
}}{\XT{Nggur 6:4,5}}{\FT{.}}}

\VS{31}{\WJ{Ɓaria nda mǝnia: <Earce ɓio mǝ'murkala kǝla mǝnana a earce ɓamuro ka.> Kǝ ɓè nzongcau pà kàm kútì amǝnia ka ɗàng.>>}}\FTNT{§}{{\FR 12:31 }{\FR{12:31
}}{\FT{Ɓalli gbal aɓa:
}}{\XT{Pǝris 19:18}}{\FT{.}}}


\par }{\PP \VS{32}Malǝm Nggurcau mala Musa eari Yesu ama, <<Kǝ ndo a bangŋi ka, Malǝm! A ɓwarki ɗang, yi mana a na ama, Ɓakuli ka nda mwashat, kǝ ɓe pà kàm ɗang. Kǝ Yì na nǝmurǝì.\FTNT{*}{{\FR 12:32 }{\FR{12:32
}}{\FT{Ɓalli gbal aɓa:
}}{\XT{Nggur 4:35,36}}{\FT{.}}}

\VS{33}Ɓǝ̀ ǝn earce nǝ ɓabumam kat, nǝ sǝlǝe mem kat, nǝ rǝcandǝa mem kat, sǝ ɓǝ̀ ǝn earce ɓiam mǝ'murkala kǝla mǝnana ǝn earce ɓamúràm ngga. Mǝnia ka kǝ pwasǝbum Ɓakuli kútì apagir mala pisǝe kǝring andǝ pāki agir'nkila kat.>>\FTNT{†}{{\FR 12:33 }{\FR{12:33
}}{\FT{Ɓalli gbal aɓa:
}}{\XT{Hos 6:6}}{\FT{.}}}


\par }{\PP \VS{34}Lang Yesu sǝni ɓwabure nyesǝna cau aɓa sǝlǝe ka, pǝlǝa ne wi ama,
{\WJ{<<We ka, a pa kuko nǝ ban domurǝm mala Ɓakuli ɗang.>>}}

\par }{\PP Anzǝm mǝno ka, kǝɓwa nyare ɗì ɓekǝ cau ɗang.


\par }{\SH Yesu Kǝrǝsti ka muna mala yana?
\par }
{\R (Matiu 22:41-46; Luka 20:41-44)

\par }{\PP \VS{35}Lang Yesu na aban kanigir a Ndàmǝgule mala Ɓakuli ka, ɗiban ama,
{\WJ{<<Palang sǝ amalǝm Nggurcau mala Musa kǝ bang ama Kǝrǝsti ka muna mala Dauda}}\FTNT{‡}{{\FR 12:35 }{\FR{12:35
}}{\FQ{muna mala Dauda:
}}{\FT{Ko <<Mǝkà Dauda.>>}}}{\WJ{na?}}

\VS{36}{\WJ{Dauda nǝ nggearǝì ka, nacau aɓa Bangŋo Mǝfele ama:}}

\par }{\Q {\WJ{<<Mǝtalabangŋo ne
}}

\par }{\Q {\WJ{Mǝtalem ama,}}

\par }{\QB {\WJ{<Do a buno gulo,}}

\par }{\QB {\WJ{atà buam mǝlì}}

\par }{\Q {\WJ{she ɓǝ̀ ǝn nyesǝna aɓio-mǝbura
}}

\par }{\QB {\WJ{a ɓakusǝo ka.>}}\FTNT{§}{{\FR 12:36 }{\FR{12:36
}}{\FT{Ɓalli gbal aɓa:
}}{\XT{Ang 110:1}}{\FT{.}}}


\par }{\MM \VS{37}{\WJ{Yi mǝnana Dauda nǝ ɓamúrì tunǝ Kǝrǝsti ama, <Mǝtalem> ngga, lang sǝ Kǝrǝsti nǝ̀ duk muni?>>}}

\par }{\PP Ɓwabunda kwaki kiria arǝì nǝ banɓoarnado.


\par }{\SH Yesu pusǝta amǝkani \newline  Nggurcau mala Musa
\par }
{\R (Matiu 23:1-36; Luka 11:37-54; Luka 20:45-47)

\par }{\PP \VS{38}Yesu aɓa kanigir male ka, nea wia ama:

\par }{\PI {\WJ{Wu parkir wun arǝ amǝkani Nggurcau mala Musa! Acemǝnana yia ka, à earce gya aɓalǝ anggea daura aban ak makkun aɓa limo.}}

\VS{39}{\WJ{Yia ka, à kǝ earce ban-do mǝɓoarne aɓalǝ andakpapi andǝ aban-pakkiɗire.}}

\VS{40}{\WJ{Yia nda à kǝ ɓǝmbǝri amā-lú arǝ agirkuma malea, sǝ à nǝ̀ ɓosǝki aɓwana nǝ pakki ahiwi mǝsauwe mala lǝmdǝ ɓamuria ama yia ka amǝ fele na. Ace mǝno ka ɓashi malea nǝ̀ gul kǝ̀rkǝ́r.}}


\par }{\SH Pa ɓoro mala ɓe mā-lú
\par }
{\R (Luka 21:1-4)

\par }{\PP \VS{41}Yesu na aɓa Ndàmǝgule mala Ɓakuli, do nǝ ban mana à kǝ turki boalo kam ngga. Mǝsǝì ueo arǝ ɓwapǝndǝa mǝnana kǝ turki boalo aɓa kwar ak boalo ka. Amǝkume pas turki aboalo kpǝm.

\VS{42}Ɓè mǝ'tǝ̀r mā-lú yiu yi tsǝk anini ɓari, mǝnana bwalta kwapo mwashat raka.

\VS{43}Yesu tunǝ alaggana male a baní, sǝ nea wia ama,
{\WJ{<<Ən nggǝ na wun ɓafo, mǝnia yì mā-lú mǝ'tǝ̀r man ngga, nda túr gìr mana kútìban kat aɓa kwar ak boalo ka.}}

\VS{44}{\WJ{Acemǝnana acili aɓwana kat ka, à tù nǝ tú aɓa kume malea, sǝ yì ka, kǝgìr mana ueo nǝ̀ linali nǝi ka, nda yi túrí kat ka.>>}}




\par }\Chap{13}{\SH Agir-ndali mala masǝlǝata \newline  doɓanza andǝ tanni
\par }
{\R (Matiu 24:1-14; Luka 21:5-19)

\par }{\PP \VerseOne{1}Lang Yesu na aban purrì ɓá Ndàmǝgule mala Ɓakuli ka, ɓeɓwa atà alaggana male ne wi ama, <<Malǝm, sǝn sǝlǝcame andǝ gulo mala ɓah mǝnia! Sǝn ɓoarjam mala anggea tali mǝnana à ɓe nǝi ka!>> 

\par }{\PP \VS{2}Yesu ear ama,
{\WJ{<<Wu sǝn aɓah mǝgulke mǝnia ka re? À nǝ̀ yia arkia kat à nǝ̀ sukkia a nzali. Kǝ ɓe tali pà kàm mǝnana nǝ̀ nongŋo amur ɓi ka ɗang!>>}}


\par }{\PP \VS{3}Nǝ nzǝ́mò , lang Yesu dumǝna amur Nkono Olif, mǝnana ɓangŋaban na gau nrea andǝ Ndàmǝgule mala Ɓakuli ka, Bitǝrus, andǝ Jemis, andǝ Yohana, sǝ Andǝru, à yiu a baní nǝmurǝì sǝ à ɗì cau.

\VS{4}À na ama, <<Bangga sǝm, aya pwari sǝ amǝnia yì agir ka à nǝ̀ pa? Sǝ mana nda gir'lǝmdǝa ama amǝnia yia agir kat ka à malá à nǝ̀ lùmsǝo?>>


\par }{\PP \VS{5}Yesu nea wia ama:

\par }{\PI {\WJ{Wu tsǝkir wun ɓǝ̀ kǝɓwa ɓǝ̀ kǝa ɓosǝki wun ɗàng.}}

\VS{6}{\WJ{Aɓwana pas nǝ̀ yiu à nǝ̀ nggǝ bang ama, <<Mǝ nda Kǝrǝsti.>> À nǝ̀ pak túró nǝ lullǝam à nǝ̀ ɓosǝki aɓwana pas.}}


\par }{\PI \VS{7}{\WJ{Ɓǝ̀ wu ok ce a'lwa ko na'ongŋale amur cau mala a'lwa ka, ɓǝ̀ ɓalǝ wun ɓǝ̀ kǝa kasǝki ɗang. Amǝnia yì agir ka dumǝna púp à nǝ̀ pa, sǝ masǝlǝata ɓanza ka nda peatu, nǝ̀ yiu.}}

\VS{8}{\WJ{Ɓè kun nǝ̀ lo nǝ lwa arǝ ɓe kun, sǝ nzalimurǝm nǝ̀ lo nǝ lwa arǝ ɓe nzalimurǝm. Dǝurǝo mala nzali nǝ̀ pa arǝ aban ɗàngɗáng aɓa ɓanza, sǝ nzala gbal ka nǝ̀ kpa. Sǝa ma, amǝnia ka tita gìr'mur'mwana na peatu.}}


\par }{\PI \VS{9}{\WJ{Wu do nǝ yál ɓamur rǝ wun! À nǝ̀ oasǝki mur wun aban amǝ ɓashi, à nǝ̀ kwak wun arǝ andakpapi. Sǝ acemǝnana wu nda ka amǝ kpatam ngga, à nǝ̀ kánǝ wun a ɓashi a ɓadǝmba anggwamna andǝ amurǝma. Aɓa mǝno anggo ka wun nǝ̀ kùmô wun nǝ̀ duk amǝ'nakunam abania.}}

\VS{10}{\WJ{Sǝ Cau Amsǝban ngga, nda gìr mana dumǝna púp à nǝ̀ hamnǝi atadǝmbe arǝ anzali kat ka.}}


\par }{\PI \VS{11}{\WJ{Sǝ ɓǝà bwal wun, à warinǝ wun aɓa ɓashi ka, ɓǝ̀ ɓalǝ wun ɓǝ̀ kǝa akdǝmba kasǝkya arǝ cau mǝnana wun nǝ̀ na ka ɗàng. Kǝ cau mǝnana à nǝ̀ pa wun a ɓabum wun àkǝ̀ banì ka, nda wun nǝ̀ na ka. Acemǝnana wun nda wun nǝ̀ na ce ka ɗàng, Bangŋo Mǝfele na.}}\FTNT{*}{{\FR 13:11 }{\FR{13:11
}}{\FT{Ɓalli gbal aɓa:
}}{\XT{Mat 10:17-20; Luk 12:11,12}}{\FT{.}}}


\par }{\PI \VS{12}{\WJ{Mǝ'eambǝu nǝ̀ pà mǝ'eambi ɓǝa wal-luí. Tárrú nǝ̀ pà muni. Amuna nǝ̀ lo arǝ atárrià andǝ anggea à nǝ̀ tsǝa ɓǝà wal-luia mak.}}

\VS{13}{\WJ{Ɓwapǝndǝa kat nǝ̀ ɓinǝmǝsǝ wun acemǝnana wu nda ka amǝ kpatam ngga, sǝ ɓwa mana shak minǝì kàngkàng, aɓa gūlì arǝàm aban ká a masǝlǝate ka, ɓwe nǝ̀ àwá.}}\FTNT{†}{{\FR 13:13 }{\FR{13:13
}}{\FT{Ɓalli gbal aɓa:
}}{\XT{Mat 10:22}}{\FT{.}}}


\par }{\SH Nggea tanni mǝgule
\par }
{\R (Matiu 24:15-18; Luka 21:20-24)

\par }{\PI \VS{14}{\WJ{A pwari mǝno ka ɓǝ̀ wu sǝna <<yì gìr mɓeami mǝnana nǝ̀ yiu nǝ pǝndǝkea mala Ndàperi, sǝ nǝ̀ tsǝa aɓwana nǝ̀ ginǝki kutio kam,>>}}\FTNT{‡}{{\FR 13:14 }{\FR{13:14
}}{\FT{Ɓalli gbal aɓa:
}}{\XT{Dan 9:27; 11:31; 12:11}}{\FT{.}}}{\WJ{yi kutina camǝna aban mǝfele, ban mana ɓoaro ɓǝ̀ came abanì raka, mǝ ɓalgìr ka ɓǝ̀ sǝlǝa! Aɓwana mana à do a nzali Yahudi ka, ɓǝà ɓangŋa ɓǝà o amur ankono.}}

\VS{15}{\WJ{Ɓwa mǝnana amur kurǝm male ka, ɓǝ̀ sulǝ ka, ɓǝ̀ kǝa na ama nǝ̀ kútí a ɓala nǝ̀ twal kǝgìr sǝ nǝ̀ ɓang ɗàng.}}

\VS{16}{\WJ{Ɓwa mǝnana nda a ɓabondo ka, ɓǝ̀ kǝa nyare ama nǝ̀ twal nggea-daura male ɗàng.}}\FTNT{§}{{\FR 13:16 }{\FR{13:16
}}{\FT{Ɓalli gbal aɓa:
}}{\XT{Luk 17:31}}{\FT{.}}}

\VS{17}{\WJ{Caukwanban na, aɓalǝ anonggio mǝno, nǝ amamǝna mana nǝ amuna a bumia andǝ amǝnana nǝ amuna a kun kiura ka!}}

\VS{18}{\WJ{Wu pak hiwi ama amǝnia yia agir ka ɓǝà kǝa pak nǝ kún mbulo ɗang.}}

\VS{19}{\WJ{Acemǝnana amǝno yia anongge ka, a mala tanni na kǝ̀rkǝ́r, mǝnana ulangni pà kàm àkǝ̀ bàkú raka, twalo a shareta ɓanza mǝnana Ɓakuli pusǝna ɓanza ka, yi bwal ado mǝno ka, sǝ à pà nǝ̀ kum ulangni gbal a dǝmba ɗàng.}}

\VS{20}{\WJ{Ɓǝ̀ Mǝtalabangŋo kasǝ ma acilia nonggeo mǝno raka, kǝɓwa pà kàm nǝ̀ au ɗàng. Sǝ ace aɓwana male mǝnana tarkia nǝ nggearǝì ka, amsǝna acili anongge.}}


\par }{\PI \VS{21}{\WJ{Aɓalǝ amǝno yia apwari ka, ɓǝ̀ ɓwa bangga wun ama, <<Wu sǝni, Kǝrǝsti ndya ka!>> Ko, <<Wu sǝni, ndako ka!>> Wu kǝa ear ɗang.}}

\VS{22}{\WJ{Acemǝnana akǝrǝsti mǝ'nyirnì andǝ amǝ'ɓangnǝa mǝ'nyirnì à nǝ̀ purkio, à nǝ̀ pakki agir-lǝmdǝa andǝ agir-ndǝlǝki ɗàngɗáng, ace ɓosǝki aɓwana mǝnana Ɓakuli tarkia ka, ɓǝ̀ à nǝ̀ gandǝi ka.}}

\VS{23}{\WJ{Ace mani ka, wu tsǝkir wun, ǝn angŋa dǝmba ǝn bangŋǝna wun kaniama ɓǝà pa.}}


\par }{\SH Nyare yiu mala Muna mala Ɓwa
\par }
{\R (Matiu 24:29-35; Luka 21:25-38)

\par }{\PI \VS{24}{\WJ{Aɓalǝ amǝno yia anonggio anzǝm nggea tanni ka,}}

\par }{\Q {\WJ{À nǝ̀ kongsǝ pwari aɓa pǝndǝa.}}

\par }{\QB {\WJ{Sǝ zongŋo ka pà nǝ̀ ta ɗàng.}}\FTNT{*}{{\FR 13:24 }{\FR{13:24
}}{\FT{Ɓalli gbal aɓa:
}}{\XT{Isha 13:10; Ezǝk 32:7; Jol 2:10,31; 3:15; Sǝn 6:12}}{\FT{.}}}


\par }{\Q \VS{25}{\WJ{Anlero nǝ̀ pur a kùli}}

\par }{\QB {\WJ{à nǝ̀ sukkio.}}

\par }{\Q {\WJ{Agir mǝgulke mǝnana a kùli ka,}}\FTNT{†}{{\FR 13:25 }{\FR{13:25
}}{\FQ{Agir mǝgulke mǝnana a kùli ka:
}}{\FT{A nza mana a pwarian ngga aɓwana twali ama anlero mana a kùli ka à ndanǝ abangŋo mana à kǝ lǝmdǝ rǝcandǝa amur agir mana à kǝ kumban a ɓanza ka.}}}

\par }{\QB {\WJ{à nǝ̀ dǝurǝkya.}}\FTNT{‡}{{\FR 13:25 }{\FR{13:25
}}{\FT{Ɓalli gbal aɓa:
}}{\XT{Isha 34:4; Sǝn 6:13; Jol 2:10}}{\FT{.}}}


\par }{\MI \VS{26}{\WJ{A nzǝm mǝno ka sǝ ɓwapǝndǝa nǝ̀ sǝn Muna mala Ɓwa aban yiu aɓalǝ apǝrɓang nǝ rǝcandǝa mǝgule andǝ ɓoarɓwa.}}\FTNT{§}{{\FR 13:26 }{\FR{13:26
}}{\FT{Ɓalli gbal aɓa:
}}{\XT{Dan 7:13; Sǝn 1:7}}{\FT{.}}}

\VS{27}{\WJ{Sǝ nǝ̀ tasǝ amǝturonjar male ɓǝà yi ramgi aɓwana male mǝnana tarkia ka aɓa ɓanza kat; nǝ takuli, nǝ njar-nzali, nǝ njar-kúnmur, sǝ nǝ njar-nza, arǝ aban kat, aban ká arǝ akúnbân mala ɓanza andǝ akúnbân mala kùli.}}


\par }{\SH Kanicau arǝ nggun vwari
\par }
{\R (Matiu 24:32-35; Luka 21:29-33)

\par }{\PI \VS{28}{\WJ{Wu kànì gìr arǝ nggun vwari. Ɓǝ̀ ambui tinata pǝlǝ pwale sǝ à nǝ̀ nggǝ to lolloapì ambui ka, wu sǝlǝ ama mbulo malanǝ̀ sulǝo.}}

\VS{29}{\WJ{Ana gbal ɓǝ̀ wu sǝn amǝnia yia agir à nǝ̀ nggǝ pakki ka, wu sǝlǝ ama yiu mem gbàshìnà, nda a nggearǝ kunɓala.}}

\VS{30}{\WJ{Ən nggǝ bangga wun ɓafo, nza man ngga, pà nǝ̀ kútí ɗang, she ɓǝ̀ amǝnia yia agir pángŋǝ̀nà ka.}}

\VS{31}{\WJ{Nzali andǝ kùli ka tea nǝ̀ malâ, sǝ cau mem ngga tè pà nǝ̀ mal ɗang.}}


\par }{\SH Wu dum nǝ gilǝkirǝu
\par }
{\R (Matiu 24:36-44; Luka 21:26-34)

\par }{\PI \VS{32}{\WJ{Kǝ ɓwa súrǝ̀ pwari ko bu-pwari mǝnana agir mǝnia nǝ̀ nggá pang nǝi ka ɗang. Amǝturonjar mǝnana a kùli gbal ka, à súrǝì ɗang. Nggearǝ mim Muna mala Ɓakuli ka, ǝn súrǝì ɗang. Kǝ Tárrám nǝmurǝì nda mana sǝlǝ ka.}}\FTNT{*}{{\FR 13:32 }{\FR{13:32
}}{\FT{Ɓalli gbal aɓa:
}}{\XT{Mat 24:36}}{\FT{.}}}

\VS{33}{\WJ{Wu do aɓa gilǝrǝu, wu dum nǝ mǝsǝ wun; acemǝnana wu súrǝ̀ pwari mǝnana bu-pwari mǝno nǝ̀ yiu nǝi ka ɗang.}}

\VS{34}{\WJ{Yiu mala Muna mala Ɓwa ka à nǝ̀ kànì arǝ ɓwa mǝnana lo nǝ̀ o a bǝri ka. Nǝ̀ ɗeki ɓala ka, nying túró a bu aguro male, koyan ngga nǝ túró mǝnana nǝ̀ nggǝ pak ka. Sǝ ne mǝ'yál kunɓala ɓǝ̀ kundǝmur nyare male.}}\FTNT{†}{{\FR 13:34 }{\FR{13:34
}}{\FT{Ɓalli gbal aɓa:
}}{\XT{Luk 12:36-38}}{\FT{.}}}

\VS{35}{\WJ{Ace mani ka, wu do nǝ mǝsǝ wun aɓa gilǝrǝu, acemǝnana wu súrǝ̀ pwari mǝnana Mǝtala ɓala nǝ̀ nyar nǝi ka ɗàng; ko nǝ pwarikpana, ko nǝ ɓadu, ko nǝ ɓua mala nggǔ, ko nǝ dǝmbari.}}

\VS{36}{\WJ{Sǝ ɓǝ̀ yiu nǝ gya yasǝlǝban ngga, ɓǝ̀ kǝa kum wun a ntulo ɗàng.}}

\VS{37}{\WJ{Mǝ ndarǝ na wun cau mana ǝn nggǝ ne koyana le ka, wu dum nǝ mǝsǝ wun aɓa gilǝrǝu!}}




\par }\Chap{14}{\SH À soapi Yesu mùrú a Betani
\par }
{\R (Matiu 26:6-13; Yohana 12:1-8)

\par }{\PP \VerseOne{1}Anongŋo ɓari a dǝm Lamsan mala Yàlîmurû andǝ Lamsan mala Bǝredi mǝnana Yis pa arǝì raka, agbani pǝris andǝ amalǝm Nggurcau mala Musa ka, à nda ban alta njar aɓa sǝmbǝrǝa, mǝnana à nǝ̀ bwalǝna Yesu nǝi à nǝ̀ wal-luí ka.\FTNT{*}{{\FR 14:1 }{\FR{14:1
}}{\FT{Ɓalli gbal aɓa:
}}{\XT{Pur 12:1-27}}{\FT{.}}}

\VS{2}À eare ama, <<Ɓǝ̀ kǝa pa a pwari pakkiɗire ɗang, ɓǝ̀ ana raka ɓwapǝndǝa nǝ̀ lo arǝ sǝm.>>


\par }{\PP \VS{3}Aɓa mǝno anggo ka Yesu na aɓa Betani, nda aban lili a ɓala mala Shiman mǝnana mǝdakali na ɗiɗyal ka. Ɓè ɓwama kutio nǝ muna-bang mǝnana à ɓe nǝ tali alabasta ka, nǝ mùrú mǝ'rǝmɓoarne aɓalǝi, mǝnana boale pa bǝti raka. Mùruî ka nard\FTNT{†}{{\FR 14:3 }{\FR{14:3
}}{\FQ{nard
}}{\FT{ka ɓe mùrú na aɓwana a pwarian kǝ kambǝi arǝ nlerǝ ta ɓe bondo nzali mala amǝ Indiya ace pà rǝmban mǝɓoarne.}}} na nǝmurǝì, à zurǝi andǝ kǝgìr ɗàng. Ɓwama man yi ɓun girkun muna-bang pǝlǝa solǝì Yesu mùruî a ɓamúrí.\FTNT{‡}{{\FR 14:3 }{\FR{14:3
}}{\FT{Ɓalli gbal aɓa:
}}{\XT{Luk 7:37,38}}{\FT{.}}}

\VS{4}Aɓea aɓwana mǝnana atà Yesu aban li ka, bumia kiɗiki, à ne arǝarǝia ama, <<Ace mana sǝ à kiɗiki mùrú mǝnia ka anggo?

\VS{5}Acemǝnana mǝnia yì mùrú ka à nǝ̀ gandǝ me amur gìr mǝnana kútì boalo dinari gbǝman tàrú, sǝ boale ka à nǝ̀ gakkia amǝ'tǝ̀r!>> À munǝki arǝ ɓwama mǝno kǝ̀rkǝ́r.


\par }{\PP \VS{6}Sǝ Yesu ka na ama:

\par }{\PI {\WJ{Wu ɗeki ɓwama man ɗǝong. Ace mana sǝ wu kǝ peki le? Yì ka, pàngŋǝ́nàm gìr mǝɓoarne.}}

\VS{7}{\WJ{Wu nda a tarǝ wun wunǝ amǝ'tǝ̀r pwari-pwari. Wu nǝ̀ gandǝ pakkia wia pepe ko aya pwari bum wun kànì ka. Sǝ mim ngga, pà wu nǝ̀ kumam ko aya pwari ka ɗang.}}\FTNT{§}{{\FR 14:7 }{\FR{14:7
}}{\FT{Ɓalli gbal aɓa:
}}{\XT{Nggur 15:1}}{\FT{.}}}

\VS{8}{\WJ{Yì ka, pàngŋǝ̀nà gìr mǝnana gandǝi ka, ak dǝmba soapam mùrú a nggūrǝam, acau mala cem a ɓembe.}}

\VS{9}{\WJ{Ɓafo, ǝn nggǝ bangga wun, ɓǝ̀ aya ban a ɓanza mǝnana kat à nǝ̀ hamnǝ Cau Amsǝban nggam ngga, gìr mǝnana mǝnia yì ɓwama pe ka, à nǝ̀ ɗenyi nǝi, à nǝ̀ na ce.}}


\par }{\SH Yahuda mak Yesu
\par }
{\R (Matiu 20:14-16; Luka 22:3-6)

\par }{\PP \VS{10}Pǝlǝa Yahuda Iskariyoti, mwashat aɓalǝ alaggana mana lum-nong-ɓari ka, puro wari aban agbani pǝris, nǝ̀ nggá mak Yesu.

\VS{11}Banɓoaria agbani pǝris nǝ ok mǝnia yì cau ka, pǝlǝa à eare ama à nǝ̀ pe wi boalo. Yì gbal ka tita alta njar mǝnana nǝ̀ pea wia Yesu nǝi ka.


\par }{\SH Yesu li girlina Paska \newline  andǝ alaggana male
\par }
{\R (Matiu 26:17-25; Luka 22:14-23; Yohana 13:21-30)

\par }{\PP \VS{12}Nda a pwari mǝnana à tinata Lamsan mala Bǝredi mana Yis pa arǝì raka, kǝ pwari mǝnana à kasǝkiyi meal mǝgam mala Lamsan Yàlîmurû nǝi ka. Alaggana mala Yesu ɗì ama, <<Aya ban sǝ a kǝ earce ɓǝ̀ sǝm nggea gilǝkio ban ace li girlina Yàlîmurû?>>


\par }{\PP \VS{13}Pǝlǝa tasǝ aɓea alaggana male ɓari, nea wia ama,
{\WJ{<<Wu kyane a nggea-là, ɓǝ̀ wun nǝ̀ nggá kútí ka, wun nǝ̀ gāsǝ wunǝ ɓe ɓwabura nǝ bàng-mùr a kwari, wu kya atè.}}

\VS{14}{\WJ{Ɓǝ̀ aya ɓala sǝ kútí ka, wu ne mǝtala ɓalae ama, <Malǝm kǝ ɗiban ama, kurǝm mala abǝri mǝnana mǝ nǝ li girlina Yàlîmurû kam sǝnǝa alaggana mem ngga ndake?>}}

\VS{15}{\WJ{Nǝ̀ lǝmdǝa wun kurǝm kùli mǝgule, mana à gilǝkina ɓālǝi pepè ka. Wu kya pakka sǝm girlina kam.>>}}


\par }{\PP \VS{16}Pǝlǝa alaggane o, à kya kutio a nggeale, sǝ à kya kum agir kǝla mǝnana Yesu nea wia ka, sǝ à pak girlina Yàlîmurû kam.


\par }{\PP \VS{17}Nǝ pwari kpǝra ka, Yesu yiu andǝ alaggana male mana lum-nong-ɓari ka.\FTNT{*}{{\FR 14:17 }{\FR{14:17
}}{\FT{Ɓalli gbal aɓa:
}}{\XT{Ang 41:9}}{\FT{.}}}

\VS{18}Lang à yì dumǝna aban li ka, Yesu na ama,
{\WJ{<<Ɓafo, ǝn nggǝ bangga wun, ɓwa mwashat aɓalǝ wun aban li atàm, nǝ̀ nggá mem.>>}}


\par }{\PP \VS{19}Bumia kiɗiki, sǝ koyan aɓalǝia ka ɗì ama, <<Mǝ nda le?>>


\par }{\PP \VS{20}Yì ka, earia wia ama,
{\WJ{<<Mwashat aɓalǝ wun lum-nong-ɓari, mǝnana kǝ oasǝ buì atàm ado a kwar ka, nda.}}

\VS{21}{\WJ{Muna mala Ɓwa ka nǝ̀ wu púp, kǝla mana à gilǝì amurí aɓa Malǝmce ka. Sǝama, caukwanban na nǝ ɓwa mǝnana nǝ̀ mak Muna mala Ɓwa ka! Nǝ̀ ɓoaribanì, yi mǝnana mǝnia yì ɓwa ka à ɓǝli raka!>>}}


\par }{\SH Nu jibi mala Mǝtalabangŋo
\par }
{\R (Matiu 26:26-30; Luka 22:14-23; 1 Amǝ Korinti 11:23-25)

\par }{\PP \VS{22}Lang à nda amur li girlina ka, Yesu twal bǝredi, sǝ pak yàwá, sǝ ɓwani, pea alaggana male, nea wia ama,
{\WJ{<<Wu é wu she, nggūrǝam ma.>>}}


\par }{\PP \VS{23}Pǝlǝa twal kwap, pak yàwá, sǝ pea wia, à nu àkǝ̀ ɓālǝi yia kat.

\VS{24}Pǝlǝa nea wia ama,
{\WJ{<<Mǝnia ka nda nkílèm mana à sukki ace aɓwana pas ka. Nda nkila mana tsǝkiyi bǝsa kùrcau mǝnana Ɓakuli pa aban aɓwana male, aɓa túró ka.}}\FTNT{†}{{\FR 14:24 }{\FR{14:24
}}{\FT{Ɓalli gbal aɓa:
}}{\XT{Pur 24:8; Ir 31:31-34}}{\FT{.}}}

\VS{25}{\WJ{Ən nggǝ na wun ɓafo, pa mǝ nǝ nu mùr-ɓǝlanggun anap man ɗǝm ɗàng, she a pwari mǝno, mǝ nǝ nui bǝshe a domurǝm mala Ɓakuli ka.>>}}


\par }{\PP \VS{26}Anzǝm mana à tuna nggyal ka, à puro à o a Nkono Olif.


\par }{\SH Yesu bang ama Bitǝrus \newline  nǝ̀ tǝmce súrǝè
\par }
{\R (Matiu 26:31-35; Luka 22:31-34; Yohana 13:36-38)

\par }{\PP \VS{27}A njar aban o ka Yesu nea wia ama,
{\WJ{<<Wun kat wu nǝ̀ ɓangŋa wu nǝ̀ nyem, acemǝnana à gilǝa a muram aɓa Malǝmce ama,}}

\par }{\Q {\WJ{<< <Ɓakuli nǝ̀ wal yálgír,}}

\par }{\QB {\WJ{sǝ anzur ka à nǝ̀ mesǝke.>}}\FTNT{‡}{{\FR 14:27 }{\FR{14:27
}}{\FT{Ɓalli gbal aɓa:
}}{\XT{Zak 13:7}}{\FT{.}}}


\par }{\MM \VS{28}{\WJ{Sǝa ma anzǝm mǝnana ǝn longŋǝni ɓembe nǝ yilǝmu ka, mǝ nǝ akà wun dǝmba aban ká a Galili, sǝm nǝ̀ nggá je kam.>>}}\FTNT{§}{{\FR 14:28 }{\FR{14:28
}}{\FT{Ɓalli gbal aɓa:
}}{\XT{Mat 28:16}}{\FT{.}}}


\par }{\PP \VS{29}Bitǝrus pǝlǝi wi ama, <<Ko ɓǝa aɓwana kat à nǝ̀ ɓangŋa à nǝ̀ nyio ka, mem ngga pà mǝ nǝ ɓang ɗang!>>


\par }{\PP \VS{30}Yesu ne wi ama,
{\WJ{<<Ɓafo, ǝn nggǝ no ama, yalung, nǝ bu du mǝnia ka, kaniama ɓǝ̀ nggu ɓua kúni ɓari ka, we nǝ nggearǝo a nǝ makgirem kusǝ tàrú ama, a súrǝàm ɗang.>>}}


\par }{\PP \VS{31}Bitǝrus ɓinǝcau kpékpé ama, <<Ko ɓǝà na ama dupǝnam púp ama mǝ wu sǝnǝ we ka, pà mǝ nǝ makgìr súrǝ̀o ɗàng.>> Acilia alaggana kat gbal ka à na kǝ cau mǝ'mwashati.


\par }{\SH Yesu pak hiwi a Gefsemani
\par }
{\R (Matiu 26:36-46; Luka 22:39-46)

\par }{\PP \VS{32}Pǝlǝa Yesu andǝ alaggana male o a ɓekǝ ban ndakam à tunǝki ama Gefsemani aɓalǝ anggun olif. Yesu ne alaggana male ama,
{\WJ{<<Wu duk kani, mǝ nǝ nggá pak hiwi.>>}}

\VS{33}Twal Bitǝrus, andǝ Jemis, andǝ Yohana atè, sǝ tita bumkiɗikea kǝ̀rkǝ́r, ban pakki wi ɓà.

\VS{34}Pǝlǝa nea wia ama,
{\WJ{<<Yilǝmem ngga nda aɓa tanni kǝla ɓǝ̀ purî rǝàm. Wu duk kani nǝ mǝsǝ wun atàm.>>}}


\par }{\PP \VS{35}Kutio o a dǝmba anggo, kya kpa nzali, sǝ pak hiwi ama ɓǝ̀ nǝ̀ gandǝnǝ pa ka, pwari tanni mǝnana kǝ yiu ka ɓǝ̀ sharibani.

\VS{36}Na ama, <<{\WJ{Dâ}}\FTNT{*}{{\FR 14:36 }{\FR{14:36
}}{\FQ{Dâ:
}}{\FT{Mǝnia nǝ kún Aramayik ka nda <<Abba.>>}}},
{\WJ{gìr kat a bano ka kǝ gandǝ pa. Ən nggǝ zǝmbô, gǝsham mǝnia yì kwap mala tanni ka. Kat andǝ amani ka, ɓǝ̀ kànì mala ɓabumo ɓǝ̀ pa, mem na ɗang.>>}}


\par }{\PP \VS{37}Pǝlǝa nyare yiu aban alaggana male yi kumia ka à nda a ntulo. Ne Bitǝrus ama,
{\WJ{<<Shiman, a nda ntulo le? A pà nǝ gandǝ do nǝ mǝsǝo atàm ko bu-pwari mwashat ɗang re?}}

\VS{38}{\WJ{Wu dum nǝ mǝsǝ wun, wu pak hiwi, ace mǝnana ɓǝ̀ wu kǝa kutio aɓa kārǝkiban ɗang. Bangŋo ka earǝna, sǝ nggūrǝu ka, yauwiki.>>}}


\par }{\PP \VS{39}Yesu nyar ɗǝm a kusǝì, o kya pak hiwi; ɓǝsǝlǝ kǝ cau mǝ'mwashati.

\VS{40}Lang nyare yiu aban alaggana male ka, yi kumia ɗǝm a ntulo, acemǝnana mǝsǝia dǝmbǝrikina. À súrǝ̀ cau mǝnana à nǝ̀ ne wi ka ɗàng.


\par }{\PP \VS{41}Lang nyar abania tàruià ka, banggia wia ama,
{\WJ{<<Wu nda a ntulo più aban usǝlǝo le? Kārǝ́na! Pwari pàngŋǝ̀nà! Wu sǝni, Muna mala Ɓwa ka à mangŋǝ́nì a ban amǝ'cauɓikea.}}

\VS{42}{\WJ{Wu lo, ɓǝ̀ sǝm o! Mǝ'mem ngga, ndya kǝ yiu ka!>>}}


\par }{\SH À bwal Yesu
\par }
{\R (Matiu 26:47-56; Luka 22:47-53; Yohana 18:3-12)

\par }{\PP \VS{43}Anggo kun Yesu malaká pwal ɗàng, Yahuda, mwashat aɓalǝ aman lum-nong-ɓari ka nǝ̀ yia tusǝo. Ndanǝ aɓwana atè pas nǝ akafe andǝ agbǝlang gara abuia, aɓwana mana agbani pǝris, andǝ amalǝm Nggurcau mala Musa andǝ aɓwana-mǝgule tasǝia ka.

\VS{44}Ɓwa mǝnana me, yì Yahuda ka, angŋa dǝmba kàninià wia ama, <<Ɓwa mǝnana mǝ nǝ kùrrì zǝp ka, nda kǝ ɓwe. Wu bwali, wu tà buì kàngkàng, wu um nǝi.>>


\par }{\PP \VS{45}Yiu mala Yahuda ka yi kútí nǝ kutio aban Yesu, ne wi ama, <<Malǝm!>> Sǝ kùrrì zǝp.

\VS{46}Pǝlǝa acilia aɓwana mǝno yiu à gbami Yesu à bwali taptap.


\par }{\PP \VS{47}Sǝ ɓeɓwa mwashat aɓalǝ aɓwana mǝnana atà Yesu ka, kwetǝ kafe male, kwarǝna guro mala pǝris mǝgule nǝi, kasǝ kiri kpat.


\par }{\PP \VS{48}Pǝlǝa Yesu nea wia ama,
{\WJ{<<Wu yiu nǝ akafe andǝ agbǝlang gara ace bwalam kǝla mǝ nda mǝɓǝmbǝriban?}}

\VS{49}{\WJ{Ko aya pwari ka mǝ nda sǝnǝa wun, aban kanigir aɓa Ndàmǝgule mala Ɓakuli. Mana tsǝa sǝ wu bwalam ɗang? Sǝama mǝnia ka pa anggo acemǝnana ɓǝà lùmsǝ cau mala Malǝmce.>>}}\FTNT{†}{{\FR 14:49 }{\FR{14:49
}}{\FT{Ɓalli gbal aɓa:
}}{\XT{Luk 19:47; 21:37}}{\FT{.}}}

\VS{50}Pǝlǝa alaggana male ɓangŋa, à ɗeki.


\par }{\PP \VS{51}Ɓè lagga ndakam kǝ kpa ateà a nzǝ́mò , yì ka, daura pa arǝì ɗàng, she kǝ gìrkùmsǝo nda mǝnana arǝì ka. Aburana mǝno ɓariki ama à nǝ̀ bwali,

\VS{52}kara panzǝ lagir, ɓangŋa, um nǝ ɓate.


\par }{\SH À warinǝ Yesu a ban ɓashi
\par }
{\R (Matiu 26:57-68; Luka 22:54-55; Yohana 18:13-24)

\par }{\MM \VS{53}À warinǝ Yesu a ɓala mala pǝris mǝgule, ban mǝnana agbani apǝris, andǝ akapana, andǝ amalǝm Nggurcau mala Musa, yi ram kam ngga.

\VS{54}Bitǝrus ka kpate kuko, kya kutio chatchat aɓa ɓala mala Pǝris Mǝgule. A kàm ngga, kya do atà amǝ'yálban aban dandǝ rǝì a kun bǝsa.


\par }{\PP \VS{55}Akanó aɓalǝi ka, agbani pǝris andǝ amǝ'ɓashi mala amǝ Yahudi kat, à nda aban alta cau mǝnana nǝ̀ pur a kun Yesu mǝnana à nǝ̀ pàngŋǝ̀nà túró nǝi ace wal-luí ka, sǝ ko à kum ɗang.

\VS{56}Aɓwana pas yi naki anyir amurí, sǝ kat andǝ amani ka, kunia yiu mwashat ɗang.

\VS{57}A masǝlǝate ka, aɓea aɓwana lo a came, a na mǝnia yì nyir ka amur Yesu, ama,

\VS{58}<<Sǝm oè bang ama, <Mǝ nǝ arki Ndàmǝgule mala Ɓakuli mǝnana à ɓè nǝ bu ka, sǝ anzǝm nongŋo tàrú ka, mǝ nǝ ɓak ɓè mǝnana à ɓè nǝ bu raka.> >>\FTNT{‡}{{\FR 14:58 }{\FR{14:58
}}{\FT{Ɓalli gbal aɓa:
}}{\XT{Yoh 2:19}}{\FT{.}}}

\VS{59}Ko a nggearǝ ɓá mani mǝno ka, kunia yiu ɗàngɗáng.


\par }{\PP \VS{60}Pǝlǝa pǝris mǝgule lo came amúrià, sǝ ɗì Yesu ama, <<A pà nǝ bǝl kuno re? A panǝ cau mana awu nǝ na amur acau mǝnana aɓwana mǝnia kǝ na amuro ka re?>>

\VS{61}Sǝ Yesu ka duk kúni più, na kǝ cau ɗàng. Nyare pǝris mǝgule ɗì ama, <<A nda Kǝrǝsti, yì Muna mala Ɓakuli le?>>


\par }{\PP \VS{62}Yesu ear ama,
{\WJ{<<Mǝ nda!}}

\par }{\Q {\WJ{<<Sǝ pà nǝ̀ sau ɗang wun nǝ̀ sǝn}}

\par }{\QB {\WJ{Muna mala Ɓwa aban do,}}

\par }{\Q {\WJ{a buno mala rǝcandǝa,}}

\par }{\QB {\WJ{a bù-mǝlì mala Ɓakuli,}}

\par }{\Q {\WJ{aban yiu aɓalǝ apǝrɓang}}

\par }{\QB {\WJ{nǝ kuli.>>}}\FTNT{§}{{\FR 14:62 }{\FR{14:62
}}{\FT{Ɓalli gbal aɓa:
}}{\XT{Dan 7:13}}{\FT{.}}}


\par }{\MM \VS{63}Pǝris mǝgule kara bwal daura male sannì kǝr, ace lǝmdǝ kàrmúrû male, sǝ ɗiban ama, <<À yá ulang amǝ'nakún ɗǝm sǝm alkiyitea?

\VS{64}Wu ongŋǝna cauɓana mǝnana ne amur Ɓakuli ka, sǝ mana wu na?>>

\par }{\PP Yia kat ka à kasǝi wi ɓashi lú, ama kārǝ́na ɓǝ̀ wú.\FTNT{*}{{\FR 14:64 }{\FR{14:64
}}{\FT{Ɓalli gbal aɓa:
}}{\XT{Pǝris 24:15,16}}{\FT{.}}}


\par }{\PP \VS{65}Aɓea aɓwana ateà à tita tàkki wi ntāra arǝì, à kur amǝsǝì, sǝ à tulki nǝ abuia, à na ama, <<Bangga sǝm, ko yana walo!>> Sǝ amǝ'yálban bwali à kǝ kwaki a takiri, aban umnǝe.


\par }{\SH Bitǝrus tǝmce súrǝ̀ Yesu
\par }
{\R (Matiu 26:67-75; Luka 22:56-62; Yohana 18:15-18,26-27)

\par }{\PP \VS{66}Bitǝrus ka nda più nǝ nzali a banfana aɓa ɓala. Ɓè muna ɓwama, muna-ɓala mala pǝris mǝgule, yiu.

\VS{67}Lang nǝ̀ sǝn Bitǝrus aban do a kun bǝsa ka, sǝni kyap-kyap, sǝ ne wi ama, <<We gbal ka a nda atà Yesu Ɓwa Nazarat!>>


\par }{\PP \VS{68}Bitǝrus pǝlǝa tǝmce, na ama, <<Ən súrǝ̀ gir mǝnana a nakiyi cau amurí ka ɗàng.>> Pǝlǝ kusǝì ka puro nǝ kunɓala. Kara nggu ɓua.


\par }{\PP \VS{69}Lang muna ɓwama, muna-ɓala sǝni kano ka, ne aɓwana mǝnana à cam a banì ka ama, <<Mǝnia yì ɓwa ka, nda ateà!>>

\VS{70}Bitǝrus nyare tǝmce ɗǝm.

\par }{\PP Zuku ka aɓwana mǝnana à cam a banì ka, à ne Bitǝrus ama, <<Mǝsǝcau, a nda aɓalǝia, acemǝnana a nda ɓwa Galili!>>


\par }{\PP \VS{71}Bitǝrus ka kutia kángìr ama, <<Ɓǝ̀ súban yiu a muram ɓǝ̀ nyir na ǝn nakiyi ka; mǝnia yì ɓwa wu nakiyi ce ka ǝn súrǝì ɗàng!>>


\par }{\PP \VS{72}Banì sau ɗang, nggu ɓua ɓaria kúni. Kara ɓalǝ Bitǝrus kasǝ arǝ cau mǝnana Yesu ne wi ama,
{\WJ{<<Kaniama ɓǝ̀ nggu ɓua kúni ɓari ka, a nǝ bang kusǝ tàrú ama a súrǝàm ɗàng.>>}} Sǝ Bitǝrus kpa ɓua.




\par }\Chap{15}{\SH À yiu nǝ Yesu a ɓadǝm Bilatus
\par }
{\R (Matiu 27:1-2,11-19; Luka 23:1-5; Yohana 18:20-38)

\par }{\PP \VerseOne{1}Nǝ dǝmbari ɗiɗyal ka, agbani pǝris andǝ akapana, andǝ amalǝm Nggurcau mala Musa, andǝ amǝ'ɓashi kat, à yì ear amur cau mwashat. À ta bu Yesu, à um nǝi aban Bilatus.


\par }{\PP \VS{2}Bilatus ɗì Yesu ama, <<A nda murǝm mala amǝ Yahudi le?>>

\par }{\PP Yesu eari wi ama,
{\WJ{<<E, kǝ ndo a ne ka.>>}}


\par }{\PP \VS{3}Agbani pǝris yiu nǝ acau ɗàngɗáng amurí.

\VS{4}Pǝlǝa Bilatus nyare ɗì ama, <<A pa wu nǝ na kuno re? Mana awu nǝ na amur mǝnia yì acau ɗàngɗáng à kǝ nea a muro ka!>>

\VS{5}Yesu nyare loasǝ kúni ɗǝm ɗàng. Gìr nî pè Bilatus ndali.


\par }{\SH À kasǝi Yesu ɓashi lú
\par }
{\R (Matiu 27:15-27; Luka 23:13-25; Yohana 18:39--19:16)

\par }{\PP \VS{6}A koya Lamsan Yàlîmurû ka, Bilatus kǝ panzǝ pursǝna mwashat mǝnana aɓwana zǝmba ace ka.

\VS{7}Ɓè pursǝna nakam lùllǝì ama Barabbas, à kùrrì acemǝnana yì andǝ aɓea amǝ'candǝmúrû ka, à wal-lú a pwari zunggǝli mala là.

\VS{8}Ɓwabunda kutio aban Bilatus, à yì zǝmbi wi ama, ɓǝ̀ pàk gìr mǝnana pakkiyia wia ka.


\par }{\PP \VS{9}Bilatus ɗiban ama, <<Wu earce mǝ panzǝa wun Murǝm mala amǝ Yahudi le?>>

\VS{10}Yì ka, sǝlǝna ama, ace mwararǝu sǝ agbani pǝris yiu nǝ Yesu a baní.


\par }{\PP \VS{11}Sǝ agbani pǝris soakita ɓwapǝndǝa ama ɓǝà ne Bilatus ɓǝ̀ panzǝ Barabbas a kun Yesu.


\par }{\PP \VS{12}Bilatus pǝlǝa ɗia ama, <<Sǝ mana ado mǝ pakki man yì ɓwa wu tunǝki ama murǝm mala amǝ Yahudi ka?>>


\par }{\PP \VS{13}A lo gǝu ama, <<Gballì a nggun-gangndǝi!>>

\VS{14}Bilatus ɗia ama, <<Ace mana? Ya cauɓikea na pàk le?>>

\par }{\PP À nyare à loasǝ già kǝ̀rkǝ́r ama, <<Gballì a nggun-gangndǝi!>>

\VS{15}Sǝ acemǝnana Bilatus earce ama nǝ̀ pwasǝbumia ka, pǝlǝa panzǝia wia Barabbas. Tsǝa à kwak Yesu, pǝlǝa pea asoje mala amǝ Roma ɓǝà kya gbàllì a nggun-gangndǝi.


\par }{\SH Asoje oal Yesu
\par }
{\R (Matiu 27:27-31; Yohana 19:2-3)

\par }{\PP \VS{16}Asoje umnǝ Yesu a palta a ban-mǝgule mala nggwamna, pǝlǝa à yì rambǝ acili asoje kat.

\VS{17}À makki wi daura murǝm arǝì, à mārǝ́ mbulan nǝ zwe, à oasǝi wi a ɓamúrí.

\VS{18}Pǝlǝa à tita tunǝki ama, <<Ɓǝ̀ rǝo pwalo, murǝm mala amǝ Yahudi!>>

\VS{19}À walki a ɓamúrí nǝ gara. À tappî ntāra, à kū`ndǝó amur ankūnǝia kǝla à nda ban pe wi gulo.


\par }{\PP \VS{20}Anzǝm mǝnana à pangŋǝni wi amǝnia yì agir oalban ngga, à swár daura murǝm mana à oasǝi wi ka, pǝlǝa à túrì wi amale yì adaura. Sǝ à pusǝì aban ká gbàlle.


\par }{\SH À gbàllì Yesu
\par }
{\R (Matiu 27:32-44; Luka 23:26-43; Yohana 19:17-27)

\par }{\PP \VS{21}Ɓè ɓwa Sayirin nda ban kutio, lùllǝì ama Shiman, tár a Alizanda andǝ Rufus,\FTNT{*}{{\FR 15:21 }{\FR{15:21
}}{\FT{Ɓalli gbal aɓa:
}}{\XT{Rom 16:13}}{\FT{.}}} pur nǝ muna-là aban yiu a nggea-là. Asoje tsǝì púp ɓǝ̀ twal nggun-gangndǝi mala Yesu.


\par }{\PP \VS{22}À warinǝ Yesu a ban mǝnana à tunǝki ama Golgota, ɓālǝi ama, <<Ban mǝnana nda kǝla nkpoula Ɓamuru>> ka.

\VS{23}À pe wi mùr-anap mana à zurǝì andǝ mǝr\FTNT{†}{{\FR 15:23 }{\FR{15:23
}}{\FQ{mǝr
}}{\FT{ka myang rǝ ɓe nggun na à kǝ pángŋǝ̀nà ɓuri wal rǝkwangya nǝi.}}} ka ama ɓǝ̀ nu, sǝ ginǝki.


\par }{\PP \VS{24}Pǝlǝa à gbàllì amur nggun-gangndǝi. À kocàca, à gaki agir-nggūrǝu male.\FTNT{‡}{{\FR 15:24 }{\FR{15:24
}}{\FT{Ɓalli gbal aɓa:
}}{\XT{Ang 22:18}}{\FT{.}}}

\VS{25}A bu-pwari tongno-nong-ine mala dǝmbari sǝ à gbàllì.

\VS{26}Cauɓikea mana à bang ama pak ka, à gilǝì a kùli amurí arǝ nggun-gangndǝi ama: <<MURƏM MALA AMƏ YAHUDI>>

\VS{27-28}À gbàllì atārǝia andǝ amǝ'ɓǝmbǝriban ɓari, man a buì mǝlì sǝ man a buì mǝ'nggare.\FTNT{§}{{\FR 15:27-28 }{\FR{15:27-28
}}{\FT{Aɓea malǝmce mǝnana à gilǝia nǝ bu ka à tsǝk mǝsǝì 28 ama, <<Anggo ka lùmsǝ cau ɓá Malǝmce mǝnana ama, <À oasǝi aɓalǝ amǝ'cauɓikea> ka.>>}}}\FTNT{*}{{\FR 15:27-28 }{\FR{15:27-28
}}{\FT{Ɓalli gbal aɓa:
}}{\XT{Isha 53:12}}{\FT{.}}}


\par }{\PP \VS{29}Aɓwana, amǝgya kutio kǝ sanggì, à kǝ piki múrià, à kǝ na ama, <<Kui! We ɓwa mǝnana a nǝ arki Ndàmǝgule mala Ɓakuli, sǝ a nǝ ɓe aɓa nongŋo tàrú ka.\FTNT{†}{{\FR 15:29 }{\FR{15:29
}}{\FT{Ɓalli gbal aɓa:
}}{\XT{Ang 22:7; 109:25; Mar 14:58; Yoh 2:19}}{\FT{.}}}

\VS{30}Sùlǝî mur nggun-gangndǝi, amsǝ ɓamur rǝò!>>


\par }{\PP \VS{31}Ana gbal sǝ agbani pǝris andǝ amalǝm Nggurcau mala Musa, à kǝ naki acau arǝia nǝ akún oalban arǝ Yesu ama, <<Amsǝ aɓwana, sǝ gandǝ amsǝ ɓamur rǝì ɗàng!

\VS{32}Ɓǝ̀ yì nda Kǝrǝsti, Murǝm mala amǝ Isǝrayila ka, ɓǝ̀ sùlǝî múr nggun-gangndǝi adyan! Ɓǝ̀ sǝm sǝni, sǝ sǝm nǝ̀ paɓamur sǝm a baní!>>

\par }{\PP Aɓwana mǝnana à gbàllia a nggun andǝi ka, yia gbal ka à sanggì.


\par }{\SH Lú mala Yesu
\par }
{\R (Matiu 27:45-56; Luka 23:44-49; Yohana 19:28-30)

\par }{\PP \VS{33}Lang pwari zǝkina ka, pǝndǝa yi gir ban kat bwal bu-pwari tàrú mala pwarikpǝra.

\VS{34}Nǝ bu-pwari tàrú mala pwarikpǝra ka, Yesu mǝn kúni bang ama,
{\WJ{<<Eloi, Eloi, lama sabatani?>>}} Ɓālǝi ama,
{\WJ{<<Ɓakuli mem, Ɓakuli mem, palang sǝ a túràm nzǝ́mó?>>}}\FTNT{‡}{{\FR 15:34 }{\FR{15:34
}}{\FT{Ɓalli gbal aɓa:
}}{\XT{Ang 22:1}}{\FT{.}}}


\par }{\PP \VS{35}Lang aɓea aɓwana mana à cam a banì, à oè ka, à na ama, <<Wu oè, nda ban tunǝki Iliya.>>

\VS{36}Ɓè ɓwa ɓangŋa kya par soso aɓa mùr-anap mǝhangŋe, sǝ tsǝì a kun tondong, pǝlǝa lǝmdǝì Yesu ama ɓǝ̀ nu. Pǝlǝa ɓwe bang ama, <<Ɗeki, sǝm nǝ̀ sǝni, yakǝla Iliya nǝ̀ yiu nǝ̀ yia sùlǝì.>>\FTNT{§}{{\FR 15:36 }{\FR{15:36
}}{\FT{Ɓalli gbal aɓa:
}}{\XT{Ang 69:21}}{\FT{.}}}

\VS{37}Yesu mak'zwalo bàng-bàng, pǝlǝa yilǝmi puro.


\par }{\PP \VS{38}Kara lagir mǝtangŋe mǝnana à kasǝna ban mǝfele nǝi, mana aɓa Ndàmǝgule mala Ɓakuli ka, san aɓalǝu ɓari, twal a kùli yi zur a nzali.\FTNT{*}{{\FR 15:38 }{\FR{15:38
}}{\FT{Ɓalli gbal aɓa:
}}{\XT{Pur 26:31-33}}{\FT{.}}}


\par }{\PP \VS{39}Ɓwamǝgule mala asoje mǝnana came pǝlǝ ɓamǝsǝi nǝ ban Yesu ka, lang ok ɓua mala Yesu, sǝ sǝn wu male ka, bang ama, <<Ɓafo, mǝnia yì ɓwa ka, Muna mala Ɓakuli na!>>


\par }{\PP \VS{40}Aɓea amamǝna cam a banì zak, à kǝ sǝnban. Maryamu Ɓwa Magdala, Maryamu nggea Jemis mǝkyauwe andǝ Yisǝfu, sǝ Salomi à nda aɓalǝ amamǝne.\FTNT{†}{{\FR 15:40 }{\FR{15:40
}}{\FT{Ɓalli gbal aɓa:
}}{\XT{Luk 8:2,3}}{\FT{.}}}

\VS{41}A Galili ka, amǝnia yia amamǝna ka, à nda à pàkkî Yesu gbasha ka. Aɓea amamǝna mǝnana à yiu atārǝia a Urǝshalima ka à ndakam gbal.


\par }{\SH Tsǝkban mala Yesu
\par }
{\R (Matiu 27:57-61; Luka 23:50-56; Yohana 19:38-42)

\par }{\PP \VS{42}Agir mǝnia ka, à yì pa a pwari Jumma, mǝnana nda pwari gilǝrǝu ace pwari Sabbat, pwari usǝlǝo ka, nǝ pwarikpǝre.

\VS{43}Yisǝfu ɓwa Arimatiya, mana nda aɓalǝ amǝkùrcau mala amǝ Yahudi, sǝ yì nǝ ɓamúrì ka, ndaban kundǝ yiu mala domurǝm mala Ɓakuli ka, wario nǝ mǝsǝkang-kangŋa a ban Bilatus, kya zǝm lú Yesu.


\par }{\PP \VS{44}Lang Bilatus ongŋǝna ama Yesu wuna ka, gìr nî pe wi ndali. Pǝlǝa tunǝ ɓwamǝgule mala asoje ɗì ko Yesu wuna.

\VS{45}Lang ongŋǝna a kun ɓwamǝgule mala asoje ama Yesu wuna ka, pǝlǝa pè Yisǝfu lú Yesu.


\par }{\PP \VS{46}Yisǝfu pǝlǝa kúr anggurbyau tsǝkban, yiu yi sulǝ lú, marǝki nǝ anggurbyau, sǝ tsǝì a ɓembe mǝnana à tǝmi a bum tali ka. Ramta tali girna kúni nǝi.

\VS{47}Maryamu Ɓwa Magdala andǝ Maryamu nggea Yisǝfu sǝn ban mǝnana à tsǝì kam ngga.




\par }\Chap{16}{\SH Yesu loapi ɓembe
\par }
{\R (Matiu 28:1-10; Luka 24:1-12; Yohana 20:1-10)

\par }{\PP \VerseOne{1}Lang Sabbat, pwari usǝlǝo kutina ka, Maryamu Ɓwa Magdala, andǝ Maryamu nggea Jemis, andǝ Salomi, à kúr amuku agir-mǝ'kuskushi mala pà rǝmban mǝɓoarne ace mǝnana à nǝ̀ ká à nǝ̀ hasǝi lú Yesu ka.

\VS{2}Nǝ dǝmbari ɗiɗyal a pwari Ladi, pwari nǝ̀ eau ani ka, à bwalǝna njargula aban ká a ɓembe.

\VS{3}Pǝlǝa à kǝ ɗiki rǝarǝia ama, <<Yana nǝ̀ gǝsha sǝm tali mǝnana a girna kun ɓembe nǝi ka?>>

\VS{4}Lang à nǝ̀ loasǝ mǝsǝia ka, kara à sǝn nggea tali mǝgule man ngga à gǝshini.

\VS{5}À nǝ̀ kutio a ɓembe ka, à sǝn ɓe lagga nǝ daura mǝpwasǝe dumǝna atà bù-mǝlì. Ɓangciu pakkia wia.


\par }{\PP \VS{6}Pǝlǝa nea wia ama, <<Wu kǝa ɓang ɗàng. Wu nda ban sǝnban Yesu Ɓwa Nazarat, mǝnana à gbàllì ka. Longŋǝna! Pa kani ɗang. Wu sǝn ban mǝnana à nongsǝi kàm ngga.

\VS{7}Ado ka wu kyane wu kya ne alaggana male andǝ Bitǝrus ama nda nǝ̀ akà wun dǝmba ká a bu-nzali Galili. Akanó ka wun nǝ̀ nggá sǝni, kǝla mǝnana na wun ngga.>>\FTNT{*}{{\FR 16:7 }{\FR{16:7
}}{\FT{Ɓalli gbal aɓa:
}}{\XT{Mat 26:32; Mar 14:28}}{\FT{.}}}


\par }{\PP \VS{8}Amamǝna man puro à nying ɓembe nǝ mire aban o nǝ rǝɓǝla, ban pakkia wia ɓà. À ne kǝɓwa ce ɗàng, acemǝnana ɓangciu pakkia wia.


\par }{\SH Yesu pusǝrǝi a ban Maryamu \newline  ɓwa Magdala
\par }
{\R (Matiu 28:9-10; Yohana 20:11-18)

\par }{\PP \VS{9}[Lang Yesu longŋǝna nǝ yilǝmu a pwari Ladi ka, yi pusǝrǝi a ban Maryamu Ɓwa Magdala mǝnana pusǝ akukwar tongno-nong-ɓari arǝì ka.

\VS{10}Pǝlǝa wario kya ne alaggana male mana à nda andǝi ɗiɗyal ka. À nda ban ɓua, à nda rǝ pak bumkiɗikea.

\VS{11}Sǝ lang à ok ama Yesu ndanǝ yilǝmu, sǝ yì, yì Maryamu ɓwa Magdala sǝnǝni ka, à ear ɗang.


\par }{\SH Yesu pusǝrǝi a ban \newline  alaggana ɓari
\par }
{\R (Luka 24:13-35)

\par }{\PP \VS{12}Anzǝm man ngga, Yesu yi pusǝrǝi a ban aɓea alaggana male ɓari nǝ ɓamǝsǝu mǝnana à súrǝì nǝi raka, lang à nda njar aban ká a nzǝm nggea-là ka.

\VS{13}À nyare à yì ne aɓia, sǝ yia gbal ka à eare ama mǝsǝcau na ɗang.


\par }{\SH Yesu pusǝrǝi a ban \newline  alaggana male \newline  lum-nong-mwashat
\par }
{\R (Matiu 28:16-20; Luka 24:36-49; Yohana 20:19-23)

\par }{\PP \VS{14}Nǝ nzǝ́mò ka Yesu yi pusǝrǝi a ban alaggana man lum-nong-mwashat ka aban li girlina atārǝia. Pǝlǝa nunkiria ace ɗwanyi earnǝ cau andǝ murcandǝa malea mǝnana à ɓinǝ akcau mala aɓwana mǝnana à sǝni anzǝm loapi ɓembe male ka.

\VS{15}Pǝlǝa nea wia ama:

\par }{\PI {\WJ{Wu kyane aɓa ɓanza kat, wu hamnǝ Cau Amsǝban a ban ɓwapǝndǝa kat.}}\FTNT{†}{{\FR 16:15 }{\FR{16:15
}}{\FT{Ɓalli gbal aɓa:
}}{\XT{Atúró 1:8}}{\FT{.}}}

\VS{16}{\WJ{Ɓwa mǝnana ak Cau Amsǝban, paɓamuri, sǝ à pakki wi batisǝma ka, nǝ̀ àwá, sǝ ɓwa mǝnana ɓinǝ ak Cau Amsǝban, paɓamuri raka, ɓashi nǝ̀ sulǝ amurí.}}

\VS{17}{\WJ{Aɓwana mǝnana à paɓamuria a banam ngga, amǝnia yia agir-lǝmdǝa ka à nǝ̀ kpatea: Aɓa lullǝam à nǝ̀ pusǝ akukwar, à nǝ̀ nakia cau nǝ abǝsa kún.}}

\VS{18}{\WJ{À nǝ̀ kpa an'yau nǝ buia, sǝ ɓǝà nu barya ka, pà nǝ̀ pakkia wia kǝgìr ɗàng. À nǝ̀ tsǝk buia amur amǝkwánó, sǝ amǝkwánó ka rǝia nǝ̀ kum rǝcandǝa.}}


\par }{\SH À twal Yesu aban ká kùli
\par }
{\R (Luka 24:50-53; Amǝ Mishan 1:9-11)

\par }{\PP \VS{19}Anzǝm mǝnana Mǝtalabangŋo Yesu nania cau ka, kara à twali à um nǝi a kùli, kya do a bù-mǝlì mala Ɓakuli.\FTNT{‡}{{\FR 16:19 }{\FR{16:19
}}{\FT{Ɓalli gbal aɓa:
}}{\XT{Atúró 1:9-11}}{\FT{.}}}

\VS{20}Pǝlǝa alaggana male puro à oa hamnǝ cau a koya ban ngga. Mǝtalabangŋo pak túró nǝia sǝ tsǝa aɓwana earnǝ cau malea nǝ agir-ndali mǝnana à kǝ gyata ce ka.]

\par }