\NormalFont\ShortTitle{1 Amǝ Korinti}

{\MTB Cauterǝa mǝdǝmbe mala Bulǝs aban ká a ban

\par }{\MT AMƏ KORINTI

\par }{\IMT Mǝncau

\par }{\IM {\BK{Cautera Mǝdǝmbe mala Bulǝs aban ká a ban Amǝ Korinti
}} ka, à gìlǝì ace gilǝki ɓá cau mala agir-yinǝ-tanni aɓa do kwaɗi andǝ paɓamuru, amǝnana à yì lo aɓa ikǝlisiya mana Bulǝs angŋa dǝmba tinate a Korinti ka. A bàkú mǝno ka, Korinti ka nggea-là mǝgule mala amǝ Gǝrik na sǝ nda ban-mǝgule mala bu-nzali Akaya aɓa nzali Roma.

\par }{\IP Nggeamurǝmi bumpina mala mǝ'mishan ngga, nda amur atanni mala do gakitarǝu, andǝ do kiɗìkì mala nonggi nǝ rǝarǝu aɓa ikǝlisiya, andǝ aɗikiaban amur acau mala pak-ɓwama andǝ doɓala, andǝ acau mala gir mǝnana ɓwa nǝ̀ sǝlǝa a ɓabumi ama nda mǝɓoarne, andǝ kpata nzongcau mala ikǝlisiya, andǝ aɓoro mala Bangŋo Mǝfele, andǝ lǝmdǝ earcearǝu, andǝ lo a ɓembe. Nǝ sǝne mǝlime sǝ yì ka, lǝmdǝ lang sǝ Cau Amsǝban kǝ nacau amur amǝnia yì agir ka.

\par }{\IOT Amur acau

\par }{\IO Mǝncau{\IOR{1:1-9}}

\par }{\IO Do gakitarǝu aɓa ikǝlisiya{\IOR{1:10--4:21}}

\par }{\IO Do kiɗiki mala nonggi nǝ rǝarǝu andǝ doɓala andǝ amuna{\IOR{5:1--7:40}}

\par }{\IO Do mala amǝkwaɗi andǝ aɓwana mǝnana amǝkwaɗi na raka{\IOR{8:1--11:1}}

\par }{\IO Do mala ikǝlisiya andǝ peri a ban Ɓakuli{\IOR{11:2--14:40}}

\par }{\IO Loapi ɓembe mala Kǝrǝsti andǝ mala amǝkwaɗi{\IOR{15:1-58}}

\par }{\IO Paɓoro aban ká a ban amǝkwaɗi mǝnana a nzali Yahudi ka{\IOR{16:1-4}}

\par }{\IO Acau mala ɓamúrì, yì mǝgilǝgir andǝ masǝlǝata acau{\IOR{16:5-24}}



\par }\ChapOne{1}{\SH Makkun andǝ Ɓwangsǝkiban
\par }
{\PP \VerseOne{1}Mǝnia yì cauterǝa ka, pur nǝ ban Bulǝs, yì ɓwa mǝnana nǝ kánì mala Ɓakuli ka, tunǝi ɓǝ̀ duk mǝtúró mishan mala Kǝrǝsti Yesu. Yì Bulǝs andǝ mǝ'eam sǝm Sosǝtins nda à kǝ̀ tasǝ mǝnia yì cauterǝa ka.

\VS{2}À tasǝi aban ká aban ikǝlisiya mala Ɓakuli mana a Korinti, yia aɓwana mǝnana à tària ɓǝà duk aɓwana mala Ɓakuli aɓa Kǝrǝsti Yesu ka. Yia andǝ aɓwana kat arǝ aban mǝnana kat à kǝ tunǝ lullǝ Mǝtalabangŋo Yesu mǝnana nda Mǝtalea andǝ Mǝtala sǝm ngga.\FTNT{*}{{\FR 1:2 }{\FR{1:2
}}{\FT{Ɓalli gbal aɓa:
}}{\XT{Atúró 18:1}}{\FT{.}}}

\VS{3}Ɓǝ̀ Ɓakuli Tár sǝm, andǝ Mǝtalabangŋo Yesu Kǝrǝsti pa wun ɓwamuru andǝ dorǝpwala.


\par }{\SH Kum tsǝkbu mala Kǝrǝsti
\par }
{\PP \VS{4}A koya pwari ka, ǝn nggǝ pakki Ɓakuli mem yàwá ace ɓwamuru male mana pa wun nǝ bu Kǝrǝsti Yesu ka.

\VS{5}Aɓa kpapi ma'wun wunǝa Yesu ka, Ɓakuli pana wun tsǝkbu aɓa koya njarì kat, aɓa nacau ma'wun andǝ kum sǝlǝe ma'wun kat,

\VS{6}kǝla mǝnana cau ma'sǝm amur Kǝrǝsti, yi lumsǝna aɓalǝ wun ngga.

\VS{7}Ace mani ka, wu ɗwanyi kum ɓekǝ ɓoro mala Bangŋo ɗàng, aɓa do ma'wun mala kundǝ Mǝtala sǝm Yesu Kǝrǝsti ɓǝ̀ lǝmdǝ rǝì.

\VS{8}Yì ka, nǝ̀ bwala wun nggam, wun nǝ̀ dum nǝ rǝcandǝa bà masǝlǝate, ace mǝnana ɓǝà kǝa kum wun nǝ ɓekǝ cau arǝ wun a pwari yiu mala Mǝtala sǝm Yesu Kǝrǝsti ɗàng.\FTNT{†}{{\FR 1:8 }{\FR{1:8
}}{\FT{Ɓalli gbal aɓa:
}}{\XT{Luk 17:24; 1Kor 5:5; 2Kor 1:14; Filp 1:6}}{\FT{.}}}

\VS{9}Ɓakuli mǝnana tunǝ wun aɓa dotarǝu wunǝa Muni Yesu Kǝrǝsti, Mǝtala sǝm ngga, mǝ mǝsǝcau na.\FTNT{‡}{{\FR 1:9 }{\FR{1:9
}}{\FT{Ɓalli gbal aɓa:
}}{\XT{Rom 8:28; 1Yoh 1:3}}{\FT{.}}}


\par }{\SH Do gakitarǝu aɓalǝ amǝ kpata Yesu
\par }
{\PP \VS{10}Ən nggǝ zǝmba wun, wun amǝ'eambǝam, aɓa lullǝ Mǝtalabangŋo Yesu Kǝrǝsti, wu okia rǝ wun, sǝ wu kǝa dukdo gakitarǝu ɗàng; a kun mani ka wu duk mwashat aɓalǝ wun, andǝ ɗenyicau ma'wun, andǝ sǝngi ɓá cau.

\VS{11}Wun amǝ'eambǝam, aɓea amǝ ɓala mala Kuliwi bangŋǝ́nàm ama, kúnɓuàna nda aɓalǝ wun.

\VS{12}Ceì nda mǝnana ama, koyan aɓalǝ wun ngga, kǝ na gìr mǝnana nda ɗàng ngga. Ɓè ɓwa ka kǝ na ama, <<Mim ngga Bulǝs na ǝn nggǝ kpate ka.>> Man kǝ na ama, <<Mim ngga Apolo na ǝn nggǝ kpate ka,>> Man ngga ama, <<Mim ngga Bitǝrus nda ǝn nggǝ kpate ka.>> Sǝ ɓeɓwa ka kǝ na ama, <<Mim ngga Kǝrǝsti nda ǝn nggǝ kpate ka.>>


\par }{\PP \VS{13}Nggearǝì ka, Kǝrǝsti kǝ gau múr aɓwana le?\FTNT{§}{{\FR 1:13 }{\FR{1:13
}}{\FQ{Kǝrǝsti kǝ gau múr aɓwana le?
}}{\FT{Ko <<Kǝrǝsti ka gakki le?>>}}} Sǝ Bulǝs ka à gbàllì a nggun ace wun le? Sǝ à pakka wun batisǝma aɓa lullǝ Bulǝs le?

\VS{14}Mim ngga, ǝn pakki Ɓakuli yàwá, acemǝnana ǝn pakki kǝɓwa atà wun batisǝma ɗàng. Kǝ Kǝrispus andǝ Gayus à nda mǝnana ǝn pakkia wia batisǝma ka.

\VS{15}Kǝɓwa pà nǝ̀ na, ado ama à pakki wi batisǝma aɓa lullǝam ɗàng.

\VS{16}E, nyar ɗǝm ngga, ǝn pakki Sǝtifanas andǝ amǝɓala male batisǝma. Sǝ kǝ yia mǝno raka, ɓalǝam kasǝ arǝ kǝɓwa mǝnana ǝn pakki wi batisǝma ɗǝm ngga ɗàng.\FTNT{*}{{\FR 1:16 }{\FR{1:16
}}{\FT{Ɓalli gbal aɓa:
}}{\XT{1Kor 6:15}}{\FT{.}}}

\VS{17}Mim ngga Kǝrǝsti túrǎm ace pàkki abatisǝma ɗàng. Yì ka, túrǎm ɓǝ̀n yi hamnǝ Bǝsa Cau Mǝɓoarne mala yilǝmu. Sǝ cau mala Ɓakuli mǝnana ǝn nggǝ hamnǝi ka, pà nǝ sǝlǝ'nacau mala ɓwapǝndǝa ɗang, ace mǝnana ɓǝà kǝa nyesǝ lú mala Kǝrǝsti amur nggun-gangndǝi ɓà ɗàng.\FTNT{†}{{\FR 1:17 }{\FR{1:17
}}{\FT{Ɓalli gbal aɓa:
}}{\XT{Yoh 4:2; Atúró 10:48; 1Kor 2:1,4,13}}{\FT{.}}}


\par }{\SH Kǝrǝsti nda kǝ lǝmdǝ sǝlǝe \newline  andǝ rǝcandǝa mala Ɓakuli ka
\par }
{\PP \VS{18}Cau mala lú mala Kǝrǝsti amur nggun-gangndǝi ka, cau mǝɓange na aban aɓwana mǝnana à kǝ ká kìɗìkì ka. Sǝ sǝm mǝnana Ɓakuli nda rǝ amsǝ sǝm ngga, aban sǝm ngga rǝcandǝa mala Ɓakuli na.

\VS{19}Malǝmce bang ama,

\par }{\Q <<Mim ngga mǝ nǝ kiɗiki

\par }{\QB sǝlǝe mala aɓwana mǝnana

\par }{\Q à twal ɓamuria ama à nda ka

\par }{\QB amǝ'sǝlǝe ka;

\par }{\Q sǝ mǝ nǝ tsǝk súrǝ̀gir mala

\par }{\QB amǝ ɓalgìr ɓǝ̀ ueɓà.>>\FTNT{‡}{{\FR 1:19 }{\FR{1:19
}}{\FT{Ɓalli gbal aɓa:
}}{\XT{Isha 29:14}}{\FT{.}}}


\par }{\PP \VS{20}Sǝ ake sǝ amǝ'sǝlǝe pa? Sǝ amǝɓalgìr ka à nda ke? Amǝ sǝlǝ makgìr amur acau mala ɓanza man ngga à nda ke? Ɓakuli lǝmdǝ ma ama sǝlǝe mala ɓanza ka gǝmi na re?\FTNT{§}{{\FR 1:20 }{\FR{1:20
}}{\FT{Ɓalli gbal aɓa:
}}{\XT{Ayu 12:17; Isha 19:12; 33:18; 44:25}}{\FT{.}}}

\VS{21}Ɓakuli aɓa sǝlǝe male ka, tsǝa ɓanza gandǝ súrǝì nǝ malea yì sǝlǝe ɗàng. Kǝ cau mǝnana sǝm hamnǝi, sǝ aɓwana nyesǝi gǝmi na ka, kǝ nda Ɓakuli amsǝna aɓwana mǝnana à pà ɓamuria a baní nǝi ka.

\VS{22}Amǝ Yahudi ka à na ama, she ɓǝà sǝnǝna agir-ndǝlǝki à pangŋǝnia ka sǝ à nǝ̀ pa ɓamuria, sǝ amǝ Gǝrik ka, à kǝ alte à nǝ̀ sǝni ko cê ka sǝlǝe na aɓalǝi.

\VS{23}Sǝ ma'sǝm ngga, sǝm nggǝ hamnǝ Bǝsa Cau Amsǝban mala Kǝrǝsti mǝnana à gbàllì a nggun-gangndǝi ka. Mǝnia yì bǝsa cau ka tali annda na aban amǝ Yahudi,\FTNT{*}{{\FR 1:23 }{\FR{1:23
}}{\FQ{tali annda na aban amǝ Yahudi:
}}{\FT{Tali annda ka ɓālǝi nda gìr mana nǝ̀ tsǝk ɓwa ɓǝ̀ kpa aɓa cauɓikea ka; ko gìr mana cambi ɓwa a njar nǝ̀ tsǝi ɓǝ̀ annda ko nǝ̀ kánǝí aɓa mǝɓane ka. Ɗǝm ngga, nda gìr mǝnana ɓwa ɓinǝce, ko nǝ̀ lul bumi ka. Tǝr ceì ka nda mana ama aban amǝ Yahudi ka, cau mala lú mala Kǝrǝsti amur nggun-gangndǝi ka, cau na à pà nǝ̀ e ko à nǝ̀ earnǝi ka ɗang. Abania ka lú mala ɓwa amur nggun-gangndǝi ka súban na. À ginǝki ceì acemǝnana à ear ama lú amur nggun-gangndǝi ka gir na nǝ̀ kum Mezaya malea ɗang, sǝ ɗǝm ngga gir mana Kǝrǝsti pe ka nda ɗàng andǝ gir mǝnana à tsǝkɓalǝia a rǝi ama nda nǝ̀ pur nǝ ban Mezaya ka.}}} sǝ cau mǝɓange na aban aɓwana mala acili anzali.\FTNT{†}{{\FR 1:23 }{\FR{1:23
}}{\FT{Ɓalli gbal aɓa:
}}{\XT{1Kor 2:2; Gal 3:1; 5:11}}{\FT{.}}}

\VS{24}Sǝ aban aɓwana mǝnana Ɓakuli tunǝia, kǝm amǝ Yahudi andǝ aɓwana mǝnana amǝ Yahudi na raka, mǝnia yì cau yilǝmu ka Kǝrǝsti na, yì mǝnana nda rǝcandǝa andǝ sǝlǝe mala Ɓakuli ka.

\VS{25}Sǝ gìr mǝnana aɓwana sǝni kǝla ɗwanyi sǝlǝe mala Ɓakuli na ka, nda mǝnana kútì sǝlǝe mala ɓwapǝndǝa ka. Sǝ gìr mǝnana ɗǝm aɓwana sǝni rǝwukya mala Ɓakuli na ka, nda rǝcandǝa mǝnana kútì mala ɓwapǝndǝa ka.


\par }{\PP \VS{26}Wun amǝ'eambǝam, wu ɗenyi nǝ do ma'wun mǝnana wu duk ɗiɗyal sǝ Ɓakuli yi tunǝ wun ngga. Pas aɓalǝ wun ngga à pànǝ sǝlǝe mala ɓanza ɗàng; pas aɓalǝ wun ngga à pànǝ gulo mala ɓanza ɗàng; pas amǝ tau-murǝm na ɗang.

\VS{27}Nǝ́ eare mala Ɓakuli sǝ twal aɓwana mǝnana ɓanza nyesǝia à kwar raka, ace mǝnana ɓǝ̀ pè amǝ'sǝlǝe kǝsǝkya ka. Ɗǝm ngga, yi twal aɓwana mǝnana ɓanza nyesǝia à pànǝ rǝcandǝa raka, ace mǝnana ɓǝ̀ pè amǝ rǝcandǝa kǝsǝkya ka.\FTNT{‡}{{\FR 1:27 }{\FR{1:27
}}{\FT{Ɓalli gbal aɓa:
}}{\XT{Jem 2:5}}{\FT{.}}}

\VS{28}Ɓakuli twal agir mǝnana ɓanza nyesǝia ɓà ka, andǝ agir mǝnana à kǝ ɓǝsǝkia ka, andǝ agir mǝnana à pà kun ɓe kǝgìr raka, ace mǝnana ɓǝ̀ nyesǝ agir mǝnana ɓanza twalia nǝ gulo ka ɓà.\FTNT{§}{{\FR 1:28 }{\FR{1:28
}}{\FT{Ɓalli gbal aɓa:
}}{\XT{Rom 4:17}}{\FT{.}}}

\VS{29}Anggo ka kǝɓwa ɓǝ̀ kǝa nggori a ɓadǝm Ɓakuli ɗang.

\VS{30}Àkǝ̀ ce gìr mǝnana Ɓakuli pê ka sǝ wu kum kpapi wunǝa Kǝrǝsti Yesu, yì mǝnana Ɓakuli tsǝngŋǝni nda sǝlǝe ma'sǝm, sǝ yì nda ɓwa mǝnana gilǝki nre sǝm andǝa Ɓakuli, sǝ tàr sǝm, sǝm duk amale, sǝ yi akmúr sǝm aɓalǝ acauɓikea ma'sǝm ngga.\FTNT{*}{{\FR 1:30 }{\FR{1:30
}}{\FT{Ɓalli gbal aɓa:
}}{\XT{1Kor 4:15; 6:11; 2Kor 5:21; Rom 8:1; 3:24; Afi 1:7,14; Kol 1:14; 1Tas 5:23}}{\FT{.}}}

\VS{31}Ace mani ka, kǝla mǝnana Malǝmce na ka, <<Ɓwa mǝnana kat nǝ̀ nggori ka, ɓǝ̀ nggori nǝ Mǝtalabangŋo.>>\FTNT{†}{{\FR 1:31 }{\FR{1:31
}}{\FT{Ɓalli gbal aɓa:
}}{\XT{Ir 9:24}}{\FT{.}}}




\par }\Chap{2}{\SH Cau amur Kǝrǝsti andǝ \newline  nggun gangndi
\par }
{\PP \VerseOne{1}A pwari mǝno ǝn yiu nǝi aban wun, wun amǝ'eambǝam, ace hamnǝ mǝsǝcau ɓá sǝmbǝrǝa mala Ɓakuli mana lǝmdǝa mi ka, ǝn paktúró nǝ sǝlǝne andǝ súrǝ̀gir mǝgule ɗàng.

\VS{2}Acemǝnana ǝn twal a bumam nǝma ǝn earce súrǝ̀ ɓe kǝgìr aɓalǝ wun ɗàng, she kǝ Yesu Kǝrǝsti, kǝ yì mǝnana à gbàllì amur nggun-gangndǝi ka.

\VS{3}Sǝ yiu mem a ban wun ngga, nda aɓa ɗwanyi rǝcandǝa andǝ do nǝ ɓangciu, andǝ rǝɓǝla mǝ'kǝ̀rkǝ́r nì.

\VS{4}Sǝ kanigir mem andǝ nacau mala Ɓakuli mem ngga, pà aɓa kunɓoarna andǝ nacau sǝlǝe mala ɓwapǝndǝa ɗang. Nda aɓa lǝmdǝ rǝcandǝa andǝ Bangŋo mala Ɓakuli,\FTNT{*}{{\FR 2:4 }{\FR{2:4
}}{\FT{Ɓalli gbal aɓa:
}}{\XT{Rom 15:19; 1Kor 4:20}}{\FT{.}}}

\VS{5}ace mǝnana paɓamuru ma'wun ngga, ɓǝ̀ kǝa do amur sǝlǝe mala ɓwapǝndǝa ɗang, ɓǝ̀ do amur rǝcandǝa mala Ɓakuli.\FTNT{†}{{\FR 2:5 }{\FR{2:5
}}{\FT{Ɓalli gbal aɓa:
}}{\XT{2Kor 4:7; 6:7; 1Kor 12:9}}{\FT{.}}}


\par }{\SH Sǝlǝe mala Ɓakuli
\par }
{\PP \VS{6}Sǝm ngga, sǝm nggǝ hamnǝ cau mala sǝlǝe aban aɓwana mǝnana à kārǝ́na ɓwa aɓa Bangŋo ka. Sǝ mǝnia ka sǝlǝe mala ɓanza man na ɗang, ko sǝlǝe mala aɓwana mǝnana amurǝma na a ɓanza man, amǝnana rǝcandǝa malea nda ban mal ka ɗàng.

\VS{7}Sǝlǝe mǝnana sǝm nggǝ hamnǝi ka, sǝlǝe mala Ɓakuli na, mǝnana sǝmbǝrǝi ɗiɗyal sǝ aɓwana sǝlǝce raka. Sǝ mǝnia yì sǝlǝe ka, Ɓakuli ak tadǝmba kùrrì, nda nê male twal a share ta ɓanza ace gulo ma'sǝm.\FTNT{‡}{{\FR 2:7 }{\FR{2:7
}}{\FT{Ɓalli gbal aɓa:
}}{\XT{Rom 8:29-30}}{\FT{.}}}

\VS{8}Kǝɓwa pà kàm aɓalǝ amurǝma mala nza man mǝnana súrǝ̀ mǝnia yì sǝlǝe ka ɗàng. Ɓǝ̀ à pǝlǝa ama à sùrǝ́nì ka, ɓǝ́ à gbàllì ma Mǝtalabangŋo mǝnana nǝ gulo kat ka ɗàng.\FTNT{§}{{\FR 2:8 }{\FR{2:8
}}{\FT{Ɓalli gbal aɓa:
}}{\XT{Atúró 7:2; Jem 2:1}}{\FT{.}}}

\VS{9}Kǝla mǝnana Malǝmce bang ngga,

\par }{\Q <<Kǝ mǝsǝu malaká sǝn ɗàng,

\par }{\QB kiru malaká ok ɗàng,

\par }{\Q yàle malaká kutio

\par }{\QB aɓa ɗenyicau

\par }{\Q mala kǝɓwa ɗàng,

\par }{\QB gir mǝnana Ɓakuli gilǝkini

\par }{\Q ace aɓwana mǝnana

\par }{\QB à kǝ earce ka.>>\FTNT{*}{{\FR 2:9 }{\FR{2:9
}}{\FT{Ɓalli gbal aɓa:
}}{\XT{Isha 64:4}}{\FT{.}}}


\par }{\MM \VS{10}Sǝ Ɓakuli ka, lǝmdǝna sǝm mǝnia nǝ Bangŋo male.

\par }{\PP Sǝ Bangŋo mala Ɓakuli ka, nda sǝngiyi ɓalǝ agir kat ka, ko nggearǝ acau mǝlime mala Ɓakuli.\FTNT{†}{{\FR 2:10 }{\FR{2:10
}}{\FT{Ɓalli gbal aɓa:
}}{\XT{Mat 11:25; 13:11; 16:17; Afi 3:3,5}}{\FT{.}}}

\VS{11}Yana súrǝ̀ gir mǝnana nda a ɓabum ɓwa ka? Kǝ bangŋo mala ɓwa mǝnana nda aɓalǝi ka, nda súrǝ̀ agir male ka re? Anggo gbal, kǝ Bangŋo mala Ɓakuli na súrǝ̀ agir male kat ka.

\VS{12}Sǝm ngga, sǝm ak bangŋo mala ɓanza ɗàng, kǝ Bangŋo mala Ɓakuli mǝnana turabani ka nda sǝm ak ka, ace mǝnana ɓǝ̀ sǝm súrǝ̀ agir mǝnana kat Ɓakuli pa sǝm mia ɓà ka.\FTNT{‡}{{\FR 2:12 }{\FR{2:12
}}{\FT{Ɓalli gbal aɓa:
}}{\XT{Rom 8:15}}{\FT{.}}}

\VS{13}Ace mani ka, aɓa nacau ma'sǝm ngga, sǝm nggǝ paktúró nǝ gir mǝnana à kania sǝm nǝ sǝlǝe mala ɓwapǝndǝa ka ɗang. Cau ma'sǝm nda kǝ mǝnana Bangŋo mala Ɓakuli kania sǝm ngga. Kǝ nda sǝm nggǝ mǝngi ɓá mǝnia yì mǝsǝcau mala Bangŋo ka, aban aɓwana mǝnana gbal à ndanǝ Bangŋo mala Ɓakuli ka.

\VS{14}Sǝ ɓwa mǝnana pànǝ Bangŋo mala Ɓakuli raka, pà nǝ̀ gandǝ ak agir mala Bangŋo mala Ɓakuli ɗang acemǝnana acau mǝɓange na a bani. Mǝno yì ɓwa ka pà nǝ̀ gandǝ bwalta amǝnia yì agir ka ɗàng, acemǝnana agir ka nǝ bu Bangŋo mala Ɓakuli sǝ à nǝ̀ kpākì ɓwa.\FTNT{§}{{\FR 2:14 }{\FR{2:14
}}{\FT{Ɓalli gbal aɓa:
}}{\XT{1Kor 1:18; Jem 3:15}}{\FT{.}}}

\VS{15}Sǝ ɓwa mǝnana kat ndanǝ Bangŋo mala Ɓakuli ka, dumǝna ama nǝ̀ gandǝ gakkita mǝɓoarne andǝ mǝɓane mala koya gìr, sǝ kǝɓwa pà kàm nǝ̀ ɓashi wi ɗang.\FTNT{*}{{\FR 2:15 }{\FR{2:15
}}{\FT{Ɓalli gbal aɓa:
}}{\XT{1Kor 3:1; 14:37; Gal 6:1}}{\FT{.}}}


\par }{\PP \VS{16}Kǝla mǝnana Malǝmce bang ngga,

\par }{\Q <<Yana ɗe súrǝ̀ ɗenyicau

\par }{\QB mala Mǝtalabangŋo?

\par }{\Q Yana ɗe nǝ̀ gandǝ pe wi cau

\par }{\QB nǝ̀ kwarkiri?>>\FTNT{†}{{\FR 2:16 }{\FR{2:16
}}{\FT{Ɓalli gbal aɓa:
}}{\XT{Isha 40:13}}{\FT{.}}}

\par }{\MM Sǝ sǝm ngga, sǝm ndanǝ ulang ɓabum mala Kǝrǝsti.




\par }\Chap{3}{\SH Amǝtúró mala Ɓakuli
\par }
{\PP \VerseOne{1}Wun amǝ'eambǝam, aɓa mǝsǝcau ka, ǝn gandǝ na wun cau kǝla mǝnana mǝ nǝ ne aɓwana mana ǝn sǝlǝna nǝma à ndanǝ Bangŋo mala Ɓakuli ka ɗàng. Ən na wun cau kǝla mǝnana mǝ nǝ ne amǝɓanza ka, acemǝnana wun ngga, wu kǝ pak gìr kǝla abangna-muna aɓa kpata Kǝrǝsti.\FTNT{*}{{\FR 3:1 }{\FR{3:1
}}{\FT{Ɓalli gbal aɓa:
}}{\XT{Rom 7:14; Ib 5:13}}{\FT{.}}}

\VS{2}Nda gìr mǝnana tsǝa, kǝ kiura mala abangna-muna, nda mǝnana ǝn pa wun ngga. Ən gandǝ pa wun girlina mala aɓwana mǝnana à kārǝ́na ɓwa ka ɗàng, acemǝnana wu lǝmdǝ ama wu kārǝ́na ɓwa ɗàng. Sǝ ko ado ka, wu malaká karǝ ɗang,\FTNT{†}{{\FR 3:2 }{\FR{3:2
}}{\FT{Ɓalli gbal aɓa:
}}{\XT{Ib 5:12-13; 1Bit 2:2}}{\FT{.}}}

\VS{3}acemǝnana gìr mana nggūrǝu earkiyice ka nda wu ginggi atè ka più. Yì mǝnana mɓali nda kam arǝarǝ wun andǝ ɓìkìdo ka, mǝno ka lǝmdǝ ama wu nda ka mala ɓanza re? Wu pa aɓa do ulang do mala amǝɓanza re?

\VS{4}Ɓǝ̀ ɓeɓwa aɓalǝ wun kǝ na ama, <<Mim ngga Bulǝs nda ǝn nggǝ kpate ka,>> sǝ ɓeɓwa ka ama, <<Mim ngga Apolo nda ǝn nggǝ kpate ka,>> mǝno ka lǝmdǝ ado ama wu pa kǝla amǝɓanza re?\FTNT{‡}{{\FR 3:4 }{\FR{3:4
}}{\FT{Ɓalli gbal aɓa:
}}{\XT{1Kor 1:12}}{\FT{.}}}


\par }{\PP \VS{5}Sǝ nggearǝì ka, yana nda Bulǝs? Sǝ yana nda Apolo? Yia ka, kǝ amǝtúró mala Ɓakuli mǝnana à hamnǝ cau male sǝ wu yi é, kǝla mǝnana Ɓakuli pe koyan ngga túró male mǝnana nǝ̀ pak ka re?\FTNT{§}{{\FR 3:5 }{\FR{3:5
}}{\FT{Ɓalli gbal aɓa:
}}{\XT{2Kor 6:4; Afi 3:7; Kol 1:25}}{\FT{.}}}

\VS{6}Mim ngga ǝn ɓeal mǝsǝɓeale, sǝ Apolo ka mùr na pà ka, sǝ Ɓakuli nda tsǝk agir sǝ à gul ka.\FTNT{*}{{\FR 3:6 }{\FR{3:6
}}{\FT{Ɓalli gbal aɓa:
}}{\XT{Atúró 18:4-11,24-27; 1Kor 1:12}}{\FT{.}}}

\VS{7}Lǝmdǝ ama mǝɓeale andǝ mǝpà mur ka à nda à sǝngiyi ka ɗàng, kǝ Ɓakuli mǝnana tsǝa sǝ agir gul ka, nda à nǝ̀ sǝn ngga.

\VS{8}Sǝ mǝɓeale andǝ mǝpà mùr ka à nda mwashat, sǝ koyan aɓalǝia ka, Ɓakuli na nǝ̀ pe wi tangnakusǝi amur gìr mǝnana ɓwe pak ka.

\VS{9}Sǝm ngga sǝm nda ka amǝtúró sǝnǝa Ɓakuli. Sǝ wun ngga, wu nda ka ɓaban mala Ɓakuli mǝnana rikiyi ka. Ɗǝm ngga, wu nda ka ɓah mala Ɓakuli mǝnana ɓakkiyi ka.\FTNT{†}{{\FR 3:9 }{\FR{3:9
}}{\FT{Ɓalli gbal aɓa:
}}{\XT{Isha 61:3; Afi 2:20-22; 1Bit 2:5}}{\FT{.}}}


\par }{\PP \VS{10}Nǝ ɓwamuru mala Ɓakuli mǝnana lǝmdǝàm ngga, ǝn pak túró a pe mala mǝ'sǝlǝ ɓah, ǝn tsǝk kusǝɓah, sǝ ɓeɓwa yiu kǝ ɓakɓah amurí. Sǝ koyan aɓalǝ sǝm ngga ɓǝ̀ tsǝk kiri, ɓǝ̀ ɗenyi nǝ ulang ɓah mǝnana kǝ ɓak ka.\FTNT{‡}{{\FR 3:10 }{\FR{3:10
}}{\FT{Ɓalli gbal aɓa:
}}{\XT{Afi 2:20}}{\FT{.}}}

\VS{11}Sǝ kǝ ɓè kusǝɓah pà kàm ɓekǝ ɓwa nǝ̀ kwákítè mǝnana nda ɗàng andǝ mana à angŋa dǝmba à kwákínàtè ka ɗàng, mǝnana nda Yesu Kǝrǝsti ka.\FTNT{§}{{\FR 3:11 }{\FR{3:11
}}{\FT{Ɓalli gbal aɓa:
}}{\XT{Afi 2:20}}{\FT{.}}}\FTNT{*}{{\FR 3:11 }{\FR{3:11
}}{\FT{Ko:
}}{\FQA{Ɓakuli angŋa dǝmba tsǝ̀ngŋǝ̀nà Yesu Kǝrǝsti dumǝna kǝ kusǝɓa mwashat ɓǝ̀rɓǝ̀r, sǝ kǝ ɓè pà kàm ɗǝm à nǝ̀ kwákítè ɗàng.}}}

\VS{12}Koya ɓwa nani sǝ ɓakɓah amur mǝnia yì tita kusǝɓǎ ka, ko nǝ zǝnariya, ko azǝrfa, ko nǝ atali-gǝna, ko nggun mǝ'ime, ko oazo, ko kùrí ka,

\VS{13}túró mala koya ɓwa ka nǝ̀ pusǝrǝi, acemǝnana a Pwari mala Kǝrǝsti ka, teà nǝ̀ puro. Bǝsa na nǝ̀ pusǝtea ka. Sǝ bǝsa na nǝ̀ kārǝki koya túró nani ɓwa pè ka.\FTNT{†}{{\FR 3:13 }{\FR{3:13
}}{\FT{Ɓalli gbal aɓa:
}}{\XT{2Tas 1:7-10}}{\FT{.}}}

\VS{14}Sǝ ɓǝ̀ túró mala ɓwa, mǝnana ɓak amur yì kusǝɓah camǝna ka, ɓwe nǝ̀ kum tangnakusǝi.

\VS{15}Sǝ ɓǝ̀ túró mala kǝɓwa pì ka, ɓwe nǝ̀ ɗwanyi tangnakusǝi, kat andǝ amani ka, nǝ̀ kum àwá, kǝla ɓwa mǝnana pur aɓa bǝsa apî pibǝsa ka.\FTNT{‡}{{\FR 3:15 }{\FR{3:15
}}{\FT{Ɓalli gbal aɓa:
}}{\XT{Ayu 23:10}}{\FT{.}}}


\par }{\PP \VS{16}Wun ngga wu sǝlǝ mbak ama wu nda ka Ndàmǝgule mala Ɓakuli, sǝ Bangŋo mala Ɓakuli ka ndanǝ do aɓalǝ wun?\FTNT{§}{{\FR 3:16 }{\FR{3:16
}}{\FT{Ɓalli gbal aɓa:
}}{\XT{1Kor 6:19; 2Kor 6:16}}{\FT{.}}}

\VS{17}Ɓǝ̀ kǝɓwa kiɗiki Ndàmǝgule mala Ɓakuli ka, Ɓakuli nǝ̀ kiɗikì. Acemǝnana Ndàmǝgule mala Ɓakuli ka nda àkǝ̀ cè yì, sǝ wu nda ka Ndàmǝgule mala Ɓakuli.


\par }{\PP \VS{18}Ɓǝ̀ kǝɓwa ɓǝkǝa swarki ɓamúrì ɗàng. Sǝ ɓǝ̀ ɓe kǝɓwa aɓalǝ wun kǝ sǝni kǝla ndanǝ sǝlǝe mala ɓanza man ngga, yì ka, ɓǝ̀ kpata njar mǝnana amǝɓanza twali ɓanggea na ka, sǝ yì ka, nǝ̀ duk mǝsǝle aɓa mǝsǝcau.

\VS{19}Acemǝnana gìr mana ɓanza man kǝ sǝni kǝla nda sǝlǝe ka, nda ɗwanyi sǝlǝe aban Ɓakuli. Kǝla mǝnana Malǝmce bang ngga, <<Ɓakuli kǝ bwal amǝ'sǝlǝe aɓa kutan malea.>>\FTNT{*}{{\FR 3:19 }{\FR{3:19
}}{\FT{Ɓalli gbal aɓa:
}}{\XT{Ayu 5:13}}{\FT{.}}}

\VS{20}Sǝ ɓè banì cau mala Ɓakuli bang ama, <<Yì Mǝtalabangŋo ka, sǝlǝna ama aɗenyicau mala amǝ'sǝlǝe mala ɓanza man ngga, amǝɓane na.>>\FTNT{†}{{\FR 3:20 }{\FR{3:20
}}{\FT{Ɓalli gbal aɓa:
}}{\XT{Ang 94:11}}{\FT{.}}}

\VS{21}Kǝɓwa pà kàm ado mǝnana nǝ̀ nacau nǝ̀ nggori amur gir mǝnana ɓwapǝndǝa nǝ̀ gandǝ pe ka ɗàng. Aɓa mǝsǝcau ka, agir kat à dumǝna a ma'wun.\FTNT{‡}{{\FR 3:21 }{\FR{3:21
}}{\FT{Ɓalli gbal aɓa:
}}{\XT{1Kor 4:6; Rom 8:32}}{\FT{.}}}

\VS{22}Bulǝs, andǝ Apolo, andǝ Bitǝrus ka, a ma'wun na. Ɓanza mǝnia ka, ko aɓa do nǝyilǝmu, ko lú, andǝ agir mǝnana adyan andǝ amǝnana à nǝ̀ yiu a dǝmba ka, yia kat ka ama'wun na.\FTNT{§}{{\FR 3:22 }{\FR{3:22
}}{\FT{Ɓalli gbal aɓa:
}}{\XT{1Kor 1:12; Rom 8:38}}{\FT{.}}}

\VS{23}Sǝ wun ngga, wu nda ka mala Kǝrǝsti, sǝ Kǝrǝsti ka, mala Ɓakuli na.




\par }\Chap{4}{\SH Amǝ'mishan mala Kǝrǝsti
\par }
{\PP \VerseOne{1}Sǝm ngga, wu sǝn sǝm kǝla amǝtúró mala Kǝrǝsti mana tsǝk sǝm, ɓǝ̀ sǝm bǝlia aɓwana ɓalǝ agir mǝsǝcau mala Ɓakuli mǝnana sǝmbǝrǝ cea ɗiɗyal sǝ adyan ngga lǝmdǝnia ka.\FTNT{*}{{\FR 4:1 }{\FR{4:1
}}{\FT{Ɓalli gbal aɓa:
}}{\XT{1Kor 9:17; Rom 11:25; 16:25}}{\FT{.}}}

\VS{2}Sǝ gir mwashat ɓǝ̀rɓǝ̀r mǝnana à earkiyi ce arǝ ɓwa mǝnana Ɓakuli nyinggi wi túró a buì ka, nda mǝnana ama, ɓǝa kumi nǝ mǝsǝcau.

\VS{3}Sǝ kǝgìr oasǝam ko bǝti nǝ ɓashi ma'wun, ko mala ɓwapǝndǝa a muram ɗàng. Yàle mim ngga, ǝn nggǝ ɓashì ɓamúràm ɗàng.

\VS{4}Sǝ mim ngga, ǝn panǝ sǝlǝe nǝma ǝn pángŋǝ̀nà ɓè kǝgìr mǝɓane ɗàng, kat andǝ amani ka ǝn pa aban bang ama mǝ nda aban pusǝ ɓamúràm raka. Acemǝnana kǝ Ɓakuli na mwashat mǝnana nǝ̀ ɓashiàm ngga.\FTNT{†}{{\FR 4:4 }{\FR{4:4
}}{\FT{Ɓalli gbal aɓa:
}}{\XT{2Kor 1:12}}{\FT{.}}}

\VS{5}Acemani ka, wu kǝa ak dǝmba pakki kǝɓwa ɓashi sǝ pwarinì bwal ɗang. Wu kúndǝô she pwari mǝnana Mǝtalabangŋo nǝ̀ yiu nǝi ka. Yì nǝ nggeari, nǝ̀ pusǝ agir mǝnana aɓwana kǝ pakkia aɓa pǝndǝa ka a banfana; nǝ̀ pusǝta agir ɓa-sǝmbǝrǝa mǝnana a ɓabum aɓwana ka.\FTNT{‡}{{\FR 4:5 }{\FR{4:5
}}{\FQ{agir ɓa-sǝmbǝrǝa mǝnana a ɓabum aɓwana ka:
}}{\FT{Ko <<akanì mala aɓwana mana à sǝmbǝrǝia a ɓabumia ka.>>}}} A pwari mǝno sǝ aɓwana mǝnana kat à pàk mǝɓoarne ka, à nǝ̀ kum ɓwangsǝban aban Ɓakuli.\FTNT{§}{{\FR 4:5 }{\FR{4:5
}}{\FT{Ɓalli gbal aɓa:
}}{\XT{Rom 2:16,29; 1Kor 3:13; 2Kor 10:18}}{\FT{.}}}


\par }{\PP \VS{6}Ace ɓoaro ma'wun, wun amǝ'eambǝam, sǝ ǝn kanigir arǝ Apolo andǝ ɓamúràm sǝm ɓari, ace mǝnana ɓǝ̀ wu kànì arǝ sǝm yì ɓá cau mǝnana ama, <<Wu kǝa twal aɓwana kpǝm ɓǝà kútì gìr mǝnana à gilǝ ka ɗàng.>> Anggo ka pà wun nǝ̀ nggori nǝ ɓeɓwa sǝ wu nǝ̀ ɓǝsǝki ɓeɓwa ɗàng.\FTNT{*}{{\FR 4:6 }{\FR{4:6
}}{\FT{Ɓalli gbal aɓa:
}}{\XT{1Kor 1:12,19,31; 3:4,19-20}}{\FT{.}}}

\VS{7}We ka, a nda ɗàng andǝ acili aɓwana le? Mana gir nì a ndanǝi mǝnana à po nǝ pa raka? Sǝ ɓǝà po nǝ pa ka, man tsǝa sǝ a kǝ nggori kǝla a pak túró ace?


\par }{\PP \VS{8}Ado ka, wu kumǝna agir mǝnana kat wu earkiyi cea ka! Wu angŋa dǝmba wu dumǝna amǝkume! Wun ngga, wu dumǝna amurǝma sǝ pà nǝ pě ma'sǝm ɗang re? E, ɓǝ̀ do ama, wun ngga wu duk amurǝma, ace mǝnana sǝm gbal ka, ɓǝ̀ sǝm duk amurǝma atà wun!

\VS{9}Ən nggǝ sǝni kǝla Ɓakuli tsǝk sǝm, sǝm amǝ'mishan, a masǝlǝata agir kat, sǝm duk agir sǝna. Sǝm do kǝla aɓwana mǝnana à kasǝia wia ɓashi-lú a ɓamǝsǝ ɓwapǝndǝa kat andǝ amǝturonjar ka.\FTNT{†}{{\FR 4:9 }{\FR{4:9
}}{\FT{Ɓalli gbal aɓa:
}}{\XT{1Kor 15:31; 2Kor 11:23; Rom 8:36; Ib 10:33}}{\FT{.}}}

\VS{10}Ace cau mala Kǝrǝsti ka, sǝm dumǝna amǝ'ɓanggia, sǝ wun ngga wu twali ɓamur rǝ wun ado ama wu ndanǝ sǝlǝe, acemǝnana wu nda ka mala Kǝrǝsti ka! Sǝm ngga, sǝm pànǝ rǝcandǝa ɗang, sǝ wun ngga wu ndanǝ rǝcandǝa! Sǝm ngga à nyesǝ sǝm ɓà, sǝ wun ngga à kǝ pa wun gulo!\FTNT{‡}{{\FR 4:10 }{\FR{4:10
}}{\FT{Ɓalli gbal aɓa:
}}{\XT{1Kor 1:18; 2:3; 3:18; 2Kor 11:19; 13:9}}{\FT{.}}}

\VS{11}Ko ado ka, sǝm dum nǝ nzala andǝ mǝsamur; kǝ asanginagìr nda sǝm oasǝo arǝ sǝm ngga; kusǝ pas sǝm nggǝ kum walban; sǝm nggǝ sokki kun sǝm arǝ aban ɗàngɗáng.\FTNT{§}{{\FR 4:11 }{\FR{4:11
}}{\FT{Ɓalli gbal aɓa:
}}{\XT{Rom 8:35; 2Kor 11:23-27}}{\FT{.}}}

\VS{12}Sǝm pak túró nǝ bu sǝm kǝ̀rkǝ́r. Lang aɓwana sáng sǝm ngga, sǝm tsǝki wia bu; lang à pà sǝm tanni ka, sǝm bwal bum sǝm.\FTNT{*}{{\FR 4:12 }{\FR{4:12
}}{\FT{Ɓalli gbal aɓa:
}}{\XT{Atúró 18:3; 1Bit 3:9}}{\FT{.}}}

\VS{13}Ɓǝ̀ aɓwana tsǝka sǝm cau arǝ sǝm ngga, sǝm nyesǝia wia nǝ cau mǝɓuɓɓuki. Sǝm ado ka, sǝm nda ka agir'ɓeami mala ɓanza, sǝm nda ka agir mǝnana à sukkia a gìgí a ɓanza, ko ado ka!


\par }{\PP \VS{14}Mim ngga, ǝn pa aban gilǝa wun mǝnia ka ace mǝnana ɓǝ̀ ǝn tsǝk wun, wu kum kǝsǝkya ka ɗang. Ən pa anggo ace mǝnana ɓǝ̀ ǝn kwarkir wun kǝla amuna mem mǝnana ǝn earkiyi acea raka.

\VS{15}Sǝ ko ɓǝ̀ wu ndanǝ aɓwana aɓa Kǝrǝsti mǝnana à kǝ ɗenyi nǝ wun, làkkì malea bwal á-lum ngga, kat andǝ amani ka, wu ndanǝ tárrú mwashat. Acemǝnana aɓa do kpata Kǝrǝsti Yesu ma'wun ngga, mǝ nda kǝ ɓwa mǝnana ǝn duk tár wun ngga, mǝnana yina wun nǝ Cau Mǝɓoarne mala Kǝrǝsti Yesu ka.\FTNT{†}{{\FR 4:15 }{\FR{4:15
}}{\FT{Ɓalli gbal aɓa:
}}{\XT{1Kor 1:30; Film 10}}{\FT{.}}}

\VS{16}Ace mani ka, ǝn nggǝ zǝmba wun, wu twal kusǝam.\FTNT{‡}{{\FR 4:16 }{\FR{4:16
}}{\FT{Ɓalli gbal aɓa:
}}{\XT{1Kor 11:1; Filp 3:17}}{\FT{.}}}

\VS{17}Nda gìr mǝnana tsǝa sǝ ǝn tasǝ Timoti aban wun, yì muna mem aɓa kpata Mǝtalabangŋo, yì munem mana à nǝ̀ earnǝi, sǝ ǝn earkiyi ace gbal raka. Yì ka, nǝ̀ kasǝ ɓalǝ wun amur do mem aɓa Kǝrǝsti mǝnana nda mwashat andǝ kanigir mem mǝnana ǝn nggǝ kani amur Kǝrǝsti, arǝ a'ikǝlisiya mǝnana kat ǝn wari kam ngga.


\par }{\PP \VS{18}Aɓea aɓwana aɓalǝ wun ngga à nda à dum nǝ twal ɓamuru ka, acemǝnana à kǝ sǝni kǝla pà mǝ nǝ yiu a sǝn wun ɗǝm ɗang.

\VS{19}Ɓǝ̀ Mǝtalabangŋo ear ka, banì pà nǝ̀ sau ɗang, mǝ nǝ yiu aban wun. Sǝ mǝ nǝ yia sǝlǝ cau mǝnana amǝ twàlɓamúrû mǝnia banggiyi ka, andǝ man nda rǝcandǝa mǝnana kàngkàng a ndanǝi ka.

\VS{20}Sǝ Domurǝm mala Ɓakuli ka, pà ace ne nǝ kun ɗang, nda ace pě nǝ rǝcandǝa mala Ɓakuli.

\VS{21}Mǝ ye na ado wu earkiyi ce? Ɓǝ̀ ǝn yiu aban wun nǝ nkamso le, ko ɓǝ̀ ǝn yiu nǝ earcearǝu andǝ ɓukɓuka?




\par }\Chap{5}{\SH Kìɗìkì mala nonggi nǝ rǝarǝu \newline  aɓalǝ amǝ kpata Yesu
\par }
{\PP \VerseOne{1}À bangŋǝ́nàm ce ama mǝsǝcau kìɗìkì mala nonggi nǝ rǝarǝu nda kam aɓalǝ wun, ulang mǝnana ko aɓwana mǝnana à súrǝ̀ Yesu Kǝrǝsti raka, à kǝ pak ulang gir nî ɗang, mǝnana à bang ama ɓeɓwa na aɓalǝ wun kǝ nong nǝ mālá tárrí ka!\FTNT{*}{{\FR 5:1 }{\FR{5:1
}}{\FT{Ɓalli gbal aɓa:
}}{\XT{Nggur 22:30; 27:20}}{\FT{.}}}

\VS{2}Sǝ aɓa mǝno anggo ka wu kǝ jali, a kun mǝnana ɓǝ́ wu lùmsǝ̀nà nǝ bumkiɗikea, sǝ wu pǝrna ɓwa mǝnana pak mǝnia yì gir ka, aɓalǝ wun.

\VS{3}Sǝ kat andǝ amani ama ǝn pa aɓalǝ wun ado raka, ɗenyicau mem na atà wun. Sǝ nggearǝ ɓwa mǝnana pak gìr mǝɓane man ngga, ǝn kasǝna ɓashi amurí kǝla mǝ nda aban wun ado.

\VS{4}Aɓa lullǝ Yesu Kǝrǝsti, wu tunǝ kpapi mala amǝkwaɗi, sǝ mim ngga ɗenyicau mem nakam aɓalǝ wun, sǝ rǝcandǝa mala Mǝtalabangŋo Yesu gbal ka, nda kam aɓalǝ wun. Aban mǝnia yì kpapi ka,

\VS{5}wu pusǝ mǝnia yì ɓwa ka, wu túrí a ɓabù Shetan, ace mǝnana ɓǝa kiɗiki nggūrǝì mǝnana pakkina cauɓikea nǝi ka, sǝ yilǝmi ka ɓǝ̀ kum àwá a Pwari nyare yiu mala Mǝtalabangŋo.


\par }{\PP \VS{6}Nggori ma'wun nǝ mǝnia yì gìr ka ɓoar ɗang! Wu sǝlǝ mbak ama mǝnia yì cauɓikea ka nda kǝla mǝsǝ yis\FTNT{†}{{\FR 5:6 }{\FR{5:6
}}{\FQ{yis:
}}{\FT{Mǝnia ka <<muku gir na mǝnana à kǝ̀ pe nǝ ɓǝlamur ko nswanvwa, mǝnana ɓǝa tsǝì bǝti aɓa dyar muku pak bǝredi ka nǝ̀ tsǝì ɓǝ̀ vwali. Sǝ nda rǝ na ama ɓǝa nying ɓwa mwashat sǝ lidǝmba aɓa cauɓikea ka, pà nǝ̀ sau ɗang cili ɓwapǝndǝa kat nǝ̀ kútí aɓa cauɓikea.>>}}} mǝnana bǝti ka, nǝ̀ aki ɓá muku nǝ̀ tsǝì ɓǝ̀ vwali?\FTNT{‡}{{\FR 5:6 }{\FR{5:6
}}{\FT{Ɓalli gbal aɓa:
}}{\XT{Gal 5:9}}{\FT{.}}}

\VS{7}Dumǝna ama wu nǝ̀ pusǝ mǝnia yì ɓwa mǝɓane ka aɓalǝ wun, ace mǝnana ɓǝ̀ yis mǝ'e mala cauɓikea ɓǝ̀ kǝa pa aɓalǝ wun ɗang, ɓǝ̀ wu do aɓa ɓoarnsari. Anggo ka, wun nǝ̀ do kǝla bǝsa muku pak bǝredi mǝnana yis pa arǝì raka, kǝla mǝnana wu pak ka. Acemǝnana Kǝrǝsti, mǝgam ma'sǝm mala Lamsan Yàlîmurû ka, à walni ace sǝm.\FTNT{§}{{\FR 5:7 }{\FR{5:7
}}{\FT{Ɓalli gbal aɓa:
}}{\XT{Pur 12:4,5}}{\FT{.}}}

\VS{8}Ace mani ka, ɓǝ̀ sǝm pakkiɗire mala amsǝban ma'sǝm nǝ bǝredi mǝnana yis pà arǝì raka, bǝredi mǝɓoarnsari andǝ mǝ'mǝsǝcau nì. Ɓǝ̀ sǝm ngga pe nǝ yis mǝ'e mala ce'shiria andǝ ɓealɓikea ɗang.\FTNT{*}{{\FR 5:8 }{\FR{5:8
}}{\FT{Ɓalli gbal aɓa:
}}{\XT{Pur 13:17; Nggur 16:3,4}}{\FT{.}}}


\par }{\PP \VS{9}Aɓa ɓe cauterǝa mem mǝnana ǝn gilǝa wun ngga, ǝn na wun nǝma wu kǝa kpapi do a tarǝ wun wunǝ aɓwana mǝnana à nda aɓa do kiɗìkì mala nongginǝ rǝarǝia ka ɗang.

\VS{10}Sǝa ma ǝn pa aban nacau amur amǝ ɗwanyi kpata Yesu mǝnana amǝ nonggi nǝ rǝarǝu na, ko amǝ sham gir mala ɓwa na, ko amǝ ɓǝmbǝriban na, ko amǝ peri aban ankúl na ka ɗang. Ɓǝ̀ nda anggo ka, lǝmdǝ ama wu nǝ̀ purî ɓanza.

\VS{11}Ɓá cau mǝnana ǝn nggǝ na ka nda mǝnia ka. Wu pa wu nǝ̀ kpapi do a tarǝ wun wunǝ ɓwa mǝnana tunǝ ɓamúrì ama yì ka, mǝ kpata Yesu na, sǝ do aɓa cauɓikea nongginǝ aban, ko do mɓali, ko mǝ kpata alú na ka ɗang. Sǝ pà wu nǝ̀ kpapi do gbal wunǝ ɓwa mǝnana mǝ do na'nyir amur aɓwana na, ko mǝ walki a walo mba na, ko mǝɓǝmbǝriban na ka ɗang. Wu kǝa na ama wu nǝ̀ do wu nǝ̀ li girlina a tarǝ wun wunǝ ulang mǝnia yì ɓwa ka ɗang.


\par }{\PP \VS{12}Man oasǝ sǝm arǝ pakki amǝ ɓanza ɓashi? Aɓwana mǝnana aɓa ikǝlisiya ka nda wu nǝ̀ pakkia wia ɓashi ka.

\VS{13}Ɓakuli nǝ̀ pakki aɓwana mǝnana amǝ ɓanza na ka ɓashi. Sǝ kǝla mǝnana Malǝmce bang ngga, <<Dumǝna púp wu pǝr ɓwa mǝnana mǝ ɓealɓikea na ka, ɓǝ̀ purî ɓalǝ wun.>>\FTNT{†}{{\FR 5:13 }{\FR{5:13
}}{\FT{Ɓalli gbal aɓa:
}}{\XT{Nggur 13:5; 17:5-7; 19:19; 21:21; 22:21,24; 24:7}}{\FT{.}}}




\par }\Chap{6}{\SH Wu kǝa wúlí rǝarǝ wun ɗang
\par }
{\PP \VerseOne{1}Ɓǝ̀ kǝɓwa aɓalǝ wun ndanǝ gir mǝnana kutio a nrea andǝ ɓi mǝkpata Yesu ka, palang sǝ nǝ̀ kánǝ cê aban amǝ'ɓashi mala ɓanza le? Mana tsǝa sǝ pà nǝ̀ kánǝ cê aban amǝkpata Kǝrǝsti Yesu ɗàng?\FTNT{*}{{\FR 6:1 }{\FR{6:1
}}{\FT{Ɓalli gbal aɓa:
}}{\XT{Mat 18:17}}{\FT{.}}}

\VS{2}Wun ngga, wu sǝlǝ ama aɓwana mala Ɓakuli na à nǝ̀ ɓashì ɓanza ka re? Sǝ ɓǝ̀ ndo anggo ama wun nda wun nǝ̀ ɓashì ɓanza ka, palang ado sǝ wu gandǝ pak ɓashi mala acau mǝkèke ɗàng?

\VS{3}Wu sǝlǝ mbo ama sǝm nda mǝnana sǝm nǝ̀ pàkkî amǝturonjar ɓashi ka? Sǝ nǝ koshi agir mala ɓanza mǝnia ka!

\VS{4}Ɓǝ̀ ulang acau mǝno kum wun ngga, palang sǝ wun nǝ̀ nggá twal aceì wun nǝ̀ kánǝia a ɓadǝmba amǝ'ɓashi mǝnana ikǝlisiya kǝ twalia nǝ gulo raka?

\VS{5}Cau kǝsǝkya nǝ wun! Lang ado sǝ à nǝ̀ bang ama kǝɓwa pà kàm aɓalǝ wun mwashat mǝnana ndanǝ sǝlǝe, nǝ̀ gandǝ gilǝki nre ka amǝ'eamrǝarǝu raka ɗàng?

\VS{6}Sǝ mǝkpata Ɓakuli pǝlǝa twal ɓi mǝkpata Ɓakuli aban ká aban amǝ'ɓashi mala ɓanza!


\par }{\PP \VS{7}Ká ma'wun a ndaɓashi ace wuli rǝarǝ wun ngga, lǝmdǝ ama wu kpana amur abu wun. Pà nǝ̀ ɓoaribanì wu li cê arǝ wun re? Pà nǝ̀ ɓoaribanì ɓǝà tǝpǝri wun re?\FTNT{†}{{\FR 6:7 }{\FR{6:7
}}{\FT{Ɓalli gbal aɓa:
}}{\XT{Mat 5:39-40}}{\FT{.}}}

\VS{8}Sǝ wun, nǝ ɓamur rǝ wun ngga, wu kǝ tǝpǝriban, wu kǝ pak mǝɓane, sǝ amǝ'eam wun na wu pakkiyia wia amǝnia yì agir ka!


\par }{\PP \VS{9}Wu sǝlǝ mbak ama amǝ'ɓealɓikea pa nǝ̀ kutio a Domurǝm mala Ɓakuli ɗang? Wu kǝa swarki ɓamur rǝ wun ɗàng! Aɓwana mǝnana à kǝ dukdo kiɗìkì mala nongginǝ-rǝarǝu, ko à kǝ peri atà ankúl andǝ nongginǝ amālá aɓea andǝ abura aɓea ka, à pà nǝ̀ kútí a domurǝm mala Ɓakuli ɗang. Sǝ kǝɓwa pà kàm atà amǝ kìɗìkì mala nongginǝban, ko aburana arǝarǝia, ko amamǝna gbal arǝarǝia, mana à nǝ̀ kum kutio a domurǝm mala Ɓakuli ka ɗàng.\FTNT{‡}{{\FR 6:9 }{\FR{6:9
}}{\FT{Ɓalli gbal aɓa:
}}{\XT{1Kor 15:50}}{\FT{.}}}

\VS{10}Kat andǝ amǝn'í, andǝ amǝ'mɓali, andǝ amǝwalwalo-mba, andǝ amǝ tsǝki aɓwana cau arǝia, andǝ amǝ'ɓǝmbǝriban ngga, à pà nǝ̀ kutio a Domurǝm mala Ɓakuli ɗang.

\VS{11}Sǝ aɓalǝ wun ngga, anggo sǝ aɓea aɓwana pàk ɗiɗyal. Sǝ adyan ngga à langŋǝna wun, à tàrna wun ace Ɓakuli, wu dumǝna amǝ'cauɓoarna aɓa lullǝ Mǝtalabangŋo Yesu Kǝrǝsti, sǝ nǝ Bangŋo mala Ɓakuli ma'sǝm.\FTNT{§}{{\FR 6:11 }{\FR{6:11
}}{\FT{Ɓalli gbal aɓa:
}}{\XT{Atúró 22:16; Rom 8:30}}{\FT{.}}}


\par }{\SH Nggurǝ wun ngga nda ace \newline  ɓwangsǝki Ɓakuli
\par }
{\PP \VS{12}Ɓè ɓwa nǝ̀ na ama, <<Agir kat ka, à earǝ́nam ɓǝ̀ ǝn pea.>> Sǝama agir kat sǝ à ndanǝ ɓoaro ace pàkkô gbasha ɗang. E, sǝ ko ɓǝà earǝ́nam ɓǝ̀ ǝn pak koya gìr nani ka, pà mǝ nǝ eare, mǝ nǝ duk guro mala kǝgìr ɗàng.\FTNT{*}{{\FR 6:12 }{\FR{6:12
}}{\FT{Ɓalli gbal aɓa:
}}{\XT{1Kor 10:23}}{\FT{.}}}

\VS{13}<<Girlina ka nda ace bum, sǝ bum ngga nda ace girlina.>> Sǝ yia kǝm ngga Ɓakuli nǝ̀ kiɗikia. Nggūrǝu ka pà ace do kiɗìkì mala nongginǝ-rǝarǝu ɗang, nda ace pakki Mǝtalabangŋo túró; sǝ Mǝtalabangŋo ka kǝ ɗenyinǝ nggūrǝu.

\VS{14}Ɓakuli loasǝ Mǝtalabangŋo Yesu Kǝrǝsti nǝyilǝmu a ɓembe, anggo gbal, sǝ nǝ̀ loasǝ sǝm nǝ rǝcandǝa male.

\VS{15}Wu sǝlǝ mbak ama anggūrǝ wun ngga, abare rǝ Kǝrǝsti na? Sǝ ado ka, mǝ nǝ twal bare rǝ nggūrǝ Kǝrǝsti, mǝ nǝ kpapi andǝ mala mǝgyatarǝu le? Ko bǝti, pà nǝ̀ pa anggo ɗàng!\FTNT{†}{{\FR 6:15 }{\FR{6:15
}}{\FT{Ɓalli gbal aɓa:
}}{\XT{Rom 12:5; 1Kor 12:27}}{\FT{.}}}

\VS{16}Wun ngga, wu sǝlǝ mbak ama, ɓwa mǝnana kat nongnǝ mǝgyatarǝu ka, nggūrǝia dumǝna mwashat andǝi? Malǝmce bang ama, <<Yia mǝnana à nda ɓari ka, à nǝ̀ duk mwashat.>>\FTNT{‡}{{\FR 6:16 }{\FR{6:16
}}{\FT{Ɓalli gbal aɓa:
}}{\XT{Tite 2:24; Mat 19:5; Mar 10:8; Afi 5:31}}{\FT{.}}}

\VS{17}Sǝ ɓwa mǝnana à kpapini andǝ Mǝtalabangŋo ka, à dumǝna mwashat andǝi a ɓá bangŋo.\FTNT{§}{{\FR 6:17 }{\FR{6:17
}}{\FT{Ɓalli gbal aɓa:
}}{\XT{Yoh 17:21-23; Rom 8:9; Gal 2:20}}{\FT{.}}}


\par }{\PP \VS{18}Wu ɓanggi atúró mala kìɗìkì mala nongginǝ-rǝarǝu. Acemǝnana acilia acauɓikea mana kat ɓwa kǝ pea ka, à kúmsǝ́ nggūrǝì ɗàng, sǝ ɓwa mǝnana kat pàk cauɓikea nongginǝ-rǝarǝu ka, pàngŋǝ́nì nggūrǝì cauɓikea.

\VS{19}Sǝ wun ngga, wu sǝlǝ mbak ama nggūrǝ wun ngga Ndàmǝgule mala Bangŋo mala Ɓakuli na, mǝnana do a ɓabum wun, mana Ɓakuli pa wun ngga? Wun ngga, wu dupî ɓamur rǝ wun ɗàng,\FTNT{*}{{\FR 6:19 }{\FR{6:19
}}{\FT{Ɓalli gbal aɓa:
}}{\XT{1Kor 3:16; Yoh 2:21}}{\FT{.}}}

\VS{20}Yesu kúr wun nǝ gǝna mǝkǝ̀rkǝ́rnì. Ace mani ka, wu gusǝlǝ Ɓakuli nǝ nggūrǝ wun.\FTNT{†}{{\FR 6:20 }{\FR{6:20
}}{\FT{Ɓalli gbal aɓa:
}}{\XT{Atúró 20:28; Rom 12:1; 1Kor 7:23; 1Bit 1:18-19}}{\FT{.}}}




\par }\Chap{7}{\SH Acau amur càu mala doɓala
\par }
{\PP \VerseOne{1}A dyan ngga, amur agir mǝnana wu gilǝa ama ɓǝa sǝngi ka. Wu bang ama, <<Ndanǝ ɓoaro yì mǝnana ɓǝ̀ ɓwa al ɓwama raka.>>\FTNT{*}{{\FR 7:1 }{\FR{7:1
}}{\FQ{<<Ndanǝ ɓoaro yì mǝnana ɓǝ̀ ɓwa al ɓwama raka.>>
}}{\FT{Ko <<Ndanǝ ɓoaro yi mǝnana ɓǝ̀ ɓwabura nong nǝ ɓwama raka.>>}}}

\VS{2}Sǝ acemǝnana a dyan ngga, do-kiɗìkì angŋǝna ban ngga, koya ɓwabura nani ka, ɓǝ̀ al male yì ɓwama, sǝ koya ɓwama nani gbal ka, ɓǝ̀ al male yì bura.

\VS{3}Ɓwabura ka, dumǝni wi púp ɓǝ̀ lùmsǝ túró-ɓwabura male a ban māmí, sǝ ɓwama gbal ka, anggo nǝ̀ lùmsǝ túró-ɓwama male a ban burí.

\VS{4}Sǝ ɓwama a dyan ngga, yì nda mǝtala nggūrǝì ɗàng, burí na. Sǝ ɓwabura gbal ka, rǝì ka male na ɗang, mala māmí na.

\VS{5}Wu kǝa ɓinǝia rǝ wun nongŋo-nda ɗang, she ɓǝ̀ do ama nǝ eare ma'wun arǝarǝ wun, ace mǝnana ɓǝ̀ wu kum dǝmbu mala pak hiwi ka. Anzǝm mani ka, wun nǝ̀ nyare a tarǝ wun. Anggo ka pà wun nǝ̀ kpa aɓa kārǝkiban mala Shetan ace ɗwanyi bwalrǝu ma'wun ɗàng.\FTNT{†}{{\FR 7:5 }{\FR{7:5
}}{\FT{Ɓalli gbal aɓa:
}}{\XT{Pur 19:15}}{\FT{.}}}

\VS{6}Ən pa aban tsǝka wun nzongcau ama ɓǝ̀ wu dukɓala ɗang. Mǝ nda ban bangga wun ama, ɓǝ̀ ɓwa earce ka nǝ̀ gandǝ dukɓala.

\VS{7}Aɓa mǝsǝcau ka, ǝn nggǝ earce ɓǝa pǝlǝa ama, wun kat ka wu nda kǝla mim mǝnana dukɓala raka. Sǝa ma koyan ngga ndanǝ male yì ulang ɓoro mǝnana Ɓakuli pe wi ka; ɓeɓwa ka male yì ɓoro ka ndya ani ka, sǝ ɓeɓwa gbal ka, ndo anggo ka\FTNT{‡}{{\FR 7:7 }{\FR{7:7
}}{\FT{Ɓalli gbal aɓa:
}}{\XT{1Kor 7:8; 9:5}}{\FT{.}}}.


\par }{\PP \VS{8}Adyan ngga, mǝ nda aban nacau nǝ aɓwana mǝnana à malaká dukɓala raka, andǝ amā-lú; ndanǝ ɓoaro ɓǝà lidǝmba nǝ do nǝmurǝia kǝla mǝnana ado ǝn dum nǝmurǝam ngga.

\VS{9}Sǝ ɓǝà pà nǝ̀ gandǝ bwal ɓamuria raka, kǝpǝna dukɓala. Nǝ̀ ɓoaribanì amur mǝnana à nǝ̀ do nǝ suno nongnǝban ngga.\FTNT{§}{{\FR 7:9 }{\FR{7:9
}}{\FT{Ɓalli gbal aɓa:
}}{\XT{1Tim 5:14}}{\FT{.}}}


\par }{\PP \VS{10}Sǝ aɓwana mǝnana à dumǝna ɓala ka, mǝ ndanǝ nzongcau, sǝ mǝnia yì nzongcau ka, mala ɓamúràm na ɗang, nzongcau mala Mǝtalabangŋo na: Dumǝna púp ama, ɓwama pà nǝ̀ nying burí ɗàng.

\VS{11}Sǝ ɓǝ̀ do ama nǝ̀ nying burí ka, lǝmdǝ ama nǝ̀ do anggo nǝmurǝì, ko à nǝ̀ bǝlí nǝ̀ nyare aban burí. Sǝ ɓwabura gbal ka, pà nǝ̀ pǝr māmí ɗàng.\FTNT{*}{{\FR 7:11 }{\FR{7:11
}}{\FT{Ɓalli gbal aɓa:
}}{\XT{Mat 5:32; 19:9; Mar 10:11,12; Luk 16:18}}{\FT{.}}}


\par }{\PP \VS{12}Aban cili wun ngga, ǝn nggǝ na wun (mim nǝ ɓamúràm, Mǝtalabangŋo nǝ̀ na ɗang) ama, ɓǝ̀ ɓwabura mǝkwaɗi ndanǝ ɓwama mǝnana paɓamuri aban Mǝtalabangŋo raka, sǝ ɓwame earǝna ama nǝ̀ do andǝi ka, dumǝna púp yì ka, ɓǝ̀ kǝa pǝri ɗàng.\FTNT{†}{{\FR 7:12 }{\FR{7:12
}}{\FT{Ɓalli gbal aɓa:
}}{\XT{2Kor 11:17}}{\FT{.}}}

\VS{13}Sǝ ɓwama mǝnana mǝkwaɗi na, sǝ ndanǝ ɓwabura mǝnana paɓamuri aban Mǝtalabangŋo raka, sǝ ɓwabure earǝna ama nǝ̀ lidǝmba nǝ do andǝi ka, dumǝna púp ɓǝ̀ kǝa nying ɓwabure ɗàng.

\VS{14}Acemǝnana ɓwabura mǝnana mǝkwaɗi na raka, pǝlǝna ɓwa mǝnana Ɓakuli nǝ̀ é ka atàcau mala māmí. Anggo gbal ɓwama mǝnana mǝkwaɗi na raka, pǝlǝna ɓwa mǝnana Ɓakuli nǝ é ka atàcau mala burí. Ɓǝ̀ anggo raka, amuna malea ka Ɓakuli pà nǝ̀ ea kǝla amale ɗàng. Sǝa ma ado ka, Ɓakuli angŋǝnia à dumǝna kǝla amuna mala amǝkwaɗi.


\par }{\PP \VS{15}Sǝ ɓǝ̀ ɓwabura ko ɓwama mǝnana mǝkwaɗi na raka, earǝna ce ama nǝ̀ nying ɓi mǝnana mǝkwaɗi na ka, nǝ̀ gandǝ o. Aɓa mǝnia ka, ɓwabura ko ɓwama mǝkwaɗi ka, à panzǝkini, pa aɓa kùrban ɗang. Acemǝnana Ɓakuli ka tunǝ wun, wu yi do aɓa dorǝpwala.

\VS{16}We ɓwama ka, a sǝlǝa ko earka nǝ buo sǝ burio nǝ̀ kum amsǝban? Sǝ we ɓwabura ka, a sǝlǝa ko earka nǝ buo sǝ māmó nǝ̀ kum amsǝban?\FTNT{‡}{{\FR 7:16 }{\FR{7:16
}}{\FT{Ɓalli gbal aɓa:
}}{\XT{1Bit 3:1}}{\FT{.}}}


\par }{\SH Wu do kǝla mǝnana Ɓakuli \newline  tunǝ wun ngga
\par }
{\PP \VS{17}Koyan aɓalǝ wun ngga, ɓǝ̀ duk ulang do mǝnana Mǝtalabangŋo tsǝki wi ka, sǝ ɓǝ̀ do anggo kǝla mǝnana tunǝi amurí ka. Mǝnia ka nda nzongcau mǝnana ǝn tsǝì amur a'ikǝlisiya kat mala amǝkwaɗi ka.\FTNT{§}{{\FR 7:17 }{\FR{7:17
}}{\FT{Ɓalli gbal aɓa:
}}{\XT{Rom 12:3; 1Kor 14:33; 2Kor 8:18; 11:28}}{\FT{.}}}

\VS{18}Ɓwa mǝnana angŋǝna dǝmba à kasǝni wi ɓate sǝ yi kum tunǝban mala Ɓakuli ka, ɓǝ̀ kǝa na ama nǝ̀ sǝmbǝrǝ ce ɗàng. Sǝ ɓwa mǝnana gbal à kasǝî wi ɓate ɗàng, sǝ kum tunǝban mala Ɓakuli ka, ɓǝ̀ kǝa na ama nǝ̀ alta kasǝ ɓatau ɗàng.\FTNT{*}{{\FR 7:18 }{\FR{7:18
}}{\FT{Ɓalli gbal aɓa:
}}{\XT{Atúró 15:1-8}}{\FT{.}}}

\VS{19}Acemǝnana ko à kasǝi ɓwa ɓate, ko à kasǝî wi ɓate ɗàng, mǝnia ka kǝ lǝmdǝ ɓe kǝgìr ɗàng. Gìr mǝnana à nǝ̀ na ce ka, nda cau mala bwal anzongcau mala Ɓakuli.

\VS{20}Koyan aɓalǝ wun ngga, ɓǝ̀ do kǝla mǝnana pak ɗiɗyal, sǝ tunǝban mala Ɓakuli yi kumi ka.

\VS{21}A nda guro ɗiɗyal sǝ a yi kum tunǝban le? Mǝnia yì gìr ka ɓǝ̀ kǝa zunggǝli ɗenyicau mo ɗàng. Sǝ ɓǝ̀ a nǝ kum njargula mǝnana a nǝ pusǝ ɓamuro ka, pàngŋǝ̀nà túró nǝi.

\VS{22}Ɗenyi ama ɓǝ̀ a nda guro ɗiɗyal sǝ Ɓakuli tunǝo wu duk mǝkwaɗi ka, Mǝtalabangŋo panzǝkino aɓa bu kùrban mala Shetan. Anggo gbal, ɓǝ̀ a ndá do-ɓamur rǝò, sǝ Ɓakuli tunǝo wu duk mǝ kwaɗi ka, a dumǝna guro mala Kǝrǝsti, sǝ púp a nǝ nggǝ pak gìr mǝnana Kǝrǝsti banggo ka.\FTNT{†}{{\FR 7:22 }{\FR{7:22
}}{\FT{Ɓalli gbal aɓa:
}}{\XT{Yoh 8:32,36}}{\FT{.}}}

\VS{23}Kǝrǝsti ka kúrnà wun nǝ boalo mǝgule; ace mani ka wu kǝa duk aguro mala aɓwapǝndǝa ɗǝm ɗàng.\FTNT{‡}{{\FR 7:23 }{\FR{7:23
}}{\FT{Ɓalli gbal aɓa:
}}{\XT{1Kor 6:20}}{\FT{.}}}

\VS{24}Wun amǝ'eambǝam, koyan aɓalǝ wun ngga, ɓǝ̀ do kǝla do mǝnana nda aɓalǝi ɗiɗyal sǝ Ɓakuli tunǝi ka.


\par }{\PP \VS{25}A dyan ngga, mǝ nǝ na wun cau amur agir mǝnana wu gilǝa amur ansarina mǝnana à malaká dukɓala raka. Ən panǝ ɓekǝ nzongcau mǝnana pur nǝban Mǝtalabangŋo ka ɗàng, she kǝgìr mǝnana ǝn nggǝ pà ado a twale mem kǝla ɓwa mǝnana nǝ ɓwamuru mala Mǝtalabangŋo, à nǝ̀ earnǝi ka.

\VS{26}Aɓa dotanni mǝnana ndakam ado ka, ǝn nggǝ sǝni kǝpǝna ɓǝ̀ ɓwa do anggo kǝla mǝnana nda aɓalǝi ka.

\VS{27}Ɓǝ̀ a dumǝna ɓala ka, kǝa na ama a nǝ pǝr māmó ɗàng. Ɓǝ̀ a malaká duk ɓala raka, kǝa na ama a nǝ al ɓwama ɗàng.

\VS{28}Kat andǝ amani ka, ɓǝ̀ a al ɓwama a dukɓala ka, a pak cauɓikea ɗang. Sǝ ɓǝ̀ nsari al bura ka, pak cauɓikea ɗang. Mim ngga mǝ ndaban bangga wu anggo, ace mǝnana ɓǝ̀ wu usǝlǝi kutio aɓalǝ atanni mala acau mala doɓala.


\par }{\PP \VS{29}Ɓalǝ cau mǝnana ǝn nggǝ na wun ngga, wun amǝ'eambǝam, nda mǝnana ama: pwari ueo ɗǝm kpǝm ɗàng, twal a dyan ngga aburana mǝnana à dumǝna ɓala ka, ɓǝa do kǝla aɓwana mǝnana à panǝ amamǝna raka.\FTNT{§}{{\FR 7:29 }{\FR{7:29
}}{\FT{Ɓalli gbal aɓa:
}}{\XT{Rom 13:11-12; 1Kor 7:31}}{\FT{.}}}

\VS{30}Sǝ aɓwana mǝnana à kǝ ɓuà ado ka, ɓǝa do kǝla aɓwana mana à dum nǝ bumkiɗikea raka. Aɓwana mǝnana à dum nǝ oalo ka, ɓǝa do kǝla aɓwana mǝnana ban kǝ ɓoaria wia raka. Aɓwana mǝnana à ndanǝ boalo, à kǝ kurki agir ka, ɓǝa pa kǝla aɓwana mǝnana agir mana à kur ka, à malea na raka.

\VS{31}Aɓwana mǝnana à nda aɓa túró mala ɓanza ka, ɓǝà do kǝla à pà aɓa ɓekǝ gìr andǝi ɗàng. Acemǝnana ɓanza mǝnia ado ka, banì pà nǝ̀ sau ɗǝm ɗàng, kǝ yiu nǝ yiu a masǝlǝate.


\par }{\PP \VS{32}Ən earce nǝma wu kǝa wu ɓuanǝbum wun amur agir mala do ɓanza ɗàng. Ɓwa mǝnana dukɓala raka, ɗenyicau male ka nda amur túró mala Mǝtalabangŋo, ace mǝnana ɓǝ̀ pwasǝ bumi ka.

\VS{33}Sǝ ɓwa mǝnana dumǝna ɓala ka, ɗenyicau male ka nda amur agir do ɓanza, acemǝnana kǝ earce nǝ̀ pwasǝ bum māmí ka;

\VS{34}mǝnia ka tsǝk ɗenyicau male gakkia. Sǝ ɓwama ko nsari mǝnana malaká dukɓala raka, kǝ tsǝk ɓamúrì arǝ túró mala Mǝtalabangŋo, acemǝnana kǝ earce ɓǝ̀ do ama, pana rǝì andǝ ɓabumi kat. Sǝ ɓwama mǝnana dumǝna ɓala ka, kǝ ɗenyicau arǝ agir do ɓanza, acemǝnana kǝ earce pwasǝ bum burí.

\VS{35}Ən nggǝ na mǝnia ka ace mǝnana ɓǝ̀ ɓoara wun ngga. Ən pa aban pǝrki wun ɗàng. Ən earce ɓǝ̀ wu pak gìr mǝnana ɓoaro nda a njarì ka, andǝ pa ɓamur wun kat aban Mǝtalabangŋo nǝmurǝì, pà atārǝia andǝ gakkya mala ɓabum wun ɗàng.


\par }{\PP \VS{36}Ɓǝ̀ ɓwabura sǝni kǝla pà nǝ̀ gandǝ bwal rǝì aɓa do male andǝ mansari male raka, sǝ ɓwama ka apǝlǝa male kǝ làkkì nǝ lakkya ka, kǝpǝna ɓǝ̀ ali, cauɓikea pa aɓalǝi ɗàng.\FTNT{*}{{\FR 7:36 }{\FR{7:36-38
}}{\FT{Ko
}}{\FV{36}}{\FQA{Ɓǝ̀ tár nsari kǝ sǝni kǝla pà aban pakki nsari male gìr mǝnana ɓoaro ɓǝ̀ pakki wi raka, sǝ ɓǝ̀ yì nsari ka apǝlǝa male na arǝ làkkì, sǝ kǝ sǝni kǝla ɓoaro ɓǝà nyì ɓǝ̀ albura ka, ɓǝ̀ pa kǝla mǝnana earce ka, cauɓikea pa aɓalǝi ɗang. Ɓǝ̀ nying nsari male ɓǝ̀ albura.
}}{\FV{37}}{\FQA{Sǝ ɓwa mǝnana malǝna nǝ́ ce a ɓabumi, sǝ kǝɓwa nda tsǝì púp raka, nê male na, sǝ twalǝna a ɓabumi pà nǝ̀ pà nsari male ɓǝ̀ duk ɓala raka; mǝnia yì ɓwa gbal ka nda ban pak gìr mǝnana nda a njarì ka.
}}{\FV{38}}{\FQA{Ace mani ka, ɓwa mǝnana pà nsari male à ali ka, pàngŋǝ̀nà mǝɓoarne, sǝ ɓwa mǝnana pà nsari male a dolabura raka, pě male nda ɓoaribanì ka.}}}

\VS{37}Sǝ ɓwa mǝnana twalǝni ɓamúrì, mǝnana à tsǝì nǝ tsǝa púp ama ɓǝ̀ pè raka, nǝ eare male andǝ bwalrǝu, pà nǝ̀ dukɓala andǝ nsari mana pur amurí raka, pàngŋǝ̀nà pe mǝɓoarne.

\VS{38}Lǝmdǝ ama ɓwa mǝnana al mansari male ka, pàngŋǝ̀nà mǝɓoarne. Sǝ ɓwa mǝnana pur amur nsari, sǝ na ama pà nǝ̀ dukɓala raka, pàngŋǝ̀nà pě mǝɓoarne, mǝnana kútì mǝno ka.


\par }{\PP \VS{39}Ɓwama ka, nda ɓata kùrban mala nzongcau mala doɓala, ɓǝ̀ burí ndanǝ yilǝmu più ka. Sǝ ɓǝ̀ burí pak lú ka, yì ka, nǝ̀ gandǝ al ɓè ɓwabura mǝnana kat earkiyice ka. Sǝ dumǝna púp, ɓwa mǝnana kat nǝ̀ eare nǝ̀ ali ka, nǝ̀ do ama mǝkwaɗi na.\FTNT{†}{{\FR 7:39 }{\FR{7:39
}}{\FT{Ɓalli gbal aɓa:
}}{\XT{Rom 7:2}}{\FT{.}}}

\VS{40}Sǝ yì ka, yàle ɓoaribanì mǝnana ɓǝ̀ do anggo ka. Mǝnia ka, sǝne mem na, sǝ sǝni, mim gbal ka mǝ ndanǝ Bangŋo mala Ɓakuli.\FTNT{‡}{{\FR 7:40 }{\FR{7:40
}}{\FT{Ɓalli gbal aɓa:
}}{\XT{1Kor 7:25}}{\FT{.}}}




\par }\Chap{8}{\SH Girlina mǝnana à pe alú ka
\par }
{\PP \VerseOne{1}A dyan ngga, mǝ nǝ nacau amur cau mala girlina mǝnana à pe alú atà ankúl ka, kǝla mǝnana wu ɗiban amurí ka. Sǝm kat ka sǝm ndanǝ súrǝ̀gir amur mǝnia yì cau. Sǝama súrǝ̀gir ka kǝ yinǝ gusǝlǝ ɓamuru, sǝ earcearǝu ka, nda kǝ ɓak ɓwa ka.\FTNT{*}{{\FR 8:1 }{\FR{8:1
}}{\FT{Ɓalli gbal aɓa:
}}{\XT{Rom 15:14}}{\FT{.}}}

\VS{2}Ɓwa mǝnana kǝ sǝni kǝla súrǝ́nà rǝ gir ka, ɓǝ̀ sǝlǝ ama malaká súrǝ̀ kǝgìr kǝla mǝnana ɓoaro ɓǝ̀ súrǝì ka ɗàng.\FTNT{†}{{\FR 8:2 }{\FR{8:2
}}{\FT{Ɓalli gbal aɓa:
}}{\XT{1Kor 3:18; 13:8,9,12}}{\FT{.}}}

\VS{3}Sǝ ɓwa mǝnana earce Ɓakuli ka, Ɓakuli súrǝ́nà rǝì.\FTNT{‡}{{\FR 8:3 }{\FR{8:3
}}{\FT{Ɓalli gbal aɓa:
}}{\XT{Gal 4:9; Rom 8:29}}{\FT{.}}}


\par }{\PP \VS{4}Ace mani ka, amur cau mala li girlina mǝnana à ɗārǝ́na ankúl nǝi ka, sǝm sǝlǝna ama kǝ nkúl pà kàm a ɓanza mǝnia mǝnana à nǝ̀ na mbak-kàngkàng ama ndanǝ yilǝmu ka ɗàng. Sǝ Ɓakuli ka, kǝ nda mwashat, kǝ ɓè pà kàm ɗàng.

\VS{5}Agir andǝ abangŋo nda kam pas mǝnana aɓwana kǝ peri abania ka. Aɓea ka à nda a bumkuli sǝ aɓea ka à nda a nzali.

\VS{6}Ma'sǝm ngga, kǝ Ɓakuli na mwashat sǝm nggǝ peri a baní, yì Tárrú mǝnana a baní sǝ agir puro, sǝ àkǝ̀ ce sǝ sǝm pak ka. Mǝtalabangŋo ka nda mwashat, yì Yesu Kǝrǝsti, mǝnana nǝ bui sǝ agir kat puro, sǝ nǝ yì sǝ sǝm pa.\FTNT{§}{{\FR 8:6 }{\FR{8:6
}}{\FT{Ɓalli gbal aɓa:
}}{\XT{Mal 2:10; Yoh 1:3; Rom 11:36; 1Kor 1:2; Afi 4:5,6; Kol 1:16}}{\FT{.}}}


\par }{\PP \VS{7}Sǝ amǝkwaɗi kat sǝ à súrǝ̀ mǝnia yì mǝsǝcau ka ɗàng. Aɓea aɓwana ka, à lo malea ka, à kǝ twali ama ankúl ka agir na nǝ yilǝmu. Ace mani ka, ɓǝà li girlina mǝnana à ɗārǝ́na ankúl nǝi ka, à kǝ sǝni kǝla à ɗārǝ́na ankúl nǝ nggearǝia. Sǝ acemǝnana ɓabumia pànǝ rǝcandǝa raka, à kǝ sǝni kǝla à pàngŋǝ̀nà gìr mǝɓane.\FTNT{*}{{\FR 8:7 }{\FR{8:7
}}{\FT{Ɓalli gbal aɓa:
}}{\XT{1Kor 8:4-5}}{\FT{.}}}

\VS{8}Sǝ girlina ka ndá nǝ̀ yinǝ sǝm tù aban Ɓakuli ka ɗàng. Kǝgìr pà nǝ̀ amsǝa arǝ sǝm ɗàng, yi mǝnana ɓǝ̀ sǝm lì raka, sǝ pà sǝm nǝ̀ kum ɓè kǝgìr gbal ɗàng, yi mǝnana ɓǝ̀ sǝm lì ka.\FTNT{†}{{\FR 8:8 }{\FR{8:8
}}{\FT{Ɓalli gbal aɓa:
}}{\XT{Rom 14:17}}{\FT{.}}}


\par }{\PP \VS{9}Kat andǝ amani ka, wu tsǝkir wun, ɓǝ̀ do kum-ɓamúrû ma'wun, ɓǝ̀ kǝa tsǝk aɓwana mǝnana à pànǝ rǝcandǝa aɓa paɓamuru malea raka, ɓǝà kpa ɗang.\FTNT{‡}{{\FR 8:9 }{\FR{8:9
}}{\FT{Ɓalli gbal aɓa:
}}{\XT{Rom 14:1; 1Kor 8:10-11}}{\FT{.}}}

\VS{10}Ɓǝ̀ ɓwa mǝnana pànǝ rǝcandǝa aɓa paɓamuru raka, sǝno, we ɓwa mǝnana a ndanǝ súrǝ̀gir, a ban li girlina atà ankúl ka, pà nǝ̀ kum rǝcandǝa mala li girlina mǝnana à ɗārǝ́na ankúl nǝi ka re?

\VS{11}Anggo sǝ mǝ'eambo mǝnana pànǝ rǝcandǝa aɓa paɓamuru raka, yì ɓwa mǝnana Kǝrǝsti wu aceì ka, nǝ̀ ɓwarkî njar, atàcau mala <<súrǝ̀gir>> mò!\FTNT{§}{{\FR 8:11 }{\FR{8:11
}}{\FT{Ɓalli gbal aɓa:
}}{\XT{Rom 14:15,20}}{\FT{.}}}

\VS{12}Aɓa pakkî amǝ'eamrǝarǝu cauɓikea anggo ka, wu nda ban pakkì Kǝrǝsti cauɓikea, yi mǝnana wu cia à pàk gìr mǝnana à earǝna nǝi ama pà a njarì raka.\FTNT{*}{{\FR 8:12 }{\FR{8:12
}}{\FT{Ɓalli gbal aɓa:
}}{\XT{Mat 18:6; Rom 14:20}}{\FT{.}}}

\VS{13}Ace mani ka, ɓǝ̀ girlina mǝnana ǝn nggǝ li, nǝ̀ tsǝk mǝ'eambam nǝ̀ kpa aɓa cauɓikea ka, pà mǝ nǝ li ulang mǝno yì nyama ɗǝm ɗàng, acemǝnana mǝ ngga tsǝì ɓǝ̀ kpa ka ɗàng.\FTNT{†}{{\FR 8:13 }{\FR{8:13
}}{\FT{Ɓalli gbal aɓa:
}}{\XT{Rom 14:21}}{\FT{.}}}




\par }\Chap{9}{\SH Bulǝs ɓinǝ paktúró nǝ \newline  bancame male
\par }
{\PP \VerseOne{1}Mim ngga, ǝn pa mbak atà rǝam mǝ nǝ duk ulang do mǝnana ǝn earkiyi ce ka? Mim ngga mǝ nda mǝ'mishan re? Ən sǝn ma Yesu Mǝtala sǝm nǝ mǝsǝam re? Do mǝnana wu duk amǝkwaɗi ka, pà ace túró mem mǝnana ǝn pakki Mǝtalabangŋo ka re?\FTNT{*}{{\FR 9:1 }{\FR{9:1
}}{\FT{Ɓalli gbal aɓa:
}}{\XT{Atúró 9:3,17; 1Kor 9:19; 15:18; 2Kor 12:12; 1Tas 2:6}}{\FT{.}}}

\VS{2}Ko ɓǝ̀ ndo ama aɓea aɓwana em ama mǝ nda mǝ'mishan raka, dumǝna ama wun ngga, wun nǝ̀ em! Acemǝnana wun ngga, wu nda ka gir'lǝmdǝa aɓa mǝsǝcau mala túró mishan mem aban Mǝtalabangŋo.


\par }{\PP \VS{3}Mǝnia ka nda kunam aban aɓwana mǝnana à kǝ earce súrǝ̀ rǝcandǝa mala duk mǝ'mishan mem ngga.

\VS{4}Nggearǝ sǝm ngga, sǝm kārǝa ɓǝà pà sǝm girlina andǝ girnùná re?\FTNT{†}{{\FR 9:4 }{\FR{9:4
}}{\FT{Ɓalli gbal aɓa:
}}{\XT{1Kor 9:14}}{\FT{.}}}

\VS{5}Aɓea amǝ'mishan, andǝ amǝ'eam Mǝtalabangŋo andǝ Bitǝrus ka, à kǝ twal amālea ateà aban ká túró. Sǝm ngga, pà sǝm nǝ̀ gandǝ pa kǝla yia re?\FTNT{‡}{{\FR 9:5 }{\FR{9:5
}}{\FT{Ɓalli gbal aɓa:
}}{\XT{Mat 8:14; 12:46; Yoh 1:42; 1Kor 7:7-8}}{\FT{.}}}

\VS{6}Ko mim sǝnǝ Barnabas ka, sǝm nda ka kǝ aɓwana mǝnana duk púp sǝm nǝ̀ nggǝ pak túró ace linǝ́ ɓamur rǝ sǝm ngga le?\FTNT{§}{{\FR 9:6 }{\FR{9:6
}}{\FT{Ɓalli gbal aɓa:
}}{\XT{Atúró 4:36}}{\FT{.}}}


\par }{\PP \VS{7}Ya soje nani mǝnana à kǝ mbwe aɓa túró soje male raka? Ya mǝ'rya nani mǝnana pà nǝ̀ li ɓǝlanggun mala ɓaban male raka? Sǝ ya yálgír nani mǝnana pà nǝ̀ nu kiura mala agirkusǝu male raka?

\VS{8}Mǝno ka nê mala ɓamúràm na le? Nggearǝ Nggurcau mala Musa bang anggo re?

\VS{9}Nda kam à gìlǝì aɓa Nggurcau mala Musa ama, <<Kǝa na ama awu nǝ kùr kún nda-rya mǝnana a kǝ pàngŋǝ̀nà túró nǝi aban nya mǝssa ka ɗàng.>>\FTNT{*}{{\FR 9:9 }{\FR{9:9
}}{\FT{Ɓalli gbal aɓa:
}}{\XT{Nggur 25:4; 1Tim 5:18}}{\FT{.}}} Ado ka, wu kǝ sǝni kǝla Ɓakuli na aban nacau amur ɗenyinǝ anda-rya le?\FTNT{†}{{\FR 9:9 }{\FR{9:9
}}{\FT{Ɓalli gbal aɓa:
}}{\XT{1Tim 5:18}}}

\VS{10}Pa aban nacau ace sǝm re? Mǝsǝcau, nda ace sǝm sǝ à gilǝ mǝnia yì cau ka. Lǝmdǝ ama ɓwa mǝnana kat kwár ban-rya, sǝ ɓwa mǝnana nya mǝssa ka, yia kǝm ngga, à tsǝk ɓalǝia à nǝ̀ li aɓa mǝnia yì mǝssa à pakkiyi túrè ka.

\VS{11}Mǝnana sǝm ɓealna mǝsǝɓeale cau mala Ɓakuli a ɓabum wun ngga, ɓoaro ɓǝ̀ sǝm kum girlina aban wun re?\FTNT{‡}{{\FR 9:11 }{\FR{9:11
}}{\FT{Ɓalli gbal aɓa:
}}{\XT{Rom 15:27}}{\FT{.}}}

\VS{12}Ɓǝ̀ wu pè aɓea aɓwana mana à hamnǝ cau mala Ɓakuli aban wun ngga gbasha aɓalǝ agirkuma ma'wun ngga, sǝm ngga ɓoaro ɓǝ̀ sǝm kumô ɓǝ̀ kútì malea re?

\par }{\PP Sǝama anggo ka, sǝm paktúró nǝ mǝnia yì bancame ka ɗàng. A kúnì ka, sǝm bwal rǝ sǝm aɓalǝ agir kat, acemǝnana ɓǝ̀ sǝm ngga pak kǝgìr mǝnana nǝ̀ tsǝa ɓwapǝndǝa nǝ̀ ɗwanyi ok Cau Amsǝban mala Kǝrǝsti ka ɗàng.

\VS{13}Wun ngga, wu sǝlǝ mbo ama aɓwana mǝnana à kǝ paktúró aɓa Ndàmǝgule mala Ɓakuli ka, àkǝ̀ banì sǝ à nǝ̀ kum girlina? Sǝ aɓwana mǝnana à kǝ paktúró mala ɗārǝâ amur gyangŋan nǝ́ agir mǝnana à yinǝia ka, àkǝ̀ ɓālǝi sǝ à nǝ̀ li re?\FTNT{§}{{\FR 9:13 }{\FR{9:13
}}{\FT{Ɓalli gbal aɓa:
}}{\XT{Nggur 18:1}}{\FT{.}}}

\VS{14}Anggo gbal, Mǝtalabangŋo tsǝ́ngŋǝ̀nà nzongcau ama aɓwana mǝnana à kǝ hamnǝ Bǝsa Cau Amsǝban ngga, àkǝ̀ ɓālǝi sǝ à nǝ̀ kum gìr dola malea.\FTNT{*}{{\FR 9:14 }{\FR{9:14
}}{\FT{Ɓalli gbal aɓa:
}}{\XT{Mar 10:10; Luk 10:7}}{\FT{.}}}


\par }{\PP \VS{15}Sǝ yàle ǝn paktúró nǝ kǝ kina aɓalǝ amǝno yì agir ka ɗàng. Sǝ ǝn pa aban gilǝa wun ace mǝnana ɓǝ̀ wu pàkkam anggo ado ka ɗàng. Ɓoaribani ɓǝ̀ ǝn wú, amur mǝnana ɓeɓwa ɓǝ̀ tamsǝam arǝ nggori nǝ túró hama mǝnana alta mbweban ace pà kàm raka.\FTNT{†}{{\FR 9:15 }{\FR{9:15
}}{\FT{Ɓalli gbal aɓa:
}}{\XT{2Kor 11:10}}{\FT{.}}}

\VS{16}Kat andǝ amani ka, pà mǝ nǝ jali ace hamnǝ Cau Amsǝban ɗang, acemǝnana dumǝ́nàm púp ɓǝ̀ ǝn hamnǝi. Ɓǝ̀ ǝn hamnǝ Cau Amsǝban raka, mǝ nda aɓa ká gìr'mur'mwana!

\VS{17}Ɓǝ̀ twale mala ɓamúràm na sǝ ǝn nggǝ hamnǝ cau ka, à nǝ̀ mbwem; sǝ ǝn nggǝ pe, acemǝnana gìr na mǝnana Ɓakuli nǝ̀ pam ama ɓǝ̀ ǝn pe ka.\FTNT{‡}{{\FR 9:17 }{\FR{9:17
}}{\FT{Ɓalli gbal aɓa:
}}{\XT{1Kor 4:1; Gal 2:7}}{\FT{.}}}

\VS{18}Mana nda tangnakusǝam? Kǝ gìr mǝnana nda tangnakusǝam ngga, nda njar mana Ən kúmô mala hamnǝ Cau Amsǝban mǝnana pà atārǝia andǝ mbweban raka. Nda gìr mana tsǝa sǝ pà mǝ nǝ alta gìr mǝnana nǝma à nǝ̀ pàkkam ace túró hamnǝ Cau Amsǝban mǝnana ǝn nggǝ pàk ka ɗàng.\FTNT{§}{{\FR 9:18 }{\FR{9:18
}}{\FT{Ɓalli gbal aɓa:
}}{\XT{2Kor 11:7}}{\FT{.}}}


\par }{\PP \VS{19}Mim ngga mǝ nda atà rǝàm, mǝ nda guro mala kǝɓwa ɗàng. Mǝ nda mǝnana ǝn tsǝk ɓamúràm, ǝn duk guro mala koyan ngga, ace mǝnana ɓǝ̀ ǝn yinǝ aɓwana pas aban Kǝrǝsti ka.

\VS{20}Aɓalǝ amǝ Yahudi ka, ǝn do kǝla ɓwa Yahudi, ace mǝnana ɓǝ̀ ǝn yinǝ amǝ Yahudi aban Yesu ka. Aɓalǝ aɓwana mǝnana à nda aɓata Nggurcau mala Musa ka, ǝn do kǝla yia, kat andǝ amani ama dupam púp ɓǝ̀ ǝn kpata Nggurcau mala Musa raka. Ən pa anggo ace mǝnana ɓǝ̀ ǝn yinǝia aban Yesu.\FTNT{*}{{\FR 9:20 }{\FR{9:20
}}{\FT{Ɓalli gbal aɓa:
}}{\XT{Rom 11:14}}{\FT{.}}}

\VS{21}Anggo gbal, ɓǝ̀ mǝ nda aban paktúró aɓalǝ aɓwana mana à súrǝ̀ Nggurcau mala Musa raka, ǝn mgbàllì cau mala Nggurcau a giriban, ǝn do kǝla yia, ace mǝnana ɓǝ̀ ǝn yinǝia aban Yesu. Mǝnia ka lǝmdǝ ama ǝn ɓinǝ kpata Nggurcau mala Musa ka ɗàng; mim ngga mǝsǝcau, mǝ nda aɓata Nggurcau mala Kǝrǝsti.\FTNT{†}{{\FR 9:21 }{\FR{9:21
}}{\FT{Ɓalli gbal aɓa:
}}{\XT{Rom 2:12,14}}{\FT{.}}}

\VS{22}Aɓalǝ aɓwana mǝnana à pànǝ rǝcandǝa raka, ǝn do kǝla mwashat aɓalǝia, ace mǝnana ɓǝ̀ ǝn nunnia aban Yesu. A masǝlǝate ka ǝn duk koya gìr ka aban aɓwana kat, ace mǝnana ɓǝ̀ ǝn amsǝ aɓwana aɓalǝia a koya njar mǝnana nǝ̀ gandǝ pak ka.\FTNT{‡}{{\FR 9:22 }{\FR{9:22
}}{\FT{Ɓalli gbal aɓa:
}}{\XT{Rom 11:14; 15:1; 1Kor 10:33; 2Kor 11:29}}{\FT{.}}}

\VS{23}Mim ngga ǝn pak amǝnia yia agir kat ka, ace mǝsǝrǝ Bǝsa Cau Amsǝban, ace mǝnana ɓǝ̀ ǝn kum kāmbe mem aɓalǝ atsǝkbu mana à ndakam aɓalǝi ka.


\par }{\PP \VS{24}Wu sǝlǝ mbak ama aɓa ɗire ɓanggi-amire ka, aɓwana pas sǝ à nǝ̀ ɓangŋa, sǝ ɓwa mwashat nda nǝ̀ li, nǝ̀ kum tangnakusǝi ka? Wun ngga, wun nǝ̀ ɓangŋa anggo gbal, ace mǝnana ɓǝ̀ wu kum tangnakusǝ wun.\FTNT{§}{{\FR 9:24 }{\FR{9:24
}}{\FT{Ɓalli gbal aɓa:
}}{\XT{Ib 12:1}}{\FT{.}}}


\par }{\PP \VS{25}Aɓwana mǝnana kat à nǝ̀ kutio aɓa pakkiɗire ɓanggi-amire ka, dumǝna ama à nǝ̀ pa rǝia ace kwar-rǝǔ mala ɓangmire. Yia ka à kǝ pa anggo ace mǝnana à nǝ̀ kum tangnakusǝu mana nǝ̀ mal ka; sǝ ma'sǝm ngga, sǝm nggǝ pe ace tangnakusǝu mǝnana pà nǝ̀ mal raka.\FTNT{*}{{\FR 9:25 }{\FR{9:25
}}{\FT{Ɓalli gbal aɓa:
}}{\XT{2Tim 2:5; 4:8; Jem 1:12; 1Bit 5:4}}{\FT{.}}}

\VS{26}Nda gìr mǝnana tsǝa sǝ ǝn nggǝ ɓangmire nǝ mǝsǝam jik aban ká masǝlǝate ka; mǝ nda kǝla mǝ'ta dambe mǝnana kǝ tāban ɓà raka.

\VS{27}Ən kanì nggūrǝam gìr, ǝn tsǝì ɓǝ̀ tanni ace mǝnana ɓǝ̀ okam; ǝn nggǝ pa anggo ace mǝnana, anzǝm mana ǝn hamǝni aɓwana Cau Amsǝban ngga, mim nǝ ɓamúràm ngga, ɓǝà kǝa ginǝam, à giram nǝ tangnakusǝam ɗàng.\FTNT{†}{{\FR 9:27 }{\FR{9:27
}}{\FT{Ko
}}{\FV{27}}{\FQA{Ən nggǝ tsǝk nggūrǝam púp aɓata kwar-rǝǔ mǝkwane ace kpata gìr mǝnana ɓoaro ɓǝ̀ pe ka ace mǝnana, ɓǝ̀ kǝa do ama, anzǝm mǝnana ǝn ham nǝia aɓwana nǝ Cau Amsǝban ngga, mim nǝ ɓamúràm ngga mǝ ɗwanyi kum amsǝban ɗang.}}}




\par }\Chap{10}{\SH Nunkiru arǝ peri aban ankúl
\par }
{\PP \VerseOne{1}Wun amǝ'eambǝam, ǝn nggǝ earce nǝma ɓǝ̀ wu ɗenyi ama aká sǝm kat ka, à gya aɓata pǝrɓang, sǝ à kútí kat nǝ ɓá Nggeamùr Nzuno.\FTNT{*}{{\FR 10:1 }{\FR{10:1
}}{\FT{Ɓalli gbal aɓa:
}}{\XT{Pur 13:21,22; 14:22-29; Rom 1:13}}{\FT{.}}}

\VS{2}Kutio mǝno à kutio aɓa pǝrɓang andǝ nggeamùr ka, nda kǝla batisǝma na à pakkia wia kat à duk amǝkpata Musa ka.\FTNT{†}{{\FR 10:2 }{\FR{10:2
}}{\FT{Ɓalli gbal aɓa:
}}{\XT{Rom 6:3; Gal 3:27}}{\FT{.}}}

\VS{3}Yia kat ka, à li girlina mǝ'mwashati mǝnana Ɓakuli sulǝia wia ka,\FTNT{‡}{{\FR 10:3 }{\FR{10:3
}}{\FT{Ɓalli gbal aɓa:
}}{\XT{Pur 16:4,35,36}}{\FT{.}}}

\VS{4}sǝ yia kat ka, à nu mùr mǝ'mwashati mǝnana Ɓakuli pea wia ka. À nu mùr mǝnana Ɓakuli pusǝia wia aɓa tali ka, sǝ mǝno yì Tali ka, nda Kǝrǝsti mǝnana ginggiyi ateà ka.\FTNT{§}{{\FR 10:4 }{\FR{10:4
}}{\FT{Ɓalli gbal aɓa:
}}{\XT{Pur 17:6; Ɓal 20:11}}{\FT{.}}}

\VS{5}Kat andǝ amani ka, Ɓakuli ka bumi pwasǝo arǝ bangulea ɗàng; nda sǝ à wukio, sǝ aluia ka à mesǝke arǝ abumban a pǝɗanban a njenza ka.\FTNT{*}{{\FR 10:5 }{\FR{10:5
}}{\FT{Ɓalli gbal aɓa:
}}{\XT{Ɓal 14:29,30}}{\FT{.}}}


\par }{\PP \VS{6}Amǝno yì agir mǝnana kumia ka, à dupǝ́nà sǝm agirkani yalung, ace mǝnana ɓǝà nun kir sǝm, ɓǝ̀ sǝm ngga tsǝk ɓabum arǝ agir mǝɓike, kǝla mǝnana yia ka à pak ka ɗàng.\FTNT{†}{{\FR 10:6 }{\FR{10:6
}}{\FT{Ɓalli gbal aɓa:
}}{\XT{Ɓal 11:4,34}}{\FT{.}}}

\VS{7}Wu kǝa duk amǝ peri aban ankúl, kǝla mǝnana aɓea ɓwana aɓalǝia pak ka ɗàng. Kǝla mǝnana Malǝmce bang ngga, <<Amǝno yia aɓwana ka, à do aban lili andǝ nuki agir, sǝ à lo aban pakkiɗire tāki'anggwam walo-mba mala amǝ ɓanza.>>\FTNT{‡}{{\FR 10:7 }{\FR{10:7
}}{\FT{Ɓalli gbal aɓa:
}}{\XT{Pur 32:4,6}}{\FT{.}}}

\VS{8}Ɓǝ̀ sǝm ngga eare, ɓǝ̀ sǝm kutia pakki acauɓikea nongginǝ rǝarǝu, kǝla mǝnana aɓea ɓwana ateà pak ka ɗàng; nda gìr mǝnana tsǝa sǝ aɓa nongŋo mwashat, aɓwana aɓalǝia, á-lumi-ɓari-nong-tàrú, à wu kat ka.\FTNT{§}{{\FR 10:8 }{\FR{10:8
}}{\FT{Ɓalli gbal aɓa:
}}{\XT{Ɓal 25:1-18}}{\FT{.}}}

\VS{9}Ce sǝm eare, sǝm mwam Kǝrǝsti,\FTNT{*}{{\FR 10:9 }{\FR{10:9
}}{\FT{Kǝrǝsti:
}}{\FQ{Aɓea malǝmce mǝnana à gilǝia nǝ bu ɗiɗyal ka à bang ama <<Mǝtalabangŋo.>>}}} kǝla mǝnana aɓea ɓwana ateà pa, sǝ an'yau wal-luia ka ɗàng.\FTNT{†}{{\FR 10:9 }{\FR{10:9
}}{\FT{Ɓalli gbal aɓa:
}}{\XT{Ɓal 21:5-6}}{\FT{.}}}

\VS{10}Ɓǝ̀ sǝm ngga nggwani, kǝla mǝnana aɓea aɓwana ateà pa, sǝ Mǝturonjar mala lú, yi twaltea ka ɗàng.\FTNT{‡}{{\FR 10:10 }{\FR{10:10
}}{\FT{Ɓalli gbal aɓa:
}}{\XT{Ɓal 16:41,49}}{\FT{.}}}


\par }{\PP \VS{11}Amǝnia yì agir kumia ka, à dupǝ́nà sǝm agirkani, sǝ à gilǝia ace nunkir sǝm, sǝm mǝnana ado masǝlǝata anza yina amur sǝm ngga.


\par }{\PP \VS{12}Ace mani ka, ɓǝ̀ kǝɓwa kǝ sǝni kǝla camǝna kàngkàng ngga, ɓwe ɓǝ̀ tsǝkiri pepe, ace mǝnana ɓǝ̀ kǝa kpa raka!

\VS{13}Kǝ kārǝkiban pà kàm nǝ̀ kum wun mǝnana kǝ kum ɓwapǝndǝa raka. Ɓakuli ka kǝ makban ɗang, pà nǝ̀ eare wu kum kārǝkiban mǝnana nǝ̀ kútì rǝcandǝa ma'wun ngga ɗàng. Sǝ ɓǝ̀ kārǝkiban kum wun ngga, yì ka, nǝ̀ pa wun rǝcandǝa mǝnana wun nǝ̀ cambi wi, sǝ nǝ̀ mǝn njargula mana wun nǝ̀ purî ɓālǝi ka.\FTNT{§}{{\FR 10:13 }{\FR{10:13
}}{\FT{Ɓalli gbal aɓa:
}}{\XT{1Kor 1:9}}{\FT{.}}}


\par }{\SH Ligirlina atà ankúl andǝ \newline  likwar mala Mǝtalabangŋo
\par }
{\PP \VS{14}Ace mani ka, wun amǝ'eambǝam, wu ɓanggi peri aban ankúl.\FTNT{*}{{\FR 10:14 }{\FR{10:14
}}{\FT{Ɓalli gbal aɓa:
}}{\XT{1Yoh 5:21}}{\FT{.}}}

\VS{15}Cau mǝnia ǝn nggǝ ne ka, mǝ nda arǝ amǝ'dǝmkwara; wu sǝngi ɓālǝi nǝ ɓamur rǝ wun.

\VS{16}Nggearǝ kwap mǝnana sǝm nggǝ nu aban likwar mala Mǝtalabangŋo, sǝm nggǝ pak yàwá ace kǎ, nda tsǝa sǝ sǝm duk mwashat aɓa nkila Kǝrǝsti ka re? Sǝ bǝredi mǝnana sǝm nggǝ ɓwano sǝm nggǝ she a tarǝ sǝm nggǎ, nda tsǝa sǝm duk mwashat aɓa nggūrǝ Kǝrǝsti ka re?\FTNT{†}{{\FR 10:16 }{\FR{10:16
}}{\FT{Ɓalli gbal aɓa:
}}{\XT{Mat 26:17-28; Atúró 2:42}}{\FT{.}}}

\VS{17}Sǝ kat andǝ amani ama sǝm nda pas ka, sǝm shak kat aɓa kǝ bǝredi mǝnia mwashat ka; mǝnia ka nda lǝmdǝ ama sǝm nda mwashat aɓa nggūrǝu mǝ'mwashati ka.\FTNT{‡}{{\FR 10:17 }{\FR{10:17
}}{\FT{Ɓalli gbal aɓa:
}}{\XT{Rom 12:5}}{\FT{.}}}


\par }{\PP \VS{18}Wu ɗenyi nǝ amǝ Isǝrayila. Aɓwana mǝnana à kǝ li gir'nkila mǝnana à pànà ɓoro nǝi amur gyangŋan ngga, à ndanǝ kāmbe aɓa túró mana à pakki Ɓakuli amur gyangŋan ngga.\FTNT{§}{{\FR 10:18 }{\FR{10:18
}}{\FT{Ɓalli gbal aɓa:
}}{\XT{Pǝris 7:6}}{\FT{.}}}

\VS{19}Sǝ mana ado ǝn nggǝ earce bangŋa? Mǝ nda aban bang ado ama girlina mǝnana à kǝ ɗārǝ́na ankúl nǝi ka kǝgìr na le? Sǝ nggearǝ ankúl ka, à kǝ́ gìr na le?

\VS{20}Awo! Ɗārǝ́ agir mala aɓwana mǝnana à kǝ kpata Yesu raka, akukwar na à pākiyia wia girlina ka, Ɓakuli na ɗang. Sǝ mim ngga, ǝn earce nǝma ɓǝ̀ wu oasǝ bu wun aɓa pàkkiagir wunǝ akukwar ɗàng.\FTNT{*}{{\FR 10:20 }{\FR{10:20
}}{\FT{Ɓalli gbal aɓa:
}}{\XT{Nggur 32:17}}{\FT{.}}}

\VS{21}A pà wunǝ nu kwap mala Mǝtalabangŋo sǝ a nǝ nggá nu kwap mala akukwar ɗǝm ɗàng; sǝ a pà nǝ li aɓa kwár mala Mǝtalabangŋo sǝ a nǝ nggá li aɓa kwár mala akukwar gbal ɗang.

\VS{22}Ko sǝm nggǝ earce loasǝì Mǝtalabangŋo mɓali le? Sǝm nggǝ sǝni ka, sǝm kutì nǝ rǝcandǝa le?\FTNT{†}{{\FR 10:22 }{\FR{10:22
}}{\FT{Ɓalli gbal aɓa:
}}{\XT{Nggur 32:21; Ham 6:10; Isha 45:9}}{\FT{.}}}


\par }{\SH Kum ɓamuru mala \newline  amǝ kpata Ɓakuli
\par }
{\PP \VS{23}Aɓwana kǝ bang ama, <<À earǝ́nà sǝm ɓǝ̀ sǝm pak koya gìr ka.>> Sǝ agir kat, sǝ sǝm nǝ̀ kum ɓoaro malea ɗang. <<Koya gìr ka, à earǝ́nà sǝm ɓǝ̀ sǝm pe.>> Sǝ koya gìr na, nǝ̀ ɓak ɓwa ka ɗang.

\VS{24}Ɓǝ̀ ɓwa ɓǝ̀ kǝa pak gìr ace ɓoaro mala ɓamúrì ɗàng, ɓǝ̀ pè ace ɓoaro mala aɓea ɓwana.


\par }{\PP \VS{25}A nǝ gandǝ li gìr mǝnana kat à kǝ me a limo-nyama ka, kǝa na ama a nǝ ɗiban ɗang, ace mǝnana ɓǝ̀ ɓālǝo ɓǝ̀ kǝa kàsǝo ɗang.

\VS{26}<<Ɓanza andǝ agir mǝnana aɓalǝi kat ka, a mala Mǝtalabangŋo na.>>\FTNT{‡}{{\FR 10:26 }{\FR{10:26
}}{\FT{Ɓalli gbal aɓa:
}}{\XT{Ang 24:1; 50:12}}{\FT{.}}}


\par }{\PP \VS{27}Ɓǝ̀ ɓwa mǝnana mǝkwaɗi na raka, tunǝo arǝ girlina sǝ a earna a warina ka, li gìr mǝnana kat à po amǝ wu li ka, kǝa na ama a nǝ ɗiban ɗang, ace ɓālǝo.

\VS{28}Sǝ ɓǝ̀ ɓeɓwa banggo ama, <<Mǝnia yì girlina ka à ɗārǝ́na agir nǝi>> ka, kǝa li mǝno yì girlina ka ɗàng. A pa anggo, ace ɓwa mǝnana banggo ka, andǝ ce giu-ɓabum.\FTNT{§}{{\FR 10:28 }{\FR{10:28
}}{\FT{Ɓalli gbal aɓa:
}}{\XT{1Kor 8:7,10-12}}{\FT{.}}}

\VS{29}Ən pa aban na ce giu-ɓabumo ɗàng, nda ace giu-ɓabum mala mǝno yì ɓwa ka.

\par }{\PP <<Sǝ palang sǝ panzǝban mem nǝ̀ kum ɓashi ace cau mala giu-ɓabum ɓeɓwa le?

\VS{30}Ɓǝ̀ ǝn pakki Ɓakuli yàwá amur girlina sǝ ǝn kúti a li ka, palang sǝ ɓwa nǝ̀ ɓashiam amur girlina mǝnana ǝn pak yàwá amurí ka?>>


\par }{\PP \VS{31}Sǝ ko ɓǝ̀ girlina na a nǝ li, ko a nǝ nu ka, ko ɓǝ̀ mana awu nǝ pàk kat ka, pè ace gusǝlǝ lullǝ Ɓakuli.

\VS{32}Kǝa duk tǝ́r annda mala kǝɓwa ɗàng, ko amǝ Yahudi, ko aɓwana mǝnana amǝ Yahudi na raka, ko ikǝlisiya mala Ɓakuli.\FTNT{*}{{\FR 10:32 }{\FR{10:32
}}{\FT{Ɓalli gbal aɓa:
}}{\XT{1Kor 8:13}}{\FT{.}}}

\VS{33}Wu pa kǝla mǝnana ǝn nggǝ pak ka; ǝn ɓariki mǝ nǝ pwasǝbum koyan ngga, aɓalǝ agir mǝnana kat ǝn nggǝ pak ka. Ən nggǝ pa ace ɓamúràm ɗàng, ǝn nggǝ pa ace aɓwana kat, ace mǝnana ɓǝà kum àwá ka.\FTNT{†}{{\FR 10:33 }{\FR{10:33
}}{\FT{Ɓalli gbal aɓa:
}}{\XT{Rom 15:2; 1Kor 9:22; 13:5}}{\FT{.}}}




\par }\Chap{11}{\SH Gir ɓamuru aban peri
\par }
{\PP \VerseOne{1}Wu sǝn arǝàm, kǝla mǝnana ǝn nggǝ sǝn arǝ Kǝrǝsti ka.\FTNT{*}{{\FR 11:1 }{\FR{11:1
}}{\FT{Ɓalli gbal aɓa:
}}{\XT{1Kor 4:16}}{\FT{.}}}


\par }{\PP \VS{2}Ən nggǝ ɓwangsǝ wun, acemǝnana wu kǝ ɗenyi nǝ mim aɓa koya gìr, sǝ wu kǝ kpata gìr mǝnana kat ǝn kania wun ngga.


\par }{\PP \VS{3}Ado ka ǝn nggǝ earce ɓǝ̀ wu sǝlǝ ama, múr koya ɓwabura ka, nda Kǝrǝsti, múr koya ɓwama ka, nda ɓwabura, sǝ múr Kǝrǝsti ka, nda Ɓakuli.\FTNT{†}{{\FR 11:3 }{\FR{11:3
}}{\FT{Ɓalli gbal aɓa:
}}{\XT{Afi 1:22; 4:15; 5:23; Kol 1:8; 2:19}}{\FT{.}}}

\VS{4}Ɓǝ̀ ɓwabura nǝ pak hiwi, ko nǝ̀ hamnǝ cau mala Ɓakuli, sǝ gìr ɓamúrí ka, ɓǝsǝkina múrí.

\VS{5}Sǝ ɓwama mǝnana kǝ pak hiwi, ko kǝ hamnǝ cau mala Ɓakuli, sǝ gìr ɓamúrí raka, ɓǝsǝkina múrí; nda kǝla ɓwama mǝnana swár múrí ka.

\VS{6}Sǝ ɓǝ̀ ɓinǝe ama pà nǝ̀ gìr ɓamúrí raka, nǝ̀ kasǝki nyang múrí. Sǝama ɓǝ̀ gìr kǝsǝkya na aban ɓwama ɓǝ̀ kasǝki nyang múrí ka, yì ka, ɓǝ̀ pǝti múrí.

\VS{7}Ɓwabura pa nǝ̀ gìr ɓamúrí aban peri ɗàng, acemǝnana à pè pur Ɓakuli, sǝ kǝ lǝmdǝ ɓoarɓwa mala Ɓakuli. Sǝ ɓwama ka, lǝmdǝ ɓoarɓwa mala ɓwabura.\FTNT{‡}{{\FR 11:7 }{\FR{11:7
}}{\FT{Ɓalli gbal aɓa:
}}{\XT{Tite 1:26,27}}{\FT{.}}}

\VS{8}À pusǝ ɓwabura arǝ ɓwama ɗàng. Ɓwama na à pusǝì arǝ ɓwabura ka.\FTNT{§}{{\FR 11:8 }{\FR{11:8
}}{\FT{Ɓalli gbal aɓa:
}}{\XT{Tite 2:18-23}}{\FT{.}}}

\VS{9}Sǝ ɓwabura ka à pusǝì ace ɓwama ɗàng, kǝ ɓwama na mǝnana à pusǝì ace ɓwabura ka.

\VS{10}Àkǝ̀ ce mǝnia ka, sǝ ace amǝturonjar ka, ɓoaro ɓǝ̀ ɓwama pǝti ɓamúrí ace mǝnana ɓǝ̀ lǝmdǝ ama yì ka, nda aɓata yálban mala burí.


\par }{\PP \VS{11}Sǝ aɓa do ma'sǝm, sǝm aɓwana mala Mǝtalabangŋo ka, ɓwama andǝ ɓwabura ka à dupî rǝarǝia.

\VS{12}Kat andǝ amani ama ɓwama mǝdǝmbe pur nǝ rǝ ɓwabura ka, acilia aburana kat ka ɓwama nǝ̀ ɓǝlia, sǝ agirbunda kat ka, à pur nǝ bu Ɓakuli.\FTNT{*}{{\FR 11:12 }{\FR{11:12
}}{\FT{Ɓalli gbal aɓa:
}}{\XT{Rom 11:36}}{\FT{.}}}


\par }{\PP \VS{13}Wu kasǝ mǝnia yì cau ka nǝ nggearǝ wun: Ɓoaro ɓǝ̀ ɓwama pak hiwi aban Ɓakuli nǝ ɓamúrí atarǝì le?

\VS{14}Sǝ aɓa sǝne mala ɓwa ka, ɓǝ̀ ɓwabura nying nyang-múrí dāhri buktuk ka, gìr kǝsǝkya na re?

\VS{15}Sǝ dāh'rya mala nyang amúr ɓwama ka, gìr jali na andǝ ɓoarɓwa male re? Nyang mǝ'dāhre ka à pè ɓwama ace gìr múrí.

\VS{16}Sǝ ɓǝ̀ ɓwa na ama nǝ̀ yinǝ makgìr amur mǝnia ka, kǝgìr mǝnana mǝ nǝ gandǝ ne ka nda mǝnana ama, sǝm pànǝ ɓekǝ kúncau ɗàng, ko a'ikǝlisiya mala Ɓakuli ka, à pànǝi gbal ɗàng.


\par }{\SH Likwar mala Mǝtalabangŋo
\par }
{\R (Matiu 26:26-29; Markus 14:22-25; Luka 22:14-20)

\par }{\PP \VS{17}Aɓalǝ amǝnia yì akwarkiru ka, pà mǝ nǝ ɓwangsǝ wun ɗàng, acemǝnana akpapíkí ma'wun a tarǝ wun ngga, à kǝ kiɗiki agir kǝ kútì gilǝke.

\VS{18}A tite ka, ǝn ok ama ɓǝ̀ wu yiu a banarǝ wun ngga, kún wun kǝ gakkìtàrǝia, sǝ mim ngga, ɓǝ́ mǝ nǝ eare ama anggo sǝ ce pa.

\VS{19}Dumǝna púp kún wun nǝ̀ gakkia, ace mǝnana aɓwana mǝnana aɓalǝ wun nǝ mǝsǝcau mala Ɓakuli ka, ɓǝà súrǝ̀ia.

\VS{20}Yàle yiu ma'wun a banarǝ wun ngga, wu pànǝ ɗenyicau mala likwar mala Mǝtalabangŋo a bum wun ɗàng.

\VS{21}Acemǝnana koyan ngga ɓǝ̀ yiu ka, kpa nǝ kpa amur girlina, ko kundǝrǝu pà kàm ɗàng. Gìr nî tsǝa, aɓea ɓwana kǝ dum nǝ nzala, sǝ aɓea ɓwana ka, à ɗǝmngya, gandǝa à kǝ wal-wale.

\VS{22}Wu pànǝ aɓala mǝnana wun nǝ̀ lìli, wun nǝ̀ nu kàm ngga re? Ko wu kǝ earce wun nǝ̀ nyesǝ ikǝlisiya mala Ɓakuli ɓà, sǝ wun nǝ̀ pè amǝ'tǝ̀r kǝsǝkya? Mana ado mǝ nǝ bangga wun? Wu kǝ earce ama ɓǝ̀ ǝn ɓwangsǝ wun le? Pà mǝ nǝ ɓwangsǝ wun ace mǝnia ka ɗàng, ko bǝti!


\par }{\PP \VS{23}Kànìgìr mǝnana ǝn ak a bu Mǝtalabangŋo nǝ nggearǝì ka, nda ǝn kania wun ngga ama:

\par }{\PI Àkǝ̀ bu du mǝnana à mangŋa Mǝtalabangŋo Yesu nǝi ka, twal bǝredi,

\VS{24}sǝ pak yàwá aban Ɓakuli. Pǝlǝa ɓwani, sǝ bang ama,
{\WJ{<<Mǝnia ka nggūrǝam na, mǝnana à pà ace wun ngga. Wu kǝ pak mǝnia ka ace ɗenyi nǝ mim.>>}}


\par }{\PI \VS{25}Anggo gbal, anzǝm mǝnana à shangna bǝredi ka, pǝlǝa twal kwap mala mùr-ɓǝlanggun anap, sǝ bang ama,
{\WJ{<<Mǝnia yì kwap ka nda bǝsa kùrcau a nre Ɓakuli andǝ aɓwana male, mǝnana à earna nǝi nǝ nkílèm ngga. Ko aya pwari wu nda aban nue ka, wu pè ace ɗenyi nǝ mim.>>}}\FTNT{†}{{\FR 11:25 }{\FR{11:25
}}{\FT{Ɓalli gbal aɓa:
}}{\XT{Pur 24:8; Ir 31:31-34; Luk 22:20; 2Kor 3:6}}{\FT{.}}}


\par }{\PP \VS{26}Mǝnia ka lǝmdǝ ama, pwari mǝnana kat wu nda ban shak mǝnia yì bǝredi, sǝ wu nda aban nu aɓa mǝnia yì kwap ka, wu nda ban hamnǝ ce lú mala Mǝtalabangŋo bà nyare yiu male.\FTNT{‡}{{\FR 11:26 }{\FR{11:26
}}{\FT{Ɓalli gbal aɓa:
}}{\XT{1Kor 4:6}}{\FT{.}}}


\par }{\PP \VS{27}Ace mani ka, ɓǝ̀ koyana sǝ shak mǝnia yì bǝredi, ko nu aɓa mǝnia yì kwap aɓa do kyauwiki Mǝtalabangŋo ka, pàngŋǝ̀nà cauɓikea arǝ nggūrǝu andǝ nkila mala Mǝtalabangŋo.

\VS{28}Ace mani ka, ɓǝ̀ ɓwa ɓǝ̀ pelǝki ɓamúrì peatu, sǝ ɓǝ̀ shak bǝredi, ɓǝ̀ nu aɓa mǝnia yì kwap ka.

\VS{29}Ɓwa mǝnana kat she sǝ nu, sǝ pe nggūrǝ Kǝrǝsti gulo raka, nda ban nunbi ɓamúrì ɓashi.

\VS{30}Nda gìr mǝnana tsǝa sǝ aɓwana pas aɓalǝ wun ngga, à nda aɓa rǝwukya andǝ rǝkwana, sǝ aɓea wukina ka.

\VS{31}Sǝ ɓǝ̀ sǝm pelǝkina ɓamur rǝ sǝm ngga, pà sǝm nǝ̀ kutio aɓata ɓashi mala Ɓakuli ɗang.

\VS{32}Ɓǝ̀ Mǝtalabangŋo nda ɓasha sǝm ngga, nunkiru na, ace mǝnana ɓǝ̀ ɓashi-lú ɓǝ̀ kǝa sulǝo amur sǝm sǝnǝ amǝ ɓanza ɗàng.


\par }{\PP \VS{33}Ace mani ka, wun amǝ'eamrǝarǝu, ɓǝ̀ wu yiu a dapi aban likwar mala Mǝtalabangŋo ka, wu kundǝ rǝarǝ wun.

\VS{34}Ɓǝ̀ kǝɓwa kǝ ok nzala ka, ɓǝ̀ lili a ɓala, ace mǝnana ɓǝ̀ ɓashi mala Ɓakuli ɓǝ̀ kǝa sulǝo amur wun aɓa dapi ma'wun ɗàng.

\par }{\PP Acili acau ka, ɓǝ̀ ǝn yina ka, mǝ nǝ yia bangga wun agir mǝnana wun nǝ̀ pak ka.




\par }\Chap{12}{\SH Aɓoro mala Bangŋo
\par }
{\PP \VerseOne{1}Adyan ngga wun amǝ'eamrǝarǝu, ǝn eare nǝma ɓǝ̀ wu dum nǝ ɗwanyi sǝlǝe amur aɓoro mala Bangŋo Mǝfele mǝnana à pà sǝm ngga ɗàng.

\VS{2}Wun ngga, wu sǝlǝna ama ɗiɗyal mǝnana wu nda ka aɓwana aɓa do ɗwanyi súrǝ̀ Ɓakuli ka, à ɓosǝki kusǝ wun aban peri atà ankúl mǝnana à kǝ nacau raka.

\VS{3}Ace mani ka, ǝn nggǝ earce nǝma ɓǝ̀ wu sǝlǝ ama, kǝɓwa pà kàm nǝ́ Bangŋo mala Ɓakuli arǝì, sǝ nǝ̀ pur a kúni ama, <<Súban na amur Yesu>> ɗàng. Sǝ kǝɓwa pà nǝ̀ na gbal ama, <<Yesu ka Mǝtalabangŋo na>> ɗang she nǝ Bangŋo Mǝfele.


\par }{\PP \VS{4}\FTNT{*}{{\FR 12:4 }{\FR{12:4-11
}}{\FT{Ɓalli gbal aɓa:
}}{\XT{Rom 12:6-8}}{\FT{.}}}Aɓoro mala bangŋo nda kam ɗàngɗáng, sǝama tǝria ka pur nǝban Bangŋo Mǝfele.

\VS{5}Atúró ndakam ɗàngɗáng, sǝ Mǝtalabangŋo amúrià ka nda mwashat.

\VS{6}Anjargula túró ndakam ɗàngɗáng, sǝ kǝ Ɓakuli mǝ'mwashati nda kǝ pak túró nǝ sǝm kat ka.


\par }{\PP \VS{7}Sǝ koyana ka à pàni wi ɓoro mala bangŋo, ace bwalì acilia aɓwana kàm.

\VS{8}Ɓè ɓwa ka, Bangŋo pè wi cau mǝnana lùmsǝ nǝ sǝlǝe ka, sǝ ɓǝ̀ ɓwa ka, Bangŋo pè wi cau mǝnana lùmsǝ nǝ súrǝè ka.

\VS{9}Kǝ Bangŋo mǝ'mwashati mǝnia ka, pè ɓeɓwa gūlì arǝ Ɓakuli, sǝ ɓeɓwa ka, pè wi ɓoro mala twalban rǝkwana.

\VS{10}Ɓè ɓwa ka, Bangŋo pè wi rǝcandǝa mala pakki agir-ndǝlǝki; ɓè ɓwa ka, pè wi na gì Ɓakuli. Ɓè ɓwa ka, pè wi sǝlǝe mala gau nre bangŋo mǝɓafoe andǝ mǝ'nyirì. Ɓè ɓwa ka, pè wi nacau nǝ aɓea akûn, sǝ ɓè ɓwa ka, pè wi sǝlǝe mala mǝngi ɓalǝ acau mǝnana à ne nǝ aɓea akún ngga.

\VS{11}Rǝcandǝa mala amǝnia yì aɓoro ka kǝ pur nǝ ban Bangŋo mǝnia mwashat ka, sǝ kǝ Bangŋo mǝ'mwashati nda kǝ gaki amǝnia yì aɓoro ka kǝla mǝnana ɓabumi kànì ka, ace mǝnana koyana ka, ɓǝ̀ kum ɓoro mǝnana kum ngga.


\par }{\SH Nggūrǝu mwashat sǝ abare pas
\par }
{\PP \VS{12}Nggurǝ ɓwapǝndǝa ka ndanǝ abare pas, sǝ amǝnia yì abare pas ka, à yì dapi à duk nggūrǝu mǝ'mwashati. Anggo gbal sǝ Kǝrǝsti pa.\FTNT{†}{{\FR 12:12 }{\FR{12:12
}}{\FT{Ɓalli gbal aɓa:
}}{\XT{Rom 12:4-5}}{\FT{.}}}

\VS{13}Sǝm kat ka, à pakka sǝm batisǝma nǝ Bangŋo mǝ'mwashati ɓǝ̀ sǝm duk nggūrǝu mwashat, amǝ Yahudi andǝ aɓwana mǝnana amǝ Yahudi na raka, aguro sǝ aɓwana mǝnana aguro na raka. Sǝ sǝm kat ka, à tsǝa sǝm nu aɓa Bangŋo mǝ'mwashati.


\par }{\PP \VS{14}Sǝ nggūrǝu ka, bare mwashat na ɗáng, abare na pas.

\VS{15}Sǝ ɓǝ̀ kusǝu nǝ bang ama, <<Mǝ nda bu ɗang, acemani ka ǝn pa aɓa nggūrǝu ɗang,>> mǝno ka, pà nǝ̀ tsǝì nǝ̀ purî ɓá nggūrǝu ɗang.

\VS{16}Sǝ ɓǝ̀ kiru nǝ̀ na ama, <<Acemǝnana mǝ nda mǝsǝu raka, ǝn pa gbal aɓa nggūrǝu ɗang,>> mǝno ka nǝ̀ tsǝì nǝ̀ purî ɓá nggūrǝu le?

\VS{17}Ɓǝ̀ à na ama nggūrǝu kat ka mǝsǝu na ka, ɓwa nǝ̀ okban nǝ mana? Ko a na raka, ɓǝ̀ nggūrǝu kat ka kiru na ka, ɓwa nǝ̀ ok rǝmban nǝ mana?

\VS{18}Sǝ Ɓakuli ka nǝ eare male sǝ tsǝk koya bare ɓwa aɓa nggūrǝu, a ban mǝnana bumi earce ka.

\VS{19}Sǝ ɓǝ̀ yia kat ka, bare rǝu mwashat na ka, nggūrǝu ka nǝ̀ pa ake?

\VS{20}Abarǝu ndakam pas, sǝ nggūrǝu ka, nda mwashat ɓǝ̀rɓǝ̀r.


\par }{\PP \VS{21}Mǝsǝu pa nǝ̀ banggi bu ama, <<Kǝgìr oasǝam a rǝò ɗàng!>> Sǝ ɓamuru pa nǝ̀ ne kusǝu gbal ama, <<Kǝgìr oasǝam a rǝò ɗàng!>>

\VS{22}Ɓafo ka, aɓea abare nggūrǝu mǝnana à twalia kǝla à pa a kun kǝgìr raka, ɓǝà pà kàm raka nggūrǝu pa nǝ̀ lùmsǝ túró male ɗàng.

\VS{23}Abare nggūrǝu mǝnana à twalia ama à karǝ kǝgìr raka, sǝm nggǝ tsǝk kiria kǝ̀rkǝ́r. Sǝ abare rǝu mǝnana à ɓoarsǝna raka, sǝm nggǝ ɗenyi nǝia pepe.

\VS{24}Sǝ abare rǝu mǝnana amǝ ɓoarsǝne na ka, sǝm nggǝ tsǝk kiria pepe ɗàng. Ɓakuli ka, tsǝk abare rǝǔ a banɓwáná, acemǝnana ɓǝà tsǝkir abare rǝu mǝnana à gatti ka.

\VS{25}Pè anggo ace mǝnana gakya ɓǝ̀ kǝa pa aɓa nggūrǝu ɗang, sǝ abare yì nggūrǝu ka à nǝ̀ nggǝ ɗenyi nǝ rǝarǝia.

\VS{26}Ɓǝ̀ ɓe bare rǝu mwashat ndanǝ tanni ka, acili abare rǝu ka, à kutina aɓa tanni gbal kat atè. Sǝ ɓǝ̀ ɓè mwashat kum gulo ka, abare rǝu kat ka, ban nǝ ɓoaria wia atè.


\par }{\PP \VS{27}A dyan ngga, wun kat ka, wu nda ka nggūrǝ Kǝrǝsti, sǝ koyana atà wun ngga, bare na.

\VS{28}Aɓa ikǝlisiya ka Ɓakuli tsǝ́ngŋǝ̀nà aɓwana arǝ abancame.

\par }{\LI A bancame mǝdǝmbe ka amǝ'mishan na.

\par }{\LI A ɓaria bancame ka, amǝ'ɓangnǝa mala Ɓakuli na.

\par }{\LI A tàruià bancame ka, amǝkànìgìr na. Acilia mǝnana à kpatea ka à nda ka

\par }{\LI amǝ'pakki agir-ndǝlǝki, andǝ

\par }{\LI amǝnana à pea wia rǝcandǝa mala twalban rǝkwana ka. Aɓea ɓwana ka,

\par }{\LI gandǝrǝu mala bwalì aɓwana na, andǝ amǝnana malea ka

\par }{\LI yál aɓwana na ka, sǝ aɓea ɓwana ka,

\par }{\LI amǝ na akún-takuli ɗàngɗáng na.\FTNT{‡}{{\FR 12:28 }{\FR{12:28
}}{\FT{Ɓalli gbal aɓa:
}}{\XT{Afi 4:11}}{\FT{.}}}


\par }{\MM \VS{29}Yia kat ka, amǝ'mishan na le? Yia kat ka, amǝ'ɓangnǝa mala Ɓakuli na le? Yia kat ka, amǝkànìgìr na le? Sǝ yia kat ka, à ndanǝ rǝcandǝa mala pakki agir-ndǝlǝki le?

\VS{30}Yia kat sǝ à ndanǝ ɓoro mala twalban rǝkwana le? Yia kat sǝ à kǝ nacau nǝ akún-takuli le? Sǝ yia kat sǝ à ndanǝ ɓoro mala bǝlki ɓalǝ akún-takuli le? À nda kat ɗàng!

\VS{31}Ɓǝ̀ rǝ wun ɓǝla arǝ kum aɓoro mǝnana à nda dǝmba nǝ acilia ka.

\par }{\PP Sǝ ado ka mǝ nǝ lǝmdǝa wun njar mǝnana ɓoaro kutibanì kat ka.




\par }\Chap{13}{\SH Earcearǝu
\par }
{\Q \VerseOne{1}Ɓǝ̀ mǝ gandǝ nacau nǝ

\par }{\QB akún mǝnana a ɓanza kat

\par }{\Q andǝ akún mala amǝturonjar,

\par }{\QB sǝ ǝn panǝ earcearǝu raka,

\par }{\Q ǝn dumǝna gonggwang

\par }{\QB mǝ loàsǝ̀bani,

\par }{\Q ko ana raka, ǝn dumǝna kùli

\par }{\QB mala amǝ'ntùl.


\par }{\Q \VS{2}Ɓǝà bang ama,

\par }{\QB mǝ ndanǝ ɓoro mala

\par }{\Q na ɓabum Ɓakuli,

\par }{\QB ko ǝn bwalta acau

\par }{\Q ɓa-sǝmbǝrǝa kat,

\par }{\QB sǝ ǝn súrǝ̀ koya gìr ka,

\par }{\Q ko mǝ ndanǝ gūlì arǝ Ɓakuli,

\par }{\QB ulang mana nǝ̀ gandǝ

\par }{\QB gǝshi ankono,

\par }{\Q sǝ ǝn panǝ earcearǝu raka,

\par }{\QB mǝ nda kǝgìr ɗàng.\FTNT{*}{{\FR 13:2 }{\FR{13:2
}}{\FT{Ɓalli gbal aɓa:
}}{\XT{Mat 17:20,21; 21:21; Mar 11:23; 1Kor 14:2}}{\FT{.}}}


\par }{\Q \VS{3}Ɓǝ̀ mǝ nǝ pè amǝ'tǝ̀r

\par }{\QB agirkuma mem kat,

\par }{\Q mǝ nǝ pà nggūrǝam

\par }{\QB ɓǝà pisǝì ace nggori,

\par }{\Q sǝ ǝn panǝ earcearǝu raka,

\par }{\QB mani pà nǝ̀ puram kǝgìr ɗàng.


\par }{\Q \VS{4}Earcearǝu ka ndanǝ

\par }{\Q munyi,

\par }{\QB andǝ pe mǝɓoarne.

\par }{\Q Earcearǝu ka kǝ pak

\par }{\QB mɓali ɗang, kǝ nggori,

\par }{\QB ko gusǝlǝ-múrû ɗang.


\par }{\Q \VS{5}Earcearǝu kǝ pa

\par }{\QB arkikun ɗang,

\par }{\Q pànǝ earce-ɓamuru ɗang,

\par }{\QB sǝ kǝ kaurǝa arǝ pak

\par }{\QB bumlulla ɗang.

\par }{\Q Earcearǝu kǝ bwal ɓwa

\par }{\QB a bum ɗang.\FTNT{†}{{\FR 13:5 }{\FR{13:5
}}{\FT{Ɓalli gbal aɓa:
}}{\XT{1Kor 10:24}}{\FT{.}}}


\par }{\Q \VS{6}Ban kǝ ɓoari wi arǝ

\par }{\QB ɓealɓikea ɗang,

\par }{\Q ban kǝ ɓoari wi arǝ mǝsǝcau.


\par }{\Q \VS{7}Earcearǝu kǝ bwaki buì

\par }{\QB arǝ ɓwa ɗàng.

\par }{\Q Earnǝɓwa male,

\par }{\QB andǝ tsǝkɓalǝu male,

\par }{\Q andǝ gandǝrǝu male

\par }{\QB aɓalǝ agir kat ka

\par }{\QB kǝ kpa ɗang.


\par }{\Q \VS{8}Earcearǝu ka masǝlǝate

\par }{\QB pà kàm ɗàng,

\par }{\QB kǝ makban ɗang.

\par }{\Q Na ɓabum Ɓakuli ka

\par }{\QB nǝ̀ nggá came.

\par }{\Q Anakiacau nǝ

\par }{\QB akún-takuli ka

\par }{\QB à nǝ̀ nggá came.

\par }{\Q Ko sǝlǝe ka nǝ̀ nggá kutio.


\par }{\Q \VS{9}Surǝe ma'sǝm ngga

\par }{\QB lùmsǝ ɗang,

\par }{\Q sǝ sǝm súrǝ̀ ɓabum

\par }{\QB Ɓakuli kat ɗàng.


\par }{\Q \VS{10}Sǝa ma ɓǝ̀ gìr

\par }{\QB mǝnana lùmsǝ ka,

\par }{\QB yina ka,

\par }{\Q amǝnana à lùmsǝ raka,

\par }{\QB à nǝ̀ ndǝrmi.


\par }{\Q \VS{11}Mǝnana mǝ nda muna ka,

\par }{\QB ǝn nggǝ nacau,

\par }{\Q ǝn nggǝ ɗenyicau sǝ

\par }{\QB ǝn nggǝ sǝngìr

\par }{\QB a sǝne mala amuna.

\par }{\Q Lang adyan ǝn

\par }{\QB karǝna-ɓwa ka,

\par }{\Q ǝn bwaki buam

\par }{\QB arǝ pakkiagir

\par }{\QB mala amuntulo.


\par }{\Q \VS{12}Adyan ngga, sǝm nggǝ

\par }{\QB sǝnban mbǝrǝm-mbǝrǝm,

\par }{\Q kǝla yilǝmi gìr aɓa

\par }{\QB tapwari mǝpǝndǝke,

\par }{\Q sǝ a dǝmba ka,

\par }{\QB sǝm nǝ̀ sǝnban

\par }{\QB ɓamǝsǝu andǝ ɓamǝsǝu.

\par }{\Q Ado ka, súrǝè mem ngga

\par }{\QB lùmsǝ ɗang,

\par }{\Q sǝ a dǝmba ka,

\par }{\QB mǝ nǝ súrǝ̀ koman ngga,

\par }{\Q kǝla mǝnana Ɓakuli

\par }{\QB súrǝàm ɗǝɗak ka.


\par }{\Q \VS{13}Ado ka, amǝnia yì

\par }{\QB agir tàrú,

\par }{\Q à nda à ue ka:

\par }{\QB paɓamuru, andǝ tsǝkɓalǝu,

\par }{\QB andǝ earcearǝu;

\par }{\Q sǝ mǝgule malea kat ka,

\par }{\QB nda earcearǝu.




\par }\Chap{14}{\SH Aɓoro bangcau mala Ɓakuli \newline  andǝ nacau nǝ aɓea akún
\par }
{\PP \VerseOne{1}Ɓǝ̀ earcearǝu duk gir mǝnana nda wun nǝ̀ ɓangŋa atè amur acili agir ka, sǝ ɓǝ̀ rǝ wun ɓǝla arǝ kum aɓoro mala Bangŋo, nggeamurǝmi ka ɓoro mala na gì Ɓakuli.

\VS{2}Ɓǝ̀ ɓwa nda arǝ nacau nǝ aɓea akún ngga, cau male ka nda andǝ Ɓakuli. Kǝ ɓwapǝndǝa pa nǝ̀ ok ɓālǝi ɗang; yì ka, nda aban nacau mala agir-sǝmbǝrǝa nǝ rǝcandǝa mala Bangŋo.

\VS{3}Sǝ ɓwa mǝnana kat kǝ na gì Ɓakuli ka, nda ban ne aɓwana ɓǝà kum ɓakban andǝ rǝcandǝa andǝ girikiban.

\VS{4}Ɓwa mǝnana kǝ nacau nǝ akún-takuli ka, nda ban ɓak ɓamúrì, sǝ ɓwa mǝnana kǝ na gì Ɓakuli ka, nda ban ɓak ikǝlisiya kat.

\VS{5}Eare mem ngga, koyan atà wun ngga ɓǝ̀ nacau nǝ akún-takuli; sǝ gìr mana ǝn earce kutibanì ka, nda mǝnana ama koyan atà wun ngga ɓǝ̀ na gì Ɓakuli. Acemǝnana na gì Ɓakuli ka, kútì nacau nǝ akún-takuli, she ko ɓǝ̀ do ama ɓeɓwa ndakam a banì, mǝnana nǝ̀ bǝl ɓá cau mǝno à ne nǝ kún-takuli ka, ace ɓak ikǝlisiya.


\par }{\PP \VS{6}Wun amǝ'eamrǝarǝu, ɓǝ̀ ǝn yiu aban wun, sǝ ǝn nggǝ na wun cau nǝ akún-takuli ka, mana wun nǝ̀ kùmô aɓalǝi? Sǝ ɓǝ̀ ǝn yiu nǝ sǝne mala Bangŋo, ko súrǝ̀gir, ko na gì Ɓakuli, ko kanigìr ka, amǝnia ka à nǝ̀ bwala wun kàm.

\VS{7}Ko nggearǝ agir-nggwam mǝnana à pànǝ yilǝmu raka, kǝla antetu ko azangŋan, sǝ ɓǝà twangŋia ko à walia, sǝ già warià rǝia ɗàngɗáng raka, kǝɓwa pà nǝ̀ bwalta ɓoaro mala già ɗàng.

\VS{8}Sǝ ɓǝ̀ mǝtwang njawe-lwa twangŋi a nzongnì raka, palang sǝ aɓwana nǝ̀ sǝlǝ ama njawe-lwa nda à twang ngga?

\VS{9}Anggo gbal, ɓǝ̀ ɓwa ne aɓwana cau nǝ kún mǝnana à bwalte raka, palang sǝ à nǝ̀ súrǝ̀ cau mǝnana nakiyi ka? Cau mǝno ne ka umna andǝ gung.

\VS{10}Akún nda kam ɗàngɗáng a ɓanza, sǝ komǝyenani ka ɓālǝi na kam.

\VS{11}Sǝ ɓǝ̀ ǝn bwalta kún mǝnana à kǝ ne raka, ǝn dumǝna ɓwa-kúnɗàngna a ban ɓwa mǝno nakiyi cau ka, sǝ yì gbal ka dumǝna ɓwa-kúnɗàngna a banam.

\VS{12}Anggo gbal sǝ pa a ban wun. Acemǝnana rǝ wun kǝ ɓǝla arǝ kum aɓoro mǝnana Bangŋo nǝ̀ pākiyi ka, wu ɓariki wu kwaro aɓalǝ amǝnana à nǝ̀ ɓak ikǝlisiya kat ka.


\par }{\PP \VS{13}Ace mani ka, ɓwa mǝnana kat kǝ nacau nǝ aɓea akún-takuli ka, ɓǝ̀ pak hiwi gbal ama ɓǝ̀ kum ɓoro mala bǝl ɓacau mǝnana ne ka.

\VS{14}Sǝ ɓǝ̀ ǝn pak hiwi nǝ ɓe kún mǝnana ǝn súrǝì raka, bangŋo mem na pakkiyi hiwi ka, ɗenyicau mem pà aɓa gìr mǝnana ǝn nakiyi ka ɗàng.

\VS{15}Sǝ ado ka, mana mǝ nǝ pa? Mǝ nǝ pak hiwi nǝ bangŋo mem, sǝ mǝ nǝ pak hiwi nǝ ɗenyicau mem gbal. Mǝ nǝ tu-nggyal nǝ bangŋo mem, sǝ mǝ nǝ tu-nggyal gbal nǝ acau mǝnana ǝn bwalta ɓalǝia ka.

\VS{16}Sǝ ɓǝ̀ a kǝ ɓwangsǝ Ɓakuli nǝ bangŋo nǝmurǝì ka, lang sǝ aɓwana mǝnana à oeo sǝ à bwalta cau mò raka à nǝ̀ ear ama, <<Ɓǝ̀ do anggo?>> Palang sǝ à nǝ̀ bwalò kam arǝ pak yàwá yi mǝnana yia ka à súrǝ̀ cau mǝnana a nakiyi raka?

\VS{17}Ɓafo ka, hiwi ɓwangsǝban mô a ban Ɓakuli ka ndanǝ ɓoaro, sǝ aɓwana mǝnana à kǝ oeo ka, à kum ɓakban ɗang.


\par }{\PP \VS{18}Ən pakki Ɓakuli yàwá, acemǝnana ǝn kútì koyana atà wun ngga nǝ nacau nǝ akún-takuli.


\par }{\PP \VS{19}Sǝa ama a ban ramba mala ikǝlisiya ka, kǝpǝna mǝ nacau tongno mǝnana aɓwana nǝ̀ bwalte, à nǝ̀ kani kǝgìr kam ngga, amur mǝnana mǝ nǝ nakia acau á-lum nǝ akún-takuli ka.


\par }{\PP \VS{20}Wun amǝ'eamrǝarǝu, wu kǝa pǝlǝ amuntulo aɓa ɗenyicau ma'wun amur súrǝ̀ amǝnia yì agir ka ɗàng. Wu duk amuntulo arǝ ɓealɓikea, sǝ wu gulo aɓa ɗenyicau ma'wun.

\VS{21}Aɓa Nggurcau mala Musa ka Mǝtalabangŋo bang ama:

\par }{\Q <<Mǝ nǝ pàktúró nǝ amǝ'kúnɗàngna

\par }{\QB mǝ nǝ ne aɓwana mem cau.

\par }{\Q Mǝ nǝ nacau nǝ

\par }{\QB mburkun abǝri.

\par }{\Q Kat andǝ amani ka,

\par }{\QB à pà nǝ̀ okam ɗàng.>>\FTNT{*}{{\FR 14:21 }{\FR{14:21
}}{\FT{Ɓalli gbal aɓa:
}}{\XT{Isha 28:11,12}}{\FT{.}}}


\par }{\PP \VS{22}Kǝ ndo ka, nacau nǝ akún-takuli ka gir'lǝmdǝa na ace aɓwana mǝnana amǝkwaɗi na raka; pà nǝ̀ duk gir'lǝmdǝa a ban amǝkwaɗi ɗàng. Ɓoaro mala na gì Ɓakuli ka, nda ace amǝkwaɗi, pà ace aɓwana mǝnana amǝkwaɗi na raka ɗàng.

\VS{23}Ɓǝ̀ yi do ama ikǝlisiya yi ramǝna kat, sǝ koyana ka lo aban nacau nǝ akún-takuli. Ɓǝ̀ aɓwana mǝnana à bwalta ce ɗàng, ko amǝkwaɗi na raka, à yiu atà wun, à yì ok koyana aban nacau nǝ akún-takuli ka, à pà nǝ̀ twali ama múr wun pǝlǝ nǝ pǝlǝa re?

\VS{24}Ɓǝà na ama koyan ngga nda rǝ na gì Ɓakuli, sǝ aɓwana mǝnana amǝkwaɗi na ɗang, ko à bwalta ce raka, à yiu atà wun ngga, cau mala Ɓakuli mǝnana à ok ka, nǝ̀ soea a ɓabumia, nǝ̀ lǝmdǝia wia acauɓikea malea.

\VS{25}Ɓǝ̀ à ndarǝ oe ka, aɗenyicau ɓa-sǝmbǝrǝa malea ka, à nǝ̀ pusǝrǝia a banfana. Sǝ à nǝ̀ ɓunno amur ankūnǝia, à nǝ̀ peri a ban Ɓakuli, à nǝ̀ nggǝ na ama, <<Ɓafo na, Ɓakuli ka ndakani aɓalǝ wun!>>


\par }{\SH Nzongcau mala peri
\par }
{\PP \VS{26}Wun amǝ'eamrǝarǝu, ɓá cau mǝnana ǝn nakiyi ka ndya ka. Ɓǝ̀ wu yi dapina a banɓwáná aban peri ka, aɓea ɓwana ka nggyal na à nǝ̀ tù ka. Aɓea ka gìr nda à ndanǝi à nǝ̀ kani ikǝlisiya ka. Aɓea ɓwana man ngga causǝna na Ɓakuli lǝmdǝia wia aɓa bangŋo à nǝ̀ ne ikǝlisiya ka. Aɓea aɓwana ka à nǝ̀ bangcau nǝ akún-takuli. Aɓea ɓwana ka à nǝ̀ bǝlki ɓalǝ acau mǝnana à nea nǝ akún-takuli ka. Sǝa ma koya gir à pè kat ka, ɓǝà pè ace ɓak ikǝlisiya.

\VS{27}Ɓǝ̀ aɓwana ɓǝà kǝa kútì ɓari ko tàrú, mǝnana à nǝ̀ nacau nǝ akún-takuli ka ɗàng. À nǝ̀ na gbal ka, à nǝ̀ nggǝ oasǝki a rǝia, sǝ dumǝna púp ama ɓeɓwa ndakam mǝnana nǝ̀ bǝlki ɓalǝ ace ka.

\VS{28}Sǝ ɓǝ̀ kǝɓwa pà kàm mǝnana nǝ̀ bǝl ɓá cau raka, yì mǝ'nacau nǝ kún-takuli ka ɓǝ̀ duk kúni ɗǝong a ban kpapi mala ikǝlisiya, nacau male ɓǝ̀ do a nre andǝ Ɓakuli.


\par }{\PP \VS{29}Aɓwana ɓari ko tàrú mǝnana Ɓakuli pea wia cau male ka, ɓǝà nacau, sǝ acili ɓwapǝndǝa ka ɓǝà pelǝki ɓá cau mǝnana à bangŋi ka.

\VS{30}Ɓǝ̀ kǝ ɓwa aban do, kum bǝsa causǝna mǝnana Ɓakuli lǝmdǝì wi aɓa bangŋo, sǝ ɓeɓwa nda ban nacau ka, ɓwa mǝno kǝ nacau ka ɓǝ̀ tamsǝ nacau male.

\VS{31}Aɓa oasǝke arǝarǝia ka aɓwana mǝnana à ndanǝ cau mala Ɓakuli à nǝ̀ bang ngga, à nǝ̀ gandǝ nacau kat, ace mǝnana koyan ngga ɓǝ̀ kum gìr kania, ɓǝà kum ɓakban.

\VS{32}Abangŋo mala amǝ'ɓangnǝa mala na gì Ɓakuli ka à nda aɓata yálban malea yià amǝ'ɓangnǝa.

\VS{33}Acemǝnana Ɓakuli ka, Ɓakuli mala zuriki gir na ɗang, mala nongsǝ cau atārǝia na andǝ dorǝpwala.

\par }{\PP Kǝla mǝnana ndakam arǝ abankpapi mala aɓwana mala Ɓakuli ka,

\VS{34}amamǝna ɓǝà do kunia ɗǝong a ban koya dapi mala ikǝlisiya, acemǝnana à earia wia ɓǝà nacau ɗàng.\FTNT{†}{{\FR 14:34 }{\FR{14:34
}}{\FQ{à earia wia ɓǝà nacau ɗàng
}}{\FT{Ko <<à earia wia ɓǝà kasǝ cau a kun ɓwa aban kpapi mala ikǝlisiya ɗang.>>}}} A kúnì ka, ɓǝà do aɓa nyesǝmuru kǝla mǝnana Nggurcau mala Musa kànì ka.\FTNT{‡}{{\FR 14:34 }{\FR{14:34
}}{\FT{Ɓalli gbal aɓa:
}}{\XT{1Tim 2:11-12; 1Bit 3:1}}{\FT{.}}}

\VS{35}Ɓǝ̀ ɓè kǝgìr ndakam à kǝ earce súrǝì ka, ɓǝà ɗì ka aburria a ɓala, acemǝnana gìr kǝsǝkya na ɓǝ̀ ɓwama nacau aɓa ndahiwi.


\par }{\PP \VS{36}Nggearǝì ka, wu kǝ sǝni kǝla cau mala Ɓakuli tite a ban wun le? Ko ana raka, wu kǝ nda mǝnana cê bwal ban wun nǝmurǝ wun ngga le?

\VS{37}Ɓǝ̀ kǝ ɓwa kǝ sǝni kǝla yì ka, mǝ na gì Ɓakuli na, ko ndanǝ ɓekǝ ɓoro mala Bangŋo ka, ɓǝ̀ sǝlǝ ama cau mǝnia ǝn gilǝa wun ngga, nzongcau na, pur nǝ ban Mǝtalabangŋo nǝ nggearǝì.

\VS{38}Ɓǝ̀ ɓwa būrǝce mǝnia ka, yì nǝ nggearǝì ka à nǝ̀ būrǝce.


\par }{\PP \VS{39}Ace mani ka, wun amǝ'eamrǝarǝu, ɓǝ̀ rǝ wun ɓǝla arǝ bang cau mala Ɓakuli, sǝ wu kǝa pǝrki amǝ'nacau nǝ akún-takuli ɗang.

\VS{40}Wu tsǝkir wun ama ko mana le ka, ɓǝà pè pepe a njargula male.




\par }\Chap{15}{\SH Loapi ɓembe mala Kǝrǝsti
\par }
{\PP \VerseOne{1}Adyan ngga, wun amǝ'eamrǝarǝu, ǝn nggǝ kasǝɓalǝ wun arǝ Cau Amsǝban mǝnana ǝn hamba wunì a dǝmba ka. Sǝ wu angŋǝni gbal, wu tamsǝna kusǝ wun amurí kàngkàng.

\VS{2}Mǝnia yì Cau Yilǝmu ka nda mǝnana nǝ̀ amsǝ wun, ɓǝ̀ wu bwal kàngkàng arǝ cau mǝnana ǝn hamba wun ngga, she ko ɓǝa bang ama paɓamuru ma'wun pa amur mǝsǝcau raka.


\par }{\PP \VS{3}Ən pana wun gìr mǝnana kutibanì kat ka, yì gìr mǝnana à pàmì gbal ka ama:

\par }{\Q Kǝrǝsti wu ace acauɓikea ma'sǝm,

\par }{\Q kǝla mana Malǝmce na ka.\FTNT{*}{{\FR 15:3 }{\FR{15:3
}}{\FT{Ɓalli gbal aɓa:
}}{\XT{Isha 53:5-12}}{\FT{.}}}


\par }{\Q \VS{4}À lumsǝí a ɓembe,

\par }{\QB sǝ à yì loasǝi nǝ yilǝmu

\par }{\Q aɓa tàruià nongŋo,

\par }{\QB kǝla mana Malǝmce na ka.\FTNT{†}{{\FR 15:4 }{\FR{15:4
}}{\FT{Ɓalli gbal aɓa:
}}{\XT{Ang 16:8-10; Mat 12:40; Atúró 2:24-32}}{\FT{.}}}


\par }{\Q \VS{5}Kefas\FTNT{‡}{{\FR 15:5 }{\FR{15:5
}}{\FQ{Kefas:
}}{\FT{Mǝnia ka nda lullǝ Bitǝrus nǝ kun Gǝrik.}}} sǝni nǝ mǝsǝì,

\par }{\QB sǝ Alaggana mana

\par }{\Q Lum-nong-ɓari ka à sǝni gbal.\FTNT{§}{{\FR 15:5 }{\FR{15:5
}}{\FT{Ɓalli gbal aɓa:
}}{\XT{Luk 24:34-36; Mat 28:16,17; Mar 16:14; Yoh 20:19}}{\FT{.}}}


\par }{\Q \VS{6}Anzǝm man ngga,

\par }{\QB amǝ'eamrǝarǝu\FTNT{*}{{\FR 15:6 }{\FR{15:6
}}{\FQ{amǝ'eamrǝarǝu
}}{\FT{Ko <<amǝ kpata Yesu>>}}} mǝnana

\par }{\Q làkkì malea kútì

\par }{\QB gbǝman-tongno ka,

\par }{\Q à sǝni àkǝ̀ tārǝia,

\par }{\QB bangulea ka à

\par }{\Q ndanǝ yilǝmu,

\par }{\QB kat andǝ amani ama

\par }{\QB cilia wukina ka.


\par }{\Q \VS{7}Nyare pusǝrǝi a ban Jemis,

\par }{\QB nǝnzǝ́mò ka,

\par }{\Q yi pusǝrǝi a ban

\par }{\QB amǝ'mishan yia kat.


\par }{\PP \VS{8}A masǝlǝate ka, mim mǝnana kǝla pwari ɓǝ̀lám karǝ raka sǝ a ɓǝ̀lám ngga, yi pusǝrǝi a banam gbal.\FTNT{†}{{\FR 15:8 }{\FR{15:8
}}{\FT{Ɓalli gbal aɓa:
}}{\XT{Atúró 9:3-6}}{\FT{.}}}


\par }{\PP \VS{9}Mim ngga, mǝ nda rítǎu aɓalǝ amǝ'mishan. Ɓafo ka, ǝn kārǝa ɓǝa ɓallam aɓalǝ amǝ'mishan ɗàng, ace kǝ pàtanni mǝnana ǝn pe ikǝlisiya mala Ɓakuli ka.\FTNT{‡}{{\FR 15:9 }{\FR{15:9
}}{\FT{Ɓalli gbal aɓa:
}}{\XT{Atúró 8:3}}{\FT{.}}}

\VS{10}Ɓǝ̀ mana gir nì mǝ nda ado ka, nda acemǝnana ɓwamuru mala Ɓakuli nǝ̀ ciem sǝ ǝn duk gir nì, sǝ mǝnia yì ɓwamuru à lǝmdǝam ngga, yi duk ɓà ɗàng. Yàle ǝn pak túró ǝn kútì koyan atà amǝ'mishan ngga, sǝ mǝnia ka sǝlǝpe mem na ɗang, ko bǝti, ɓwamuru mala Ɓakuli mana nda atàm ngga, nǝ̀ pak mani kat.

\VS{11}Sǝ ace mani ka, ko mǝ nda ǝn hamba wun nǝ cau, ko yia na à hamba wunì ka, kǝcau mǝ'mwashati mǝnana wu earna nǝi ka nda.


\par }{\SH Loapi ɓembe mala alú
\par }
{\PP \VS{12}Cau mǝnana sǝm hamgiyi nǝi ka nda mǝnana ama, Kǝrǝsti ka à loasǝi a ɓembe nǝ yilǝmu, sǝ palang ado sǝ aɓea aɓwana aɓalǝ wun kǝ na ama lo mala alú a ɓembe pa kàm ɗàng?

\VS{13}Sǝ ɓǝ̀ alú pa nǝ̀ loapi ɓembe raka, nggearǝ Kǝrǝsti gbal ka, à loasǝ mi a ɓembe ɗang.

\VS{14}Sǝ ɓǝà loasǝ ma Kǝrǝsti a ɓembe raka, hamnǝ cau ma'sǝm dumǝna mǝɓane, sǝ nggearǝ paɓamuru ma'wun ngga, gìr mǝɓane na.

\VS{15}Ɓǝ̀ mǝsǝcau na ama alú kǝ loapi ɓembe nǝ yilǝmu raka, lǝmdǝ ama, sǝm kat amǝ'mishan ngga, sǝm nda aban na nyir amur Ɓakuli, yi mǝnana sǝm bang ama Ɓakuli loasǝ Kǝrǝsti a ɓembe, sǝ aɓa mǝsǝcau ka loasǝi raka.

\VS{16}Sǝ ɓǝ̀ loapi ɓembe mala alú pa kàm raka, lǝmdǝ ama Kǝrǝsti ka à loasǝi a ɓembe ɗang.

\VS{17}Sǝ ɓǝ̀ Kǝrǝsti ka à loasǝi a ɓembe nǝ yilǝmu raka, paɓamuru ma'wun ngga dumǝna gìr mǝɓane, sǝ wu nda àkǝ̀ banì aɓalǝ acauɓikea ma'wun.

\VS{18}Nyar ɗǝm ngga, nǝ̀ lǝmdǝ ama aɓwana mǝnana à wú aɓa paɓamuru malea a ban Kǝrǝsti ka, à uena malea ɓà!

\VS{19}Ɓǝ̀ tsǝkɓalǝu ma'sǝm arǝ Kǝrǝsti ka nda àkǝ̀ ce doɓanza mǝnia nǝmurǝì ka, sǝm nda ka aɓwana mǝnana caukwanban ma'sǝm kútì mala koyan ngga a ɓanza kat.


\par }{\PP \VS{20}Sǝ ɓafo ka, nda mǝnana ama, à loasǝna Kǝrǝsti a ɓembe nǝ yilǝmu. Lǝmdǝ ama yì nda mǝdǝmba loapi ɓembe aɓalǝ aɓwana mǝnana à nongŋǝna ntulo mala lú, à nǝ̀ loasǝia nǝ yilǝmu ka.\FTNT{§}{{\FR 15:20 }{\FR{15:20
}}{\FT{Ko
}}{\FQA{<<Sǝ ɓafo ka, nda mana ama, Kǝrǝsti ka à loasǝni a ɓembe nǝ yilǝmu, mǝnana lǝmdǝ ama anggo sǝ nǝ̀ yia pangnǝ aɓwana mǝnana à nongŋǝna ntulo mala lú, à nǝ̀ loasǝia nǝ yilǝmu ka.>>}}}

\VS{21}Kǝ ndo ka, kǝla mǝnana lú yiu nǝ ban ɓwa ka, loapi ɓembe ka, tinate gbal ado nǝ ban ɓeɓwa.

\VS{22}Kǝla mǝnana koyana ka kǝ wú acemǝnana sǝm kat ka, sǝm nda ka mala Adamu ka, anggo gbal ɓwa mǝnana mala Kǝrǝsti na ka, nǝ̀ kum bǝsa yilǝmu.

\VS{23}Sǝ mǝnia yì loapi ɓembe nǝ yilǝmu ka, nzongni ndakam, koyan ngga ndanǝ banì male aɓa tsaɗi atarǝu: Kǝrǝsti nda mǝnana a dǝmba à tita loasǝe ka; sǝ a pwari nyare yiu male ka, nǝ̀ loasǝ aɓwana mǝnana amale na ka.

\VS{24}Anzǝm mǝno ka, sǝ masǝlǝate nǝ̀ yiu; anggo ka, Kǝrǝsti nyesǝna domurǝm pani Ɓakuli Tárrú, anzǝm mǝnana kiɗikina koya yálmúrû, andǝ koya gara-murǝm, andǝ koya rǝcandǝa ka.

\VS{25}Acemǝnana dumǝna púp, Kǝrǝsti nǝ̀ duk murǝm\FTNT{*}{{\FR 15:25 }{\FR{15:25
}}{\FQ{nǝ̀ duk murǝm
}}{\FT{ko <<nǝ̀ yálmúrû>>
}}}, she ɓǝ̀ Ɓakuli nyesǝna aɓibura kat a ɓakusǝi ka.\FTNT{†}{{\FR 15:25 }{\FR{15:25
}}{\FT{Ɓalli gbal aɓa:
}}{\XT{Ang 110:1}}{\FT{.}}}

\VS{26}Ɓimǝbura mǝnana à nǝ̀ masǝlǝta limurǝm amurí ka nda lú.

\VS{27}Acemǝnana Malǝmce bang ama, <<Ɓakuli tsǝk girbunda kat a ɓakusǝ Kǝrǝsti.>>\FTNT{‡}{{\FR 15:27 }{\FR{15:27
}}{\FT{Ɓalli gbal aɓa:
}}{\XT{Ang 8:6}}{\FT{.}}} Sǝ bangŋe mǝno ama, <<Girbunda kat>> ka, oasǝ Ɓakuli aɓalǝi ɗàng acemǝnana Ɓakuli nǝ nggearǝì nda nyesǝkiyi girbunda kat aɓata Kǝrǝsti ka.

\VS{28}Sǝ ɓǝà nyesǝna agir kat aɓata domurǝm mala Kǝrǝsti ka, pǝlǝa yì nǝ nggearǝì, yì Muna mala Ɓakuli ka, nǝ̀ nyesǝ ɓamúrì aɓata Ɓakuli. Acemǝnana Ɓakuli mana pè Muni gara amur girbunda kat ka, nǝ̀ duk murǝm amur girbunda kat sǝ a koya ban kat.


\par }{\PP \VS{29}Sǝ ɓǝ̀ alú pa nǝ̀ lo nǝ yilǝmu raka, mana nda ɓá pakki aɓwana batisǝma a kúnì aɓwana mǝnana à wuna ka? Mana tsǝa sǝ à nǝ̀ pè, yì mǝnana ɓǝ̀ tsǝkɓalǝu pà kàm ama a ɓekǝ pwari ka alú nǝ̀ loapi ɓembe nǝ yilǝmu raka?

\VS{30}Sǝ nggearǝ sǝm ngga, mana gir nì na tsǝa sǝ sǝm nggǝ oasǝ ɓamur rǝ sǝm aɓa ká-mǝɓane koya pwari?

\VS{31}Ən nggǝ na wun ɓafo, wun amǝ'eamrǝarǝu, koya pwari ka mǝ nda aɓa ká lú! Mǝnia ka makgìr pa arǝì ɗàng kǝla mǝnana nggori mem nǝ gir mǝnana Kǝrǝsti Yesu Mǝtala sǝm pe aɓalǝ wun pak ka.

\VS{32}Ɓǝ̀ munǝo mem arǝ aɓwana mǝno a Afisu, mǝnana à soem kǝla anyam-ɓabondo ka, nda ace alta gìr ɓanza ka, mana gir nì na mǝ nǝ kúmô aɓalǝi, yi mǝnana ɓǝ̀ loapi ɓembe nǝ yilǝmu pa kàm raka? Sǝ ɓǝ̀ loapi ɓembe pa kàm raka:

\par }{\Q <<Ɓǝ̀ sǝm fani arǝ likiali,

\par }{\QB andǝ nukiagir,

\par }{\Q acemǝnana lí ka

\par }{\QB sǝm nǝ̀ wu.>>\FTNT{§}{{\FR 15:32 }{\FR{15:32
}}{\FT{Ɓalli gbal aɓa:
}}{\XT{Isha 22:13}}{\FT{.}}}


\par }{\MM \VS{33}Wu kǝa eare ɓǝà swarki wun ɗang: <<Gya a tàrǝu andǝ amǝ'ɓealɓikea ka, kǝ kiɗiki ɓealu mǝɓoarne.>>

\VS{34}Wu nyare aɓa ɗenyicau ma'wun, sǝ wu bwaki bu wun arǝ cauɓikea. Aɓea ɓwana atà wun, à súrǝ̀ Ɓakuli ɗang. Ən bang mǝnia ka ace ɓǝ̀ wu kum kǝsǝkya.


\par }{\SH Nggūrǝu mǝnana à nǝ̀ loapi \newline  ɓembe nǝi ka
\par }
{\PP \VS{35}Sǝ ɓeɓwa nǝ̀ ɗiban ama, <<Lang ngga sǝ à nǝ̀ loasǝ alú le? Ya ulang nggūrǝu na à nǝ̀ long nǝi?>>

\VS{36}A ndà ɓanggi ka! Mǝsǝɓeale mǝnana à oasǝi a nzali ka, pà nǝ̀ pur nǝ yilǝmu ɗang, she ɓǝ̀ rǝmǝna peatu ka.

\VS{37}Gìr mǝnana à oasǝi a nzali ka mǝsǝɓeale na; nǝ̀ do ama mǝsǝɓeal yare na, ko mǝsǝɓeal ɓe girpwala na; girpwala na andǝa kǝringni à oasǝ a nzali ka ɗàng.

\VS{38}Ɓakuli na nǝ̀ pè mǝno yì mǝsǝɓeale ka nggunì mǝnana earce ɓǝ̀ gul nǝi ka; koya mǝsǝɓeale ka, Ɓakuli tsǝki wi nggunì male.

\VS{39}Anggo gbal, anggūrǝu ka à nda ɗàngɗáng. Nggurǝ ɓwapǝndǝa na ɗàng, nggūrǝ agirkusǝu na ɗàng, mala anyal na ɗàng, sǝ mala anji na ɗàng.

\VS{40}Anggūrǝu na kam mala kùli na, sǝ a mala nzali nakam. Ɓoarɓwa mala anggūrǝu mǝnana nǝ kuli ka, nda ɗàng andǝ ɓoarɓwa mala anggūrǝu mǝnana a nzali ka.

\VS{41}Pwari ka ndanǝ male yì ɓoarɓwa ɗàng, sǝ zongŋo ndanǝ male ɗàng. Sǝ anlero gbal ka, à ndanǝ malea. Aɓalǝ anlero ka, komǝyenani ka ndanǝ male yì ɓoarɓwa ɗàng.


\par }{\PP \VS{42}Anggo sǝ loapi ɓembe mala alú nǝ yilǝmu nǝ̀ pa. Nggūrǝu mǝnana à lumsǝi ka, mǝnana nǝ̀ kiɗiki ka nda; nggūrǝu mǝnana à loasǝi nǝyilǝmu ka, mǝnana pà nǝ̀ kiɗiki raka nda.

\VS{43}À nǝ̀ lumsǝì a tūli ka, nda yaklak sǝ ɓoar sǝna ɗang; ɓǝ̀ à nǝ̀ loasǝi ka, nǝ̀ pa aɓa rǝcandǝa andǝ ɓoarɓwa.

\VS{44}À nǝ̀ oasǝi a nzali ka, nggūrǝu mǝnana à nǝ̀ je ka nda; à nǝ̀ nggá loasǝi ka, nggūrǝu mala ɓabangŋo nda. Nggūrǝu mǝnana à nǝ̀ je ka ndakam, sǝ nggūrǝu mala bangŋo nakam gbal.

\VS{45}Malǝmce ka bang ama, <<Ɓwa mǝdǝmbe yì Adamu ka, yi pǝlǝ ɓwa mǝyilǝmuì.>>\FTNT{*}{{\FR 15:45 }{\FR{15:45
}}{\FT{Ɓalli gbal aɓa:
}}{\XT{Tite 2:7}}{\FT{.}}} Sǝ Adamu mǝ'nzǝ́moè, yì Kǝrǝsti ka, Bangŋo na, mǝnana kǝ pa yilǝmu ka.

\VS{46}Gìr mǝnana akiyi dǝmba yiu ka, nda nggūrǝu mǝnana à nǝ̀ je ka, a nzǝmi ka, sǝ nggūrǝu mǝnana a ɓabangŋo ka kǝ kpate.

\VS{47}Adamu, ɓwa mǝdǝmbe ka, pur nǝ nzali, à pè nǝ dǝɓang; Kǝrǝsti, yì ɓaria Ɓwa ka, sulǝ nǝ kuli.

\VS{48}Aɓwana mǝnana à nda ka mala ɓanza ka, à nda kǝla ɓwa mǝnana pur a nzali ka; sǝ aɓwana mǝnana a mala kùli na ka, à nda kǝla Ɓwa mǝnana pur nǝ kuli ka.

\VS{49}Kǝla mǝnana ado sǝm nda kǝla ɓwa mǝnana pur a nzali ka, ɓè pwari na kǝ yiu ka, sǝm nǝ̀ nggá pa kǝla Ɓwa mǝnana pur nǝ kuli ka.


\par }{\PP \VS{50}Wun amǝ'eamrǝarǝu, cau mǝnana ǝn nakiyi ka ɓālǝi nda mǝnana ama, nggūrǝu mǝnia mala nyama andǝ nkila ka, pà nǝ̀ kutio a Domurǝm mala Ɓakuli ɗang. Anggo gbal, gìr mǝnana nǝ̀ wù ka, pà nǝ̀ liɓala mala gìr mǝnana pà nǝ̀ wù raka ɗàng.

\VS{51}Wu kwakikir wun mǝ ara wun ɓè cau ɓa-sǝmbǝrǝa: sǝm kat sǝ sǝm nǝ̀ wù ɗàng, sǝama sǝm kat sǝ à nǝ̀ nggaɗi sǝm.

\VS{52}Nǝ̀ yia pa aɓa yasǝlǝban, a kaurǝa kǝla kuɓimǝsǝu, yi mǝnana à nǝ̀ twang masǝlǝata njawe ka. Ɓǝ̀ masǝlǝata njawe man ɓuana ka, aɓwana mǝnana à wuna ka, à nǝ̀ loapi ɓembe, à pà nǝ̀ wu ɗǝm ɗàng. Sǝ sǝm mǝnana ado nǝyilǝmu, sǝnǝia kat ka, à nǝ̀ nggaɗi sǝm.

\VS{53}Acemǝnana nggūrǝ sǝm mǝnia kǝ rǝm ngga, à nǝ̀ nggaɗi nǝ mǝnana pà nǝ̀ rǝm raka, sǝ nggūrǝu mǝnana nǝ̀ wù ka, à nǝ̀ nggaɗi nǝ mǝnana pà nǝ̀ wù raka.

\VS{54}Sǝ ɓǝ̀ nggūrǝu mǝnana nǝ̀ rǝm ngga, à nggaɗini nǝ mǝnana pà nǝ̀ rǝm raka, sǝ mǝnana nǝ̀ wù ka à nggaɗini nǝ mǝnana pà nǝ̀ wù raka, sǝ mǝnia yì cau à gilǝì aɓa Malǝmce ka, nǝ̀ yia lùmsǝo ama:

\par }{\Q <<Lú ka à parni

\par }{\QB aɓata limurǝm!>>\FTNT{†}{{\FR 15:54 }{\FR{15:54
}}{\FT{Ɓalli gbal aɓa:
}}{\XT{Isha 25:8}}{\FT{.}}}


\par }{\Q \VS{55}<<We lú, limurǝm mò ka

\par }{\QB na ke?

\par }{\Q We lú, barya mo ka

\par }{\QB nda ke?>>\FTNT{‡}{{\FR 15:55 }{\FR{15:55
}}{\FT{Ɓalli gbal aɓa:
}}{\XT{Hos 13:14}}{\FT{.}}}


\par }{\MM \VS{56}Barya mala lú ka nda cauɓikea, sǝ Nggurcau nda mǝnana kǝ pe cauɓikea rǝcandǝa ka.

\VS{57}Sǝa ma sǝm pakki Ɓakuli yàwá mǝnana pākiyia sǝm limurǝm amur cauɓikea andǝ lú nǝ ban Mǝtala sǝm Yesu Kǝrǝsti ka!


\par }{\PP \VS{58}Ace mani ka, wun amǝ'eambǝam, wu cam kàngkàng. Ɓǝ̀ kǝgìr ɓǝ̀ kǝa gǝshi wun ɗàng. Wu pìtà túró mala Mǝtalabangŋo koya pwari ka, acemǝnana wu sǝlǝna ama ɓekǝ túró pa kàm wun nǝ̀ pe ace Mǝtalabangŋo, sǝ túrè nda ɓà ka ɗàng.




\par }\Chap{16}{\SH Ramnggi ɓoro ace aɓwana mala Ɓakuli
\par }
{\PP \VerseOne{1}Amur cau mala ramgi ɓoro ace bwalì aɓwana mala Ɓakuli mǝnana a Urǝshalima ka: Wu pa kǝla mǝnana ǝn kania a'ikǝlisiya mǝnana a Galati ka.\FTNT{*}{{\FR 16:1 }{\FR{16:1
}}{\FT{Ɓalli gbal aɓa:
}}{\XT{Rom 15:25,26}}{\FT{.}}}

\VS{2}A tita pwari mala koya nre-limo ka, koyan atà wun ngga, ɓǝ̀ san nkanggari boalo mǝnana kúmô sǝ kārǝa arǝ kume male ka ɓǝ̀ tsǝì. Wu kǝa kúndǝô ama she mǝ yina ka sǝ wun nǝ̀ yia ramgi a kun-bu wun ɗàng.

\VS{3}Ɓǝ̀ ǝn yina ka, mǝ nǝ yia gilǝ acauterǝa amur aɓwana mǝnana wu earnǝia ama ɓǝa kyan nǝ ɓoro ma'wun a Urǝshalima ka.

\VS{4}Sǝ ɓǝ̀ yi dumǝna ama ɓoaro male ka mǝ kyan ngga, sǝm nǝ̀ ongsǝ sǝnǝia.


\par }{\SH Kànì mǝnana a ɓabum Bulǝs \newline  ace gya male ka
\par }
{\PP \VS{5}Mǝ nǝ ká a makka wun kun, anzǝm mǝnana ɓǝn karna aɓa nzali Masǝdoniya ka. Acemǝnana kànì mem ngga, nda mǝnana ama mǝ nǝ pǝlǝa aɓa Masǝdoniya.\FTNT{†}{{\FR 16:5 }{\FR{16:5
}}{\FT{Ɓalli gbal aɓa:
}}{\XT{Atúró 19:21}}{\FT{.}}}

\VS{6}Earka mǝ nǝ duk zuku aban wun, ko yakǝla mǝ nǝ mal mbulo kat aban wun, anzǝm man ngga sǝ wu nǝ̀ pusǝkwar-muram aban lidǝmba nǝ gya mem.

\VS{7}Eare mem ngga, nǝma pa mǝ nǝ sǝn wun a murkuli ɗang, nǝma ɓǝ̀ banem sauwa aban wun, ɓǝ̀ Mǝtalabangŋo ear ka.

\VS{8}Sǝ ado ka, mǝ nǝ nggá duk zuku a Afisu she ɓǝ̀ Lamsan Pentikos karna ka.\FTNT{‡}{{\FR 16:8 }{\FR{16:8
}}{\FT{Ɓalli gbal aɓa:
}}{\XT{Pǝris 23:15-21; Nggur 16:9-11}}{\FT{.}}}

\VS{9}Anjar mala pakki atúró na pas kani, sǝama aɓibura gbal ka, à cambam kingging.


\par }{\PP \VS{10}Ɓǝ̀ Timoti yina ka, wu é nǝ banɓoarnado. Yì ka, túró mala Mǝtalabangŋo na pakkiyi, kǝla mǝnana ǝn pakkiyi ka.\FTNT{§}{{\FR 16:10 }{\FR{16:10
}}{\FT{Ɓalli gbal aɓa:
}}{\XT{1Kor 4:17}}{\FT{.}}}

\VS{11}Wu kǝa eare ɓǝ̀ kǝɓwa nyesǝi ɓà ɗàng. Ɓǝ̀ nǝ̀ nyare aban yiu abanam ngga, wu pusǝbǝri pepe. Mǝ nda aban kundǝmuri andǝ amǝ'eamrǝarǝu.


\par }{\PP \VS{12}Mala mǝ'eam sǝm kǝla Apolo ka, ǝn camarǝ ne wi nǝma yì andǝ aɓea amǝ'eamrǝarǝu ka, ɓǝa kya ban wun. Sǝ ado ka, kǝ ear ama nǝ̀ ká ɗàng. Nǝ̀ ká nǝnzǝ́mò ɓǝ̀ kumǝna dǝmbu ka.


\par }{\PP \VS{13}Wu do aɓa kwaro mala dǝm wun. Wu tamsǝkusǝ wun kàngkàng aɓa paɓamuru. Wu pak aburana. Wu dum nǝ rǝcandǝa.

\VS{14}Ko man wu nǝ̀ pak ka wu pe aɓa earcearǝu.


\par }{\PP \VS{15}Wu sǝlǝna ama Sǝtifanas andǝ ɓala male ka, à nda ka amǝdǝmba ak cau mala Ɓakuli a nzali Akaya, sǝ à pana ɓamuria arǝ túró ace aɓwana mala Ɓakuli. Ən nggǝ zǝmba wun, wun amǝ'eambǝam,

\VS{16}wu okia aɓwana kǝla amǝnia, andǝ koya ɓwa na mǝnana kǝ pak túró, sǝ kǝ pa rǝcandǝa aɓa kpapi atà túró ka.

\VS{17}Banɓoaram nǝ yiu mala Sǝtifanas, sǝ Fotunatus, sǝ Akaikus. À yì lumsǝna kun túró mǝnana nongŋo acemǝnana wu pa kani raka.

\VS{18}Yia ka, à nongsǝam ɓabumam andǝ ɓabum wun gbal. Aɓwana mǝnana à kǝ pak túró mǝ'mǝsǝcau nì kǝla amǝnia ka, ɓalǝ wun ɓǝ̀ kǝa lórǝiǎ ɗang.


\par }{\SH Masǝlǝata makkun mala Bulǝs
\par }
{\PP \VS{19}A'ikǝlisiya mǝnana a bu-nzali Asiya ka, à kǝ makka wun kun. Akila andǝ Pǝrisǝla, andǝ ikǝlisiya mǝnana kpapiyi a ɓala malea ka, à kǝ makka wun kun, nǝ earcearǝu mala Mǝtalabangŋo.


\par }{\PP \VS{20}Amǝ'eamrǝarǝu mǝnana a kani kat ka, à kǝ makka wun kun. Wu makkia rǝ wun kún kat nǝ earcearǝu mǝfele mala amǝkwaɗi.


\par }{\PP \VS{21}Mim Bulǝs, mǝ nda ǝn gilǝa wun mǝnia yì makkun ngga nǝ buam.


\par }{\PP \VS{22}Ɓǝ̀ kǝɓwa kǝ earce Mǝtalabangŋo raka, ɓǝ̀ súban sulǝo amur ɓwe!
{\TL{Marana tha}} - Mǝtala sǝm, yiu!


\par }{\PP \VS{23}Ɓǝ̀ ɓwamuru mala Mǝtalabangŋo Yesu, do atà wun.


\par }{\PP \VS{24}Ən nggǝ makka wun kun nǝ earcearǝu aɓa lullǝ Kǝrǝsti Yesu. Ɓǝ̀ do anggo.

\par }